
Forord 


Første del af dette bind indeholder Jens Vedsted-Hansens mindretalsudtalelse 
vedrørende retlig status, indhold og rækkevidde af regeringserklæringen af 30. 
september 1968. 


Anden del af bindet indeholder en række juridiske notater. Notaterne er ud- 
arbejdet af cand.jur. Nicoline Nyholm Miller og er redigeret af Jens Vedsted- 
Hansen, Leif Aamand og Michael Kistrup. De udgør ikke en del af den vedtagne 
beretning. 


Kommissionens flertal, Leif Aamand, Jens Vedsted-Hansen, Johnny Laursen og 
Regin Schmidt finder, at indholdet af notaterne kan være til hjælp for navnlig 
den ikke-juridisk uddannede læser med henblik på at sætte sig ind i juridiske 
problemstillinger, som har været af betydning for PET's arbejde. Notaterne er 
derfor i varierende omfang tillige indgået i Kommissionens overvejelser i forbin- 
delse med beskrivelsen og vurderingen heraf. 


Et medlem, Ditlev Tamm har ikke kunnet tilslutte sig, at notaterne udgives i 
tilknytning til Kommissionens beretning. Dette medlem ønsker at understrege, 
at notaterne har karakter af arbejdspapirer af foreløbig karakter udarbejdet til 
internt brug. En udgivelse i tilknytning til Kommissionens beretning er derfor 
egnet til at give et misvisende indtryk af grundlaget for Kommissionens overve- 
jelser. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 
formand 

REGERINGSERKLÆRINGEN AF 
30. SEPTEMBER 1968: 


RETLIG STATUS, INDHOLD OG RÆKKEVIDDE 


1. OVERSIGT. REGERINGSERKLÆRINGENS 
INDHOLD 


Som resultat af den politiske beslutningsproces, der er nærmere beskrevet i 
Kommissionens beretning, bind 3, kapitel 1 og 2, offentliggjorde justitsministe- 
ren en erklæring den 30. september 1968. Erklæringen havde følgende ordlyd: 


"Regeringen har i dag besluttet, at registrering af danske statsborgere ikke længere 
må finde sted alene på grundlag af lovlig politisk virksomhed. 

At sådanne registreringer hidtil har fundet sted har ofte givet anledning til debat 
både under den nuværende og tidligere regering. 

Det beror naturligvis på et skøn, om registreringer af denne art er nødvendige. De 
sikkerhedsmæssige hensyn står her overfor hensynet til, at den enkelte borger frit 
kan udfolde sig. 

Principielt må det erkendes, at en virksomhed, der holder sig inden for de græn- 
ser, der er afstukket ved lovgivningen, ikke bør give anledning til registrering hos 
politiet. Efter at have afvejet disse modstående hensyn har regeringen fundet det 
forsvarligt efter omstændighederne at opgive registrering alene på grundlag af lov- 
lig politisk virksomhed. 

Såfremt der fra tidligere tid måtte være registreret oplysninger af denne art, vil de 
blive tilintetgjort?” 


Justitsministerens erklæring bliver almindeligvis omtalt som regeringserklæ- 
ringen af 30. september 1968. Eftersom dette ikke er nogen juridisk veldefineret 


1. Meddelelse til pressen, dateret 30. september 1968. Justitsministeriet, P.O.-sag. 


2. Jf. således bemærkningerne til lovforslaget om undersøgelse af Politiets Efterretningstjeneste, FT 

betegnelse, har det været nødvendigt indledningsvis at overveje erklæringens 
retlige status. Der vil i den forbindelse blive sondret mellem regeringserklærin- 
gens retsvirkninger internt i forhold til de berørte myndigheder (afsnit 2.1) og 
dens eksterne retsvirkninger, herunder spørgsmålet om mulige begrænsninger 
af justitsministerens og regeringens efterfølgende handlemuligheder i relation til 
de forhold, der var omfattet af erklæringen (afsnit 2.2). 

Herefter drøftes i afsnit 3 og 4 regeringserklæringens indhold og rækkevidde, 
idet navnlig følgende elementer i erklæringen skal gøres til genstand for nær- 
mere analyse: 


e afgrænsningen til danske statsborgere (afsnit 3.1) 

e betydningen af ordet ”alene” (afsnit 3.2) 

e afgrænsningen af ”lovlig politisk virksomhed” (afsnit 3.3) 
e begrebet ”registrering” (afsnit 4). 


I tilknytning til disse overvejelser om regeringserklæringens fortolkning vil der 
i afsnit 5, 6 og 7 blive gjort rede for en række officielle udtalelser vedrørende 
erklæringens indhold og rækkevidde, som er fremkommet dels i umiddelbar 
tilslutning til regeringserklæringens afgivelse i 1968, dels ved senere lejligheder. I 
den forbindelse skal det søges afklaret, hvorvidt sådanne efterfølgende officielle 
udtalelser har indebåret præcisering eller mulig ændring af retstilstanden i for- 
hold til, hvad der oprindeligt var indeholdt i regeringserklæringen. 

Blandt de tidligere fortolkningsbidrag vedrørende regeringserklæringen skal 
særligt nævnes den beretning, som blev afgivet af Kommissionsdomstolen af 
13. juli 1977 vedrørende forhold i Forsvarets Efterretningstjeneste. Mens det vil 
være nærliggende at tillægge den heri angivne fortolkning af regeringserklæ- 
ringen betydelig vægt i Kommissionens overvejelser, kan Kommissionen prin- 
cipielt ikke anses for at være bundet af den fortolkning, som blev foretaget af 
Kommissionsdomstolen i 1977. Dette beror først og fremmest på, at Kommis- 
sionen ifølge sit lovgrundlag selvstændigt skal undersøge og belyse de faktiske 
og retlige forhold, der fremgår af PET-kommissionslovens $ 3. 

Fastlæggelse af regeringserklæringens indhold og rækkevidde er en nødven- 
dig forudsætning for de retlige vurderinger, som skal foretages i henhold til lo- 
vens $ 3, stk. 2. Der findes ikke holdepunkter for, at tidligere udtalelser om de 
for PET gældende regler og retningslinjer skal tillægges nogen særlig, endsige 


1998-99, tillæg Å, s.1765, 1. sp. 

afgørende, betydning som fortolkningsbidrag ved Kommissionens retlige vur- 
deringer. Det er derimod utvivlsomt, at officielle udtalelser herom efter omstæn- 
dighederne kan spille en ganske central rolle ved vurderingen af, om en given 
aktivitet er foretaget af PET ud fra den opfattelse, at den lå inden for rammerne 
af de for tjenesten gældende regler. I den forbindelse må det navnlig fremhæves, 
at regeringen efterfølgende godkendte Kommissionsdomstolens beretning og 
over for Folketinget redegjorde herfor. 

Fastlæggelsen af regeringserklæringens status, indhold og rækkevidde vil ske 
med udgangspunkt i erklæringens ordlyd og tilblivelseshistorie. Desuden skal 
de supplerende fortolkningsdata, som efter almindelige juridiske principper er 
relevante ved fortolkningen af en offentligretlig forskrift som denne, inddrages i 
den følgende fremstilling. 

2. REGERINGSERKLÆRINGENS STATUS: 
INTERNE OG EKSTERNE RETSVIRKNINGER 


2,1 Interne retsvirkninger: Tjenestebefaling til chefen for PET 


Den umiddelbare retsvirkning af regeringserklæringen i forhold til PET giver 
ikke anledning til tvivl. Samtidig med regeringserklæringens offentliggørelse 
udstedte justitsministeren en tjenstlig ordre til PET med henblik på at få erklæ- 
ringen udført i praksis. Den ministerielle ordre havde form af sålydende tillæg til 
pkt. 7 i Justitsministeriets instruks fra 1953 til chefen for PET: 


"Registrering af danske statsborgere må ikke finde sted alene på grundlag af lovlig 
politisk virksomhed”; 


I Justitsministeriets fremsendelsesskrivelse blev det endvidere tilkendegivet, at 
"Tidligere registrerede oplysninger af den i tillægget omhandlede art skal snarest 
muligt tilintetgøres”." 

Der har således været tale om en sædvanlig tjenestebefaling, der kunne ud- 
stedes af justitsministeren til PET's chef som led i ministerens generelle instruk- 
tionsadgang over for denne i medfør af det administrative hierarki. Det følger 
af såvel tillægsinstruksens ordlyd som den tjenstlige relation mellem Justitsmi- 


3. Tillæg af 30. september 1968 til pkt. 7 i instruks af 30. november 1953 til chefen for PET. 
Justitsministeriet j.nr. P.O. 1968-20. Pkt. 7i1953-instruksen angiver følgende opgaver som led i PET's 
arbejdsområde: "Indsamling og bearbejdelse af oplysninger, der er eller kan være af betydning for 
løsningen af de under 1-6 nævnte opgaver og for bedømmelsen af de sikkerhedsforholdsregler, der 
kan være anledning til at tage. Registreringen må indskrænkes til det absolut påkrævede” 

4 Justitsministeriets skrivelse af 30. september 1968 til chefen for PET, j.nr. P.O. 1968-20. 

nisteriet og PET, at ministeriet forudsatte denne instruks fulgt op internt i PET 
i form af foranstaltninger fra politimesterens side, som kunne sikre gennemfø- 
relsen af de i regeringserklæringen angivne regler i tjenestens praksis. Dette in- 
debar en negativ forpligtelse i den forstand, at PET fremover skulle undlade at 
foretage registrering i de i tillægget til pkt. 7 omhandlede tilfælde, samt en positiv 
forpligtelse til at foranstalte tilintetgørelse af sådanne oplysninger, som herefter 
ikke længere lovligt ville kunne registreres. Det bemærkes i øvrigt, at Justitsmi- 
nisteriet i fremsendelsesskrivelsen synes at have forudsat, at sådanne oplysninger 
faktisk eksisterede i PET's registre. Herved adskiller skrivelsen sig fra formulerin- 
gen af den offentliggjorte regeringserklæring, som lod dette spørgsmål stå åbent 
("Såfremt der fra tidligere tid måtte være registreret oplysninger …."). 

Det må antages, at det ikke alene var chefen for PET, der hermed blev forplig- 
tet til på den foreskrevne måde at sikre efterlevelse af regeringserklæringen. Den 
meddelte instruks har tillige haft afledte retsvirkninger internt i Justitsministe- 
riet, i det omfang departementets medarbejdere udførte opgaver med relation til 
de forhold, som blev berørt af instruksen. De embedsmænd i Justitsministeriet, 
som varetog den løbende kontakt til PET eller på anden vis udførte opgaver med 
forbindelse til efterretningstjenestens virkeområde, har på den baggrund været 
forpligtet til at medvirke til regeringserklæringens efterlevelse. Herunder har der 
for ministeriet og dets embedsmænd bestået en forpligtelse til at føre tilsyn med 
PET's effektive gennemførelse af bestemmelserne i regeringserklæringen og den 
samtidig hermed ændrede instruks for tjenesten. 


2.2 Eksterne retsvirkninger af regeringserklæringen 
2.2.1 Nærmere om problemstillingens 
Betegnelsen regeringserklæring refererer som tidligere anført ikke til noget vel- 


defineret juridisk begreb. Den forfatningsretlige teori fra tiden før og efter 1968 
indeholder ingen nærmere omtale af sådanne "regeringserklæringer”, og nogen 


5. I det følgende besvares spørgsmål nr. 223 og 224 fra Folketingets Retsudvalg til justitsministeren 
vedrørende forslaget til lov om undersøgelse af Politiets Efterretningstjeneste. Spørgsmål nr. 
223: ”Hvilken forfatningsretlig gyldighed status eller gyldighed har en erklæring af denne art?” 
Spørgsmål nr. 224: ”Kan en regeringserklæring efter at være officielt fremsat helt eller delvist 
trækkes tilbage, uden at hverken offentligheden eller Folketinget orienteres herom?” 

begrebsdefinition ses ikke foretaget.” Selvom begrebet således ikke synes at have 
et éntydigt og alment anerkendt juridisk indhold, kan det dog ikke heraf uden 
videre sluttes, at regeringserklæringer generelt skulle være uden retlig betydning. 
Deres status, indhold og rækkevidde må fastlægges ved konkret fortolkning af 
de minister- eller regeringstilkendegivelser, der fremtræder under betegnelsen 
regeringserklæring. På den baggrund redegøres i det følgende for, hvilke rets- 
virkninger der må antages at have været forbundet med den særlige regulerings- 
form, som justitsministeren anvendte ved sin offentliggørelse af erklæringen af 
30. september 1968. Mens det forekommer utvivlsomt, at regeringserklæringen 
blev tillagt retlige virkninger i de interne relationer mellem justitsministeren og 
hans underordnede, jf. afsnit 2.1 ovenfor, kan dens eksterne retsvirkninger umid- 
delbart give anledning til nogen usikkerhed. Dette gælder i to forskellige, men 
indbyrdes forbundne henseender: dels erklæringens retsvirkninger i forhold til 
de enkelte borgere, dels spørgsmålet om dens retlige betydning for regeringen 
som sådan med hensyn til adgangen til efterfølgende at ændre den med erklæ- 
ringen foretagne regulering. Det sidstnævnte aspekt kan mest naturligt henreg- 
nes til de eksterne retsvirkninger, idet spørgsmålet også her angår mulige for- 
pligtelser som følge af regeringserklæringen for andre end de embedsmænd i 
PET, henholdsvis Justitsministeriet, som direkte og indirekte var adressater for 
justitsministerens samtidigt udstedte instruks. Det kunne på den ene side tæn- 
kes, at regeringserklæringen alene tilsigtede at give udtryk for den daværende 
regerings politiske program med hensyn til efterretningstjenestens — eller ret- 
tere: de to efterretningstjenesters — registreringsvirksomhed. Konsekvensen af 
en sådan opfattelse ville være, at erklæringen i det væsentlige måtte frakendes 
retlig betydning, og dens tidsmæssige rækkevidde ville i så fald muligvis være 
begrænset til den daværende regerings funktionsperiode. På den anden side kan 
det efter det ovenfor i afsnit 2.1 anførte om justitsministerens tillægsinstruks til 
chefen for PET konstateres, at det i hvert fald var tilsigtet at lade regeringser- 
klæringen få retsvirkninger indadtil i administrationen, direkte i forhold til PET 
og — afledt heraf — indirekte for embedsmænd i Justitsministeriet. En opfattelse, 
hvorefter regeringserklæringen skulle have været uden enhver retlig betydning, 
må allerede som følge heraf forkastes. 


6 Jf. hertil Poul Andersen, Dansk Statsforfatningsret, 1. udgave (København, 1954); Alf Ross, Dansk 
Statsforfatningsret, bind I-II, 1. udgave (København, 1959), 2. udgave, (1966), og 3. udgave (ved Ole 
Espersen, 1983); Max Sørensen, Statsforfatningsret, 1. udgave, (København, 1969) og 2. udgave (ved 
Peter Germer, 1973); Peter Germer: Statsforfatningsret, 2. udgave (København, 1995). 

At regeringserklæringen af 30. september 1968 må anses for at have været 
retligt forpligtende — ud over dens interne retsvirkninger som omtalt ovenfor i 
afsnit 2.1 — blev da også forudsat ved vedtagelsen af PET-kommissionsloven. Re- 
geringserklæringen er i forbindelse hermed angivet som et centralt led i grund- 
laget for Kommissionens vurdering af, om politiets efterretningsvirksomhed er 
blevet udøvet i overensstemmelse med de regler og retningslinjer, som har væ- 
ret fastsat af Folketinget eller regeringen.” Således anføres det i forarbejderne til 
PET-kommissionsloven, at 


"I... regeringserklæringens] forbud mod at registrere danske statsborgere alene på 


grundlag af lovlig politisk virksomhed må anses for at have en principiel og grund- 
”g 


læggende karakter: 


Regeringserklæringens betydning som led i det retlige bedømmelsesgrundlag 
gælder ikke alene for Kommissionens vurdering af PET's virksomhed, men til- 
lige ved belysningen af justitsministerens og Justitsministeriets forhold.? 

Også i forbindelse med den undersøgelse af forhold i Forsvarets Efterret- 
ningstjeneste, som blev foretaget af Kommissionsdomstolen af 13. juli 1977, var 
det forudsat, at regeringserklæringen af 30. september 1968 skulle indgå i det 
retlige grundlag for vurderingen af efterretningstjenestens virksomhed. Ifølge 
den kongelige resolution, hvorved undersøgelsen blev iværksat, skulle Kommis- 


7 Jf. PET-kommissionslovens $ 3, stk. 2, samt bemærkningerne til $ 3 i forslaget tillov om undersøgelse 
af Politiets Efterretningstjeneste, FT 1998-99, tillæg A, s. 1771, 1. sp. 

8 Pkt. 1 i de almindelige bemærkninger, jf. FT 1998-99, tillæg A, s. 1766, 2. sp. Se dog muligvis 
anderledes mindretalsudtalelsen i Folketingets Retsudvalgs betænkning af 20. maj 1999 over 
lovforslaget, FT 1998-99, tillæg B, s. 1163, hvor justitsministerens udtalelser om muligt brud på 
regeringserklæringen tilbagevises blandt andet med henvisning til, at denne er en "politisk 
erklæring”. 

9 Jf. bemærkningerne til $ 3, stk. 1 i forslaget til lov om undersøgelse af Politiets Efterretningstjeneste, 
FT 1998-99, tillæg A, s. 1772, 1. sp.: "Hovedformålet med undersøgelsen er at få klarlagt 
foreneligheden af Politiets Efterretningstjenestes virksomhed på de områder, der er angivet i 
kommissoriet, med de til enhver tid gældende regler og retningslinier. En undersøgelse med 
dette sigte vil også kunne belyse ministres forhold, herunder f.eks. om en minister har godkendt 
anvendelse af efterforskningsskridt i strid med lovgivningens regler, eller om efterretningstjenesten 
med ministerens viden har fulgt andre retningslinier end oplyst af ministeren over for Folketinget” 
Betydningen heraf i relation til regeringserklæringen kan ikke anses for afsvækket som følge af, at 
lovforslagets $ 3, stk. 2 om ansvarsbedømmelse udgik i den vedtagne lov, jf. herved bemærkningerne 
til ændringsforslag nr. 4 i Folketingets Retsudvalgs betænkning af 20. maj 1999. 

sionsdomstolen således foretage en undersøgelse med det formål at søge oplyst, 
om der ved kontakten mellem en medarbejder ved Forsvarets Efterretnings- 
tjeneste og redaktør Hans Hetler, ved benyttelse af en blanket betegnet som "E 
10137 eller ved registrering af personer var sket en overtrædelse af "de regler, der 
gælder for tjenesten, herunder regeringserklæringen af 30. september 1968.” I 
sin beretning omtalte Kommissionsdomstolen regeringserklæringen som "den 
grundlæggende regel for så vidt angår registrering i efterretningstjenesterne af 
danske statsborgere”" 

Selvom der i PET-kommissionsloven er udtrykt klare forudsætninger fra lov- 
givningsmagtens side om, at regeringserklæringen har været bindende for ju- 
stitsministeren og dermed for regeringen, betyder denne aktuelle forudsætning 
ikke nødvendigvis, at en sådan retsvirkning med sikkerhed kan antages at være 
indtrådt umiddelbart ved regeringserklæringens afgivelse i 1968. Dette følger 
heller ikke uden videre af de gengivne udtalelser i forbindelse med etablerin- 
gen af Kommissionsdomstolen af 13. juli 1977 og i dennes beretning, der i øvrigt 
som tidligere anført ikke kan anses for at være bindende for Kommissionens for- 
tolkning af regeringserklæringen. På den baggrund er det fundet nødvendigt at 
drøfte spørgsmålet om regeringserklæringens eksterne retsvirkninger nærmere. 


2.2.2 Regeringserklæringer over for Folketinget 


Udtrykket regeringserklæring er anvendt i Folketingets Forretningsorden, hvis 
kapitel VIII har overskriften: "Regeringserklæringer, redegørelser, spørgsmål og 
forespørgsler”. Det første af disse udtryk genfindes ikke i kapitlets bestemmelser, 
dvs. Forretningsordenens $$ 19-21. Efter sammenhængen er der dog ikke tvivl 
om, at "regeringserklæringer” i kapitlets overskrift er anvendt som fællesbeteg- 
nelse for de ministerredegørelser til Folketinget, som er nærmere beskrevet i 
Forretningsordenens $ 19, stk. 1-4, dvs. statsministerens redegørelse for rigets 
almindelige stilling og de af regeringen påtænkte foranstaltninger på det før- 
ste møde i folketingsåret eller eventuelt uden forbindelse med åbningsdebatten 
($ 19, stk. 1 og 2), statsministerens udtalelser af særlig karakter uden for Folke- 


10 Kongelig resolution af 13. juli 1977, gengivet i Beretning afgivet af Kommissionsdomstolen af 13. juli 


1977, S. 1. 
1 Beretning afgivet af Kommissionsdomstolen af 13. juli 1977, s. 9. 

tingets dagsorden ($ 19, stk. 3) samt andre ministres redegørelser for offentlige 
anliggender uden for Folketingets dagsorden (S$ 19, stk. 4). 

Justitsministerens erklæring af 30. september 1968 blev imidlertid ikke frem- 
sat i Folketinget, og denne erklæring falder således allerede af den grund uden 
for de normative rammer, som Folketingets Forretningsorden opstiller, og som 
i øvrigt udelukkende er af processuel karakter.” Forretningsordenen kan derfor 
ikke bidrage til afklaring af den retlige betydning af den her drøftede regering- 
serklæring. Som det fremgår nedenfor, har forskellige ministre derimod senere 
gentagne gange i udtalelser over for Folketinget henvist til justitsministerens er- 
klæring af 30. september 1968, hvilket på andet grundlag kan tænkes at have 
indflydelse på regeringserklæringens retlige betydning. 


2.2.3 Regeringserklæringens baggrund og karakter 


Ved vurderingen af de eksterne retsvirkninger af regeringserklæringen af 
30. september 1968 må det have væsentlig betydning, at erklæringen ifølge sin 
ordlyd og baggrund sigtede til at fastlægge retstilstanden på et område, der 
angår borgernes grundlæggende rettigheder over for offentlige myndigheder. 
Med regeringserklæringen blev der foretaget en ændring af reglerne for efter- 
retningstjenesternes registrering i forhold til, hvad der tidligere — bortset fra de 
mulige virkninger af justitsministerens instruks fra 1947, indtil denne blev æn- 
dret” - synes at have været praksis i hvert fald hos PET. Der var hermed tale 
om regeringens officielle stillingtagen til et spørgsmål af principiel karakter, der 
havde påkaldt sig betydelig offentlig interesse. Dette understreger regerings- 
erklæringens centrale placering som led i reguleringen af PET's virksomhed. 
Regeringserklæringens fremkomst må på den baggrund antages at have bidraget 
til at skabe en almindelig forventning i offentligheden om, at de heri fastsatte 
regler for registrering hos efterretningstjenesten skulle udgøre en normering af 
borgernes rettigheder, og at denne normering ville være forpligtende ikke alene 


12. Jf. herved tillige bemærkningerne til $ 19 i Betænkning og indstilling af 10. december 1953 fra 
Folketingets udvalg for forretningsordenen, FT 1953-54, tillæg B, sp. 164 og sp. 171. Det bemærkes, 
at disse bemærkninger har relevans for den i 1968 gældende formulering af $ 19, idet ændringerne 
af Folketingets Forretningsorden i 1954, 1959, 1964, 1965 og 1966 ikke ses at have berørt denne 
bestemmelse. 


13 1947-instruksen er nærmere omtalt i Kommissionens beretning, bind 2 og bind 6. 

for PET, men tillige for udstederen, dvs. regeringen og særligt justitsministeren 
og Justitsministeriet. 

Det kan heroverfor anføres, at tillægsinstruksen af 30. september 1968 til 
PET's chef efter den da herskende opfattelse af tjenestebefalingers retlige status 
ikke uden videre kunne danne grundlag for individuelle rettigheder for bor- 
gerne. Selvom vurderingen af regeringserklæringens retsvirkninger i tiden efter 
dens afgivelse må tage udgangspunkt i datidens retsopfattelse, kan den nævnte 
opfattelse af tjenestebefalingers status imidlertid ikke anses for at være dækken- 
de for den problemstilling, der her skal tages stilling til angående de eksterne 
retsvirkninger af regeringserklæringen som sådan. 

Det spørgsmål, der traditionelt har givet anledning til forbehold og en vis 
usikkerhed i den juridiske teori, drejer sig om den enkelte borgers adgang til 
at støtte ret på en generel tjenestebefaling gennem påberåbelse heraf ved dom- 
stolene." I den for Kommissionen foreliggende sammenhæng skal regeringser- 
klæringen imidlertid vurderes med henblik på spørgsmålet om adgang til efter- 
følgende ændring af den herved foretagne regulering, dvs. erklæringens muligt 
bindende virkninger for justitsministeren — og den samlede regering — ikke blot 
i forhold til borgerne, men tillige og især i forhold til Folketinget. Den problem- 
stilling, der behandles i dette afsnit, angår altså ikke selve instruksen til PET's 
chef og justitsministerens almindelige adgang til at foretage ændringer heri, men 
det særlige spørgsmål om, hvorvidt denne adgang var blevet indskrænket som 
følge af regeringserklæringens afgivelse: Var justitsministeren — og dermed rege- 
ringen som helhed — bundet til enten at fastholde de regler for registrering hos 
efterretningstjenesten, som var blevet fastsat i tillægsinstruksen af 30. september 
1968 til PET's chef og offentliggjort i regeringserklæringen af samme dato, eller 
til i hvert fald at følge en bestemt fremgangsmåde i tilfælde af, at man ønskede at 
ændre disse registreringsregler? 

Den ovenfor nævnte juridiske usikkerhed angående privates adgang til hånd- 
hævelse af tjenestebefalinger knyttede sig altså principielt til en anden problem- 
stilling end den, der her er genstand for overvejelse. Det kan dog herom be- 
mærkes, at tillægsinstruksen også efter datidens opfattelse af tjenestebefalingers 
retlige status synes at have fastlagt borgernes individuelle rettigheder med bin- 
dende virkning i den forstand, at der i princippet kunne støttes ret på instruk- 
sen indtil den måtte blive ændret. Skulle man ud fra den samtidige opfattelse af 


14. Jf. Poul Andersen, Dansk Forvaltningsret, 5. udgave (København, 1965), s. 56, og Claus Haagen 
Jensen, 'Forvaltningsrettens kilder" i Forvaltningsret. Almindelige emner (København, 1979), s. 109. 

tjenestebefalinger foretage en vurdering af justitsministerens tillægsinstruks af 
30. september 1968 til PET's chef, måtte der formentlig lægges ganske afgørende 
vægt på, at instruksen skulle sikre PET's faktiske gennemførelse af den regule- 
ring, som havde fundet eksternt udtryk i regeringserklæringen af samme dato. 
Tillægsinstruksen kan ikke vurderes isoleret fra den udadtil rettede erklæring fra 
justitsministeren, men må fortolkes på baggrund af denne og under hensyntagen 
til det heri liggende formål.> Det er da også nærliggende at se formuleringen af 
tillægsinstruksen som udtryk for, at denne tjenestebefaling tilsigtede at normere 
enkeltpersoners retsstilling i overensstemmelse med regeringserklæringens ind- 
hold, hvad angår grundlaget for registrering hos PET. 

Mens tillægsinstruksens retsvirkninger således ikke i sig selv kan danne 
grundlag for at drage den slutning, at regeringserklæringen skulle have været 
uden eksternt forpligtende retsvirkninger, må det samtidig fastholdes, at over- 
vejelserne om regeringserklæringens eksterne retsvirkninger som særlig regule- 
ringsform rækker videre end til spørgsmålet om tjenestebefalingers retlige status. 
Som det fremgår af regeringserklæringens ordlyd, var denne erklæring resultatet 
af en principielt betonet politisk beslutningsproces, et resultat der fulgte efter 
længere tids offentlig debat. Herunder havde spørgsmålet om registrering hos 
efterretningstjenesterne på grund af politisk virksomhed fremstået som ganske 
kontroversielt, og et lovgivningsmæssigt eller andet initiativ fra Folketingets side 
kunne være blevet alternativet til den løsning, som regeringen valgte med offent- 
liggørelsen af sin erklæring den 30. september 1968.” 

Offentliggørelsen af denne regeringserklæring skete under betydelig politisk 
og pressemæssig bevågenhed, og regeringserklæringen var kort tid efter offent- 
liggørelsen og derpå igen ved en række senere lejligheder genstand for drøftelser 
i Folketinget.” Det blev da gentagne gange tilkendegivet fra regeringens side, at 
man anså sig for forpligtet til at efterleve de i regeringserklæringen angivne regler 
for PET's registreringsvirksomhed. I den forbindelse blev der ikke taget forbehold 
om, at den hermed gennemførte regulering udelukkende skulle være udtryk for 


15. Jf. hertil Claus Haagen Jensen, ibid., s. 115-16, samt Poul Andersen, ibid., s. 47-48 og s. 56-57. 

16 Se nedenfor afsnit 4.2 om de beslutningsforslag, som tidligere var blevet fremsat i Folketinget med 
henblik på regulering af efterretningstjenestens virksomhed. 

17 Som nogle vigtige eksempler, der er nærmere omtalt nedenfor i afsnittene 2.2.4, 4.2 og 5.1, 
kan henvises til FT 1968-69, forh. sp. 222-23 (3. oktober 1968), sp. 235 (4. oktober 1968), sp. 397 
(9. oktober 1968), sp. 402-03 (9. oktober 1968), sp. 1797-98 (15. november 1968), sp. 1942-43 
(27. november 1968), sp. 1955-56 (27. november 1968), sp. 4049 (14. februar 1969) og sp. 7550 (4. juni 
1969) samt FT 1969-70, forh. sp. 581 (22. oktober 1969). 

en politisk forpligtelse og som sådan uden retsvirkninger for regeringen eller de 
berørte ministre, justitsministeren og forsvarsministeren. Det fremgik heller ikke 
af de fremkomne udtalelser, at regeringserklæringen alene skulle være tiltænkt 
tidsbegrænset gyldighed, f.eks. til den daværende regerings eller justitsministers 
embedsperiode, og af denne eller andre årsager have begrænset retlig betydning. 

I betragtning af det ovenfor anførte om regeringserklæringens indhold og 
formål, såvel som de særlige omstændigheder ved dens tilblivelse og offentlig- 
gørelse, må de i erklæringen fastsatte regler vedrørende PET's registreringsvirk- 
somhed anses for at have haft retligt bindende virkning. Den retlige forpligtelse 
har ikke alene været gældende internt i relation til PET og Justitsministeriets 
departement. Det må herudover antages, at de i regeringserklæringen angivne 
regler havde eksterne virkninger navnlig i forhold til Folketinget som en binding 
af regeringen til at opretholde disse regler, indtil de måtte blive ændret gennem 
en beslutning under tilsvarende former. Hertil kommer, at enkeltpersoner for- 
mentlig i princippet ville kunne støtte ret på de i regeringserklæringen fastsatte 
regler om registrering. Som det fremgår nedenfor, svarer dette i det væsentligste 
til den opfattelse, der blev udtrykt officielt fra regeringens side i tiden efter er- 
klæringens afgivelse den 30. september 1968. 


2.2.4 Officielle udtalelser vedrørende regeringserklæringens status 


Mens drøftelserne i Folketinget i tiden efter regeringserklæringens fremkomst 
hovedsagelig drejede sig om dens indhold og betydning i relation til registrerin- 
gernes omfang (jf. afsnit 5.1 nedenfor), blev der også rejst spørgsmål vedrørende 
regeringserklæringens formelle status. Et folketingsmedlem henviste således i 
november 1968 til, at han ved at konsultere sine jurister havde fået oplyst, at 
regeringserklæringen var helt uforpligtende, og at der ikke fandtes nogen para- 
graf, efter hvilken efterretningsfolkene i givet fald kunne drages til ansvar hvis 
de fortsatte deres virksomhed, og bad derfor justitsministeren om at bekræfte, 
at PET uanset regeringens erklæring om det modsatte ville kunne fortsætte den 
politiske registrering af landets borgere, uden at nogen kunne drages strafferet- 
ligt til ansvar herfor. I sit kortfattede svar henviste ministeren til regeringser- 
klæringen og oplyste, at der "selvsagt [er] foretaget det fornødne med henblik 
på, at bestemmelserne bliver efterlevet. … en overtrædelse af det [vil jo] være en 

overtrædelse af tjenestepligter, og det vil altid kunne medføre ansvar” Det var 
således regeringens udtalte opfattelse, at regeringserklæringen var retligt forplig- 
tende som instruktion til de berørte embedsmænd, og at manglende efterlevelse 
heraf ville kunne være ansvarspådragende, hvilket måtte forstås som en henvis- 
ning til de almindeligt gældende regler om straf- og disciplinærsanktioner over 
for tjenestemænd. 

Kort tid forinden havde det samme folketingsmedlem spurgt, om medlem- 
skabet af NATO forpligtede Danmark til at foretage en politisk registrering af 
danske borgere. Ved sin besvarelse heraf henviste justitsministeren til regerings- 
erklæringen, idet han betonede dennes principielle og bindende karakter: 


" den den 30. september 1968 af regeringen offentliggjorte beslutning, hvorefter 
registrering af danske statsborgere ikke længere må finde sted alene på grundlag 
af lovlig politisk virksomhed. Denne beslutning har ikke blot gyldighed for politiets 
efterretningstjeneste, men er udtryk for regeringens principielle indstilling til spørgs- 
målet om politisk registrering af danske statsborgere” 


Den påståede usikkerhed om regeringserklæringens juridiske status førte i ja- 
nuar 1969 til fremsættelsen af et forslag om indsættelse af en ny $ 108 a i straf- 
feloven, hvorefter den som indsamler, opbevarer eller videregiver "fortegnelse 
over personer tilhørende lovlige politiske sammenslutninger med henblik på 
at benytte fortegnelsens oplysninger i efterretningsøjemed” skulle straffes med 
hæfte eller fængsel i indtil 2 år. Ifølge den foreslåede bestemmelses stk. 2 skulle 
den, som videregiver oplysning eller fortegnelse af den nævnte art til fremmede 
magter eller organisationer, straffes med fængsel i indtil 4 år, under skærpende 
omstændigheder indtil 6 år. Lovforslaget var begrundet i utilfredshed med, at re- 
geringsbeslutningen ikke blev fulgt op med præcise lovbestemmelser, der utve- 
tydigt ville forbyde registrering af medborgere i politiets kartoteker på grundlag 
af de pågældendes politiske virksomhed. Ifølge forslagsstillerne havde det end 
ikke i Folketinget kunnet oplyses, hvorvidt den omtalte regeringsbeslutning var 
fulgt op af noget cirkulære, der rummede et eksakt forbud mod politisk regi- 
strering, eller om regeringens beslutning havde givet anledning til ændring eller 


18 Justitsminister Knud Thestrup den 27. november 1968, FT 1968-69, forh. sp. 1943. 
19 Justitsminister Knud Thestrup i skriftlig besvarelse af 15. november 1968, FT 1968-69, forh. sp. 1797- 
98 (fremhævet her). 

tilbagekaldelse af tidligere udstedte retningslinjer for registreringen.” I fremsæt- 
telsestalen anførte ordføreren for forslagsstillerne: 


"Hovedtanken bag forslaget er et ønske om, at der tilvejebringes rimelige garantier 
for, at regeringsbeslutningen af 30. september 1968 … ikke fortaber sig i en tåge af 
lovprisninger, men at den følges op af et effektivt straffeværn. 

Hvis nemlig regeringsbeslutningen blot kommer til at stå alene uden lovmæssige 
garantier for, at forbuddet mod politiske registreringer er effektivt, er der — tør 
jeg sige uden overdrivelse — en vis risiko for, at der ikke vil kunne placeres noget 
ansvar i anledning af, at en eller anden nidkær efterretningsmand fortsætter regi- 
streringen af medborgere, der giver sig af med bestemte — i praksis venstreorien- 
terede — aktiviteter”” 


Under Folketingets førstebehandling af lovforslaget gjorde justitsministeren som 
begrundelse for regeringens afvisning af forslaget gældende, at det med den giv- 
ne begrundelse byggede på en misforståelse. Ministeren anførte endvidere: 


"Regeringens beslutning af 30. september 1968 har fundet udtryk i en instruks fra 
mig til chefen for politiets efterretningstjeneste, og chefen har meddelt dette videre 
til alle underordnede. Forholdet ligger herefter ganske klart. En overtrædelse som 
den, forslagsstillerne forestiller sig, vil foruden gennem forfølgning efter reglerne i 
tjenestemandsloven kunne rammes efter straffelovens $ 156. 

Da lovforslaget således bygger på den fejltagelse, at en fortsættelse af den omhand- 
lede registrering ikke klart skulle være omfattet af allerede eksisterende straffebestem- 
melser, er der ikke grund til at gå i enkeltheder med det. 

Jeg skal derfor indskrænke mig til yderligere at sige, at den videregivelse af op- 
lysninger til fremmede magter eller organisationer, som er nævnt i den foreslåede 
bestemmelses stk. 2, vil falde ind under straffelovens spionagebestemmelser i $$ 
107 og 108.” 


Heri ligger ikke alene en klar tilkendegivelse om, at regeringserklæringen var 
retligt bindende for PET, men tillige en implicit — og potentielt ganske vidtræk- 
kende — fortolkning af erklæringens indhold, jf. hertil afsnit 5.1.1. Ved lovforsla- 
gets genfremsættelse i den følgende folketingssamling var det i bemærkningerne 


20. Bemærkninger til lovforslag om ændring af borgerlig straffelov (Forbud mod registrering af politisk 
tilhørsforhold i efterretningsøjemed), fremsat den 14. januar 1969, FT 1968-69, tillæg A, sp. 3271-72. 

21. MF Kjær Rasmussen den 14. januar 1969, FT 1968-69, forh. sp. 2670. 

22 Justitsminister Knud Thestrup den 14. februar 1969, FT 1968-69, forh. sp. 4049 (fremhævet her). 

— efter henvisning til justitsministerens udtalelser under førstebehandlingen af 
det tilsvarende forslag i den foregående samling — indføjet, at regeringserklærin- 
gen og den dermed forbundne instruks ville kunne ændres, uden at Folketinget 
fik mulighed for at behandle sagen, og uden at offentligheden ville blive infor- 
meret. Forslagsstillernes udlægning af den retstilstand, justitsministeren havde 
beskrevet, var følgelig denne: "Beskyttelsen består kun, så længe regeringen øn- 
sker det”> 

Under førstebehandlingen af dette lovforslag i oktober 1969 kunne justitsmi- 
nisteren "helt henvise til det”, han havde sagt ved Folketingets behandling af det 
identiske lovforslag i februar samme år. Ministeren gentog derefter de ovenfor 
citerede synspunkter om, at eventuel registrering ”i strid med regeringsbeslut- 
ningen af 30. september 1968” ville kunne rammes både efter reglerne i tjene- 
stemandsloven og efter straffelovens $ 156, og at videregivelse af oplysninger til 
fremmede magter eller organisationer faldt ind under straffelovens $$ 107 og 
108. Det er i den forbindelse værd at notere, at ministeren ikke henviste til sin 
instruks til PET's chef, men til regeringserklæringen som den normgivende re- 
gulering af adgangen til registrering. 

En vis tvivl om rækkevidden heraf kunne måske opstå i kraft af en afslut- 
tende ordveksling under førstebehandlingen mellem justitsministeren og ord- 
føreren for forslagsstillerne. Denne havde spurgt, om ministeren ville benægte, 
at en regering kunne lave en instruks af nogenlunde samme indhold som den, 
ministeren havde afskaffet med regeringserklæringen af 30. september 1968. 
Ministeren betegnede det som "et gammelt trick at stille et spørgsmål, der skal 
besvares med ja eller nej” og ville ikke "besvare et spørgsmål med ja eller nej efter 
ordre fra det ærede medlem”? Ved ikke at svare benægtende kunne justitsmi- 
nisteren siges at have antydet en mulighed for, at regeringserklæringen faktisk 
ville kunne ophæves uden orientering af Folketinget og offentligheden, således 
at registreringsreglerne ville blive ført tilbage til retstilstanden før 30. september 
1968. Ud fra den sammenhæng, hvori ministerens udtalelse blev fremsat, synes 
der dog ikke at være grundlag for at drage en sådan konklusion. Der var efter alt 


23. Bemærkninger til lovforslag om ændring af borgerlig straffelov (Forbud mod registrering af politisk 
tilhørsforhold i efterretningsøjemed), fremsat den 14. oktober 1969, FT 1969-70, tillæg A sp. 658. 

24. Justitsminister Knud Thestrup den 22. oktober 1969, FT 1969-70, fork. sp. 581. Se tillige forh. sp. 587 
med henvisning alene til straffelovens $ 108. 

25. MF Kjær Rasmussen den 22. oktober 1969, FT 1969-70, forh. sp. 588. 

26 Justitsminister Knud Thestrup den 22. oktober 1969, FT 1969-70, forh. sp. 589. 

at dømme tale om politisk polemik mellem justitsministeren og VS-ordføreren, 
og ministerens udtalelse havde ikke et indhold og en bestemthed, som kunne 
indebære nogen modifikation af hans tidligere nok så klare udtalelser om rege- 
ringserklæringens status og rækkevidde. 

Regeringserklæringens bindende virkning synes ligeledes forudsat i justits- 
ministerens svar i juni 1969 på et spørgsmål om planerne for lovgivningsinitia- 
tiver med henblik på at sikre borgernes frihed og fred.” Det pågældende folke- 
tingsspørgsmål lå i forlængelse af SF's beslutningsforslag fra februar 1968, som 
i foråret 1968 var blevet stillet i bero blandt andet under henvisning til de rege- 
ringsplaner, der mundede ud i erklæringen af 30. september 1968. 

Indtrykket af, at regeringserklæringen skulle være bindende også for frem- 
tidige regeringer, blev i øvrigt bekræftet ved en udtalelse fremsat af den radi- 
kale ordfører under Folketingets førstebehandling af et beslutningsforslag om 
rigsretstiltale mod justitsministeren i januar 1970. Det blev her anført, at "[r] 
egistrering af lovlig politisk virksomhed er ophørt, og det vil ikke være muligt at 
genoptage den uden tilslutning fra folketinget ……”” Omend dette må betragtes 
som en politisk tilkendegivelse og derfor ikke i sig selv kan være afgørende for 
den retlige vurdering, må en sådan uimodsagt udtalelse af en ordfører fra et af 
regeringspartierne dog uundgåeligt have bidraget til at bestyrke den almindeligt 
udbredte opfattelse af, at regeringen havde tilsigtet at lade sig binde ved afgivel- 
sen af justitsministerens erklæring af 30. september 1968. 

Det kan endelig bemærkes, at daværende forsvarsminister og senere justits- 
minister Erik Ninn-Hansen over for Kommissionen har givet udtryk for, at han 
i hvert fald som udgangspunkt anså regeringserklæringen for at være bindende 
både for den udstedende regering og for senere regeringer, således at ændringer 
heri måtte kræve orientering af Folketinget. Ninn-Hansen udtrykte det på føl- 
gende måde: 

Det er vidnets opfattelse, at senere regeringer skulle opfylde regeringser- 
klæringen fra 1968, når henses til beslutningens fremkomst efter drøftelserne 
i Folketinget. Alle partier var vel involveret i arbejdet. Hvis noget gennemføres 
i Folketinget, og der er almindelig tilslutning hertil, kan man ikke uden videre 
ændre dette. Beslutningen binder også senere regeringer. Det er denne politi- 
ske binding, der skaber den retlige binding. Folketinget arbejder efter uskrevne 


27 Justitsminister Knud Thestrup den 4. juni 1969, FT 1968-69, forh. sp. 7550. 
28 Se nærmere herom i afsnit 4.2 in fine. 
29. MF Svend Haugaard den 14. januar 1970, FT 1969-70, forh. sp. 2476. 

regler, der er afgørende for hele tingets arbejde. Regeringserklæringer kan ikke 
angives som en absolut størrelse, men når der er bred støtte til en erklæring, vil 
den være bindende. En ændring af en erklæring kunne ske gennem en udtalelse 
i Folketinget. Fortolkningen af en regeringserklæring er noget andet end en æn- 
dring. Han vil dog ikke hermed sige, at man blot kan vælge en anden fortolkning 
af erklæringen. Som justitsminister arbejdede han inden for de rammer, som re- 
geringserklæringen satte. Hvilke bindinger, erklæringen nærmere satte, er ikke 
nemt at udlede. Vidnet tør ikke sige, at en regeringserklæring til alle tider vil 
være gældende." 


2.2.5 Konklusion vedrørende regeringserklæringens status 


Spørgsmålet om regeringserklæringens retlige betydning for regeringen som 
sådan, navnlig med hensyn til muligheden for senere ændring af reglerne om 
PET's registreringsvirksomhed, må besvares med udgangspunkt i det forhold, at 
justitsministeren havde kompetence til rent administrativt at ændre de ved til- 
lægsinstruksen fastsatte tjenstlige regler for PET. Som følge af den snævre sam- 
menhæng mellem tillægsinstruksen og regeringserklæringen må det dog — hen- 
set til regeringserklæringens særlige karakter, hvad angår både indhold, formål 
og tilblivelse — anses for at have været en forudsætning for udnyttelse af mini- 
sterens instruktionsbeføjelse, at der i tilfælde af ændring af dette punkt i PET's 
instruks samtidig ville blive givet underretning til Folketinget, eventuelt i form 
af offentliggørelse af de ændrede reglers indhold. 

Det kan i den henseende være velbegrundet at drage en parallel til folketings- 
beslutninger, om hvis retlige status der ganske vist har hersket nogen uenighed, 
men som i hvert fald antages at kunne indebære en informationspligt for den på- 
gældende minister i tilfælde af ikke-efterlevelse.> At erklæringen af 30. septem- 
ber 1968 ikke var vedtaget af Folketinget, men netop afgivet af regeringen, synes 
i betragtning af regeringserklæringens formål og kontekst ikke at indebære no- 
gen afgørende forskel i henseende til dens retlige status. Justitsministeren havde 


30 RB: Erik Ninn-Hansen, 6. december 2000. 

31 Jf. Peter Germer, Statsforfatningsret I, (København, 1989), s. 82 med henvisning til 
ministeransvarlighedslovens $ 5 i relation folketingsbeslutninger om fremsættelse af lovforslag, og 
Henrik Zahle, Dansk forfatningsret 1. Institutioner og regulering (København, 1989), s. 306-07 og 
S. 314-17 med yderligere henvisninger. 

herved på regeringens vegne tilkendegivet at ville påtage sig en forpligtelse til at 
regulere efterretningstjenesternes registreringsvirksomhed på nærmere angivet 
måde, og et initiativ til lovgivning eller anden regulering fra Folketingets side 
fremstod som et ganske nærliggende alternativ til denne beslutning. Ud fra syns- 
punkter svarende til dem, der gør sig gældende for folketingsbeslutninger, måtte 
en justitsminister, der måtte beslutte sig for at ændre den i overensstemmelse 
med regeringserklæringen fastsatte instruks for PET, således være forpligtet til at 
fremkomme med en tilkendegivelse herom over for Folketinget. 

På baggrund af de ovenfor nævnte særlige omstændigheder ved regerings- 
erklæringen synes retsstillingen efter dennes offentliggørelse den 30. september 
1968 derfor at kunne beskrives på den måde, at også regeringen og dens ministre 
må antages at være blevet retligt forpligtet heraf. Forpligtelsen bestod først og 
fremmest i en underretningspligt i forhold til Folketinget, idet ændring af de i 
regeringserklæringen fastsatte regler for registrering af danske statsborgere uden 
justitsministerens, henholdsvis forsvarsministerens, samtidige underretning af 
Folketinget herom ville være retsstridig. Den ansvarlige ministers undladelse 
af at give Folketinget en sådan underretning ville muligvis efter omstændighe- 
derne kunne indebære en overtrædelse af ministeransvarlighedslovens $ 5, stk. 
1, ligesom urigtige eller vildledende oplysninger til Folketinget om registrerings- 
praksis og reglerne herfor ville kunne være i strid med lovens $ 5, stk. 2.” 

Dette rejser i princippet det afledte spørgsmål, om en ændring af instruksen 
for PET, som måtte gøre den uforenelig med regeringserklæringen uden fornø- 
den underretning til Folketinget, ville udgøre en tjenestebefaling af et så klart 
ulovligt indhold, at PET's chef og eventuelt andre embedsmænd i PET og Justits- 
ministeriet ville være berettiget eller endog forpligtet til at undlade at efterleve 
instruksændringen. På det foreliggende grundlag er der imidlertid ikke anled- 
ning til at foretage nogen nærmere undersøgelse af denne problemstilling. 


32 Jf. hertil Jens Peter Christensen, Ministeransvar (København, 1997), s. 359-70, særligt s. 366. Selvom 
specifikke forhold og særegne hensyn i sager vedrørende statens sikkerhed kan tilsige tavshed eller 
i hvert fald begrænset detaljeringsgrad i oplysninger til Folketinget, er der ikke retligt grundlag for 
at antage, at sådanne sager skulle være generelt undtaget fra sandhedspligten efter ministeransvar- 


lighedsloven. 

3. REGERINGSERKLÆRINGENS 
INDHOLD OG RÆKKEVIDDE 


3.1 Afgrænsningen til danske statsborgere: 


Den personelle afgrænsning af regeringserklæringens anvendelsesområde rum- 
mer kun få fortolkningsproblemer. Der kan dog være anledning til at overveje, 
hvorvidt afgrænsningen af erklæringens anvendelsesområde til danske stats- 
borgere samtidig begrænser erklæringen til alene at gælde for fysiske personer. 
Spørgsmålet bliver i den forbindelse nærmere, om foreninger, selskaber og an- 
dre juridiske personer falder uden for anvendelsesområdet for den regulering af 
registreringsadgangen, som blev foretaget med justitsministerens erklæring af 
30. september 1968 og den samtidige tillægsinstruks til PET's chef. 

Henvisningen til dansk statsborgerskab som betingelse for at være omfattet af 
de fastsatte registreringsregler tyder umiddelbart på, at det har været tilsigtet at 
begrænse reglernes anvendelsesområde til fysiske personer med et sådant stats- 
borgerskab. Dette understøttes vel umiddelbart af erklæringens tredje afsnit, der 
anfører hensynet til, at "den enkelte borger” frit kan udfolde sig. Udtrykket "lov- 
lig politisk virksomhed” kunne ligeledes pege i retning af, at kun registrering af 
fysiske personer skulle være omfattet af regeringserklæringen. 

Disse udtryks betydning for den personelle afgrænsning af regeringserklæ- 


33 I det følgende besvares spørgsmål nr. 225 fra Folketingets Retsudvalg til justitsministeren vedrø- 
rende forslaget til lov om undersøgelse af Politiets Efterretningstjeneste. Spørgsmål nr. 225 lyder 
således: ”Kan man med henvisning til , at regeringserklæringen af 1968 første afsnit vedrører re- 
gistrering af borgere konkludere, at den så ikke gælder partier eller organisationer, til trods for, at 
tredje afsnit indeholder en langt bredere formulering, som efter sin ordlyd også må omfatte lovlige 
partier og organisationer?” 

ringen giver dog anledning til en vis tvivl. Til støtte for den modsatte opfattelse 
kan det anføres, at en sådan udfoldelse fra borgernes side ofte vil ske gennem 
deltagelse i foreningsaktiviteter. Visse former for politisk virksomhed udføres så- 
ledes ikke alene af fysiske personer enkeltvis, men tillige som led i organiseret 
virksomhed inden for rammerne af foreninger eller andre juridiske personer. I 
praksis kan dette eksempelvis være tilfældet for møde- og oplysningsaktiviteter 
samt publiceringsvirksomhed, som i vidt omfang udføres af foreninger og andre 
politiske eller kulturelle organisationer. Da sådanne former for politisk virksom- 
hed nyder beskyttelse efter grundloven, uanset om de udføres af fysiske eller 
juridiske personer, kunne dette tale for at også de sidstnævnte måtte falde inden 
for regeringserklæringens anvendelsesområde. 

I henhold til den administrative anvendelse af udtrykket ”registrering” 
kunne såvel fysiske som juridiske personer være genstand for formel registre- 
ring hos PET. Dette kunne ligeledes støtte den opfattelse, at den sidstnævnte 
personkategori skulle være omfattet af de regler vedrørende registrering, som 
blev fastsat med regeringserklæringen. Da denne forståelse af registreringsbe- 
grebet bygger på den interne administrative anvendelse af udtrykket i PET og 
Justitsministeriet, kan den dog næppe i sig selv være afgørende for spørgsmålet 
om regeringserklæringens afgrænsning med hensyn til registrering af juridiske 
personer. 

Der er andre passager i regeringserklæringen, som kunne indicere, at den 
tillige skulle omfatte registrering af juridiske personer. Således omtaler erklæ- 
ringens sidste afsnit eventuel tidligere registrering af ”oplysninger af denne art”. 
Dette angiver ikke nogen forudsætning om, at den bebudede tilintetgørelse ude- 
lukkende skulle omfatte registrering af fysiske personer, og at det derfor også 
kun var sådanne enkeltpersoner, der ville være omfattet af den med erklæringen 
foretagne regulering af registreringsadgangen i fremtiden. Udtrykket synes deri- 
mod at henvise til erklæringens fjerde afsnit, hvor det anføres at ”en virksomhed, 
der holder sig inden for de grænser, der er afstukket ved lovgivningen, ikke bør 
give anledning til registrering hos politiet”. En sådan virksomhed kan som oven- 
for nævnt tænkes udført af såvel fysiske som juridiske personer. 

Regeringserklæringens ordlyd er således ikke éntydig, og der kan næppe her- 
udfra drages nogen sikker konklusion med hensyn til, om registrering af juridi- 
ske personer skulle være omfattet. Den historiske baggrund for regeringserklæ- 
ringens afgivelse, hvor 'kartoteksdebatter” først og fremmest havde omhandlet 
PET's registre over enkeltpersoner, gør det dog nærliggende at antage, at erklæ- 
ringen — i hvert fald som udgangspunkt — var ment at skulle regulere adgangen 
til registrering af fysiske personer. En sådan fortolkning af regeringserklæringen 


28  Mindretalsudtalelse og juridiske notater 


MINDRETALSUDTALELSE FRA JENS VEDSTED-HANSEN 


er desuden i bedst overensstemmelse med den naturlige forståelse af udtryk- 
ket ”danske statsborgere” jf. ovenfor. Som følge heraf må retlige vurderinger på 
grundlag af regeringserklæringen begrænses til at omfatte registrering af fysiske 
personer med dansk statsborgerskab. 

Dette indebærer ikke, at juridiske personer såsom foreninger, selskaber og 
institutioner med politisk formål har befundet sig uden for enhver retlig regu- 
lering i forhold til PET's overvågnings- og registreringsvirksomhed. Disse orga- 
nisationer — såvel som enkeltpersoner uden dansk statsborgerskab — har i vidt 
omfang kunnet påberåbe sig borgerlige og politiske rettigheder i henhold til 
grundloven og internationale konventioner, ligesom de har været omfattet af de 
generelle regler i straffeloven og retsplejeloven.;+ Som følge heraf må retsstillin- 
gen for sådanne personer fastlægges på andet grundlag end regeringserklærin- 
gen, og tilsvarende må det være andre retsregler end denne erklæring, der dan- 
ner grundlag for retlige vurderinger af PET's virksomhed i forhold til politiske 
organisationer og udenlandske statsborgere. Hvad derimod angår den historiske 
undersøgelse, som Kommissionen har skullet foretage for perioden 1945-1989, er 
den personelle afgrænsning af regeringserklæringen uden betydning, hvilket da 
også fremgår af udtrykkene ”politiske partier” og ”politisk-ideologisk prægede 
grupperinger og bevægelser” i PET-kommissionslovens $ 3, stk. 1, nr. 1. 


3.2 Betydningen af ordet ”alene” 


Ordet ”alene” må anses for at udgøre et centralt element i regeringserklæringen, 
hvorfor det som led i fastlæggelsen af erklæringens indhold er nødvendigt at 
overveje den nærmere forståelse af dette udtryk. Mens det er forholdsvis enkelt 
at fastslå ordets betydning, således som det fremstår i regeringserklæringens før- 
ste afsnit, kan der rejses spørgsmål om muligt videre implikationer af udtrykket 
i sammenhæng med regeringserklæringens øvrige indhold. 

Det er med anvendelsen af ordet ”alene” på den ene side klargjort, at udførel- 
se af lovlig politisk virksomhed ikke selvstændigt vil kunne danne grundlag for 
registrering af danske statsborgere. På den anden side indebærer formuleringen, 
at det ikke er udelukket at registrere en dansk statsborgers lovlige politiske virk- 
somhed, hvis der i øvrigt — dvs. bortset fra denne lovlige virksomhed — består et 


34 Jf. således Max Sørensen, Statsforfatningsret, 2. udgave (ved Peter Germer), (København, 1973), 
S. 371-72 og S. 384. 

retmæssigt grundlag for registrering af den pågældende. Den afgørende betin- 
gelse for registrering er efter regeringserklæringen, at en person har foretaget 
handlinger, der falder uden for kategorien ”lovlig politisk virksomhed” jf. herom 
nedenfor i afsnit 3.3. Er denne betingelse til stede, vil den pågældende danske 
statsborger ikke være registreret alene på grundlag af sin lovlige politiske virk- 
somhed, selvom oplysninger om en sådan lovlig virksomhed bliver medtaget i 
det materiale, der indgår i den pågældendes personsag hos PET. 

Der kan dog være grund til at overveje, om forbudet mod registrering af 
personer alene på grundlag af lovlig politisk virksomhed tillige kan indebære 
begrænsninger i adgangen til overvågning og registrering af selve den po- 
litiske virksomhed, såfremt denne virksomhed er lovlig. Spørgsmålet er her 
ikke, om oplysninger af denne art kan tilføres en på andet grundlag oprettet 
personsag vedrørende en bestemt person — som ovenfor anført følger det af 
ordet ”alene” at noget sådant vil være i overensstemmelse med regeringser- 
klæringen. Der sigtes heller ikke til registrering af de organisationer, i hvis 
regi den politiske virksomhed bliver udført, men til den pågældende virk- 
somhed eller aktivitet som politisk fænomen. Spørgsmålet er altså, om den 
politiske virksomhed som sådan uden begrænsninger kan gøres til genstand 
for politiets overvågning og eventuelle registrering, såfremt den holder sig 
inden for lovlige rammer. 

En sådan overvågning og registrering kan naturligvis siges at være en forud- 
sætning for gennemførelse af den tidligere nævnte form for registrering, hvor 
oplysninger om lovlig politisk virksomhed kan tilføres en på andet grundlag 
oprettet personsag. Dette taler i sig selv for, at der må være mulighed for at 
foretage overvågning og registrering også af den lovlige politiske virksomhed 
som sådan. Imidlertid kan visse formuleringer i regeringserklæringen — navnlig 
i sidste afsnit, og til dels i næstsidste afsnit — bidrage til at skabe det indtryk, 
at der fremover ikke skulle være adgang for efterretningstjenesten til at regi- 
strere en sådan lovlig politisk virksomhed. Mens det således ved fortolkning af 
regeringserklæringen i princippet er relevant at fastholde sondringen mellem 
registrering af enkeltpersoner og organisationer på den ene side og overvågning 
og registrering af bestemte former for politisk virksomhed på den anden, skal 
det rejste spørgsmål dog ikke forfølges nærmere her. Dels kan der næppe angi- 
ves nogen éntydig og sikker løsning på dette fortolkningsproblem, dels hænger 
spørgsmålet om, hvorvidt der med regeringserklæringen var foretaget indirekte 
begrænsning af PET's adgang til at overvåge og registrere politisk virksomhed, 
snævert sammen med rækkevidden af begrebet ”registrering”, som vil blive 
drøftet nedenfor i afsnit 4. 

3.3 Afgrænsningen af ”lovlig politisk virksomhed” 


Eftersom registrering af danske statsborgere ifølge regeringserklæringen ikke må 
finde sted alene på grundlag af lovlig politisk virksomhed, bliver det selvsagt af- 
gørende for PET's registreringsadgang at fastslå, hvor grænsen går mellem lovlig 
og ulovlig politisk virksomhed. Betingelsen for at registrere en dansk statsborger 
vil efter erklæringen være, at den pågældende har begået handlinger, der falder 
uden for området for ”lovlig politisk virksomhed”. Som baggrund for vurdering 
af registreringsadgangen skal der derfor foretages en negativ afgrænsning mod 
de former for lovlig virksomhed, der herefter ikke i sig selv kan danne grundlag 
for registrering af enkeltpersoner. 


3.3.1 Formelle krav til den politiske virksomhed? > 


Udtrykket ”lovlig politisk virksomhed” refererer til en indholdsmæssig eller 
funktionel afgrænsning af de aktivitetsformer, der er omfattet af regeringserklæ- 
ringen. Ved vurderingen af, om en given politisk virksomhed må anses for lovlig, 
kan det derfor ikke have selvstændigt afgørende betydning, om den pågældende 
aktivitet udføres i bestemte organisatoriske former. Da regeringserklæringen 
ikke nærmere præciserer begrebet politisk virksomhed, må dette begreb i over- 
ensstemmelse med almindelig sprogbrug forstås i sin brede betydning, hvorefter 
det omfatter enhver form for aktivitet, der retter sig mod — eller på anden måde 
omhandler, berører eller tager stilling til — anliggender af samfundsmæssig be- 
tydning eller interesse. 

Uden holdepunkter i regeringserklæringens ordlyd kan der således ikke op- 
stilles særlige begrænsende eller kvalificerende formelle kriterier for, hvilke typer 
af politisk virksomhed der må anses for at falde ind under begrebet ”politisk 
virksomhed”. Denne fortolkning understøttes af de formuleringer, der er benyt- 
tet i regeringserklæringens tredje og fjerde afsnit: ”hensynet til, at den enkelte 


35. I det følgende besvares spørgsmål nr. 229 fra Folketingets Retsudvalg til justitsministeren vedrø- 
rende forslaget til lov om undersøgelse af Politiets Efterretningstjeneste. Spørgsmål nr. 229 lyder 
således: ”Med hvilken ret kan PET yderligere udhule regeringserklæringen ved at hævde, at der 
med lovlig politisk virksomhed kun er tænkt på medlemskab af ”egentlige politiske partier, som 
efter godkendelsen af indenrigsministeren opstiller til folketingsvalgene” (PET redegørelsen af side 
83), når regeringserklæringen ikke indeholder noget som helst til støtte for en sådan indsnævring?” 

borger frit kan udfolde sig” og ”en virksomhed, der holder sig inden for de græn- 
ser, der er afstukket ved lovgivningen”. Den udfoldelse, henholdsvis virksomhed, 
der her angives som forhold der ikke bør give anledning til registrering hos po- 
litiet, ses på ingen måde at være betinget af at den udøves i bestemte organisato- 
riske former. Havde noget sådant været tilsigtet, ville det have været forholdsvis 
enkelt at give det sprogligt udtryk i regeringserklæringens ordlyd. 

Det spiller i den forbindelse tillige en væsentlig rolle, at den grundlovsmæs- 
sige beskyttelse af borgernes rettigheder omfatter ganske forskelligartede aktivi- 
teter, der kan henføres til begrebet politisk virksomhed, uden at der i den forbin- 
delse stilles formelle krav til disse aktiviteters organisering eller ydre fremtoning. 
Dette gælder i relation til centrale politiske rettigheder som ytringsfrihed, for- 
eningsfrihed og forsamlingsfrihed, jf. grundlovens $$ 77, 78 og 79. At der eksi- 
sterer en særlig beskyttelse af den materielle foreningsfrihed for politiske partier 
efter bestemmelsen i grundlovens $ 78, kan ikke omvendt antages at medføre, 
at selve lovligheden af en foreningsdannelse skulle bero på, at den lader sig ka- 
rakterisere som et politisk parti. Der er heller ikke i den almindelige lovgivning 
grundlag for at stille formelle krav til organiseringen af en given aktivitet, for at 
den isoleret set vil opfylde betingelserne for at udgøre lovlig politisk virksomhed, 
og sådanne lovgivningsmæssige krav ses ej heller at have bestået på tidspunktet 
for regeringserklæringens afgivelse i 1968. 

Begrebet ”lovlig politisk virksomhed” kan således ikke anses for at være af- 
grænset til medlemskab af politiske partier eller aktiviteter inden for sådanne 
partiers organisatoriske rammer. Tilsvarende kan det ikke betragtes som en for- 
udsætning, at den pågældende virksomhed i indholdsmæssig henseende drejer 
sig om eller er forbundet med de typer af problemstillinger, som almindeligvis er 
genstand for de politiske partiers interesse og aktivitet, herunder i form af parla- 
mentarisk virksomhed. Også aktiviteter, der tager sigte på andre samfundsmæs- 
sige anliggender end dem, der på et givet tidspunkt optager de politiske partier, 
eller som udføres i andre organisatoriske former end sædvanligt for disse partier, 
vil derfor kunne betragtes som ”politisk virksomhed” i regeringserklæringens 
forstand. 

Eksempelvis kan det ikke gøres til en forudsætning for at anse en bestemt 


36. Jf. hertil Max Sørensen, Statsforfatningsret, 2. udgave (ved Peter Germer), s. 383 og s. 387-89, Henrik 
Zahle, Dansk Forfatningsret 3. Menneskerettigheder (København, 1989), s. 93 og sS. 98-99, samt 
Jørgen Albæk Jensen, ”De politiske partier og den materielle foreningsfrihed”, Juristen, 1996, s. 1-15, 
særligt s. 11-15. 

virksomhed for at falde inden for regeringserklæringens anvendelsesområde, at 
den pågældende aktivitet er afgrænset til eller tager sigte på emner, som er eller 
har været under officiel behandling i Folketinget eller andre folkevalgte organer 
såsom by- eller amtsråd. Spørgsmålet om virksomhedens lovlighed — og dermed 
om, hvorvidt den falder inden for den begrænsning af registreringsadgangen, 
som blev fastsat i regeringserklæringen — må med andre ord afgøres efter gan- 
ske de samme kriterier uanset mulige forskelle med hensyn til, hvilke politiske 
problemstillinger og hvilken organisatorisk ramme der kendetegner den pågæl- 
dende aktivitet. 


3.3.2 Særlige krav vedrørende politiske partier? ” 


Når der efter det ovenfor anførte ikke kan stilles særlige krav af formel, organisa- 
torisk art til politisk virksomhed, for at den kan anses for omfattet af regeringser- 
klæringen, følger det umiddelbart heraf, at der heller ikke kan opstilles formelle 
kriterier med hensyn til karakteren af sådanne aktiviteter, når de finder sted in- 
den for de organisationer, der betegner sig som politiske partier. Hvis en bestemt 
politisk virksomhed udøves inden for rammerne af et sådant politisk parti, har 
det altså ikke i sig selv afgørende betydning for vurderingen af, om denne virk- 
somhed skal anses for at ligge inden for regeringserklæringens anvendelsesom- 
råde, hvordan partiet nærmere er opbygget rent organisatorisk, eller hvorvidt og 
på hvilken måde det deltager i parlamentarisk eller anden offentlig virksomhed. 

I praksis indebærer dette, at der ikke kan antages at gælde særlige organisa- 
toriske eller andre formelle betingelser for, at virksomhed inden for et politisk 
parti vil være omfattet af regeringserklæringens regulering af adgangen til regi- 
strering. For eksempel er det ikke nogen betingelse, at det pågældende politiske 
parti er opstillingsberettiget til valg til Folketinget, eller at partiet allerede er re- 
præsenteret i Folketinget, kommunale råd eller andre folkevalgte organer. 

Noget andet er, at det forhold, at et politisk parti har opnået — og fortsat nyder 


37 I det følgende gives ligeledes bidrag til besvarelse af spørgsmål nr. 229 fra Folketingets Retsudvalg 
til justitsministeren vedrørende forslaget til lov om undersøgelse af Politiets Efterretningstjeneste. 
Spørgsmål nr. 229 lyder således: ”Med hvilken ret kan PET yderligere udhule regeringserklæringen 
ved at hævde, at der med lovlig politisk virksomhed kun er tænkt på medlemskab af ”egentlige po- 
litiske partier, som efter godkendelsen af indenrigsministeren opstiller til folketingsvalgene” (PET 
redegørelsen af side 83), når regeringserklæringen ikke indeholder noget som helst til støtte for en 
sådan indsnævring?” 

— status som repræsenteret eller opstillingsberettiget, typisk vil være indicium 
for, at partiets virksomhed som sådan ikke med rette kan betragtes som ulovlig. 
Når en politisk organisation er blevet anerkendt som opstillingsberettiget til Fol- 
ketinget eller har opnået repræsentation i Folketinget eller i et andet folkevalgt 
organ, vil dens program og virksomhed være offentligt kendt på en sådan måde, 
at der må formodes at have været mulighed for og anledning til at gribe ind fra 
myndighedernes side, såfremt partiets officielle virksomhed måtte blive anset 
for ulovlig. I betragtning heraf må borgerne antagelig normalt kunne gå ud fra, 
at myndighederne i givet fald ville have taget initiativ til organisationens opløs- 
ning. Er dette ikke sket, må der bestå i hvert fald en vis formodning for, at par- 
tiets virksomhed ikke kan anses for ulovlig, og at deltagelse heri ifølge regering- 
serklæringen derfor ikke uden videre vil kunne danne grundlag for registrering 
hos efterretningstjenesten. En sådan formodning kan dog selvsagt udelukkende 
bestå i relation til den officielle partivirksomhed, som har kunnet erkendes og om 
fornødent overvåges af efterretningstjenesten og andre offentlige myndigheder. 


38 Se nærmere om Grundlovens $ 78, stk. 2 i Kommissionens beretning, bind 15, 2. del, kapitel 8. 

4. REGISTRERINGSBEGREBET 


Regeringserklæringen angiver ikke nærmere de former for eller typer af regi- 
stre, hvorpå dens regulering af registreringsadgangen skal finde anvendelse. Hel- 
ler ikke i andre offentliggjorte kilder i tilknytning til regeringserklæringen ses 
der at være foretaget nogen afgrænsning af det registreringsbegreb, som denne 
erklæring skulle tage sigte på. Da det imidlertid er af afgørende betydning for 
vurderingen af, om PET har udøvet sin virksomhed i overensstemmelse med 
regeringserklæringen og andre regler om adgangen til registrering, at der er fast- 
lagt et forholdsvis nøjagtigt registreringsbegreb, skal dette udtryk i regeringser- 
klæringen søges defineret i det følgende med henblik på nærmere afgrænsning 
af regeringserklæringens anvendelsesområde.> 

Definitionen skal foretages på grundlag af den naturlige sproglige forståelse 
af udtrykkene ”register” og ”registrering”, således som denne kan fastlægges un- 
der hensyntagen til den samtidige anvendelse af begreberne i retligt relevante 
sammenhænge. Der ses først på begrebet ”register” i anden lovgivning, dernæst 
på den forståelse af registreringsbegrebet, som kom til udtryk i officielle tilken- 
degivelser i tiden omkring regeringserklæringens fremkomst, herunder mini- 
sterudtalelser i forbindelse med de politiske drøftelser af denne erklærings ind- 
hold og betydning. 


39 I det følgende gives der bidrag til besvarelse af spørgsmål nr. 227 fra Folketingets Retsudvalg til 
justitsministeren vedrørende forslaget til lov om undersøgelse af Politiets Efterretningstjeneste. 
Spørgsmål nr. 227 lyder således: ”Hvordan kan man på grundlag af regeringserklæringen af 1968 
hævde, at det kun er ulovligt at registrere danske statsborgere alene på grund af lovlig politisk 
virksomhed, hvis der oprettes en personfil på dette grundlag, men ikke hvis personerne ”kun” 


registreres i den pågældende, lovlige organisations fil?” 

4.1 Begrebet ”register” i anden lovgivning 


Lov om offentlige myndigheders registre blev vedtaget i 1978” på baggrund af et 
omfattende betænkningsarbejde,” som indeholder væsentlige bidrag til forståel- 
se af det registerbegreb, denne lovgivning var baseret på. Eftersom registerloven 
blev til i årene umiddelbart efter regeringserklæringens fremkomst, må denne 
lov og ikke mindst lovens forarbejder betragtes som en både relevant og central 
kilde til belysning af datidens opfattelse af register- og registreringsbegreberne. 
Dette gælder uanset det forhold, at loven ikke omfattede efterretningstjenester- 
nes registre, jf. straks nedenfor. 

Registerloven gjaldt ifølge $ 1, stk. 1 for edb-registre, der førtes for den 
offentlige forvaltning, og som indeholdt personoplysninger. Udtrykket ”edb-re- 
gistre” omfattede registre eller andre systematiserede fortegnelser, hvor der gøres 
brug af elektronisk databehandling, jf. lovens $ 1, stk. 2. Ved ”personoplysninger” 
skulle forstås oplysninger, som kan henføres til bestemte personer, selvom det 
forudsætter kendskab til personnummer, registreringsnummer eller lignende 
særlige identifikationer, jf. $ 1, stk. 3. Ifølge $ 31 gjaldt loven ikke for registre, der 
føres for politiets og forsvarets efterretningstjenester. I betragtning af den sidst- 
nævnte bestemmelse må registerloven således antages at være baseret på den 
forudsætning, at efterretningstjenesterne havde oprettet registre, som ellers ville 
være blevet omfattet af loven. 

I den betænkning, der dannede baggrund for vedtagelsen af lov om of- 
fentlige myndigheders registre, er de netop citerede legaldefinitioner nærmere 
uddybet. Registerbegrebet må her ses i sammenhæng med den foretagne af- 
grænsning af begrebet personoplysninger. Ved det sidstnævnte skulle ifølge Regi- 
sterudvalget forstås oplysninger, som kan henføres til bestemte personer, jf. $ 1, 
stk. 3 i den vedtagne lov. Dette udtryk blev nærmere forklaret på denne måde: 


"Registeret må altså bl.a. indeholde oplysninger, som kan identificere en bestemt 
person. Det vil først og fremmest sige oplysninger om navn og adresse eller per- 
sonnummer. Efter udvalgets opfattelse bør det imidlertid ikke være en betingelse 
for at registeret omfattes af kontrolordningen m.v. at identifikationsoplysningen er 
alment kendt eller umiddelbart tilgængelig. Også registre, der indeholder identi- 


40. Lov nr. 294 af 8. juni 1978 om offentlige myndigheders registre. Loven blev med virkning fra 1. juli 
2000 ophævet og erstattet af lov nr. 429 af 31. maj 2000 om behandling af personoplysninger. 

4 Delbetænkning om offentlige registre, afgivet af det af Justitsministeriet den 9. september 1970 
nedsatte registerudvalg, Betænkning nr. 767/1976. 

fikationer, som kun gør det muligt for den indviede at forstå, hvem en oplysning 
vedrører, bør være omfattet af reglerne. Dette vil således være tilfældet, hvis der i 
registeret findes et løbenummer eller lignende, f.eks. medlemsnummer eller jour- 
nalnummer. Hvis f.eks. navn og adresse erstattes af en speciel nummerering, der 
kan føres tilbage til den oprindelige individuelle oplysning, bør dette ikke være 
tilstrækkeligt til at undtage registeret fra loven, uanset identifikationen kun kan 
ske manuelt... 

Sammenfattende kan udvalgets afgrænsning af begrebet personoplysninger be- 
skrives således, at man herved forstår oplysninger, som kan henføres til bestemte 
personer, selvom dette forudsætter kendskab til særlige identifikationer som f.eks. 
løbenummer eller lignende”+ 


Om selve registerbegrebet anførte udvalget i lighed med lovens $ 1, stk. 2, at edb- 
registre måtte defineres som registre eller andre systematiserede fortegnelser, 
hvor der gøres brug af elektronisk databehandling.” Registerudvalget anførte 
om dette begreb nærmere: 


"Begrebet edb-register er ikke en datateknisk definition i den forstand, at det er 
identisk med registerbegrebet i et edb-system, f.eks. et magnetbånd. Det vil såle- 
des ofte være hensigtsmæssigt at anse hele systemet — f.eks. CPR-registeret — be- 
stående af flere datafiler eller delregistre og de til disse hørende programmer m.v. 
som ét edb-register, såfremt systemet teknisk og administrativt fungerer som en 
enhed” 


Når bortses fra forudsætningen om elektronisk behandling af de pågældende re- 
gisterdata — en forudsætning, som udvalget i øvrigt ikke ville fastholde generelt, 
idet man foreslog visse manuelle systemer omfattet af den kommende register- 
lov” — bygger denne lovgivning således på et ganske bredt registerbegreb, der 
omfatter enhver form for systematiserede fortegnelser. Dette synes at have afspej- 
let den samtidige administrative anvendelse af registerbegrebet, idet Registerud- 
valget havde foretaget en kortlægning af myndighedernes praksis i så henseende. 
Udvalget oplyser i sin betænkning følgende om resultatet af denne undersøgelse: 


42. Ibid., s. 155-56 (original fremhævelse). 
43. Ibid., s. 156. 

44. Ibid., s. 156-57. 

45. Ibid., s. 157. 

”Udvalget har ved indledningen af sin gennemgang af registrene i den offentlige 
sektor udsendt korte spørgeskemaer til samtlige statsmyndigheder og et udsnit af 
kommunale myndigheder. Registerbegrebet blev ikke nærmere defineret i den for- 
bindelse, men besvarelserne bygger stort set på den opfattelse, at begrebet person- 
register omfatter enhver systematiseret opbevaring af oplysninger om enkeltpersoner, 
hvad enten der er tale om maskinelle opbevaringsformer (magnetbånd, magnet- 
plader m.v.) eller om manuelle kartoteker eller lignende” 


Endelig indeholder udvalgsbetænkningen en redegørelse for Registerudvalgets 
overvejelser vedrørende de af efterretningstjenesterne oprettede registre. Det var 
ikke udvalgets hensigt at lade de personregistre, der føres af politiets eller forsva- 
rets efterretningstjenester, blive inddraget under den foreslåede kontrolordning. 
Disse registre burde efter udvalgets opfattelse ikke kontrolleres af den foreslåede 
tilsynsmyndighed (det senere Registertilsyn), og heller ikke af de registrerede 
selv gennem egen-acces. Dette beroede på, at disse efterretningsregistre allerede 
var "underkastet en særlig kontrol i overensstemmelse med folketingets beslut- 
ninger herom” Registerudvalget henviste i den forbindelse til det i juni 1964 
nedsatte Wamberg-udvalg samt til, at regeringen i september 1968 havde ud- 
sendt "en erklæring, hvis hovedindhold er, at registrering af danske statsborgere 
ikke må finde sted alene på grundlag af lovlig politisk virksomhed” 

Det lovforberedende arbejde, der blev iværksat i 1970 og i 1978 resulterede 
i vedtagelsen af lov om offentlige myndigheders registre, viser således for det 
første, at man i årene efter regeringserklæringens afgivelse både i den offent- 
lige administration og i forbindelse med relevant lovgivningsarbejde anvendte 
et ganske bredt registerbegreb. Eftersom registerloven med de ovenfor gengivne 
begrundelser udtrykkeligt undtog registre, der føres for politiets og forsvarets 
efterretningstjenester, fra lovens anvendelsesområde, er der for det andet ikke 
grundlag for at antage, at efterretningstjenesterne skulle have afveget væsentligt 
fra andre offentlige myndigheder, hvad angår definitionen af ”registre” og det 
korresponderende udtryk ”registrering”. Tværtimod synes det ud fra de senest 
citerede dele af registerlovens forarbejder nærliggende at gå ud fra, at det ved 
gennemførelsen af denne lovgivning er blevet officielt forudsat, at de to efterret- 
ningstjenester anvendte et stort set tilsvarende registreringsbegreb. 

Selvom disse forarbejder til registerloven ikke udgør nogen primær kilde 


46. Ibid., s. 61 (originale fremhævelser). 
47 Ibid., s. 158. 
48. Ibid., s. 158. 

til fortolkning af regeringserklæringen fra 1968, indgår de med betydelig vægt 
blandt de supplerende kilder, som man i mangel af direkte fortolkningsbidrag 
må basere fortolkningen heraf på i det omfang, regeringserklæringens ordlyd ef- 
terlader åbne spørgsmål. Hvor uklarheden vedrører retlige begreber som register 
eller registrering, vil der være en formodning for, at begrebsindholdet må fast- 
lægges i overensstemmelse med den almindelige juridiske anvendelse af disse 
udtryk i samtiden. I så henseende synes registerlovens forarbejder ikke alene 
at afspejle den faktiske anvendelse af begrebet registrering også i PET's praksis, 
men tillige at bygge på en forudsætning om, at et tilsvarende bredt registrerings- 
begreb fortsat ville finde anvendelse. Denne forudsætning må anses for tiltrådt 
af lovgivningsmagten ved registerlovens vedtagelse, og den har derfor haft en så- 
dan retlig relevans, at regeringserklæringen som udgangspunkt måtte fortolkes 
og anvendes under hensyn hertil. 


4.2 Officielle tilkendegivelser om registreringsbegrebet 


Som det er fremgået, har det ved fastlæggelsen af regeringserklæringens ræk- 
kevidde afgørende betydning, hvad der nærmere menes med udtrykket ”regi- 
strering” i relation til efterretningstjenesternes virksomhed. I tilslutning til det 
ovenfor anførte om begreberne register og registrering i anden lovgivning kan 
den forståelse af udtrykket, som var fremherskende i 1960'erne og 1970'erne, il- 
lustreres gennem en række udtalelser fremsat af ministre og øvrige politikere i 
Folketinget i tiden fra 1964, hvor den relevante del af "kartoteksdebatter” tog sin 
begyndelse. Navnlig ministerudtalelserne må tillægges en vis vægt som kilde til 
fastlæggelse af registreringsbegrebet, idet disse udtalelser må formodes at have 
afspejlet det registreringsbegreb, som blev anvendt - eller i hvert fald forudsattes 
anvendt — i PET's og Justitsministeriets praksis. 

Først skal der dog henvises til en tidligere kilde, som kan tjene til belysning af 
de forudsætninger om registreringsbegrebets indhold, som debatten i 1960'erne 
byggede på. I Justitsministeriets cirkulære af 31. maj 1947 hedder det blandt an- 
det: 


"De indkomne oplysninger vil — for saa vidt der kan tillægges dem Betydning - 
være at registrere på sædvanlig Maade. Saadan Registrering maa ikke finde Sted 
alene paa Grundlag af en Persons lovlige politiske Virksomhed; saafremt der fra 
tidligere tid maatte findes Kartoteker eller lignende, hvori Registrering er sket alene 

paa Grundlag af vedkommendes lovlige politiske Virksomhed, vil saadanne Oplys- 
ninger være at tilintetgøre” 


4.2.1 'Kartoteksdebatten” og tiden efter Wamberg-udvalgets nedsættelse 
i1964 


I januar 1964 blev justitsministeren af MF Gustav Holmberg spurgt, om han anså 
retningslinjerne for udarbejdelse af efterretningstjenesternes hemmelige karto- 
teker for så betryggende, at der ikke skete diskriminering af borgere, der måtte 
være opført i disse kartoteker. Ministeren udtrykte forståelse for, at offentlighe- 
den interesserede sig for efterretningstjenestens arbejde og "særlig for spørgs- 
målet om registrering af de oplysninger, der tilgår efterretningstjenesten”;” Han 
ville derfor gøre rede for de almindelige retningslinjer for efterretningstjenestens 
virksomhed, som fandtes i instruksen for PET fra november 1953, uanset dennes 
fortrolige karakter. I denne redegørelse oplyste justitsministeren blandt andet 
følgende: 


"Med hensyn til spørgsmålet om registrering af oplysninger er det i instruksen fast- 
sat, at det er en af efterretningstjenestens opgaver at indsamle og bearbejde oplys- 
ninger, der er eller kan være af betydning for løsningen af de opgaver, jeg nævnte, 
og for bedømmelsen af de sikkerhedsforholdsregler, der kan være anledning til at 
tage. Det understreges i instruksen, at registreringen skal indskrænkes til det ab- 
solut påkrævede. Ved anvendelsen af det tilvejebragte materiale skal der … udvises 
stor forsigtighed; oplysningernes rigtighed skal, så vidt det er muligt, efterprøves... 
Oplysninger om enkeltpersoner på grundlag af det af politiets efterretningstjeneste 
indsamlede materiale gives ikke under nogen form, officielt eller underhånden, til 
private, men alene til statslige myndigheder”” 


De anvendte formuleringer synes at vise, at justitsministeren med udtrykket ”re- 
gistrering” sigtede til enhver form for systematisk optegnelse af oplysninger i 
PET's registre. Denne forståelse af registreringsbegrebet synes ligeledes at være 
blevet lagt til grund ved MF Gustav Holmbergs efterfølgende ønske om at mod- 
tage lidt mere konkret orientering om, "efter hvilke retningslinjer personer op- 


49. Justitsministeriets cirkulære af 31. maj 1947 (fremhævet her). 
50 Justitsminister Hans Hækkerup den 29. januar 1964, FT 1963-64, forh. sp. 2405-06. 
51 Ibid., sp. 2406 (fremhævet her). 

tages i disse kartoteker”,> Hermed blev registreringen af personer tilsyneladende 
udsondret fra den bredere registrering af indsamlede oplysninger, som ministe- 
ren først havde gjort rede for. 

Da Folketinget nogle uger senere førstebehandlede et beslutningsforslag om 
en undersøgelse af PET's virksomhed, talte justitsministeren med henvisning til 
den nævnte redegørelse påny om "registrering af oplysninger” og "[o]plysninger 
om enkeltpersoner”> På baggrund af indlæg i dagspressen oplyste han, at der 
ikke skete "registrering af personer alene på grundlag af medlemskab af orga- 
nisationer som Aldrig mere Krig, Kvindernes internationale Liga for Fred og 
Frihed, Atomkampagnen og Komiteen mod Romunionen, ligesom der selvsagt 
heller ikke i efterretningstjenesten sker registrering af militærnægtere, deltagere 
i atomprotestmarch eller homoseksuelle”>+ Ministeren nævnte desuden, at det 
var under overvejelse i regeringen at oprette et kontrolorgan, der kunne følge 
"politiets efterretningstjenestes arbejde med hensyn til registrering af oplysnin- 
ger og navnlig videregivelse af disse" 

Beslutningsforslaget henviste til presseoplysninger om "politiets efterret- 
ningstjenestes hemmelige kartoteker og politiets arbejdsmetoder i forbindelse 
med registreringen af borgere i kartotekerne m.v” Ved fremsættelsen talte ord- 
føreren for forslagsstillerne om den seneste tids eksempler på "registrering af 
danske borgere i politiets efterretningstjenestes hemmelige kartoteker” idet han 
anførte, at "meget af det, der i dag gives udtryk for både i skrift og i tale, registre- 
res af politiet til brug ved senere lejligheder” 

Den socialdemokratiske ordfører, K. Axel Nielsen, sagde ved Folketingets 
førstebehandling af beslutningsforslaget blandt andet: 


"Der siges og skrives mange slemme ting om kartotekerne i denne tid - og når 
man taler om kartotekerne, så er det jo i virkeligheden efterretningstjenesten, man 
sigter efter — men kartoteker, der blot er en praktisk måde at opsamle og bevare 
oplysninger på, er et aldeles nødvendigt redskab for efterretningstjenesten.… man 


52. FT 1963-64, forh. sp. 2407. 

53. Justitsminister Hans Hækkerup den 27. februar 1964, FT 1963-64, forh. sp. 3272. 

54. Ibid., sp. 3273. 

55. Ibid., sp. 3275. 

56 … Forslag til folketingsbeslutning om en undersøgelse af politiets efterretningstjenestes virksomhed, 
fremsat den 5. februar 1964, FT 1963-64, tillæg A, sp. 945. 

57. MF Skræppenborg-Nielsens fremsættelse af ovennævnte beslutningsforslag, FT 1963-64, forh. sp. 
2578 og 2579. 

kan uden større risiko give efterretningstjenesten eller kartotekerne, som man nu 
foretrækker at benævne skydeskiven, skylden for en række fortrædeligheder. In- 
gen kan modbevise, at de påstande, der udslynges, er rigtige, for efterretnings- 
væsenet er og skal være tavst. Det kan ikke dementere en påstand om, at man 
figurerer i efterretningstjenestens materiale” 


Også udtalelser fra den radikale ordfører, Else-Merete Ross, har interesse til il- 
lustration af de forestillinger, man på den tid gjorde sig om PET's kartoteker og 
registreringsvirksomhed: 


"Jeg går ud fra som givet, at det er ministrenes opfattelse, at efterretningstjenestens 
virksomhed under ingen omstændigheder må kunne have den virkning, at landets 
borgere ikke frit kan udtale sig i skrift og tale om udenrigspolitiske og militære 
spørgsmål. Det ville jo gøre ytringsfriheden ganske illusorisk, hvis folk risikerede, 
at deres udtalelser blev samlet og lagt i kartoteksmapper. Retten til frit at tænke, tro 
og tale er et af demokratiets vigtigste frihedsgoder. Dette gode må ikke beskæres 
hverken direkte eller indirekte via kartoteker ved en utilbørlig politisk kortlægning 
af borgerne.… Desuden håber jeg, at ministeren vil redegøre for antallet af perso- 
ner, som kartotekerne indeholder. ”5? 


Af betænkningen fra det Folketingsudvalg, som behandlede beslutningsfor- 
slaget, fremgår det, at justitsministeren over for udvalget havde redegjort for 
den virksomhed, der udøves af Politiets Efterretningstjeneste, herunder for 
"efterretningstjenestens registrering og videregivelse af oplysninger til andre 
statsmyndigheder”.” Udvalgets flertal oplyste endvidere, at regeringen havde til 
hensigt at nedsætte et udvalg til at føre tilsyn med "politiets efterretningstjene- 
stes registrering og videregivelse af oplysninger” 


Under Folketingets andenbehandling af beslutningsforslaget gentog den 


socialdemokratiske ordfører denne formulering af det kommende udvalgs 

ME K. Axel Nielsen den 27. februar 1964, FT 1963-64, forh. sp. 3277. 

ME Else-Merete Ross, ibid., sp. 3285-86. 

Betænkningover forslagtilfolketingsbeslutningomenundersøgelseafpolitietsefterretningstjenestes 
virksomhed, afgivet den 6. maj 1964, FT 1963-64, tillæg B, sp. 831. 

Ibid., sp. 832. I forlængelse heraf gengives i sp. 832-33 ministerens oplysninger om de påtænkte 
regler for det kommende tilsynsudvalgs sammensætning og beføjelser, se nærmere nedenfor i 
afsnit 5.4.1 samt Kommissionens beretning, bind 2 angående Wamberg-udvalgets nedsættelse og 
kommissorium af 8. juni 1964. 

opgave,” og han betonede, at en efterretningstjeneste næppe kunne fungere 
"uden et kartotek eller en anden form for registrering af oplysninger”. Der 
fremkom under debatten flere andre udtalelser, der lå på linie med de ovenfor 
gengivne forestillinger om PET's kartoteks- og registreringsvirksomhed. Den 
radikale ordfører talte både om personer som genstand for registrering”" og om 
efterretningstjenestens oplysninger om den enkelte borger, idet hun mente, at 
uviljen mod kartotekerne var udsprunget af en uro for, at urigtige og uvedkom- 
mende oplysninger blev indsamlet, uden at vedkommende kunne få lejlighed til 
at korrigere dem. Hun gik derfor ud fra, at justitsministeren ville indskærpe 
sine politimestre at være overordentlig nøjeregnende med den fremgangsmåde, 
der fulgtes ved registrering. 

Justitsministeren gjorde under andenbehandlingen af beslutningsforslaget 
følgende bemærkninger om selve kartoteksbegrebet: 


"det er en misforståelse, hvis man tror, at efterretningstjenestens materiale består 
af kartotekskort, som man næsten mekanisk kan affotografere eller afskrive. Så let 
og så let tilgængeligt er det ikke. I virkeligheden er det, man kalder kartotekerne, 
en navnejournal, som man vel i øvrigt fører den i alle større og mindre institutio- 


ner, men altså en navnejournal, som henviser til bestemte sager. Der skal altså, når 
66 


oplysninger skal afgives, foretages et kritisk aktuddrag: 


I det her citerede anvendes betegnelsen ”kartoteker” snævert eller formelt-tek- 
nisk om PET's navnejournal, mens ministeren samtidig påpegede, at efterret- 
ningstjenestens materiale tillige omfattede de underliggende sagsakter, hvortil 
journalen henviste, og hvori de registrerede oplysninger om enkeltpersoner mv. 
ville være at finde. Genstanden for registrering hos PET kunne således være så- 
vel personnavne som oplysninger af anden art. Justitsministerens udtalelser kan 
for så vidt siges at være udtryk for en let udvidende tendens i begrebsanvendel- 
sen, modsat den indsnævring af registreringsbegrebet der senere blev fremher- 
skende, jf. herom nedenfor. 


62  MEF K. Axel Nielsen den 21. maj 1964, FT 1963-64, forh. sp. 5273. 

63  Ibid., sp. 5274. 

64  MF Else-Merete Ross den 21. maj 1964, ibid., sp. 5277: "andre end de personer … bliver genstand for 
efterretningstjenestens registrering” og sp. 5278: "hvor mange, hvem eller hvorfor folk registreres” 

65. Ibid., sp. 5279. 

66 Justitsminister Hans Hækkerup den 21. maj 1964, ibid., sp. 5294 (fremhævet her). 

Om kriterierne for registreringen af personer anførte justitsministeren, at 
"denne registrering omfatter personer, der har manifesteret et tilhørsforhold til 
ideologier, der er vor samfundsopfattelse fremmed, ja, måske fjendtligt indstillet 
over for den, og som fremtræder med en sådan styrke, at det bringer sine tilhæn- 
geres loyalitet over for den danske stat i fare.… der er ikke grundlag for fremsatte 
påstande om, at den borgerne ved grundloven tilsikrede ytringsfrihed er kræn- 
ket ved politiets virksomhed på dette område.… Ej heller fremsættelse af yderlig- 
gående politiske udtalelser er tilstrækkeligt til at blive registreret i de såkaldte 
hemmelige kartoteker”? Efterretningstjenestens registreringsvirksomhed angik 
altså her enkeltpersoner. Andre af ministerens udtalelser ved samme lejlighed 
var derimod baseret på en bredere anvendelse af begrebet, hvorefter registrering 
kunne omfatte såvel personer som oplysninger vedrørende disse personer.& 

Godt et halvt år efter denne debat i Folketinget blev der stillet spørgsmål til 
justitsministeren om de opnåede resultater i det kontroludvalg, der som bebudet 
af regeringen var blevet nedsat i juni 1964. Ministeren gjorde i sit svar rede for 
Wamberg-udvalgets opgaver som fastlagt ikommissoriet og anførte herunder, at 
udvalget skulle holdes underrettet om de til enhver tid af efterretningstjenesten 
fulgte retningslinjer for registrering. Dette indebar, at "spørgsmålet om retnings- 
linjerne for registrering af oplysninger” kunne gøres til genstand for drøftelse i 
udvalget.” Desuden skulle udvalget godkende det, hvis efterretningstjenesten 
påtænkte at "videregive oplysninger om enkeltpersoner” til en styrelse, og ud- 
valget kunne "stikprøvevis søge oplysning fra personregistret og arkivet”, ligesom 
udvalget kunne få lejlighed til at blive orienteret af en repræsentant for Politime- 
sterforeningen om, "hvordan personregistrets materiale indsamles”? 

I besvarelsen oplyste justitsministeren endvidere, at han såvel med Wamberg- 
udvalget som med PET havde drøftet spørgsmålet om "begrænsning i omfanget 
af den registrering af oplysninger, som foretages i efterretningstjenesten”, og at 
han med de vigtigste af de styrelser, der kan rette forespørgsel til efterretnings- 
tjenesten om oplysninger, havde drøftet mulighederne for en begrænsning af det 
antal sager, hvori der rejses spørgsmål om videregivelse af oplysninger fra efter- 


67 Ibid., sp. 5292. 

68  Seibid., sp. 5296: "fjernelsen af nu eller fremover betydningsløse oplysninger i efterretningstjenestens 
arkiver … betydningsløse oplysninger, som måtte være indgået tidligere”. 

69 Justitsminister K. Axel Nielsen den 20. januar 1965, FT 1964-65, forh. sp. 1909 (fremhævet her). Se 
tilsvarende udtalelse i svar af 2. juni 1965, ibid., sp. 6049. 

70 Justitsminister K. Axel Nielsen den 20. januar 1965, FT 1964-65, forh. sp. 1910 (fremhævet her). 

retningstjenesten.” Justitsministeriet havde herefter givet nye regler for PET.” 
Herom kunne ministeren generelt oplyse følgende: 


" personregistreringen er begrænset i så høj grad, som det er muligt under hen- 
syn til de formål, som nu engang forfølges med efterretningstjenesten. Den nu 
gennemførte begrænsning i registreringens omfang vil blive fulgt op af en omfat- 
tende udrensning og tilintetgørelse af oplysninger, som er forældede, eller som 
efter de ændrede retningslinjer ikke længere skal registreres. 

… efterretningstjenestens arkivmateriale [kan] næppe længere betegnes som et 
kartotek, snarere som en personregisternøgle, der i en katastrofesituation kan til- 
intetgøres på meget kort tid. Derudover findes der naturligvis en aktsamling””; 


Samme dag besvarede justitsministeren et spørgsmål om efterretningstjenestens 
kontrol af danske statsborgeres rejser til Østeuropa. I den forbindelse anførte 
han, at den omstændighed, at politiet sikrede sig en del af de rejsendes identitet, 
"på ingen måde [var] ensbetydende med registrering i efterretningstjenesten el- 
ler opbevaring af de tilvejebragte oplysninger?” Den sondring mellem registre- 
ring og opbevaring af oplysninger, der hermed blev anlagt, kan tænkes at have 
sammenhæng med den i ovenstående citat foretagne opdeling mellem PET's 
personregisternøgle — tidligere omtalt som en ”navnejournal” — og aktsamlin- 
gen, dvs. det egentlige arkiv. Endvidere synes sondringen at modsvare den sene- 
re mere skarpe opdeling, hvorefter kun tilførsler til selve registernøglen faldt ind 
under betegnelsen ”registrering” i formel-teknisk forstand. Sondringen ændrer 
imidlertid ikke indtrykket af, at begrebet registrering på den tid blev anvendt 
bredt, og at det kunne referere til begge former for materiale hos efterretnings- 
tjenesten — såvel tilførsler til navnejournalen som andre former for systematisk 
optegnelse af oplysninger. 

Oplysningerne om begrænsning i registreringens omfang og om nye regler 
for PET blev i februar 1966 suppleret på denne måde i et ministersvar i Folke- 
tinget: 


71. Ibid., sp. 1911. 

72. Der sigtes hermed formentlig til de ændrede retningslinjer for personregistrering, som var blevet 
fastsat af justitsministeren i forbindelse med drøftelser med Wamberg-udvalget, se nærmere herom 
i Kommissionens beretning, bind 2. 

73. Justitsminister K. Axel Nielsen den 20. januar 1965, FT 1964-65, forh. sp. 1911 (fremhævet her). 

74. Justitsminister K. Axel Nielsen den 20. januar 1965, FT 1964-65, forh. sp. 1919. Udtalelsen blev 
gentaget af ministeren den 17. maj 1967, se FT 1966-67, 2. samling, forh. sp. 4277. 

"De nye retningslinjer for registrering er indført efter forhandling med [Wam- 
berg-]udvalget og til dels på dettes initiativ. Det registrerede materiale er på grund- 
lag heraf blevet gjort til genstand for en fuldstændig revision, som vil være tilen- 
debragt om ganske kort tid. Ved revisionen udgår samtlige registreringer, som ikke 
er i overensstemmelse med de nu gældende retningslinjer, og alt materiale, der 
vedrører sådanne registreringer, destrueres,”; 


De gengivne ministerudtalelser fra 1965-66 illustrerer, at man i denne periode 
opererede med et ganske bredt registreringsbegreb. Ministeren forklarede ved 
flere lejligheder, at PET's sagsmateriale bestod dels af en navnejournal eller per- 
sonregisternøgle, dels af et arkiv eller en aktsamling, hvortil der fandtes henvis- 
ninger i journalen eller registernøglen. Heri kan på den ene side have ligget en 
indikation af, at tilførsel af et personnavn til denne journal eller registernøgle 
var det, der udgjorde registrering af den pågældende person i ”kartoteket”. På 
den anden side fremgår det tillige af udtalelserne, at udtrykket ”registrering” 
refererede til optegnelse af oplysninger navnlig vedrørende enkeltpersoner, og at 
sådanne oplysninger kunne forefindes både i personregistret — forstået som per- 
sonregisternøglen eller navnejournalen — og i selve arkivet, dvs. den samling af 
sagsakter, som udgjorde det underliggende, substantielle efterretningsmateriale 
hos PET. Registreringsbegrebet synes dermed at have haft en dobbelt betydning, 
idet begrebet blev anvendt både formelt-teknisk om tilførsel af personnavne til 
registernøglen og tillige i en mere substantiel betydning, hvor det sigtede til op- 
tegnelse af oplysninger i sagsakterne og eventuelt dertil svarende tilførsel i regi- 
sternøglen. 


4.2.2 Perioden frem til regeringserklæringen af 30. september 1968 


Den vide brug af registreringsbegrebet synes at være fortsat i tiden frem til afgi- 
velsen af regeringserklæringen i 1968. I maj 1967 besvarede justitsministeren et 
spørgsmål om PET's fremgangsmåde og om Wamberg-udvalgets kontrol med 
"efterretningstjenestens indicier ved registrering af danske borgere”, Ministeren 
henviste til sin tidligere redegørelse herfor og anførte påny, at udvalget havde til 
opgave at føre "tilsyn med efterretningstjenestens registrering og videregivelse af 
oplysninger”, at det med henblik på løsning af tilsynsopgaven blev holdt under- 


75. Justitsminister K. Axel Nielsen den 16. februar 1966, FT 1965-66, forh. sp. 3463 (fremhævet her). 

rettet om de til enhver tid fulgte retningslinjer for registrering, og at det siden sin 
nedsættelse i 1964 ofte indgående havde drøftet disse retningslinjer og over for 
ministeren havde stillet forslag om "begrænsninger i registreringens omfang”. 
Blandt andet som følge af udvalgets initiativ var antallet af registreringer mere 
end halveret gennem de seneste 3 år.” Udvalget havde således ifølge ministeren 
gjort brug af sin kompetence til at føre tilsyn med efterretningstjenestens "Tegi- 
strering af oplysninger”, og det havde haft mulighed for effektivt at kontrollere 
efterretningstjenestens arbejde på dette område. Den omstændighed, at der var 
foretaget begrænsninger i antallet af registreringer, indebar efter justitsministe- 
rens opfattelse dog ikke, at der tidligere var foretaget uretmæssige registreringer, 
blot var tiden nu inde til, at nogle af de "tidligere førte registreringer” kunne 
slettes.77 

En uge senere blev justitsministeren spurgt, om efterretningstjenesten også 
indsamlede materiale om medlemmer af Folketinget, og om dette blev registreret 
i de hemmelige kartoteker. Ministeren oplyste i sit svar, at PET som led i opfyl- 
delsen af sit formål efter nærmere fastsatte retningslinjer registrerede "oplysnin- 
ger vedrørende enkeltpersoner”, Han tilføjede, at tilsyn med "retningslinjerne for 
registrering og dermed registreringernes omfang” førtes af det udvalg, der førte 
tilsyn med efterretningstjenestens registrering og videregivelse af oplysninger.” 

Ved Folketingets førstebehandling af et radikalt forslag til folketingsbeslut- 
ning om sikring af privatlivets fred og den enkelte borgers demokratiske ret- 
tigheder i efteråret 1967 kom justitsministeren påny ind på PET's registrerings- 
virksomhed. Offentlige myndigheder skulle ifølge forslagets punkt 1 ikke være 
berettiget til at føre fortegnelse over enkelte borgeres politiske synspunkter eller 
politiske tilhørsforhold, når borgerne holdt sig inden for de i Grundloven inde- 
holdte og forudsatte rammer, ligesom myndighederne ikke skulle være beret- 
tiget til at registrere deltagelse i politiske møder eller føre fortegnelse over abon- 
nement på aviser og tidsskrifter, udtalelser ved møder, i presse og lignende.” 

Justitsministeren bemærkede, at dette punkt i forslaget vedrørte den "person- 
registrering”, som Politiets Efterretningstjeneste foretog som led i sin virksom- 
hed, og PET ville ikke kunne udføre sin virksomhed uden en "registrering af de 


76 Justitsminister K. Axel Nielsen den 17. maj 1967, FT 1966-67, 2. samling, forh. sp. 4280. 

77  Ibid., sp. 4281-82. 

78 Justitsminister K. Axel Nielsen den 24. maj 1967, FT 1966-67, 2. samling, forh. sp. 4521. 

79. Forslag til folketingsbeslutning om sikring af privatlivets fred og den enkelte borgers demokratiske 
rettigheder, fremsat den 31. oktober 1967, FT 1967-68, 1. samling, tillæg A, sp. 1361. 

oplysninger af sikkerhedsmæssig betydning” der blev indsamlet. Med henvis- 
ning til Wamberg-udvalget og dettes interesse for muligheden for at begrænse 
"registreringernes omfang” gentog ministeren, at antallet af registreringer siden 
1964 var mere end halveret.” Han fandt, at en begrænsning til, hvad der var ab- 
solut nødvendigt under hensyn til landets sikkerhed og vores forpligtelser som 
medlem af NATO, og en stadig vågen kontrol med "efterretningstjenestens regi- 
streringsvirksomhed” allerede var opnået ved nedsættelsen af dette kontrolud- 
valg i 1964. Særligt om kontrollen med danske statsborgeres rejser til østblok- 
landene, som beslutningsforslagets punkt 2 tilsigtede at bringe til ophør, anførte 
justitsministeren, at denne kontrol "medfører ingenlunde automatisk, at oplys- 
ninger registreres og opbevares i efterretningstjenesten, tværtimod destrueres i 
langt de fleste tilfælde oplysningerne, fordi de skønnes at være uden sikkerheds- 
mæssig interesse” 

Efter VKR-regeringens tiltræden fremsatte medlemmer af SF et beslutnings- 
forslag om foranstaltninger til sikring af borgernes frihed og fred, som ligeledes 
blandt andet tog sigte på offentlige myndigheders indsamling af oplysninger om 
borgerne.” Justitsministeren oplyste ved Folketingets førstebehandling af forsla- 
get i marts 1968, at regeringen straks efter sin tiltræden havde taget spørgsmålet 
om efterretningstjenestens registreringsvirksomhed op til overvejelse, og at han 
havde haft et møde med det udvalg, der fører tilsyn med efterretningstjenestens 
"registreringer og videregivelse af oplysninger”. Overvejelserne var ikke afsluttet, 
men ministeren erklærede sig indstillet på i det omfang, det af sikkerhedshensyn 
var forsvarligt, at redegøre for drøftelserne med kontroludvalget og resultatet af 
regeringens overvejelser over for det folketingsudvalg, der skulle behandle be- 
slutningsforslaget.'; Den radikale ordfører bemærkede i øvrigt under behand- 
lingen af beslutningsforslaget, at der var grund til at ophøre med "den politi- 
ske registrering af borgere, der holder sig inden for grundlovens rammer”,% I 
beretningen fra det nedsatte folketingsudvalg blev det oplyst, at regeringen på 
forskellige af de områder, som berørtes i beslutningsforslaget, forberedte lovfor- 
slag til forelæggelse i det kommende folketingsår, hvorfor udvalget havde ment 


80 Justitsminister K. Axel Nielsen den 15. november 1967, FT 1967-68, 1. samling, forh. sp. 1277-78. 

81 Ibid., sp. 1279. 

82. Forslag til folketingsbeslutning om foranstaltninger til sikring af borgernes frihed og fred, fremsat 
den 29. februar 1968, FT 1967-68, 2. samling, tillæg A, sp. 1207. 

83. Justitsminister Knud Thestrup den 22. marts 1968, FT 1967-68, 2. samling, forh. sp. 1548. 

84  MF Arne Stinus den 22. marts 1968, ibid., sp. 1557. 

at kunne stille arbejdet med beslutningsforslaget i bero. Hermed var det re- 
geringsinitiativ og den beslutningsproces, der førte til regeringserklæringen af 
30. september 1968, officielt indvarslet. 

Som baggrund herfor — og som indirekte belysning af de politiske forud- 
sætninger vedrørende PET's overvågnings- og registreringsvirksomhed — skal 
yderligere nævnes justitsministerens svar på et spørgsmål, der blev stillet af den 
radikale MF Svend Haugaard i marts 1968 i anledning af påstået politisk udspio- 
nering af elever på Gjedved Seminarium. Der kunne efter ministerens opfattelse 
have været rimelig grund til efterforskning i sagen, men han ville erkende, at det 
faldt helt uden for Politiets Efterretningstjenestes opgave at rette henvendelse 
til seminarier eller andre læreanstalter om elevernes politiske tilhørsforhold, li- 
gesom det i det hele taget faldt "uden for politiets efterretningstjenestes opgave 
at beskæftige sig med generelle undersøgelser om politisk tilhørsforhold både 
på seminarier og andre steder” På foranledning af det supplerende spørgsmål, 
om ministeren var indstillet på overalt at standse "registrering af synspunkter” 
lovede justitsministeren at ville gøre, hvad han kunne, for at man ikke gik videre 
end det formål, der var angivet for efterretningstjenesten, og at man ikke ville 
foretage "registreringer af den art — ja, der var jo ikke sket nogen registrering, 
men undersøgelser af den art, som her er omtalt.”” Selvom begrebsbrugen ikke 
virker éntydig, anvendte justitsministeren her muligvis et mere snævert regi- 
streringsbegreb end i spørgsmålet, hvor der var sigtet bredt til registrering af 
oplysninger om enkeltpersoners synspunkter. 

Mens der frem til regeringserklæringen af 30. september 1968 således gen- 
nemgående blev benyttet et ganske bredt registreringsbegreb i forbindelse med 
efterretningstjenesternes virksomhed — i god overensstemmelse med den termi- 
nologi, der få år senere blev anvendt under registerlovens tilblivelse, jf. ovenfor 
afsnit 4.1 — skete der i tiden efter regeringserklæringens afgivelse en forholdsvis 
klar forskydning i retning af et formelt-teknisk registreringsbegreb. Som det vil 
fremgå af afsnit 5.1, sigtede officielle udtalelser om PET's adgang til registrering 
efter regeringserklæringen i overvejende grad til den formelle registrering af per- 
soner i form af tilførsel af personnavne til den personregisternøgle, som i daglig 
tale blev kaldt ”tromlen”., Hermed kunne den løbende optegnelse af oplysninger 


85. Beretning fra udvalget angående forslag til folketingsbeslutning om foranstaltninger til sikring af 
borgernes frihed og fred, afgivet den 29. maj 1968, FT 1967-68, 2. samling, tillæg B, sp. 1045. 

86 Justitsminister Knud Thestrup den 27. marts 1968, FT 1967-68, 2. samling, sp. 1655. 

87 Ibid., sp. 1656. 

om enkeltpersoners politiske aktivitet — svarende til den mere substantielle be- 
tydning af udtrykket ”registrering” som anført ovenfor — i hvert fald som ud- 
gangspunkt synes at falde uden for det officielle registreringsbegreb. 

5. OFFICIELLE UDTALELSER OM REGERINGS- 
ERKLÆRINGENS INDHOLD OG RÆKKEVIDDE 


5.1 Ministerudtalelser og andre tilkendegivelser i Folketinget 


Den nærmere betydning af regeringserklæringen er blevet drøftet i Folketinget 
ved flere lejligheder, ikke mindst i tiden umiddelbart efter erklæringens afgi- 
velse den 30. september 1968. Et gennemgående tema i forbindelse med drøftel- 
serne har været, om regeringserklæringen indebar fuldstændig afskaffelse af de 
”politiske kartoteker” og dermed ophør af al ”politisk registrering”, forstået som 
registrering af borgernes politiske tilhørsforhold. Dette tema kan siges at have 
afspejlet spørgsmålet om, hvilken betydning ordet ”alene” i regeringserklærin- 
gen skulle tillægges. Drøftelserne viste, at der blandt Folketingets medlemmer 
gjorde sig divergerende forestillinger gældende i så henseende. I hvert fald blev 
der under de politiske drøftelser af regeringserklæringen anvendt udtryk, som 
var egnet til at give noget forskelligartede opfattelser i offentligheden af, hvad der 
ville blive virkningen af den beslutning, regeringen havde truffet. 


5.1.1 Perioden efter regeringserklæringens afgivelse 


Under Folketingets åbningsdebat den 3. oktober 1968 fremkom den radikale 
ordfører Svend Haugaard med nogle bemærkninger "i anledning af beslutnin- 
gen om de politiske kartotekers afskaffelse”. Han betragtede denne beslutning 
som "meget afgørende og meget glædelig” og udtalte, at den "politiske registre- 
ring” havde været en sort plet på demokratiet.” Da der havde været rejst tvivl 


88. MF Svend Haugaard den 3. oktober 1968, FT 1968-69, forh. sp. 222. 


Mindretalsudtalelse og juridiske notater 


51 


52 


MINDRETALSUDTALELSE FRA JENS VEDSTED-HANSEN 


om, hvorvidt den skete ændring havde været radikal nok, ville han gerne benytte 
anledningen til at få beslutningens omfang bekræftet, og han bad derfor justits- 
ministeren om at bekræfte, om det var rigtigt, når han opfattede det sådan, at 
den trufne beslutning gav "sikkerhed for, at al politisk registrering nu ophører, at 
det indsamlede materiale tilintetgøres, og at der i fremtiden kun bliver tale om 
registrering af personer, der sigtes for ulovlig virksomhed? Haugaard betrag- 
tede det desuden som "meget afgørende, at politiets hidtidige arbejde med de 
politiske kartoteker ikke i nogen form overgår til nogen militær instans””” Den 
ønskede bekræftelse kom bemærkelsesværdigt nok ikke fra justitsministeren, 
men fra statsministeren, som under den følgende dags fortsatte debat udtalte: 


"Over for hr. Svend Haugaard vil jeg gerne bekræfte, at hans opfattelse af det, der 
er besluttet vedrørende de såkaldte politiske kartoteker, er rigtig. Der kan herefter 
ikke finde registrering sted på grund af nogen form for legal politisk virksomhed, og 
jeg vil gerne benytte lejligheden til at sige, at vi i regeringen deler hr. Svend Hau- 
gaards glæde over at være nået til denne fælles erkendelse”” 


Kort tid senere skulle justitsministeren svare på, om han i forbindelse med den 
nye instruks til PET ville foranledige, at heller ikke homofile registreres alene 
på grund af deres seksuelle indstilling. I begrundelsen for spørgsmålet var der 
henvist til, at retningslinjerne for Politiets Efterretningstjeneste for fremtiden 
skulle være, at "adfærd inden for lovgivningens rammer ikke skal give anled- 
ning til registrering”, og spørgeren udtalte supplerende, at "[p]olitiets registre- 
ring af menneskers politiske tilhørsforhold skal nu til min store glæde ophøre, 
og kort over dem, der kun er registreret i kartoteket af politiske grunde, skal 
destrueres”” Ifølge justitsministerens svar var der "ikke tale om, at homofile re- 
gistreres af efterretningstjenesten alene på grund af deres seksuelle indstilling”% 
Dette udlagde spørgeren på den måde, at der "i centralkartoteket ikke findes en 
registrering”, hvorfor hun spurgte, om der muligvis fandt en registrering sted 
i enkelte politikredse. Ministeren bemærkede hertil, at han ikke turde sige, om 


89  Ibid., sp. 223. 

90 Ibid., sp. 223. 

91 Statsminister Hilmar Baunsgaard den 4. oktober 1968, FT 1968-69, forh. sp. 235 (fremhævet her). 
92  MF Else-Merete Ross den 9. oktober 1968, FT 1968-69, forh. sp. 402-403. 

man nogen steder i enkelte politikredse "foretager en registrering af — det kan 
man måske dårlig kalde det — men i alt fald skriver op, hvem der er homofile.… 
Det er klart, at det naturligvis bør være sådan, at man ikke under nogen form 
registrerer de homofile alene på grund af deres seksuelle indstilling”% 

Ved samme lejlighed besvarede forsvarsministeren et spørgsmål, som han 
opfattede som sigtende til, om Forsvarets Efterretningstjeneste skulle overtage 
"den kartoteksvirksomhed, som politiets efterretningstjeneste nu har opgivet” 
Dette var ifølge ministeren "selvfølgelig ikke tilfældet. Forsvarets efterretnings- 
tjeneste vil heller ikke i fremtiden foretage politisk registrering” 

Forsvarets Efterretningstjenestes eventuelle registrering af politiske forhold 
blev kort tid senere påny taget op i Folketingets spørgetid. Forsvarsministeren 
blev spurgt, om FE foretog sikkerhedsmæssige undersøgelser i relation til be- 
sættelse af stillinger, der medførte kendskab til hemmelige dokumenter og lig- 
nende, og om det i så fald ved undersøgelserne indsamlede materiale indeholdt 
oplysninger om politisk tilhørsforhold. Spørgeren ønskede hermed at "få fjernet 
den tvivl, der er opstået vedrørende registrering i hemmelige kartoteker, efter at 
regeringen har givet meddelelse om, at en sådan registrering er ophørt”. Han ud- 
dybede sit ønske ved at henvise til den nylige meddelelse om, at "man er ophørt 
med personregistreringer, der er politisk begrundede, og som har med politiets 
efterretningstjeneste at gøre”,” Ministeren svarede bekræftende med hensyn til 
sikkerhedsmæssige undersøgelser af det personel, der skal behandle klassificeret 
materiale, men benægtende på spørgsmålet "om det indsamlede materiale in- 
deholder oplysninger om politisk tilhørsforhold”, Endvidere oplyste han, at FE 
fulgte "samme retningslinjer som angivet af justitsministeriet”2 

Interessen fra Folketingets side drejede sig ikke alene om regeringserklærin- 
gens betydning for PET's fremtidige registreringsvirksomhed, men også om den 
destruktion af tidligere registrerede oplysninger, som var bebudet i regeringser- 
klæringens sidste afsnit. I oktober 1968 blev justitsministeren således spurgt, om 
han ville drage omsorg for, at det udsorterede materiale fra "de såkaldte hem- 
melige kartoteker” ville blive tilsendt de registrerede.” Ministeren kunne ikke 
imødekomme spørgerens forslag, men henviste i stedet til den samtidig med 


95. Justitsminister Knud Thestrup, ibid., sp. 404. 

96 Forsvarsminister Erik Ninn-Hansen, ibid., sp. 397. 

97  MF Kjeld Olesen den 27. november 1968, FT 1968-69, forh. sp. 1955. 

regeringserklæringen givne instruktion til PET om snarest muligt at tilintetgøre 
"eventuelle tidligere registrerede oplysninger af denne art”. Dette arbejde var i 
gang, og justitsministeren tilføjede, at Wamberg-udvalget ville blive holdt un- 
derrettet om arbejdet, og at det udskilte materiale ville blive tilintetgjort i en 
papirmølle.'?? 

Under Folketingets behandling af et lovforslag, hvorefter det ved en ny be- 
stemmelse i straffeloven skulle kriminaliseres at indsamle, opbevare eller vide- 
regive fortegnelse over personer tilhørende lovlige politiske sammenslutninger 
med henblik på at benytte sådanne oplysninger i efterretningsøjemed,” gav 
justitsministeren udtryk for, at registreringsvirksomhed af denne art i forvejen 
var omfattet af straffeloven. Med henvisning til regeringserklæringen og den 
samtidige instruks til PET's chef gjorde ministeren gældende, at lovforslaget 
byggede på en misforståelse, nemlig "den fejltagelse, at en fortsættelse af den 
omhandlede registrering ikke klart skulle være omfattet af allerede eksisterende 
straffebestemmelser”,” Endvidere var justitsministeren af den opfattelse, at vi- 
deregivelse til fremmede magter eller organisationer af oplysning om eller for- 
tegnelse over personer tilhørende lovlige politiske sammenslutninger — hvilket 
ifølge lovforslaget ligeledes skulle kriminaliseres særskilt — ville falde ind under 
de allerede eksisterende spionagebestemmelser i straffelovens $$ 107 og 108.'% 

Uanset om disse ministerudtalelser muligvis skulle forstås med visse forbe- 
hold for graden af juridisk præcision, har de formentlig bidraget til at skabe eller 
fastholde det indtryk i Folketinget og i offentligheden, at regeringserklæringen 
havde medført ophøret af al registrering af borgernes politiske tilhørsforhold, blot 
der var tale om lovlig politisk virksomhed. At dette var en sandsynlig virkning af 
justitsministerens udsagn beror på, at lovforslaget ville gøre selve indsamlingen 
og opbevaringen af oplysninger om personer tilhørende lovlige politiske sam- 
menslutninger strafbar, såfremt den skete med henblik på efterretningsmæssig 
anvendelse, og at lovforslagets angivne formål var at skabe større sikkerhed for 
regeringserklæringens efterlevelse i praksis." Ved at betegne fortsættelse af "den 


100 Justitsminister Knud Thestrup, ibid., sp. 757-58. 

101. Forslag til lov om ændring af borgerlig straffelov (Forbud mod registrering af politisk tilhørsforhold 
i efterretningsøjemed), fremsat den 14. januar 1969, FT 1968-69, tillæg A sp. 3271. 

102 Justitsminister Knud Thestrup den 14. februar 1969, FT 1968-69, forh. sp. 4049. Udtalelsen er 
gengivet i sin helhed ovenfor under 2.2.4. Jf. tillige justitsministerens udtalelser af tilsvarende 
indhold den 22. oktober 1969, FT 1969-70, forh. sp. 581. 

103 Ibid., sp. 4049, henholdsvis sp. 581 og sp. 587. 

104 Jf. bemærkningerne til forslag til lov om ændring af borgerlig straffelov (Forbud mod registrering 


54  Mindretalsudtalelse og juridiske notater 


MINDRETALSUDTALELSE FRA JENS VEDSTED-HANSEN 


omhandlede registrering” som omfattet af de eksisterende straffebestemmelser 
kunne justitsministeren næppe undgå at give næring til den opfattelse, at enhver 
form for registrering af personers tilhørsforhold til lovlige politiske sammenslut- 
ninger skulle ophøre i henhold til regeringserklæringen. Som beskrevet ovenfor 
havde en sådan opfattelse i forvejen en ikke ubetydelig udbredelse blandt delta- 
gerne i den politiske debat om disse registreringsspørgsmål, hvilket dog ikke kan 
ændre ved det forhold, at der i juridisk henseende var tale om en misforståelse af 
regeringserklæringens indhold.'” 


5.1.2 Debatten om Kejsergade-sagen 


Den forespørgselsdebat, der fandt sted i Folketinget i november 1969 på bag- 
grund af Kejsergade-sagen og de ransagninger og beslaglæggelser af tidsskrifter 
mv., som var blevet foretaget på grund af de pågældende mediers offentliggørelse 
af oplysninger om militære installationer kort efter afsløringen af FE's aflytnings- 
central i Københavns Universitets bygning i Kejsergade, kom ligeledes til at be- 
røre efterretningstjenesternes registreringsvirksomhed. I den forbindelse frem- 
kom der udtalelser, der kunne belyse regeringserklæringens rækkevidde og ikke 
mindst den forskelligartede opfattelse heraf blandt politikerne. I sin indledende 
besvarelse af forespørgselen understregede statsministeren, at efterretningstje- 
nesterne under deres arbejde i de aktuelle sager havde fulgt deres instrukser, for 
politiets vedkommende instruksen af 30. november 1953, som ikke var blevet 
ændret "bortset fra beslutningen i september 1968 om at undlade registrering af 
politiske grunde”? Det indtryk, der herved måtte være skabt af, at sådan regi- 
strering i det hele skulle undlades, kunne blive bekræftet gennem statsministe- 
rens senere bemærkning om, at de danske efterretningstjenesters virksomhed 
"er ikke rettet mod danske borgere”? 

Senere i debatten blev den mulige divergens internt i regeringen og mellem 
regeringspartierne fremdraget af oppositionen. Den socialdemokratiske ordfø- 
rer talte om "de såkaldte hemmelige kartoteker, som den nuværende regering 


af politisk tilhørsforhold i efterretningsøjemed), fremsat den 14. januar 1969, FT 1968-69, tillæg A, 
sp. 3271-72. 

105 Jf. ovenfor i afsnit 3.2 om betydningen af det i erklæringen anvendte ord ”alene”. 

106 Statsminister Hilmar Baunsgaard den 20. november 1969, FT 1969-70, forh. sp. 1345. 

efter sigende under pres fra det radikale venstre fik afskaffet sidste år” og erin- 
drede, at dette "under megen jubel af de radikale blev opfattet sådan, at nu fandt 
der i realiteten ikke registreringer sted mere”, Han hævdede, at udtalelser fra 
forsvarsministeren havde underbygget denne forståelse, men at justitsministe- 
ren for nylig havde udtalt sig på en helt anden måde, idet han i et avisinterview 
var citeret for at have sagt, at han gik ud fra, at "alle, der er ude på overdrevet, 
bliver registreret”? Heroverfor fandt ordføreren fra regeringspartiet Venstre, at 
justitsministerens udtalelse kunne give anledning til misforståelser, som dog se- 
nere var blevet berigtiget fra justitsministerens side, således at der var overens- 
stemmelse mellem ministerens opfattelse og det, som regeringen og også justits- 
ministeren selv ved tidligere lejligheder havde givet udtryk for.”” SF's ordfører 
gav udtryk for at have troet, at "vi havde en aftale om, at politisk registrering 
ophørte” og at man havde fået at vide, at "kartotekerne for så vidt var ophørt, at 
der ikke mere kunne registreres alene på basis af lovlig politisk virksomhed”,” 
På den baggrund stillede han spørgsmålet, om det var med velberådet hu, at re- 
geringen rejste tvivl om, hvorvidt dens erklæringer gentagne gange vedrørende 
registreringen kunne stå til troende.” 

Justitsministeren afviste kritikken af de udtalelser, han var fremkommet med 
vedrørende principperne for registrering, med følgende betragtninger: 


"Det bebrejdes mig, at jeg har sagt, at de, der er ude på overdrevet, registreres. Jeg 
kan ikke se, at der er noget urigtigt heri. Min mening med det er, at kun de, der er 
under rimelig mistanke for ulovlig politisk virksomhed, herunder naturligvis først og 
fremmest voldelig omstyrtelse af forfatningen el. lign., registreres. 

Jeg kan for at forebygge enhver misforståelse sige, at siden erklæringen af 30. sep- 
tember 1968 finder registrering af danske statsborgere ikke længere sted alene på 
grundlag af lovlig politisk virksomhed. Det er klart, at vurderingen af, hvad der er 
rimelig mistanke for ulovlig politisk virksomhed, i første omgang træffes af selve den 
registrerende myndighed, nemlig efterretningstjenesten. Men denne registrering 
er jo efter bestemmelse af dette høje ting undergivet kontrol af et udvalg med amt- 
mand Wamberg som formand….”” 


108 MF Kjeld Olesen, ibid., sp. 1349. 

De muligt divergerende udlægninger af regeringserklæringens betydning blev 
påny taget op af den socialdemokratiske ordfører, som ud fra debattens samlede 
forløb mente, at de, som havde påstået, at Det Radikale Venstre ikke fik opfyldt 
det, de ellers proklamerede, havde ret.” Dette blev modsagt af statsministeren, 
som ikke syntes, der var noget grundlag for at drage i tvivl, hvad regeringens 
erklæring af september 1968 stod for: 


"Det, den dækker over, er, at ingen registreres på grundlag af lovligt politisk arbejde, 
og ingen registreres på grundlag af nogen politisk bekendelse, uanset hvor i det poli- 
tiske spektrum vedkommende måtte befinde sig”; 


Under slutningen af forespørgselsdebatten kom navnlig spørgsmål vedrørende 
grundlaget for den rimelige mistanke, der kunne føre til registrering hos PET, i 
fokus. Som begrundelse for, at vurderingen af mistankegrundlaget måtte fore- 
tages af den registrerende myndighed — altså PET — anførte justitsministeren, 
at hvis efterretningstjenestens virksomhed overhovedet skulle kunne opfylde sit 
formål, kunne man ikke nøjes med at påbegynde sager, der straks på forhånd var 
så oplagte, at man kunne rejse tiltale.” Andre var af den opfattelse, at det skel 
mellem lovlig og ulovlig politisk virksomhed, som regeringserklæringen byg- 
gede på, burde sættes af domstolene,” og at det var i modstrid med de afgivne 
erklæringer, når der stadig foregik registrering af borgere på grundlag af en poli- 
tisk virksomhed, som ikke af en domstol var blevet erklæret ulovlig.” 
Ordføreren for VS, som havde anmeldt forespørgselen til statsministeren, 
fremsatte et dagsordenforslag om Folketingets konstatering af, at regeringser- 
klæringen af 30. september 1968 om efterretningstjenesternes registrering på 
grundlag af politisk virksomhed måtte anses for vildledende.”” Heroverfor stil- 
lede den konservative ordfører på vegne af de tre regeringspartier et dagsor- 
denforslag om, at Folketinget skulle tage statsministerens redegørelse til efter- 
retning, herunder at regeringen, når de aktuelle sagers retlige behandling var 
afsluttet, ville overveje, om der var anledning til at revidere de instrukser, der lå 


114 MF Kjeld Olesen, ibid., sp. 1415. 

115. Statsminister Hilmar Baunsgaard, ibid., sp. 1420 (fremhævet her). 
116 Justitsminister Knud Thestrup, ibid., sp. 1422. 

117  MF Kjær Rasmussen, ibid., sp. 1409. 

118 MF Poul Dam, ibid., sp. 1431. 

til grund for efterretningsvæsenets virksomhed.”” På den baggrund gav SF's ord- 
fører udtryk for, at vedtagelsen af den af regeringspartierne foreslåede dagsorden 
ville vise et parlamentarisk flertal for at fortsætte registreringerne, omend med 
en "sofistisk begrænsning”.” Hverken afvisningen af de to af oppositionen frem- 
satte dagsordenforslag eller vedtagelsen af regeringspartiernes forslag kan dog i 
sig selv antages at have indebåret nogen modifikation af regeringserklæringens 
indhold og rækkevidde. 


5.1.3 Forslaget om rigsretstiltale mod justitsministeren 


De samme spørgsmål vedrørende PET's registreringsvirksomhed, som var kom- 
met i forgrunden under forespørgselsdebatten om Kejsergade-sagen — om ræk- 
kevidden af regeringserklæringen og ikke mindst om det krævede grundlag for 
mistanke om ulovlig politisk virksomhed — blev påny genstand for diskussion 
i Folketinget i forbindelse med behandlingen af et beslutningsforslag om rigs- 
retstiltale mod justitsministeren, som blev fremsat af VS i december 1969. Ifølge 
forslaget skulle ministeren tiltales for Rigsretten efter ministeransvarlighedslo- 
vens $ 5, stk. 2 for at have givet Folketinget vildledende oplysninger om, i hvilket 
omfang der blev foretaget registrering af personer som følge af deres politiske 
virksomhed. Tiltalen skulle omfatte fem af de udtalelser, som justitsministeren 
var fremkommet med i Folketinget om, i hvilket omfang der blev foretaget re- 
gistrering af personer som følge af deres politiske virksomhed.”> Beslutnings- 
forslaget var begrundet med, at det efter regeringserklæringens hele indhold 
var tydeligt, at det hermed blev tilkendegivet, at registreringspraksis ændredes 
afgørende i forhold til, hvad der hidtil skulle være gældende. Forslagsstillerne 
medgav, at erklæringen kunne tydes på flere måder, men hævdede, at den blandt 
Folketingets medlemmer var blevet opfattet som en tilkendegivelse om, at der 
ikke længere fandt nogen politisk registrering sted i Politiets Efterretningstjene- 
ste. Med citater af udtalelser fra to ordførere i tinget blev det af forslagsstillerne 
illustreret, at 


120 MF Langkilde, ibid., sp. 1429. 

121  MF Poul Dam, ibid., sp. 1433. Denne havde tillige selv fremsat forslag om motiveret dagsorden, 
ibid., sp. 1423. 

122. Forslag til folketingsbeslutning om rigsretstiltale mod justitsminister Knud Thestrup, fremsat den 
16. december 1969, FT 1969-70, tillæg A sp. 1507-08. 

" den regeringserklæring, som i folketinget er viderebragt af justitsministeren, 
er blevet opfattet derhen — således som dens ordlyd fuldt ud berettiger til — at et 
menneskes politiske overbevisning ikke udgør noget tilstrækkeligt registrerings- 
grundlag. 

Baggrunden for det foreliggende forslag er, at denne fortolkning er i strid med 
efterretningstjenestens praksis, idet det gennem justitsministerens offentlige ud- 
talelse i november måned d.å. har vist sig, at efterretningstjenestens parlamen- 
tarisk ansvarlige øverste chef mener, at "alle, der er ude på overdrevet, bliver 
registreret””» 


Under Folketingets førstebehandling af beslutningsforslaget bekræftede justits- 
ministeren den i bemærkningerne til forslaget angivne opfattelse af regerings- 
erklæringen som udtryk for, at et menneskes politiske overbevisning ikke udgør 
tilstrækkeligt registreringsgrundlag. Hvad angår udtalelsen om registrering af 
dem, der er "ude på overdrevet”, henviste ministeren til sin uddybning fra fore- 
spørgselsdebatten den 20. november 1969, hvorefter "kun de, der er under rime- 
lig mistanke for ulovlig politisk virksomhed, herunder naturligvis først og frem- 
mest voldelig omstyrtelse af forfatningen el. lign., registreres” Justitsministeren 
gentog, at "et menneskes politiske overbevisning ikke udgør noget tilstrækkeligt 
registreringsgrundlag” og fandt det derfor ikke rigtigt, at han skulle have givet 
Folketinget vildledende oplysninger.” 

Denne opfattelse synes i vidt omfang at have vundet tilslutning fra ordførerne 
for Folketingets partier, omend der blev taget visse forbehold fra oppositionspar- 
tiernes side. Den socialdemokratiske ordfører hæftede sig ved, at justitsministe- 
ren havde indrømmet, at registrering finder sted af folk, der ikke har overtrådt 
straffeloven, men blot er "ude på overdrevet” eller under rimelig mistanke for 
at ville en voldelig omstyrtelse af forfatningen. På den baggrund anså han den 
radikale fortolkning af regeringserklæringen for at være forkert.” 

Heroverfor hævdede den radikale ordfører, at der var en del, der søgte at 
opretholde en myte om, at der intet var sket i kartoteksspørgsmålet. Han fandt 
imidlertid den anklage, der var rejst med beslutningsforslaget om rigsretstiltale, 
helt uberettiget, idet regeringen havde givet klar besked med hensyn til "de po- 
litiske kartotekers ophør”. Med henvisning til ordlyden af regeringserklæringen 


123 Ibid., sp. 1508. De fem udtalelser, som i henhold til beslutningsforslaget skulle være omfattet af 
tiltalen, er gengivet i uddrag ovenfor i afsnit 2.2.4 og 5.1.1. 

124 Justitsminister Knud Thestrup den 14. januar 1970, FT 1969-70, forh. sp. 2468-69. 

og til statsministerens udlægning heraf fremhævede han, at det var legal politisk 
virksomhed, der ikke længere kunne danne grundlag for registrering. Der var 
ikke noget modsætningsforhold hertil i justitsministerens udtalelse om personer 
"ude på overdrevet” da disse ikke drev legal politisk virksomhed. Der var ifølge 
ordføreren aldrig fra regeringens side givet noget løfte om, at man ikke ville føre 
"fortegnelse over folk, der handler ulovligt, altså dem, der er ude på overdrevet, 
uanset om det har politisk eller ikke-politisk karakter”, og det var ikke blevet sagt 
af noget radikalt folketingsmedlem, at denne "registrering af kriminelle handlin- 
ger” skulle være ophørt. Han fandt således, at det var "en meget stor forbedring 
af den hidtidige ordning, at der nu skelnes mellem lovlig og kriminel handling, 
og at kun de sidste bliver registreret” Den radikale ordførers indlæg sluttede 
med følgende bemærkninger: 


"Registrering af lovlig politisk virksomhed er ophørt, og det vil ikke være muligt at 
genoptage den uden tilslutning fra folketinget .… det radikale venstre har absolut 
tillid til den minister, under hvem de kartoteker, der drejede sig om lovlig politisk 
virksomhed, er afskaffet, og under hvem man standsede denne registrering””” 


Samtidig med forsvaret for justitsministerens udtalelser om registrering af per- 
soner "ude på overdrevet” fastholdt man med disse bemærkninger tilsyneladen- 
de den opfattelse, at regeringserklæringen skulle indebære ophør af registrering 
af enhver form for lovlig virksomhed. Ganske vist afspejler de citerede udtalelser 
muligvis en forestilling om, at der havde bestået særlige kartoteker med oplys- 
ninger om lovlig politisk virksomhed, hvilket kunne siges at holde den mulighed 
åben, at kartoteker over personers kriminelle aktiviteter også fremover kunne 
indeholde oplysninger om de pågældendes lovlige virksomhed. Registreringsad- 
gangen blev imidlertid beskrevet i helt generelle vendinger, som mest nærliggen- 
de kunne forstås på den måde, at enhver form for registrering af lovlig politisk 
virksomhed — uanset dens eventuelle sammenhæng med ulovlig aktivitet — nu 
var udelukket. Forekomsten af ordet ”alene” synes således ikke at have spillet 
nogen selvstændig rolle i denne udlægning af regeringserklæringen. 

Der fremkom dog under samme folketingsdebat en anden udlægning af re- 
geringserklæringen, som påpegede muligheden for fortsat registrering af visse 
former for lovlig politisk virksomhed og samtidig medgav, at justitsministeren 


126 MF Svend Haugaard, ibid., sp. 2474-75. 

reelt havde forklaret på linie hermed. På den baggrund var ordføreren for SF 
afvisende over for VS's forslag om rigsretstiltale mod justitsministeren, idet han 
intet juridisk fandt at bebrejde ministeren eller regeringen. Der var ifølge denne 
ordfører "strengt juridisk ikke nogen modstrid” mellem det, justitsministeren 
havde sagt under forespørgselsdebatten i Folketinget den 20. november 1969, og 
selve regeringserklæringen.”? Denne vurdering byggede på, at ordføreren anså 
regeringserklæringen for at have opretholdt adgangen til registrering i de til- 
fælde, hvor lovlig politisk virksomhed "går sammen med andre handlinger, som 
måske strengt taget i sig selv også er lovlige”. Han henviste til, at justitsministeren 
havde betonet, at man stadig registrerede mennesker som var "under rimelig 
mistanke for ulovlig politisk virksomhed” og det var derfor "i hvert fald helt 
klart, at der foregår en registrering — ikke bare … af kriminelle”, 

Som baggrund for sin politiske vurdering af registreringsadgangen anførte 
SF's ordfører følgende betragtninger, som ligeledes bygger på den antagelse, at 
regeringserklæringen kun havde haft begrænset virkning: 


".. regeringserklæringen sagde intet andet, end at alene det at udøve politisk lovlig 
virksomhed i sig selv ikke mere berettigede til registrering; dermed var det i øvrigt 
sagt, det havde det altså gjort tidligere … men med den tynde formulering, rege- 
ringserklæringen faktisk havde, er disse tilstande nu ikke blevet meget bedre. Det 
står uimodsigeligt fast ved nærlæsning af regeringserklæringen suppleret med de 
af justitsministeren den 20. november 1969 fremsatte udtalelser, at politiets hem- 
melige kartoteker ikke er afskaffet, de er reorganiseret … de er indsnævret,” 


Regeringserklæringen af 30. september 1968 var således efter denne ordførers 
opfattelse ikke det brud med hidtidig praksis, som visse politikere — hvorved 
han udtrykkeligt sigtede til radikale politikere, ikke til justitsministeren — havde 
givet det udseende af. Hvis man ville disse registreringer til livs, måtte det ske 
ad politisk vej, hvorimod han ikke fandt noget grundlag for den af VS foreslåede 
rigsretssag mod justitsministeren.'” 

Henimod slutningen af Folketingets førstebehandling af forslaget om rigs- 


128 MF Gert Petersen, ibid., sp. 2477. 

129 Ibid., sp. 2476-77. Om begrebet "rimelig mistanke for ulovlig politisk virksomhed” bemærkede 
denne ordfører senere, at det var en udbredt opfattelse, at dette begreb defineres endda særdeles 
bredt, sp. 2480. 

130 Ibid., sp. 2477-78 (fremhævet her). 

131 Ibid., sp. 2479. 

retstiltale mod justitsministeren blev den mulige divergens mellem ministerens 
og de radikales udlægning af regeringserklæringen påny fremdraget. Den social- 
demokratiske ordfører erklærede sig enig i, at der ikke var nogen uoverensstem- 
melse mellem regeringserklæringen og justitsministerens udtalelser herom, men 
fandt derimod "helt øjensynligt efterhånden” en uoverensstemmelse mellem mi- 
nisterens og den radikale ordførers udtalelser. Mens sidstnævnte havde henvist 
til, at der kun foregik registrering, når der var tale om kriminelle handlinger i be- 
tydningen "decideret ulovlig virksomhed”, forstod den socialdemokratiske ord- 
fører justitsministerens udtalelser på den måde, at det var "i intervallet imellem 
grænsen for politisk virksomhed og overskridelse af straffelover”, at der foregik 
registreringer, hvilket ville sige registreringer, hvor der ikke var tale om "direkte 
kriminelle handlinger eller direkte ulovligheder” Det kunne derfor efter hans 
opfattelse ikke være rigtigt, når man påstod, at kun ulovlig virksomhed og kun 
kriminelle handlinger blev registreret. 

Divergensen drejede sig tilsyneladende om to indbyrdes forbundne spørgs- 
mål, som også havde været drøftet ved tidligere lejligheder: dels hvilken form 
for — eller grad af — ulovlig virksomhed der skulle foreligge som grundlag for 
registrering, dels hvilket faktuelt beslutningsgrundlag der måtte kræves til kon- 
statering af, at der forelå en sådan illegal politisk virksomhed som kunne føre til 
registrering af den mistænkte person. Dette illustrerer samtidig, at man under 
denne debat overvejende sigtede til registrering i formel-teknisk forstand, dvs. 
tilførsel af personnavne til efterretningstjenestens personregisternøgle — på den 
tid også kaldet ”tromlen”. 

Det udvalg, hvortil beslutningsforslaget blev henvist efter førstebehandlin- 
gen, havde samråd med justitsministeren, som gav udvalget en orientering om 
efterretningstjenestens virksomhed og besvarede "forskellige spørgsmål”. Udval- 
gets betænkning er ganske kortfattet, idet udvalget efter de førte drøftelser intet 
grundlag fandt for rigsretstiltale mod justitsministeren og derfor indstillede for- 
slaget herom til forkastelse. Dog anføres det i betænkningen, at justitsministeren 
havde oplyst, at efterretningstjenesten havde afsluttet revisionen af registrene i 
henhold til tillægsinstruksen af 30. september 1968, og at det udskilte materiale 
var destrueret. Ministeren havde desuden på et spørgsmål fra udvalget oplyst, 
at PET ikke i de sikkerhedsundersøgelser, som på begæring foretoges for f.eks. 


132. MF Kjeld Olesen, ibid., sp. 2490. 
133 Ibid., sp. 2490-91. 
134 Ibid., sp. 2491. 


62  Mindretalsudtalelse og juridiske notater 


MINDRETALSUDTALELSE FRA JENS VEDSTED-HANSEN 


Udenrigsministeriet og Forsvarsministeriet, meddelte oplysninger, som var ude- 
lukket fra registrering i medfør af tillægget til instruksen.> Dette måtte forstås 
således, at selvom der i forbindelse med en sikkerhedsundersøgelse måtte frem- 
komme oplysninger om lovlig politisk virksomhed, ville disse oplysninger ikke 
blive videregivet til den rekvirerende myndighed, hvis der ikke tillige forelå op- 
lysninger om (mistanke om) ulovlig aktivitet fra den undersøgte persons side. 

Under Folketingets andenbehandling af beslutningsforslaget i april 1970 blev 
de synspunkter, der var gjort gældende under førstebehandlingen i januar 1970, 
i et vist omfang gentaget. Således anførte den socialdemokratiske ordfører, at der 
stadig blev foretaget registrering efter skøn "i det interval, der ligger mellem den 
egentlige kriminelle handling og lovlig politisk virksomhed”, Heroverfor fast- 
holdt den radikale ordfører, at det var et meget betydeligt fremskridt, at der ikke 
længere skete "registrering på grund af lovlig politisk virksomhed” Dog havde 
han en fornemmelse af, at der kunne være en uklarhed tilbage med hensyn til 
dem, der var mistænkt for ulovlig virksomhed, et spørgsmål som han gerne ved 
anden lejlighed ville være med til at forfølge. Dette uddybede han senere i debat- 
ten på denne måde: 


"der er noget tilbage, inden vi er helt færdige, nemlig for det første, at der fastlæg- 
ges retningslinjer fra regeringens side for, hvornår man kan registrere på grundlag 
af mistanke om ulovlig handling, for det andet at registreret materiale indsamlet på 
grund af mistanke skal tilintetgøres, når det viser sig, at mistanken er uholdbar, 
og for det tredje at et kontrolorgan sættes ind til at følge, at den retningslinje, der 
er lagt af regeringen, bliver fulgt, og at det omtalte materiale, når mistanken er 
ubegrundet, bliver tilintetgjort... det er et meget stort fremskridt, at registrering af 
lovlig politisk virksomhed er ophørt...” 


Den radikale ordfører anså altså registrering af, henholdsvis på grund af, lovlig 
politisk virksomhed for udelukket efter regeringserklæringen. De gentagne ud- 
sagn af dette indhold kunne tages som udtryk for en tilbøjelighed til at overse 
eller bortfortolke ordet ”alene”, og betydningen heraf synes at være blevet øget 
gennem anvendelse af et bredt registreringsbegreb i den citerede udtalelse. Her 


135. Betænkning over forslag til folketingsbeslutning om rigsretstiltale mod justitsminister Knud 
Thestrup, afgivet den 2. april 1970, FT 1969-70, tillæg B. sp. 851-52. 

136 MF Kjeld Olesen den 10. april 1970, FT 1969-70, forh. sp. 4893. 

sigtede ordføreren tydeligvis ikke kun til formel personregistrering — dvs. tilfør- 
sel af personnavne til efterretningstjenestens personregisternøgle — men tillige 
til registrering af oplysninger i bredere, substantiel forstand. Dette fremgår af, at 
der i relation til spørgsmålet om senere tilintetgørelse i tilfælde, hvor mistanken 
måtte vise sig ubegrundet, refereres til ”registreret materiale”, altså ikke alene til- 
førsler til personregisternøglen. Endvidere tales der i citatets sidste sætning om 
registrering af ”lovlig politisk virksomhed”, hvilket tilsvarende bygger på et bredt 
registreringsbegreb, der omfatter registrering af enhver form for oplysninger om 
enkeltpersoners og organisationers politiske virksomhed. Med dette udsagn om, 
at registrering af lovlig politisk virksomhed var ophørt, blev det angivet, at regi- 
strering heraf heller ikke ville kunne finde sted i sammenhæng med oplysninger 
om ulovlig virksomhed. 

Den resterende del af Folketingets andenbehandling af beslutningsforslaget 
føjede ikke noget væsentligt til forståelsen af regeringserklæringens indhold. 
Debatten kom til primært at omhandle de stillede dagsordensforslag, som tog 
udgangspunkt i de særlige problemstillinger i forbindelse med FE' aflytnings- 
central i Kejsergade. Denne debat mundede ud i nedsættelse af et Folketings- 
udvalg, som skulle behandle det mere generelle spørgsmål om, hvorvidt der i 
forbindelse med efterretningstjenesternes virksomhed måtte være grundlag for 
at rejse rigsretssag mod nogen tidligere eller nuværende minister.'” 


5.1.4 Kasper Neergaard-sagen og andre udtalelser i 1970'ernes 
begyndelse 


Den tendens til at underbetone det forbehold, der følger af ordet ”alene”, der som 
ovenfor beskrevet prægede dele af den politiske debat om regeringserklæringen, 
synes at være fortsat i første halvdel af 1970'erne. Regeringserklæringen blev da 
kun sjældnere omtalt i Folketinget, hovedsagelig i forbindelse med besvarelsen 
af spørgsmål til ministrene. I december 1970 blev et spørgsmål til justitsmini- 
steren om politiets fotografering af demonstranter således begrundet med, at 
vi har justitsminister 'Thestrups ord for, at lovlig politisk aktivitet ikke bliver 
registreret” Ministeren lagde ikke afstand til denne udlægning, men redegjor- 
de for de af politiet foretagne prøveoptagelser og anførte, at hvis ordningen blev 


139 Jf. udvalgets beretning, afgivet den 2. juni 1970, FT 1969-70, tillæg B sp. 2551-58. 
140 MF Uhrskov den 16. december 1970, FT 1970-71, forh. sp. 2573. 

gennemført, ville eventuelle optagelser derfra ikke blive benyttet til "registrering 
af personer til brug for efterretningstjenestens arkiver” Omend rækkevidden 
af ministerens udtalelse næppe var ganske klar, kan den formentlig ses som ud- 
tryk for et formelt-teknisk registreringsbegreb, idet udtalelsen ikke nødvendig- 
vis udelukkede at oplysninger fra disse fotooptagelser ville blive registreret på 
anden vis end som tilførsel af personnavne i PET's navnejournal (”tromlen” 

Regeringserklæringen blev igen omtalt i marts 1971 under behandlingen af 
forslaget til finanslov, hvor spørgsmålet om udgifterne til PET's virksomhed var 
blevet rejst. Justitsministeren tilføjede da, at der ingen ændringer var sket med 
hensyn til, at "ingen registreres alene på grund af lovlig politisk virksomhed” 
Bortset fra, at begrænsningen af dens anvendelsesområde til danske statsborgere 
her var udeladt, var der reelt blot tale om gengivelse af den centrale passus i re- 
geringserklæringen, og justitsministeren angav ikke med denne udtalelse noget 
nærmere om, hvilket registreringsbegreb der var sigtet til med regeringserklæ- 
ringens begrænsning af registreringsadgangen. 

På baggrund af den offentlige afsløring af PET's kontakt med trotskisten Kas- 
per Neergaard” blev der i november 1971 stillet en række spørgsmål til justitsmi- 
nisteren, hvoriblandt et lød således: "Kan ministeren bekræfte, at standpunkter, 
der ikke er i overensstemmelse med regeringens markedspolitik, kan give anled- 
ning til en efterforskning fra PET's side?” Ministerens svar herpå var følgende: 


"Kasper Neergaard har ifølge oplysningerne i dagspressen sagt, at politifolkene 
under samtalerne med ham bl.a. interesserede sig for oplysninger om de politiske 
partier og politiske grupperinger, som er modstandere af Danmarks tilslutning til 
de Europæiske Fællesskaber. 

Politifolkene har herom oplyst, at man som led i en almindelig konversation med 
Kasper Neergaard drøftede samtlige politiske partiers synspunkter og chancer ved 
det forestående folketingsvalg. Der var ikke tale om nogen form for udfritning af 
Kasper Neergaard om hans kendskab til og syn på bestemte politiske partier. 

Det er en selvfølge, at enkeltpersoners synspunkter og meninger med hensyn til 
Danmarks eventuelle tilslutning til det europæiske fællesmarked ikke kan give 
grundlag for efterforskning eller nogen form for registrering i politiets efterretnings- 
tjeneste. Den tidligere regerings erklæring fra 1968 om, at registrering af danske 


141 Justitsminister Knud Thestrup, ibid., sp. 2573. 

142. Justitsminister Knud Thestrup den 30. marts 1971, FT 1970-71, forh. sp. 5311. Seendvidere ministerens 
besvarelse den 28. april 1971, FT 1970-71, forh. sp. 6043-45, her dog tillige med omtale af Wamberg- 
udvalgets tilsyn med efterretningstjenestens "registrering og videregivelse af oplysninger”. 

143 Se herom nærmere i Kommissionens beretning, bind 9. 

statsborgere ikke må ske alene på grundlag af lovlig politisk virksomhed, gælder na- 
turligvis også venstreorienterede, selv de mest yderligtgående, forudsat at de søger 
at vinde gehør for deres synspunkter på lovlig måde” 44 


I det sidst citerede afsnit synes justitsministeren at anvende et bredt registre- 
ringsbegreb med den virkning, at der ikke skulle kunne ske nogen form for re- 
gistrering hos PET i anledning af lovlig politisk aktivitet, her vedrørende Dan- 
marks eventuelle EF-medlemskab. Dog gengives herefter regeringserklæringen, 
der som tidligere omtalt i kraft af ordet ”alene” kunne forstås på den måde, at 
lovlig politisk virksomhed nok var udelukket som eneste grundlag for personre- 
gistrering i formel-teknisk forstand, men ikke som genstand for indsamling og 
registrering af oplysninger vedrørende personer, som allerede var blevet tilført 
PET's navnejournal (”tromlen”) på andet grundlag. For så vidt kan ministersva- 
ret forekomme at rumme en vis tvetydighed med hensyn til, hvilken form for re- 
gistrering der var blevet udelukket ved regeringserklæringen. Der kunne navnlig 
herske uklarhed vedrørende PET's overvågning og indsamling af oplysninger 
om lovlig politisk virksomhed med henblik på registrering af sådanne oplysnin- 
ger uden relation til personer, hvis navn i forvejen var registreret på ”tromlen”. 


5.1.5 Sammenfattende om tilkendegivelser i Folketinget angående 
regeringserklæringen 


Efter de ovenfor gengivne folketingsdebatter om Politiets Efterretningstjeneste i 
almindelighed og om regeringserklæringen i særdeleshed i perioden fra dennes 
afgivelse den 30. september 1968 indtil slutningen af 1971 blev der forholdsvis 
stille i Folketinget med hensyn til spørgsmål vedrørende PET. I årene 1972-77 var 
der kun begrænset parlamentarisk interesse for regeringserklæringen og den her- 
med foretagne regulering af efterretningstjenesternes registreringsadgang. Inte- 
ressen fra Folketingets side samlede sig i denne periode hovedsageligt omkring 
spørgsmålet om nedsættelse af et udvalg vedrørende efterretningstjenesterne,” 


144 Redegørelse af 4. november 1971 fra justitsministeren om Politiets Efterretningstjenestes kontakt 
med Kasper Neergaard og besvarelse af spørgsmål stillet af SF's folketingsgruppe i skrivelse af 
2. november 1971, s. 6-7 (spørgsmål nr. 7), PET: personsag (fremhævet her). 

145. Forslag til lov om nedsættelse af et udvalg vedrørende forsvarets og politiets efterretningstjenester, 
fremsat af justitsministeren den 11. februar 1972, FT 1971-72, tillæg A sp. 2179, henholdsvis Forslag 

afsløringen af en privat gruppes hemmelige aflytning af et kommunistisk fol- 
ketingsmedlems bopæl i Vester Søgade,” enkelte spørgsmål om fotografering 
af demonstrationsdeltagere samt endelig sagen om FE's samarbejde med Hans 
Hetler, der førte til nedsættelse af Kommissionsdomstolen af 13. juli 1977 (omtalt 
nærmere nedenfor i afsnit 6). 

De udtalelser i Folketinget, som er gengivet ovenfor i afsnit 5.1.1-5.1.4, efter- 
lader på den ene side det tydelige indtryk, at både regeringen selv og folketings- 
medlemmerne opfattede regeringserklæringen som bindende for regeringen. 
Selvom man ikke eksplicit tog stilling til regeringserklæringens retlige status, 
bekræfter de officielle udtalelser gennem denne periode den konklusion i så 
henseende, som blev draget ovenfor i afsnit 2.2.5. På den anden side afspejlede 
debatterne om regeringserklæringen ikke nogen modsvarende præcis forståelse 
af dennes indhold og rækkevidde. Man må navnlig hæfte sig ved, at der hos nogle 
folketingsmedlemmer var en tilbøjelighed til at udelade eller underbetone det 
forbehold, der lå i ordet ”alene” i regeringserklæringens tekst. Den udlægning 
af registreringsadgangen, der byggede på en sådan opfattelse af regeringserklæ- 
ringen, førte i gentagne udtalelser til, at man overbetonede den begrænsning i 
efterretningstjenesternes registreringsadgang, som regeringserklæringen havde 
medført. Disse udtalelser gav udtryk for den opfattelse, at efterretningstjene- 
sterne ikke under nogen omstændigheder måtte foretage registrering af danske 
statsborgeres lovlige politiske virksomhed. Som det fremgår ovenfor, særligt i 
afsnit 3.2, er det ud fra en sædvanlig juridisk fortolkning utvivlsomt, at denne 
opfattelse ikke var i overensstemmelse med regeringserklæringens ordlyd. 

Et andet spørgsmål, som der herskede uklarhed om i officielle udtalelser om 
regeringserklæringen, var, hvilken form for registrering denne tog sigte på, el- 
ler med andre ord hvilket registreringsbegreb der var omfattet af den hermed 
skete begrænsning i adgangen til registrering af politisk virksomhed. Selvom 
begrebsbrugen næppe var fuldstændig konsekvent i de forskellige udtalelser om 
regeringserklæringen, er det helhedsindtrykket, at man efter denne erklærings 
afgivelse i 1968 i stadig højere grad anvendte et formelt-teknisk registrerings- 
begreb. Med denne begrebsbrug var det udelukkende tilførsel af personnavne 


til lov om nedsættelse af et udvalg vedrørende forsvarets og politiets efterretningstjenester, fremsat 
af Gert Petersen m.fl. den 10. februar 1976, FT 1975-76, tillæg A sp. 3789. 

146 Se herom nærmere i Kommissionens beretning, bind 5. I Folketinget gav afsløringen af denne 
aflytning navnlig anledning til en forespørgsel til justitsministeren med påfølgende debat den 
18. februar 1976, FT 1975-76, forh. sp. 6127-6223. 

til PET's navnejournal eller personregisternøgle (”tromlen”), der ikke længere 
kunne ske alene på grundlag af lovlig politisk virksomhed. Andre former for 
indsamling og registrering af oplysninger om sådan virksomhed blev derimod 
opfattet som en efterretningsaktivitet, der faldt uden for regeringserklæringens 
anvendelsesområde. 

Som følge heraf blev fokus i de officielle tilkendegivelser om regeringserklæ- 
ringen og dens betydning — ikke mindst i politiske debatter herom — gradvist og 
måske næsten umærkeligt flyttet bort fra kriterierne for efterretningstjenestens 
overvågning, indsamling og registrering af oplysninger om politisk virksomhed 
og hen imod de mere formelle kriterier for, hvornår enkeltpersoner kunne blive 
registreret herfor gennem tilførsel af navnedata i personregisternøglen. Den 
terminologiske forskydning synes at have haft ganske væsentlig betydning for 
opfattelsen af regeringserklæringens indhold og rækkevidde. Det er på den ene 
side utvivlsomt, at forskydningen i det anvendte registreringsbegreb kunne be- 
grunde en vis indsnævring af regeringserklæringens anvendelsesområde, navn- 
lig således at der gennem PET's løbende overvågning kunne foretages indsam- 
ling og registrering af oplysninger om lovlig politisk virksomhed uden nogen 
relation til ulovlige aktiviteter, som i forvejen havde ført til personregistrering i 
formel-teknisk forstand på ”tromlen”., På den anden side må det stå klart, at en 
sådan registrering af lovlige aktiviteter ikke måtte antage form af systematiserede 
navnefortegnelser, idet sådanne fortegnelser under alle omstændigheder måtte 
betragtes som registre — og dermed ville være omfattet af regeringserklæringens 
begrænsning af adgangen til registrering alene på grundlag af lovlig politisk 
virksomhed — uanset om de rent praktisk måtte blive oprettet og ajourført uden 
for ”tromler”, som i formel forstand udgjorde PET's navnejournal. 

Disse implikationer af det registreringsbegreb, som blev anvendt ved af- 
grænsning af regeringserklæringens anvendelsesområde, vil blive belyst neden- 
for gennem omtale af den beretning, som blev afgivet af Kommissionsdomstolen 
af 13. juli 1977 (afsnit 6), og den politiske opfølgning på denne beretning (afsnit 
7). Først skal dog gennemgås nogle udtalelser fra politisk og administrativt hold, 
som kan bidrage til belysning af, hvordan man i samtiden vurderede regerings- 
erklæringens indhold og tog stilling til dens rækkevidde. 


5.2 Drøftelser internt i regeringen 


Under en afhøring, der blev foretaget som led i auditørundersøgelsen af visse 
forhold vedrørende Forsvarets Efterretningstjeneste i perioden 1970-78, forkla- 

rede den tidligere chef for FE, oberst Erik Fournais, at regeringserklæringen gav 
anledning til megen bekymring hos efterretningstjenesterne, idet den betragte- 
des som ret vidtgående. Chefen for PET, Arne Nielsen, og han selv var dog enige 
om, at den skulle overholdes til punkt og prikke. Oberst Fournais forklarede 
videre om regeringserklæringen: 


"Det var imidlertid ikke muligt at få foresatte myndigheder til at præcisere dens 
indhold. 

Ved et møde i sommeren 1970 i Justitsministeriet havde forsvarsministeren oven 
i købet vedrørende regeringserklæringen udtalt: "Vi gør, som vi altid har gjort, 
uanset hvad der bliver sagt udadtil” 

Bagefter havde embedsmændene fra Justits- og Forsvarsministeriet samt efterret- 
ningstjenesterne drøftet situationen. Der var enighed om, at regeringserklæringen 
måtte følges bogstaveligt. Ved senere møder mellem embedsmændene havde man 
også drøftet de farer, der kunne opstå, såfremt registreringspraksis ikke blev holdt 
inden for rammerne af regeringserklæringen” 7 


Over for PET-Kommissionen har oberst Fournais forklaret følgende om denne 
hændelse: 


"Regeringserklæringen blev drøftet med Arne Nielsen ved flere lejligheder. Vidnet 
og Arne Nielsen var begge meget utilfredse med formuleringen af erklæringen, 
som de tidligt blev bekendt med. Vidnet er sikker på, at regeringserklæringen også 
er blevet drøftet i Sikkerhedsudvalgene. Det ville have været et naturligt samtale- 
emne.… Vidnet mener at huske, at de havde nogle intense diskussioner om, hvor 
galt det kunne gå. Det, der dog beroligede dem lidt, var ordet ”alene”. Det blev ikke 
gjort til genstand for en egentlig sagsbehandling i FE. 

Da regeringserklæringen var en kendsgerning, var der et møde i Regeringens 
Sikkerhedsudvalg. Efter mødet bad justitsminister Thestrup Ninn-Hansen, Arne 
Nielsen, Niels Madsen, Langseth samt vidnet og muligvis også Fischer om et 
møde, som foregik på Thestrups kontor. Vidnet husker dette møde meget tydeligt. 
Det var en meget varm dag i slutningen af september eller begyndelsen af oktober. 
Thestrup var den eneste minister, der var tilstede i begyndelsen. Senere kom Ninn- 
Hansen og beklagede sig over varmen, smed jakken og smøgede ærmerne op og 
sagde: ”Nu skal I høre, hvad det drejer sig om. Vi fortsætter, som vi hele tiden har 
gjort, og siger udadtil, at vi nøje overholder regeringserklæringen”, Vidnet og Arne 


147 Rapport af 16. august 1999 i anledning af undersøgelsen ved auditør af visse forhold vedrørende 
Forsvarets Efterretningstjeneste og Militærnægterforeningen mv. i perioden 1970-1978, afgivet til 
Forsvarsministeriet af vicegeneralauditør Niels Christiansen, s. 16. 

Nielsen brummede over dette og sagde senere til departementscheferne, at de mel- 
lem sig havde drøftet visse politikeres uheldige evne til skubbe embedsmændene 
foran, og at de kunne komme i knibe ved at følge Ninn-Hansens ”forslag”. De ag- 
tede derfor at følge regeringserklæringen. Niels Madsen var meget positiv over for 
at følge regeringserklæringen. Langseth sagde ikke noget, men vidnet tror ikke, at 
han sympatiserede med Ninn-Hansens forslag. Reaktionen mellem de øvrige del- 
tagere var en brummen. Vidnet tror, at Thestrup også har haft en fornemmelse af, 
at sikkerheden kunne blive udvandet, og at han derfor ville give dem lidt rygstød 
gennem mødet.… 

Under gennemførelsen af regeringserklæringen i FE blev der stor glæde over den 
udrensning, der blev gennemført, og efterhånden blev man tilfreds med ordet 
”alene”, og at erklæringen var til at leve med. Under alle omstændigheder blev 
erklæringen nøje overholdt. Vidnet og Ninn-Hansen var efterhånden ikke rigtig 
på talefod længere, og vidnet har ingen erindring om, at Ninn-Hansen skulle have 
pålagt ham at dyrke den linje, som han gav udtryk for på mødet hos Thestrup. 
Vidnet ville kunne huske det, hvis det var tilfældet. 

… [Vidnet] forklarede, at han ikke ved, om Ninn-Hansen efterfølgende er blev[et] 
orienteret om vidnet og Arne Nielsens reaktioner. Ninn-Hansen var efter vidnets 
erindring ikke mere inde i billedet med hensyn til regeringserklæringen efter det 
nævnte møde,” 


Foreholdt oberst Fournais' forklaring vedrørende daværende forsvarsminister 
Erik Ninn-Hansens udtalelse under mødet på justitsminister 'Thestrups kontor 
har Ninn-Hansen forklaret følgende til Kommissionen: 


”Vidnet forklarede, at han ikke husker det omhandlede møde på Thestrups kon- 
tor, og han tvivler på, at det har været afholdt. Vidnet kan ikke genkende sig selv 
i beskrivelsen i forhold til andre møder fra den gang. Vidnet har mødtes med de 
nævnte personer, men erindrer ikke et møde, hvor de alle har været samlet på én 
gang. Vidnet tror ikke, at han kan have udtalt sig på den måde, som Fournais har 
forklaret. Det var vel end ikke vidnets sag, fordi regeringserklæringen mere angik 
PET end FE. FE havde jo ikke som PET store arkiver med personer udenfor for- 
svarets personel. 


Vidnet ved, at han ikke i nærvær af 5-6 andre personer, som vidnet dårligt kendte, 
ville have sagt til Thestrup, hvordan han skulle administrere.” 


148 RB: Erik Fournais, 16. januar 2001. 
149 RB: Erik Ninn-Hansen, 28. januar 2003. 

Da der ikke foreligger oplysninger om, at de i citaterne ovenfor gengivne udta- 
lelser fra forsvarsministeren — hvis fremsættelse han som angivet ikke selv har 
nogen erindring om — skal være blevet fulgt op i PET's praksis, eller at de i øv- 
rigt skal have ført til beslutninger i efterretningstjenesterne om en sådan ud- 
møntning af regeringserklæringen, er der ikke anledning til at foretage nogen 
nærmere vurdering af disse udtalelser, deres baggrund eller den sammenhæng, 
hvori de måtte være blevet fremsat. 


5.3 Tilkendegivelser inden for embedsværket 
5.3.1 Interne divergenser i Justitsministeriet? 


Det er offentligt kendt, at daværende kontorchef Frank Poulsen i sommeren 1968 
fik en uoverensstemmelse med Justitsministeriets departementschef Boas. Bag- 
grunden herfor har ikke kunnet fastslås med nøjagtighed, men uoverensstem- 
melsen kan nærliggende antages at have haft forbindelse til spørgsmål vedrøren- 
de regeringserklæringen og dennes rækkevidde. I en journalistisk portrætbog 
gengives Frank Poulsens udlægning således: 


"Det var nu blevet hans tur til at få et opgør med departementschefen. Der ud- 
spandt sig en diskussion mellem de to om omfanget af efterretningstjenestens kar- 
toteker efter de nye regler, der var under gennemførelse, og om, på hvilken måde 
Justitsministeriet og PET skulle administrere dem. Frank Poulsen forfægtede et 
standpunkt om fortolkning og overholdelse af de nye regler, som medførte, at dette 
blev hans sidste diskussion som embedsmand i Justitsministeriet. 

Frank Poulsen ønsker ikke at fortælle, hvad uoverensstemmelsen nøjagtig gik ud 
på... Men den drejede sig om, hvilket spillerum efterretningstjenesten skulle have 
med hensyn til registreringen”? 


Kort tid efter, at Frank Poulsen som følge af denne uoverensstemmelse blev kon- 
stitueret dommer i Østre Landsret, gik Boas på grund af alder af som departe- 
mentschef i Justitsministeriet. Hans efterfølger i stillingen blev Niels Madsen, 
som efter de foreliggende oplysninger havde en noget mere forsonlig indstil- 
ling til de da aktuelle bestræbelser på at begrænse efterretningstjenesternes re- 


150 Stig Andersen, Retspræsidenten - en bog om Frank Poulsen (Børsens Forlag, 1998), s. 124. Se om 
konflikten mellem Poulsen og Boas tillige s. 109. 

gistreringsadgang, såvel som til samarbejdet med det fire år tidligere oprettede 
Wamberg-udvalg. Betydningen af departementschefskiftet i sommeren 1968 for 
regeringserklæringens tilblivelse og dens senere gennemførelse og overholdelse 
i praksis kan selvsagt ikke vurderes med nogen rimelig grad af sikkerhed.> Det 
skal i øvrigt bemærkes, at Frank Poulsens ændrede ansættelsesmæssige tilhørs- 
forhold ikke bevirkede, at han helt mistede forbindelsen med PET's virksomhed, 
idet han samtidig med sit dommerembede virkede som sekretær for Wamberg- 
udvalget frem til sommeren 1970. 


5.3.2 Justitsministeriets notat af 14. september 1968 


Hvad der imidlertid lader sig fastslå med sikkerhed er, at der i Justitsministeriet 
allerede inden regeringserklæringens afgivelse den 30. september 1968 foregik 
overvejelser med henblik på at udstikke nærmere retningslinjer for, hvordan den 
kommende regulering af PET's adgang til registrering på grundlag af politisk 
aktivitet skulle udmøntes i praksis. Disse overvejelser førte til udarbejdelsen af 
et notat, som senere blev tiltrådt af Regeringens Sikkerhedsudvalg, og som blev 
overgivet til chefen for PET og dermed antog karakter af en præciserende tjene- 
stebefaling til denne.” 
Notatet havde følgende ordlyd: 


”Notat om politiets efterretningstjenestes registreringer og videregivelse af op- 
lysninger om danske statsborgere. 


A. Såfremt regeringen træffer bestemmelse om, at ingen danske statsborgere læn- 
gere må registreres udelukkende på grund af deres politiske tilhørsforhold, kan 
beslutningen meddeles chefen for politiets efterretningstjeneste ved et tillæg til 
den gældende instruks f.eks. sålydende: 

”Efterretningstjenestens registrering af danske statsborgere må indskrænkes til det 
absolut påkrævede, og registrering må ikke finde sted alene på grundlag af lovlig 
politisk virksomhed” 


151. Se herom tillige Kommissionens beretning, bind 3, kapitel 1. 
152. Se om notatet og dets betydning for PET's efterfølgende praksis nærmere i Kommissionens beret- 
ning, bind 3, kapitel 2. 

B. Registrering af danske statsborgere vil herefter finde sted i følgende tilfælde: 

1. personer, der har forbindelse med en efterforskningssag, hvori der er spørgsmål 
om eventuel overtrædelse af straffelovens bestemmelser om forbrydelser mod ri- 
gets selvstændighed og sikkerhed og den lovlige samfundsorden, herunder i første 
række de i straffelovens kapitler 12 og 13 omhandlede forbrydelser. 

2. personer, der har forbindelse til de under pkt. 1 nævnte personer, til udlændin- 
ge, der formodes at udøve virksomhed som nævnt under pkt. 1, eller til områder, 
hvorfra sådan virksomhed erfaringsmæssigt udøves. 

3. personer, der enkeltvis eller som medlemmer af grupper eller organisationer 
udøver virksomhed, der har til formål eller er egnet til at forårsage uroligheder 
eller at omstyrte eller undergrave den lovlige samfundsorden. 

4. personer, hvis forhold i anledning af forespørgsler fra andre myndigheder har 
været gjort til genstand for nærmere undersøgelse i efterretningstjenesten, og 
hvorom disse myndigheder er blevet underrettet. 

5. De under pkt. 2-4 nævnte registreringer slettes, hvis der ikke i en periode af 10 
år har foreligget registreringsværdige oplysninger. 


C. Konsekvenserne af ændringen. 

1. De myndigheder, politiets efterretningstjeneste hidtil har ydet bistand vedrø- 
rende undersøgelse af personer, om hvem der er spørgsmål om sikkerhedsgodken- 
delse, bør gøres bekendt med de skete indskrænkninger i registreringen og med, 
at politiets efterretningstjenestes bistand i sikkerhedsundersøgelsessager fremtidig 
indskrænkes således: 

a. Baggrundsundersøgelser vil kun blive foretaget i tilfælde af påtænkt godken- 
delse til Yderst Hemmeligt og Hemmeligt: (eller de inden for NATO gældende 
tilsvarende klassifikationer). 

Baggrundsundersøgelsen vil principielt ikke medtage en undersøgelse af vedkom- 
mendes lovlige politiske virksomhed, og eventuelt under undersøgelsen herom 
fremkomne oplysninger må ikke videregives til den forespørgende styrelse, med- 
mindre der samtidig foreligger oplysning om registreringsværdig virksomhed ef- 
ter B pkt. 1-3. 

b. Såfremt en styrelse ønsker undersøgelse i anledning af påtænkt godkendelse til 
FORTROLIGT, vil ingen baggrundsundersøgelse blive foretaget, medmindre der 
foreligger konkret anledning hertil. Svaret til den forespørgende styrelse vil i de 
tilfælde hvor baggrundsundersøgelse ikke er foretaget, alene indeholde oplysning 
om, hvorvidt der i politiets efterretningstjenestes registratur foreligger oplysnin- 
ger, som må anses for relevante ved styrelsens afgørelse af spørgsmålet om sik- 
kerhedsgodkendelse. 

2. Såfremt der fra tidligere tid måtte være registreret oplysninger alene på grundlag 
af lovlig politisk virksomhed, må sådanne oplysninger tilintetgøres” 


I den abstrakte form, hvori retningslinjerne for registrering er formuleret i no- 
tatets afsnit B, kan disse retningslinjers forenelighed med den kort tid senere af- 
givne regeringserklæring af 30. september 1968 næppe fastlægges éntydigt. Dog 
synes visse af de i notatet angivne kriterier vanskelige at forene med regeringser- 
klæringens grundlæggende krav om, at registrering af danske statsborgere — og 
af deres eventuelle lovlige politiske virksomhed — kun må finde sted, såfremt 
den pågældende har foretaget handlinger, der falder uden for kategorien ”lovlig 
politisk virksomhed”. Dette bliver særlig klart, når regeringserklæringens ordlyd 
sammenholdes med den fortolkning heraf, som blev officielt tilkendegivet navn- 
lig gennem justitsministerens udtalelser i Folketinget. 

Således er kriterierne ”forbindelse med” en efterforskningssag (pkt. 1) og 
”forbindelse til” nærmere angivne personer eller områder (pkt. 2) næppe på linie 
med den af justitsministeren angivne forudsætning om, at der som betingelse 
for registrering må foreligge rimelig mistanke for ulovlig politisk virksomhed — 
en forudsætning, der i sig selv kan hævdes at være forholdsvis vagt formuleret i 
sammenligning med regeringserklæringens tilsyneladende krav om ulovlig ak- 
tivitet som grundlag for registrering af danske statsborgere. Vagheden i disse på 
den blotte ”forbindelse” baserede kriterier øges ved den efterfølgende henvisning 
til personer der ”formodes at udøve virksomhed som nævnt under pkt. 1% hen- 
holdsvis områder ”hvorfra sådan virksomhed erfaringsmæssigt udøves”. Også 
kriteriet ”virksomhed, der har til formål eller er egnet til at forårsage” urolighe- 
der eller undergravning af den lovlige samfundsorden (pkt. 3) må forekomme 
ganske rummeligt i forhold til regeringserklæringens ordlyd og den af justitsmi- 
nisteren angivne forudsætning om rimelig mistanke. 

Mens det næppe er muligt at foretage en éntydig abstrakt vurdering af no- 
tatets overensstemmelse med regeringserklæringen, kan det konstateres, at no- 
tatets generelle retningslinjer internt i PET blev udlagt på en sådan måde, at 
registreringspraksis formentlig ville kunne blive mere omfattende end regering- 
serklæringen gav mulighed for. De konkrete anvisninger på, hvilke persongrup- 


153. Notat om politiets efterretningstjenestes registreringer og videregivelse af oplysninger om danske 
statsborgere. Justitsministeriet, 14. september 1968. Notatet er i håndskrift påført klassifikationen 
”Fortroligt”. 

154 Disse udtalelser er gengivet ovenfor i afsnit 5.1, særligt under 5.1.2. 

per der fremtidig ville kunne registreres i forbindelse med udøvelse af politisk 
virksomhed, var baseret på kriterier og begreber, som var egnet til at bevirke 
— og i hvert fald potentielt ville kunne give mulighed for — registrering hos efter- 
retningstjenesten af personer, som ikke eller kun vanskeligt kunne siges at være 
under nogen, endsige nogen rimelig, mistanke for ulovlig virksomhed.” Den re- 
gistreringspraksis, der udviklede sig i tiden efter 30. september 1968, rummer da 
også eksempler på personregistrering, som var enten i klar uoverensstemmelse 
eller i tvivlsom overensstemmelse med regeringserklæringen.” 

På den baggrund er der anledning til at overveje, hvorvidt notatet af 14. sep- 
tember 1968 kunne danne tilstrækkeligt grundlag for registreringer, som ikke 
var i overensstemmelse med regeringserklæringen. Ud fra den opfattelse af re- 
geringserklæringens retlige status, som der er redegjort for ovenfor i afsnit 2.2, 
kan dette ikke antages at have været tilfældet. Omend der på et senere tidspunkt 
kan tænkes at være opstået fornødent retsgrundlag for en sådan afvigelse fra re- 
geringserklæringen — enten på baggrund af beretningen fra Kommissionsdom- 
stolen af 13. juli 1977 eller eventuelt som følge af Wamberg-udvalgets praksis for 
godkendelse af registreringer eller (se herom nedenfor i afsnit 6 og 7, henholds- 
vis afsnit 5.4) — har det i perioden efter regeringserklæringens afgivelse været 
retligt uholdbart at foretage registrering af danske statsborgere på grundlag af 
politisk virksomhed efter kriterier, som afveg fra de ved regeringserklæringen 
fastsatte rammer for registreringsadgangen. 

I det omfang, sådanne registreringer i strid med regeringserklæringen er ble- 
vet foretaget i overensstemmelse med de retningslinjer, der var fastsat ved nota- 
tet af 14. september 1968, kan der ikke rettes kritik mod PET herfor. De generelle 
retningslinjer i notatet synes ikke i sig selv at have været så åbenbart uforenelige 
med regeringserklæringen, at der har været tale om en klart ulovlig tjenestebefa- 
ling fra Justitsministeriet, som PET's chef og eventuelt andre medarbejdere i ef- 
terretningstjenesten har været forpligtet til ikke at efterkomme. Den kritik, som 
konkrete registreringer eller visse dele af registreringspraksis kan give anledning 
til, må derimod rettes dels mod Justitsministeriet som udsteder af disse — og 
eventuelt andre supplerende — retningslinjer, dels mod de justitsministre som 
har undladt i fornødent omfang at orientere Folketinget om de hermed fore- 
tagne afvigelser fra regeringserklæringen. 

Det må endvidere bemærkes, at intet tyder på, at notatet af 14. september 


155. Se nærmere herom Kommissionens beretning, bind 3, kapitel 2. 
156 Se nærmere herom Kommissionens beretning, bind 3, kapitel 3 og 4. 

1968 blev forelagt for Wamberg-udvalget, eller at dette udvalg på anden måde 
blev gjort bekendt med notatets eksistens. Undladelsen heraf kan muligvis ses 
som indicium på, at notatets retningslinjer af Justitsministeriet selv blev anset for 
kontroversielle, enten fordi de som ovenfor anført kunne føre til registreringer 
i manglende eller dog tvivlsom overensstemmelse med regeringserklæringen, 
eller fordi ministeriet i det mindste har kunnet forudse den mulighed, at Wam- 
berg-udvalget ville drage notatets overensstemmelse med regeringserklæringen i 
tvivl. Hertil kommer, at Justitsministeriet ved ikke at gøre udvalget bekendt med 
notatet synes at have handlet i strid med Wamberg-udvalgets kommissorium, 
ifølge hvilket udvalget skulle holdes underrettet om de til enhver tid fulgte ret- 
ningslinjer for registrering hos PET (jf. straks nedenfor). 


5.4 Wamberg-udvalgets drøftelser af regeringserklæringen 1968-77 
5.4.1 Regeringserklæringens betydning for Wamberg-udvalget 


Ifølge sit kommissorium havde Wamberg-udvalget til opgave at føre tilsyn med 
PET's ”registrering og videregivelse af oplysninger”, og udvalget skulle ”holdes 
underrettet om de til enhver tid fulgte retningslinjer for registrering”, Det var 
på den baggrund naturligt, at regeringserklæringen af 30. september 1968 alle- 
rede kort tid efter sin afgivelse blev genstand for drøftelser i Wamberg-udvalget. 
Drøftelserne måtte ses i lyset af, at regeringserklæringen i nogen grad kunne 
betragtes som et udtryk for — og i hvert fald lå ganske godt på linie med —- Wam- 
berg-udvalgets hidtidige bestræbelser på at få gennemført begrænsninger af om- 
fanget af PET's personregistreringer. 

Regeringserklæringen og den samtidige ændring af Justitsministeriets in- 
struks for PET var blandt de retningslinjer for efterretningstjenestens regi- 
strering af oplysninger, som Wamberg-udvalget ifølge kommissoriet skulle 
holdes underrettet om, og som udgjorde en væsentlig del af grundlaget for 
udvalgets tilsyn med PET's registrering og videregivelse af oplysninger. I den 


157 Jf. hertil afsnit 5.4 nedenfor samt Kommissionens beretning, bind 3, kapitel 2. 

158 Justitsministeriets regler af 8. juni 1964 for udvalget, som skal føre tilsyn med politiets 
efterretningstjenestes registrering og videregivelse af oplysninger, pkt. 2 og 3. Udtrykket 
”registrering og videregivelse af oplysninger” viser, ax Wamberg-udvalgets kommissorium var 
baseret på en ganske bred anvendelse af registreringsbegrebet. 

forbindelse må det antages, at regeringserklæringen var bindende for Wam- 
berg-udvalget, for så vidt som udvalget var forpligtet til i sin tilsynsvirksom- 
hed at påse, at denne erklæring blev overholdt af efterretningstjenesten. En 
sådan kontrolforpligtelse måtte følge af, at Wamberg-udvalget var nedsat af 
regeringen med den opgave at føre tilsyn med politiets efterretningstjenestes 
registrering og videregivelse af oplysninger. Udvalget havde desuden udtryk- 
keligt fået adgang til at forelægge justitsministeren ethvert spørgsmål vedrø- 
rende dels retningslinjerne for registrering, dels konkrete tilfælde af videregi- 
velse af oplysninger.” 

Da det således var Wamberg-udvalgets opgave at føre tilsyn på regeringens 
og særligt justitsministerens vegne med PET's registrering af oplysninger, har 
det været et hovedelement i udvalgets tilsynsvirksomhed at overvåge, om de 
gældende retningslinjer for PET's registreringer blev overholdt, og i modsat 
fald at underrette justitsministeren herom. Regeringserklæringen havde som 
nævnt fundet udtryk i en ændring af instruksen for PET, og begge sæt ret- 
ningslinjer måtte herefter indgå i det retsgrundlag, hvis løbende overholdelse 
i PET's praksis skulle kontrolleres af Wamberg-udvalget. Som et led i denne 
tilsynsvirksomhed har det været nødvendigt for Wamberg-udvalget at fortolke 
de af ministeren fastsatte retningslinjer i det omfang, dette var nødvendigt for 
udførelsen af de løbende kontrolopgaver. Udvalgets adgang til at træffe be- 
slutninger, som indebar fortolkning og eventuel udfyldning af de ministerielt 
fastsatte retningslinjer, har selvsagt været begrænset af almindelige juridiske 
principper for en sådan fortolknings- og udfyldningsvirksomhed. Dette kan 
siges at have været tydeliggjort derved, at udvalget havde direkte adgang til at 
forelægge alle spørgsmål vedrørende retningslinjernes rækkevidde for justits- 
ministeren. 


5.4.2 Wamberg-udvalgets reaktion på regeringserklæringen 


Wamberg-udvalgets første møde efter regeringserklæringens fremkomst blev 
indledt med deltagelse af justitsministeren. Efter ministerens redegørelse for re- 
geringens beslutning af 30. september 1968 gav udvalgets formand udtryk for 
tilfredshed med den trufne beslutning, som "imødekommer det ønskemål, ud- 


159 Ibid., pkt. 6, jf. pkt. 3 og 4. 

valget havde sat sig”? Samtidig ville Wamberg gerne vide, hvilke konsekven- 
ser de nye regler indebar med hensyn til registrering af rejser til østlande og 
med hensyn til omfanget af baggrundsundersøgelser i personundersøgelsessa- 
ger, herunder om disse måtte omfatte spørgsmål om politisk virksomhed eller 
tilhørsforhold. Til det førstnævnte spørgsmål oplyste departementschef Niels 
Madsen, at det afgørende kriterium ville være, om der forelå mistanke om, at en 
rejse havde efterretningsmæssig interesse.” 

Hvad angår baggrundsundersøgelserne oplyste departementschefen og politi- 
assessor Toft-Nielsen, PET, at disse kunne forventes foretaget i samme omfang 
som hidtil, dvs. som hovedregel kun i sager om godkendelse til ”hemmeligt” el- 
ler højere klassifikationsgrad. Om regeringserklæringens betydning for sådanne 
baggrundsundersøgelser oplyste de videre: 


"Der må fremtidig ikke spørges om undersøgelsespersonens lovlige politiske 
virksomhed eller tilhørsforhold. Oplysninger herom må — hvis de alligevel frem- 
kommer — ikke registreres, ligesom de ikke må videregives, d.v.s. at de omspurgte 
personer for så vidt må meldes ubekendte. Det betonedes i den forbindelse, at 
virksomhed for D.K.P. må betragtes som lovlig politisk virksomhed”? 


Endvidere blev afgrænsningen af det i regeringserklæringen anvendte begreb 
”lovlig politisk virksomhed” berørt på mødet med justitsministeren. Til et 
spørgsmål om, hvad der kunne anses for ulovlig og dermed registreringsvær- 
dig virksomhed, henviste justitsministeren til virksomhed, der kan antages at 
falde ind under straffelovens kap. 12 og 13, og han tilføjede: "Mere eksakt kan det 
næppe udtrykkes]”% 


5.4.3 Betydningen af ordet ”alene” 


Betydningen af, at regeringserklæringen forbyder registrering med lovlig poli- 
tisk virksomhed som eneste grundlag, blev drøftet af Wamberg-udvalget gen- 


160 WU: Referat af udvalgets 38. møde den 17. oktober 1968, s. 2. 

161 Ibid. Niels Madsen henviste herved til de retningslinjer, der var angivet i referatet af Wamberg- 
udvalgets 35. møde den 24. april 1968, s. 2. 

162 Ibid., s. 3 (Niels Madsen og Toft-Nielsen). 

163 Ibid., s. 3. Til illustration af spørgsmålet var der blevet henvist til eksemplerne ”maoister” og 
”trotzkister”. 

tagne gange. På det første møde efter den ovenfor omtalte drøftelse med justits- 
ministeren spurgte Wamberg, hvorledes PET under saneringen af sine arkiver 
forholdt sig med sager, der indeholdt såvel politisk som andet materiale. Hertil 
svarede Arne Nielsen, at alt blev bevaret i disse sager, idet han henviste til de nye 
retningslinjer, hvorefter registrering "ikke længere må finde sted alene på grund- 
lag af lovlig politisk virksomhed” 

Wamberg-udvalget vendte tilbage til dette centrale spørgsmål på sit møde i maj 
1969, da man i forbindelse med gennemgangen af udvalgte personregistrerings- 
sager drøftede, i hvilket omfang oplysninger, som ikke isoleret betragtet begrun- 
dede registrering, dog kunne registreres, når den person, oplysningerne vedrørte, 
i forvejen med rette var registreret. Arne Nielsen oplyste, at efterretningstjenesten 
anså sig for berettiget hertil, også når der var tale om politiske oplysninger, som 
ikke i øvrigt måtte registreres.” Samme opfattelse af regeringserklæringens ræk- 
kevidde i den henseende er kommet til udtryk ved flere senere lejligheder.” 

Spørgsmålet har ikke mindst været aktuelt i forbindelse med diskussionen 
om, hvorvidt rejser til østlande og andre former for østkontakt kunne danne 
selvstændigt grundlag for registrering hos PET. I sine overvejelser herom har 
Wamberg-udvalget haft betænkeligheder ved disse registreringers summariske 
og tilfældige karakter, mens man samtidig netop har måttet lægge til grund, at en 
registrering foretaget på grundlag af en østrejse principielt kunne retfærdiggøre 
bevaring af alt nyere materiale om den registrerede person, herunder oplysnin- 
ger om lovlig politisk virksomhed.” 

På Wamberg-udvalgets møde med justitsministeren i september 1972 kom 
problemstillingen op igen, idet udvalgets formand anførte, at der fandtes man- 
ge oplysninger om lovlig politisk virksomhed, der holdtes i live af registrerings- 
værdige oplysninger, som i mange tilfælde var ganske ubelastende oplysninger 
f.eks. om uskyldige østrejser eller kulturelle kontakter med østambassader. PET's 
praksis forekom formanden meget rimelig, men han fandt det svært at få den til 
at rime med regeringserklæringen af 1968. Efter departementschefens henvis- 
ning til regeringserklæringens ”alene”-passus anførte Wamberg yderligere, at det 


164 WU, referat af udvalgets 39. møde den 3. december 1968, s. 3. 

165 WU, referat af udvalgets 43. møde den 27. maj 1969, s. 3. 

166 Jf. således referat af udvalgets 53. møde den 13. august 1970, s. 3, samt de nedenfor nævnte referater 
af 68. møde den 20. september 1972 og af 71. møde den 19. marts 1974. 

167 Jf. WU, referat af udvalgets 54. møde den 14. oktober 1970, s. 4. I tilslutning til sin bekræftelse af den 
principielle mulighed for at bevare sådanne oplysninger anførte pi. Arne Nielsen dog, at dette ikke 
skete i praksis. 


Mindretalsudtalelse og juridiske notater 


79 


MINDRETALSUDTALELSE FRA JENS VEDSTED-HANSEN 


i forbindelse med regeringserklæringen var blevet udtalt, at tidligere registrerede 
oplysninger af den omhandlede art skulle tilintetgøres. Justitsministeren gjorde 
hertil den — givetvis korrekte — iagttagelse, at der vedrørende dette punkt var 
spørgsmål om at ændre praksis eller meddele Folketinget, hvilken praksis der 
blev fulgt. Med hensyn til dette kunne der "i hvert fald her kun være tale om at 
give oplysning til folketingsudvalget?”% Justitsministeren udtalte afslutningsvist 
herom, at han ville orientere Regeringens Sikkerhedsudvalg om problemet. 
Igen på mødet mellem Wamberg-udvalget og justitsministeren i marts 1974 
berørtes spørgsmålet om registrering af oplysninger om lovlig politisk virksom- 
hed i forbindelse med registreringsværdige oplysninger. Synspunkterne var i det 
væsentlige de samme, som tidligere var blevet fremført.” Det kan dog noteres, at 
PET ifølge pi. Skat-Rørdam var ret tilbageholdende med at lade oplysninger om 
lovlig politisk virksomhed indgå i allerede registrerede personsager, og han fandt 
derfor, at regeringserklæringen faktisk virkede "noget videre, end dens nøjagtige 
ordlyd kræver”. Wamberg bemærkede, at orientering af Regeringens Sikkerheds- 
udvalg efter udvalgets opfattelse ikke var tilstrækkeligt, idet spørgsmålet om po- 
litiske registreringer var startet i Folketinget, og den anvendte fortolkning burde 
være mere almindeligt kendt og "i hvert fald stiltiende godkendt af folketinget” 


5.4.4 Wamberg-udvalgets registreringsbegreb 


Allerede i januar 1969 drøftede Wamberg-udvalget i forbindelse med gennem- 
gang af nogle personregistreringssager det registreringsbegreb, der var anvendt 
i regeringserklæringen. Udvalget ønskede PET's redegørelse for, om de pågæl- 
dende personer — hvis sager udvalget tidligere havde set eller ønsket at gøre sig 
bekendt med - fortsat skulle være registreret efter de nu fastsatte retningslinjer. 
På baggrund heraf drøftedes det, om indsamling og opbevaring på en personakt 
af avisudklip, indeholdende den pågældendes udtalelser, kunne betegnes som re- 
gistrering. Det var den overvejende opfattelse i udvalget, at en sådan opbevaring 
var udtryk for "en registrering i den heromhandlede forstand og således under- 
givet udvalgets kontrol””" Ud fra sammenhængen må dette opfattes således, at 


168 WU, referat af udvalgets 68. møde den 20. september 1972, s. 3. 
169 Jf. WU, referat af udvalgets 71. møde den 19. marts 1974, S. 4-5. 
170 Ibid., s. 5. 

171 WU, referat af udvalgets 40. møde den 24. januar 1969, s. 2. 

Wamberg-udvalget hermed ikke alene tog stilling til sin egen kompetence, men 
tillige til rækkevidden af begrebet registrering i regeringserklæringens forstand. 
Der var i den forbindelse tydeligvis tale om en ganske bred afgrænsning af re- 
gistreringsbegrebet, på linie med hvad der på den tid synes at have været den 
almindelige forståelse af dette begreb. 

En tilsvarende bred forståelse af det i regeringserklæringen anvendte regi- 
streringsbegreb synes lagt til grund ved Wamberg-udvalgets drøftelse af det 
spørgsmål, om der i sager vedrørende kollektiver kunne anføres navne på samt- 
lige disses medlemmer, uanset at de fleste af dem var ukendt i efterretningstjene- 
sten og ikke kunne anses for registreringsværdige. Efter at udvalget havde rejst 
spørgsmålet, meddelte Arne Nielsen at han ville overveje om nævnelse af navn 
på de personer, der ikke skulle registreres, kunne undgås, og om der kunne gives 
almindelige retningslinjer for, hvornår navne måtte oplyses i sagerne. Han var 
således enig i, at den blotte omstændighed, at en person boede i et såkaldt "kol- 
lektiv”, ikke gjorde det rimeligt, at hans navn blev inddraget i sagen.”> Denne 
drøftelse, såvel som den implicitte stillingtagen fra Wamberg-udvalgets side, sy- 
nes at have haft som forudsætning, at der ved tilførsel af sådanne personnavne i 
sager, der omhandlede registrerede medbeboere i kollektivet, ville blive tale om 
en registrering også af disse bipersoner — ganske vist ikke i form af oprettelse af 
selvstændige personsager på disse i PET's navnejournal (”tromlen”), men i og 
med selve angivelsen af disse yderligere personnavne i de sager, der allerede var 
oprettet på de registreringsværdige hovedpersoner. 

Registreringsbegrebet blev senere berørt i relation til spørgsmålet om sane- 
ring af PET's arkiver. I foråret 1970 ønskede Wamberg-udvalget på et kommende 
møde med justitsministeren at drøfte spørgsmålet om efterretningstjenestens 
opbevaring i 10 år af sager, hvori der på grundlag af baggrundsundersøgelse var 
videregivet oplysninger — hvad enten disse var belastende eller ej — og af register- 
undersøgelsessager, hvori der var videregivet belastende oplysninger. Baggrun- 
den herfor var, at blandt andre formanden fandt denne praksis betænkelig og 
stridende mod regeringserklæringen, i det omfang de videregivne oplysninger 
ikke længere var registreringsværdige.”; 

I samme anledning bad Wamberg-udvalget Justitsministeriet og PET om at 


172 WU, referat af udvalgets 45. møde den 1. september 1969, s. 2, jf. referat af 4. møde den 4. juli 1969, 
s. 2 angående baggrunden for det drøftede spørgsmål. 

173 Ibid., s. 3. Se nedenfor samt i afsnit 5.4.6 om udvalgets drøftelser med justitsministeren, navnlig på 
mødet den 20. september 1972. 

overveje, om registrering af østrejser og af sager, hvori der på grundlag af bag- 
grundsundersøgelse var videregivet belastende oplysninger som ikke længere 
var registreringsværdige, ville kunne ske på en særlig måde, således at disse sags- 
områder blev holdt uden for PET's sædvanlige registratur. Et af udvalgsmedlem- 
merne gav udtryk for, at de sidstnævnte sager nok "af kontormæssige grunde” 
måtte opbevares i nogle år, selvom det formelt var i strid med regeringserklærin- 
gen af 30. september 1968.” Den måde, hvorpå spørgsmålet blev rejst over for 
justitsministeren, indikerer at man i Wamberg-udvalget opfattede opbevaringen 
af de nævnte sager om østrejser, henholdsvis sikkerhedsgodkendelse som udtryk 
for registrering, omend der synes at have været en vis åbning med hensyn til 
begrebsbrugen i forhold til fortegnelser, der måtte blive holdt uden for efterret- 
ningstjenestens sædvanlige navnejournal. 

Tanken om at holde visse registreringer uden for denne navnejournal (”trom- 
len”) blev fremsat igen et par år senere, ligeledes i forbindelse med spørgsmålet 
om sanering af PET's arkiver. Mens Wamberg-udvalget afventede et udspil fra 
Justitsministeriet vedrørende forældelsesreglerne — dvs. de tidsmæssige kriterier 
for, hvor længe registrerede oplysninger skulle opbevares og personregistrerin- 
ger opretholdes — nævnte formanden muligheden af at opdele PET's register i to 
afdelinger, den ene indeholdende de belastende registreringer og den anden som 
en "ikke-belastet afdeling”, der navnlig skulle omfatte sikkerhedsundersøgelser 
samt rene "”journal-registreringer”.”> Dette forslag var tydeligt nok baseret på det 
formelt-tekniske registreringsbegreb, der sigtede til PET's ”tromle” som inde- 
holdt navnejournalen over registrerede personsager. 

Ved sin behandling på samme møde af to sager om videregivelse af oplys- 
ninger om enkeltpersoner til Udenrigsministeriet foretog Wamberg-udvalget en 
indholdsmæssig vurdering af karakteren af de oplysninger, som der var tale om 
at videregive. Sagerne indeholdt oplysninger om politisk virksomhed og politisk 
observans, som ikke selvstændigt kunne danne grundlag for registrering hos 
PET, men som udvalgets flertal — omend med "nogen betænkelighed” - god- 
kendte videregivelse af under henvisning til, at disse oplysninger supplerede de 
i øvrigt foreliggende oplysninger om de pågældende.” I denne sammenhæng 
lagde Wamberg-udvalget altså ikke vægt på, at oplysningerne angik personer 
som allerede på andet grundlag var registreret, men på oplysningernes indholds- 


174 WU, referat af udvalgets 49. møde den 2. marts 1970, s. 2. 
175 WU, referat af udvalgets 64. møde den 17. februar 1972, s. 3. 
176 Ibid., s. 4. 

mæssige karakter og videregivelsens saglige relevans. Med en sådan stillingtagen 
til spørgsmålet om videregivelse synes udvalget at have været ganske ubundet af 
det formelt-tekniske registreringsbegreb, idet man altså vurderede disse oplys- 
ninger som et selvstændigt registrerings- og videregivelsesspørgsmål uanset at 
de pågældende personer allerede var formelt registreret gennem tilførsel af deres 
navne til PET's navnejournal.””7 

På mødet mellem Wamberg-udvalget og justitsministeren i februar 1971 — ud- 
valgets sidste møde med den formelt ansvarlige for regeringserklæringen, Knud 
Thestrup, i dennes ministertid — drøftedes udvalgets ønske om løbende at se alle 
nyregistreringer. Det fremgår tydeligt af referatet, at denne drøftelse tog sigte på re- 
gistreringssager i form af oprettelse af yderligere selvstændige sager med tilførsel af 
de pågældendes personnavne til PET's navnejournal.”? Umiddelbart synes Wam- 
berg-udvalget her at have baseret sig på den formelt-tekniske definition af registre- 
ringsbegrebet. Eftersom drøftelsen omhandlede udvalgets indsigt i de pågældende 
registreringer og således tog udgangspunkt i den kompetenceafgrænsning, der var 
fastsat i Justitsministeriets instruks fra 1964 for Wamberg-udvalget, kan der dog 
næppe herfra drages nogen slutninger med hensyn til udvalgets stillingtagen til, 
hvilket registreringsbegreb der var relevant i forhold til regeringserklæringen. Det 
forhold, at der reelt var tale om en slags forhandlingssituation mellem Wamberg- 
udvalget på den ene side og justitsministeren, Justitsministeriet og PET på den 
anden, synes i det hele taget at tilsige forsigtighed med hensyn til at slutte noget om 
udvalgets mere principielle opfattelse af registreringsbegrebet. I øvrigt er det værd 
at bemærke, at det fra udvalgets side samtidig blev gjort gældende, at "instruksen 
naturligt må fortolkes som omfattende alle registreringer”? 

Et bredere registreringsbegreb blev da også lagt til grund ved andre drøftelser 
i Wamberg-udvalget. Da Justitsministeriets repræsentant på et møde i august 
1973 orienterede udvalget om planerne vedrørende en ny instruks for PET, hed 
det således, at instruksen skulle indeholde afsnit om "PET's registrering og arki- 
vering af indsamlede oplysninger” og om videregivelse af sådanne oplysninger 
til andre myndigheder.” Denne beskrivelse, som må have bidraget til at skabe 
Wamberg-udvalgets indtryk af det registreringsbegreb der blev anvendt af Ju- 


177 Se tilsvarende WU, referat af udvalgets 65. møde den 22. marts 1972, S. 5, og referat af 66. møde den 
2. maj 1972, S. 2-3. 

178 WU, referat af udvalgets 56. møde den 1. februar 1971, s. 3-4. 

179 Ibid., s. 4. 

180 WU, referat af udvalgets 69. møde den 29. august 1973, s. 2. Se herom tillige nedenfor afsnit 2.4. 

stitsministeriet — og dermed også præsumptivt lagt til grund i PET's praksis — var 
udtryk for et substantielt registreringsbegreb, omfattende enhver form for syste- 
matisk optegnelse af oplysninger i efterretningstjenestens sagsakter. 


5.4.5 Ulovlig politisk virksomhed som registreringsgrundlag 


Med hensyn til begrebet ulovlig virksomhed, som ifølge regeringserklæringen 
ville være det afgørende registreringskriterium, havde Wamberg-udvalget på 
baggrund af PET's redegørelse om et antal tidligere foretagne personregistrerin- 
ger i januar 1969 en drøftelse af, om opfordring til ulovligheder i form af vold og 
hærværk ved demonstrationer kunne begrunde registrering, når der ikke blev 
rejst tiltale i anledning heraf. Den overvejende opfattelse i udvalget var, at en så- 
dan virksomhed kunne begrunde registrering, hvad enten myndighederne rejste 
sag mod den pågældende eller ej.” I fraværet af tiltalerejsning og domfældelse 
for den pågældende adfærd kunne dette umiddelbart fremstå som en noget ha- 
stig konklusion på det ganske sammensatte problem, dels om en sådan form for 
adfærd kunne antages at udgøre strafbar medvirken, og dels om der i de konkrete 
tilfælde kunne siges at foreligge tilstrækkeligt sikre beviser for, at den indberet- 
tede person havde udført en sådan muligt strafbar handling. 

Af et internt PET-notat vedrørende Wamberg-udvalgets møde den 4. juli 1969 
fremgår, at der også på dette møde fandt en drøftelse sted, som — dog uden at 
dette fremstod som noget selvstændigt punkt på dagsordenen eller i det officielle 
mødereferat — vedrørte udstrækningen af begrebet ulovlig virksomhed som regi- 
streringsgrundlag i henhold til regeringserklæringen. I forbindelse med en drøf- 
telse af berettigelsen af registrering inden for ”uroområdet” skulle Wamberg og 
Engberg-Pedersen have beskæftiget sig med spørgsmål om, hvilke handlinger der 
efter deres natur mere eller mindre kunne siges at henfalde under ”ulovlig poli- 
tisk virksomhed” og de to udvalgsmedlemmer var her inde på "en meget snæver 
fortolkning gående ud på, at alene handlinger, der efter deres art og omfang med 
en vis rimelighed kunne henføres som forberedelses- eller iværksættelseshand- 
linger ad straffelovens kapitler 12 og 13, kunne danne basis for registreringer” 
Den "mere almindelige ballade” — dvs. ballade der ikke kan karakteriseres som 


181 WU, referat af udvalgets 40. møde den 24. januar 1969, s. 2. Det fremgår af referatet, at alle 
Wamberg-udvalgets medlemmer med undtagelse af Engberg-Pedersen tilsluttede sig denne 
opfattelse af registreringsadgangen. 

statsfarlig — måtte derfor efter disse udvalgsmedlemmers opfattelse, som gengivet 
i notatet, ligge uden for PET's arbejdsområde. Argumenter om, at der ikke kunne 
drages noget skel mellem ordenspoliti-, kriminalpoliti- og PET-opgaver på dette 
felt, idet ordenspolitiet uden støtte fra PET ville være ude af stand til at løse sine 
opgaver over for organiserede, skolede og militante aktionsgrupperinger, syntes 
dog "omend tøvende” at blive accepteret af Wamberg-udvalget.' 

Det kan umiddelbart forekomme bemærkelsesværdigt, at de to udvalgsmed- 
lemmers opfattelse af ”ulovlig politisk virksomhed” har vakt så stor modstand, 
som notatet giver indtryk af, når henses til at deres afgrænsning af begrebet lå 
helt på linie med den retsopfattelse, som justitsministeren havde givet udtryk for 
på mødet med Wamberg-udvalget den 17. oktober 1968. Selvom diskussionen 
muligvis har taget skiftende sigte på ulovlig politisk virksomhed som registre- 
ringsgrundlag henholdsvis som afgrænsning af PET's samlede arbejdsområde, 
og selvom modargumentationen fra Justitsministeriets og PET's side måtte have 
været knyttet til det øvrige politis behov for oplysninger fra PET — og dermed 
formelt relateret til PET's almindelige overvågning snarere end den mere speci- 
fikke registrering — synes den gengivne drøftelse at vise, at Justitsministeriet og 
PET anlagde markant videre grænser for dette begreb også som registreringskri- 
terium, end det der var fremgået af justitsministerens udtalelser over for Wam- 
berg-udvalget året forinden. Dermed bliver det nok så afgørende, hvorvidt den 
tilsyneladende divergens i begrebsbrugen blev søgt afklaret dels mellem embeds- 
mændene og justitsministeren, dels i Wamberg-udvalgets efterfølgende beslut- 
ninger. Som det fremgår nedenfor i afsnit 5.4.6, skulle denne afklaringsproces 
vise sig at blive ganske langvarig. 

I forbindelse med behandlingen af spørgsmål vedrørende registrering af rej- 
ser til østlande kom Wamberg-udvalget i vinteren 1969-70 indirekte til påny at 
drøfte afgrænsningen af ”ulovlig politisk virksomhed”. Engberg-Pedersen fandt, 
at der med justitsministerens udtalelser i Folketinget den 20. november 1969 
- hvorefter kun de, der var under rimelig mistanke for ulovlig politisk virk- 
somhed, herunder først og fremmest voldelig omstyrtelse af forfatningen eller 


182 Politiassessor Jørn Bro, Notater af 7. juli 1969 fra møde i Wamberg-udvalget den 4. juli 1969 kl. 14-17. 
Dokumentet er stemplet ”Hemmeligt”. Det fremgår heraf, at den ovenfor gengivne argumentation 
var blevet fremført ikke alene af Jørn Bro og departementschef Niels Madsen, men tillige af 
mødereferenten, kst. landsdommer Frank Poulsen. 


Mindretalsudtalelse og juridiske notater 


85 


MINDRETALSUDTALELSE FRA JENS VEDSTED-HANSEN 


lignende, blev registreret'” — var foretaget en positiv afgrænsning af registrerin- 
gens omfang, som Folketinget og befolkningen måtte forstå som udtømmende, 
og denne udtalelse dækkede ikke registrering af rejser. Hertil bemærkede depar- 
tementschef Niels Madsen, at ministerens udtalelse var fremsat under debat om 
den politiske registrering og udelukkende refererede hertil. Derfor var det efter 
departementschefens mening helt naturligt, at udtalelsen ikke omfattede regi- 
strering af blandt andet rejser.” 

I forlængelse heraf blev det på Wamberg-udvalgets følgende møde drøftet, 
hvem der skulle skønne over, hvad der som ulovlig politisk virksomhed kunne 
begrunde registrering. Det bemærkedes her, at justitsministeren i Folketinget 
klart havde givet udtryk for, at efterretningstjenesten skulle udøve dette skøn, og 
at "dette standpunkt må anses som godkendt politisk”. Dette var tilsyneladende 
den herskende opfattelse blandt Wamberg-udvalgets medlemmer. Dog udtalte 
Engberg-Pedersen heroverfor, at han var tilbøjelig til at mene, at et dommerskøn 
burde være afgørende, men at spørgsmålet ville have mindre betydning, hvis 
udvalget fik indsigt i nyregistreringer af danske statsborgere, som der tidligere 
under mødet var blevet udtrykt ønske om.'” 

Også konkrete sager kunne give Wamberg-udvalget anledning til drøftelse 
af, hvad der faldt ind under begrebet ulovlig virksomhed. Efter at det i som- 
meren 1971 var kommet frem i udvalget, at PET havde foretaget registrering 
af oplysninger om deltagerne i besættelsen af Hjardemål kirke, drøftede man 
holdbarheden af dette registreringsgrundlag. Udvalget synes at have betragtet 
det som hovedproblemet, at der alene var sket domfældelse af besættelsesdel- 
tagerne for husfredskrænkelse, hvorimod de var blevet frifundet for de øvrige 
punkter i tiltalen. Justitsministeriets departementschef fandt, at der var grundlag 
for registrering alene på de idommen indeholdte oplysninger, da det heraf klart 
fremgik at der var tale om en omhyggeligt planlagt aktion, hvilket i sig selv måtte 
kunne give grundlag for registrering. Pi. Skat-Rørdam tilføjede, at der ud over 
oplysningerne om planlægning fandtes "forskellige ting, som pegede frem mod 
en fremtidig risiko: filmmateriale, våben omend primitive, radiomateriel 0.s.v?”f 
Et af Wamberg-udvalgets medlemmer efterlyste en særlig begrundelse for regi- 


183 Den udtalelse af justitsministeren, som der henvises til, er gengivet i sin helhed ovenfor i afsnit 5.1.2 
med omtale af Folketingets debat den 20. november 1969 om Kejsergade-sagen. 

184 WU, referat af udvalgets 47. møde den 12. december 1969, s. 3. 

185 WU, referat af udvalgets 48. møde den 21. januar 1970, s. 2. 

186 WU, referat af udvalgets 63. møde den 18. januar 1972, s. 3. 

streringen, idet han betvivlede at husfredskrænkelse i sig selv kunne være regi- 
streringsgrundlag. Et andet udvalgsmedlem erklærede sig i og for sig enig i, at 
der var et registreringsgrundlag, men havde dog visse betænkeligheder "af mere 
formel karakter”, da det var vanskeligt at forklare, at der trods frifindelsen for 
andre tiltalepunkter end husfredskrænkelse kunne ske registrering. Udvalgets to 
øvrige medlemmer var i det væsentlige enige i disse betragtninger og kunne god- 
kende, at der forelå registreringsgrundlag.'” Ser man bort fra den mulighed, at 
den tilsyneladende svage sammenhæng mellem præmisser og konklusion i dette 
ræsonnement kan bero på unøjagtigheder i referatet, kan godkendelsen af disse 
personregistreringer betragtes som udslag af en nok så pragmatisk holdning hos 
Wamberg-udvalgets flertal, hvad angår karakteren af de ulovlige handlinger, der 
her kunne begrunde registrering. Samtidig må man dog hæfte sig ved, at der 
faktisk var sket domfældelse af de tiltalte, som på grundlag af denne aktion blev 
registreret hos PET. 

Også Wamberg-udvalgets drøftelse af PET's forældelsesregler — dvs. fastlæg- 
gelse af tidsmæssige kriterier for, hvor længe registrerede oplysninger skulle op- 
bevares og personregistreringer opretholdes hos efterretningstjenesten — indebar 
undertiden implicit stillingtagen til spørgsmål vedrørende de forskellige typer af 
registreringsgrundlag, herunder afgrænsningen af ”ulovlig politisk virksomhed”. 
I den redegørelse for forældelsesreglerne, som pi. Skat-Rørdam gav udvalget i 
efteråret 1971, var der eksempelvis talt om registreringer vedrørende "personer, 
der har forbindelse med en efterforskningssag, hvori der er spørgsmål om even- 
tuel overtrædelse” af navnlig straffelovens kapitler 12 og 13." Under fremhævelse 
af sammenhængen med registreringsgrundlaget fandt et af Wamberg-udvalgets 
medlemmer denne formulering meget vag, idet han fandt at det burde kræves 
at mistanken var begrundet. Med henvisning til en kategori omfattende registre- 
ringer vedrørende personer, der enkeltvis eller som organisationsmedlemmer 
udøver virksomhed, der har til formål eller er "egnet til at forårsage uroligheder” 
fandt Wamberg-udvalget at sidstnævnte udtryk burde strammes lidt, således at 
helt upolitiske uroligheder faldt udenfor.» 


187 Ibid., s. 4. 

188 WU, referat af udvalgets 61. møde den 20. oktober 1971, s. 2. Det bemærkes, at det her angivne 
registreringsgrundlag svarer til formuleringen i pkt. B.1 i Justitsministeriets notat af 14. september 
1968, gengivet ovenfor i afsnit 5.3.2. 

189 WU, referat af udvalgets 62. møde den 24. november 1971, s. 2-3. Dette registreringsgrundlag svarer 
delvist til det, der er angivet i pkt. B.3 i Justitsministeriets notat af 14. september 1968. 

5.4.6 ”Forebyggende registreringer” — forbehold og forhandling 


I foråret 1972 fremdrog Wamberg-udvalget — formodentlig under indtryk af de 
politiske overvejelser om at oprette et parlamentarisk kontroludvalg og deraf føl- 
gende drøftelser i Folketinget af forhold vedrørende efterretningstjenesterne — 
en række punkter, hvorom der var "meningsforskelle, indvendinger eller tvivls- 
spørgsmål” i forholdet mellem udvalget og PET, og som man derfor ønskede at 
drøfte med justitsministeren.”” Disse punkter angik i vidt omfang betydningen 
af begrebet ”ulovlig politisk virksomhed” som grundlag for PET's registrerin- 
ger. Med henvisning til "den "forebyggende registrering, som sker uden at der er 
tale om egentlig mistanke om ulovlig virksomhed” anførte udvalgets formand, at 
Folketinget ved lejlighed burde orienteres om, at en del registreringer skete uden 
at det var begrundet i ulovlig politisk virksomhed.” 

Følgende spørgsmål vedrørende registrerings- og videregivelsespraksis blev i 

den forbindelse særligt fremhævet af Wamberg-udvalget: 

e Den summariske registrering af østrejser. 

e At der stadig i registret fandtes mange oplysninger om lovlig politisk virk- 
somhed, som holdtes i live af registreringsværdige oplysninger. I hvert fald 
for nogen af udvalgsmedlemmerne føltes dette som et problem, navnlig un- 
der hensyn til at østrejseregistreringerne skete på så summarisk et grundlag. 
Hvis dette kunne ændres, kunne udvalgsmedlemmerne måske bedre ac- 
ceptere, at registret indeholdt disse oplysninger.” 

e Spørgsmålet om videregivelse af oplysninger om lovlig politisk virksomhed, 
som var fremkommet spontant under en sikkerhedsundersøgelse, eller som 
var indgået i akterne for i øvrigt registreringsværdige personer, dvs. oplys- 
ninger som ikke selvstændigt kunne danne grundlag for registrering hos 
PET. Videregivelse heraf var efter Wamberg-udvalgets opfattelse formelt 
stridende imod justitsministerens udtalelse i Folketingets Tigsretsudvalg? i 
april 1970. Ikke mindst på dette punkt var det for udvalgsmedlemmerne af- 
gørende at få en tilkendegivelse fra ministeren over for Folketinget af, hvad 
der var efterretningstjenestens praksis, idet "vanskelighederne for udvalget 


190 WU, referat af udvalgets 65. møde den 22. marts 1972, s. 1-3. 

191 Ibid.,s.10og s. 2. 

192 Jf. hertil ovenfor i afsnit 5.4.3, hvor drøftelsen af spørgsmålet om betydningen af ordet ”alene” på 
Wamberg-udvalgets møde med justitsministeren den 20. september 1972 er gengivet. Se tillige 
straks nedenfor. 


Mindretalsudtalelse og juridiske notater 


MINDRETALSUDTALELSE FRA JENS VEDSTED-HANSEN 


ligger i den forskel, som man finder eksisterer mellem befolkningens opfat- 
telse og hvad der faktisk sker”,”” 


På Wamberg-udvalgets møde med justitsministeren i september 1972 gentog 
formanden udvalgets ønske om, at Folketinget blev orienteret om, at en del regi- 
streringer skete uden at man kunne sige, at der var tale om ulovlig politisk virk- 
somhed. Som eksempler nævnte han registreringer til forebyggelse af spionage og 
lignende, således som det skete ved registrering af østrejser og kontakter med 
østambassader. Udvalget mente, pointerede formanden, at det var en udbredt 
opfattelse, at det kun var ulovlig politisk virksomhed, der kunne give anledning 
til registrering. Justitsministeren svarede, at han ved forskellige lejligheder havde 
nævnt dette problem for blandt andet folketingsmedlemmerne Gert Petersen og 
Poul Dam (SF), der angiveligt var "helt klare over problematikken” 

På baggrund af de spørgsmål, der var blevet rejst over for justitsministeren 
af Wamberg-udvalget, drøftedes på mødet PET's registrering af østrejser og for- 
ældelsesfrister for disse personregistreringer, samt oplysninger vedrørende lov- 
lig politisk virksomhed, som blev holdt i live i efterretningstjenestens registre 
af oplysninger om registreringsværdige forhold.” Endvidere nævnte udvalgets 
formand, at oplysninger om lovlig politisk virksomhed, som var fremkommet 
under en sikkerhedsundersøgelse, rent faktisk blev videregivet sammen med 
belastende oplysninger, hvis videregivelse udvalget havde tiltrådt. Der blev 
påny henvist til udtalelsen i betænkningen fra Folketingets Tigsretsudvalg' fra 
april 1970, ifølge hvilken der ikke blev videregivet oplysninger, som var ude- 
lukket fra registrering i henhold til instruksen og regeringserklæringen af 30. 
september 1968. Heroverfor anførte justitsministeren, at der i de to tilfælde, som 
udvalget antagelig hentydede til, jo havde foreligget et registrerbart forhold i 
øvrigt, og han "troede ikke, at man kunne undvære en videregivelse som sket. 


193 WU, referat af udvalgets 65. møde den 22. marts 1972, s. 3 (Hvidtfeldt). Tilsvarende fandt Buhl 
det principielt uheldigt, at udvalget godkendte videregivelse af oplysninger som formelt stred 
mod ministerens udtalelse, selvom han for sit vedkommende fandt det i og for sig naturligt, at der 
blev videregivet oplysninger om politisk opfattelse i sikkerhedsundersøgelsessager af den nævnte 
karakter. Den udtalelse af justitsministeren, som der her sigtes til, er gengivet ovenfor i afsnit 5.1.3 i 
forbindelse med omtale af Betænkning over forslag til folketingsbeslutning om rigsretstiltale mod 
justitsminister Knud Thestrup, afgivet den 2. april 1970, FT 1969-70, tillæg B. sp. 851-52. 

194 WU, referat af udvalgets 68. møde den 20. september 1972, s. 4. 

195 Ibid.,s.1-3. Se ovenfor i afsnit 5.4.3 om drøftelsen af det sidstnævnte punkt, der vedrørte betydningen 
af ordet ”alene” i regeringserklæringen.. 


Mindretalsudtalelse og juridiske notater 


89 


MINDRETALSUDTALELSE FRA JENS VEDSTED-HANSEN 


Oplysningerne kompletterede jo på en måde billedet af den, hvis forhold blev 
undersøgt?” Wamberg-udvalgets formand svarede, at hvis det blev legaliseret, 
at sådanne oplysninger om lovlig politisk virksomhed kunne "hæftes på, ville 
sagen naturligvis være i orden for udvalgets vedkommende. Et af de øvrige ud- 
valgsmedlemmer understregede den formelle modstrid mellem betænkningsud- 
talelsen og praksis, ligesom han fandt at også hensynet til offentligheden talte for 
en klargøring.” 

Det kan således konkluderes, at Wamberg-udvalget på dette møde over for 
justitsministeren havde taget ganske klare forbehold med hensyn til PET's prak- 
sis vedrørende registrering på grundlag af østrejser og med hensyn til det, man 
tidligere havde betegnet ”forebyggende registreringer” uden grundlag i mistanke 
om ulovlig politisk virksomhed. Mest tydeligt havde udvalget nok lagt afstand 
til den netop nævnte videregivelsespraksis vedrørende ”påhæftede” oplysninger 
om lovlig politisk virksomhed i forbindelse med sikkerhedsundersøgelser. Ende- 
lig havde Wamberg-udvalget udtrykt betænkelighed i anledning af et tilfælde, 
hvor medlemskab af en venskabsforening i sig selv havde dannet grundlag for 
registering. Et udvalgsmedlem rejste spørgsmål om, hvorvidt det overhovedet 
kunne være berettiget at registrere i et sådant tilfælde. Justitsministeren ville se 
nærmere på dette spørgsmål.” 

Hverken justitsministeren eller Justitsministeriet reagerede umiddelbart på 
disse tilkendegivelser fra Wamberg-udvalgets side. Nogle mere tilfældige for- 
hold kan tænkes at have været medvirkende til, at der kom til at forløbe en rum 
tid før ministeren tog stilling til de fremsatte indsigelser og henstillinger. For det 
første verserede der på dette tidspunkt planer om nedsættelse af et parlamenta- 
risk kontroludvalg, hvilket kan have været en anledning for justitsministeren til 
at udskyde sin stillingtagen til Wamberg-udvalgets synspunkter.” For det andet 
besluttede Wamberg-udvalget i 1972 at ændre sin mødeform, således at kun hvert 
andet møde skulle være et plenummøde med drøftelse af principielle spørgsmål, 
mens der i de øvrige møder alene skulle foretages gennemgang af sagsakter og 
tages stilling til spørgsmål om videregivelse af oplysninger. I plenummøderne 


196 Ibid., s. 4. 

197 Ibid., s. 5. 

198 Ibid., s. 6. 

199 Først på mødet med justitsministeren den 19. marts 1974 synes Wamberg-udvalget at være blevet 
officielt underrettet om, at forslaget om et politisk kontroludvalg med efterretningstjenesterne ikke 
kunne ventes genfremsat af regeringen. Jf. WU, referat af udvalgets 71. møde den 19. marts 1974, 
s. 6. 

skulle fremdeles deltage repræsentanter for Justitsministeriet, Forsvarsministe- 
riet og Udenrigsministeriet, hvorimod det udelukkende var Wamberg-udvalgets 
stemmeberettigede medlemmer -— eller blot nogle af disse — som sammen med 
en PET-repræsentant skulle afholde møderne om konkrete nyregistreringer og 
videregivelsessager. Da det var en forudsætning for den ændrede mødeform, at 
principielle spørgsmål ikke blev drøftet i de ”reducerede” møder, var opfølgning 
af de over for justitsministeren fremsatte synspunkter således i praksis udelukket 
på en del af de efterfølgende udvalgsmøder.””” 

Det indtryk står dog tilbage, at der hos justitsministeren og Justitsministeri- 
ets embedsværk ikke var nogen udpræget trang til hurtig afklaring af de spørgs- 
mål, som Wamberg-udvalget havde rejst over for ministeren.” På Wamberg-ud- 
valgets møde den 29. august 1973 —- som var udvalgets første plenummøde efter 
mødet med justitsministeren 20. september 1972 — oplyste departementschef 
Niels Madsen således, at man i Justitsministeriet var gået i gang med at udforme 
en ny instruks for PET, men at dette arbejde endnu ikke var afsluttet. Udvalgets 
medlemmer fremhævede i den sammenhæng, at man meget gerne ville have 
de spørgsmål, der var rejst over for justitsministeren i september 1972, løst sna- 
rest og gerne i forbindelse med instruksen. Specielt fremførtes ønsket om at få 
østrejseregistreringerne nævnt direkte, hvortil Udenrigsministeriets repræsentant 
bemærkede at en direkte omtale af disse registreringer i en offentlig instruks 
også af udenrigspolitiske grunde kunne være betænkelig. Wamberg-udvalgets 
medlemmer henstillede dog, at instruksen så vidt muligt kom til at indeholde 
nogle generelle bemærkninger om registreringsgrundlaget, som ville dække øst- 
rejseregistreringerne. Justitsministeriets departementschef oplyste, at en skitse 
til ny instruks formentlig kunne foreligge i løbet af oktober måned. Han anførte 
imidlertid, at det nok ville være vanskeligt samtidig at have en løsning på alle de 
spørgsmål, der var rejst af Wamberg-udvalget, da Regeringens Sikkerhedsudvalg 
skulle tage stilling dertil.>” 

Ifølge de foreløbige planer for den påtænkte revision af instruksen, som blev 


200 WU, referat at udvalgets 67. møde den 31. maj 1972, s. 2-3. Selvom det oprindeligt var tanken, at 
hvert andet udvalgsmøde skulle være et plenummøde, blev det dog snart således, at der jævnligt 
afholdtes et antal møder om konkrete registrerings- og videregivelsessager mellem hvert af de mere 
principielle plenummøder. 

201 Dette indtryk kan umiddelbart synes bestyrket ved det forhold, at et af PET udarbejdet notat 
vedrørende Wamberg-udvalgets henvendelse til justitsministeren — med henvisning til referat af 
mødet den 20. september 1972 — er dateret så sent som den 4. juni 1973. 

202 WU, referat af udvalgets 69. møde den 29. august 1973, s. 2-3. 

omtalt for Wamberg-udvalget på dette møde, skulle instruksen indledes med 
"en ret detailleret angivelse af PET's opgaver i relation til efterforskning af for- 
modede lovovertrædelser af "politisk karakter og af de mere præventive opgaver, 
herunder bl.a. sikkerhedsundersøgelser” Endvidere skulle instruksen indeholde 
afsnit om "PET's registrering og arkivering af indsamlede oplysninger, om vide- 
regivelse af sådanne oplysninger til andre myndigheder, herunder forholdet til 
dette udvalg, samt om PET's pligter i forhold til Justitsministeriet. Særlig med 
hensyn til spørgsmålet om registrering og arkivering af indsamlede oplysninger 
fremhævedes, at både diskretionsmæssige og praktiske hensyn formentlig [ville] 
udelukke mere detaillerede regler i en offentlig instruks” Det kunne derfor 
ifølge Justitsministeriets repræsentant være nødvendigt på dette punkt at nø- 
jes med en henvisning til interne PET-forskrifter, som skulle være godkendt af 
Justitsministeriet, og det var under overvejelse, hvorvidt der i forbindelse med 
eventuel offentliggørelse af instruksen kunne gives yderligere oplysninger f.eks. i 
form af en pressemeddelelse eller ved at ministeren nærmere informerede Fol- 
ketingsudvalget.7” 


5.4.7 Udkast til ny instruks — fortsatte forhandlinger mellem udvalg og 
minister 1973-77 


På det efterfølgende plenummøde i Wamberg-udvalget i oktober 1973 blev et 
udkast til ny instruks for PET drøftet. Justitsministeriets repræsentanter præ- 
ciserede, at udkastet endnu ikke havde været drøftet med justitsministeren, at 
der ikke var taget stilling til spørgsmålet om offentliggørelse af den nye instruks, 
samt at det ikke var afklaret hvorledes orientering af Folketinget eller et udvalg 
herunder skulle ske.” 

Af særlig interesse var, som det blev fremhævet af udvalgets formand, udka- 
stets pkt. IV, der omhandlede efterretningstjenestens registrering, arkivering og 
videregivelse af oplysninger. De foreslåede retningslinjer herfor havde følgende 
ordlyd: 


203 Ibid., s. 2. 
204 Ibid., s. 3. 
205 WU, referat af udvalgets 70. møde den 30. oktober 1973, s. 1. 


92  Mindretalsudtalelse og juridiske notater 


MINDRETALSUDTALELSE FRA JENS VEDSTED-HANSEN 


"Ved tilrettelæggelsen af Politiets Efterretningstjenestes journal- og arkivsystem 
skal der drages omsorg for, at registrering og arkivering af oplysninger om personer 
indskrænkes til det nødvendige for løsningen af efterretningstjenestens opgaver. 
Registrering af danske statsborgere må ikke finde sted alene på grund af lovlig po- 
litisk virksomhed. 

De interne retningslinier for 

a) nyregistrering af danske statsborgere, 

b) varigheden af de perioder, i hvilke registrering af personer og arkivering af 

sager opretholdes, 

c) hurtig destruktion af register m.v. i nødssituationer 

forelægges justitsministeriet til godkendelse. 
Ved anvendelse af det tilvejebragte materiale skal der udvises den fornødne forsig- 
tighed. Oplysningernes rigtighed skal, så vidt det er muligt, efterprøves. Hvis en 
sådan efterprøvning ikke har kunnet ske, men det dog i det enkelte tilfælde findes 
rigtigst at meddele oplysningerne til rette vedkommende, må denne udtrykkelig 
gøres bekendt hermed, med mindre det tilstrækkeligt fremgår af omstændighe- 
derne. 
Videregivelse af oplysninger vedrørende enkeltpersoner, der skal godkendes eller 
er godkendt til behandling af klassificerede sager, skal godkendes af det ved justits- 
ministeriets skrivelse af 8. juni 1964 nedsatte tilsynsudvalg” 79% 


Med disse formuleringer, som indeholdt den til regeringserklæringen svarende 
del af PET-instruksen, var udkastets registreringsbegreb næppe helt entydigt. 
Umiddelbart synes udkastet at have været baseret på et substantielt registre- 
ringsbegreb, der knyttede registrering til "oplysninger om personer” og dermed 
omfattede enhver systematisk optegnelse af oplysninger, som ville kunne henfø- 
res til enkeltpersoner, i efterretningstjenestens sagsakter. Samtidig var der med 
udtrykkene "registrering af danske statsborgere” — en gentagelse af den formule- 
ring, der var anvendt i regeringserklæringen fra 1968 — henholdsvis "nyregistre- 
ring af danske statsborgere” muligvis anvendt et formelt-teknisk registrerings- 
begreb, som alene omfattede tilførsel af personnavne til PET's navnejournal 
(”tromlen”). Den særlige betegnelse "nyregistrering” omfattede formentlig op- 
rettelse af en ny personsag i navnejournalen ved angivelse af personnavnet på 
”tromlen”. Man havde med instruksudkastet tilsyneladende taget udgangspunkt 
i et bredt registreringsbegreb, som omfattede enhver form for systematisk opteg- 
nelse af personrelaterede oplysninger, altså også optegnelser som måtte finde sted 


206 Udkast af 29. oktober 1973 til Instruks til chefen for Politiets Efterretningstjeneste, bilag til det i 
foregående note omtalte referat (fremhævet her). 

i sagsakter uden for PET's formelle navnejournal — således som det var kommet 
til udtryk i den generelle indledende formulering om "registrering og arkivering 
af oplysninger om personer”. Om der med de efterfølgende udtryk ”registrering” 
og ”nyregistrering” var tilsigtet en snævrere afgrænsning af anvendelsesområdet 
for disse led i retningslinjerne, henstår i det uvisse. 

Wamberg-udvalget foretog ikke nogen nærmere behandling af dette udkast 
til ny PET-instruks og tog dermed heller ikke stilling til det heri anvendte re- 
gistreringsbegreb. Det kan således noteres, at Wamberg-udvalget ikke gennem 
forelæggelsen af instruksudkastet udtrykkeligt eller stiltiende havde accepteret 
en begrebsbrug, der af Justitsministeriet og PET kunne udlægges på den måde, 
at alene tilførsel af personnavne til navnejournalen (”tromlen”) skulle kunne 
udgøre en registrering i instruksens — og dermed eventuelt tillige i regerings- 
erklæringens — forstand. En sådan indsnævring af registreringsbegrebet synes i 
realiteten aldrig at være blevet vedtaget eller blot implicit godkendt af Wamberg- 
udvalget i den periode, som her er undersøgt. 

Perioden fra 1974 til 1977 kendetegnes ved fortsatte forhandlinger mellem 
Wamberg-udvalget og justitsministeren. Disse forhandlinger drejede sig i meget 
høj grad om de samme problemstillinger, som udvalget havde rejst over for mi- 
nisteren allerede i 1972: 

e Registreringen af østrejser. 

e Fortsat registrering af oplysninger om lovlig politisk virksomhed i forbin- 

delse med registreringsværdige oplysninger. 

e Registrering af aktiviteter, der ikke kan siges at udgøre ulovlig politisk virk- 

somhed. 

e Videregivelse af oplysninger om lovlig politisk virksomhed, som var frem- 

kommet under en sikkerhedsundersøgelse.207 


Om flere af disse forhold fremhævede Wamberg-udvalgets medlemmer flere 
gange, at man ville lægge vægt på, at den praksis hos efterretningstjenesten, som 
udvalget fandt mindre vel stemmende med - eller direkte stridende mod - tid- 
ligere officielle tilkendegivelser fra justitsministeren, blev således beskrevet over 
for Folketinget, at dette kunne siges i hvert fald stiltiende at have godkendt disse 
former for PET-praksis.””? Begrundelsen for dette ønske — og dermed for, at ud- 
valget ikke på alle punkter ville anse orientering af Regeringens Sikkerhedsud- 


207 Jf. WU, referat af udvalgets 71. møde den 19. marts 1974, s. 2-6. 
208 Ibid., s. 3 og s. 5-6. 

valg for tilstrækkelig — blev af Wamberg forklaret på denne måde: "Spørgsmålet 
om politiske registreringer startede i folketinget, og den anvendte fortolkning bør 
være mere almindelig kendt og i hvert fald stiltiende godkendt af folketinget”? 

Justitsministeren var fremdeles ikke helt afvisende heroverfor, men ville ty- 
deligvis foretrække at afklare disse spørgsmål internt i Regeringens Sikkerheds- 
udvalg. Således skulle orientering af Folketinget alene finde sted, når og hvis der 
måtte komme "en naturlig anledning dertil” eller "når lejlighed bydes”, og mini- 
steren var ikke indstillet på at forpligte sig over Wamberg-udvalget med hensyn 
til, hvordan og hvornår orientering af Folketinget ville kunne ske.”? 

Wamberg-udvalgets drøftelser med den efterfølgende justitsminister ændre- 
de ikke væsentligt ved dette billede, omend de to parters forhandlingspositioner 
efter referatet at dømme nok blev en smule tydeligere markeret. Ministeren er- 
klærede sig villig til påny at forelægge de af udvalget rejste problemer i Regerin- 
gens Sikkerhedsudvalg, men troede ikke at den nytiltrådte (socialdemokratiske) 
regering ville have en anden holdning end den foregående (Venstre-) regering.” 
Wamberg påpegede "visse forhold i forbindelse med politiets efterretningstje- 
nestes registreringer der forekommer kritisable i den forstand, at de ikke rigtig 
harmonerer med de kriterier, der offentligt blev angivet i 1968” Der var ifølge 
Wamberg enighed i udvalget om at pege på disse forhold, omend vægten heraf 
bedømtes forskelligt af udvalgets medlemmer. Det drejede sig som ved tidligere 
møder med justitsministrene blandt andet om registrering af oplysninger om 
lovlig politisk virksomhed i forbindelse med registreringsværdige oplysninger, 
f.eks. om østrejser, om hurtigere forældelse af østrejseregistreringerne, og om 
at disse i øvrigt skete på en "meget tilfældig og summarisk måde” Disse forhold 
burde Folketinget eller i hvert fald et folketingsudvalg efter Wamberg-udvalgets 
opfattelse orienteres om.” 


209 Ibid., s. 5 (vedrørende registrering af oplysninger om lovlig politisk virksomhed i forbindelse med 
registreringsværdige oplysninger). 

210 Ibid., s. 3 og s. 6-7. Se ligeledes Justitsministeriets notat om spørgsmål rejst af Wamberg-udvalget 
vedrørende politiets efterretningstjenestes registreringer, 21. juni 1974. 

211 WU, referat af udvalgets 72. møde den 24. juni 1975, s. 1. 

212 Ibid.,s. 2. Wamberg fremhævede senere under mødet, at han og to af de øvrige udvalgsmedlemmer 
principielt ikke fandt uoverensstemmelse med regeringserklæringen med hensyn. til 
østrejseregistreringerne, men at de dog måtte pege på disses meget summariske karakter. 
Det væsentligste problem var dog, at der i registrene stadig fandtes bevaret — og stadig tilgik — 
oplysninger om lovlig politisk virksomhed, holdt i live af f.eks. en østrejseregistrering, ibid., s. 4. 

Et andet udvalgsmedlem erklærede sig enig i det af formanden anførte og 
fremhævede, at der var en divergens i vurderingen, idet han nok var den i ud- 
valget, der så med størst betænkelighed på disse problemer. Han fandt, at for- 
henværende justitsminister 'Thestrups udtalelser i Folketinget under debatterne 
i1969-70 lå "temmelig langt fra virkeligheden”, og på den baggrund havde både 
Folketinget og offentligheden fået et forkert indtryk af, hvad der faktisk foregik. 
Under disse omstændigheder fandt dette medlem det meget vanskeligt at fort- 
sætte i udvalget, medmindre der mere detaljeret blev givet en orientering som 
anført af Wamberg.” Justitsministeriets departementschef erklærede herover- 
for, at Justitsministeriet "naturligvis” mente, at PET's registreringer ikke stred 
mod reglerne og de oplysninger, der var givet Folketinget herom. Ved fortolk- 
ningen af regeringserklæringen måtte der "selvfølgelig lægges vægt på ordene 
i erklæringen”, og Justitsministeriet mente, at virkeligheden var i overensstem- 
melse hermed.”" 

For at undgå en uønskværdig uro ville justitsministeren nødig love at give 
en orientering til Folketingets Retsudvalg, men ville i stedet foretrække at fort- 
sætte debatten med Wamberg-udvalget og at forelægge problemerne i Regerin- 
gens Sikkerhedsudvalg med kommunikation tilbage til Wamberg-udvalget.”; 
Ved slutningen af mødet erklærede Wamberg-udvalgets medlemmer sig enige 
i justitsministerens tanke om en dybtgående debat i udvalget efter drøftelse af 
spørgsmålene i Regeringens Sikkerhedsudvalg. Ét af udvalgets medlemmer tog 
dog forbehold, men ville vente med at gøre sin stilling op, til han så resultatet af 
denne debat. Ministeren udtrykte herefter håb om, at et nyt møde ville kunne 
holdes inden årets udgang.”? 

På det næste møde mellem Wamberg-udvalget og justitsministeren oplyste 
ministeren indledningsvis, at de i det forrige møde omtalte spørgsmål endnu 
ikke havde været drøftet i Regeringens Sikkerhedsudvalg, men han håbede at 
dette snart kunne ske.7” Forestående drøftelser i Folketinget i anledning af en 
forespørgsel og et lovforslag blev under dette møde diskuteret som mulig an- 
ledning til at orientere Folketinget om de problemer, udvalget tidligere havde 
påpeget. En offentlig debat herom i Folketinget fandt justitsministeren dog ikke 


213 Ibid., s. 3 (Engberg-Pedersen). 

214 Ibid., s. 3 (Niels Madsen). 

215 Ibid., s. 5. 

216 Ibid., s. 7-8. 

217 WU, referat af udvalgets 73. møde den 30. januar 1976, s. 1. 

hensigtsmæssig, hvorfor en egentlig orientering i Folketinget om de forskellige 
problemer med hensyn til registreringspraksis også ville være uhensigtsmæs- 
sig.” I stedet nævntes den mulighed, at det i ministerens forelæggelsestale skulle 
forsøges "mere generelt at komme ind på de forhold, udvalget lagde vægt på, 
men uden at nævne tingene direkte ved navn””? 

Om den revision af instruksen for PET, der som omtalt tidligere var indgået i 
forhandlingerne mellem Wamberg-udvalget og justitsministeren som en mulig 
ramme for afklaring af nogle af de spørgsmål, udvalget havde rejst, oplyste de- 
partementschefen på samme møde i januar 1976, at dette arbejde ikke var stand- 
set i Justitsministeriet. Han tilsluttede sig dog Wambergs opfattelse, hvorefter 
Siden ikke var inde netop nu til at udsende ny instruks”>? 

Herefter skete der ingen udvikling i forhandlingerne mellem Wamberg-ud- 
valget og justitsministeren, før denne i sommeren 1977 nedsatte Kommissions- 
domstolen til undersøgelse af visse forhold vedrørende FE's overvågnings- og 
registreringsvirksomhed. 


5.4.8 Wamberg-udvalgets drøftelser vedrørende Kommissions- 
domstolens beretning 


Allerede inden Kommissionsdomstolens nedsættelse ved kongelig resolution af 
13. juli 1977 blev spørgsmålet om det samarbejde mellem FE og Hans Hetler, 
som var blevet fremdraget i en række artikler i dagspressen, omtalt i Wamberg- 
udvalget. På udvalgets møde den 17. juni 1977 redegjorde PET-chefen for sagen 
vedrørende FE's "registrering og brug af private registre” og anførte herom, at 
"Te]n del af problemerne skyldes, at der i Ekstrabladet anvendes en anden for- 
tolkning af begrebet registrering end den af myndighederne anvendte” 

Wamberg-udvalget ønskede i anledning af sagen at få lejlighed til at gennem- 
gå en bestemt personsag, ligesom man ønskede at få indsigt i justitsministerens 
besvarelser af nogle spørgsmål rejst af MF Gert Petersen. 

Da Wamberg-udvalget i august 1977 efterlyste løbende redegørelser for PET's 
registrering af diverse foreninger mv., stillede PET-chefen sig positivt herover- 


218 Ibid., s. 2-4. 

219 Ibid., s. 4 (departementschef Niels Madsen, jf. Buhl s. 3). 
220 Ibid., s. 3, jf. s. 2. 

221 WU, referat af udvalgets møde den 17. juni 1977, s. 1-2. 

for og udtalte samtidig, at spørgsmålet om registrering af foreninger nu blev 
undersøgt af "særdomstolen”. Han var selv af den opfattelse, at der ikke fand- 
tes nogen retningslinjer for, i hvilket omfang foreninger kan registreres, og at 
det eneste kriterium måtte være, om registreringen skønnedes af betydning for 
PET's arbejde. Politimesteren mente endvidere, at oplysninger om medlemmer, 
bestyrelse m.m. kunne medtages i foreningens sag, uden at man kunne anse de 
pågældende for at være registreret, idet "en registrering måtte indebære, at man 
alene på baggrund af oplysning om den pågældende persons navn eller gene- 
ralia kunne finde frem til andre oplysninger om den pågældende”. Både han og 
Wamberg-udvalget var dog af den opfattelse, at en systematisering af navnene i 
en foreningssag måtte betragtes som en omgåelse af regeringserklæringen. Ud- 
valgets formand og Engberg-Pedersen udtalte bekymring over, at der overhove- 
det blev medtaget navne, idet man i en eventuel krisesituation ville kunne skaffe 
sig oplysninger om foreningens medlemmer ved at undersøge de registrerede 
foreningers sager.”” 

På Wamberg-udvalgets møde i januar 1978 blev Kommissionsdomstolens be- 
retning drøftet. Mødereferatet oplyser intet om, hvad drøftelsen nærmere om- 
handlede, og hvad den mundede ud i. Dog synes "spørgsmålet om ”arbejdskar- 
toteker” at have stået centralt under dette punkt på dagsordenen, idet referatet 
heraf som eneste substantielle indhold angiver, at PET-chefen bemærkede, at 
han den 10. januar 1978 havde afholdt et møde med afdelingslederne for regio- 
nerne, hvorunder arbejdskartotekerne var blevet nævnt. Herefter gengives føl- 
gende passus fra referatet af dette møde: 


"Derimod vil det efter politimesterens opfattelse være en omgåelse af bestemmel- 
serne fra 1968 at opbygge de såkaldte arbejdskartoteker som et centralkartotek 
for den enkelte regionsafdeling. En sådan fremgangsmåde vil givetvis ikke kunne 
holde ved en domstol. Hovedsynspunktet må være, at den enkelte medarbejder til 
støtte for sin hukommelse i den løbende efterforskning må have et "kartotek eller 
en liste med navne. Efterforskningen må herefter bl.a. — efter kortere eller længere 
tid — føre til en afgørelse af, hvorvidt en person kan registreres eller ej”>> 


Det fremgår således ikke af referatet af Wamberg-udvalgets møde i januar 1978, 
hvorvidt udvalget tog stilling til retningslinjerne for PET's anvendelse af arbejds- 
kartoteker eller til andre spørgsmål, som Kommissionsdomstolens beretning 


222 WU, referat af udvalgets møde den 11. august 1977, s. 1-2. 
223 WU, referat af udvalgets møde den 24. januar 1978, s. 1. 

måtte kunne give anledning til i relation til fortolkningen og anvendelsen af re- 
geringserklæringen eller andre regler for PET's virksomhed. I løbet af foråret og 
sommeren 1978 synes det aspekt af FE-sagen, som optog Wamberg-udvalget, 
ikke så meget at have været selve Kommissionsdomstolens undersøgelse heraf 
- og de mulige konsekvenser af dennes beretning for PET — som den afledede 
virkning af sagen: at regeringen påtænkte at udvide Wamberg-udvalgets tilsyns- 
opgave til yderligere at omfatte FE. Dog gav Wamberg-udvalget på et møde i 
april 1978 udtryk for, at man ønskede at mødes med justitsministeren inden 
sommerferien.”+ Dette møde synes ikke at være blevet afholdt, og det fremgår 
ikke umiddelbart af referatmaterialet, hvad udvalget havde ønsket at drøfte på et 
sådant snarligt møde med ministeren. 


224 WU, referat af udvalgets møde den 14. april 1978, s. 1. Samme sted fremgår det, at udvalget ønskede 
fortryk af debatten i Folketinget om afskaffelse af Wamberg-udvalget, hvilket naturligvis kan 
tænkes at have været det spørgsmål, der gav (hoved)anledning til udvalgets ønske om et møde med 
ministeren. 

6. KOMMISSIONSDOMSTOLEN AF 13. JULI 1977 


6.1 Baggrund og relevans for Kommissionens undersøgelse 


På baggrund af nogle dagbladsartikler, hvorefter Forsvarets Efterretningstjeneste 
angiveligt havde foretaget politisk overvågning og registrering i strid med rege- 
ringserklæringen af 30. september 1968 og andre for FE gældende regler, blev der 
i sommeren 1977 iværksat en undersøgelse vedrørende visse forhold i FE og dele 
af FE's virksomhed. I den forbindelse blev landsdommer Frank Poulsen i medfør 
af den dagældende bestemmelse i retsplejelovens $ 21 beskikket til som kommis- 
sionsdommer at beklæde retten under en undersøgelse, der havde til formål at 
søge oplyst, om der ved kontakten mellem en medarbejder ved FE og redaktør 
Hans Hetler, ved benyttelse af en blanket betegnet som E 1013, eller ved registre- 
ring af personer var sket overtrædelse af de regler, der gjaldt for FE, herunder 
regeringserklæringen af 30. september 1968. 

Selvom Kommissionsdomstolens vurdering af de undersøgte forhold vedrø- 
rende FE er uden direkte betydning for Kommissionens aktuelle undersøgelse 
-— og således uden bindende virkning for den i forbindelse hermed nødvendige 
fastlæggelse af regeringserklæringens indhold og rækkevidde, jf. ovenfor i af- 
snit 1 — påkalder Kommissionsdomstolens beretning sig naturlig interesse på 
grund af dens bidrag til fortolkning af regeringserklæringen på nogle punkter, 
der tillige var af betydning for Politiets Efterretningstjeneste. Det synes da også 
at have stået klart ved Kommissionsdomstolens etablering og virksomhed, at en 


225 Kongelig resolution af 13. juli 1977, gengivet i Beretning afgivet af Kommissionsdomstolen af 
13. juli 1977, s. 1. Som omtalt i Kommissionens beretning, bind 3, kapitel 10 var udpegningen af 
Frank Poulsen til posten som kommissionsdommer ikke nogen tilfældighed, men måtte ses i 
sammenhæng med hans tidligere beskæftigelse med PET-sager under ansættelse i Justitsministeriet 
og som sekretær for Wamberg-udvalget. 

mere generel stillingtagen til de retlige rammer for overvågning og registrering 
af politisk virksomhed ville kunne få betydning for såvel Forsvarets som Politiets 
Efterretningstjeneste. Således fremgår det af Frank Poulsens vidneforklaring for 
Kommissionen, at han i forbindelse med undersøgelsen blev kontaktet af Justits- 
ministeriets departementschef, Niels Madsen, som gav udtryk for at han gerne 
så, at der i Kommissionsdomstolens beretning kunne komme en fortolkning af 
regeringserklæringen af 1968, og at Frank Poulsen efterfølgende tog initiativ til 
en samtale med departementschefen for at afstemme sin fortolkning med den- 
ne.77? 

På den baggrund skal hovedtræk af Kommissionsdomstolens fortolkning 
af regeringserklæringen omtales i det følgende, dels for at belyse de dengang 
aktuelle fortolkningsspørgsmål og den af Kommissionsdomstolen angivne løs- 
ning, dels fordi regeringen efterfølgende i det væsentlige tiltrådte de fortolknin- 
ger, som var fremkommet i Kommissionsdomstolens beretning, således at den 
heri liggende retsopfattelse i hvert fald fra dette tidspunkt synes at måtte danne 
grundlag for den retlige vurdering af PET's aktiviteter. 


6.2 Regeringserklæringens betydning og gennemførelse 


Kommissionsdomstolen tog som nævnt de konkrete spørgsmål vedrørende FE 
som anledning til at foretage en mere generel fortolkning af regeringserklærin- 
gen. Det skete med udgangspunkt i den opfattelse, at regeringserklæringen af 
30. september 1968 var "den grundlæggende regel for så vidt angår registrering i 
efterretningstjenesterne af danske statsborgere”>” Efter gengivelse af regerings- 
erklæringens ordlyd anførte Kommissionsdomstolen herom videre: 


"En egentlig fortolkning af rækkevidden af regeringserklæringen fra regeringsside 
foreligger ikke, men med hensyn til det centrale spørgsmål om tilladeligheden af 
politisk registrering må efter kommissionsdomstolens opfattelse en naturlig for- 
tolkning af regeringserklæringens ordlyd, jfr. ordet "alene”, føre til, at registrering 
af oplysninger om lovlig politisk virksomhed er tilladelig i tilfælde, hvor registre- 


228 


ring af den pågældende person måtte være hjemlet af andre grunde. 


226 RB: Frank Poulsen, 25. januar 2001. Se tillige Kommissionens beretning, bind 3, kapitel 10 angående 
relationen mellem Kommissionsdomstolen og Justitsministeriet. 
227 Beretning afgivet af Kommissionsdomstolen af 13. juli 1977, s. 9 (fremhævet her). 


228 Ibid., s. 10 (fremhævet her). 

Den hermed udtrykte opfattelse af betydningen af ordet ”alene” svarer til den 
ovenfor i afsnit 3.2 angivne fortolkning af regeringserklæringen. Bortses der fra 
selve fortolkningsresultatet, kan det forekomme uklart, hvad der blev sigtet til 
med Kommissionsdomstolens indledende bemærkning om, at der ikke forelå 
nogen "egentlig fortolkning” af regeringserklæringens rækkevidde fra regerings- 
side. Netop fordi ordet ”alene” måtte fortolkes ud fra sin naturlige sproglige be- 
tydning i den sammenhæng, hvori det er anvendt i regeringserklæringen, og 
fordi denne betydning for så vidt kunne synes utvivlsom, kan det næppe have 
fremstået som nødvendigt for Kommissionsdomstolen at basere sig på supple- 
rende fortolkningsbidrag fra regeringsside. Fraværet heraf kan derfor ikke have 
haft en sådan betydning, at det kunne tilsige noget forbehold i så henseende. 
En anden mulig forklaring på den indledende bemærkning kunne tænkes at 
være, at den blev medtaget for at angive, at Kommissionsdomstolens fortolkning 
ikke var baseret på de overvejelser, man i Justitsministeriet havde gjort sig ved 
regeringserklæringens udformning, særligt hvad angår den centrale betydning 
af ordet ”alene”. Hvad enten noget sådant har været tilsigtet eller ej, og uanset 
hvad formålet hermed i øvrigt kan have været, forekommer det at være lidt af en 
tilsnigelse, at der ikke skulle have foreligget nogen "egentlig fortolkning af ræk- 
kevidden af regeringserklæringen” fra regeringsside, jf. ovenfor i afsnit 5.2-5.3 
om de interne overvejelser om og fortolkninger af netop spørgsmål vedrørende 
regeringserklæringens rækkevidde og betydning for efterretningstjenesternes 
registreringspraksis. 

Som det fremgår af bind 3 i Kommissionens beretning, gennemførte PET ret 
hurtigt efter regeringserklæringens fremkomst en revision af sine arkiver for at 
fjerne de registreringer i navnejournalen og at makulere de sagsakter, der måtte 
betragtes som uforenelige med regeringserklæringen. For Forsvarets Efterret- 
ningstjeneste synes denne saneringsproces at have været mere tidkrævende. Det 
blev for Kommissionsdomstolen oplyst, at FE allerede forud for regeringserklæ- 
ringen i henhold til interne retningslinjer af 9. februar 1968 havde indledt en 
sanering af visse personoplysninger, som ikke længere ansås for tilstrækkeligt 
betydningsfulde til at danne grundlag for registrering. Denne sanering fortsatte 
efter regeringserklæringen af 30. september 1968, og den blev tilendebragt i 1970. 
I januar 1970, februar 1971 og maj 1972 blev der fastsat nye interne retningslin- 
jer for registrering, hvorved blandt andet den personkreds, som FE skulle have 
adgang til at registrere, blev yderligere indskrænket. Disse retningslinjer gav an- 
ledning til en fornyet sanering af FE's registre, som først blev afsluttet medio 
1974, efter at daværende forsvarsminister Erling Brøndum under et besøg i FEi 
begyndelsen af 1974 var blevet bekendt med, at saneringen endnu ikke var tilen- 

debragt, og da havde beordret arbejdet fremskyndet mest muligt. Allerede i 1972 
var der imidlertid blevet etableret en såkaldt ”sluse”, hvorigennem alle oplysnin- 
ger fra FE's kartotek skulle passere for at hindre, at ældre registreringer, som 
ikke længere ville kunne foretages efter de nye regler, i overgangsperioden skulle 
komme til at indgå i sagsbehandlingen.”” 

Kommissionsdomstolen fandt ikke holdepunkt for, at FE's centrale personre- 
gistratur efter 1968 var blevet tilført personregistreringer i strid med regeringser- 
klæringen af 30. september 1968 eller andre for FE gældende regler. Hvad angår 
den tidsmæssige udstrækning af saneringen af FE's arkiver blev der heller ikke 
fundet grundlag for kritik, idet Kommissionsdomstolen udtalte følgende: 


"Da det ved udformningen af regeringserklæringen må have stået klart, at den 
nødvendige kartotekssanering på grund af begrænsede personaleressourcer ville 
kunne blive tidskrævende, har retten ikke fundet tilstrækkeligt grundlag for at 
kritisere, at FE's saneringsvirksomhed først var fuldstændigt tilendebragt i 1974. 
Det fremhæves i denne sammenhæng, at det efter det under sagen fremkomne er 
fundet berettiget at antage, at den del af saneringen, som var en nødvendig kon- 
sekvens af selve regeringserklæringen, i væsentligt omfang var tilendebragt i 1970, 
og at de følgende års sanering blandt andet har været rettet mod oplysninger, som 
skulle udrenses som følge af FE's egne — i forhold til regeringserklæringen yderli- 
gere skærpede — interne retningslinier på området”=? 


Når Kommissionsdomstolen accepterede, at FE først havde afsluttet saneringen 
i 1974, var det altså ud fra en kombineret konkret vurdering og generel tolkning 
af regeringserklæringen. I det konkrete tilfælde fandtes FE at have tilendebragt 
den ifølge selve regeringserklæringen nødvendige sanering i "væsentligt om- 
fang” allerede i 1970. Heraf må følge, at også en del af den mellem 1970 og 1974 
foretagne kartotekssanering — omend i et mindre væsentligt omfang — må have 
været en nødvendig konsekvens af regeringserklæringen. Saneringen i disse år 
omfattede ifølge Kommissionsdomstolen "blandt andet” oplysninger, som yder- 
ligere skulle slettes som følge af FE's interne retningslinjer, hvilket ligeledes må 
indebære, at en del af saneringen i disse år har været nødvendig på grund af selve 
regeringserklæringen. 

Samtidig var Kommissionsdomstolens vurdering af FE-saneringens varighed 
baseret på en mere generel antagelse om den saneringsproces, der havde været 


229 Ibid., s. 10-11. 
230 Ibid., s. 11. 

tilsigtet i forbindelse med regeringserklæringen. Grundlaget for den antagelse, 
at kartotekssaneringen ved regeringserklæringens afgivelse måtte forventes at 
kunne blive tidkrævende, ses ikke specificeret i Kommissionsdomstolens beret- 
ning, og rækkevidden af denne antagelse kan forekomme mindre klar. En sådan 
antagelse kan under alle omstændigheder næppe gøres gældende i forhold til 
Politiets Efterretningstjeneste, idet Justitsministeriet ved sin fremsendelse af den 
til regeringserklæringen svarende instruksændring til chefen for PET havde til- 
kendegivet, at tidligere registrerede oplysninger af den i tillægget omhandlede 
art skulle tilintetgøres "snarest muligt” Selvom den hermed givne tjenestebe- 
faling naturligvis overlod et vist gennemførelsesskøn til PET-chefen, ville det 
næppe have været foreneligt med denne instruks at lade saneringen af PET's ar- 
kiver strække sig over hen imod seks år fra regeringserklæringens afgivelse. Der 
er da heller ikke holdepunkter for, at en sådan forsinkelse skulle være indtrådt 
i forbindelse med den saneringsproces, som PET gennemførte på baggrund af 
regeringserklæringen. 


6.3 Registreringsbegrebet - regeringserklæringens anvendelses- 
område 


6.3.1 Personkartoteker uden for den officielle registratur 


På baggrund af de fremkomne oplysninger om, at der ved siden af FE's centrale 
personregistratur havde eksisteret visse personkartoteker, som havde befundet 
sig hos de enkelte sagsbehandlere i FE — herunder såkaldte ”regionskartoteker” 
— søgte Kommissionsdomstolen at fastlægge, hvilke af efterretningstjenesternes 
kartoteker der skulle betragtes som registre. Derigennem kunne det belyses, hvil- 
ke former for tilførsel af personoplysninger til disse kartoteker der havde udgjort 
registrering og dermed ville falde inden for anvendelsesområdet for regeringser- 
klæringen. Det registreringsbegreb, der herved blev fastlagt, ville selvsagt have 
betydning som normering også af PET's virksomhed inden for regeringserklæ- 
ringens rammer. 

Ved den indledende, generelle afgrænsning af registerbegrebet fremkom 
Kommissionsdomstolen med følgende principielle synspunkter: 


231 Justitsministeriets skrivelse af 30. september 1968 til chefen for PET, citeret ovenfor i afsnit 2.1. 

"Det bemærkes herved, at Kommissionsdomstolen ikke deler det synspunkt, som 
fra flere sider er fremkommet under sagens behandling, hvorefter der ved bedøm- 
melsen af lovligheden af en efterretningstjenestes registreringsvirksomhed skulle 
kunne ses bort fra personarkiver uden for den officielle" registratur. Det er rettens 
opfattelse, at ethvert egentligt personregister må anses for omfattet af de regler, der 
er fastsat om begrænsning af adgangen til registrering. Af det anførte følger mod- 
sætningsvis, at de enkelte sagsbehandlere for at kunne løse deres arbejdsopgaver 
må anses for beføjet til at opnotere og opbevare personnavne m.v. som led i arbej- 
det med verserende efterretningsmæssige sager, således at det ved en sags afslutning 
påses, at navnene destrueres eller — hvis registrering er hjemlet efter gældende 
regler — overføres til den centrale registratur.”>> 


Den begrebsbrug, som søgtes fastlagt gennem de to første sætninger i det cite- 
rede, forekommer klar og svarer i det væsentlige til den afgrænsning af registre- 
ringsbegrebet, som er foretaget ovenfor i afsnit 4. Derimod er den modsætnings- 
slutning, som Kommissionsdomstolen angav at drage i den efterfølgende del af 
citatet, umiddelbart mindre indlysende. Det fremstår ikke ganske klart, fra hvil- 
ken del af den forudgående tekst der blev sluttet modsætningsvist, dvs. hvorfra 
i "det anførte” der skulle findes grundlag for at drage den slutning, der fremgår 
af citatets sidste del. Ud fra den sproglige kontekst synes den eneste mulighed i 
realiteten at være udtrykket "egentligt personregister”, som Kommissionsdom- 
stolen anvendte ved sin positive afgrænsning af registreringsreglernes anvendel- 
sesområde i citatets anden sætning. Hvis dette udtryk skulle danne grundlag for 
en modsætningsslutning, måtte det formodentlig være gennem en negativ be- 
stemmelse af de former for notering og opbevaring af oplysninger, der ikke ville 
kunne anses for at falde ind under begrebet ”egentligt personregister”, En sådan 
negativ begrebsbestemmelse blev imidlertid ikke foretaget i Kommissionsdom- 
stolens beretning. Det bemærkes i den forbindelse, at den i givet fald ville have 
rejst vanskelige afgrænsningsspørgsmål med hensyn til opbevaringsformer, der 
muligt ville kunne betragtes som uegentlige personregistre. 

Det retlige grundlag for Kommissionsdomstolens udtalelse om de enkelte 
sagsbehandleres adgang til "opnotering og opbevaring” af personnavne til brug 
for løsningen af arbejdsopgaver synes for så vidt at have været behæftet med no- 
gen usikkerhed, og rækkevidden af denne fortolkning af regeringserklæringen 
blev ikke nærmere fastlagt i beretningen. Den angivne modsætningsslutning 
førte således ikke Kommissionsdomstolen til — som led i den generelle fortolk- 


232 Beretning afgivet af Kommissionsdomstolen af 13. juli 1977, s. 13 (fremhævet her). 

ning af regeringserklæringen — at søge at opstille nærmere retningslinjer for an- 
vendelsen af sådanne optegnelser af personnavne til brug for medarbejdernes 
løsning af arbejdsopgaver, herunder i hvilket omfang det ville være praktisk mu- 
ligt og juridisk forsvarligt at opbevare personnavne uden at dette ville komme 
til at udgøre personnavnefortegnelser af en art, der ville være at betragte som 
registre. Den mere vage fastlæggelse af registreringsbegrebet, som Kommissions- 
domstolen implicit foretog gennem ovenstående passus, blev imidlertid i ganske 
vidt omfang fulgt i forbindelse med udarbejdelsen af retningslinjer for PET's 
brug af arbejdskartoteker nogle år senere. 

Den mere generelle begrebsfastlæggelse i det ovenfor citerede synes ikke at 
have haft direkte betydning for Kommissionsdomstolens stillingtagen til de per- 
sonkartoteker uden for FE's centrale personregistratur, som gav anledning til 
de gengivne overvejelser. Disse personkartotekers forenelighed med regering- 
serklæringen og andre regler om registrering blev genstand for en helt konkret 
vurdering, og spørgsmålet om enkelte FE-medarbejderes uformelle optegnelser 
ses ikke berørt i den forbindelse, jf. Kommissionsdomstolens udtalelser umid- 
delbart før og efter det ovenfor citerede: 


"I det omfang, hvor personer er blevet registreret i det omtalte [regions]kartotek 
alene på grundlag af lovlig politisk virksomhed, foreligger der en overtrædelse af 
regeringserklæringen af 30. september 1968... 

Efter de afgivne forklaringer anser retten det for tilstrækkeligt godtgjort, at der i 
et vist omfang er sket registrering af personer i strid med regeringserklæringen 
og med FEss interne regningslinier for registrering i det omhandlede Bornholms- 
kartotek. Da kartoteket er destrueret i 1973, da de uhjemlede registreringer efter 
de afgivne forklaringer ikke har været af større omfang, og da det i hvert fald i 
årene umiddelbart efter 1968 kan have været undskyldeligt, at der forelå en opfat- 
telse, hvorefter registre som det omhandlede ikke var omfattet af registreringsreg- 
lerne, finder retten imidlertid ikke fuldt tilstrækkeligt grundlag for at rette alvorlig 
tjenstlig kritik mod [Jensen] og [Schmidt] på dette punkt. Det fremhæves i denne 
forbindelse, at det efter rettens opfattelse ville have været naturligt, at rækkevidden 
af regeringserklæringen på et tidligt tidspunkt efter erklæringens fremkomst var 
blevet klargjort overfor personalet i FE”>+ 


233 Se herom nærmere i Kommissionens beretning, bind 3, kapitel 14. 
234 Beretning afgivet af Kommissionsdomstolen af 13. juli 1977, s. 13-14. 

6.3.2 Registrering af organisationer 


Der fremkom fra Kommissionsdomstolen endvidere et bidrag til fortolkning af 
regeringserklæringen med hensyn til behandlingen af organisationer dels som 
selvstændig genstand for registrering (jf. straks nedenfor), dels som ramme for 
indirekte personregistreringer (jf. 6.3.3). 

Som baggrund herfor henviste Kommissionsdomstolen til de fremkomne 
forklaringer om, at den i kommissoriet omtalte blanket E 1013 havde været an- 
vendt af FE til systematisering af de indsamlede oplysninger vedrørende organi- 
sationer og grupper, som man i efterretningstjenesten anså for at udøve nedbry- 
dende virksomhed. Blanketten indeholdt på forsiden rubrikker til angivelse dels 
af organisationens navn og forkortelse, adresse, formål, medlemstal mv., dels af 
personrelaterede oplysninger vedrørende "formand el. leder”, "medlem af andre 
org”; "ledelse el. bestyrelse” samt "andre betydende medlemmer”, De udfyldte 
blanketter blev opbevaret i den pågældende FE-medarbejders pengeskab i alfa- 
betisk orden efter organisationer, og der blev ifølge dennes forklaring til Kom- 
missionsdomstolen ikke oprettet noget personkartotek i tilknytning til blanket- 
terne, "men han anførte i marginen krydsreferencer vedrørende personer, der 
gik igen i flere organisationer, hvilket var typisk forekommende” Der udgik fra 
denne FE-medarbejder "oplysninger om materialet i notitsform og indgik som 
led i almindelige informationer fra FE til regeringen og andre myndigheder” > 

Hvad angår den faktiske benyttelse af blanket E 1013 lagde Kommissionsdom- 
stolen til grund, at blanketten var blevet taget i anvendelse som et officielt led i 
FE's arbejde med den overordnede, kommandørkaptajn Harders, indforståelse, 
og at blanketten havde haft til formål at "systematisere oplysninger om organisa- 
tioner, hvis virksomhed FE har fundet det af betydning at være orienteret om”,77 
Endvidere blev det lagt til grund, at blanketten indeholdt navne på "ledelse og 
andre betydende medlemmer” af de pågældende organisationer samt reference 
til deres eventuelle medlemskab af andre organisationer, hvis virksomhed faldt 
inden for FE's interesseområde, men at navnene "ikke var suppleret med mere 
indgående oplysninger —- f.eks. fødselsdata, personnummer eller adresse — til 
nøjagtig identifikation af personerne”, og at navnene ikke fra E 1013-blanketterne 


235 Ibid., s. 17. 
236 Ibid., s. 18. 
237 Ibid., s. 20. 

var gået videre til eller registreret i "noget FE-kartotek over personer”? Dette 
blev af Kommissionsdomstolen anset for bekræftet af en vidneforklaring om, 
at en bestemt i forsvaret tjenstgørende person, som havde røbet oplysninger i 
forbindelse med "Kejsergade-sagen”, var registreret som sikkerhedsgodkendt i 
FEss personelregistratur "uagtet han var kendt i Ulrik Schmidts E 1013-blanketter 
som medlem af flere yderligtgående organisationer”””? Selvom det således kunne 
bekræftes, at der ikke var sket nogen overførsel af oplysninger fra blanketsam- 
lingen til FE's centrale registratur, illustrerer citatet samtidig, at optegningerne 
på disse blanketter kunne danne grundlag for, at en navngiven person blev an- 
set for "kendt” hvilket muligt kunne indicere en vis grad af systematisering ved 
blanketternes anvendelse. 

Også på dette punkt fandt Kommissionsdomstolen anledning til at frem- 
komme med mere principielle synspunkter vedrørende regeringserklæringens 
indhold og rækkevidde: 


"Regeringserklæringen af 30. september 1968 tager efter sit indhold sigte på af- 
skaffelse af registrering af danske statsborgere alene på grundlag af lovlig politisk 
virksomhed. Erklæringen er ikke senere, hverken ved tilkendegivelser fra regerin- 
gen eller folketinget eller ved administrative bestemmelser, uddybet eller udvidet 
på en sådan måde, at den naturligt har måttet forstås som omfattende andet end 
personer. Det kan herefter ikke antages, at FE har handlet i strid med regerings- 
erklæringen ved at skaffe sig og ved en form for systematisering eller registrering 
at opbevare oplysninger om organisationer, hvis virksomhed efterretningstjenesten 
har anset det for væsentligt at være nærmere orienteret om. Dette gælder, selv 
om organisationerne ikke har som erklæret formål eller reelt tilsigter med ulov- 
lige midler at undergrave eller omstyrte den bestående samfundsorden. Det falder 
udenfor kommissionsdomstolens opgave at tage stilling til, om efterretningstje- 
nestens adgang til at skaffe sig og bevare oplysninger om organisationer som så- 
danne bør være undergivet begrænsninger. I det omfang, efterretningstjenestens 
virksomhed på dette område ikke giver sig udslag i en personregistrering, kan de 
synspunkter, der har begrundet de ved regeringserklæringen indførte væsentlige 
begrænsninger i adgangen til personregistrering, næppe tilstrækkeligt begrunde 
specielle — eventuelt til personregistreringsreglerne svarende — begrænsninger i 
adgangen til at indsamle og bevare oplysninger om organisationer af interesse for 
efterretningstjenestens virkeområde”- 


238 Ibid., s. 20-21. 
239 Ibid., s. 21. 
240 Ibid., s. 21-22 (fremhævet her). 


Mindretalsudtalelse og juridiske notater 


MINDRETALSUDTALELSE FRA JENS VEDSTED-HANSEN 


Denne opfattelse af regeringserklæringens rækkevidde svarer i det væsentlige 
til den ovenfor i afsnit 3.1 angivne fortolkning, hvorefter regeringserklæringen 
alene angår registrering af fysiske personer med dansk statsborgerskab. Mens der 
her tillige er redegjort for synspunkter, som i og for sig kunne tale for et vi- 
dere anvendelsesområde for regeringserklæringen, har der tilsyneladende ikke 
for Kommissionsdomstolen foreligget modhensyn eller usikkerhed om fortolk- 
ningsresultatet i så henseende. 

Ovenstående uddrag af Kommissionsdomstolens beretning kan efterlade en 
vis tvivl om, hvorvidt Kommissionsdomstolen — i overensstemmelse med sin 
egen afgrænsning af kommissoriet — afstod fra enhver stillingtagen til spørgs- 
målet om organisationsregistrering. Selvom det blev anset for at falde uden for 
Kommissionsdomstolens opgave at tage stilling til, om efterretningstjenestens 
adgang til at registrere oplysninger om organisationer burde være undergivet be- 
grænsninger, gav Kommissionsdomstolen i samme forbindelse udtryk for, at de 
bag regeringserklæringen liggende synspunkter vedrørende personregistrering 
"næppe tilstrækkeligt [kunne] begrunde specielle … begrænsninger i adgangen 
til at indsamle og bevare oplysninger om organisationer af interesse for efterret- 
ningstjenestens virkeområde”-+ Dette kan vanskeligt forstås på anden måde end 
som en vurdering af det retspolitiske spørgsmål, som Kommissionsdomstolens 
opfattelse af regeringserklæringens gældende rækkevidde kunne give anledning 
til at rejse. 


6.3.3 Personoptegnelser i organisationssager 


Mens det således blev fastslået i Kommissionsdomstolens beretning, at efter- 
retningstjenesternes registrering af organisationer kunne foregå uden de retlige 
begrænsninger, der med hensyn til personregistrering var en følge af regering- 
serklæringen, blev der samtidig angivet en klar forudsætning for denne opfat- 
telse: at registrering af organisationer ikke giver sig udslag i personregistrering. 
I modsat fald vil registreringsvirksomheden uden videre blive omfattet af rege- 


241 Ibid., s. 22. Jf. hertil Kommissionens beretning, bind 3, kapitel 10 med gengivelse af en bemærkning 
i udkastet til disposition for Kommissionsdomstolens beretning, hvori dennes sekretær gav udtryk 
for forventning om, at en konklusion på linie med den ovenfor citerede kunne føre til ny offentlig 
debat og muligvis politisk krav om en ny regeringserklæring med henblik på at forbyde også 
organisationsregistrering. 

ringserklæringen og de heraf følgende begrænsninger, jf. ovenfor i afsnit 6.3.1. 
Det er dog et spørgsmål, om denne forudsætning i nogen grad blev modificeret 
gennem følgende udtalelse fra Kommissionsdomstolen: 


"Selv om det herefter må være udgangspunktet, at anvendelse af en blanket som 
E 1013 ikke i sig selv kan anses for stridende mod regeringserklæringen, bliver 
imidlertid for kommissionsdomstolen tilbage at tage stilling til, om der ved det 
forhold, at E 1013 har indeholdt oplysninger om ledende organisationsmedlem- 
mer, reelt er sket en omgåelse af personregistreringsreglerne. I denne henseende 
må det fastslås, at materiale om organisationer vil være uden reel mening, hvis nav- 
ne på ledende medlemmer ikke kan indgå deri. Da en egentlig systematisering og 
individualisering af det begrænsede antal navne ikke har fundet sted, finder kom- 
missionsdomstolen ikke, at en overtrædelse af registreringsreglerne er sket, selv 
om det er åbenbart og — således som regeringserklæringen er affattet — ikke uden 
betænkelighed, at anførelse af selv ufyldestgørende personoplysninger i tilknytning 
til organisationsskemaer i hvert fald i et vist omfang konkretiserer de risici, som 
man må antages at have ønsket at imødegå ved begrænsningerne af adgangen til 
egentlige personregistreringer.” 


Der kan være anledning til nærmere overvejelse af såvel grundlaget for denne 
fortolkning som dens retlige og praktiske konsekvenser. For det første må det 
noteres, at Kommissionsdomstolens accept af, at der optegnes personnavne i or- 
ganisationssager, udelukkende var baseret på det synspunkt, at indsamling og 
registrering af organisationsmaterialet ellers ville være "uden reel mening”. Syns- 
punktet blev ikke nærmere begrundet eller uddybet, og der ses ikke at foreligge 
nogen tidligere fortolkning af regeringserklæringen eller andre skriftlige kilder 
som grundlag for denne opfattelse af de tilladelige implikationer af adgangen 
til organisationsregistrering. Udtalelsen om, hvad dennes ”reelle mening” måtte 
tilsige eller tillade i form af optegnelse af personoplysninger, har reelt nærmest 
karakter af hensigtsmæssighedsbetragtning. 

For det andet foretog Kommissionsdomstolen ikke nogen afvejning af det 
formål, der må formodes at ligge bag denne betragtning, over for det grund- 
læggende formål med regeringserklæringen. Dette kan virke bemærkelses- 
værdigt, for så vidt som Kommissionsdomstolen afslutningsvist i det ovenfor 
citerede netop medgav, at der var — endog åbenbar og ikke ubetænkelig — ri- 
siko for at modvirke de bag regeringserklæringen liggende hensyn ved efter- 
retningstjenestens anførelse af "selv ufyldestgørende personoplysninger i til- 


242 Ibid., s. 22 (fremhævet her). 

knytning til organisationsskemaer” som den blanket, FE i denne forbindelse 
havde anvendt. 

For det tredje forekommer betydningen af det angivne forbehold med hensyn 
til "systematisering og individualisering” ikke ganske klar. Kommissionsdom- 
stolen begrænsede selv forbeholdets rækkevidde ved sin bemærkning om, at en 
egentlig systematisering og individualisering af de af FE optegnede personnavne 
ikke havde fundet sted. Dette rejser uundgåeligt spørgsmål om tilladeligheden 
af eventuel uegentlig eller indirekte systematisering eller individualisering af per- 
sonnavne fra organisationssagerne. Uklarheden herom synes at blive forstærket 
af det faktum, at der ifølge Kommissionsdomstolen kun var tale om et begrænset 
antal navne, hvilket alt andet lige må have mindsket behovet for systematisering 
og individualisering af disse navne med henblik på at fastholde overblikket og 
identifikationsmuligheden for det tilfælde, at man måtte ønske at (gen)finde be- 
stemte personer i dette organisationsmateriale. Der kunne formodentlig lettere 
opnås — eller blot mere tilfældigt opstå — en form for indirekte eller uegentlig 
systematisering, som rent funktionelt ville muliggøre identifikation af de pågæl- 
dende personer, når der alene var tale om et begrænset antal navne. 

Hertil kommer i øvrigt, at der kvalitativt kunne synes at være en vis uklarhed 
om afgrænsningen af den personkreds, som det ifølge Kommissionsdomstolen 
skulle være tilladt efterretningstjenesterne at notere på organisationsblanketter. 
I det ovenfor citerede angav Kommissionsdomstolen denne personkreds som 
ledende medlemmer af organisationen, hvorimod der ifølge den forklaring om 
FE-blanketterne, som Kommissionsdomstolen havde lagt til grund, faktisk hav- 
de været tale om optegnelser vedrørende både ledelse og andre betydende orga- 
nisationsmedlemmer.7” 

For det fjerde undlod Kommissionsdomstolen at tage stilling til betydningen 
af de krydsreferencer, som ifølge den ovenfor gengivne forklaring blev anført i 
marginen på E 1013-blanketterne vedrørende personer, der gik igen i flere or- 
ganisationer, hvilket skulle have været typisk forekommende.” Dette må ses i 
sammenhæng med den ovenfor omtalte mulighed for indirekte eller uegentlig 
systematisering af de personoplysninger, der var blevet noteret på blanketterne. 
Anførsel af krydshenvisninger må formodes yderligere at have lettet efterfølgen- 
de individualisering af de på organisationsblanketterne anførte personnavne, og 
dermed at have øget muligheden — eller risikoen — for omgåelse af regerings- 


243 Ibid., s. 17 (citeret ovenfor i afsnit 6.3.2) og s. 20. 

erklæringen i relation til personregistrering. I anden forbindelse var Kommis- 
sionsdomstolen netop opmærksom på, at identifikation af enkeltpersoner kan 
være så simpel at gennemføre, at den foretagne systematisering af oplysninger 
reelt har betydelig lighed med en personregistrering”-+ 

Det kan have interesse at konstatere, at der blev foretaget ikke uvæsentlige 
omformuleringer af teksten under udarbejdelsen af det pågældende afsnit af 
Kommissionsdomstolens beretning.” Dels havde Kommissionsdomstolens se- 
kretær i sit udkast til afsnittet medtaget overvejelse af, hvorvidt anførsel af per- 
sonnavne på FE-blanket E 1013 i det omfang, hvori de pågældende personer ikke 
efter de gældende regler var registreringsværdige, måtte anses for "stridende 
mod forudsætningerne for personregistreringsbegrænsningerne og dermed en 
art omgåelse af reglerne herom”, en problemstilling som i Kommissionsdom- 
stolens beretning blev formuleret noget mere forsigtigt. Dels blev de personop- 
tegnelser, der var foretaget på blanketterne, i udkastet beskrevet på den måde, 
at ”de pågældende personer … kun er sparsomt identificerede”, hvilket muligvis 
kunne give et anderledes indtryk af identifikationsmuligheden end beretningens 
formulering, hvorefter der ikke havde fundet nogen ”egentlig systematisering og 
individualisering” sted, jf. ovenfor. Endelig blev der i Kommissionsdomstolens 
beretning udeladt en væsentligt begrænsende passus, som Kommissionsdom- 
stolens sekretær havde tilføjet til slut i dette afsnit af beretningsudkastet: 


”Det må derfor anses for bedst stemmende med intentionerne bag regeringser- 
klæringen af 1968, at efterretningstjenesten, såfremt den skaffer sig og opbevarer 
oplysninger over virksomheden i organisationer og grupper, der ikke som per- 
soner ville være registreringsværdige, ikke på en blanket eller lignende anfører 
navne på personer, som det ikke efter de gældende regler er tilladt at føre i en 
personregistratur”7 


245 Ibid., s. 15 (citeret nedenfor i afsnit 6.4). 

246 Se herom nærmere i Kommissionens beretning, bind 3, kapitel 10. 

247 Udkastet til dette afsnit af Kommissionsdomstolens beretning er gengivet i sin helhed i Kommis- 
sionens beretning, bind 3, kapitel 10. 

6.4 Mistankegrundlaget for personregistrering 


Det blev som led i Kommissionsdomstolens undersøgelse af FE's registrerings- 
praksis forklaret af den pågældende sagsbehandler, at man i sommeren 1977 
forsøgsvis havde påbegyndt en ”systematisering af oplysninger om personel” i 
forsvaret, som måtte befrygtes at have til hensigt at medvirke ved nedbrydning 
af forsvaret indefra. Der var indtil videre tale om oplysninger vedrørende ganske 
få personer og overvejende om forhold fra de pågældendes side, som måtte anses 
for retsstridige over for forsvaret. I ”enkeltstående tilfælde” forelå der kun oplys- 
ning om aktiviteter, som ”i det mindste isoleret bedømt må betegnes som lovlig 
politisk virksomhed” — f.eks. ansøgninger om tilladelse til uddeling af propagan- 
damateriale — men som ville kunne begrunde en mistanke om en senere mere 
vidtgående aktivitet rettet mod forsvaret.” Sagsbehandleren forklarede over for 
Kommissionsdomstolen, at denne opgave blev udført til brug ved analyser af 
tendenserne inden for de bevægelser, som var rettet mod forsvaret, og at selve de 
implicerede personers identitet var uden interesse i denne sammenhæng. Disses 
personnavne, cpr-numre og lignende blev ikke anført, hvorimod det var muligt 
ved hjælp af et journalnummer at konstatere de pågældende personers identitet 
gennem FE's centrale personregistratur. 

Efter Kommissionsdomstolens opfattelse kunne spørgsmålet om lovligheden 
af denne FE-aktivitet umiddelbart give anledning til en vis tvivl, idet identifi- 
kation af enkeltpersoner var ”så simpel at gennemføre, at den systematisering af 
oplysninger, der foregår, reelt har betydelig lighed med en personregistrering”>” 
I det omfang, der var tale om ulovlig virksomhed, var en sådan personregistre- 
ring ”åbenbart retmæssig efter regeringserklæringen””? Med sigte på de tilfælde, 
hvor en sådan ulovlighed ikke umiddelbart kunne fastslås eller eventuelt slet 
ikke forelå, anførte Kommissionsdomstolen herefter: 


”Erklæringen må endvidere forstås således, at den berettiger til registrering på 
grundlag af rimeligt begrundet mistanke om ulovlig virksomhed eller medvirken 
hertil eller om virksomhed, der efter almindelige erfaringssætninger må ventes at 
ville udarte til ulovligheder, herunder også pligtstridige tjenstlige forhold. Som ek- 
sempler på forhold, der åbenbart må henregnes herunder, kan nævnes den ned- 
brydning af forsvaret indefra gennem konsekvent misbrug af samarbejds- og tals- 


248 Beretning afgivet af Kommissionsdomstolen af 13. juli 1977, s. 15. 
249 Ibid., s. 15. 
250 Ibid., s. 15. 

mandsordningerne og de værnepligtiges øvrige rettigheder, som foreslås realiseret 
i pjecen ”Bliv politisk soldat; udgivet i 1976 af en ”Antimilitaristisk Arbejdsgruppe, 
hvis medlemmer ”på grund af sikkerhedsmæssige hensyn .….. indtil videre har 
valgt at være anonyme. 


Kommissionsdomstolen har ikke ved sine undersøgelser på det her omtalte om- 
råde konstateret forhold, der strider mod de foran anførte principper for person- 
registrering, og der er derfor på dette punkt intet grundlag for kritik mod FE” 

Eksemplificeringen af forhold, som ”åbenbart må henregnes” under de typer 
af virksomhed, som efter det anførte skulle kunne begrunde registrering i hen- 
hold til regeringserklæringen, havde således tilknytning til militæret og dermed 
til FE's efterretningsvirksomhed, som var genstand for Kommissionsdomstolens 
undersøgelse. Som det fremgår af første sætning i citatet ovenfor, foretog Kom- 
missionsdomstolen imidlertid også på dette punkt en fortolkning af regering- 
serklæringen med vidererækkende sigte end selve undersøgelsen af FE. Ifølge 
denne fortolkning skulle der bestå en adgang til registrering af politisk virksom- 
hed på to forskellige typer af grundlag: dels ved rimeligt begrundet mistanke om 
ulovlig virksomhed eller medvirken hertil, dels ved virksomhed som efter ”al- 
mindelige erfaringssætninger” måtte ventes at ville ”udarte til ulovligheder”. Den 
førstnævnte type registreringsgrundlag var i det væsentlige sammenfaldende 
med det, der var blevet beskrevet af justitsministeren under Folketingets fore- 
spørgselsdebat om Kejsegadesagen i november 1969. Herefter skulle regerings- 
erklæringen forstås således, at kun de der er under ”rimelig mistanke for ulovlig 
politisk virksomhed” ville blive registreret af PET.” 

Mens det førstnævnte registreringsgrundlag må betragtes som ukontrover- 
sielt, kan den anden type af virksomhed, som efter Kommissionsdomstolens op- 
fattelse skulle kunne danne grundlag for registrering, forekomme at være udtryk 
for en nydannelse i fortolkningen af regeringserklæringen. Der er hermed tale 
om et registreringsgrundlag, som bygger på en prognose over den registrerede 
persons fremtidige adfærd, hvilket umiddelbart synes vanskeligt foreneligt med 
ordlyden af regeringserklæringen. Dennes forbud mod registrering af danske 
statsborgere ”alene på grundlag af lovlig politisk virksomhed” må indebære en 
adgang for efterretningstjenesten til at registrere på grundlag af ulovlig politisk 
virksomhed, jf. ovenfor i afsnit 3.2 og 3.3. Med denne formulering synes det at 


251 Ibid., s. 15-16 (fremhævet her). 


252. FT 1969-70, forh. sp. 1396. Justitsministerens udtalelse er gengivet i sin helhed ovenfor i afsnit 5.1.2. 

være givet, at registrering skal være baseret på den registrerede persons faktisk 
foretagne handlinger, og at disse skal kunne kvalificeres som ulovlige. Når justits- 
ministeren som ovenfor gengivet havde henvist til ”rimelig mistanke for ulovlig 
politisk virksomhed” synes det da også ved denne fortolkning af regeringserklæ- 
ringen at have været forudsat, at den pågældende virksomhed allerede er udøvet, 
eller at der i det mindste foreligger et rimeligt grundlag for mistanke herom. 
Mistanke må nødvendigvis bygge på en antagelse om handlinger, der faktisk er 
blevet begået, og for at mistanken skal kunne betegnes som rimelig, må antagel- 
sen være baseret på visse, omend ikke nødvendigvis konklusive, bevismæssige 
holdepunkter for de begåede handlinger. 

Er der tale om ulovligheder, som aktuelt er under udførelse, eller om forbe- 
redelse af ulovlig virksomhed, vil bevis herfor kunne være tilstrækkeligt som re- 
gistreringsgrundlag, idet sådanne handlinger kan være omfattet af straffeloven, 
enten ved at gerningsindholdet allerede er delvist realiseret eller eventuelt som 
forsøgshandlinger i henhold til straffelovens $ 21. Endvidere kan forventningen 
om fremtidige ulovligheder tænkes at indgå i vurderingen af, om der er grund- 
lag for registrering hos efterretningstjenesten, i tilfælde af at en person påvise- 
ligt allerede har udøvet ulovlig virksomhed, og der er nærliggende risiko for at 
denne virksomhed vil udvikle sig til mere alvorlige strafbare forhold af en art, 
som det påhviler efterretningstjenesten at forebygge ved overvågning eller på 
anden vis. Her vil der i og for sig være tale om registrering ud fra en erfaringsba- 
seret prognose over fremtidige aktiviteter, men prognosen bygger da på allerede 
konstateret ulovlig virksomhed. Såfremt denne virksomhed har indholdsmæssig 
sammenhæng med den forventede strafbare aktivitet, vil risikoen for en sådan 
udvikling kunne tænkes at være betydelig og nærliggende. I så fald kan efterret- 
ningstjenesten efter omstændighederne have etableret et sådant bevisgrundlag 
for registrering, at denne vil være i overensstemmelse med regeringserklærin- 
gen. 

Derimod kan det forudsatte krav om rimelig mistanke for ulovlig virksom- 
hed ikke betragtes som opfyldt, såfremt efterretningstjenesten foretager registre- 
ring udelukkende på grundlag af en forventning om fremtidige handlinger. Det 
tvivlsomme i et sådant registreringsgrundlag bliver navnlig klart, i det omfang 
grundlaget for selve prognosen er usikkert. En prognose, der bygges på ikke nær- 
mere specificerede ”almindelige erfaringssætninger”, og hvis sandsynlighedsgrad 
for den fremtidige indtræden af ulovligheder er formuleret så forholdsvis vagt 
som ”må ventes at ville udarte”, kan vanskeligt siges at rumme nogen antagelse 
om reelt og aktuelt forestående udførelse af ulovlige handlinger, som ligger over 
eller blot i nærheden af tærskelen for ”rimelig mistanke”. 

Denne problemstilling illustrerer en væsentlig forskel på, hvad der må kræves 
som grundlag for egentlig personregistrering og for de mere uformelle opteg- 
nelser, som kan være nødvendige for at holde en potentielt ulovlig virksomhed 
under efterretningstjenestens opsyn. Mens det som ovenfor anført må betrag- 
tes som uforeneligt med regeringserklæringen at foretage registrering af danske 
statsborgere alene på grundlag af en formodning om fremtidige ulovligheder, kan 
en sådan formodning uden tvivl begrunde, at de forventede fremtidige gernings- 
mænd bliver gjort til genstand for overvågning fra efterretningstjenestens side. 
Dette er netop en følge af, at det primære formål med efterretningstjenestens 
virksomhed er præventivt og proaktivt. I den forbindelse bliver sondringen mel- 
lem egentlig personregistrering og uformelle optegnelser i arbejdskartoteker og 
lignende uden for den officielle registratur af central betydning for vurderingen 
af, om efterretningstjenesten har handlet i overensstemmelse med regeringser- 
klæringen. Selvom også den sidstnævnte form for optegnelser i visse situationer 
kan udgøre registrering af de omtalte personer, er det i denne forbindelse til- 
strækkeligt at overveje grundlaget for formelle personregistreringer, som netop 
var hvad Kommissionsdomstolen udtalte sig om i den ovenfor citerede passus 
fra beretningen vedrørende undersøgelsen af FE's virksomhed. Om sådanne 
personregistreringer må det efter det ovenfor anførte konkluderes, at den blotte 
formodning om en persons fremtidige ulovlige virksomhed ikke kan være til- 
strækkeligt grundlag for registrering hos efterretningstjenesten inden for de ved 
regeringserklæringen givne rammer. 

7. FOLKETINGSDEBAT OM KOMMISSIONS- 
DOMSTOLENS BERETNING. IMPLICIT 
ÆNDRING AF REGERINGSERKLÆRINGEN? 


Kort tid efter, at Kommissionsdomstolen havde afgivet sin beretning den 1. de- 
cember 1977, blev den genstand for drøftelse i Folketinget på baggrund af nogle 
spørgsmål til forsvarsministeren (og et til justitsministeren) om både konkrete 
og mere generelle forhold, der var omtalt i beretningen. Desuden blev der den 
14. december 1977 anmeldt en forespørgsel til forsvarsministeren med følgende 
ordlyd: ”Hvilke konsekvenser agter regeringen at drage af de oplysninger om 
forsvarets efterretningstjeneste, der er fremdraget i forbindelse med beretningen 
fra kommissionsdomstolen af 13. juli 19772775 Forespørgselen blev sat til for- 
handling i Folketinget den 19. januar 1978. 

Der fremkom under Folketingets drøftelser forskelligartede vurderinger af 
Kommissionsdomstolens beretning, hvad angår både dens indhold og dens be- 
tydning for efterretningstjenesternes fremtidige virksomhed og den politiske 
stillingtagen hertil. Der var nogen uenighed om, i hvilket omfang beretnin- 
gens faktuelle konklusioner havde bekræftet indholdet af de dagbladsartikler 
vedrørende FE's virksomhed, som havde været baggrund for iværksættelsen af 
Kommissionsdomstolens undersøgelse. Ligeledes var der forskellige opfattelser 
af, hvorvidt Kommissionsdomstolens retlige konklusioner og generelle fortolk- 
ningsbidrag — og ikke alene dens afklaring af faktiske forhold — skulle lægges til 
grund ved den politiske vurdering." 


253 FT 1977-78, forh. sp. 4791. 

254 Se således forsvarsminister Poul Søgaards udtalelse under forespørgselsdebatten om, at Kommissi- 
onsdomstolen var ”fremkommet med en del værdifulde fortolkninger af bestemmelserne, og disse 
vil naturligvis indgå i overvejelserne sammen med de løbende indhøstede erfaringer”, FT 1977- 
78, forh. sp. 4795. Tilsvarende opfattelser hos nogle af partiernes ordførere er gengivet nedenfor. 
MF Gert Petersen udtrykte derimod uenighed i ”nogle af de vurderinger”, som var fremkommet 
i Kommissionsdomstolens beretning, hvormed han sigtede til om det var ”de rimelige tolkninger 

På dette sted skal kun de udtalelser i Folketinget, der vedrører generelle 
spørgsmål i relation til regeringserklæringen og dens fortolkning, omtales nær- 
mere. Forespørgselsdebatten den 19. januar 1978 mundede ud i, at Folketinget 
vedtog et forslag om motiveret dagsorden med denne ordlyd: ”Idet Folketinget 
tager forsvarsministerens redegørelse til efterretning, går tinget over til næste 
punkt på dagsordenen” På den baggrund knytter interessen sig her i særlig 
grad til de udtalelser vedrørende regeringserklæringens fortolkning, som forsvars- 
ministeren havde fremsat, herunder henvisninger med ministerens tilslutning 
til den af Kommissionsdomstolen angivne fortolkning. Disse udtalelser må ses i 
sammenhæng med visse udsagn fra folketingsmedlemmer, som medvirkede til 
dagsordenforslagets vedtagelse, samt med forsvarsministerens udtalelser i rela- 
tion til nogle af de forudgående folketingsspørgsmål vedrørende Kommissions- 
domstolens beretning. 

Et centralt eksempel på det sidste er forsvarsministerens svar på et spørgs- 
mål om, hvilke lovlige politiske organisationer der havde været registreret af 
FE under anvendelse af skema E 1013. Ministeren indledte sin besvarelse med 
- under tydelig inspiration fra Kommissionsdomstolens beretning — at anføre, 
at regeringserklæringen af 30. september 1968 ”efter sit indhold jo tager sigte på 
afskaffelse af registrering af danske statsborgere alene på grundlag af lovlig poli- 
tisk virksomhed. Erklæringen er ikke senere uddybet eller udvidet på en sådan 
måde, at den naturligt har måttet forstås som omfattende andet end personer”>' 
Heroverfor stod spørgerens opfattelse, hvorefter regeringserklæringen ”både ef- 
ter sin ordlyd og efter den opfattelse, som enhver kan overbevise sig om ved at 
gennemgå den offentlige debat, der fandt sted dengang, ikke bare drejede sig 
om registrering af personer” Til støtte herfor henviste han til passager af re- 
geringserklæringen, hvori der ”ikke [er] nævnt personer.… det er en virksom- 
hed, altså også politiske organisationer. Der nævnes heller ikke personer i selve 


at drage retsligt af de beslutninger, der er taget her i folketinget” og bemærkede: ”Det skal vel ikke 
være sådan, at man helt overlod til de retslige myndigheder at afgøre, hvilken politik der skal føres 
i dette land”, ibid., sp. 4851. MF Preben Wilhjelm fandt ”ingen grund til at tro på denne domstols 
upartiskhed eller vilje til at trænge til bunds”, da det måtte forudsætte en undersøgelsesdommer 
der repræsenterede dem, som FE's samarbejde med Hans Hetler og registreringen var vendt imod, 
nemlig venstrefløjen, og i det mindste en advokat for ofrene, som havde ret til at udspørge vid- 
nerne, ibid., sp. 4837-38. 

255. FT 1977-78, forh. sp. 4853, jf. sp. 4880. 

256 Forsvarsminister Poul Søgaard den 11. januar 1978, FT 1977-78, forh. sp. 4225. 

konklusionen på den erklæring”>” Forsvarsministeren betegnede dette som en 
mistolkning og mente derfor, at han måtte fortælle spørgeren ”hvad regeringser- 
klæringen egentlig går ud på”. Efter at have citeret erklæringen i dens fulde ord- 
lyd anførte ministeren, at den ”taler alene om det, der går på personer, og således 
har jeg også forstået at kommissionsdomstolen har opfattet det”, hvorved han 
henviste til de relevante dele af Kommissionsdomstolens beretning.” Herover- 
for fastholdt spørgeren, at regeringserklæringen handlede både om registrering 
af danske statsborgere og om registrering af lovlig politisk virksomhed, idet han 
henviste til at”i konklusionen i den erklæring er personer eller statsborgere ikke 
nævnt, og der er tale om politisk virksomhed i bred almindelighed.” 

Ved besvarelsen af et spørgsmål i Folketinget dagen før forespørgselsdebatten 
fremkom der på ny udtalelser fra forsvarsministeren om regeringserklæringens 
fortolkning og generelle betydning. På et spørgsmål, om han fandt det i god 
overensstemmelse med regeringserklæringen at værnepligtige — som oplyst i 
Kommissionsdomstolens beretning — registreres alene for at ansøge om tilladel- 
se til uddeling af propagandamateriale, oplyste forsvarsministeren, at ”ingen er 
optaget i forsvarets efterretningstjenestes centrale personregistratur alene for at 
have ansøgt om tilladelse til uddeling af propagandamateriale”>%? Oplysningen 
blev uddybet ved ministerens senere forklaring om, at det ikke var ethvert navn, 
som nåede frem til FE, der blev registreret, idet der ville være nævnt navne i 
forbindelse med ”hændelser og begivenheder” uden at disse navne af den grund 
indgik i tjenestens centrale personregistratur.”” Hertil bemærkede spørgeren, at 
der i regeringserklæringen ikke stod noget om ”centralregistratur”, og at dér ”er 
det ikke et spørgsmål om, hvad det er for en registratur, de er registreret i)” 

I samme forbindelse fremstod der i øvrigt en uenighed mellem spørgeren og 
forsvarsministeren om rækkevidden af regeringserklæringens registreringsfor- 
bud. Ministeren anførte herom, at man ifølge erklæringen ikke kunne registreres 
”alene på politisk overbevisning eller andet”, men ”hvis folk derudover foretager 


257 MF Preben Wilhjelm den 11. januar 1978, ibid., sp. 4226. 

258 Forsvarsminister Poul Søgaard den 11. januar 1978, ibid., sp. 4227 med henvisning til Beretning 
afgivet af Kommissionsdomstolen af 13. juli 1977, s. 21 og s. 23. 

259 MF Preben Wilhjelm den 11. januar 1978, ibid., sp. 4228. 

260 Forsvarsminister Poul Søgaard den 18. januar 1978, ibid., sp. 4700. 

261 Ibid., sp. 4701. I forlængelse heraf henviste ministeren til Beretning afgivet af Kommissionsdom- 
stolen af 13. juli 1977, s. 13 angående de enkelte sagsbehandleres adgang til at notere og opbevare 
personnavne som led i arbejdet, jf. hertil ovenfor afsnit 6.3.1. 

262 MF Preben Wilhjelm den 18. januar 1978, ibid., sp. 4703. 

sig handlinger, som ikke er i overensstemmelse med landets love, eller hvis det 
er soldater, som er undergivet den militære straffelov, så er disse naturligvis det, 
man kalder mulige registreringsemner”%: Dette foranledigede spørgeren til at 
påpege regeringserklæringens formulering ”politisk virksomhed”, som han fandt 
bredere end det af ministeren anvendte udryk ”politisk overbevisning” Hvis 
ministeren ville tydeliggøre tingene ved at tale om ”politisk overbevisning”, var 
der efter spørgerens opfattelse med en sådan tydeliggørelse tale om ”en forvrid- 
ning og en omfortolkning af, hvad man forsøgte at bilde befolkningen, pressen 
og folketinget ind i 1968, da man lavede denne regeringserklæring”-5 

Under Folketingets forespørgselsdebat om Kommissionsdomstolens beret- 
ning kom spørgsmålet om kontrol med efterretningstjenesterne til at stå relativt 
centralt, formodentlig som følge af at forsvarsministeren i sin indledende rede- 
gørelse betonede, at modstykket til at give FE de nødvendige arbejdsmuligheder 
måtte være, at der er en behørig kontrol med efterretningstjenestens arbejde. 
Han understregede, at FE ”naturligvis må arbejde og arbejder efter den lovgiv- 
ning, som er vedtaget af dette folketing, og med de yderligere præciseringer, som 
gennem tiderne er fastsat af skiftende ministre og regeringer”>%? Som det andet 
vigtige element i ”kontrolsystemet” nævnte ministeren tjenestemandsansvaret, 
dels i form af det interne kontrolsystem i forholdet mellem overordnede og un- 
derordnede medarbejdere, dels det ”mere kontante krav om loyalitet over for 
arbejdet og den herom gældende lovgivning” I den forbindelse pegede han på 
den kontrol med FE, som udøves af andre, af forsvaret uafhængige statsorganer, 
særligt ombudsmandsinstitutionen og domstolene. Hertil kom den kontrol, som 
den til enhver tid siddende forsvarsminister har pligt til at udøve, og ministeren 
agtede at føre ”en dybtgående kontrol med det arbejde, som tjenesten foretager” 
og ville holde sig jævnligt orienteret om arbejdet.” Med henvisning til det siden 
1964 eksisterende Wamberg-udvalg, der havde til opgave at føre tilsyn med PET's 
registrering, oplyste ministeren at regeringen var indstillet på at iværksætte en 
kontrol af lignende art af FE's registreringsvirksomhed, og man ville undersøge 
de praktiske muligheder herfor.” 


263 Forsvarsminister Poul Søgaard den 18. januar 1978, ibid., sp. 4701. 
264 MF Preben Wilhjelm den 18. januar 1978, ibid., sp. 4702. 

265 Ibid., sp. 4702-03. 

266 Forsvarsminister Poul Søgaard den 19. januar 1978, ibid., sp. 4794. 
267 Ibid., sp. 4794. 

268 Ibid., sp. 4795-96. 

Enkelte spørgsmål vedrørende regeringserklæringens fortolkning blev ligele- 
des berørt under forespørgselsdebatten. Forsvarsministeren erklærede det som 
sin agt at iværksætte en nærmere gennemgang af gældende bestemmelser mv. 
for FE's virksomhed, ”naturligvis med henblik på at tydeliggøre og supplere disse 
i overensstemmelse med beretningens forslag og kommentarer. Domstolen er 
jo selv fremkommet med en del værdifulde fortolkninger af bestemmelserne, 
og disse vil naturligvis indgå i overvejelserne sammen med de løbende indhø- 
stede erfaringer” Senere fremhævede ministeren, at registreringer i FE ville 
blive foretaget inden for de grænser, som regeringserklæringen af 1968 fastlagde, 
hvorpå han udtalte: ”I overensstemmelse med den forståelse af erklæringen, som 
er kommet til udtryk i særdomstolens beretning med hensyn til egentlig efter- 
forskning, vil retningslinjerne være, at en sådan kun kan foretages, når hensynet 
til statens sikkerhed eller forholdet til fremmede magter gør det nødvendigt”? 

Mens rækkevidden af den sidste udtalelse kan forekomme mindre klar, bi- 
drager den til at skabe det generelle indtryk, at man fra regeringens side i det 
væsentlige kunne tilslutte sig de fortolkninger af regeringserklæringen, som var 
fremkommet i Kommissionsdomstolens beretning. Samtidig synes det dog klart, 
at forsvarsministeren på den ene side forbeholdt sig adgang til at foretage andre 
fortolkninger og justeringer af regelsættet end de i beretningen angivne. På den 
anden side fremstillede ministeren ikke Kommissionsdomstolens fortolknings- 
bidrag eller regeringens egen opfattelse heraf som udtryk for nogen ændring af 
reglerne om efterretningstjenesternes registreringsadgang i forhold til, hvad der 
hidtil havde været anset for gældende. 

Dette indtryk bekræftes ved udtalelser, der blev fremsat af ordførere for nogle 
af de partier, der stod bag vedtagelsen af den foreslåede dagsorden. Således beto- 
nede den konservative ordfører, at efterretningstjenestens arbejdsopgave skulle 
løses ”inden for de rammer, som regering og folketing fastlægger, herunder også 
den berømte regeringserklæring fra 1968. Kommissionsdomstolen forsyner os 
her med en nyttig fortolkning af regeringserklæringen”.”" Med henvisning til 
fremførte angreb på Kommissionsdomstolens fortolkning talte ordføreren om 


269 Ibid., sp. 4794-95. 

270 Ibid., sp. 4796. 

271 MF Palle Simonsen den 19. januar 1978, ibid., sp. 4812. Denne ordfører havde især hæftet sig ved 
to ting fra Kommissionsdomstolens beretning, dels betydningen af ordet ”alene” i regeringserklæ- 
ringen, dels materiale om organisationer, jf. herom nedenfor. Dette betegnede han som ”to meget 
vigtige fortolkningsbidrag?” 

”denne uvildige retsafgørelse, som vi har fået her fra folketinget”, og han fandt at 
kritikken måske hang sammen med, at det alligevel ikke var så meget, de stærke 
kritikere havde at hænge sig i.” På linie hermed havde Venstres ordfører noteret 
sig, at forsvarsministeren ville ”se nærmere på registreringsdirektivet, ikke med 
henblik på indskrænkning, men på supplering og tydeliggørelse.… Folketinget 
skal heller ikke underkende en særdomstol. Tiden er ikke til at så mistillid til 
særdomstolen, som i sin beretning af den 1. december klart har taget stilling 
både til de fejl, der er begået, og til de mange uhyrlige påstande, der er bragt til 
torvs”773 

Blandt de mere konkrete fortolkningsspørgsmål, som blev drøftet under 
Folketingets debat, var dels registreringsbegrebet og herunder de enkelte sags- 
behandleres adgang til at notere og opbevare personnavne som led i efterret- 
ningsarbejdet, dels spørgsmål om registrering af organisationer og om person- 
optegnelser som led heri, og dels mistankegrundlaget for personregistrering. 

Hvad angår selve registreringsbegrebet mente Venstres ordfører, at ordene 
”kartotek” og ”registrering” var misbrugt til ukendelighed, hvorfor han fandt 
det rimeligt at fastslå, at ”en registrering vil sige, at navn, CPR-nummer mv. er 
opført, så det kan hentes frem på en EDB-skærm. Hovedparten af disse navne 
vil ifølge sagens natur være de mange, der er godkendt til at omgås fortrolige 
og hemmelige sager; de, der ikke er det, vil stå der, til deres tjenesteforhold 
ophører””+ Han understregede, at de nødvendige undersøgelser blev foretaget 
af PET og kontrolleret af Wamberg-udvalget, så her var Folketingets krav om 
kontrol allerede tilgodeset. Der kunne ”aldrig blive tale om registrering … fordi 
pjecer, artikler o. lign., hvor personer selv navngiver sig, læses og bevares af en 
efterretningstjeneste. Det kan enhver borger i dette land gøre. Det er ikke i strid 
med nogen lov”%> Både han og den konservative ordfører pegede i relation til 
efterretningstjenesternes registreringer på nødvendigheden af sikkerhedsunder- 
søgelser af forsvarets personel for at sikre, at kun dertil godkendt personel fik 
adgang til klassificerede oplysninger.” 

Navnlig spørgsmålene om registrering af organisationer og hermed eventu- 
elt sammenhængende personregistrering gav anledning til divergerende opfat- 


272 Ibid., sp. 4813. Se også sp. 4856-57. 

273 MF Arne Christiansen den 19. januar 1978, ibid., sp. 4810. 

274 Ibid., sp. 4809. 

275 MF Arne Christiansen den 19. januar 1978, ibid., sp. 4809-10. 

276 MF Palle Simonsen den 19. januar 1978, ibid., sp. 4812, samt MF Arne Christiansen, ibid., sp. 4809. 

telser under forespørgselsdebatten. Den konservative ordfører tilsluttede sig 
Kommissionsdomstolens opfattelse, hvorefter materiale om organisationer ville 
være ”uden reel mening, hvis navne på ledende medlemmer ikke kan indgå deri. 
Ved registrering må naturligvis forstås en egentlig systematisering i form af et 
navnekartotek”,”7 En ganske anderledes opfattelse blev udtrykt af ordførere på 
venstrefløjen, der ikke fandt den af Kommissionsdomstolen foretagne sondring 
mellem organisationsregistrering og personoptegnelser som led heri holdbar. 
Den formular E 1013, som FE havde benyttet til systematisering af de indsamlede 
oplysninger om organisationer, var ifølge SF's ordfører ”imidlertid især indrettet 
på registrering af personer — hvilket jo ikke er overraskende, for organisationer 
består som bekendt af personer — og dermed havde man genetableret den po- 
litiske personregistrering”>? Ud fra den betragtning, at deltagere i lovlige orga- 
nisationer ”selvsagt også [udøver] lovlig politisk virksomhed” og at registrering 
af personer på grund af deltagelse i et sådant organisationsliv derfor måtte være 
klart ulovlig, undrede han sig over Kommissionsdomstolens vurdering på dette 
punkt. 

Efter den radikale ordførers opfattelse måtte der på dette punkt være tale 
om ”en klar overtrædelse af regeringserklæringen” Han måtte her konstatere, 
at Kommissionsdomstolen ”i for høj grad forsøger at fortolke. Jeg er ikke enig i 
betragtningen, og grundloven er ikke enig i, at det kan lade sig gøre” ”? Denne 
ordfører gik ud fra, at når forsvarsministeren havde talt om opstramning af in- 
struksen for FE, var det netop på dette punkt, det ville blive fastslået at man i 
fremtiden ikke kunne registrere organisationer.” 

Ordføreren for VS beskyldte regeringen for at frikende FE ved at ”påstå, at 
regeringserklæringen kun gælder registrering af personer, ikke af lovlige orga- 
nisationer, og så bringer man i øvrigt personregistreringen ind ad bagdøren” 
Han betegnede dette — og dermed ligeledes Kommissionsdomstolens vurdering 
heraf — som en ”kortslutning”: 


277 MF Palle Simonsen den 19. januar 1978, ibid., sp. 4812. Med den sidste del af udtalelsen sluttede han 
sig til MF Arne Christiansens opfattelse, refereret ovenfor. 

278 MF Gert Petersen den 19. januar 1978, ibid., sp. 4799. 

280 MF Bernhard Baunsgaard den 19. januar 1978, ibid., sp. 4827. 

”Man laver den kortslutning, at man siger: det gælder ikke organisationer, altså 
må man registrere organisationer. Man kan ikke registrere organisationer uden 
at have personer med i det, altså må det også være lovligt. Hvor det selvfølgelig 
har været den modsatte vej. Man kan ikke registrere organisationer uden at have 
personer med i det, og når man ikke må registrere personer for lovlig politisk virk- 
somhed, må man selvfølgelig heller ikke registrere lovlige organisationer. 

… regeringserklæringen … talte om registrering for lovlig politisk virksomhed, og 
det uanset om der var tale om personer eller grupper eller organisationer” 


Mistankegrundlaget for personregistrering blev også drøftet under forespørgsels- 
debatten. På dette punkt var det især SF's ordfører, der lagde afstand til Kom- 
missionsdomstolens fortolkning af regeringserklæringen. Med henvisning til 
beretningens angivelse af registreringsgrundlaget udtalte han, at ”hvis efterret- 
ningstjenesten har en rimeligt begrundet mistanke om ulovlig virksomhed eller 
medvirken hertil eller — og det synes jeg nok er temmelig himmelråbende — om 
virksomhed, der efter almindelige erfaringssætninger må ventes at ville udarte til 
ulovligheder, ja, så er det altså ikke i strid med regeringserklæringen at registrere 
personer for udøvelse af lovlig politisk virksomhed? Af disse grunde, sammen- 
holdt med at ingen person eller organisation i de sidste mange år havde kunnet 
anklages ved retten for ulovlig politisk virksomhed, mente ordføreren at måtte 
konstatere, at regeringserklæringen af 1968 var blevet ”bøjet til ukendelighed og 
tolket om til sin egen modsætning”>% Han syntes derfor, at den havde ”ganske 
samme værdi som daværende justitsminister Elmquists ord i 1947 om, at ingen 
i dette land bliver registreret af politiet på grund af politisk virksomhed, dvs. 
ingen som helst værdi” Som eksempler nævnte ordføreren modstand mod EF 
eller NATO og generel modstand mod militært forsvar af Danmark og spurgte, 
om dette — hvis det var lovligt i øjeblikket — da var noget som efter ”almindelige 
erfaringssætninger” måtte ventes at ville udarte til ulovligheder.” 

Med tilsyneladende adresse til den radikale ordførers bemærkninger om 
Kommissionsdomstolens afsnit om registrering hos FE på baggrund af værne- 
pligtiges ansøgning om tilladelse til uddeling af tryksager?” udtalte forsvarsmini- 


283 Ibid., sp. 4835. Til forskel fra Kommissionsdomstolen mente denne ordfører, at der fandtes ”stribe- 
vis af præciseringer” af regeringserklæringen fremsat af de ansvarlige ministre i årene 1968-70. 

284 MF Gert Petersen den 19. januar 1978, ibid., sp. 4800. 

steren, at disse personer ikke blev registreret hos FE. Hvis de samme mennesker 
på anden vis deltog i virksomhed, som havde med ”egentlig undergravning — det 
er det, vi kalder hændelsesløb omkring forsvaret — at gøre, vil[le] de komme til 
at eksistere i en sagsmappe, som har navnet for hændelsen?» En sådan sag ville 
ligge i efterretningstjenesten til undersøgelse, men man havde ”ingen interesse i 
specielt navne” på dette område: 


”Vi har én interesse, og [det] er at sikre os, at disse hændelsesløb ikke udvikler 
sig til egentlig undergravende virksomhed over for forsvaret. Naturligvis kan man 
vende og dreje spørgsmålet om registrering, men det ligger ikke anderledes, end at 
almindelig registrering af personer alene omfatter dem, som arbejder i forsvarets 
tjeneste plus dem, som har givet anledning til mistanke om, at de udøver det, jeg 
kalder virkelig undergravende virksomhed, herunder spionage, sabotage osv.” 


I forsvarsministerens beskrivelse fremstår det ikke ganske éntydigt, hvilke perso- 
ner i forsvarets tjeneste der blev formelt registreret, og hvem der alene ville få de- 
res personnavn optegnet i emne- eller eventuelt organisationssager. På den ene 
side ville deltagelse i ”egentlig undergravning” -— hvortil uddeling af tryksager 
efter sammenhængen ikke skulle regnes — kun føre til optegnelse i en emnesag 
(”en sagsmappe, som har navnet for hændelsen”), mens der på den anden side 
foregik ”almindelig registrering” af personer som arbejdede i forsvarets tjeneste 
samt dem, som gav anledning til mistanke om udøvelse af ”virkelig undergra- 
vende virksomhed”. Med henvisningen til personer i forsvarets tjeneste må der 
formodes at have været tænkt på registreringen af sikkerhedsgodkendt personel. 
Formel personregistrering alene på baggrund af uddeling af tryksager — eller 
anmodning om tilladelse hertil — syntes derimod ifølge ministeren at have været 
udelukket. 

Forsvarsministerens udtalelser kan således vanskeligt opfattes som accept af 
den forholdsvis vidtgående registreringsadgang, som anvendelse af det af Kom- 
missionsdomstolen angivne registreringsgrundlag ”almindelige erfaringssæt- 
ninger” formentlig ville kunne føre til. Dette registreringsgrundlag var blevet 
introduceret netop i forbindelse med Kommissionsdomstolens bemærkninger 
om overvågning af personel i forsvaret, som var under mistanke for medvir- 


288 Forsvarsminister Poul Søgaard den 19. januar 1978, ibid., sp. 4848. 

ken til nedbrydning af forsvaret indefra.” Selvom Kommissionsdomstolen selv 
ikke eksplicit benyttede dette kriterium til godkendelse af registrering af værne- 
pligtige på baggrund af uddeling af tryksager, havde det i kraft af sin vaghed et 
potentiale som registreringsgrundlag, som forsvarsministeren med de gengivne 
udtalelser synes at lagt distance til og i hvert fald ikke kan siges at have tilsluttet 
sig. 

Resultatet af forespørgselsdebatten kan herefter formentlig sammenfattes i 
følgende hovedpunkter: 


e Både regeringen og Folketingets flertal tilsluttede sig i hovedsagen de for- 
tolkninger af regeringserklæringen, som var fremkommet i Kommissions- 
domstolens beretning. 

e Forsvarsministeren — og dermed regeringen, herunder justitsministeren 
— forbeholdt sig adgang til at foretage justeringer og præciseringer af ret- 
ningslinjerne for efterretningstjenesternes virksomhed, herunder registre- 
ringsadgangen. 

e De af Kommissionsdomstolen angivne fortolkninger af regeringserklærin- 
gen såvel som regeringens tilslutning hertil blev ikke opfattet eller formu- 
leret som udtryk for nogen ændring af reglerne om registreringsadgang i 
forhold til det hidtil gældende. 

e På ét punkt blev der fra regeringens side givet udtryk for sådanne prin- 
cipper for registreringsadgangen, at det må anses for at have indebåret en 
modifikation af den potentielle rækkevidde af Kommissionsdomstolens 
fortolkning af regeringserklæringen, nemlig for så vidt angår angivelsen af 
”almindelige erfaringssætninger” som tilstrækkeligt mistankegrundlag for 
personregistrering. 


290 Jf. Beretning afgivet af Kommissionsdomstolen af 13. juli 1977, s. 15-16. Se nærmere herom ovenfor 
under 6.4. 

8. SAMMENFATTENDE VURDERING 


Mens der i det væsentlige er enighed i Kommissionen om den historiske bag- 
grund for regeringserklæringen af 30. september 1968, såvel som om vigtigheden 
af de politiske forhold i forbindelse hermed, kan mindretallet ikke tilslutte sig 
den opfattelse af regeringserklæringens retlige betydning og rækkevidde, som 
Kommissionens flertal har baseret herpå. Spørgsmålet om regeringserklærin- 
gens retlige status aktualiserer efter mindretallets opfattelse en række til dels 
komplekse juridiske problemstillinger, som der er redegjort for nærmere oven- 
for i dette kapitel. På grundlag af den her foretagne analyse finder mindretallet, 
at regeringserklæringen — under hensyn til dennes indhold, de særlige omstæn- 
digheder ved dens tilblivelse og gennemførelse samt efterfølgende tilkendegivel- 
ser om dens betydning — var retligt bindende for regeringen og dens ministre, 
herunder justitsministeren. Som følge af denne retlige forpligtelse måtte efter- 
følgende ændring af de i erklæringen fastsatte regler om registrering af danske 
statsborgere hos efterretningstjenesten kræve underretning af Folketinget. 

I det omfang, der umiddelbart efter regeringserklæringens afgivelse den 30. 
september 1968 måtte have været begrundet tvivl om dens retlige status, må en 
sådan tvivl betragtes som bortvejret i kraft af de gentagne officielle tilkendegivel- 
ser i den efterfølgende tid, ikke mindst ved beretningen fra Kommissionsdom- 
stolen af 13. juli 1977, der anså regeringserklæringen for ”den grundlæggende regel 
for så vidt angår registrering i efterretningstjenesterne af danske statsborgere”>” 
Som det fremgår af afsnit 7 ovenfor, tilsluttede regeringen og Folketinget sig i 
det væsentlige de fortolkninger af regeringserklæringen, som var fremkommet 
i Kommissionsdomstolens beretning, herunder givetvis tillige dennes opfattelse 
af regeringserklæringens retlige betydning. 

Ikke alle led i Kommissionsdomstolens fortolkning af det nærmere indhold 
af regeringserklæringen forekommer juridisk velunderbyggede, som det nær- 
mere er anført i analysen ovenfor i afsnit 6. Som følge af regeringens tilslutning 

til Kommissionsdomstolens beretning og redegørelse herfor over for Folketinget 
må det imidlertid antages, at den herved angivne opfattelse af retstilstanden i 
hvert fald fra dette tidspunkt blev udtryk for gældende ret i henseende til efter- 
retningstjenesternes registreringsvirksomhed. 

Mindretallets retlige vurdering af regeringserklæringen har som konsekvens, 
at administrative retningslinjer fra Justitsministeriet til PET angående registre- 
ringspraksis måtte holde sig inden for de rammer, som var blevet fastsat i rege- 
ringserklæringen og samtidig hermed tilkendegivet chefen for PET ved det ens- 
lydende tillæg til Justitsministeriets instruks fra 1953. Retningslinjer, som måtte 
gå uden for regeringserklæringens rammer, har således nødvendigvis tillige væ- 
ret uforenelige med instruksbestemmelsen af 30. september 1968. Havde tillæg- 
get til instruksen stået alene, ville der have været adgang for justitsministeren til 
at foretage sådanne yderligere ændringer heri. Som følge af den samtidigt afgiv- 
ne regeringserklæring har adgangen til efterfølgende administrativ ændring af 
registreringskriterierne imidlertid efter mindretallets opfattelse været begrænset 
af de kriterier for registrering, der fulgte af regeringserklæringen. Dette har ikke 
mindst betydning for vurderingen af Justitsministeriets notat af 14. september 
1968, jf. afsnit 5.3.2 ovenfor. 

Mindretallets opfattelse af regeringserklæringens retlige status indebærer 
endvidere, at de øvrige af Justitsministeriet fastsatte retningslinjer for PET's regi- 
streringspraksis må betragtes som uholdbare, i det omfang de måtte afvige fra de 
registreringskriterier, der fulgte af regeringserklæringen. Som følge heraf finder 
mindretallet særlig anledning til at bemærke, at de registreringskriterier, som 
fremgår af notitsen af 19. december 1968 (omtalt i bind 3, kapitel 3), må anses 
for at have været i strid med regeringserklæringen af 30. september 1968. I det 
omfang, de i notitsen angivne registreringskriterier i praksis er blevet fulgt af 
PET, synes det herudover tvivlsomt, om de på dette summariske grundlag fore- 
tagne registreringer har været fuldt ud i overensstemmelse med Justitsministeri- 
ets notat af 14. september 1968. Endvidere må retningslinjerne af 7. februar 1983 
vedrørende efterforskning på det politiske område forekomme uforenelige med 
regeringserklæringen, for så vidt som de synes at bygge på den forståelse af de i 
erklæringen fastsatte regler om registrering på grundlag af lovlig politisk virk- 
somhed, at disse alene omfatter medlemskab af ”egentlige politiske partier”, som 
efter godkendelse af indenrigsministeren opstiller til folketingsvalg (pkt. II.A i 
retningslinjerne, omtalt i Kommissionens beretning, bind 3, kapitel 13 og optrykt 
som appendiks i kapitel 16.2). Som det fremgår af redegørelsen ovenfor i afsnit 
3.3, er det mindretallets opfattelse, at regeringserklæringen tog sigte på enhver 
form for lovlig politisk virksomhed. 

1. INDLEDNING 


”De grundlæggende synspunkter for straffelovens kapitel 12, der handler om for- 
brydelser mod statens selvstændighed og sikkerhed, bliver herefter følgende: 

Der forlanges af den enkelte statsborger troskab over for den danske stat, således at 
han ikke foretager sig noget, der kan bringe statens selvstændighed, uafhængighed 
eller frie selvbestemmelsesret i fare, således at han ikke foretager sig noget, der sig- 
ter til at påføre den eller dens forbundsfæller krig eller besættelse, eller med krig, 
besættelse eller andre fjendtligheder for øje foretager nogen handling, hvormed 
bistand til fjenden forberedes. Derimod begrænser loven ikke de forfatningsmæs- 
sige myndigheders ret til på forfatningsmæssig måde at slutte traktater, hvorved 
vort land indtræder i sådanne større sammenslutninger, som NATO eller en euro- 
pæisk sammenslutning, selvom vort lands selvbestemmelsesret på vigtige punkter 
begrænses derved. 

De foreliggende forslag tillader enhver at have den politiske anskuelse, han vil, at 
give udtryk herfor og at arbejde for, at andre kan få den samme, og den forbyder 
ham ikke at sympatisere med en fremmed magt, men han må ikke heraf lade sig 
forlede til at søge denne fremmede magts hjælp til forandring af — eller indvirk- 
ning på — de politiske forhold her i landet eller opfordre den til at blande sig i vort 
lands forhold. (..) 

De forbyder under krig eller besættelse ved råd eller dåd at bistå fjenden eller til 
fremme af fjendtlige interesser at svække den danske stats eller dens forbundsfæl- 
lers kampdygtighed, og de giver en række eksempler på, hvad der må anses for bi- 
stand til fjenden, således at den enkelte herudfra kan afgøre, hvad han kan foretage 
sig, og hvad han ikke kan foretage sig. 

De forbyder tillige økonomisk samarbejde med fjenden under krig eller besæt- 
telse, når dette sker på en utilbørlig måde, og de opregner, hvad der vil være at tage 
i betragtning, når det skal afgøres. om noget er utilbørligt. 

De forbyder under besættelse at forsøge at få besættelsesmagten — eller nogen, der 
har forbindelse med denne - til at krænke danske myndigheders bestemmelsesfri- 
hed eller på utilbørlig måde at udnytte sådan forbindelse til at skaffe sig eller andre 
særlige fordele. 

Endelig straffer de naturligvis spionage af enhver art, ligesom de indeholder regler, 
der forbyder at lade forskellige oplysninger om statens og navnlig militærets hem- 
melige forhold komme frem. 

Kapitel 13 indeholder bestemmelser om forbrydelse mod statsforfatningen og de 
øverste statsmyndigheder. Grundlaget for disse bestemmelser er den betragtning, 

at kun den vej, forfatningen anviser, er den lovlige vej til at bevirke politiske for- 
andringer. Det vil sige, at der her i landet ingen anden lovlig vej er til at ændre 
vort nuværende politiske system, det vi betegner som demokrati, end at overbevise 
flertallet af befolkningen om andre opfattelser og få den til at stemme for disse” 


Således udtalte Knud Thestrup (K) sig fra Folketingets talerstol den 21. marts 
1952 om essensen af de ændringer i straffelovens kapitler 12 og 13, som Rigsdagen 
behandlede i årene 1949-1952 og som resulterede i det, der populært —- om end 
delvis misvisende — kendes som ”femtekolonneloven”7 

Dette kapitel omhandler reglerne om statsforbrydelser i straffelovens kap. 12 
($$ 98-110 f) om forbrydelser mod statens selvstændighed og sikkerhed og kap. 
13 ($$ 111-118 a) om forbrydelser mod statsforfatningen og de øverste statsmyn- 
digheder mv. Hvor reglerne i kapitel 12, ”forbrydelser mod statens selvstændig- 
hed og sikkerhed”, sigter til angreb, der truer staten udefra, vedrører de forbry- 
delser, der er opregnet i kapitel 13, angreb mod statens indre sikkerhed. 

De to kapitler hidrører fra 1866-straffeloven og blev med visse ændringer vi- 
dereført i straffeloven af 1930. Lov nr. 225 af 7. juni 1952 ændrede flere af bestem- 
melserne, ligesom der blev indføjet en række nye bestemmelser i de to kapitler i 
straffeloven. De nye regler blev indført på baggrund af erfaringerne fra besættel- 
sen og det efterfølgende retsopgør, hvor de bestående bestemmelser havde vist sig 
utilstrækkelige, bl.a. fordi de ikke tog højde for en besættelsessituation, men kun 
havde et egentligt krigsudbrud for øje. For at kunne gennemføre retsopgøret blev 


1. RT 1951/52, Folketinget, sp. 3184-85. 

2. Begrebet ”femtekolonne” stammer fra den spanske borgerkrig, hvor oprørsgeneralen Emilio Mola i 
efteråret 1936 offentligt erklærede at ville indtage hovedstaden Madrid med fem kolonner, hvoraf de 
fire var placeret uden for byen og den femte bag fjendens linjer. Ændringen af straffelovens kapitler 
12 og 13 i 1952 blev i folkemunde kaldt for ”femtekolonnelovern”, men navnet er noget misvisende, 
idet lovændringen kun indeholdt én reel femtekolonnebestemmelse, nemlig den vedtagne lovs 
$ 101 om forberedelse af bistand til fjenden med krig, besættelse eller andre fjendtligheder for øje. 
Når begrebet alligevel anvendes i denne udredning, er det i erkendelse af, at det har vundet almin- 
deligt indpas og således synes egnet som referenceramme til de her omhandlede lovændringer. 

3. Sondringen er dog ikke konsekvent, og nogle af bestemmelsernes gerningsindhold rummer således 
et sammenfald af de to typer; f.eks. $ 111 (ændring af statsforfatningen ved udenlandsk bistand), 
og $ 118 (hindring af offentlige myndigheders virksomhed under udnyttelse af frygt for fremmed 
magts indgriben mv.). Reglerne i kapitel 12 og 13 suppleres af en række bestemmelser i straffelovens 
kapitel 14 og 15, der vedrører forbrydelser mod den offentlige myndighed og den offentlige orden 
og fred. 

der vedtaget et tillæg til straffeloven,” der med tilbagevirkende kraft kriminalise- 
rede visse handlinger begået under besættelsen — en uheldig situation, man gerne 
ville gardere sig mod at komme til at stå i igen i fremtiden. Man ønskede dels at 
undgå præg af hævnlovgivning, dels at opnå en præventiv virkning, som kun er 
fremadskuende lovgivning forundt. Der blev dog allerede i samtiden spekuleret 
på, om lovændringerne tillige havde en mere skjult dagsorden vendt mod visse 
politiske ”dissidenter”, herunder navnlig kommunisterne, se nærmere nedenfor. 

Reglerne om statsforbrydelser skal værne statens sikkerhed, uanset om ger- 
ningsmanden har en særlig troskabspligt over for landet eller ej. Udlændinge 
kan derfor også ifalde ansvar og blive straffet for overtrædelse af de nævnte reg- 
ler. Reglerne er med ganske få og for Kommissionen ubetydelige undtagelser 
ikke blevet ændret i perioden 1952-2002. 


Retsgrundlag for PET 


PET's formål er at overvåge, forebygge og modvirke foretagender og handlinger, 
som må antages at rumme en fare for rigets selvstændighed og sikkerhed og 
den lovlige samfundsorden, herunder i første række de forbrydelser, der er om- 
handlet i straffelovens kapitler 12 og 13, jf. bl.a. PET-instruksen af 30. november 
1953. Reglerne i kap. 12-13 udgør således kernen i PET's arbejde, hvorfor det er 
relevant at se nærmere på deres indhold og tilblivelse. Nedenfor redegøres der 
således først for det lovforberedende arbejde. Anden del af kapitlet indeholder 
en kort gennemgang af de bestemmelser, der særligt har haft betydning for PET's 
efterforskning, herunder navnlig $$ 101 og 107-108 samt 114. 

Tiltale efter kapitel 12 kræver altid justitsministerens samtykke, mens tiltale 
efter kapitel 13 i de fleste tilfælde kræver et sådant samtykke, jf. straffelovens $$ 
110 f og 118 a. Denne særegne ordning går helt tilbage til 1871,f og i forbindelse 
med arbejdet med vedtagelsen af femtekolonneloven er der også jævnligt blevet 
henvist hertil som en sikkerhedsventil. Flere medlemmer af Folketinget gav såle- 


4. Lov nr. 259 af 1. juni 1945 om tillæg til borgerlig straffelov angående forræderi og anden landsska- 
delig virksomhed samt lov nr. 406 af 28. august 1945 om tillæg til førstnævnte lov (”værnemagerlo- 
ven”). 

5. Se om denne bl.a. i Kommissionens beretning bind 1. Den foregående instruks fra 1952 samt det 
tidligere cirkulære fra 1947 havde nogenlunde samme formålsbestemmelse. 

6 Lov nr. 32 af 2. marts 1871 om ændring af straffeloven. 

des under lovbehandlingen udtryk for, at der var regler, de alene kunne tilslutte 
sig på grund af bestemmelserne om justitsministerens påtalekompetence.7 


7. Lovforslaget indeholdt oprindelig forslag om, at tiltalekompetencen i kapitel 12-sager efter kongelig 
forordning skulle kunne delegeres til rigsadvokaten, men det blev fjernet under 2. behandlingen, da 
man ønskede mulighed for en vis parlamentarisk kontrol med tiltalerejsningen i disse sager, se RT 
1951/52, Folketinget, sp. 3170. 

2. FEMTEKOLONNEREGLERNES TILBLIVELSE 
- DET LOVFORBEREDENDE ARBEJDE 


Tilblivelsen af femtekolonnereglerne (ændring af straffelovens kapitler 12 og 13) 
skete over en 4-årig periode. I 1950 fremsatte justitsminister Steincke det første 
lovforslag om den omtalte ændring af straffeloven på baggrund af en betænk- 
ning afgivet af et udvalg nedsat af justitsministeren i 1948 til at gennemgå og 
komme med forslag til ændringer af straffelovens regler om statsforbrydelser og 
statssikkerhed. Loven måtte genfremsættes tre gange, inden den endelig fik de 
foreskrevne tre behandlinger i Folketinget i rigsdagsåret 1951/52 og kunne overgå 
til behandling i Landstinget. 


Stats- og sikkerhedsforbrydelserne til debat 


Den 9. april 1948 nedsatte justitsminister Busch-Jensen et udvalg bestående af en 
række fremtrædende jurister, der fik til opgave at ”overveje forslag til ændringer 
i borgerlig straffelov, navnlig kap. 12 og 13, som må anses begrundet i de siden 
straffelovens vedtagelse, i særdeleshed under besættelsen og i tiden derefter, ind- 
vundne erfaringer” Udvalget afgav betænkning den 31. marts 1949.” 
Sideløbende hermed stillede Det konservative Folkeparti et forslag til en fol- 
ketingsbeslutning om nedsættelse af et folketingsudvalg, der skulle undersøge, 
om den gældende lovgivning til værn mod forbrydelser imod statens selvstæn- 


8. Udvalgets formand var højesteretsdommer Ernst Colov. Herudover var landsretssagfører Børge 
Harup, politiinspektør Troels Hoff, professor, dr. jur. Stephan Hurwitz, fuldmægtig i Justitsministe- 
riet Chr. Ludvigsen og statsadvokat H. Olafsson repræsenteret i udvalget. 

9 Betænkning afgivet af det af justitsministeriet nedsatte udvalg til overvejelse af forslag til ændringer 
i borgerlig straffelov, navnlig kapitlerne 12 og 13. København 1949, i det følgende omtalt som ”Bet. 
vedr. forslag til ændringer af straffelovens kapitler 12 og 13 (1949)” 

dighed og sikkerhed mv., herunder spionage og femtekolonnevirksomhed, var 
tilstrækkelig effektiv.” Forslagsstillerne blev først under 1. behandlingen oriente- 
ret om, at Justitsministeriet allerede havde nedsat det tidligere omtalte juridiske 
udvalg, der i et stykke tid havde arbejdet med samme spørgsmål. Både udvalget 
og justitsministeren var dog indstillede på, at de to udvalg for så vidt kunne 
køre sideløbende og drage nytte af hinandens arbejde. Folketingsudvalget nåede 
imidlertid først at blive nedsat kort tid efter, at det sagkyndige udvalg havde af- 
givet sin betænkning. 

Ordføreren for forslagsstillerne, Ole Bjørn Kraft, sagde under sin tale i Fol- 
ketinget den 7. december 1948 i forbindelse med forslagets fremsættelse bl.a. føl- 
gende: 


”Dette forslag til beslutning fremsættes for at give tinget en mulighed for at un- 
dersøge, om straffeloven af 1930 på de områder, beslutningen omfatter, svarer til 
de erfaringer, vi har gjort, og til den virkelighed, i hvilken vi lever. (...) 

Lad mig nævne nogle eksempler på en virkelighed, vi har oplevet, som vi kan 
komme til at opleve igen, og som der i den udstrækning, det er muligt, må træffes 
forholdsregler imod, hvis vi har en ærlig vilje til at beskytte vort demokrati. Jeg 
tænker til eksempel på en stormagts bestræbelser for gennem et parti at inddrage 
landet i sin interessesfære eller et partis ønske om at komme til magten ved at 
benytte en stormagts interesse for dette formål. Vi har jo haft talrige eksempler 
herpå. Således virkede jo de tyske nazister i Østrig, inden det lykkedes at få gen- 
nemført Anschluss. Således arbejdede sudetertyskerne i Sudeterland i Tjekkoslo- 
vakiet med den virkning, at der blev givet den tyske statsmagt en mulighed for og 
et argument for at gribe ind over for den tjekkiske stat. Således virkede tyskerne i 
Polen, da de tilvejebragte den påstand, det argument, som Hitler havde brug for 
for at åbne verdenskrigen i 1939. Således arbejdede kommunisterne i Tjekkoslo- 
vakiet, da de ønskede at få en ændring i dette lands forfatningsmæssige forhold 
indført. Der er således mere end tilstrækkelige eksempler til at belyse for os de 
farer, der kan true. 

Om de partier, som udfolder en sådan virksomhed, gælder det, at deres troskabs- 
pligt mod en anden stat eller mod et parti, der ikke føler sig bundet af lande- 
grænser, eller mod en ideologi er større end deres troskabspligt over for deres 
eget land. Og det kan jo desværre ikke hævdes, at jeg her taler om forbigangen 
historie, om et spørgsmål, som nu er uden aktualitet. Det er tværtimod af den 
mest farlige og øjeblikkelige aktualitet i en række europæiske demokratier i dag. 
Der kan ikke være tvivl om, at vor lovgivning på dette område ikke svarer til 
virkeligheden)" 


10 RT 1948/49, Tillæg A, sp. 2923. 
1 RT 1948/49, Folketinget, sp. 1774. 


136  Mindretalsudtalelse og juridiske notater 


STRAFFELOVENS KAPITEL 12 OG 13 


Dette faldt øjensynligt navnlig kommunisterne for brystet. Hertil svarede ordfø- 
reren for Danmarks Kommunistiske Parti, Mogens Fog: 


”Min partigruppe har på forhånd sympati for den idé, der ligger bag det her frem- 
førte forslag. Vi er enige i, at landet må beskytte sig mod en femtekolonnevirksom- 
hed til fordel for en fremmed magt, der vil undertrykke landet og begrænse dets 
selvstændighed eller berøve det dets selvstændighed. (…) 

For os står det også således som det ærede medlem hr. Ole Bjørn Kraft sagde, at 
det er ikke alene erfaringerne fra fortiden, men også visse helt aktuelle varsler, der 
gør en udvidet lovgivning på dette område ønskelig. Jeg skal fremdrage et enkelt 
eksempel, som viser, at der faktisk her i landet findes folk, som spionerer til fordel 
for en fremmed magt, selv i vore institutioner, i vore etater. I august måned vendte 
en ungdomsbrigade hjem fra Jugoslavien. Da den passerede toldstedet, blev den i 
strid med, hvad der tidligere havde fundet sted, afkrævet en fortegnelse over del- 
tagerne, og ca. 6 uger senere kunne nogle af deltagerne konstatere, at denne liste 
nu beroede hos amerikanske myndigheder, som kunne påvise, at de havde fået 
oplysninger om samtlige deltagere i ungdomsbrigaden. (...) 

Det har særlig interesse, at denne virksomhed var udøvet til fordel netop for USA, 
for skal vi se på de aktuelle problemer, der for øjeblikket berører vort lands suve- 
rænitet, er der i virkeligheden, så vidt jeg kan se, kun eet, og det er vort forhold til 
USA med hensyn til baserne på Grønland”” 


Debatten om, hvem de fremtidige ændringer af straffeloven i virkeligheden eller 
i al fald til dels tilsigtede at ramme, var således skudt i gang og skulle med tilta- 
gende heftighed komme til at præge behandlingen af lovforslaget i begge ting i 
de næste fire år. 

Forhandlingen i Folketinget den 7. december 1948 om nedsættelse af et under- 
søgelsesudvalg blev imidlertid afbrudt, efter der blev stillet forslag om at henvise 
forslaget til et udvalg på 15 medlemmer. Kommunisterne ønskede, at udvalget 
skulle bestå af 16 medlemmer, hvorved de kunne blive repræsenteret i udvalget, 
hvilket deres mandater ellers ikke berettigede dem til i et 15-mands udvalg, men 
fik ikke opbakning hertil. Folketingsudvalget afgav betænkning den 1. april 1949, 
hvorefter forhandlingen blev genoptaget den 5. april. I betænkningen, der kun 
fylder få linjer, anførtes det, at da det justitsministerielle udvalgs betænkning for- 
ventedes at foreligge snarest (den forelå som anført dagen før, den 31. marts 1949), 
indstillede udvalget det fremsatte forslag til beslutning til vedtagelse uforandret. 


12. RT 1948/49, Folketinget, sp. 1785. 
13. RT 1948/49, Folketinget, sp. 1797-98. 

Betænkning fra det ministerielle udvalg om ændring af straffelovens 
bestemmelser om statsforbrydelserne 


Betænkningen fra det ministerielle udvalg består som andre lovforberedende 
udvalgsbetænkninger af et generelt afsnit, lovudkast samt bemærkninger til de 
enkelte bestemmelser. Som bilag er gengivet uddrag af den svenske straffelovs- 
ændring af 30. juni 1948 samt lov af s.d. om dødsstraf i krigstilfælde. Ifølge ud- 
valget havde de svenske forarbejder været til stor støtte, og flere af de svenske 
bestemmelser var forbillede for udvalgets anbefalinger." 

Baggrunden for udvalgets arbejde er ifølge betænkningen bl.a. følgende: 


”Borgerlig straffelov havde ikke haft en besættelsessituation for øje. Efter $ 101, stk. 
2, straffes bistand til fjenden ved råd eller dåd kun, når den er ydet under krig eller 
truende udsigt dertil. Medens det ikke hævdes, at Danmark indtil den 29. august 
1943 var i krig med Tyskland, er det omtvistet, hvorvidt der i denne periode bestod 
en tilstand, der i straffelovens forstand må karakteriseres som truende udsigt til 
krig. Det er utvivlsomt, at besættelsen var påtvunget Danmark ved magtanven- 
delse eller trusel derom. Med hensyn til perioden efter det nævnte tidspunkt går 
den overvejende juridiske opfattelse ud på, at der i dette tidsrum må antages at 


15 


have bestået krigstilstand mellem Danmark og Tyskland, … 


Udvalget drøftede nøje, om det ved udformningen af beskrivelsen af de strafbare 
handlinger var mest rigtigt at stille forslag om enkelte bredt formulerede bestem- 
melser med meget omfattende gerningsindhold og rummelige strafferammer, 
eller om det var at foretrække at give så detaljerede beskrivelser af de strafbare 
forhold som muligt. Udvalget valgte det sidste, idet man lagde afgørende vægt 
på, at borgerne i straffebestemmelserne fik mest mulig vejledning med hensyn 
til, hvilke handlemåder, der er strafbare efter de pågældende bestemmelser.” Det 


14. Bet. vedr. forslag til ændringer af straffelovens kapitler 12 og 13 (1949), s. 10. Det blev senere kriti- 
seret bl.a. af flere folketingsmedlemmer, at man i den grad havde søgt inspiration i Sverige, som 
ikke selv havde gennemlevet en besættelse under 2. verdenskrig. Folketingsudvalget lagde derfor 
vægt på at undersøge retstilstanden i en række andre lande, se nærmere nedenfor. Det ministerielle 
udvalg havde dog også skelet en del til Norge, men da Norge selv var midt i sit lovforberedende 
arbejde, kunne man ikke citere direkte fra de norske overvejelser. 

15. Bet. vedr. forslag til ændringer af straffelovens kapitler 12 og 13 (1949), S. 9. 

16 Bet. vedr. forslag til ændringer af straffelovens kapitler 12 og 13 (1949), s. 11-12. Alligevel er afgræns- 
ningen for nogle af bestemmelserne temmelig uklar, se f.eks. diskussionen nedenfor om fortolknin- 


gen af lovens $ 108 (forslagets $ 109). 

gav sig bl.a. udslag i, at nogle af udvalgets forslag i lovteksten indeholder en -— i 
øvrigt ikke udtømmende — eksemplificering af gerningsindholdet.” 

Udvalget forsøgte endvidere at finde en passende balance mellem på den ene 
side den høje værdi af de interesser, man søgte at beskytte, og som derfor efter 
udvalgets opfattelse gjorde det forsvarligt at gå ret vidt, og på den anden side 
hensynet til, at der ikke måtte foretages flere indgreb i den enkeltes handlefrihed 
end strengt påkrævet. Det var herunder særligt magtpåliggende for udvalget at 
undgå indskrænkninger i ytringsfriheden.” 

For så vidt angår strafniveauet anførte udvalget, at man i en del tilfælde havde 
forhøjet de foreskrevne maksima med henvisning til de indvundne erfaringer 
fra besættelsen og tiden herefter, der viste, at adskillige af stats- og sikkerheds- 
forbrydelserne kunne antage en karakter, der efter alles opfattelse nødvendig- 
gjorde strengere straffe end forudsat i straffeloven af 1930. Et flertal af udvalgets 
medlemmer anså det endvidere for nødvendigt, at der for visse af de groveste 
forbrydelser blev givet mulighed for under ekstraordinære forhold at anvende 
dødsstraf, som ellers var blevet afskaffet i 1933. Udvalgsflertallet drøftede end- 
videre, om man som i Sverige skulle behandle dødsstraftilfældene i en særlig 
lov for derved at understrege, at dødsstraf kun bør anvendes ved handlinger, 
der er begået under ganske ekstraordinære forhold, men kom dog frem til, at 
hjemmelen naturligt hørte hjemme i straffeloven i sammenhæng med de øvrige 
bestemmelser i kap. 12-13. 

Udvalgets betænkning blev efterfølgende drøftet på Dansk Kriminalistfor- 
enings årsmøde i København den 14. november 1949, hvor også justitsministe- 
ren og kolleger fra de øvrige nordiske lande deltog på baggrund af deres erfarin- 
ger med tilsvarende lovgivning og besættelsen generelt.” Stephan Hurwitz, som 
både var formand for foreningen og havde været medlem af det justitsministe- 
rielle udvalg, udtalte under sit indlæg på årsmødet bl.a. følgende om udvalgets 
betænkning: 


17. Se udvalgets forslag til $ 103, stk. 2 (lovens $ 102): ”Som bistand til fjenden anses således følgende 
forhold:”… og $ 105, stk. 3 (lovens $ 104): ”Ved afgørelsen af, om og i hvilken grad forholdet må 
anses for utilbørligt, vil det navnlig være at tage i betragtning”. 

18 Bet. vedr. forslag til ændringer af straffelovens kapitler 12 og 13 (1949), s. 12-13. 

19 Her kunne den islandske højesteretsdommer Årni Tryggvason bl.a. bidrage med Islands lidt ander- 
ledes erfaringer, idet landet under 2. verdenskrig havde været besat af en i princippet venligtsindet 
magt: England okkuperede den 10. maj 1940 Island trods landets protester. Den 10. juli 1941 blev 
englænderne afløst af amerikanerne, som Island forinden havde sluttet overenskomst med om mi- 
litær beskyttelse, så længe krigen varede. 

”Formålet med den nye lovgivning kan måske kort udtrykkes således, at der sø- 
ges fastsat et så vidtgående strafferetligt værn om demokratiet i forhold til dets 
ydre og indre fjender, som er foreneligt med bevarelsen af de retsstatsideer, som 
demokratiet bekender sig til. Skal dette formål opnås, uden at det på ny bliver nød- 
vendigt at ty til en tilbagevirkende straffelovgivning, der er i strid med retsstatens 
idé, må nødvendigvis de gerningsindhold, der her er tale om at formulere, blive 
af en vis bredde, hvormed en lang række handleformer, der ikke lader sig opregne 
i en udførlig kasuistik eller med skarpe detaljer, til en vis grad generaliseres. (..) 
Man har i videst muligt omfang søgt at præcisere gerningsindholdene så skarpt og 
vejledende, som forholdene tillod. På den anden side har man ikke kunnet undgå 
i visse tilfælde at falde tilbage på almindelige karakteriseringer, der giver plads for 
et skøn over handlingens strafværdighed.””” 


Folketingsudvalget 


Da forhandlingerne om de Konservatives forslag om nedsættelse af et under- 
søgelsesudvalg om straffelovens kap. 12 og 13 blev genoptaget den 5. april 1949, 
vedtog man med 84 stemmer for og 7 imod at nedsætte et 15-mandsudvalg med 
ovennævnte formål. Kommunisterne blev igen holdt udenfor, og Aksel Larsen 
(DKP) harcelerede mod forslaget bl.a. under henvisning til, at man ikke kunne 
have tillid til, at et flertal i Folketinget kunne lave en effektiv lovgivning til værn 
mod forbrydelser mod statens selvstændighed, når samme flertal netop havde 
prisgivet landets selvstændighed ved at tilslutte sig NATO.” Ole Bjørn Kraft (K) 
udtalte hertil under debatten i Folketinget bl.a.: 


”Det, jeg har sagt, er, at det kommunistiske parti ved den holdning, det indtager, 
har sat sig udenfor demokratiet, og at det er min faste overbevisning, at det der- 
med har berøvet sig selv enhver parlamentarisk chance, enhver chance for at få 
en virkelig tilslutning i et folkestyret land. Det er, hvad jeg har sagt om denne sag, 
men jeg har hverken her i denne sal eller udenfor den på noget tidspunkt eller 
ved nogen lejlighed fremsat forslag om, at vi skulle vedtage en lov, der forbød det 
kommunistiske parti.” 


20. Nordisk Kriminalistisk Årsbog 1949-50: Forhandlingerne på Dansk Kriminalistforenings Årsmøde 
i København den 14. november 1949, s. 97-98. 

21 RT 1948/49, Folketinget, sp. 4559-61. 

22  Ibid., sp. 4562. 

Den 6. april 1949 blev det 15 mand store folketingsudvalg nedsat med Ole Bjørn 
Kraft som formand, og den 8. november 1949 afgav det beretning. I beretningen, 
der kun fylder to sider, anføres det bl.a., at der var indhentet en række oplys- 
ninger om tilsvarende lovbestemmelser i Norge, Sverige, Storbritannien, Frank- 
rig, USA, Schweiz og Tjekkoslovakiet.” Udvalget havde i det væsentlige kunnet 
henholde sig til det justitsministerielle udvalgs udkast, og det anføres, at man 
navnlig var enig med dette udvalg i, at beskrivelsen af de strafbare handlinger 
burde være så detaljeret som muligt for på den måde at give borgerne bedst mu- 
lig vejledning med hensyn til det strafbares område. Endvidere var man enig i, 
at det strafbares område burde udvides, og at strafmaksimum i en række tilfælde 
måtte forhøjes væsentligt. 

For så vidt angik dødsstraffen var et flertal af udvalget medlemmer (samtlige 
undtagen det Radikale Venstres og Retsforbundets medlemmer) enig i, at den- 
ne strafart burde genindføres for de groveste forbrydelser, når disse blev begået 
under krig, truende udsigt dertil eller besættelse. Videre var udvalget — trods 
betænkeligheder — enig med det ministerielle udvalg i, at strafminimum i visse 
tilfælde burde nedsættes for at give domstolene adgang til at udøve det friest 
mulige skøn ved strafudmålingen, uden at dette dog skulle tages som udtryk for 
en mildere bedømmelse af de pågældende handlingers strafværdighed. Endelig 
var udvalget — modsat det justitsministerielle udvalgs anbefalinger — stemt for at 
indføre en konfiskationsbestemmelse. 


Lovforslagets behandling i Folketinget og Landstinget 


Den 12. maj 1950 fremsatte justitsminister Steincke i Folketinget forslag til lov 
om ændringer i og tilføjelser til borgerlig straffelov af 1930." Lovudkastet var i 
det væsentlige enslydende med det justitsministerielle udvalgs lovudkast, men 
havde dog undergået visse ændringer efter forhandlinger med det ovenfor om- 
talte folketingsudvalg, der bl.a. indebar en forhøjelse af en række af strafferam- 
merne i forhold til det ministerielle udvalgs forslag.” 

Ny var også affattelsen af lovforslagets $ 101, som var udarbejdet efter svensk 


23. Oplysningerne om Tjekkoslovakiet omhandlede retstilstanden før den kommunistiske magtover- 
tagelse i 1948. 

24. Fremsættelse: RT 1949/50, Folketinget, sp. 4326, forslag optrykt i RT 1949/50, Tillæg A, sp. 7177. 

25. RT 1949/50, Folketinget, sp. 4328. 

forbillede, og hvorefter udgivelse eller udbredelse af politisk skrift eller propa- 
ganda med økonomisk støtte fra fremmed magt mv. blev gjort strafbart, såfremt 
denne støtte ikke klart og tydeligt var oplyst for offentligheden.” Debatten om 
denne bestemmelse, der siden blev fjernet igen efter lovforslagets 2. behandling, 
fik en central placering under lovforslagets videre behandling. 

Justitsministeriet og de forskellige ordførere var enige med det ministeri- 
elle udvalg i, at straffebestemmelserne burde formuleres således, at der, i det 
omfang det var muligt på grundlag af de foreliggende erfaringer, blev givet 
borgerne retningslinjer for det strafbares område og for konsekvenserne af at 
handle imod disse direktiver. Netop dette hensyn var, på linje med hensynet 
til at undgå igen at skulle lovgive med tilbagevirkende kraft i en fremtidig be- 
sættelsessituation, meget centrale for lovens udformning. I sin fremsættelses- 
tale anførte justitsministeren endvidere, at de foreslåede ændringer i forhold 
til udkastet fra det ministerielle udvalg, sigtede til dels en tydeliggørelse, dels 
en skærpelse af straffene, dels endelig en udvidelse af det strafbares område, 
herunder indførelsen af nye bestemmelser, der skulle tjene som værn mod fem- 
tekolonnevirksomhed.” 

Spørgsmålet om genindførelse af dødsstraf for visse særligt alvorlige statsfor- 
brydelser fyldte ikke overraskende en del under forhandlingerne, men vil ikke 
blive behandlet nærmere her, da det ikke har nogen egentlig relevans for spørgs- 
målet om relationen mellem PET og straffelovens stats- og sikkerhedsforbrydel- 
ser. 

Af større relevans er den meningsudveksling, der pågik mellem særligt Det 
Konservative Folkeparti, repræsenteret af Thestrup, og Socialdemokratiet, re- 
præsenteret af Hans Hækkerup og senere også Lars M. Olsen på den ene side 
og Aksel Larsen på den anden side om lovens intenderede adressater. Tonen var 
allerede slået an af Thestrup under behandlingen af forslaget om nedsættelsen af 
et parlamentarisk undersøgelsesudvalg om kapitel 12 og 13, og han fortsatte nu 


26 Oplysning om støtte skulle udtrykkeligt tilkendegives i hvert skrift og i øvrigt på tydelig måde i 
forbindelse med hvert enkelt propagandaforetagende. Det var således ikke nok at oplyse herom i 
f.eks. et årsregnskab, som efter Justitsministeriets udvalgs oprindelige udkast til bestemmelsen, der 
i øvrigt havde følgende ordlyd: ”Den, som, uden at det er kendeligt for almenheden, fra fremmed 
magt eller nogen, der handler i dens interesse, modtager økonomisk støtte til udgivelse af politisk 
skrift eller til politisk propagandavirksomhed, straffes med hæfte eller fængsel indtil 2 år” Efter 
forhandling med folketingsudvalget blev fuldbyrdelsen af den strafbare handling flyttet fra modta- 
gelsen af støtten til selve udgivelsen af det pågældende skrift mv. 

27 RT 1949/50, Folketinget, sp. 4328. 

under 1. behandlingen af lovforslaget om femtekolonneloven i samme stil med 
bl.a. følgende bemærkning: 


”Det, der er det karakteristiske ved de partier, der er opbygget på ideologierne, er, 
at de sætter hensynet til partiet over hensynet til staten. Derved kommer disse nye 
partier til at adskille sig væsentligt fra de partier, vi tidligere har kendt. De gamle 
politiske partier har altid begrundet deres tilværelse med, at netop deres politiske 
teori og praksis var den, der tjente det fælles fædreland bedst, og har derfor som 
en forudsætning for hele deres virksomhed haft troskaben mod landet. d.v.s. at 
der aldrig skulle kunne blive nogen konflikt for disse partier eller deres enkelte 
medlemmer mellem deres pligter overfor partiet og deres pligter overfor staten. 
Det var altid og i enhver situation staten, der burde adlydes. 

For de på ideologierne opbyggede partier er pligterne mod partiet vigtigere end 
pligten mod staten. Det kommer frem de steder, hvor sådanne partier endnu ikke 
er kommet til magten, men kæmper for at opnå dette. (..) 

I den demokratiske stat står vejen åben for ethvert parti til at forsøge at vinde 
flertallet og dermed magten af fredelig vej og, når dette er sket, at lade staten af- 
slutte de alliancer og forbund, som flertallet beslutter. For disse bestemmelser må 
mindretallet bøje dig, men den demokratiske stat kræver ikke, at mindretallet skal 
ophøre med sine forsøg på at få flertal for sine anskuelser. 

Det, straffeloven skal vende sig imod, bliver således det hjemlige partis brug af 
fremmed magt overfor sit eget land eller det hjemlige partis ”laden sig bruge” af 
den fremmede stat overfor sit eget land.” 


DKP blev ikke nævnt direkte, men var ved en tidligere lejlighed blevet nævnt af 
Ole Bjørn Kraft under en opremsning af de nye partier, som var stærkt forankret 
i en ideologi.” 

DKP's ordfører Mogens Fog gav under 1. behandlingen udtryk for sin bekym- 
ring for, at loven — trods de erklærede hensigter — var for vag og udflydende i sine 
afgrænsninger og ikke gav befolkningen nogen reel vejledning, men tværtimod 
gav magthaverne mulighed for at ramme deres politiske modstandere mere eller 
mindre vilkårligt. Han slog bl.a. ned på udtryk i lovforslaget som ”truende ud- 
sigt til krig eller besættelse” og begreberne ”fjende” og ”fjendtlig”, ”andre ulovlige 
midler” (forslagets $ 111) og ”på anden ulovlig måde” (forslagets $ 98). 

Forslaget nåede ikke at blive vedtaget, inden Rigsdagen tog på sommerferie, 
men blev genfremsat den 20. oktober 1950 af justitsminister Steincke i uændret 


28 RT 1949/50, Folketinget, sp. 4631-32. 
29 RT 1948/49, Folketinget, sp. 1774. 


Mindretalsudtalelse og juridiske notater 


143 


144 


STRAFFELOVENS KAPITEL 12 OG 13 


udgave. Kort herefter blev Helga Pedersen dog justitsminister, og hun kaldte 
den 8. marts 1951 forslaget tilbage og fremsatte samtidig et nyt forslag, der i ho- 
vedsagen var enslydende med det tilbagekaldte forslag, men med den ændring, 
at hjemmelen til dødsstraf for visse af forbrydelserne begået under krig, besæt- 
telse eller lignende blev flyttet til militær straffelov.> 

Under den efterfølgende 1. behandling af det genfremsatte forslag markerede 
navnlig DKP sig som modstandere af lovforslaget. I mellemtiden havde Mogens 
Fog forladt Folketinget og var blevet afløst som ordfører af Aksel Larsen, der un- 
der det genfremsatte forslags 1. behandling den 14. marts 1951 bl.a. bemærkede: 


”Femtekolonne, som vi lærte begrebet at kende, var den landsforræderiske og 
folkefjendtlige virksomhed, der foregik i Spanien under Francos oprør mod den 
lovlige regering under den krig, Franco med Hitlers og Mussolinis bistand førte 
mod Spaniens folk og Spaniens lovlige regering. Og femtekolonnevirksomhed er 
det, der blev udført af nazister og ligesindede i Danmark og andre europæiske 
lande forud for Hitlers overfald på de pågældende lande. Femtekolonnevirksomhed 
er noget typisk reaktionært, fascistisk, nazistisk og kan kun tænkes udøvet af reak- 
tionære, af fascistiske eller nazistiske elementer. Dem vil vi bekæmpe, og enhver lov 
og foranstaltning, som tilsigtede at vanskeliggøre femtekolonnefolk arbejdet, ville 
vi med begejstring give tilslutning. Men det er jo ikke forslag til en sådan lov, vi 
behandler her. Det er en diktaturlov og ikke noget andet” (fremhævet her). 


Herefter gentog han bl.a. Mogens Fogs indvendinger om lovforslagets uklare for- 
muleringer, der ifølge Aksel Larsen gav magthaverne mulighed for den ”yderste 
vilkårlighed”: 


”Der er intet som helst til hinder for, at en regering — påtalemyndigheden påhviler 
jo regeringen under fredelige forhold — til hver en tid kan erklære: vi skønner, at 
der i den forløbne uge var udsigt til krig, derfor er den og den strejke strafbar, og 
derfor er de og de handlinger, som ellers ikke ville være strafbare, nu blevet straf- 
bare. Det bliver fuldkommen vilkårligt, hvad der sker i så henseende, og derfor er 
det rigtigt, at denne lov er en lov, der angriber folkets demokratiske rettigheder på 
det groveste; det er en diktaturlov”> 


30 RT 1950/51, Folketinget, sp. 361. 

31. Hermed ville forslaget komme på linje med den på det tidspunkt nyligt vedtagne tilsvarende norske 
lov. RT 1949/50, Folketinget, sp. 2664 og 2669. 

32. RT 1950/51, Folketinget, sp. 2904. 

Han nævnte endelig som en advarsel, at loven ”ikke, som visse folk tror, kun 
rammer kommunisterne”, men at det uklare ordvalg netop gjorde den egnet til at 
bekæmpe ethvert parti eller person, som de til enhver tid siddende magthavere 
måtte ønske at neutralisere. 

Justitsminister Helga Pedersen tilbageviste bl.a. kritikken om de usikre be- 
greber og henskød i øvrigt spørgsmålet til behandling i folketingsudvalget, hvor 
kommunisterne igen ikke fik sæde. Om de påtænkte adressater for loven udtalte 
justitsministeren bl.a.: 


”Det ærede medlem hr. Aksel Larsen henholdt sig hovedsagelig til de betragtnin- 
ger, som det tidligere medlem af tinget, professor Mogens Fog, havde fremsat. (..) 
Det ærede medlem bemærkede bl.a., at man kun kunne tænke sig disse forskellige 
handlinger udøvet af reaktionære, fascistiske og nazistiske elementer. Jeg tror ikke, 
man kan give nogen afgræsning af, hvorvidt der kan udøves en såkaldt femtekolon- 
nevirksomhed, og det har også mindre betydning, hvad det er for kredse, der ud- 
øver femtekolonnevirksomhed; det afgørende må være, om vi er i stand til på den 
ene eller den anden måde at beskytte den danske stat mod en sådan virksomhed”% 


Thestrup anførte som svar på Aksel Larsens ordførertale bl.a.: 


”Til sidst gjorde det ærede medlem [Aksel Larsen] den besynderlige bemærkning, 
at der var vist nogen her, der havde den opfattelse, at man ved denne lov kunne 
ramme kommunisterne. Jeg synes, det er en lidt besynderlig betragtning med det 
erfaringsgrundlag, vi har her i landet, hvor opgøret med femtekolonnen dog var 
rettet mod nazisterne. Jeg ved ikke, om det ærede medlem er klar over, at denne 
bemærkning kan opfattes og fortolkes på en måde, som det ærede medlem og hans 
parti ikke kan være interesseret i”% 


Da lovforslaget endnu en gang ikke nåede at blive færdigbehandlet før Rigsda- 
gen gik på sommerferie, blev det fremsat på ny af ministeren den 3. oktober 1951 
i uændret form. 1. behandlingen den 19. oktober 1951 blev overstået ganske hur- 
tig, idet ingen bad om ordet, og forslaget overgik derefter på Hans Hækkerups 
forslag til behandling i et 1,-mands udvalg, som afgav betænkning den 13. marts 


33. Fremhævet her. RT 1950/51, Folketinget, sp. 2915ff. 
34. RT 1950/51, Folketinget, sp. 2924 
35. RT 1951/52, Folketinget, sp. 8. 

1952. Udvalget foreslog lovforslaget delt i to således, at spørgsmålet om døds- 
straf overgik til et separat lovforslag. 

Endvidere anbefalede udvalget, at den foreslåede $ 101 om forbud mod hem- 
melig modtagelse af økonomisk støtte fra fremmed magt til udgivelse af politiske 
skrifter mv. udgik af forslaget, skønt flere af ordførerne havde tilsluttet sig dette 
forslag under den første 1. behandling den 19. maj 1950.” I betænkningen blev 
der givet den summariske forklaring, at bestemmelsen udgik, fordi den ”næppe 
ville være et effektivt værn overfor propaganda, og … bestemmelsens virkninger 
ville være meget usikre” Oprindeligt havde udvalget i et brev til Justitsministe- 
riet med angivelse af de ændringsforslag, som udvalget overvejede, dog angivet 
en anden begrundelse for ændringsforslaget, nemlig hensynet til den sydslesvig- 
ske presse, som modtog økonomisk støtte fra Danmark, og som man angiveligt 
frygtede utilsigtet ville blive ramt af bestemmelsen.” Dette argument blev dog 
afvist af justitsministeren i et svar til udvalget med bemærkninger om de på- 
tænkte ændringsforslag.” Aksel Larsen havde en anden forklaring: 


”Denne paragraf, som er ganske god, og som kunne blive bedre, skal nu pludselig 
slettes, efter udvalgets begrundelse fordi dens virkninger ville være meget usikre. 
Ja, det ville de, for de, der oprindelig konciperede paragraffen, havde tænkt sig, 
at de derigennem skulle kunne ramme kommunister, fredsvenner o. lign. Og så 
viser det sig gennem deres praktiske erfaringer, at kommunisterne kan man ikke 
ramme, for det kommunistiske parti og den kommunistiske presse offentliggør 
sine regnskaber, fortæller, hvor vi har vore penge fra, og absolut ikke under nogen 
form modtager støtte udefra, hverken fra fremmed magt eller fra nogen, der kan 
tænkes at handle i fremmed magts interesse. Det er der derimod andre der gør, 
deriblandt det største parti her i salen, det danske socialdemokrati,” 


36 RT 1951/52, Folketinget, sp. 291. 

37 Bl.a. roste Hans Hækkerup forslaget med ordene: ”$101 kan jeg tiltræde, idet jeg synes, at den højt- 
ærede justitsminister har haft en meget heldig hånd med hensyn til at tydeliggøre denne bestem- 
melse”, RT 1950/51, Folketinget, sp. 4620. 

38 RT 1951/52, Folketinget sp. 2507. 

39 Brev fra Udvalget for Forslag til Lov om Ændringer og Tilføjelser til borgerlig Straffelov til justits- 
ministeren, dateret den 17.1.1952, signeret "Lorenzen, Kasse 0005 JMSs 6. ktr. 1947-1967 Journalsager 
59 B, Rigsarkivet. 

40. Udateret udkast til svar til Udvalget for Forslag til Lov om Ændringer og Tilføjelser til borgerlig 
Straffelov, øverst anført: ”De følgende bemærkninger gennemgår de fra udvalgets side anførte be- 
mærkninger til forslaget”. Kasse 0005 JMs 6. ktr. 1947-1967 Journalsager 59 B, Rigsarkivet 

4. RT 1951/52, Folketinget sp. 3206. Eftertidens historiske forskning har dog siden dokumentet, at 
DKP fra 1950-51 modtog betydelig økonomisk støtte fra USSR til bl.a. propagandavirksomhed, se 

hvorefter han opregnede forskellige publikationer, der angiveligt skulle være ud- 
givet med støtte fra USA. Videre sagde han lidt efter: 


”….det er jo typisk, at så snart flertalspartierne i denne sal opdager, at noget, de 
havde tænkt sig at fabrikere og ramme kommunisterne med, ikke kan bruges mod 
kommunisterne, men derimod mod det danske socialdemokrati, og at det vil være 
meget generende for det danske socialdemokrati, så sletter man paragraffen”” 


Aksel Larsen stod ikke alene med opfattelse af, at bestemmelsen kunne få util- 
sigtede virkninger for partier, der modtog økonomisk støtte fra amerikanerne 
til deres publikationer. I en artikel i Ugeskrift for Retsvæsen fra den 16. juni 1951 
med gennemgang og kritik af forskellige dele af lovforslaget, altså før omtalte 
behandling i Folketinget, havde landsretssagfører Chr. Vilh. Hagens (der i øvrigt 
selv var kommunist) påpeget det samme forhold omkring $ 101: 


”Både nyttig og interessant er bestemmelsen i $ 101, ifølge hvilken det er straf- 
bart at udøve propaganda med økonomisk støtte fra fremmed magt uden at oplyse 
dette offentligt. (...) Efter denne bestemmelse ville man antagelig kunne straffe det 
meste af den propaganda, der drives med støtte fra de midler af Marshallhjælpen, 
som er afsat til propaganda” 


I Landstinget godtog man heller ikke umiddelbart den officielle forklaring på 
folketingsudvalgets kovending i forhold til lovforslagets $ 101. Steincke, som hav- 
de været justitsminister, da forslaget for første gang blev fremsat i Folketinget, 
bemærkede hertil, at han i det kommende landstingsudvalg gerne ville have en 
lidt fyldigere oplysning om den ”virkelige motivering” for forslaget om at lade 
bestemmelsen udgå og for justitsministerens vaklen. 

At frygten for, at bestemmelsen skulle få uheldige indvirkninger for den støt- 
te, som Socialdemokratiet modtog til sin forlagsvirksomhed bl.a. via Marshall- 
hjælpen, skulle være den virkelige grund til, at flertallet vendte om på en tal- 


f.eks. Dansk Institut for Internationale Studier (DIIS): Danmark under den kolde krig. Den sikker- 
hedspolitiske situation 1945-1991 (København, 2005), bind 1 1945-1962, s. 383 ff samt bind 2, s. 344 ff. 
med yderligere henvisninger. Se også Morten Thing (red.), Guldet fra Moskva. Finansieringen af de 
nordiske kommunistpartier 1917-1990 (Forum, 2001), s. 165 ff. 

42. Ibid., sp. 3207 f. 

43. Chr. Vilh. Hagens, Udkastet til en ”s.-kolonnelov”. U1951 B.190, s. 195. 

44. RT 1951/52, Landstinget, sp. 796. 

lerken under udvalgsbehandlingen og pludselig ønskede bestemmelsen fjernet, 
blev aldrig bekræftet af nogen af ordførerne under behandlingerne i Rigsdagen, 
ligesom der heller ikke foreligger nogen dokumentation herfor i Justitsministe- 
riets sag om lovforslagets behandling. Dog antydes det i en senere skrivelse fra 
Justitsministeriet, at det kan have været den virkelige begrundelse. I et notat fra 
Justitsministeriet af 8. september 1981 om ulovlig efterretningsvirksomhed ud- 
arbejdet i forbindelse med Arne Herløv Petersen-sagen anføres vedrørende den 
udgåede $ 101: 


”I folketingsudvalgets betænkning af 13. marts 1952 anføres som begrundelse her- 
for, at den foreslåede $ 101 næppe ville være et effektivt værn over for propaganda, 
og at bestemmelsens virkninger ville være meget usikre (R.T. 1951-52, tillæg B, 
spalte 259). 

Af notater i justitsministeriets sag fremgår en anden og mere reel begrundelse: 
Man ville ikke skabe vanskeligheder for den danske finansiering af den dansksin- 
dede presse i Sydslesvig. Herudover kan det måske ikke helt udelukkes — selv om det 
ikke finder støtte i lovsagen — at det har spillet en vis rolle, at den socialdemokratiske 
presse og forlaget Fremad af kommunisterne blev beskyldt for og måtte indrømme at 
have modtaget amerikansk støtte.” 


Under alle omstændigheder slap Socialdemokratiets medlemmer af Rigsdagen 
ikke for en længere polemik og adskillige stikpiller herom fra DKP's ordførere 
i både Folketing og Landsting. Faktum er, at Aksel Larsen havde ret i sine ”be- 
skyldninger” om, at det socialdemokratiske forlag Fremad og andre dele af den 
socialdemokratiske forlagsvirksomhed modtog økonomisk støtte fra bl.a. orga- 
ner under Marshall-organisationen til diverse publikationer og ikke altid lige 
tydeligt anførte ophavsmændene til denne støtte i de pågældende skrifter.” Fjer- 
nelsen af bestemmelsen faldt endvidere tidsmæssigt sammen med, at den ame- 
rikanske ambassade intensiverede sin skjulte informationsindsats i Danmark fra 
slutningen af 1951 og begyndelsen af 1952.” Under debatten i Folketinget måtte 
Lars M. Olsen, medlem af Folketinget for Socialdemokratiet og direktør for 
forlaget Fremad, bl.a. erkende, at forlaget have modtaget økonomisk støtte til 
udgivelsen af bogen ”Stalins Slavelejre” på dansk af en fond under Marshall- 


45 Justitsministeriet: Notat om ulovlig efterretningsvirksomhed efter gældende dansk ret, dateret den 
8. september 1981, S. 12, PET: emnesag. 

46. Se hertil Kommissionens beretning, bind 8, afsnittet om AIC og den amerikanske forbindelse. 

47 Poul Villaume, Allieret med forbehold (Eirene, 1995), s. 788. 

organisationen, samt at dette forhold rigtig nok ikke var nærmere angivet nogen 
steder, men kunne i øvrigt ikke se noget fordækt eller forargeligt heri.” 

På et andet område tog udvalget tilsyneladende kommunisternes kritik mere 
direkte til sig, da man i betænkningen foreslog at slette de ord og begreber fra 
lovforslaget, som kommunisterne havde angrebet under 1. behandlingerne for at 
være for vage og usikre. Herefter udgik ordene ”anden ulovlig måde”;” ”truende 
udsigt til krig”;>" ”eller andre ulovlige midler”> og ”sabotage eller andre ulovlige 
midler”” Til gengæld hævede man strafferammerne yderligere for en del af disse 
bestemmelser.;: De vage formuleringer havde i øvrigt også været genstand for 
skarp kritik i Hagens omtalte artikel, hvor han mente anvendelsen af sådanne ud- 
tryk bevirkede, at lovforslaget forbrød sig mod et af de mest fundamentale prin- 
cipper inden for strafferetten: nullum crimen sine lege (straf kan kun pålægges for 
et forhold, hvis strafbarhed er hjemlet ved lov), som er udtrykt i straffelovens $ 1.5 

Til debatten om de uklare formuleringer hørte også diskussionen af, hvem 
der i lovens forstand skulle betragtes som ”fjenden”. Problemet opstod navnlig i 
forhold til den foreslåede femtekolonnebestemmelse ($ 102, lovens $ 101), som i 
sit udgangspunkt sigter til handlinger begået i fredstid, altså inden man officielt 
har erklæret nogen for landets fjende. Hans Hækkerup mente i den forbindelse, 
at fjenden var et rent subjektivt begreb, forstået på den måde, at den, der begik 
den pågældende handling, skulle have den opfattelse, at den magt, i hvis inte- 
resse handlingen blev begået, på sigt ville blive Danmarks fjende, og det var efter 


48. Andre publikationer var ifølge Lars M. Olsen mere åbne omkring deres ophav, og han afviste, at 
forlaget havde nogen som helst trang til at skjule detaljen omkring eventuel modtaget økonomisk 
støtte udefra til sine publikationer. Han fremførte endvidere under debatten, at det efter hans over- 
bevisning næppe ville lykkes Aksel Larsen ”at fremkalde forargelse eller noget lignende, hverken i 
eller uden for arbejderkredse” herom. RT 1951/52, Folketinget, sp. 3342 f. 

49. Forslagets $ 98, stk. 1. 

50 Fjernet fra forslagets $$ 103, stk. 1, 108, stk. 2 og 1og, stk. 2, men dog bevaret i $ 104 (om erhvervs- 
mæssigt samarbejde med fjenden), da man mente, at ”kontrahentens opmærksomhed efter kon- 
traktens beskaffenhed vil være henledt på forholdet”. RT 1951/52, Tillæg B, sp. 2507. 

51 $$ 111 og 113, stk. 1. 

52. $114. Endvidere tilføjes ”væsentlig” mellem ordene ”anden” og ”støtte” i bestemmelsen. 

53 … F.eks. blev strafferammerne for ”spionagebestemmelserne” i forslagets $$ 108 og 109 (lovens $$ 107- 
108) forhøjet fra henholdsvis 12 til 16 år og fra 10 til 12 år og for femtekolonnebestemmelsen ($ 102, 
lovens $ 101) blev strafferammen hævet fra 12 til 16 år. 

54. ”Som nævnt betegner det foreliggende lovforslag et tilbageskridt fra de principper, som moderne 
strafferetsteori har fundet rigtige, særlig kravet til nøjagtigt afgrænsede forbrydelsesbegreber”, Chr. 
Vilh. Hagens, Udkastet til en ”5.-kolonnelov”, s. 195 f. 

Hækkerups mening strafbart uanset, om den pågældende stat nogensinde blev 
landets fjende eller ej. Den sidste del af betragtningen synes dog ikke overbevi- 
sende og fandt heller ikke støtte blandt andre talere. 

Bøgholm (K) fremsatte under 2. behandlingen et ganske anderledes stand- 
punkt herom, nemlig at det kunne være svært i fredstid at tale om ”fjenden”, 
uanset hvor truende udsigterne til krig mv. måtte være. Han erkendte dog sam- 
tidig, at begrebet ”fjenden” i de pågældende strafferetlige bestemmelser skulle 
ses i relation til det juridiske krav om forsæt til en given strafbar handling, dvs., 
at den person, der foretog en inkriminerende handling, ”skal være klar over, at 
det han forbereder, er støtte til en magt, der på et givet tidspunkt vil være hans 
lands fjende” 

Mod denne forudsætning indvendte han imidlertid, at femtekolonnefolk for- 
mentlig ikke anså det land, hvis politik de førte, for deres eget lands fjende. Bøg- 
holm ville derfor foretrække udtrykket ”en med Danmark ikke-allieret magt” 
frem for det mere vage ”fjenden”. Han fandt dog ingen videre støtte for dette 
synspunkt. 

Aksel Larsens hovedindvending mod begrebet var, at det gav loven en slags 
tilbagevirkende kraft, da man først ville kunne bedømme, hvem der var fjenden, 
efter en krig eller besættelse havde fundet sted: 


”»Bistand til fjenden«, - ja så længe der ikke er krig, eller så længe landet ikke 
er udsat for meget drastiske, med militærmagt underbyggede trusler om krig fra 
fremmed magt, kan man ikke vide, hvem der er fjenden. Det kan naturligvis tæn- 
kes, at statsborgere ved deres politiske og praktiske handlinger udfører noget, som 
man senere under en eventuel krig kan fortolke derhen, at det var til gavn for 
fjenden, man nu har i den krig, men det vil altså sige i bedste fald, at den paragraf 
kan anvendes med tilbagevirkende kraft. Lad os sætte, at der i øjeblikket, i dette år 
eller nu, bliver foretaget sådanne handlinger, som kan straffes efter dette forslag; 
man kan ikke vide, at de er strafbare, før man ved, hvem der er fjenden. Muligvis 
kan der gå 10 år før man kan straffe dem. Hvordan i alverden skal den almindelige 
borger finde sig til rette eller kunne have en chance for at undgå straf efter denne 
paragraf” 5” 


55. RT 1951/52, Folketinget, sp. 3229. Se hertil Stephan Hurwitz, Den Danske Kriminalret — Speciel Del 
(GAD, 1955), s. 17, hvor det tværtimod anføres, at hvem den pågældende anser for sit lands fjende 
for så vidt er ligegyldigt — det afgørende er, hvem der efter folkeflertallets opfattelse er fjenden. 

56 RT 1951/52, Folketinget, sp. 3219. 

57. Ibid., sp. 3211 samt 3234. 

Justitsminister Helga Pedersen udtalte under 1. behandlingen den 14. marts 1951: 


”Med hensyn til hvad man skal forstå ved ordene »fjenden« og »fjendtlig«, er- 
kender jeg, at der kan råde en vis tvivl. Den kan efter min mening navnlig gøre 
sig gældende vedrørende $ 102 [den vedtagne $ 101], men jeg vil henskyde dette 
spørgsmål til behandling i udvalget”? 


Spørgsmålet blev dog øjensynligt ikke berørt af folketingsudvalget, som da heller 
ikke foreslog andre ændringer i bestemmelsen end forhøjelse af strafferammen 
fra 12 til 16 års fængsel.” Spørgsmålet fandt derfor ikke nogen endelig afkla- 
ring, inden loven blev endeligt vedtaget i juni 1952. Andre fortolkningsbidrag 
til begrebet ”fjenden” er behandlet nedenfor i afsnit 4 under gennemgangen af 
udvalgte bestemmelser i straffelovens kapitel 12. 

En anden ændring, der kan nævnes, er fjernelsen under 2. behandlingen af 
forslaget om kriminalisering af ”aktiv deltagelse i parti- eller organisationsar- 
bejde, der tilsigter på utilbørlig måde at samarbejde med den fjendtlige krigs- el- 
ler besættelsesmagt” (forslagets $ 103, stk. 2, nr. 5). Bestemmelsen er øjensynligt 
gået foreningsfriheden for nær, og den blev efter en del diskussion om en mere 
præcis afgrænsning helt fjernet med den begrundelse, at den også ville ramme 
medlemmer, der havde meldt sig ind i partiet/organisationen, inden der forelå 
krig eller påtvungen besættelse, uden at have skænket det en tanke, at det senere 
kunne komme i konflikt med den danske stat. Man var bl.a. bekymret for, at så- 
danne personer, når krigen/besættelsen først var en realitet, kunne få svært ved 
at melde sig ud igen, uden at den pågældende krigs- eller besættelsesmagt ville 
anse det for en fjendtlig handling af og måske skride til repressalier mod den 
pågældende.” 

I det hele taget kendetegner det lovforslagets behandling, at de bestemmelser, 
der på en eller anden måde gjorde indgreb i nogle af de centrale frihedsrettighe- 
der som ytrings- og foreningsfriheden, blev fjernet igen under lovbehandlingen 


58. RT 1950/51, Folketinget, sp. 2919. 

59. Baggrunden for forhøjelsen var, at bestemmelsen kunne tænkes at komme til at omfatte handlinger 
af et farligere indhold i og med, at man i tre andre bestemmelser (de vedtagne $$ 102, 107 og 108) 
foreslog, at de ikke som affattet i lovforslaget kom til at omfatte en tilstand ”under truende udsigt til 
krig”, men alene tog sigte på krigs- eller besættelsessituationer. RT 1951/52, Folketinget, sp. 3167-68. 

60 RT 1951/52, Folketinget, sp. 3168 f. Man havde i forvejen forsøgt at indsnævre bestemmelsens ræk- 
kevidde ved at tilføje ”aktiv” til forslaget fra det justitsministerielle udvalg, men mente ved nærmere 
overvejelse altså ikke dette kriterium i tilstrækkelig grad værnede mod at ramme de forkerte. 

eller i det mindste modereret. Et andet eksempel herpå er $ 129 a, der findes i 
straffelovens kapitel 14 og blev ændret ved samme lejlighed sammen med et par 
andre bestemmelser, der havde relation til stats- og sikkerhedsforbrydelserne. 
Bestemmelsen blev kaldt for ”presseparagraffen” og havde forinden været gen- 
stand for en del debat i dagbladene. Forslaget til ændringen lød oprindeligt som 
følger: 


”$ 129 a, stk. 1. Med bøde, hæfte eller fængsel indtil 2 år straffes den, der offent- 
liggør bevidst usande gengivelser eller falske citater af meddelelser om faktiske 
forhold fremsat til retsmøder eller givet i rigsdagens, kommunale eller offentlige 
råds eller myndigheders møder. 

Stk. 2. På samme måde straffes den, der bevidst usandfærdigt offentligt tillægger 
regeringen eller nogen anden offentlig myndighed en handling, som den ikke har 
foretaget, eller bevidst usandfærdigt giver en vildledende fremstilling af de om- 
stændigheder, hvorunder den har handlet?” 


Hvor det afgørende efter den hidtidige bestemmelse fra 1939 var de pågældende 
usandfærdige udtalelsers egnethed til at skade landets interesser i forhold til 
udlandet,” blev vægten med den foreslåede ændring i stedet lagt på selve den 
usandfærdige fremstilling uanset eventuelle skadevirkninger. 

Endvidere blev strafferammen med forslaget forhøjet fra fængsel indtil 6 må- 
neder til ditto indtil 2 år.” Dette ”sandhedskrav” blev anset for vidtgående og 
bestemmelsen blev efter udvalgsbehandlingen ændret tilbage til noget, der min- 
dede om den oprindelige bestemmelse, idet $ 129 a, stk. 2, fik følgende ordlyd: 


”Stk. 2. På samme måde straffes den, der ved bevidst usandfærdigt offentligt at 
tillægge regeringen eller nogen anden offentlig myndighed en handling, som den 
ikke har foretaget, skader landets interesser i forhold til udlandet?” (fremhævet her) 


Ud over at have justeret formuleringerne lidt i begyndelsen af bestemmelsen, 
blev den bevidst vildledende fremstilling af de omstændigheder, hvorunder re- 


61 Bestemmelsen lød som følger: ”$ 129 a, stk. 1. Med bøde, hæfte eller under skærpende omstæn- 
digheder med fængsel indtil 6 måneder straffes den, der offentliggør bevidst usande gengivelser 
eller falske citater af meddelelser om faktiske forhold fremsat i retsmøder eller givet i rigsdagens, 
kommunale eller offentlige råds eller myndigheders møder. Stk. 2. På samme måde straffes den, 
som bevidst usandfærdigt offentligt tillægger en offentlig myndighed handlinger, som den ikke har 
foretaget, når dette er egnet til at skade landets interesser i forhold til udlandet” 

62. RT 1949/50, Tillæg A, sp. 7203. 

geringen/offentlige myndigheder har handlet, fjernet uden nærmere begrun- 
delse. I stedet tilføjede man et krav om, at de usandfærdige oplysninger skulle 
skade landets interesser i forhold til udlandet. Vægten var altså igen lagt på op- 
lysningernes skadevirkning. Endvidere var betingelserne skærpet i forhold til 
bestemmelsens oprindelige formulering ved, at en mere potentiel skadevirkning 
ikke længere var nok til at gøre forholdet strafværdigt (udtrykt ved ordene ”egnet 
til at skade”…), idet man nu krævede, at oplysningerne rent faktisk havde skadet 
landets interesser. Ændringen var blevet til efter forhandling med Danske Dag- 
blades Fællesrepræsentation.& 
Ved 2. behandlingen bemærkede Thestrup bl.a. om ændringen: 


”Må jeg til slut som almindelig betragtning sige, at loven lader et vidt spillerum 
åbent for pressen. Fra alle sider i udvalget er vi enige om, at pressefriheden på 
engang er et af demokratiets bedste værn og største goder, og at man sjældent gør 
noget godt ved at forsøge på at indskrænke ytringsfriheden”'% 


Johs. Christiansen (RV) var som gammel pressemand også svært tilfreds med 
denne ændring: 


”Den [$ 129 a] var i hele sin form og indhold et så åbenbart anslag mod de fri- 


hedsrettigheder, et demokrati må og bør sikre pressen, at en ændring heri var 


nødvendig”% 


I øvrigt var 2. behandlingen kendetegnet ved en skærpelse af retorikken mellem 
særligt Thestrup og Hækkerup mod Aksel Larsen. Aksel Larsen sagde nu åbent, 
at loven sigtede til at ramme kommunisterne, og så hele lovforslaget som udtryk 
for en konspiration dikteret af USA og Atlantpagtlandene mod de kommunisti- 
ske partier i Europa: 


63 RT 1951/52, Tillæg B, sp. 2509 og 2513. Selvom $ 129 a altså fik en anden affattelse, kunne bevidst 
urigtige oplysninger i stedet rammes efter injurielovgivningen, herunder bagvaskelsesbestemmel- 
sen i straffelovens $ 268, der dengang lød som følger: ”Er en sigtelse fremsat eller udbredt mod 
bedre vidende, eller har gerningsmanden savnet rimelig grund til at anse den for sand, straffes 
gerningsmanden for bagvaskelse med hæfte eller fængsel indtil 2 år” — hvilket i øvrigt er samme 
strafferamme som for $ 129 a. 

64 RT 1951/52, Folketinget, sp. 3188. 

65 RT 1951/52, Folketinget, sp. 3193. 


Mindretalsudtalelse og juridiske notater 


153 


154 


STRAFFELOVENS KAPITEL 12 OG 13 


”….loven er ikke en dansk lov, den er kommet til verden i Atlantpagtens skygge, 
dens virkelige formål er — om muligt — at betrygge den amerikanske krigspolitik 
herhjemme gennem vilkårlige og antidemokratiske drastiske undertrykkelsesfor- 
anstaltninger mod anderledes tænkende. Flertallet af dem, der her på rigsdagen vil 
stemme for loven, undertrykker formodentlig overfor sig selv deres viden om, at 
der er tale om et stykke amerikansk undtagelseslovgivning, og søger at berolige sig 
selv med, at hensigten kun er at ramme kommunisterne”,”f 


Han trak paralleller til bl.a. indgrebene mod kommunisterne i USA og bemær- 
kede, at det var tydeligt, at loven ikke ville få virkning efter sin ordlyd, da regerin- 
gen ellers ville skulle stå til ansvar for at have opgivet Danmarks suverænitet og 
lagt den over i hænderne på amerikanerne med undertegnelsen af Atlantpagten 
og accepten af Marshall-hjælpen, med hvad den indebar af udenlandsk kontrol 
med de hjemlige finanser.” Lidt senere konstaterede han, at ”helt ideel ville loven 
naturligvis kun blive for disse partier (dvs. de partier, der stod bag tilslutningen 
til Atlantpagten), hvis der i loven udtrykkeligt blev anført: »hvad der ellers står i 
denne lov, kan den kun anvendes mod kommunister og ligesindede. «7 

Thestrup bemærkede hertil, at kommunisterne i kraft af deres ideologiske 
fundament udgjorde den største aktuelle fare for en femtekolonne: 


[Kommentar til citat fremført af Aksel Larsen tidligere i forhandlingen:] 

” jeg i en artikel i ”Berlingske Tidende” for 24. april 1948 skulle have skrevet 
nogle ord, som .… lød noget i retning af, at kommunismen vil gennemhulle de 
enkelte menneskers troskabsfølelse mod deres stat. [Aksel Larsen udbryder: Na- 
tion!] ….mod deres nation. Jeg kan ganske vedkende mig dette. Jeg kan henvise 
til juristudvalgets betænkning, hvor der står…: »Som karakteristisk for den sidste 
verdenskrig kan også fremhæves ideologiernes voksende betydning. Mange satte 
hensynet til den ideologi, som de anså for den rette, over deres nationale pligt.« 
Det er min opfattelse, at kommunismen, der jo er en af disse ideologier, netop vil 
gennemhulle de enkelte menneskers troskabsfølelse mod deres nation, som nazis- 
men gjorde det. Jeg mener i og for sig også, at vi har set adskillige eksempler på 
det i den senere tid”9 


66 RT 1951/52, Folketinget, sp. 3203. 
67 RT 1951/52, Folketinget, sp. 3202 f. 
68 RT 1951/52, Folketinget, sp. 3209. 
69 RT 1951/52, Folketinget, sp. 3230. 

Thestrup pointerede, at han ikke havde noget imod, at man forsøgte at ændre 
styreformen, så længe det skete ved demokratiske midler. Justitsminister Helga 
Pedersen afviste Aksel Larsens synspunkter således: 


”Det ærede medlem berørte forslagets forbindelse med kommunistloven i USA. 
Jeg finder kun anledning til at sige, at dette forslag i hvert fald ikke fra min side er 
motiveret med, at der i USA er fremsat forslag om at kriminalisere visse former 
for politisk virksomhed. Motiveringen for det foreliggende lovforslag er, som jeg 
sagde før, at de gældende bestemmelser i kapitel 12 og 13 ikke er tidssvarende. Det 
er ikke forslagets hensigt at ramme lovlig politisk virksomhed; sådan virksomhed 
kan ikke kaldes bistand til fjenden, som $ 102 [den vedtagne $ 101] alene sigter 
rr 


Sideløbende med denne debat rejste Aksel Larsen spørgsmålet om, at De danske 
Skytte-, Gymnastik- og Idrætsforeninger havde indgået en aftale med kriminal- 
politiet om at få sidstnævnte til at checke potentielle medlemmer for bl.a. med- 
lemskab af DKP, hvilket han mente var udemokratisk:”" 


”….jeg har ved at drage sagen frem villet vise, hvor illusorisk foreningsfriheden er 
her i landet, når en overbestyrelse i al hemmelighed, uden at 220.000 medlemmer 
ved det, etablerer en sådan aftale, hvor illusorisk den er, når politiet er draget ind 
i sådanne aftaler, og når det skal censurere optagelse af medlemmer i den demo- 
kratiske og upartiske organisation. Jeg har draget det frem, fordi vi her endelig har 
en dokumentation for, at kriminalpolitiet fører politiske kartoteker over borgerne, 
og den, der ikke tager afstand fra den slags, skal ikke komme herefter og kalde sig 
for demokrat?” 


Spørgsmålet om skytteforeningens eventuelle samarbejde med politiet blev igen 
rejst under 3. behandlingen, hvor bl.a. Hans Hækkerup bemærkede, at han ikke 
så noget unaturligt i, at en forening med det formål, som skytteforeningerne hav- 
de, holdt sig fri af kommunisterne, da forskellige udtalelser fra bl.a. Aksel Larsen 
ifølge Hækkerup ”måtte vække tvivl om det ærede medlems og hans partis natio- 
nale holdning””: Justitsministeren kunne efter nærmere undersøgelse på sin side 


70 
Få? 


72 
73 


RT 1951/52, Folketinget, sp. 3225. 

RT 1951/52, Folketinget, sp. 3213, 3234, 3238. Se endvidere Kommissionens beretning bind 6 om 
DKP. 

RT 1951/52, Folketinget, sp.3236 f. 

RT 1951/52, Folketinget, sp. 3339 f. 

bekræfte, at der på De danske Skytte-, Gymnastik- og Idrætsforeningers initiativ 
var blevet truffet en ordning i september 1950, hvorefter foreningerne, inden et 
medlem blev optaget, ved henvendelse til politiet kunne få at vide, om der var 
politiet noget bekendt, som kunne begrunde, at det ville være ”utilrådeligt” at 
optage den pågældende som medlem. Det skyldtes bl.a., at foreningernes med- 
lemmer kunne få tilladelse til at opbevare skydevåben hjemme, og foreningerne 
kunne efter justitsministerens ræsonnement ikke have personer som medlem- 
mer, der ikke ville kunne opnå våbentilladelse hos politiet. Ud over spørgsmålet 
om at have våben til opbevaring hjemme, var der også det hensyn, at medlem- 
merne i øvrigt havde let adgang til skydevåben og ammunition, hvilket ifølge 
ministeren ”begrunder en politimæssig interesse i som et led i kontrollen med 
våbenlovens overholdelse af have føling med skytteforeningernes rekruttering af 
medlemmer””%+ 

Justitsministeren fandt det derfor ikke udemokratisk, at foreningerne øn- 
skede at gardere sig mod at optage personer, som de mente ”arbejder for andre 
formål end det, som er foreningernes” Justitsministeren syntes hermed at ind- 
rømme, at medlemmer af DKP blev anset for en sådan sikkerhedsrisiko, at en 
udelukkelse fra bl.a. foreninger, hvor de kunne få adgang til våben, blev anset 
for at være i sin orden. Justitsministeren tilføjede dog samtidig, at man ikke her i 
landet blev registreret alene på grund af sin politiske overbevisning: 


”Ingen her i landet registreres af politiet blot på grund af sin politiske overbevis- 
ning. Men politiet har til opgave at værne om landets indre sikkerhed, og det eri 
den forbindelse dermed politiets pligt stadig at have sin opmærksomhed henvendt 
på alle sådanne foreteelser, som kan være udtryk for en trusel mod landets sik- 
kerhed og selvstændighed.” 


Den 26. marts 1952 vedtog Folketinget lovforslaget efter 3. behandlingen med 104 
stemmer for og 12 imod, mens en undlod at stemme.” 

Den 2. april 1952 var lovforslaget til 1. behandling i Landstinget. Debatten var 
i høj grad centreret om de ændringer, man havde foretaget i Folketinget ved 2. 
behandlingen, og som nogle medlemmer af Landstinget ikke umiddelbart kun- 
ne se det formålstjenlige ved. Lovforslaget blev efter 1. behandlingen henvist til et 


74. Gengivet i datidens retstavning. RT 1951/52, Folketinget, sp. 3345. 
75. RT 1951/52, Folketinget, sp. 3345. 
76 RT 1951/52, Folketinget, sp. 3353. 

udvalg på 15 medlemmer, som afgav betænkning den 27. maj 1952.7 I betænknin- 
gen over forslaget udtalte et flertal i udvalget, at nogle af de ændringer, som var 
foretaget i Folketinget, ikke kunne anses for forbedringer af forslaget, men tvært- 
imod efter Landstingets opfattelse svækkede dets hovedformål. Udvalget havde 
navnlig gerne set en genindførelse af $ 101 (forbud mod skjult økonomisk støtte 
til propaganda) og $ 103, stk. 2, nr. 5 (kriminalisering af aktivt medlemskab af 
parti eller organisation, der på utilbørlig måde samarbejder med fjende eller be- 
sættelsesmagt) samt en tilbageføring eller dog stramning af ”presseparagraffen” 
($ 129 a, stk. 2). Flertallet mente således, at også bevidst usandfærdige påstande, 
som var egnet til at undergrave tilliden til folkestyret, skulle gøres strafbare efter 
den nævnte bestemmelse. 

Landstingsudvalgets flertal afstod i sidste ende alligevel fra at komme med 
ændringsforslag for ikke at forsinke lovprocessen yderligere, idet lovforslaget el- 
lers skulle genfremsættes i næste samling og behandles på ny i begge ting. Des- 
uden havde Folketinget på forhånd tilkendegivet, at man følte sig bundet af de 
dér opnåede kompromisser, hvorfor der ikke var den store udsigt til, at Landstin- 
get ville kunne få gennemført sine ændringer alligevel. Under 2. behandlingen 
den 29. maj 1952 beklagede ordføreren for flertallet, Elmquist, sig derfor over, 
at Landstinget dermed reelt var sat ud af kraft, og at Folketinget udviste mang- 
lende respekt for grundlovens ånd og idé om to tings behandlinger og ret til at 
stille ændringsforslag.”? Når man alligevel fandt det ulejligheden værd at ytre sin 
uenighed i lovforslagets indhold, var det fordi Landstinget i stedet hæftede sin 
lid til den permanente straffelovskommission, som man håbede ville tage lands- 
tingsflertallets ”udtrykkeligt påpegede mangler” op til nærmere overvejelse ved 
en senere passende lejlighed.” 

Efter 2. behandlingen blev det besluttet at gå videre til 3. behandling af lov- 
forslaget med det samme, hvorpå ingen bad om ordet. Forslaget blev derefter 
vedtaget med 49 stemmer mod 6. 

Forinden havde dog også Landstinget fået lejlighed til at diskutere, om loven 
var eller ikke var rettet (specielt) mod kommunisterne. Under Landstingets 1. 
behandling den 2. april 1952 udtalte Steincke bl.a. følgende derom: 


77 RT 1951/52, Tillæg B, sp. 2505. 

78 RT 1951/52, Landstinget, sp. 1291 ff. 

79. RT 1951/52, Landstinget, sp.1291 f. Det skete imidlertid som bekendt aldrig, og loven viste sig tilsy- 
neladende at være mere langtidsholdbar end oprindeligt forudset. 

”Når man fra såkaldt kommunistisk side nu mener, at de paragraffer i det forelig- 
gende lovforslag, der skal imødegå den nævnte tendens til at sætte ideologien over 
hensynet til ens nationale pligt, skulle være rettet mod kommunisterne specielt 
— og altså alene mod dem —, må jeg på socialdemokratiets vegne protestere. De 
nævnte bestemmelser har et langt videre sigte. Tanken med dem er at imødegå 
enhver ideologi af den art, hvad enten den kalder sig nazistisk, ny-nazistisk, fasci- 
stisk, kommunistisk eller er af anden religiøs karakter. Grundbetragtningen er den 
ganske simple, at som forholdene har udviklet sig, er det enhver dansk statsborgers 
pligt at undlade alt, der kan bringe statens sikkerhed, uafhængighed eller frie selv- 
bestemmelsesret i fare, og det uanset hvilken politisk, social eller religiøs opfattelse 
han personlig eller rent privat måtte nære, eller hvilke sympatier han iøvrigt nærer. 
Han må ikke lade sig drive til at søge en fremmed magts bistand til ændring af eller 
til indvirken på hans eget lands politiske forhold.” 


Hertil svarede DKP's ordfører i Landstinget, Chr. Nielsen: 


”…[.det ærede medlem hr. Steincke jo absolut ikke udelukker, at loven er vendt 
imod kommunisterne f.eks. Han siger på sin egen facon, at det er ikke specielt 


”»81 


kommunister, lovforslaget sigter til, men det er altså ikke udelukket: 


Steincke bemærkede hertil: 


”Det ærede medlem [Chr. Nielsen] sagde endvidere, at jeg havde sagt, at forslaget 
ikke var rettet specielt mod kommunister. Nej, jeg sagde, at forslaget var rettet mod 
enhver uanset hans opfattelse, enhver, som af hensyn til en eller anden ideologi 
eller en eller anden religiøs opfattelse tilsidesætter sin nationale pligt i de tilfælde, 
som loven her særlig omhandler. Hvis det er særlig nærliggende for kommuni- 


”»82 


sterne at tilsidesætte denne pligt, så vil de blive ramt, og det vil jeg være glad for: 


Til dette citerede Chr. Nielsen Steincke for en anti-kommunistisk udtalelse bragt 
i Dansk Familieblad: 


”…[det ærede medlem [Steincke] i sidste nummer af — så vidt jeg ved — »Dansk 
Familieblad« har formuleret en motivering for lovforslaget, som i virkeligheden 


80 RT 1951/52, Landstinget, sp. 793 f. 
81 RT 1951/52, Landstinget, sp. 814. 
82 RT 1951/52, Landstinget, sp. 825. 

indeholder det, der er den reelle hensigt. Vedkommende, der har skrevet artiklen, 
fortæller, at da han kom ind til det ærede medlem hr. Steincke, indledte det ærede 
medlem med at sige, at nu blev han forstyrret midt i arbejdet med gennemgangen 
af femtekolonneloven, og på spørgsmålet om, hvorvidt det virkelig var nødvendigt 
med en sådan lov i Danmark, svarer det ærede medlem — her citerer jeg med for- 
mandens tilladelse -: »Ja, hvis vi ikke alle skal ende under kommunistisk styre.«” 
Det er dog klart og tydeligt, at denne lov skal ramme kommunisterne; det er det 
eneste, man har for øje, fordi man har stirret sig blind på kommunismen, og da 
det fremgår af denne bemærkning, at man med alle midler forsøge at holde sig 
udenfor kommunistisk indflydelse, nuvel, så er hensigten reelt afdækket”& 


lieblad.%+ 


Debatten om de rette adressater for loven blev også ført uden for Christians- 
borg. Som tidligere nævnt havde landsretssagfører Chr. Vilh. Hagens såledesi en 
artikel i Ugeskrift for Retsvæsen rettet et skarpt angreb mod lovforslaget. Også 
Hagens så en forbindelse til USAs netop vedtagne antikommunistlove og anførte 


bl.a. om sine betænkeligheder generelt: 


”Om loven har en bestemt adresse fremgår ikke af forslagets almindelige udtryk, 
og det er derfor uhyre vigtigt at undersøge, om forslaget er således affattet, at der 
er fuld sikkerhed for, at de rette rammes af loven. (….) 

Hvis man ser på udviklingen i udlandet på dette område af strafferetten, bestyrkes 
man i den opfattelse, at lovforslaget ikke i første række fremsættes for at definere 
begrebet landsforræderi, men først og fremmest fremsættes for at få vedtaget straf- 
febestemmelser mod visse former for politisk virksomhed. (.….) Den justitsmini- 
sterielle kommissions betænkning viser, at der er gjort et stort og ansvarsbevidst 
arbejde. Det vanskeligste dilemma for kommissionen har været beskrivelsen af de 
strafbare handlinger. I bestræbelserne for at affatte bestemmelserne, således at de 
kan ramme ikke alene allerede kendte former for statsforbrydelser, men også alle 
tænkelige og endog alle ikke forudsete former, er resultatet blevet et lovforslag, der 
i betænkelig grad bryder med det strafferetlige princip nullum crimen sine lege og 
med almindelig opfattelse af demokratiske rettigheder”% 


83 


RT 1951/52, Landstinget, sp. 829. 


84 RT 1951/52, Landstinget, sp. 831. 


85 


U 1951 B.190. 

3. PET OG STRAFFELOVENS KAPTTLER 12 OG 13 


De bestemmelser i kapitel 12 og 13, der navnlig har betydning for PET's efter- 
forskning er $$ 98, 100 og 101 (femtekolonnebestemmelsen), 107 og 108 (spiona- 
gebestemmelserne) og 114 (urobestemmelsen). 


4.STRAFFELOVENS KAPTTEL 12 
- STATENS YDRE SIKKERHED 


Femtekolonnebestemmelsen og spionagebestemmelserne findes i straffelovens 
kapitel 12. Det kompleks af regler, der er samlet i straffelovens kapitel 12, har tra- 
ditionelt fastsat straf over for den, der under krig eller truende udsigt hertil yder 
fjenden bistand ved råd eller dåd. Ved lovændringen i 1952 tilføjede man dertil, 
at fremmed besættelse skulle sættes i klasse med krig. Endelig blev også handlin- 
ger, der finder sted forud for en krig eller besættelse med en sådan situation for 
øje (5. kolonnevirksomhed), omfattet af loven. 
Kapitlet indledes med $ 98: 


”$ 98. Den, som foretager en handling, der sigter til ved udenlandsk bistand, ved 
magtanvendelse eller ved trussel derom at bringe den danske stat eller nogen del 
af denne under fremmed herredømme eller at løsrive nogen del af staten, straffes 
med fængsel indtil på livstid. 

Stk. 2. Efter bestemmelsen i stk. 1 straffes også den, som med det nævnte formål 
iværksætter mere omfattende sabotage, produktions- eller trafikstandsning, samt 
den, der deltager i sådan foranstaltning vidende om, hvortil handlingen sigter” 


Bestemmelsen beskytter den danske stats integritet og suverænitet mod ydre og 
indre angreb. Oprindeligt omfattede bestemmelsen kun magtanvendelse, men 
ved lovændringen kriminaliseredes også handlinger, der sigter til på anden 
måde at krænke statens suverænitet eller integritet, f.eks. økonomiske tvangs- 
foranstaltninger såsom afskæring af landets forsyninger eller anden pression af 
politisk karakter.” Stk. 2 var ikke med i det justitsministerielle udvalgs udkast til 
bestemmelsen fra starten, men blev tilføjet af Justitsministeriet som en eksem- 
plificering af ordene ”eller på anden ulovlig måde” som oprindeligt var indeholdt 
i stk. 1, men som udgik efter 2. behandlingen i Folketinget, fordi de blev skønnet 
for vage. ”Bringe under fremmed herredømme” omfatter ud over egentlig ind- 
lemmelse i en fremmed stat også tilvejebringelsen af en tilstand, hvor Danmark 
formelt bevarer sin selvstændighed, men reelt gøres afhængig af en fremmed 
magt som protektorat eller lydstat. Den danske stat omfatter også Færøerne og 
Grønland. Der findes ingen praksis vedrørende denne bestemmelse. 

Af betydning som ramme for PET's efterforskning har endvidere været be- 
stemmelsen i $ 100, der kriminaliserer offentlige udtalelser, der fremkalder fare 
for fjendtlige forholdsregler mod Danmark eller fremmed magts indblanding i 
den danske stats anliggender: 


”$ 100. Den, som ved offentlige udtalelser tilskynder til, eller som fremkalder øjen- 
synlig fare for fjendtlige forholdsregler mod den danske stat, straffes med fængsel 
indtil 6 år. 

Stk. 2. Den, som ved offentlige udtalelser tilskynder til, eller som fremkalder øjen- 
synlig fare for fremmed magts indblanding i den danske stats anliggender, straffes 
med hæfte eller fængsel indtil 1 år eller under formildende omstændigheder med 
bøde” 


86 Den tidligere $ 98 havde følgende ordlyd: ”Den, som foretager en handling, der sigter til ved magt- 
anvendelse eller trussel om sådan at bringe den danske stat eller nogen del af denne under fremmed 
herredømme eller at løsrive nogen del af staten, straffes med fængsel fra 4 år indtil på livstid” 

87 Vagn Greve m.fl., Kommenteret straffelov — Speciel del, 8. udg. (JØF, 2008), s. 3. 

Bestemmelsen omfatter også sandfærdige udtalelser, hvilket der var nogen debat 
om under lovbehandlingen.” Den tidligere $ 100 (indført ved lov nr. 87 af 15. 
marts 1939) havde samme indhold, bortset fra, at strafferammen i stk. 1 tidligere 
alene var hæfte eller fængsel indtil 3 år, hvor den efter 1952 blev forhøjet til 6 års 
fængsel. Endvidere var strafferammen i stk. 2 formuleret lidt anderledes som 
”bøde, hæfte eller fængsel indtil 1 år”. 

Den fare der fremkaldes, skal ifølge bestemmelsens ordlyd være ”øjensyn- 
lig”. Heri ligger et objektivt krav til farens evidens, hvilket bevirker, at kun frem- 
kaldelse af en høj grad af risiko er strafbar. Det antages derfor”, at det er en 
forudsætning for at kunne straffe, at gerningsmanden har været bevidst om, at 
handlingen medførte en oplagt risiko for fjendtlige forholdsregler eller fremmed 
indblanding. Begrebet ”fremmed indblanding” omfatter ikke ordinære diploma- 
tiske protester, som bl.a. er beskyttet af Wienerkonventionen af 1961 om diplo- 
matiske forbindelser.” Der findes ingen praksis vedrørende denne bestemmelse. 

Mere central for PET's efterforskning er $ 101, den såkaldte femtekolonnebe- 
stemmelse, der lyder som følger: 


”$ 101. Den, som med krig, besættelse eller andre fjendtligheder for øje foretager 
nogen handling, hvorved bistand til fjenden forberedes, straffes med fængsel indtil 
16 år” 


Bestemmelsen blev indført ved lovændringen i 1952 og har således ingen for- 
gængere. Den udgør kerneområdet inden for femtekolonnevirksomhed, idet 
bestemmelsen kriminaliserer de handlinger, der letter en eventuel fjendtlig ind- 
trængen eller overtagelse af kontrol, før krig eller fjendtligheder er brudt ud. 
Ifølge det justitsministerielle udvalgs betænkning er bestemmelsen ret vid 


88 Ved ændringen i 1952 var et mindretal i folketingsudvalget for så vidt angår stk. 1 betænkelige ved 
at knytte strafansvar til offentlige farefremkaldende udtalelser, når disse i øvrigt var sande, men da 
bestemmelsen ikke udvidede det strafbare område i forhold til gældende ret, afstod man fra at dis- 
sentiere. RT 1951/52, Tillæg B, sp. 2511. 

89 Før ændringen i 1939 havde bestemmelsen følgende ordlyd: ”Den, som ved offentlige udtalelser 
tilskynder til, eller som fremkalder øjensynlig fare for fjendtlige forholdsregler mod den danske stat 
eller for fremmed stats indblanding i dens anliggender straffes med hæfte eller med fængsel indtil 
3 år” 

90 Jf. kommenteret straffelov, speciel del, s. 6. 

91. Wienerkonventionen trådte i kraft d. 25. april 1964. Danmark ratificerede konventionen den 18. juni 
1968 (Lovtidende C, 1968, nr. VII, s. 529, Bekendtgørelse nr. 107 af 11. november 1968). 

og må nødvendigvis være det, hvis den skal kunne ramme de forhold, hvorpå 
den tager sigte.” I sin kommentar til bestemmelsen udbyggede Stephan Hurwitz 
dette synspunkt på Kriminalistforeningens Årsmøde den 14. november 1949: 


”Der foreligger her et særligt vidt formuleret gerningsindhold. Det har naturligvis 
været nøje overvejet, om det var muligt at konkretisere bestemmelsen ved angi- 
velse af bestemte type-handlinger, men kommissionen har ikke kunnet finde no- 
gen snævrere formulering, som er forenelig med en effektiv kriminalisering af den 
herhen hørende særlig farlige adfærd. En væsentlig begrænsning følger af de krav, 
der stilles til det kriminelle forsæt og beviset herfor. I motiverne har man som ek- 
sempler peget på forberedelse til at hjælpe fjendtlige invasionstropper og forbere- 
delser til overtagelse af landets administration i forståelse med besættelsesmagten. 
Propagandistisk virksomhed omfattes ikke af bestemmelsen. Det kan forudses, at 
bestemmelsen vil blive genstand for kritik. En sådan kan kun betegnes som værdi- 
fuld, hvis den er positiv, d.v.s. anviser nøje præcisere kriterier. Ved bedømmelsen af 
bestemmelsens betydning må for øvrigt også ses hen til de muligheder, den rummer 
som basis for foretagelse af politimæssige efterforskningsskridt?” 


Mens et vist samarbejde med fjenden under en besættelse forudsættes eller i 
hvert fald kan være legitim efter den humanitære folkeret, anses forberedelse 
af bistand til fjenden før krig eller besættelse altid som uforsvarlig og dermed 
strafbar. Som eksempler på handlinger omfattet af bestemmelsen nævnes i den 
kommenterede straffelov etablering af beredskab til hindring af danske militære 
operationer og lettelse af fjendtlige forberedelser til sabotagehandlinger, opstil- 
ling af guerillastyrker og forberedelser, der træffes for under en kommende be- 
sættelse og i forståelse med besættelsesmagten at kunne overtage og videreføre 
landets administration, herunder driften af offentlige samfærdsels- og kommu- 
nikationsmidler.” 

Spørgsmålet om, hvem der er fjenden i fredstid, er ret centralt for forståelsen 
af denne bestemmelse. Som omtalt ovenfor under gennemgangen af lovforsla- 
gets hovedtemaer var der en vis usikkerhed om, hvem der kunne betegnes som 
”fjende” i fredstid, ikke mindst på grund af de uheldige implikationer en sådan 
etikettering kunne have for forholdet mellem Danmark og det pågældende land. 


92 Bet. vedr. forslag til ændringer af straffelovens kapitler 12 og 13 (1949), s. 34. 

93. Fremhævet her. Nordisk Kriminalistisk Årbog 1949-50: Forhandlingerne på Dansk Kriminalistfor- 
enings Årsmøde i København den 14. november 1949, s. 102 f. 

94. Kommenteret straffelov — Speciel del, s. 6. 

Stadsingeniør Olaf Forchhammer” peger på et centralt problem i et brev med 
”nogle lægmandsbetragtninger” til det udvalg i Folketinget, der behandlede lov- 
forslaget. Forchhammer anførte om begrebet ”truende udsigt til krig”: 


”Uanset, at den »kolde krig« rummer en øjensynlig krigsfare, er det formentlig lige 
så øjensynligt, at det vil være udelukket at udpege en fremmed stat, med hvilken 
man iøvrigt opretholder normale forbindelser som »fjendtlig magt«. (.) Kriteriet 
synes derfor uanvendeligt selv under den nuværende kolde krig (og måske netop 
under den)?” 


Hurwitz skriver i Den Danske Kriminalret følgende om bestemmelsen og begre- 
bet ”fjenden”: 


”At handlingen skal være foretaget med krig eller lign. for øje, angiver en subjektiv 
betingelse, hvorefter handlingen skal tilsigte forbindelse med begivenheder som 
de nævnte. Noget forsæt til at fremkalde sådanne begivenheder kræves ikke. Ej 
heller kræves, at der på handlingens tidspunkt faktisk er udsigt til krig eller lign. 
Når det siges, at handlingen skal forberede bistand til fjenden, ligger heri, at den 
magt, som bistanden skal tjene, skal være landets fjende, når og dersom bistanden 
får betydning. Der er med andre ord tale om en med henblik på krig og besæt- 
telse potentiel fjende. Subjektivt er det afgørende, at der er handlet med bevidst- 
hed herom. Hvem den pågældende anser som landets ven eller fjende er naturligvis 
ligegyldigt. Han må bøje sig for folkeflertallets opfattelse, som det udtrykkes på 
forfatningsmæssig måde” 


Landsretssagfører Hagens fremfører i den tidligere omtalte artikel vedrørende 
$ 101: 


”Kernen i lovforslaget og det væsentligste nye i lovforslaget er $ 102 [den vedtagne 
$ 101], der som betænkningen fra justitsministeriets udvalg udtrykker det ”tilsigter 
at ramme den såkaldte 5.-kolonnevirksomhed”, men denne nydannelse er vist det 
mest uklare i hele forslaget. (..) 


95  Stadsingeniør Olaf Forchhammer var en aktiv deltager i den offentlige debat om en række retlige 
spørgsmål, bl.a. retsopgøret. 
96 Brev fra Olaf Forchhammer, marts 1951, ”Nogle lægmandsbetragtninger vedrørende Lovforslag om 


landsskadelig virksomhed (fremsat i folketinget d.12/5 50 og 8/3 51)”, Kasse 0005 JMs 6. ktr. 1947- 


1967 Journalsager 59 C, Rigsarkivet. 
97. Fremhævet her. Stephan Hurwitz, Den Danske Kriminalret — Speciel Del, s. 17 

Rent bortset fra, at ingen med de usikre udenrigspolitiske forhold i fredstid kan 
vide, hvem der bliver ”fjender”, risikerer man, at den gør en hvilken som helst 
lovlig politisk virksomhed til en grov forbrydelse” 


Spørgsmålet om, hvem der kan betragtes som ”fjenden” i fredstid, blev som tidli- 
gere nævnt ikke endeligt afklaret inden lovens vedtagelse og har heller ikke siden 
fundet nærmere afklaring i praksis, da der ikke findes nogen domspraksis ved- 
rørende $ 101. Det må medgives, at det kan være svært at angive en ”fjende” når 
er ikke foreligger en krigstilstand, men en afklaring af dette spørgsmål har dog 
ikke været afgørende for den anvendelse, som bestemmelsen reelt har fået i prak- 
sis, nemlig som grundlag for en efterforskning og registrering af visse politiske 
bevægelser, som PET fandt anledning til at holde nærmere øje med, se nærmere 
nedenfor under den afsluttende vurdering sidst i dette kapitel. 

Ligeledes centrale for PET's efterforskning er bestemmelserne i $$ 107 og 108 
(spionagebestemmelserne), hvis anvendelse som nogle af de få bestemmelser i 
straffelovens kapitler 12 og 13 delvis er klarlagt af domspraksis. Bestemmelserne 
har deres forgængere i en enkelt spionagebestemmelse, der for første gang kom 
ind i dansk ret ved lov nr. 150 af 2. august 1914. Indtil da blev spionage betragtet 
som en forbrydelse, der ikke kunne forekomme i fredstid.” Bestemmelsen gik 
uændret over i 1930-straffelovens som $ 105. Ved lov nr. 87 af 15. marts 1939 blev 
strafferammen forhøjet til seks år. Samtidig blev ”fremmed militært efterret- 
ningsvæsen” ændret til ”en fremmed stats efterretningsvæsen”. Ved lovændrin- 
gen i 1952 blev $ 105 udskilt i to særskilte bestemmelser. 

$ 107 er den egentlige spionageparagraf og lyder som følger: 


”$ 107. Den, som i fremmed magts eller organisations tjeneste eller til brug for per- 
soner, der virker i sådan tjeneste, udforsker eller giver meddelelse om forhold, som 
af hensyn til danske stats- eller samfundsinteresser skal holdes hemmelige, straf- 
fes, hvad enten meddelelsen er rigtig eller ej, for spionage med fængsel indtil 16 år. 
Stk. 2. Såfremt det drejer sig om de i $ 109 nævnte forhold, eller handlingen finder 
sted under krig eller besættelse, kan straffen stige indtil fængsel på livstid;”"? 


98 Chr. Vilh. Hagens, Udkastet til en ”s.-kolonnelov”, s. 193. 

99 Jørn Vestergaard, Påvirkningsagenter — Om spionageparagraffer mv., i Juristen 4/94, s. 157 f. og 
samme: i Meningsagenter — Om straffelovens spionageparagraffer, i Kriminalistisk Årbog 1992, s. 95 
ff. 

100 Bestemmelsen afløste den tidligere $ 105, som indtil 1939 havde følgende ordlyd: ”Den, som fore- 
tager noget, hvorved fremmed militært efterretningsvæsen sættes i stand til eller hjælpes til umid- 

Kerneområdet for denne bestemmelse er kvalificeret efterretningsvirksomhed 
(spionage i egentlig forstand), det vil sige videregivelse af oplysninger, der af hen- 
syn til statens sikkerhed skal holdes hemmelige, til en fremmed efterretningstje- 
neste. De klassificerede oplysninger vil som regel primært være af militær eller 
politisk art, men kan også vedrøre økonomiske forhold. Selvom begrebet ”dan- 
ske stats- og samfundsinteresser” kan synes meget vidt, kan man på den anden 
side ikke umiddelbart sætte lighedstegn med enhver oplysning, der er omfattet 
af de almindelige bestemmelser om offentligt ansattes tavshedspligt. Det er ikke 
afgørende, om de pågældende oplysninger er klassificerede, men om de af hen- 
syn til statens sikkerhed skal holdes hemmelige over for et givet fremmed efter- 
retningsvæsen.” 

Af nyere praksis vedrørende $ 107 kan bl.a. nævnes den såkaldte Lenz-sag, 
hvor der dog ikke skete tiltalerejsning, da justitsministeren tiltrådte Rigsadvoka- 
tens vurdering af, at sagen var forældet.” Til illustration af, at stats- og sikker- 
hedsforbrydelserne ikke kun vedrører danske statsborgere, kan endvidere næv- 
nes en sag fra 1980, hvor en udenlandsk statsborger (Jorg Meier) blev idømt seks 
års fængsel for forsøg på spionage efter bl.a. $ 107 stk. 1 og 2, for at have indrejst 
til og opholdt sig her i landet under falsk identitet i fem år med det formål at 
skaffe forskellige oplysninger om statshemmeligheder for et fremmed efterret- 
ningsvæsen. Vedkommende havde bl.a. overtalt en dansk kvinde til at tage an- 
sættelse i Udenrigsministeriet for at skaffe ham et antal dokumenter derfra, som 
han overlod til det fremmede efterretningsvæsen.”” Af andre sager kan nævnes: 


U 1959.718 Ø (Blechingberg-sagen): Handelsrådgiver ved dansk ambassade i ud- 
landet (Blechingberg) blev idømt 8 års fængsel efter $ 107, stk. 1, for at have udle- 
veret hemmeligtstemplede dokumenter fra ambassaden til en agent for det polske 
efterretningsvæsen. Vedkommende blev også dømt efter $ 108 for at have haft 
forbindelse med fremmed efterretningsvæsen og for at have udleveret en række 


delbart eller middelbart at virke inden for den danske stats område, straffes med fængsel indtil 2 år 
eller under formildende omstændigheder med hæfte” 

101 Jørn Vestergaard, Påvirkningsagenter, s. 155 f. 

102 Strafforældelsesreglerne findes i straffelovens $ 93. Forældelsesfristen er 2 år, når der ikke er hjemlet 
højere straf end fængsel i 1 år, 5 år, når der ikke er hjemlet højere straf end fængsel i 4 år, 10 år, når 
der ikke er hjemlet højere straf end fængsel i 10 år, og 15 år, når der ikke er hjemlet højere straf end 
fængsel på bestemt tid. Når der er hjemlet straf på livstid, sker ingen forældelse. Forældelsesfristen 
regnes fra den dag, da den strafbare virksomhed er ophørt. 

103 U1980.421/1 H. Vedkommende blev også dømt for bl.a. overtrædelse af straffelovens $ 108, stk. 1, se 
nærmere om denne bestemmelse nedenfor. 

uklassificerede dokumenter. Blechingberg var kommet i et økonomisk afhængig- 
hedsforhold til den omtalte fremmede magts repræsentant, hvilket blev udnyttet 
af den polske efterretningstjeneste til at presse ham til at udlevere forskellige do- 
kumenter, bl.a. under trusler mod ham og hans nærmeste. 


U 1960.896 H (Runa-sagen): Domfældelse efter $ 107, stk. 1, for udfærdigelse af 
tegninger over dansk fort, etablering af kontakt til fremmed efterretningsvæsen, 
opfordring af befalingsmand til udfærdigelse af de nævnte tegninger og aflevering 
til anden underagent og for opfordring til befalingsmand om at meddele oplysnin- 
ger om militært udstyr mv. 


Herudover findes nogle trykte domme fra perioden 1947-50 om forhold begået 
under besættelsen (vedrørende den dagældende $ 105). 

Mens $ 107 som nævnt vedrører den ”egentlige” spionagevirksomhed, krimi- 
naliserer $ 108 ”resttilfældene” af samarbejde med fremmed efterretningsvæsen: 


”$ 108. Den, som uden at forholdet falder ind under $ 107, i øvrigt foretager no- 
get, hvorved fremmed efterretningsvæsen sættes i stand til eller hjælpes til umid- 
delbart eller middelbart at virke inden for den danske stats område, straffes med 
fængsel indtil 6 år. 

Stk. 2. Såfremt det drejer sig om efterretninger vedrørende militære anliggender, 
eller virksomheden finder sted under krig eller besættelse, kan straffen stige indtil 
fængsel i 12 år” 


$ 108 kaldes også for ”den milde spionageparagraf,” der retter sig mod videregi- 
velse af oplysninger til udenlandske agentorganisationer. Bestemmelsen omfat- 
ter al strafbar efterretningsvirksomhed, der ikke rammes af spionagebestem- 
melsen i $ 107, det vil sige dels efterretningsvirksomhed rettet mod Danmark, 
men vedrørende forhold, der ikke skal holdes hemmelige, eller hvis hemmelig- 
holdelse i hvert fald ikke er påkrævet af hensyn til danske stats- eller samfunds- 
interesser, dels efterretningsvirksomhed, som ikke er rettet mod Danmark. 
Til forskel fra bestemmelsens forløber ($ 105), har man erstattet udtrykket ”en 
fremmed stats efterretningsvæsen” med ”fremmed efterretningsvæsen” for også 
at kunne ramme bistand til fremmed efterretningsvæsen, som ikke er statsligt 
organiseret. 

Ifølge det justitsministerielle udvalgs betænkning bør tiltale typisk rejses i 
tilfælde, hvor der til brug for fremmed efterretningsvæsen hemmeligt eller gen- 
nem systematisk virksomhed tilvejebringes oplysninger (eller sammenstillinger 
deraf), som kendeligt for den pågældende kan benyttes til skade for danske eller 
fremmede samfundsinteresser eller enkeltpersoners liv eller sikkerhed. Derimod 

mente udvalget ikke, der i almindelighed burde rejses tiltale i anledning af en- 
keltstående mere tilfældige udtalelser til repræsentanter for et fremmed efterret- 
ningsvæsen, og sådan er bestemmelsen også siden blevet fortolket.” 

Det er antaget, at en grundlæggende del af gerningsindholdet består i etable- 
ring af kontakt med fremmed efterretningsvæsen (om end det næppe i sig selv 
er nok).% Bestemmelsen omfatter eksempelvis overladelse af uklassificerede 
oplysninger af militær betydning eller tilsvarende oplysninger om samfunds- 
økonomiske eller andre statslige anliggender, men også informationer til brug 
for fremmed efterretningsvæsen vedrørende herværende enkeltpersoner eller 
grupper af personer, f.eks. fremmede, der har fået asyl her i landet. Den omfatter 
endvidere aktiviteter i form af hjælp til fremmed efterretningsvæsen til at virke i 
Danmark, f.eks. ved at tilvejebringe dækadresser, falske identiteter og lignende. 

Bestemmelsens ordlyd rækker imidlertid videre end til de nævnte typetilfæl- 
de, og en begrænsning, hvorved mere uskyldige — eller ifølge Hurwitz efter om- 
stændighederne ligefrem ønskelige — former for efterretningsvirksomhed holdes 
uden for strafansvar, menes at være sikret ved den særlige påtalebestemmelse i $ 
110 f, hvorefter påtale kun sker efter justitsministerens påbud. ”” 

I det justitsministerielle udvalgs udkast til bestemmelsen var sædvanlig jour- 
nalistisk og rent erhvervsmæssig efterretningsvirksomhed udtrykkeligt undtaget 
(stk. 3) under forudsætning af, at man ikke med en sådan efterretningstjeneste 
forfulgte et biformål, som var omfattet af bestemmelsens stk. 1. Efter ønske fra 
det folketingsudvalg, der blev nedsat den 5. april 1950 for at undersøge behovet 
for ændringer af straffelovens kapitler 12 og 13, blev denne del af bestemmelsen 
imidlertid ikke medtaget i Justitsministeriets lovforslag. Folketingsudvalget var 
bekymret for, at ulovlig efterretningsvirksomhed kunne drives under dække af 
journalistisk virksomhed eller efterretningstjeneste i erhvervsmæssigt øjemed. 
For at udelukke misforståelser og uberettigede modsætningsslutninger, mente 
man det var bedst ikke at medtage bestemmelsen, men anførte samtidig i lovfor- 
slagets bemærkninger, at man anså det for ”selvfølgeligt, at efterretningstjeneste 
af den nævnte art lovligt kan finde sted som hidtil;”””” Endvidere falder diploma- 


104 Bet. vedr. forslag til ændringer af straffelovens kapitler 12 og 13 (1949), S. 40-41. 

105. Kommenteret straffelov — Speciel del, s. 16. 

106 S. Hurwitz, Den Danske Kriminalret - Speciel del, s. 25. Hurwitz angiver ikke nærmere, hvad han 
forstår ved ”ønskelig” efterretningsvirksomhed. 

107 Forslag til lov om ændring i og tilføjelser til borgerlig straffelov, RT 1950/51, Tillæg A, sp. 7198: 
”Det må anses for selvfølgeligt, at efterretningstjeneste af den nævnte art lovligt kan finde sted som 
hidtil. Ulovlig efterretningsvirksomhed kan imidlertid tænkes drevet under dække af journalistisk 

tisk efterretningsvirksomhed i form af indberetninger fra udenlandske repræ- 
sentationer til hjemlandet om forskellige politiske, økonomiske m.fl. forhold i 
værtslandet uden for bestemmelsens område.” 

I forlængelse af den såkaldte Arne Herløv Petersen-sag'” pågik i begyndelsen 
af 1980'erne en diskussion om, hvorvidt $ 108 også under visse omstændigheder 
kunne omfatte modtagelse af eller omgang med oplysninger, som fremmed efter- 
retningsvæsen måtte forsyne nogen med. I en pressemeddelelse fra den 17. april 
1982 om Arne Herløv Petersen-sagen anførte Justitsministeriet, at propagan- 
daformidlende virksomhed i visse tilfælde kunne falde ind under straffelovens 
$ 108. Justitsministeriet mente i den forbindelse, at domstolene, hvis en sådan 
sag blev rejst, navnlig ville lægge vægt på, om virksomheden efter en samlet 
bedømmelse — herunder samarbejdsformer, vederlæggelse og graden af afhæn- 
gighed mellem parterne — klart havde været drevet med det overordnede sigte 
at sætte den fremmede efterretningstjeneste i stand til at forfølge sine formål, 
således at bistanden adskilte sig fra, hvad der blot med nogen rimelighed kunne 
betegnes som normal virksomhed som journalist eller forfatter her i landet. 

Justitsministeren besluttede imidlertid i den konkrete sag at undlade rets- 
forfølgning af Arne Herløv Petersen med den begrundelse, at man ikke fandt 
danske interesser var blevet skadet i en sådan grad, at der var fuldt tilstrækkelig 
anledning til at rejse tiltale. Endvidere blev det anført i pressemeddelelsen, at 
Justitsministeriet i sådanne sager altid ville benytte sin tiltalebeføjelse ”med den 
yderste varsomhed”, dels af hensyn til ytringsfriheden, dels fordi andre virke- 
midler ofte ville være tilstrækkelige.”” Domstolene fik derfor ikke lejlighed til at 
bidrage til fortolkningen af, hvorvidt og i så fald under hvilke betingelser $ 108 
også omfatter propagandavirksomhed. 

Jørn Vestergaard har senere anført, at man ved forkastelsen af lovforslagets 
$ 101 om modtagelse af skjult støtte til propaganda for fremmed magt mv., havde 
gjort endelig op med dette forhold og besluttet ikke at kriminalisere det: 


virksomhed eller efterretningstjeneste i erhvervsmæssigt øjemed. For at udelukke misforståelser 
har man ment det rettest ikke at medtage bestemmelsen, fra hvilken man måske også kunne drage 
uberettigede modsætningsslutninger” 

108 Bet. vedr. forslag til ændringer af straffelovens kapitler 12 og 13 (1949), S. 40-41. 

1og Se om sagen i Kommissionens beretning bind 13. Arne Herløv Petersen blev den 17. april 1982 med- 
delt tiltalefrafald for overtrædelse af straffelovens $ 108 for ulovlig forbindelse med en fremmed 
efterretningstjeneste. 

110 Justitsministeriet den 17. april 1982: Arne Herløv Petersen-sagen. Pressemeddelelsen er bl.a. gengi- 
vet i FT 1981/82, FF sp. 6767 ff. samt i Kommissionens beretning, bind 13 

”Lovudvalget, Justitsministeriet og Rigsdagen opfattede helt klart forholdet såle- 
des, at $ 108 kun omfatter ulovlig efterretningsvirksomhed, jf. paragraffens ordlyd. 
(...) Dette betyder, at det er helt afgørende for den strafferetlige bedømmelse af 
en kontakt med et fremmed efterretningsvæsen, hvilken vej informationerne går. 
Den milde spionageparagraf retter sig alene mod videregivelse af oplysninger til 
udenlandske agent-organisationer. Til trods for sin vidtgående ordlyd omfatter 
bestemmelsen ikke modtagelse eller omgang med oplysninger, som sådanne orga- 
nisationer måtte forsyne nogen med. Paragraffen påbyder så at sige ensretning af 
informationsstrømmen, og fornuftigt nok i den rigtige retning. Den er ikke tænkt 
som statssikkerhedens kinesiske mur eller — med det af Churchill i 1946 lancerede 
udtryk — ”jerntæppe til forebyggelse af påvirkning udefra.” 


Den kommenterede straffelov tilslutter sig dette synspunkt og henviser bl.a. til 
den nævnte artikel.”? En nærmere drøftelse af de nævnte synspunkter følger ne- 
denfor i kapitlets afsluttende sammenfatning og vurdering. 

Der foreligger flere domme om $ 108 end om $ 107 i trykt retspraksis. End- 
videre er der i en del af de domme, der vedrører $ 107, også pådømt et eller flere 
forhold under $ 108 (U 59.718 Ø, U 60.906 H og U 80.421 H, se under $ 107). 

Herudover kan nævnes følgende sager: 


U 2002.936 Ø: En toldassistent blev idømt 4 måneders fængsel for overtrædelse 
af $ 108, stk. 1, for at have givet oplysninger til DDR's efterretningstjeneste om 
det danske toldvæsens struktur mv. samt om danske statsborgere. Byretten hav- 
de oprindeligt kun idømt ham 60 dages fængsel, idet de så det som formilden- 
de omstændigheder, at den pågældende ikke selv havde taget kontakt til DDR's 
efterretningsvæsen, men over længere tid var planlagt forsøgt hvervet af DDR's 
efterretningsvæsen, at han alene havde givet oplysninger under forhørsagtige om- 
stændigheder samt at DDRs myndigheder havde lagt pres på ham ved at true ham 
med anklage om spionage mod DDR. Endelig blev det lagt til grund, at de østtyske 
efterretningsfolk havde lagt et mere uudtalt pres på toldassistenten, som denne 
kunne have opfattet på den måde, at hans muligheder for at få sin forlovede ud 
af DDR ville være stærkt begrænsede, hvis han ikke samarbejdede. Landsretten 
forhøjede straffen til 4 måneder under henvisning til forbrydelsens karakter samt 
den omstændighed, at han forinden var blevet advaret af PET mod at have kontakt 
med de pågældende myndighedspersoner i DDR. I formildende retning blev der 
lagt vægt på den meget lange tid, der var forløbet, siden forholdet blev begået. 


11 Forfatterens fremhævninger. J. Vestergaard, Påvirkningsagenter, s. 161. 
12. Kommenteret straffelov — Speciel del, s. 16. 

U 1978.167 H: 8 års fængsel for overtrædelse af bl.a. $ 108, stk. 2, og for forsøg på 
overtrædelse af stk. 1, ved i perioden fra november 1972 til maj 1976 at have bistået 
fremmed efterretningstjeneste (det oplyses ikke i dommen hvilken tjeneste, der 
er tale om) med at fremskaffe oplysninger af såvel militær som af ikke-militær 
art og uden fornøden tilladelse at have solgt diverse elektroniske komponenter 
og lignende. Ved strafudmålingen blev der bl.a. lagt vægt på, at tiltaltes bevæg- 
grunde måtte antages at have været økonomisk vinding (retten konfiskerede hans 
fortjeneste) samt at de oplysninger, der blev videregivet og de genstande, der blev 
solgt, angik militært betydningsfulde forhold. I strafudmålingen indgik også over- 
trædelser af våbenloven og loven om valutaforhold. 


U 1975.884 Ø: En tidligere sergent og hjemmeværnsmand blev idømt 8 måne- 
ders fængsel (forsøg på overtrædelse af $ 108, stk. 1) for at have taget kontakt til 
den sovjetiske ambassade med tilbud om at skaffe USSRK's efterretningstjeneste 
oplysninger af interesse for denne. Den domfældte havde et vist kendskab til mili- 
tære anliggender, hvilket også var anført i skrivelsen til ambassaden. Ambassaden 
havde imidlertid sendt skrivelsen videre til det danske udenrigsministerium med 
anførelse af, at indholdet ikke vedkom ambassaden. 


U 1966.204 Ø: En tidligere premierløjtnant henvendte sig til det østtyske efter- 
retningsvæsen og lod sig hverve som agent mod kontant betaling med nærmere 
angivne opgaver i Danmark og Vesttyskland, som han dog aldrig nåede at ud- 
føre. Kort tid efter henvendte han sig nemlig til Forsvarets efterretningsafdeling 
og fortalte om den østtyske forbindelse. Han nægtede at have givet østtyskerne 
oplysninger eller at have haft forsæt hertil, og han gjorde gældende, at henven- 
delsen til østtyskerne alene var økonomisk begrundet (han manglede penge til at 
betale hotelregningen og hjemrejsen fra Berlin efter en forretningsrejse) og for at 
benytte forbindelsen til at etablere et samarbejde med en dansk efterretningstjene- 
ste, da han var ked af, at hans militære løbebane var blevet afbrudt og ønskede at 
genindtræde i hærens tjeneste, evt. via deltagelse i efterretningstjenesten. Retten 
godtog ikke hans forklaring, men mente det var overvejende sandsynligt, at den 
pågældende ved sin handlemåde havde bragt sig i et vist afhængighedsforhold til 
det østtyske efterretningsvæsen og i en given situation ville være rede til at give 
denne oplysninger af den art, han i første omgang havde tilbudt dem. Det blev for 
retten oplyst, at den tiltalte havde kendskab til forskelligt stof af efterretningsmæs- 
sig karakter, som det ville være af stor værdi for en østmagt at komme i besiddelse 
af. Han blev idømt 8 måneders fængsel for forsøg på overtrædelse af $ 108, stk. 1, 
da den efterfølgende henvendelse til Forsvarsstabens efterretningsafdeling ifølge 
retten ikke kunne anses som frivillig tilbagetræden fra forsøg. 

Endelig kan nævnes Østre Landsrets dom af 2. maj 1991 (Blekingegade-sagen), 
hvor Bo Weimann blandt andre forhold blev dømt for at have indsamlet og sy- 
stematiseret oplysninger om jødiske personer samt om pro-israelske personer og 
firmaer fra åbne kilder og videregivet oplysningerne til PFLP.”3 


113 Denne del af sagen var ikke omfattet af udmålings-anken til Højesteret, gengivet i U 1992.94 H, jf. 
Jørn Vestergaard, Påvirkningsagenter, s. 157. 

5. STRAFFELOVENS KAPITEL 13 
- STATENS INDRE SIKKERHED 


I straffelovens kapitel 13 om angreb på statens indre sikkerhed har særligt den så- 
kaldte urobestemmelse i $ 114 været af interesse for PET's forhold. Bestemmelsen 
havde følgende ordlyd: 


”$ 114. Den, som deltager i eller yder væsentlig økonomisk eller anden væsentlig 
støtte til korps, gruppe eller sammenslutning, der har til hensigt ved magtanven- 
delse at øve indflydelse på offentlige anliggender eller fremkalde forstyrrelse af 
samfundsordenen, straffes med fængsel indtil 6 år” 

Stk. 2. Den, som deltager i ulovlig militær organisation eller gruppe, straffes med 
bøde eller hæfte eller under skærpende omstændigheder med fængsel indtil 2 år” 


$ 114 blev indsat i straffeloven i 1952 og kriminaliserer medlemskab af og forskel- 
lige former for støtte til visse sammenslutninger. Bestemmelsen blev væsentligt 
ændret i 2002, da Folketinget vedtog et omfattende lovkompleks, i daglig tale 
kaldet ”anti-terrorpakken, der indebar ændringer af bl.a. straffeloven,” udlæn- 
dingeloven og retsplejeloven. Det oprindelige indhold af $ 114 blev ved den lej- 
lighed flyttet til $$ 114 c og 114 d.” 

Straffelovens $ 114 var indtil ændringen i 2002 stort set en videreførelse 
af ”uroloven” fra 1934, som blev indført i efterdønningerne fra den nazistiske 
magtovertagelse i Tyskland i 1933 for at dæmme op for de spirende fascistiske 
tendenser i samfundet.”” Urolovens $ 1 lød som følger: 


114 Ændringerne af straffeloven findes i lov nr. 378 af 6. juni 2002. 

15 Nu$14f. 

116 Lov nr. 123 af 28. april 1934. I henhold til lovforslagets bemærkninger (L 59 af 18. januar 1934) var 
baggrunden for fremsættelsen af lovforslaget, at der ”i den seneste tid [har] vist sig en vis Tendens 
til at organisere særlige Korps af den i foranstaaende Lovforslags omhandlede Beskaffenhed. Saa- 

”$ 1. Sammenslutninger eller Korps, som har til Hensigt ved ulovlig Magtan- 
vendelse at øve Indflydelse paa politiske eller offentlige anliggender, er forbudt. 
Hensigten anses særlig tilkendegivet ved, at Sammenslutningen eller Korpset ved 
Udrustning med Vaaben eller Redskaber, der kan anvendes til Indøvning i Brugen 
af Vaaben, ved militærlignende Organisation og Afholdelse af militære Øvelser i 
Særdeleshed gøres egnet til Benyttelse ved Magtanvendelse. 

Saadanne Sammenslutninger og Korps bliver at opløse” 


$ 114, stk. 1, omfattede deltagelse både i sammenslutninger mv., der med et po- 
litisk mål for øje ved magtanvendelse ville øve indflydelse på offentlige anlig- 
gender og i sammenslutninger, hvis mål var at skabe almindelig uro og øko- 
nomisk kaos ved plyndring, ulovlig frihedsberøvelse eller lignende, selvom det 
ikke kunne godtgøres, at der hermed forfulgtes et videregående politisk formål. 
Bestemmelsen gik herved videre end uroloven, der kun havde politiske aktio- 
ner for øje. 

Begrebet ”magtanvendelse” indbefattede både anvendelse af våben eller andre 
voldelige midler som f.eks. sabotage (ødelæggelse eller beskadigelse af bygnin- 
ger, anlæg og materiel, der tjener samfundsvigtige funktioner eller forvoldelse af 
alvorlig forstyrrelse i sådanne anlægs funktioner) og andre grove tvangsmidler. 
Bestemmelsen havde dog den væsentlige indskrænkning, at den alene værnede 
danske offentlige anliggender og den danske samfundsorden. Støtte til ”terrori- 
stiske” organisationer/frihedsbevægelser, der virkede for en forandring af sam- 
fundsforholdene uden for Danmark, var ikke omfattet af $ 114.” Straffen var 
indtil 2002 fængsel i op til seks år.”? 

Bestemmelsen supplerede straffelovens $ 11 (”den, som foretager en handling, 
der sigter til ved udenlandsk bistand, ved magtanvendelse eller trussel derom at 
forandre statsforfatningen eller sætte den ud af kraft, straffes med fængsel indtil 
på livstid”) ved at udbygge værnet mod samfundsomvæltninger med et forbud 
mod sammenslutninger, der har tilkendegivet en samfundsomstyrtende hensigt 
eller må antages at have en sådan. Det var dog ikke tilstrækkeligt til at bringe 


danne Korps skønnes ikke at tjene noget berettiget Formaal, men frembyder paa den anden Side en 
betydelig Fare for Forstyrrelse af Ro og Orden i Samfundet?” 

117 Sådan støtte var indtil 2002 således ikke kriminaliseret, med mindre man kunne godtgøre, at finan- 
sieringen vedrørte bestemte terrorhandlinger, og at dette var afsenderen bekendt, hvorefter man 
kunne sigte vedkommende for medvirken til den konkrete terrorhandling efter straffelovens $ 23. 

118 Strafferammen er nu udvidet til fængsel på livstid. 

$ 114 i anvendelse, at et parti i sin ideologi ikke tog afstand fra magtanvendelse 
som en teoretisk mulighed.” 

For at deltagelsen eller støtten til den givne sammenslutning var strafbar efter 
bestemmelsen, skulle deltagere og bagmænd være klar over sammenslutningens 
(reelle) målsætning (forsæt). Hurwitz skriver herom i Den Danske Kriminalret: 


”For den enkelte deltagers vedkommende er det en betingelse for strafansvaret, 
at han har været klar over gruppens ulovlige formål eller dens ulovlige militære 
karakter. Det må i førstnævnte henseende være tilstrækkeligt, at han har indset 
det som i høj grad sandsynligt, at gruppen vil skride til magtanvendelse for at gen- 
nemføre sit program. Det blotte medlemskab i et som lovligt anerkendt politisk 
parti kan ikke rammes af bestemmelsen, selv om partiet ideologisk ikke vil tage 
afstand fra magtanvendelse som teoretisk mulighed.”””” 


Andet stykke af $ 114 forbød deltagelse i en ulovlig militær organisation eller 
gruppe. Her blev der ikke stillet noget krav om sammenslutningens formål, blot 
den kunne karakteriseres som ”militær” Heri lå, at deltagerne var udstyret med 
våben eller redskaber, der kunne anvendes som våben, eller at de blev trænet i 
våbenbrug med kampvirksomhed for øje. Det udelukkede på den ene side skyt- 
teforeninger, bueskydningsklubber mv., mens spade- eller stokkebevæbnede 
grupper, der blev organiseret og trænet med henblik på at beskytte politiske 
møder, ville være forbudt efter $ 114, stk. 2.7" Overtrædelse af $ 114, stk. 2, blev 
straffet med bøde, hæfte eller fængsel indtil fire måneder eller under skærpende 
omstændigheder med fængsel indtil to år. 

Der findes ingen praksis vedrørende denne bestemmelse. Medlemmerne af 
Blekingegadebanden blev bl.a. sigtet for overtrædelse af $ 114 og varetægtsfængs- 
let med henvisning til bl.a. denne bestemmelse, men sigtelsen blev ikke opret- 
holdt og kom ikke til prøvelse under straffesagen. 


ng Kommenteret straffelov — Speciel del, 7. udgave, s. 28. Kan en sammenslutning på den anden side 
betegnes som værende af samfundsomstyrtende karakter, vil den efter omstændighederne blive 
opløst ved dom, jf. grundlovens $ 78. Fortsat deltagelse i en forening, der er blevet opløst ved dom, 
er strafbar efter straffelovens $ 132 a. 

120. Hurwitz, Den Danske Kriminalret — Speciel Del, s. 32. 

121. Man kunne dog, indtil slutningen af 1993, som forening eller sammenslutning få tilladelse til mili- 
tær virksomhed — jf. ordlyden ”ulovlig militær organisation..”, forstået som ”ikke-tilladt”, se Kom- 
menteret straffelov — Speciel del, 7. udgave, s. 28. 

6.SAMMENFATNING OG VURDERING 


Som det fremgår af kommissoriet for det justitsministerielle udvalg, var opgaven 
at overveje forslag til ændringer i borgerlig straffelov, navnlig i kapitlerne 12 og 
13, som måtte anses begrundet i de erfaringer, der var indvundet siden straffe- 
lovens vedtagelse og i særdeleshed under besættelsen og i tiden derefter. At det 
især var besættelsestidens erfaringer og det forhold, at man efterfølgende så sig 
nødsaget til at vedtage straffelovgivning med tilbagevirkende kraft, der var bag- 
grunden for lovændringen, blev vedvarende fastholdt fra forskellig politisk og 
fagligt hold gennem hele den 4-årige periode, hvor arbejdet med lovændringen 
stod på, og det blev ligeledes stort set konsekvent afvist, at der var tale om et 
lovforslag vendt mod bestemte former for politisk virksomhed osv., således som 
kommunisterne hævdede. 

Under Folketingets behandling af lovforslaget blev der dog af nogle rejst 
spørgsmål om kommunisternes loyalitet, men det pointeredes også, at så længe 
man — og herunder kommunisterne — holdt sig til de demokratiske spilleregler, 
kunne de arbejde for at forandre samfundet i en hvilken som helst retning, de 
ønskede. Det er dog uomtvisteligt, at ”fjenden” i de flestes optik var Warsza- 
wapagt-landene, herunder navnlig USSR, om end man af diplomatiske årsager 
afstod fra at sige det lige ud. 

Mens det altså næppe var hensigten at ramme kommunisternes politiske ar- 
bejde, så længe de holdt sig inden for den lovlige politiske aktivitets rammer, er 
det spørgsmålet, om reglerne ud over deres officielle formål også skulle bruges til 
legitimering af en (fortsat) registrering af kommunister m.fl. Opmærksomheden 
samles i den forbindelse navnlig om femtekolonnebestemmelsen, lovens $ 101, 
hvorefter det er strafbart med krig, besættelse eller andre fjendtligheder for øje at 
foretage nogen handling, hvorved bistand til fjenden forberedes. 

Til belysning af dette spørgsmål skal der i det følgende fremdrages forskel- 
lige fortolkningsbidrag, herunder mindre kendte kilder. Kommissionen har bl.a. 
haft adgang til Justitsministeriets sag om femtekolonneloven, som indeholder 
forskellige udkast til lovregler, kladder til ministertaler i Rigsdagen, korrespon- 
dance mv. Blandt dette materiale findes bl.a. Justitsministeriets bemærkninger 

til 1951/52-folketingsudvalgets ændringsforslag, som blev forelagt ministeriet, in- 
den udvalget afgav betænkning den 13. marts 1952. Om den vedtagne $ 101 (for- 
slagets $ 102) anførte Justitsministeriet bl.a., at ”Det er vel ikke særlig sandsyn- 
ligt, at der vil komme tilfælde af domfældelser efter den foreslåede bestemmelse. 
Dens hovedformål er at give mulighed for efterforskningsskridt, når formodninger 
om sådan forberedende virksomhed foreligger” (fremhævet her). 

På den baggrund modsatte ministeriet sig i svaret til folketingsudvalget et 
ændringsforslag, der ville medtage ”ydelse af bistand til fjenden” i bestemmelsen. 
En sådan ændring ville efter ministeriets opfattelse skærpe betingelserne for, at 
man kunne iværksætte efterforskningsskridt, da det formentlig ville få domsto- 
lene til at kræve, at der skulle foreligge en forberedelse, der kunne betegnes som 
egentligt forsøg på bistandsydelse. Meningen var, at loven skulle give mulighed 
for at kunne ramme forberedelseshandlinger, som blev foretaget i fredstid, uden 
at der forelå nogen kontakt med den fjende, man i en given situation ville hjælpe, 
og som altså ikke ville kunne straffes som forsøg på egentlig bistandsydelse.” 

Stephan Hurwitz — som var med i det ministerielle udvalg — synes at have 
ligget på linje med ministeriets vurdering af bestemmelsens primære formål. På 
mødet i kriminalistforeningen den 14. november 1949 udtalte han som ovenfor 
citeret bl.a.: ”Ved bedømmelsen af bestemmelsens betydning må for øvrigt også 
ses hen til de muligheder, den rummer som basis for foretagelse af politimæssige 
efterforskningsskridt?””> 

I tråd hermed synes også at være formanden for folketingsudvalget, Lorent- 
zens, bemærkninger fra 2. behandlingen i Folketinget den 21. marts 1952 om 
bestemmelsens betydning: 


”….jeg tror ikke, der er nogen af udvalgets medlemmer, der mener, at $ 102 [den 
vedtagne $ 101] i fredstid vil få nævneværdig betydning; dens betydning ligger 
formentlig deri, at samfundet kan søge kolonnen isoleret ved en krigs udbrud og 
senere, når dens handlinger er fuldt afsløret, kan få den idømt straf, og det kan vel 
heller ikke udelukkes, at dens virksomhed med $ 102 som baggrund kan afsløres 
allerede i fredstid, og at der kan finde straf sted i henhold til denne paragraf.”+ 


122. Kasse 0005 JMs 6. ktr. 1947-1967 Journalsager 59 B, Rigsarkivet. Ministeriet erindrede i den forbin- 
delse udvalget om, at ydelse af bistand til fjenden var omfattet af nogle af de andre bestemmelser i 
kapitel 12. 

123 Nordisk Kriminalistisk Årbog 1949-50: Forhandlingerne på Dansk Kriminalistforenings Årsmøde 
i København den 14. november 1949, s. 103. 

124 RT 1951/52, Folketinget, sp. 3168. 

Denne potentielle isolering kræver, at man ved, hvem kolonnen består af, hvilket 
igen forudsætter efterforskning og registrering. Denne sammenhæng er da også 
mere eller mindre åbent erkendt i eftertiden. Den 22. marts 1968 udtalte justits- 
minister Thestrup eksempelvis i Folketinget: 


”Hr. Sigsgaard spurgte mig om, hvorvidt man kunne afskaffe de hemmelige kar- 
toteker, og om vi tænkte på at gøre det. Han spurgte også om, hvad de nuværende 
kartoteker og registreringen egentlig skal bruges til. Dér vil jeg gerne sige, at regi- 
streringen tilsigter at modvirke de i straffelovens kapitler 12 og 13 omhandlede for- 
brydelser, og spørgsmålet om, hvornår man kan ophøre med denne registrering, 
og omfanget af denne registrering må bestemmes af, i hvilken grad der er fare for 


”125 


de i straffelovens kapitler 12 og 13 omhandlede forbrydelser: 


Endelig kan der henvises til justitsministerens instruks til PET, som blev udstedt 
i 1953, altså året efter, at femtekolonneloven blev vedtaget. Instruksen indledes 
med, at ”efterretningstjenestens formål er at overvåge, forebygge og modvirke 
foretagender og handlinger, som må antages at rumme en fare for rigets selv- 
stændighed og sikkerhed og den lovlige samfundsorden, herunder i første om- 
gang de i straffelovens kapitler 12 og 13 omhandlede forbrydelser” Selv om det 
senere i instruksen anføres, at registreringen må indskrænkes til det absolut på- 
krævede, er der med udvidelsen af det strafbare område ved lovændringen i 1952 
skabt grundlag for en noget udvidet registrering i forhold til tidligere. 

En forståelse for samtidens politiske klima, der var stærkt præget af den in- 
denrigs- og udenrigspolitiske situation, som den så ud i tiden umiddelbart før og 
under behandlingen af femtekolonneloven, kan være nyttig for en vurdering af 
baggrunden for 5. kolonneloven. Lovforslaget var som nævnt undervejs i fire år 
fra nedsættelsen af det justitsministerielle udvalg i april 1948, til loven blev ved- 
taget i 1952, efter at have været fremlagt som forslag og drøftet i Rigsdagen i tre 
samlinger (1949/50 — 1951/52). Det bipolære system mellem de tidligere allierede, 
hvor strukturelle og idépolitiske modsætninger mellem vestlige demokratier og 
østlige diktaturer kom til at spille en stadig mere fremtrædende rolle, blev etab- 
leret i løbet af ganske få år (1945-1949/50).” For datidens borgerlige og socialde- 
mokratiske politikere gav situationen i slutningen af 1940'erne klare mindelser til 
tiden før den 9. april 1940.” 


125. FT 1967/68, FF sp. 1566. 
126 DIIS, Danmark under den kolde krig, bd. 1, s. 103 ff. 
127 Thorsten Borring Olesen og Paul Villaume, I blokopdelingens tegn 1945-1972, Dansk Udenrigspolitisk 

Debatten i Rigsdagen viser bl.a., at erindringen om påskekrisen i marts 1948, 
hvor militæret og politiet blev sat i højeste alarmberedskab efter rygter om et 
nærtforestående sovjetisk fremstød mod Danmark, stadig var frisk i 1949-52.” 
Påskekrisen fandt sted umiddelbart efter, at kommunisterne i februar samme år 
med Sovjetunionen som medspiller ved et kup gjorde ende på det parlamenta- 
riske demokrati i Tjekkoslovakiet og indsatte en ren kommunistisk regering i 
stedet for den siddende koalitionsregering. Der var i tiden herefter en udpræget 
frygt for flere kommunistiske magtovertagelser — en frygt, som altså pludselig 
føltes meget reel for Danmark i dagene omkring den 20. marts 1948. Frygten for 
sovjetisk ekspansionisme i Vesteuropa blev kun forstærket i de følgende år efter 
det kommunistiske Nordkoreas invasion i Sydkorea i juni 1950, som af vestmag- 
terne bl.a. blev opfattet som et forvarsel om en potentiel tilsvarende skæbne for 
Vesteuropa, og som gav anledning til en remilitarisering af regionen.” 

Nyere historisk forskning konkluderer bl.a., at mens de danske sikkerheds- 
myndigheder næppe troede — og heller ikke i retrospektiv har haft grund til at 
tro — at de danske kommunister havde planer om et kup å la Tjekkoslovakiet i 
påsken 1948 eller senere, har bekymringen snarere centreret sig om, i hvilket 
omfang de danske kommunister ville virke som femtekolonne ved et sovjetisk 
angreb på Danmark.” Partiet havde i de første efterkrigsår formået at så tvivl 
om partiets nationale sindelag ved bl.a. åbent at forsvare kuppet i Prag.” Det er 
derfor ikke uforståeligt, at man fra myndigheders og skiftende regeringers side 
nærede bekymring over kommunisternes besiddelse af våben fra modstands- 
kampen og over deres placering inden for hær og politi og har søgt at gardere 
sig mod bl.a. denne perciperede latente femtekolonnetrussel ved bl.a. at skaffe 
efterretningstjenesterne et udvidet efterforskningsgrundlag.'”> 


Historie bind 5 (Gyldendal, 2005), s. 145. Efterforskningen af kommunisterne er dog for en del også 
generisk og stammer tilbage fra tiden før 2. verdenskrig. 

128 Påskekrisen er bl.a. beskrevet i Thorsten Borring Olesen og Paul Villaume, I blokopdelingens tegn 
1945-1972, S. 93 ff. 

129 For en nærmere redegørelse for disse tiltags betydning for genoprustningen af Europa og det poli- 
tiske klima generelt, se DIIS, Danmark under den kolde krig, bd. 1, s. 10 ff. Den danske sikkerheds- 
politiske debat, herunder den politiske og ideologiske kamp mellem Socialdemokratiet, Venstre og 
Det Konservative Folkeparti på den ene side og Danmarks Kommunistiske Parti på den anden side 
er indgående beskrevet i samme værk, s. 119 ff. 

130 Se hertil Kommissionens beretning bind 6 om DKP. 

131 Thorsten Borring Olesen og Paul Villaume, I blokopdelingens tegn 1945-1972, S. 97. 

132 Ibid. 

På den anden side er det notorisk, at der er meget få tiltalerejsninger og dom- 
fældelser for overtrædelse af kap. 12-13. Der er givetvis flere årsager hertil. En 
række af bestemmelserne finder kun anvendelse under krig eller besættelse, og 
disse har i sagens natur derfor ikke været overtrådt. Hertil kommer, at en række 
af de bestemmelser, der finder anvendelse i fredstid, er af så særegen karakter, at 
de kun overordentlig sjældent, hvis overhovedet nogensinde, overtrædes, f.eks., 
at nogen foretager handlinger, der sigter til at løsrive nogen del af riget ved uden- 
landsk bistand eller at påføre den danske stat krig. Endvidere er man fra ankla- 
gemyndighedens side uden tvivl tilbageholdende med at søge at rejse tiltale for 
ikke derved at afsløre PET's efterforskningsmetoder, kilder, skade samarbejds- 
partnere osv. Endelig er det meget tænkeligt, at reglerne i $ 110 f og $ 118 a om, at 
tiltale alene sker efter justitsministerens påbud, lægger en vis dæmper på antallet 
af sager, der måtte søges rejst ved domstolene. 

I den forbindelse påkalder spørgsmålet om påvirknings- og meningsagenter 
sig interesse. Som nævnt ovenfor under gennemgangen af den parlamentariske 
proces, blev den foreslåede $ 101, der gjorde det strafbart i det skjulte at modtage 
økonomisk støtte til propaganda, ikke vedtaget. Alligevel er der noget, der kunne 
tyde på, at politiske grupperinger, bevægelser osv. i et vist omfang er blevet over- 
våget, fordi man vidste eller mente, at de mere eller mindre (i det skjulte) blev 
styret af bl.a. Sovjet, og spørgsmålet er derfor, hvad der har været det nærmere 
grundlag for at foretage en sådan overvågning af såkaldte ”meningsagenter”. 

I det ministerielle juristudvalgs betænkning anføres som begrundelse for at 
indføre den foreslåede $ 101: 


”En politisk propaganda kan ved at skabe en for fremmede interesser gunstig jord- 
bund i den offentlige mening være virksom som forberedelse til anslag mod sta- 
tens selvstændighed og sikkerhed. Fremtræder en sådan propaganda åbenlyst som 
udenlandsk, er den naturligvis ikke nær så farlig, som når den tilsyneladende er 
af dansk oprindelse og dikteret af danske interesser, men i virkeligheden helt eller 
delvis finansieres fra udlandet.”% 


Da forslaget til denne bestemmelse blev fremlagt i Folketinget, blev det som tid- 
ligere nævnt vel modtaget af de fleste partier, der imidlertid siden skulle skifte 
mening under udvalgsbehandlingen, og bestemmelsen blev som bekendt fjernet 
efter forslag fra det folketingsudvalg, som havde behandlet lovforslaget (og hvori 


133 Bet. vedr. forslag til ændringer af straffelovens kapitler 12 og 13 (1949), S. 34. 

kommunisterne ikke havde sæde). Kun det kommunistiske parti støttede til det 
sidste forslaget, idet man som tidligere nævnt mente, at forslaget var velegnet til 
at ramme socialdemokraternes modtagelse af Marshall-penge og andre ameri- 
kanske midler. 

Den kuldsejlede propagandabestemmelse har dog fået den betydning for ef- 
tertiden, at den er søgt anvendt som argument for at anlægge en indskrænkende 
fortolkning af straffelovens $ 108 (den ”milde” spionageparagraf). Om anven- 
delsen af straffelovens $ 108 i forbindelse med Arne Herløv Petersen-sagen, se 
Kommissionens beretning, bind 13, kapitel 6. 

INDGREB I MEDDELELSESHEMMELIGHEDEN 


INDGREB I MEDDELELSESHEMMELIGHEDEN 
1. INTRODUKTION OG PROBLEMSTILLING 


Dette kapitel beskriver reglerne for indgreb i meddelelseshemmeligheden, som 
de så ud i perioden ca. 1945-1989. Et ”indgreb i meddelelseshemmeligheden” 
er beskrevet som et indgreb i privates kommunikation uden forudgående tilla- 
delse (samtykke).: Meddelelseshemmeligheden er en del af privatlivets beskyttel- 
se og kan udskilles fra denne som retten til fortrolighed om i princippet enhver 
form for kommunikation. Kommunikationen kan f.eks. foregå via brev, telegram, 
telefon, e-mail eller efter omstændighederne ved direkte (diskret) samtale, altså 
alle former for kommunikation, hvor man bør kunne regne med, at uvedkom- 
mende ikke vil få kendskab til indholdet heraf. Visse former for brud på med- 
delelseshemmeligheden er kriminaliseret i straffelovens $ 263 og kan give op til 
seks måneders fængsel. 

Omvendt vil der være tilfælde, hvor væsentlige samfundshensyn bevirker, at 
det alligevel vil være berettiget at gøre sig bekendt med indholdet af en beskyttet 
privat kommunikation. Under politiets efterforskning af mere alvorlig krimi- 
nalitet kan det således i nogle tilfælde være svært at opklare en forbrydelse eller 
indsamle tilstrækkeligt med beviser, med mindre man kan få adgang til f.eks. at 
aflytte mistænktes eller andres telefonsamtaler mv. Sådanne indgreb i meddelel- 
seshemmeligheden er en del af de såkaldte straffeprocessuelle tvangsindgreb, der 
også omfatter f.eks. ransagning og beslaglæggelse. 

Reglerne for politiets indgreb i meddelelseshemmeligheden er indeholdt i 
retsplejeloven og gælder — modsat flere af de regler for efterforskning og regi- 
strering, kommissionen i øvrigt har beskæftiget sig med — også for PET's efter- 
forskning.” Ud over at tjene til belysning af en vigtig del af det regelgrundlag, 
som PET's efterforskning er underlagt, er et kendskab til reglerne for indgreb 


1. Lars Adam Rehof & Tyge Trier, Menneskeret, (JØF, 1990), s. 220. 
2. Der findes som bekendt ikke nogen særskilt lovgivning for PET, hvorfor tjenesten — med mindre 

i meddelelseshemmeligheden en forudsætning for Kommissionens nærmere 
vurdering af nogle af de ”sager” og særlige begivenhedsforløb, som er afdækket 
under arbejdet med beretningen. 

I det følgende beskrives først i afsnit 2 det regelsæt i henholdsvis Grund- 
loven, Den Europæiske Menneskerettighedskonvention og straffeloven mv., der 
beskytter privatlivets fred, herunder mod indgreb i meddelelseshemmeligheden. 
Heroverfor beskrives i afsnit 3 de regler i retsplejeloven, der, når visse betingelser 
er opfyldt, tillader politiet, herunder PET, at gøre indgreb i meddelelseshem- 
meligheden. 


andet udtrykkeligt fremgår af lovgivningen — er underlagt de samme regler som det øvrige politi, 
herunder retsplejeloven. 

2. BESKYTTELSEN AF 
MEDDELELSESHEMMELIGHEDEN 


Beskyttelsen af meddelelseshemmeligheden er som nævnt omfattet af princippet 
om privatlivets fred. 'Tankegangen bag princippet om beskyttelse af privatlivets 
fred er, at den enkelte borger må have et privat råderum, der er autonomt i for- 
hold til andre borgere, private virksomheder og offentlige myndigheder. Dette 
”sted” er først og fremmest hjemmet, men omfatter også f.eks. meddelelser til 
og fra omverdenen via almindelig korrespondance og elektroniske midler som 
telefon mv., samt ved almindelig samtale. 


2.1. Grundlovens beskyttelse 


Grundlovens $ 72 om boligens ukrænkelighed beskytter privatlivets fred ved at 
indrømme personer retten til at være i fred på et bestemt sted (den såkaldte 
”husfred”). Ud over husfreden beskytter grundlovens $ 72 også mod indgreb 
i meddelelseshemmeligheden ved at foreskrive, at sådanne indgreb for at være 
lovlige som udgangspunkt skal ske efter retskendelse: 


”$ 72. Boligen er ukrænkelig. Husundersøgelse, beslaglæggelse og undersøgelse 
af breve og andre papirer samt brud på post-, telegraf- og telefonhemmeligheden 
må, hvor ingen lov hjemler en særegen undtagelse, alene ske efter retskendelse”. 
(fremhævet her) 


Bestemmelsen fik sin nuværende formulering ved grundlovsændringen i 1953, 
hvor den afløste $ 79 i 1915-grundloven.Ved ændringen i 1953 tilføjede man post-, 

telegraf- og telefonhemmeligheden (fremhævet ovenfor i den citerede bestem- 
melse) som beskyttelsesværdige interesser.? 

Grundlovens $ 72 giver ikke i sig selv hjemmel til at foretage et indgreb i den 
beskyttede interesse." Det reguleres i stedet af det almindelige legalitetsprincip,; 
som er et af de grundlæggende retlige principper om lovmæssig forvaltning. Le- 
galitetsprincippet er i sin kerne et spørgsmål om hjemmel, idet det bl.a. kræver, 
at administrative indgreb (påbud, forbud mv.) rettet mod private? skal have hjem- 
mel i lov eller tilsvarende retskilde. Kravet til hjemlens klarhed og sikkerhed kan 
variere med indgrebets intensitet: Jo mere intensivt indgrebet er, jo mere sikker 
og klar skal hjemlen være. Herom skriver Hans Gammeltoft-Hansen bl.a.: 


”På den ene side synes grundlovens tavshed om hjemmelsspørgsmålet for så vidt 
angår de i $ 72 omtalte indgreb (husundersøgelse, beslaglæggelse, brevåbning, te- 
lefonaflytning m.v.) at tale imod antagelsen af et strengt hjemmelskrav. På den 
anden side taler indgrebenes karakter (sammenholdt med den omtalte stigning 
i kravet til hjemmelens karakter i takt med indgrebets intensitet) i høj grad for, 
at det skal være lovgiver der tager stilling til spørgsmålet om tilladeligheden af 
sådanne indgreb. Denne sidste betragtning er et reelt og betydningsfuldt retssik- 
kerhedssynspunkt, som må veje stærkere end formelle overvejelser om udform- 
ningen af grl. $ 72. Hjemmel i sædvane bør derfor generelt afvises for så vidt angår 
straffeprocessuelle tvangsindgreb”7 


3. Det antages, at der i udtrykket ”hvor ingen lov hjemler en særegen undtagelse” ligger en vis be- 
grænsning i lovgivningsmagtens kompetence til at fravige kravet om retskendelse, men samtidig er 
der i praksis overladt lovgivningsmagten et vidt skøn, jf. Max Sørensen, Statsforfatningsret, 2. udg. 
ved Peter Germer, (Juristforbundets forlag, 1973), s. 364 ff. samt Henrik Zahle (red.), Grundloven 
med kommentarer, 2006, s. 460. 

Max Sørensen: Statsforfatningsret, s. 363. H. Zahle: Grundloven med kommentarer, 2006, s. 459. 
Henrik Zahle, Dansk forfatningsret 3 - Menneskerettigheder, 3. udg., 2003, s. 258. 

Herunder også virksomheder og andre juridiske personer. 


ØM om ik 


Hans Gammeltoft-Hansen, Om afgrænsningen af »straffeprocessuelle tvangsindgreb«, U1979B.1. 
Anderledes dog Ross, se Alf Ross og Ole Espersen, Dansk Statsforfatningsret, 3. udg., Særtryk om 
grundlovens frihedsrettigheder (Nyt Nordisk Forlag Arnold Busk, 1986), s. 632, hvorefter hjem- 
melen ikke behøver at være udtrykkelig og utvetydig, men — alt efter indgrebets intensitet — også 
kan fremgå af en friere fortolkning eller søges i retssædvane og almindelige retsgrundsætninger. 
Strafferetsplejeudvalget nøjedes med at konstatere, at der var enighed i udvalget om, at i hvert 
fald indgreb i meddelelseshemmeligheden bør kræve klar lovhjemmel, se Betænkning nr. 1023 af 
4. oktober 1984 om politiets indgreb i meddelelseshemmeligheden og anvendelse af agenter, afgivet 
af justitsministeriets strafferetsplejeudvalg (herefter Bet. 1023/84), s. 17. 

Det har gennem en længere årrække været den almindelige opfattelse, at straf- 
feprocessuelle tvangsindgreb er forbudt, med mindre anvendelsen er særlig til- 
ladt, således som også Strafferetsplejeudvalget senest har fastslået i betænkning 
1298/1995.” Med udgangspunkt i Strafferetsplejeudvalgets betænkning gennem- 
førtes ved lov nr. 229 af 21. april 1999 om ændring af retsplejeloven en regule- 
ring af en række hidtil ulovregulerede efterforskningsskridt. Efter lovændrin- 
gen blev der i retsplejeloven antageligvis skabt et dengang udtømmende katalog 
over straffeprocessuelle tvangsindgreb, og det er formentlig fortsat således, at der 
ikke kendes straffeprocessuelle tvangsindgreb, der ikke er lovregulerede. Der er 
således i retsplejeloven udtrykkelig hjemmel til at foretage indgreb i meddelel- 
seshemmeligheden. I Grundlovens $ 72 er dette hjemmelskrav forudsat. 


2.2. Den Europæiske Menneskerettighedskonvention? 


Beskyttelsen af privatlivets fred er endvidere omhandlet i Den Europæiske Men- 
neskerettighedskonventions (EMRK) artikel 8: 


”Artikel 8 

Stk. 1. Enhver har ret til respekt for sit privatliv og familieliv, sit hjem og sin kor- 
respondance. (fremhævet her) 

Stk. 2. Ingen offentlig myndighed kan gøre indgreb i udøvelsen af denne ret, und- 
tagen for så vidt det sker i overensstemmelse med loven og er nødvendigt i et 
demokratisk samfund af hensyn til den nationale sikkerhed, den offentlige tryg- 
hed eller landets økonomiske velfærd, for at forebygge uro eller forbrydelse, for at 
beskytte sundheden eller sædeligheden eller for at beskytte andres ret og frihed” 


”Retten til respekt for korrespondance” som det udtrykkes i artikel 8, indebærer 
som udgangspunkt en ret til meddelelseshemmelighed. Beskyttelse mod aflyt- 
ning af telefoner og registrering af teleoplysninger er i praksis også omfattet af 
artikel 8, selvom det ikke direkte er udtrykt i bestemmelsens ordlyd.” 


8 … Strafferetsplejeudvalgets betænkning 1298/1995 om fotoforevisning, konfrontation, efterlysning og 
observation, 5. 17. 

9. Det bemærkes, at konventionen først blev en del af dansk ret i 1992 (ved lov nr. 285 af 29. april 1992) 
og således først efter den periode, som Kommissionen undersøger. 

10 Se bl.a. sagerne: "Klass and others v. Germany”, Judgement of 6 Sept. 1978 - Series A no. 28 samt 
"Malone v. UK” Judgement of 2 August 1984, Series A no. 82. 

Som det bl.a. fremgår af artikel 8, stk. 2, er privatlivets fred ikke nogen absolut 
rettighed, men må afvejes over for andre vigtige hensyn. Rækkevidden og for- 
tolkningen af disse virker måske umiddelbart mindre klar i forhold til det mere 
håndgribelige krav om retskendelse i grundlovens $ 72, men er dog efterhånden 
blevet fastlagt gennem praksis fra Den Europæiske Menneskerettighedsdom- 
stol. 

Hans Gammeltoft-Hansen har anført, at man muligvis kan udlede af Klass- 
dommen," at aflytning og brevåbning kun må bringes i anvendelse ved den alvor- 
ligste kriminalitet.> Gammeltoft-Hansen og andre forfattere udleder den oven- 
nævnte fortolkning om, at telefonaflytning mv. bør forbeholdes efterforskning af 
den alvorligste kriminalitet, af Klass-dommens præmisser 48-49: 


”Democratic societies nowadays find themselves threatened by highly sophisti- 
cated forms of espionage and by terrorism, with the result that the State must be 
able, in order effectively to counter such threats, to undertake the secret surveil- 
lance of subversive elements operating within its jurisdiction. The Court has the- 
refore to accept that the existence of some legislation granting powers of secret 
surveillance over the mail, post and telecommunications is, under exceptional cir- 
cumstances, necessary in a democratic society in the interests of national security 
and/or for the prevention of disorder or crime. 

Ås concerns the fixing of conditions under which the system of surveillance is to 
be operated, the Court points out that the domestic legislature enjoys a certain 
discretion. (..) 

Nevertheless, the Court stresses that this does not mean that the Contracting Sta- 
tes enjoy an unlimited discretion to subject persons within their jurisdiction to 
secret surveillance. The Court, being aware of the danger such a law poses of un- 
dermining or even destroying democracy on the ground of defending it, affirms 
that the Contracting States may not, in the name of the struggle against espionage 
and terrorism, adopt whatever measures they deem appropriate”? 


nm I Klass-sagen skulle Den Europæiske Menneskerettighedsdomstol bedømme en tysk lov om brev- 
åbning og telefonaflytning på baggrund af en sag, hvor fem advokater havde anlagt sag mod det 
tyske politi, fordi de havde mistanke om, at deres telefoner blev aflyttet og deres opkald sporet. 

12. Hans Gammeltoft-Hansen, Straffeprocessuelle Tvangsindgreb, (Juristforbundets forlag, 1981), s. 197. 
Samme konklusion genfindes i Rehof & Trier (1999), s. 218, og Peer Lorenzen m.fl., Den Europæiske 
Menneskerettighedskonvention med kommentarer (art. 1-10), (JØF, 2003), s. 428 f. 


13. Case of Klass v. Germany, pr. 48-49. (Kommissionens fremhævelse) 

2.3. Straffelovens værn om privatlivets fred 


2.3.1. Beskyttelsen af privatlivets fred frem til 1972 


Anderledes håndgribelig er den beskyttelse mod indgreb i meddelelseshemme- 
ligheden, som findes i straffelovens $ 263, der beskytter mod brud på brevhem- 
meligheden, adgang til en andens gemmer, og (fra 1972) mod telefon- og rum- 
aflytning. Fra straffelovens vedtagelse i 1930 og frem til 1972 var den relevante del 
af bestemmelsen sålydende: 


”$ 263. Med bøde eller hæfte straffes den, som krænker nogens fred, 

1) ved at bryde brev eller i øvrigt skaffe sig nogen til en anden rettet lukket med- 
delelse eller unddrage nogen en sådan, 

2) ved uden rimelig grund at skaffe sig adgang til en andens gemmer, 


3) (...)”" 


Endvidere indeholdt straffeloven et særligt værn mod husfredskrænkelse for at 
gøre sig bekendt med dokumenter, der indtil lovændringen i 1972 var placeret i 
$ 264 a og lød som følger: 


”$ 264 a. Den, der skaffer sig adgang til fremmed hus eller husrum, herunder of- 
fentlige eller private kontorer, forretninger, fabrikker o. lign., med det formål at til- 
egne sig dokumenter, forretningsbøger o. lign. eller at gøre sig bekendt med disses 
indhold, straffes med fængsel indtil 1 år eller under formildende omstændigheder 
med hæfte. Har handlingen haft karakter af indbrud, eller er den planlagt af en 
organisation, eller har den været forbundet med vold på person, kan straffen stige 
til fængsel indtil 4 år”; 


14. Resten af bestemmelsen (nr. 3 og 4) angår offentlig meddelelse om andres private forhold og falder 
således uden for rammerne af dette notat. 

15. Bestemmelsen blev indført ved straffelovsændringen af 1939. Den var foranlediget af, at tilhængere 
af yderligtgående politiske partier var brudt ind i andre partiers kontorlokaler og havde fjernet 
dokumenter. Forholdene kunne ikke rammes af bestemmelserne om tyveri på grund af manglende 
berigelseshensigt. Selvom der var andre muligheder for at strafforfølge de pågældende personer, 
ønskede man at hæve strafferammen og samtidig markere det retsstridige forhold i kombinationen 
af en grov krænkelse af husfreden og en uberettiget indtrængen i andres privathemmeligheder. 
Bestemmelsen kunne også anvendes for at straffe industrispionage. Det blev da også i højere grad 
industrispionage og i mindre grad politisk udspionering, der ved de følgende lovændringer blev 

Den strafbare handling var at skaffe sig adgang, hvorved der ikke var indlagt noget 
krav om indbrud eller anden overvindelse af fysisk modstand. ” Bestemmelsen 
omfattede således også svigagtige forhold, hvor en person skaffede sig adgang til 
lokaliteter under falske forudsætninger. Et eksempel fra retspraksis er sagen om 
to privatdetektiver, der efter at have afbrudt en ejendoms elektricitetsforsyning 
henvendte sig ved den lejlighed, hvortil de ønskede adgang for at skaffe sig visse 
oplysninger, og påstod at komme fra belysningsvæsenet.” Bestemmelsen omfat- 
tede ikke f.eks. ansatte i en virksomhed eller andre, som havde en lovlig adgang 
til lokaliteterne. Dette måtte således også gælde, selvom den pågældende med- 
arbejder eller lignende skulle have indfundet sig på det pågældende sted med et 
retsstridigt formål som f.eks. at stjæle dokumenter.” 


2.3.2. Beskyttelsen efter 1972 


Før 1972 synes man at have lagt mindre vægt på strafværdigheden af krænkelser 
af privatlivets fred, hvilket man bl.a. kan udlede af den forholdsvis lave straffe- 
ramme (indtil 1972 var strafferammen med undtagelse af bestemmelsen i $ 264 
a kun bøde eller hæfte) samt det forhold, at de forurettede selv skulle anlægge 
sagen ved domstolene (privat påtale).19 Straffelovrådet tog imidlertid spørgsmå- 
let op, efter at justitsministeren i 1967 havde anmodet rådet om at overveje en 
ændring af de gældende straffebestemmelser til beskyttelse af privatlivets fred. 
Straffelovrådet afgav sin betænkning i 1971, hvor det bl.a. anbefalede en 
ajourføring af de gældende straffebestemmelser med det formål at klargøre be- 
stemmelsernes rækkevidde”, Rådet anbefalede desuden en generel forhøjelse af 


sat i fokus. Bestemmelsen blev flyttet til $ 264 ved lovændringen i 1972 (L 89 af 29. marts 1972). Se 
Straffelovrådets betænkning nr. 601/1971 om privatlivets fred (herefter Bet. 601/71), s. 35. 

16 Vagn Greve, Asbjørn Jensen og Gorm Toftegaard Nielsen, Den Kommenterede Straffelov — Speciel 
Del, 8. udg., 2008, s. 424. 

17 U 1956.158 Ø. 

18 Bet. 601/71, S. 35. 

19 Bet. 601/71, s. 37. Det var dog kun bestemmelsen om krænkelse af privatlivets fred i $ 263, der var 
undergivet reglerne om privat påtale. $ 264 a var således undergivet reglerne om offentlige påtale, 
og bestemmelserne om husfredskrænkelser ($ 264) og husfredskrænkelser efter tilhold ($ 265) var 
undergivet reglerne om betinget offentlig påtale. 

20 Bet. 601/71. Side 27 nævnes det, at ved dommen i Ui1940.156 Ø blev aflytning af telefonsamtaler 
ved tilslutning af en hemmelig lytteanordning straffet efter analogien af den dagældende $ 263, 

strafferammen til seks måneders fængsel” og en ændring af påtalereglerne til 
betinget offentlig påtale. Endvidere foreslog rådet indførelsen af nye straffebe- 
stemmelser til beskyttelse af to ”nye” krænkelsesmuligheder, der ifølge rådet var 
blevet aktualiseret af den teknologiske udvikling: 


+ Aflytning eller optagelse af en samtale med andre ved hjælp af skjulte ap- 
parater (rumaflytning).” 

« Udspejdning med optiske instrumenter (fotografering uden tilladelse af 
personer, der befinder sig på et ikke frit tilgængeligt område). 


Endelig ønskede rådet også at indføre en beskyttelse mod andres udnyttelse af 
oplysninger, der var fremkommet ved førnævnte ulovlige virksomhed.; 

Straffelovrådets betænkning førte til en ændring af straffelovens bestemmel- 
ser om privatlivets fred i overensstemmelse med rådets forslag (nye bestemmel- 
ser er kursiveret), så $ 263 fik følgende affattelse i 1972: 


”$ 263. Med bøde, hæfte eller fængsel indtil 6 måneder straffes den, som uberettiget 

1) bryder eller unddrager nogen et brev, telegram eller anden lukket meddelelse 
eller optegnelse eller gør sig bekendt med indholdet, 

2) skaffer sig adgang til andres gemmer, 

3) ved hjælp af et apparat hemmeligt aflytter eller optager udtalelser fremsat i en- 
rum, telefonsamtaler eller anden samtale mellem andre eller forhandlinger i luk- 
ket møde, som han ikke selv deltager i, eller hvortil han uberettiget har skaffet sig 
adgang” 


stk. 1, nr. 1, om brud på brevhemmeligheden, men at rigtigheden af afgørelsen måske er tvivlsom i 
betragtning af den tilbageholdenhed over for analogislutninger, der på grundlag af straffelovens $ 
1 må udvises. 

21 Ved at indføre fængselsstraf i rammen gjorde man i øvrigt sagerne til statsadvokatsager, jf. davæ- 
rende retsplejelovs $ 721. Hermed gav man mulighed for at foretage ransagning under efterforsk- 
ningen, jf. retsplejelovens kap. 69, ligesom det havde betydning med hensyn til mulighederne for 
at foretage beslaglæggelse, anholdelse og fængsling efter reglerne i den daværende retsplejelovs 
kap. 68, 71 og 72. Endelig havde det den betydning, at domsmænd fremover som hovedregel skulle 
medvirke ved pådømmelsen af straf under domstolenes behandling af sager vedrørende krænkelser 
af privatlivets fred. 

22. Lytten ved døre og vinduer var dog ifølge rådet ikke omfattet. 

23. Bet. 601/71, s. 50. 

24. Lov nr. 89 af 29. marts 1972. 

25. I 1985 blev der endvidere indsat en særskilt beskyttelse mod datakriminalitet (stk. 2) og industri- 

Med ordet ”uberettiget” ønskede man efter sædvanlig strafferetlig terminologi 
at markere, at det ikke er enhver handling, der umiddelbart passer til de pågæl- 
dende bestemmelser, der er strafbar, f.eks. hvor en person åbner sin ægtefælles 
breve. Spørgsmålet afgøres ved en konkret vurdering. Vedrørende brevåbning er 
det i øvrigt uden betydning, om gerningsmanden har åbnet eller taget (”brudt el- 
ler unddraget”) brevet mv. for selv at læse det. Ordene ”eller gør sig bekendt med 
indholdet” indikerer, at gerningsmanden heller ikke behøver selv at have åbnet 
brevet eller meddelelsen mv., når blot vedkommende må have været klar over, 
at brevet osv. oprindelig har været lukket og bestemt for en anden. Derfor er det 
også i praksis en betingelse, at den oprindelige modtager af brevet ikke har ladet 
det ligge fremme på en sådan måde, at det let kunne ses af personer med naturlig 
adgang til stedet.” 

Et ”gemme” som nævnt i nr. 2 er en afgrænset lokalitet, hvor en person op- 
bevarer noget, som andre ikke må se, f.eks. et skab, en skuffe, en taske mv., men 
næppe et rum, med mindre det i sin helhed tjener som gemme, f.eks. et privat 
arkivrum. Gemmet behøver ikke at være aflåst. Det strafbare forhold består i 
at åbne skuffen eller lignende, mens der ikke kræves, at der også findes noget i 
gemmet, eller at den pågældende har haft til hensigt at tilegne sig eller misbruge 
indholdet af gemmet.7 

Med hensyn til den nye bestemmelse i nr. 3 om aflytning eller optagelse af 
udtalelser fremsat i enrum omfatter denne både rum- og telefonaflytning. Der 
stilles ingen krav til stedet — således kan også hemmelige optagelser i det fri, på 
strande osv. efter omstændighederne være strafbare.” Straffelovrådet ønskede 
dog ikke at gøre det strafbart at optage en samtale som man selv deltog i eller 
i øvrigt var retmæssigt (om end passiv) til stede under, uanset om de andre del- 
tagere måtte være klar over, at båndoptagelsen fandt sted, jf. ordene ”samtale 
mellem andre” og dette blev reglen.” Desuden bevirker det forhold, at blot én 
af de lovligt tilstedeværende i mødet har givet en udenforstående tilladelse til at 


spionage (stk. 3), som imidlertid falder uden for den foreliggende ramme og derfor ikke vil blive 
behandlet videre her. 

26 Se Vagn Greve m.fl., Kommenteret Straffelov — Speciel Del, 8. udg., 2008, s. 416. 

27. Knud Waaben, Sftrafferettens specielle del, 1989, s. 195. 

28 Vagn Greve m.fl., Kommenteret Straffelov — Speciel del, 8. udg., s. 477. 

29 Til gengæld forudsatte Straffelovrådet, at domstolene måtte være tilbageholdende med at anvende 
sådanne båndoptagelser som bevismiddel i en retssag af hensyn til faren for forfalskning, se bet. 
601/71, S. 51. 

aflytte eller optage mødet, at handlingen ikke er strafbar. 

Endvidere indførte man en ny bestemmelse, der kriminaliserede udnyttel- 
sen af oplysninger, som var fremkommet ved et uretmæssigt brud på meddelel- 
seshemmeligheden: 


”$ 264 b. De i $$ 263, 264 [krænkelse af husfreden] og 264 a> [fotografering af 
andre på ikke frit tilgængeligt sted] indeholdte straffebestemmelser finder tilsva- 
rende anvendelse på den, der uden at have medvirket til gerningen skaffer sig eller 
udnytter oplysninger m.v., der er fremkommet ved overtrædelsen” 


For at straffe en person, der skaffer sig eller udnytter oplysninger fremkommet 
ved brud på meddelelseshemmeligheden, skal det for det første bevises, at en af 
de nævnte bestemmelser objektivt er overtrådt, og for det andet, at en person har 
fået nogle oplysninger fra den pågældende overtrædelse vel vidende, hvordan 
oplysningerne er fremkommet. Desuden må denne person ikke være ansvarlig 
efter ”hovedbestemmelsen” Strafferammen for ”hæleren” er den samme som for 
den egentlige gerningsmand, nemlig op til seks måneders fængsel.” 

Bestemmelsen om husfredskrænkelse for at gøre sig bekendt med dokumen- 
ter i $ 264 a blev også ændret i 1972, idet indholdet blev ført over i $ 264 i en lidt 
anden affattelse: 


”$ 264. Med bøde eller hæfte eller fængsel indtil 6 måneder straffes den, som ube- 
rettiget 

1) skaffer sig adgang til fremmed hus eller andet ikke frit tilgængeligt sted, 

2) undlader at forlade fremmed grund efter at være opfordret dertil. 

Stk. 2. Begås det i stk. 1, nr. 1, nævnte forhold med forsæt til at skaffe sig eller gøre sig 
bekendt med oplysninger om forretnings- eller fabrikationsforhold eller med doku- 
menter eller optegnelser, kan straffen stige til fængsel indtil 4 år”. (fremhævet her) 


30 Vagn Greve m.fl., Kommenteret Straffelov — Speciel del, 8. udg., s. 417. 

31. Bemærk, at indholdet af $ 264 a blev ændret radikalt ved lovændringen i 1972 fra at vedrøre den, 
der skaffer sig adgang til fremmed hus mv. for at tilegne sig dokumenter, til fotografering af andre 
på ikke frit tilgængelige områder. Det hidtidige indhold af $ 264 a blev i stedet flyttet til $ 264, stk. 
2, se nedenfor. 

32. Endelig kan kort nævnes postloven (lovbekendtgørelse nr. 321 af 14. august 1963) og loven om te- 
legrafer og telefoner (lov nr. 84 af 11. maj 1897), som også yder en vis beskyttelse mod brud på 
meddelelseshemmeligheden, idet lovene pålægger ansatte ved post-, telegraf- og telefonvæsenet 
tavshedspligt og forbud mod at udlevere forsendelser og oplysninger til uvedkommende, jf. S$ gi 
postloven og $S 17 og 18 i loven om telegrafer og telefoner. 

I den nye bestemmelse var fokus i højere grad flyttet over på industrispionage. 
Det oprindelige formål, nemlig at ramme politiske aktivister, der brød ind på po- 
litiske modstanderes kontorer og fjernede dokumenter, var dog fortsat dækket af 
bestemmelsen. Endvidere blev strafferammen skærpet, da det i henhold til den 
nye bestemmelse blev betragtet som en skærpende omstændighed (der kunne 
give op til fire års fængsel mod før som hovedregel et år) i forhold til ”almindelig 
husfredskrænkelse, at det var foregået med det formål at skaffe sig eller gøre sig 
bekendt med oplysninger om forretnings- eller fabrikationsforhold, dokumenter 
Osv. 

3. RETSPLEJELOVENS REGLER OM INDGREB I 
MEDDELELSESHEMMELIGHEDEN 


3.1. Generelt om straffeprocessuelle tvangsindgreb 


Over for den angivne beskyttelse af meddelelseshemmeligheden står reglerne i 
retsplejelovens kapitel 71, der indeholder et detaljeret regelsæt for straffeproces- 
suelle indgreb i meddelelseshemmeligheden. Indgreb i meddelelseshemmelighe- 
den hører til de såkaldte ”straffeprocessuelle tvangsindgreb”. Straffeprocessuelle 
tvangsindgreb er en samlebetegnelse for de indgreb, der kan foretages over for 
personer, både sigtede og ikke-sigtede, eller på deres ejendom i forbindelse med 
efterforskningen af en forbrydelse. De anvendes først og fremmest under sagens 
forberedelse til at skaffe oplysninger til brug for afgørelsen af tiltalespørgsmålet, 
altså hvem skal tiltales og for hvilke forhold, og til sikring af beviser med hen- 
blik på en eventuel senere hovedforhandling i sagen. Indgrebene er karakteri- 
seret ved, at de normalt ville være strafbare, hvis de ikke netop var hjemlede i 
retsplejeloven.> 

Sondringen mellem straffeprocessuelle tvangsindgreb og andre efterforsk- 
ningsmidler er vigtig, fordi der stilles forskellige krav til lovhjemlen for de 
to grupper, jf. ovenstående om legalitetsprincippet under afsnit 2.2. om be- 
skyttelsen i henhold til grundloven. Det var karakteristisk for den dagæl- 
dende retsplejelov, at der generelt ikke var nogen regler om, hvordan politi- 
ets efterforskning skulle finde sted, kun om formålet for efterforskningen.> 


33 Bet. 1023/84, s. 12. Hans Gammeltoft-Hansen giver følgende definition af begrebet: ”En foranstalt- 
ning, der efter sit almindelige formål udføres som led i en strafforfølgning, og hvorved der reali- 
seres en strafbar gerningsbeskrivelse rettet mod legeme, frihed, fred, ære eller privat ejendomsret”; 
Gammeltoft-Hansen, Straffeprocessuelle Tvangsindgreb, s. 44 f. 

34. Betænkning nr. 622 om efterforskning i straffesager mv., afgivet den 27. september 1971 af det af 
justitsministeriet den 16. januar 1968 nedsatte udvalg, s. 9-10. 

35. Jf. retsplejelovens dagældende $ 806, nu $ 743, hvorefter efterforskningen tilsigter at skaffe sådanne 
oplysninger til veje, som er tilstrækkelige til at bestemme, om forfølgning skal indledes ved retten 

Strafferetsplejeudvalget fandt i sin første betænkning fra 1971, at der ikke var 
nogen grund til at give detaljerede regler for politiets efterforskning.” En 
undtagelse var dog de straffeprocessuelle tvangsindgreb, som efter det omtalte 
almindelige legalitetsprincip som udgangspunkt, jf. ovenfor, krævede lovhjem- 
mel. 

Ved ethvert straffeprocessuelt tvangsindgreb antages der at gælde en almin- 
delig proportionalitetsgrundsætning, hvor der ikke må være misforhold mellem 
skade og forstyrrelser ved indgrebet og sagens betydning og indgrebets nød- 
vendighed. Endvidere skal politiet anvende det mindst byrdefulde skridt. Der 
gælder endelig en skånsomhedsgrundsætning, hvorefter ethvert tvangsindgreb 
skal søges gennemført på en måde, der er så skånsom som muligt over for den 
eller dem, der rammes af indgrebet.” 


3.2. Indgreb i meddelelseshemmeligheden 
Definition 


Strafferetsplejeudvalget giver i sin betænkning 1023/84 følgende definition af 
indgreb i meddelelseshemmeligheden: 


”(.) [IIndgreb, som politiet under særlige betingelser efter retskendelse kan fore- 
tage i den enkelte borgers anvendelse af de kommunikationskanaler af skriftlig 
eller mundtlig art, hvor man normalt kan meddele sig frit i tillid til, at andre ikke 
trænger ind” 


og til at fremskaffe de oplysninger og træffe de foranstaltninger, som er formålstjenlige for sagens 
behandling ved retten. 

36 Udvalget fandt derimod, at det måtte være nok at fastslå, at ”politiet iværksætter efterforskning af 
egen drift eller efter begæring når der er rimelig formodning om, at et strafbart forhold, der forføl- 
ges af det offentlige, er begået” (fremhævet her). Det var derfor forudsat, at efterforskningen nor- 
malt først og fremmest skulle iværksættes, efter at en forbrydelse var begået og anmeldt til politiet. 
Den almindelige efterforskning var således stort set ureguleret, hvorfor man gik ud fra, at det som 
ikke udtrykkeligt var forbudt, var tilladt, jf. Bet. 622/71, s. 9-10. 

37 Bet. 1023/84, s. 22. 

38  Ibid., s. 27. 

Følgende tiltag udgjorde i henhold til retsplejeloven ”indgreb i meddelelseshem- 
meligheder”: 


1) Tilbageholdelse og åbning af breve, telegrammer og forsendelser (brev- 
åbning). 

2) Standsning af befordring af breve, telegrammer, forsendelser mv. uden 
afsenderens og modtagerens viden (brevstandsning). 

3) Aflytning af telefonsamtaler og anden tilsvarende telekommunikation 
(telefonaflytning) 

4) Indhentelse af oplysning om, hvilke telefoner eller andre tilsvarende 
kommunikationsapparater der har været sat i forbindelse med en bestemt 
telefon eller andet kommunikationsapparat, selv om indehaveren af dette 
apparat ikke har meddelt tilladelse hertil (teleoplysning). 

5) Aflytning ved hjælp af et apparat af andre samtaler eller udtalelser (anden 
aflytning, også kaldet rumaflytning). 


Materielle betingelser 


I nedenstående gennemgang af de forskellige indgreb i meddelelseshemmelighe- 
den vil der bl.a. være omtale af tre såkaldte ”materielle betingelser” som i større 
eller mindre grad og med forskelligt indhold stilles som forudsætning for de 
pågældende indgrebs lovlighed: 


1) et kriminalitetskrav (dvs. hvor alvorlig kriminalitet der skal til, før man 
kan anvende det pågældende indgreb, ofte angivet som et krav om en be- 
stemt strafferamme), 

2) et indikationskrav (dvs. hvilke hensyn der kan begrunde anvendelsen af 
det konkrete tvangsindgreb og hvilken styrke de skal have) samt 

3) et mistankekrav, der angiver styrken af mistanken om forbindelsen med 


lovovertrædelsen (”begrundet mistanke”; ”særligt bestyrket mistanke” 
”med rimelig grund”, etc.). 


I det følgende vil indgrebene blive behandlet samlet i delvis kronologisk, delvis 
systematisk rækkefølge. 

3.3. Retsplejelovens regler om indgreb i meddelelseshemmeligheden 
frem til 1985 


Brevåbning og brevstandsning frem til 1985 


Indtil 1954 indeholdt retsplejeloven kun regler om brud på brevhemmeligheden. 
$ 750 i retsplejeloven lød som følger: 


”$ 750. Breve og andre forsendelser, som er rettede til eller antages at være bestem- 
te for eller hidrøre fra sigtede, kan det ved rettens kendelse pålægges postvæsenet 
at tilbageholde og udlevere til retten, når sigtelsen angår en forbrydelse, som det 
efter lovens almindelige regel tilkommer statsadvokaten at forfølge, og omstæn- 
dighederne gør det sandsynligt, at indholdet bør beslaglægges. Undtagne fra sådan 
beslaglæggelse er breve, som veksles mellem den sigtede og hans forsvarer, for så 
vidt det følger af reglerne i $ 738.” 

Stk. 2. I påtrængende tilfælde kan politiet pålægge postvæsenets embedsmænd 
at tilbageholde sådanne forsendelser, indtil rettens afgørelse fås, dog ikke for et 
længere tidsrum end 3 dage. 

Stk. 3. Under betingelser svarende til dem, som oven for angives, kan det pålægges 
telegrafvæsenets funktionærer henholdsvis at tilbageholde og meddele retten eller 
foreløbig at tilbageholde telegrammer” 


Bestemmelsen blev i 1978 flyttet til retsplejelovens $ 786, men der blev ikke fore- 
taget nogen ændringer i selve substansen af bestemmelsen. 


Bestemmelsen gav mulighed for, at breve og andre forsendelser (stk. 1) samt 


telegrammer (stk. 3) som var rettede til eller antoges at være bestemte for eller 
hidrøre fra en sigtet,” kunne tilbageholdes og udleveres til andre end den op- 
rindelige adressat, hvilket ellers ville være i modstrid både med straffeloven, se 
ovenfor, og den almindelige hemmeligholdelsespligt i postloven.” 


39 


40 
41 


42 


Efter ordlyden omfatter reglen kun breve mellem en forsvarer og hans klient, der er arrestant. Det 
antages imidlertid, at undtagelsesreglen omfatter al korrespondance mellem forsvareren og klien- 
ten. Bestemmelsen omfatter kun breve, der er udvekslet efter strafforfølgningens begyndelse, og 
efter at den pågældende advokat er blevet beskikket som forsvarer. Se bet. 1023/84, s. 29. 

Som gengivet i Karnov (1938), sp. 1236. 

Selvom den sigtedes navn hverken figurerede som adressat eller afsender, kunne brevåbning ske på 
grundlag af antagelse om, at det reelt forholdt sig således, f.eks. hvor en sigtet havde sendt et brev 
til en opdigtet adresse med den reelle modtager anført som afsender. 

Jf. postlovens $ 9. 

Med ordet ”sigtet” krævedes blot, at vedkommende skulle være mistænkt i en 
sådan grad, at den pågældende måtte anses som sigtet, hvorimod det ikke var en 
betingelse, at den pågældende formelt også var blevet sigtet.” Det var endvidere 
tilstrækkeligt, at politiet med en vis rimelighed havde mistanke mod en bestemt 
person, uanset at politiet efter de foreliggende oplysninger ikke var i stand til at 
navngive den pågældende." 

Loven foretog ingen klar sondring mellem brevåbning og brevstandsning. De 
omtalte effekter, der som nævnt skulle være rettet til eller hidrøre fra en sigtet, 
kunne indtil lovændringen i 1985 kun udleveres til retten, ikke til politiet.” An- 
satte i postvæsenet var forpligtet til at efterkomme rettens kendelser om brevåb- 
ning og havde tavshedspligt herom. Efter en kendelse om brevstandsning blev 
al korrespondance udleveret til retten, undtagen forsendelser, som var åbenlyst 
uden interesse for efterforskningen og umiddelbart kunne videresendes, f.eks. 
henvendelser fra det offentlige. Hvis et brev eller lignende f.eks. indeholdt en 
advarsel til en eventuelt medskyldig, kunne politiet anmode om permanent be- 
slaglæggelse. 

Bestemmelsen omfattede kun lukkede forsendelser under postbefordring, dvs. 
forsendelser, der var i postvæsenets varetægt. Reglerne fandt anvendelse fra det 
øjeblik et brev blev lagt i postkassen eller blev afleveret på et posthus og indtil 
det øjeblik, hvor et postbud havde afleveret forsendelsen til adressaten eller den 
blev afhentet på posthuset. Breve og forsendelser, der endnu ikke var afleveret 
eller som var udleveret fra postvæsenet kunne i stedet beslaglægges efter retsple- 
jelovens regler om beslaglæggelse.” Bestemmelsen omfattede også postgirokonti 
og postbokse.” En vigtig undtagelse var breve og anden korrespondance mellem 


43. Bet. 1023/84, s. 28. 

44. U1966.776 Ø. 

45. Se f.eks. Hurwitz, Den Danske Strafferetspleje, s. 522. 

46. Bet. 1023/84, s. 29. 

47 Bet. 1023/84, s. 29 med henvisning til afgørelserne U 1970.873 Ø og U 1976.242 Ø, som omhandlede 
postbokse, men hvor det i den førstnævnte afgørelse, hvor anklagemyndigheden bl.a. fremsatte 
begæring om, at postmesteren skulle oplyse politiet om indehaveren af en bestemt postboks, bl.a. 
fremhæves, at posthemmeligheden ikke blot omfatter brevenes og forsendelsernes indhold, men 
tillige navnene på afsender og adressat, hvilket altså ifølge afgørelsen også gælder for postbokse (og 
dermed også postgirokonti). Se endvidere U 1956.450 H, hvor det slås fast, at indgreb i girokonto- 
oplysninger skal bedømmes efter reglerne i retsplejeloven om indgreb i meddelelseshemmelighe- 
den, retsplejelovens $ 750 om indgreb i brevhemmligheden, samt muligvis Østre Landsrets ken- 
delse af 14. september 1961 (U 1961.1087), i Karnov fejlagtigt anført som U 1961.1088). Afgørelsen i 
U 1961.1087 er blevet opfattet således, at den fastslår, at retsplejelovens $ 750 også finder anvendelse 

en forsvarer og dennes klient, som var særligt beskyttet efter strafforfølgningens 
begyndelse.” 

Det var som nævnt retten, der havde kompetencen til at tilbageholde og få 
udleveret korrespondancen. Politiet kunne i påtrængende tilfælde (periculum in 
mora) pålægge postvæsenet at tilbageholde en forsendelse i op til tre dage. Det 
var dog fortsat kun retten, der måtte få udleveret og åbne korrespondancen, jf. 
den dagældende retsplejelovs $ 750, stk. 2 (frem til 1978) og 5 786, stk. 2 (1978- 
1985). 

Ud over de nævnte betingelser stillede $ 750 endvidere et par materielle krav 
som forudsætning for at tillade brevåbning og -standsning. Indtil 1985 var krimi- 
nalitetskravet for indgreb i brevhemmeligheden relativt lavt (i forhold til de krav, 
der senere blev opstillet), idet der blot skulle være tale om en forbrydelse, som 
det efter lovens almindelige regel tilkom statsadvokaten at påtale, jf. $ 720. 

Endvidere stillede man som indikationskrav et krav om, at ”omstændighe- 
derne skulle gøre det sandsynligt, at indholdet skulle beslaglægges”, dvs. at ind- 
holdet af brevet måtte antages at have betydning som bevismiddel. Som det ses 
af bestemmelsen, blev der ikke stillet noget krav om mistankens styrke som be- 
tingelse for at åbne eller standse breve til eller fra en sigtet. Indtil 1985 var der 
ingen regler om, at de berørte skulle underrettes efterfølgende om de foretagne 
indgreb, eller om opbevaring eller destruktion af materiale og såkaldte ”tilfæl- 
dighedsfund?” 

I praksis fandt brevåbning og brevstandsning indtil 1985 ifølge Strafferetsple- 
jeudvalget kun begrænset anvendelse.” 


ved pålæg om udskrifter fra postgirokonti — med andre ord betragtes postgirokonti som ”andre 
forsendelser”. Dette er måske ikke ganske utvivlsomt. Det er uklart, om der fsv. angår udlevering 
af oplysninger vedr. de omhandlede postgirokonti henvises til $ 750, der var relevant (allerede) på 
grund af forlængelse af tilladelse til udlevering af breve, eller til editionsbestemmelsen i $ 748, efter 
hvilken det (også) kunne pålægges banker og sparekasser at give oplysninger. Imidlertid havde 
afgørelsen i U 1956.450 H (som der ikke hevises til i noten til dommen) som anført fastslået, at 
adgang for politiet til at gennemgå nogle postgiroforsendelser skulle bedømmes efter reglerne i rpl's 
$ 750, jf. nedenfor. 

48. Dog kunne retten i henhold retsplejelovens $ 738 anordne ”fornøden kontrol” med en sigteds sam- 
kvem med sin valgte forsvarer i den tid, den sigtede var fængslet. Se f.eks. Stephan Hurwitz, Den 
Danske Strafferetspleje, s. 175. 

49. Bet. 1023/84, s. 45 f. 


202  Mindretalsudtalelse og juridiske notater 


INDGREB I MEDDELELSESHEMMELIGHEDEN 


Telefonaflytning frem til 1985 


Telefunktionærer havde (og har fortsat) som udgangspunkt tavshedspligt med 
hensyn til indholdet af telefonsamtaler og navne på de samtalende personer for 
alle uvedkommende.” Tavshedspligten antoges også at gælde vedrørende hvilke 
telefonnumre, der blev sat i forbindelse med hinanden; der var altså en pligt til at 
hemmeligholde både samtaler og teleoplysninger.;” 'Tavshedspligten var dog ikke 
ubetinget, men måtte i et vist omfang vige for offentlige interesser.” 

Før 1954 var der dog ingen lovhjemmel til telefonaflytning i forbindelse med 
politiets efterforskning. Spørgsmålet var alene reguleret i en instruks af 22. april 
193853 fra Ministeriet for Offentlige Arbejder. Instruksen konstaterede indled- 
ningsvis, at der påhvilede telefunktionærerne en tavshedspligt efter telefonlo- 


50. Jf. $ 17, stk. 1, i lov nr. 84 af 11. maj 1897 om telegrafer og telefoner: ”De under Statstelegrafvæsenet 
ansatte Embeds- og Bestillingsmænd ere forpligtede til, ikke alene medens de ere ansatte i Tele- 
grafvæsenets Tjeneste, men ogsaa efter at de ere udtraadte af denne, for alle uvedkommende at 
hemmeligholde saavel de indleverede Telegrammers Indhold og Tilstedeværelse som Navnene paa 
Afsendere og Modtagere af Telegrammer. Paa samme Made ere de paagældende Funktionærer 
forpligtede til at hemmeligholde Telefonsamtaler saavel som navnene paa de gennem Telefonen 
samtalende Personer”. 

51 Efter vedtagelsen af straffeloven blev straffebestemmelserne flyttet til straffelovens $ 152, hvorefter 
personer, der virker i offentlig tjeneste eller hverv, og som røber, hvad de i tjenestens eller hvervets 
medfør har erfaret som hemmelighed, eller hvad ved lov eller anden gyldig bestemmelse er beteg- 
net som sådan, kan straffes med bøde, hæfte eller under skærpede omstændigheder, fængsel i op til 
1 år. Efter denne bestemmelses stk. 3 fandt stk. 1 også anvendelse på telefunktionærer. Straffelovens 
$ 152 blev ændret i 1985 (L 373 af 19. december 1985), hvorefter hjemmelen til at straffe en telefunk- 
tionær, der bryder sin tavshedspligt, blev flyttet til $ 152 a. 

52 … F.eks. fremgår det af lovforarbejderne, at tavshedspligten ikke fritog telefunktionærerne fra at vidne 
i retssager, jf. forespørgsel i Landstinget til justitsministeren af Rytter m.fl. den 9. marts 1939 (RT 
1938/39, Landstinget, sp. 1347). 

53. Instruksen blev ændret den 7. november 1947, men ændringerne var uden betydning for de om- 
talte regler. Før vedtagelsen af denne instruks blev der indgået aftaler i 1914 og 1917 mellem Kø- 
benhavns Telefonselskab og hhv. politidirektøren i København om adgang til teleoplysninger og 
Ministeriet for offentlige arbejder og Justitsministeriet om foretagelse af telefonaflytninger efter 
skriftlig anmodning fra vedkommende overordnede politimyndighed. I 1917 blev der endvidere 
truffet mundtlig aftale mellem Ministeriet for Offentlige Arbejder, Justitsministeriet og Københavns 
Telefonaktieselskab om, at chefen for Statspolitiet og Politidirektøren i København kunne få adgang 
både til teleoplysninger og til at iværksætte telefonaflytninger uden kendelse. Samme adgang havde 
Justitsministeriets departementschef og visse embedsmænd i Udenrigsministeriet (ibid., sp. 1348). 
Efter anmodning fra Københavns Telefonaktieselskab i 1934 med et ønske om en større klarhed over 
rækkevidden af hemmeligholdelsespligten blev den nævnte instruks udstedt den 22. april 1938. 

vens $ 17. Endvidere blev det fastslået, at telefunktionærerne havde pligt til at 
rette sig efter en retskendelse, der bød dem at bryde denne tavshedspligt. 

Afsnit III i instruksen angav reglerne for, i hvilket omfang politiet havde 
adgang til at kræve udlevering af teleoplysninger og aflytning af samtaler. Man 
opstillede en hovedregel om, at telefonaflytning krævede en retskendelse (se dog 
nedenfor).5>: Det samme gjaldt som udgangspunkt vedrørende teleoplysning, der 
dog tog højde for eventuelt periculum in mora, idet politiet kunne kræve adgang 
til oplysningerne, når en retskendelse ikke kunne afventes uden væsentlig ulem- 
pe for undersøgelsen. Herefter skulle der blot inden 24 timer tilgå telefonsel- 
skabet en skriftlig bekræftelse underskrevet af rigspolitichefen, vicepolitichefen, 
politidirektøren i København, politimesteren, en politiinspektør, en politiadvo- 
kat eller en politifuldmægtig. Der krævedes således ikke en efterfølgende rets- 
kendelse, hvilket hang sammen med, at de øverste politiofficerer5 ifølge instruk- 
sen kunne kræve både iværksættelse af aflytning samt udlevering af de omtalte 
teleoplysninger uden retskendelse. Anvendelsen af telefonaflytninger mv. blev 
endvidere i et vist omfang støttet på en — lidt tvivlsom” — analogi af reglerne om 
indgreb i brevhemmeligheden efter retsplejelovens $ 750. 


54. Ministeriet for Offentlige Arbejders instruks af 22. april 1938 med senere ændringer (”instruksen”), 
afsnit III, nr. 1. 

55. Rigspolitichefen eller dennes stedfortræder, politidirektøren i København og chefen for Køben- 
havns Opdagelsespoliti, jf. instruksen, afsnit III, nr. 3. 

56 Ibid. 

57. Se bl.a. U 1938.194 Ø, som afviser at anvende den nævnte analogi, men i stedet tillader teleoplys- 
ning på grundlag af de almindelige regler om efterforskning i retsplejeloven. Under en forespørgsel 
til justitsministeren (Steincke) af Rytter m.fl. i Landstinget den 9. marts 1939 om gældende in- 
strukser for politiets telefonaflytning afviser justitsministeren bl.a. med henvisning til ovennævnte 
dom, at man kan anvende $ 750 analogt som hjemmel for foretagelse af telefonaflytninger (RT 
1938/39Landstinget, , sp. 1350 ff). Forvirringen bliver dog ikke mindre af, at justitsministeren (Elm- 
quist) i en senere forespørgsel den 5. marts 1947 af Arne Sørensen om politiets kontrol med danske 
borgeres politiske virksomhed, tilsyneladende havde overset både dom og forespørgsel i 1939, da 
han gentagne gange tilkendegav, at bestemmelserne om brevåbning mv. efter fast retspraksis antoges 
også at finde anvendelse for telefonaflytning. (RT 1947/48, FF sp. 3191). 

58. Uanset om man i øvrigt accepterer analogislutningen, går instruksens afsnit III.3 væsentligt videre 
end en eventuel analogi af $ 750 tilsiger, idet den gav adgang for tre højtstående politiembedsmænd 
til at kræve aflytning iværksat mv. uden hverken forudgående eller efterfølgende retskendelse. Den- 
ne mulighed var så ikke længere til stede efter grundlovsændringen, med mindre den blev ophøjet 
til lov, jf. straks nedenfor om grundlovens $ 72. Der gik dog et års tid fra grundlovsændringen til 
indførelsen af hjemmelen til telefonaflytning i retsplejelovens $ 750 a. I den mellemliggende tid 
gjaldt instruksen stadig, men adgangen for de tre højtstående politiembedsmænd til at forlange 

Ved grundlovsændringen i 1953 blev brud på telefonhemmeligheden indsat 
som en beskyttelsesværdig interesse på linje med beslaglæggelse og undersøgelse 
af breve og andre papirer (se ovenfor afsnit 2.2.). Herefter var der et ubetinget 
krav om, at telefonaflytninger kun kunne ske enten ved retskendelse eller med 
hjemmel i lov. Ved lov nr. 202 af 11. juni 1954 indsattes den daværende $ 750 af” 
i retsplejeloven, som havde følgende ordlyd: 


”$ 750 a. Det kan ved rettens kendelse bestemmes, at der af vedkommende telefo- 
nadministration skal gives politiet adgang til aflytning af telefonsamtaler til og fra 
bestemte telefoner inden for et nærmere bestemt tidsrum, når der 
1) er påviselig grund til at antage, at der over dem gives meddelelser fra eller til 
nogen, der mistænkes for en af de forbrydelser, der omhandles i straffelovens 
kapitler 12, 13 eller 20, eller $$ 119, stk. 1 og 2, 124, stk. 1, 125, 127, 133, stk. 3, 193, 
194, 215, 260, 261, 264 a, 266 eller 281, eller for en forbrydelse, for hvilken loven 
hjemler straf af fængsel i 8 år eller derover, jf. retsplejelovens $ 687, stk. 1 a, og 
det 
2) må antages, at aflytning vil være af væsentlig betydning for forbrydelsens op- 
klaring. 
Stk. 2. Når betingelserne for aflytning i medfør af stk. 1, er til stede, kan politiet, 
såfremt der er øjensynlig fare for, at øjemedet ville forspildes, dersom retsken- 
delse skulle afventes, foretage aflytning uden forudgående kendelse, dog kun når 
mistanken vedrører en forbrydelse, som omhandles i straffelovens $$ 98, 99, 102, 
106-110 og 111-113, eller som i øvrigt medfører fare for menneskers liv eller velfærd 
eller for betydelige samfundsværdier. 
Stk. 3. Meddelelse om aflytning uden retskendelse skal af politiet indgives til retten 
samtidig med aflytningens begyndelse, eventuelt ledsaget af en begæring om tilla- 
delse til dens fortsættelse. Retten afgør, om aflytning kan godkendes, og eventuelt 
om fortsat aflytning kan tillades samt i bekræftende fald for hvilket tidsrum, og 
giver politiet meddelelse herom. Såfremt retskendelse ikke foreligger inden 24 ti- 
mer fra aflytningens begyndelse, skal aflytningen afbrydes og vedkommende tele- 
fonadministration indberette den stedfundne aflytning til retten på det sted, hvor 
aflytning er sket, og til Justitsministeriet. Burde aflytning efter rettens skøn ikke 
have været påbegyndt, giver retten Justitsministeriet meddelelse herom. 
Stk. 4. Aflytning vil være at foretage af politiet. 


telefonaflytning iværksat uden retskendelse blev dog ikke benyttet i denne periode, og blev vist i det 
hele taget ikke anvendt i hele instruksens levetid eller i hvert fald kun i yderst begrænset omfang. Se 
RT 1938/39, Landstinget, sp. 1355 og RT1946/47, Folketinget, sp. 3193. 

59. Bestemmelsen blev i 1978 overflyttet til $ 787, men blev i øvrigt ikke indholdsmæssigt ændret. 

Stk. 5. Optegnelser om eller anden gengivelse af aflyttede samtalers indhold skal 
tilintetgøres, så snart det er fastslået, at de ikke er af betydning for efterforsknin- 
gen.” 

Stk. 6. Har aflytning af samtaler fra en telefon i privat eje fundet sted, skal retten 
give telefonens indehaver meddelelser herom, når det kan ske uden skade for un- 
dersøgelsen, og omstændighederne i øvrigt ikke taler herimod?” 


Betingelserne for telefonaflytning blev betydeligt skærpet under behandlingen 
i Folketinget i forhold til Justitsministeriets oprindelige lovforslag. Folketinget 
ændrede bl.a. indikationskravet fra forslagets ”begrundet formodning om, at 
en aflytning vil være af betydning for opklaring eller afværgelse af en forbry- 
delse” til et krav om, at telefonaflytning skulle være af ”væsentlig betydning for 
forbrydelsens opklaring”. Kriminalitetskravet blev også væsentligt forhøjet fra 
statsadvokatsager generelt til visse nærmere definerede grove forbrydelser, hvil- 
ket var væsentligt højere end for f.eks. brevåbning.” Der blev derimod heller 
ikke her stillet noget krav til mistankens styrke. Man antog dog i teorien, at der 
gjaldt et almindeligt proportionalitetskrav, dvs. et krav om, at indgrebet skulle 
stå i rimeligt forhold til forbrydelsens karakter og at det ikke måtte gå videre end 
nødvendigt. I modsætning til, hvad der gjaldt vedrørende brevhemmeligheden, 
er det også værd at bemærke, at der ikke før 1985 var nogen begrænsning i for- 
hold til den personkreds, der kunne aflyttes, dvs. politiet kunne også aflytte en 
mistænkts advokat, nærmeste familie, læger etc. 

Folketinget indførte endvidere regler for tilintetgørelse af optegnelser 
mv. så snart det var fastslået, at de var uden betydning for efterforskningen 
samt om underretning til en privat ejer af en telefon efter aflytningen, hvis det 
kunne ske uden skade for undersøgelsen mv. I det hele taget giver Folketingets 
væsentlige skærpelser i forhold til Justitsministeriets oprindelige lovforslag sam- 


60 Under gennemgangen af en række PET-sager har det kunnet konstateres, at der på sagerne bl.a. 
ligger udskrifter af gamle telefonaflytninger mv., som efter de beskrevne regler muligt burde have 
været tilintetgjort. Om retstilstanden fra 1985, se under afsnittet ”Destruktion af materiale”. 

61 Af andre ændringer under folketingsbehandlingen kan nævnes en ændring af betingelserne for 
periculum in mora fra, at fristen for meddelelse til retten om iværksættelsen af aflytning uden 
retskendelse skulle ske inden for 24 timer til, at meddelelse skulle ske samtidig med aflytningens 
begyndelse, se videre nedenfor. Justitsministeriet havde endvidere foreslået, at retskendelse blot 
skulle foreligge tre døgn efter iværksættelsen af aflytningen (som for brevåbning uden kendelse) 
— det blev ændret til, at kendelse skulle foreligge inden for 24 timer med et krav om domstolenes 


indberetning til Justitsministeriet ved eventuel uretmæssig aflytning. 

men med en gennemlæsning af forhandlingerne om lovforslaget et klart indtryk 
af, at det var et tøvende Folketing, der gav politiet hjemmel til at aflytte telefo- 
ner. 

Ligesom for brevstandsning og brevåbning var det retten, der havde beslut- 
ningskompetencen vedrørende iværksættelsen af telefonaflytning. Til forskel fra 
førstnævnte var det imidlertid ikke retten, men politiet selv, der efter kendelsen 
kunne foretage aflytningen, jf. bestemmelsens stk. 4. 

En forudsætning for opnåelse af en retskendelse var, at der skulle være på- 
viselig grund til at antage, at der over de pågældende telefoner blev givet med- 
delelser til eller fra nogen, der var mistænkt for en alvorlig statsforbrydelse eller 
anden særlig grov forbrydelse, se nærmere opregningen i stk. 1, nr. 1. Endvidere 
måtte aflytning som nævnt antages at ville være af væsentlig betydning for op- 
klaringen af den pågældende forbrydelse, jf. stk. 1, nr. 2.7 En kendelse kunne 
ikke autorisere aflytning på ubestemt tid, men måtte angive et nærmere tidsrum, 
der eventuelt kunne forlænges ved en ny kendelse. 

Stk. 2 indeholdt en adgang for politiet til undtagelsesvis at kunne iværksætte 
en aflytning, når der var ”øjensynlig fare for, at øjemedet ville forspildes, dersom 
retskendelse skulle afventes”, altså en periculum in mora regel. Endvidere stillede 
bestemmelsen et mere kvalificeret kriminalitetskrav som betingelse for at foreta- 
ge aflytning, der forelå før kendelsen. Således kunne aflytning uden forudgående 
kendelse kun komme på tale, når der forelå mistanke om en forbrydelse enten 
som omhandlet i straffelovens kapitel 12 og 13 (forbrydelser mod statens sikker- 
hed og selvstændighed mv.), eller som i øvrigt medførte fare for menneskers liv 
eller velfærd eller for betydelige samfundsværdier — altså en noget indskrænket 
liste i forhold til den tilsvarende opregning af forbrydelser i hovedbestemmel- 
sen. 

Hvis en aflytning blev iværksat uden forudgående kendelse, skulle retten have 
meddelelse herom samtidig med aflytningens påbegyndelse, og kendelse skulle 
endvidere efterfølgende opnås inden 24 timer fra aflytningens iværksættelse. I 
modsat fald skulle telefonselskabet afbryde aflytningen og indberette sagen til 
retten og Justitsministeriet. Retten skulle endvidere indberette sagen til Justits- 
ministeriet, hvis den efter behandlingen af anmodningen om en retskendelse 
nåede frem til den konklusion, at aflytning ikke burde være foretaget. 


62. Herudover måtte det ifølge Hurwitz være en forudsætning for indgrebets tilladelighed i det enkelte 
tilfælde, at det påsigtede forhold konkret bedømt var af en sådan alvor, at det kunne legitimere et så 
betænkeligt indgreb, se Stephan Hurwitz, Den Danske Strafferetspleje, s. 524. 

Teleoplysning frem til 1985 


Ved teleoplysning skaffer politiet sig oplysninger om, hvilke teleapparater (tele- 
foner, telefax, telex) der i et bestemt tidsrum sættes eller har været sat i forbin- 
delse med en bestemt telefon (teleoplysning), uden at abonnenten får det at vide. 
Man får ikke derved kendskab til kommunikationens indhold, men kun til dens 
eksistens, og indgrebet er derfor mindre indgribende end egentlig telefonaflyt- 
ning. Meddelelse af teleoplysningerne ville for telefonfunktionærer være i strid 
både med straffelovens 152 af?” (dengang $ 152, stk. 3) og telefonlovens $ 17," hvor- 
efter telefonfunktionærer er pålagt tavshedspligt over for alle uvedkommende, 
hvis ikke retsplejeloven hjemlede dem adgang til at afgive oplysningerne. 

Politiets adgang til teleoplysning var indtil 1978 reguleret i retsplejelovens 
$ 750 b: 


$ 750 b. Det kan ved rettens kendelse bestemmes, at der af vedkommende telefon- 

administration skal meddeles politiet oplysninger om, hvilke telefoner der i et be- 

stemt tidsrum sættes eller har været sat i forbindelse med en bestemt telefon, når 

1) der er påviselig grund til at antage, at de ønskede oplysninger vil være af betyd- 
ning for opklaring af en af de i $ 750 a, stk. 1, omhandlede forbrydelser, eller 

2) det skønnes sandsynligt, at opklaring af en forbrydelse kun vil være mulig gen- 
nem de ønskede oplysninger, og foranstaltningen står i rimeligt forhold til for- 
brydelsens karakter, eller 

3) det må antages, at det kun ved hjælp af de ønskede oplysninger er muligt at finde 
frem til den, der gør sig skyldig i gentagne fredskrænkelser som omhandlet i 
straffelovens $ 265. 

Stk. 2. I påtrængende tilfælde kan politiet uden forudgående retskendelse træffe 

bestemmelse som i stk. 1 nævnt. $ 750 a, stk. 3, finder da tilsvarende anvendelse 

[efterfølgende meddelelse til retten om aflytning mv.]. 


Bestemmelsen blev i 1978 flyttet til $ 788, dog uden at der blev foretaget no- 
gen ændringer i substansen. Efter ovennævnte bestemmelse kunne politiet kun 
kræve adgang til de nævnte oplysninger hos teleselskaberne, hvis de havde en 


63. Bestemmelsen blev ændret ved lov nr. 573 af 19. december 1985 (lov om ændring af borgerlig straf- 
felov — tavshedspligt) og pålægger tavshedspligt for den, der virker i et anerkendt telefonselskab, 
dvs. enhver virksomhed, der har fået dansk koncession eller tilladelse til at drive trådbårne eller 
radiobårne telefontjenester. 

64 Lov nr. 84 af 11. maj 1897. Loven gælder stadig den dag i dag. 

retskendelse. For at politiet kunne opnå en retskendelse, skulle en af følgende tre 
materielle betingelser være opfyldt: 


1) Hvis der var mistanke om en af de forbrydelser, der krævedes for at iværk- 
sætte en telefonaflytning efter retsplejelovens $ 786, stk. 1 (indtil 1978: $ 750 
a, stk. 1), skulle der blot være påviselig grund til at antage, at oplysningerne 
ville være af betydning for opklaringen. 

2) For alle andre forbrydelser, inklusive politisager, stillede retsplejelovens $ 
750 b et lidt højere indikationskrav, idet det krævedes, at det blev anset for 
sandsynligt, at opklaringen kun ville være mulig ved hjælp af de ønskede 
oplysninger. Hertil gjaldt et udtrykkeligt proportionalitetskrav, idet for- 
anstaltningerne endvidere skulle stå i et rimeligt forhold til forbrydelsens 
karakter. 

3) Den tredje mulighed for at iværksætte teleoplysning var ved gentagne så- 
kaldt ”chikanøse” opkald. Denne hjemmel var den mest anvendte i praksis. 


Adgangen til at foretage indgrebet uden forudgående retskendelse (periculum 
in mora) var i forhold til nogle af de andre bestemmelser om indgreb i med- 
delelseshemmeligheden ret vid, idet der blot krævedes, at de almindelige betin- 
gelser for teleoplysning var opfyldt. Dog skulle politiet også her samtidig med 
indhentelsen af teleoplysningerne søge at få rettens godkendelse af indgrebet, jf. 
henvisningen til reglerne i stk. 3 i bestemmelsen om telefonaflytning. 


Anden aflytning (rumaflytning) frem til 1985 


Det mest kvalificerede eller alvorlige indgreb i meddelelseshemmeligheden er 
uden tvivl rumaflytning. Rumaflytning kan foregå enten ved radiotransmission 
eller via telefonlinjerne — i sidstnævnte tilfælde etableres den ved hjælp af tele- 
selskaberne. Før 1972 fandtes der ingen regler i dansk lovgivning om politiets ad- 
gang til rumaflytning som efterforskningsskridt. Ved lov nr. 89 af 29. marts 1972 
blev reglerne vedrørende beskyttelsen af privatlivets fred imidlertid skærpet; 
bl.a. blev det strafbart uberettiget at foretage hemmelig aflytning eller optagelse 
af andres samtaler mv. ved hjælp af et apparat på ikke frit tilgængelige steder, jf. 
ovenstående om straffelovens $ 263, nr. 3. 

Retsplejelovens $ 750 c om adgang til rumaflytning, som blev indført ved 
samme lov, var et spejlbillede af den omtalte bestemmelse i straffeloven, idet 
der med den udtrykkelige kriminalisering af forholdet opstod et klart be- 

hov for en modsvarende adgang for politiet til at foretage rumaflytning i 
efterforskningsøjemed:& 


”$ 750 c. Reglerne i $ 750 a, stk. 1 [betingelser for aflytning] og 5 [regler om til- 
intetgørelse af optegnelser m.v.], finder tilsvarende anvendelse på politiets adgang 
til ved hjælp af et apparat hemmeligt at aflytte eller optage sådanne udtalelser, sam- 
taler og forhandlinger, som nævnes i borgerlig straffelovs $ 263, stk. 37 


Den nye bestemmelse i retsplejeloven gav således politiet adgang til at foretage 
rumaflytning under lignende betingelser som for telefonaflytning. Politiet havde 
dog ikke adgang til under nogen omstændigheder at iværksætte rumaflytning, før 
der forelå en retskendelse fra retten.” Selvom rumaflytning indtil 1985 var under- 
givet samme strafferamme som f.eks. brevåbning, blev der altså stillet skrappere 
betingelser for politiets adgang til at foretage rumaflytning end for nogen af de 
øvrige indgreb i meddelelseshemmeligheden. 

Bestemmelsen om rumaflytning indeholdt ikke nogen udtrykkelig henvis- 
ning til reglerne om telefonaflytning vedrørende underretning om den foretagne 
aflytning ($ 750 a, stk. 6). Det var dog klart forudsat i bemærkningerne til lov- 
forslaget, at retten kunne gøre det til en betingelse for aflytning inden for en 


65 Anvendelsen af ordet ”uberettiget” kunne ifølge lovforslagets bemærkninger for så vidt indikere, 
at politiet måtte være berettiget til at foretage rumaflytning, når det var nødvendigt som led i ef- 
terforskning af en forbrydelse — selvom aflytningen altså ville falde ind under ordlyden af den 
nævnte bestemmelse. Da rumaflytning efter Justitsministeriets opfattelse imidlertid udgjorde et 
meget alvorligt indgreb i den personlige integritet, mente ministeriet dog, at det af retssikkerheds- 
mæssige grunde var mest rigtigt at skabe et særligt lovgrundlag for anvendelsen af dette indgreb i 
meddelelseshemmeligheden, se forslag til lov om ændring af borgerlig straffelov, af lov om ikraft- 
træden af borgerlig straffelov m.m., af lov om rettens pleje og af lov om uretmæssig konkurrence og 
varebetegnelse (Privatlivets fred m.m.), FT 1971-72, Tillæg A, sp. 561. Noget andet er, at indgrebets 
karakter af straffeprocessuelt tvangsindgreb, og tilmed det måske mest indgribende et af slagsen, 
i henhold til legalitetsprincippet måtte nødvendiggøre en udtrykkelig lovhjemmel, se ovenfor un- 
der afsnittet om grundlovsbeskyttelsen. Spørgsmålet om den manglende hjemmel indtil 1972 for 
rumaflytninger er endvidere behandlet i Kommissionens beretning, bind 4, om PET's virkemidler, 
retlig vurdering heraf. 

66 Se modsætningsvis bestemmelserne om telefonaflytning, hvor politiet kunne foretage aflytning i op 
til 24 timer, inden retskendelse blev indhentet, hvor øjemedet ellers ville forspildes, jf. retsplejelo- 
ven $ 750 a, stk. 2. Ifølge Gomard lå der i denne begrænsning endvidere et forudsætning om, at ret- 
ten burde være mere tilbageholdende med at give tilladelse til rumaflytning end til telefonaflytning, 
se Bernhard Gomard, Studier i den danske straffeproces (Juristforbundets forlag, 1976), s. 262. 

lokalitet, der tilhørte en ikke-mistænkt, at ejeren af lokaliteten blev underrettet 
om aflytningen enten før eller efter dens gennemførelse, når det i øvrigt kunne 
ske uden skade for undersøgelsen.” 


3.4. Ændring af reglerne om indgreb i meddelelseshemmeligheden 
(1985) 


Den 4. oktober 1984 afgav Strafferetsplejeudvalget sin betænkning om indgreb 
i meddelelseshemmeligheden og politiets anvendelse af agenter. Udvalget an- 
befalede blandt andet en samling, strømlining og opstramning af reglerne om 
indgreb i meddelelseshemmeligheden. Desuden skulle en række af betingelserne 
harmoniseres, så der fremover stort set gjaldt samme betingelser og begræns- 
ninger vedrørende alle fem former for indgreb i meddelelseshemmeligheden. 
Udvalget udtalte generelt om sit syn på indgreb i meddelelseshemmeligheden: 


”Der er i udvalget enighed om, at der for politiets foretagelse af indgreb i med- 
delelseshemmeligheden generelt set bør sættes snævre grænser. Adgangen til frit 
at kunne give udtryk for sine tanker i skrift og i tale over for andre mennesker, 
uden at uvedkommende, herunder offentlige myndigheder, gør sig bekendt med 
indholdet, må anses som en fundamental rettighed for den enkelte. Rettigheden er 
endvidere af væsentlig betydning for vort samfundssystem, hvorfor også almene 
hensyn tilsiger beskyttelse deraf. (fremhævet her) 

Den omstændighed, at den eller de personer, som indgrebet rammer, ikke direkte 
mærker noget dertil, gør ikke indgrebet mindre betænkeligt. Tværtimod øger ind- 
grebets karakter af en hemmelig foranstaltning behovet for at sætte snævre græn- 
ser for dets anvendelse” 


Reglerne blev ændret ved lov nr. 227 af 6. juni 1985, hvor der blev indsat et nyt 
kapitel i retsplejeloven, kapitel 71, om indgreb i meddelelseshemmeligheden. Be- 
stemmelserne er gengivet i deres helhed sidst i kapitlet. Det oprindelige lovfor- 
slag fulgte i det store og hele Strafferetsplejeudvalgets anbefalinger, men i visse 
tilfælde gennemførte Folketinget en yderligere stramning af nogle af betingel- 
serne, se nærmere nedenfor. 


67. Forslag til lov om ændring af borgerlig straffelov mv., FT 1971/72, Tillæg A, sp. 561. 
68 Bet. 1023/84, 8. 51 f. 

Betingelser for foretagelse af indgreb i meddelelseshemmeligheden 


Med lovændringen blev betingelserne for, hvornår politiet, herunder PET, kun- 
ne opnå tilladelse til at foretage indgreb i meddelelseshemmeligheden, samlet 
og ensrettet for de fleste indgreb i retsplejelovens $ 781. Indikationskravet blev 
fastsat til, at indgrebet skulle være af afgørende betydning for efterforskningen,” 
før et indgreb i meddelelseshemmeligheden kunne tillades. En anden vigtig be- 
tingelse var, at indgreb i meddelelseshemmeligheden kun måtte foretages i sager, 
hvor man efterforskede særlig grove lovovertrædelser, således hvor strafferam- 
men er 6 års fængsel eller derover (mod tidligere 8 år for telefon- og rumaflyt- 
ning, se ovenfor), ved forsætlig overtrædelse af straffelovens kapitler 12 eller 13, 
eller ved overtrædelse af en række i bestemmelsen i øvrigt nævnte forbrydelser.” 
For teleoplysning kunne indgrebet endvidere foretages, hvis der var mistanke 
om fortsatte fredskrænkelser. 

En række af de forbrydelser, der tidligere var medtaget på listen over forbry- 
delser, der kunne begrunde indgreb i meddelelseshemmeligheden efter den tid- 
ligere bestemmelse i retsplejelovens $ 750 a (fra 1978: $ 787), blev ikke gengivet i 
den nye, generelle bestemmelse, sammenlign ovenfor under afsnit om reglerne 
for telefonaflytning indtil 1985. Til gengæld førte nedsættelsen af strafferamme- 
kravet fra 8 år (for telefonaflytning) til 6 år (generelt) til en udvidelse af antallet 
af forbrydelseskategorier, der kunne legitimere et indgreb i meddelelseshemme- 
ligheden.” 

Kravene til forbrydelsen blev endvidere forhøjet for rumaflytning, idet dette 
indgreb kun må foretages i forbindelse med efterforskningen af en forbrydelse, 


69 Strafferetsplejeudvalgets medlemmer var ikke enige om udformningen af indikationskravet. 
Flertallet (5) havde således foreslået, at betingelsen skulle være, at indgrebet var af ”væsentlig” be- 
tydning for efterforskningen, mens mindretallet (2) fandt en sproglig stramning i lovteksten nød- 
vendig og derfor foreslog, at ordlyden blev ændret til ”afgørende betydning”. For en gangs skyld 
valgte Justitsministeriet at følge mindretallets mere restriktive tilgang, idet ”Justitsministeriet fin- 
der, at det af lovens tekst så klart som muligt bør fremgå, at telefonaflytning mv. ikke er et almin- 
deligt efterforskningsmiddel, og at det således kun bør bringes i anvendelse, hvor der er et klart 
efterforskningsmæssigt behov herfor”. Se lovforslag L 164 (1984/85), s. 10. FT 1984/85, Tillæg A, sp. 
2955. 

70. Under lovforslagets behandling udtalte nogle partier ønske om at opretholde strafferammekravet 
på 8 år og gøre det generelt. Flertallet fandt det imidlertid mest rigtigt, under henvisning til den ge- 
nerelle nedsættelse af strafferammerne, som fandt sted netop i disse år, at fastsætte strafferammen 
til 6 år. FT 1984/85, FF sp. 6007, 10679, 10685 samt 10688. 

71. FT 1984/85, FF sp. 10685. 

som har medført eller kan medføre fare for menneskers liv eller velfærd eller for 
betydelige samfundsværdier.” Baggrunden for Folketingets betydelige skærpelse 
af kravene til netop rumaflytning var, at det mellem 2. og 3. behandling af lov- 
forslaget kom frem i pressen, at PET havde foretaget en rumaflytning på Rigs- 
hospitalet. 


Operationen tog sin begyndelse, da et lille ældre personfly styrtede ned på den 
grønlandske indlandsis den 20. april 1985. Flyet var via Island på vej til Nicaragua 
fra Sana i Nordyemen og skulle have mellemlandet i Sdr. Strømfjord, da det pga. 
problemer med brændstoftankene og dårligt vejr forsøgte en nødlanding på ind- 
landsisen. Flyet medbragte fem besætningsmedlemmer, hvoraf de to (en jordansk 
pilot og en filippinsk mekaniker) blev dræbt ved styrtet. De tre øvrige blev bragt 
til København. To af de overlevende besætningsmedlemmer (hhv. en anden jor- 
dansk pilot og den indiske kaptajn) var kommet svært til skade og blev indlagt 
på Rigshospitalet, mens den tredje, som var amerikaner og uskadt, hurtigt forlod 
København. På baggrund af det materiale, der blev fundet på nedstyrtningsstedet, 
blev man hurtigt klar over, at de to ombordværende jordanere var medlemmer 
af det palæstinensiske flyvevåben og havde forbindelse til PLO. Herefter foretog 
PET en række afhøringer af især den overlevende jordanske pilot og iværksatte en 
aflytning af vedkommendes hospitalsstue. Under afhøringerne kom det bl.a. frem, 
at flyet skulle leveres til sandiniststyret i Nicaragua, som PLO havde et samarbejde 
med. Piloten rejste fra København til Amman den 28. maj 1985. 


Sagen kom til offentlighedens kundskab, fordi en radioamatør tilfældigvis havde 
stillet ind på politiets radiofrekvens og der fået nys om sagen. Politiken bragte 
søndag den 26. maj 1985 en artikel om aflytningen, kort før 3. behandlingen af 
lovforslaget (den 31. maj 1985). Flere af ordførerne krævede et forbud mod, at 
man overhovedet kunne foretage aflytninger på hospitaler.” Så vidt kom det dog 
ikke, idet flertallet var mere stemt for den nævnte skærpelse af kravene til anven- 
delse af rumaflytning. 

Vedrørende brevåbning og brevstandsning er det endvidere værd at notere, at 
det fremover er politiet selv (mod før retten), der efter kendelse skal have udle- 
veret korrespondancen og har adgang til at åbne den.” 


72. Jf. $ 781, stk. 4. Bemærk at disse skærpede krav har nogenlunde samme ordlyd som de (også skær- 
pede) tidligere gældende betingelser for, at politiet kunne iværksætte telefonaflytning uden forud- 
gående retskendelse. 

73. FT 1984/85, FF sp. 11229 ff. 

74. Jf. $ 780, stk. 1, nr. 4 og 5. Til gengæld er det indført, at de pågældende forsendelser som udgangs- 

Der indførtes endelig en generel undtagelse (undtagen for teleoplysning)”; 
for indgreb i meddelelseshemmeligheden mellem den mistænkte og den kreds 
af personer (læger, præster og advokater), der er undtaget fra vidnepligt efter 
retsplejelovens bestemmelser.76 


Proportionalitetskrav 


Som noget nyt indføres der et generelt og udtrykkeligt proportionalitetskrav i 
retsplejelovens $ 782, hvorefter indgreb i meddelelseshemmeligheden ikke må 
foretages, hvis indgrebets formål sammenholdt med sagens betydning og den 
krænkelse og ulempe, som indgrebet må antages at forvolde den eller de per- 
soner, som den rammer, fører til, at der ville være tale om et uforholdsmæssigt 
indgreb. 


Rettens kendelse og reglen om periculum in mora 


Indgreb i meddelelseshemmeligheden skal efter 1985 som udgangspunkt fortsat 
ske efter rettens kendelse, jf. $ 783, stk. 1. Som noget nyt skal indgrebene endvi- 
dere specificeres i kendelserne, som også skal indeholde en præcis afgrænsning 
af rettens bemyndigelse til politiet:77 
1) Kendelserne skal således for det første anføre de telefonnumre, lokaliteter, 
adressater eller forsendelser, som indgrebet angår. 
2) For det andet skal retten anføre de konkrete omstændigheder i sagen, som 


punkt skal åbnes i overværelse af sigtedes forsvarer eller den særligt beskikkede advokat, jf. retsple- 
jelovens $ 787. 

75. Bet. 1023/84, s. 107. Strafferetsplejeudvalget valgte at undtage teleoplysning fra denne undtagelse 
både af praktiske hensyn samt fordi man ikke mente, at dette indgreb på samme måde anfægtede 
det særlige fortrolighedsforhold mellem den sigtede og den omhandlede personkreds, da man ved 
teleoplysning jo ikke fik kendskab til indholdet af kommunikationen. 

76 Jf. $ 782, stk. 2. Personkredsen er afgrænset i retsplejelovens $ 170. 

77 Bet. 1023/84, s. 73 f. Mens kravet om, at kendelser skal begrundes allerede fulgte af en generel 
bestemmelse herom i retsplejelovens $ 218, ønskede Strafferetsplejeudvalget en uddybning af be- 
grundelseskravet for kendelser vedrørende indgreb i meddelelseshemmeligheden, som man bl.a. 
kendte det fra betingelserne for varetægtsfængsling. Formålet var bl.a. at give den bemyndigelse, 
som kendelserne giver politiet, en mere præcis afgrænsning. 

efter rettens opfattelse bevirker, at lovens betingelser for at foretage indgre- 
bet er opfyldt. 

3) For det tredje skal kendelsen (nu også for brevstandsning og brevåbning) 
fastsætte det tidsrum, inden for hvilket indgrebet kan foretages. Denne 
frist skal være så kort som muligt og ikke overstige fire uger. Fristen kan 
dog forlænges med op til fire uger ad gangen.” 


Hvis indgrebet består i åbning eller tilbageholdelse af et brev, skal brevet el- 
ler forsendelsen videresendes ved fristens udløb. Ønsker politiet imidlertid at 
standse den videre befordring, skal begæring om brevstandsning indgives til ret- 
ten inden 48 timer efter tilbageholdelsens iværksættelse. Ønskes det pågældende 
brev eller forsendelsen tilbageholdt permanent, skal der opnås en ny kendelse 
efter retsplejelovens regler om beslaglæggelse.” 

Loven opretholdt politiets mulighed for at foretage et indgreb i meddelel- 
seshemmeligheden, inden retskendelse var opnået, i de tilfælde, hvor ”indgre- 
bets øjemed ellers ville forspildes” (den såkaldte periculum in mora regel). Det 
var som ovenfor nævnt ikke alle indgreb i meddelelseshemmeligheden, der før 
lovændringen i påtrængende tilfælde kunne iværksættes uden retskendelse 
(rumaflytning kunne ikke foretages uden retskendelse). 

Den nye regel” var imidlertid generelt formuleret og har således udvidet om- 
rådet for periculum in mora reglen, idet den gælder samtlige indgreb i med- 
delelseshemmeligheden. Politiet skal i så fald snarest muligt og senest inden 24 
timer fra indgrebets iværksættelse forelægge sagen for retten, der så afgør, om 
indgrebet kan godkendes og om det i givet fald kan opretholdes og for hvilket 
tidsrum.” Hvis retten derimod måtte nå frem til, at indgrebet ikke skulle være 


78. Jf. retsplejelovens $ 783, stk. 2. Denne tidsmæssige begrænsning kom også først ind i loven på Fol- 
ketingets foranledning ved 3. behandlingen (v. Retsudvalgets tillægsbetænkning af 29. maj 1985), 
og er formentlig også en udløber af ovenfor omtalte operationssag (omtalte tillægsbetænkning blev 
afgivet efter et samråd med justitsministeren samme dag om sagen), hvor dommeren i sin kendelse 
— på trods af, at de interessante aflytningsobjekter efter al sandsynlighed ville rejse fra Danmark in- 
den for en kort periode, gav PET tilladelse til at aflytte de pågældende frem til 1. oktober 1985! Den 
jordanske statsborger, som PET koncentrerede hovedparten af sin interesse om, rejste fra Danmark 
allerede den 28. maj, altså knap to uger efter, at aflytningen var blevet etableret (kendelsen er afsagt 
den 14. maj). FT 1984/85, FF sp. 11230. 

79 Bet. 1023/84, s. 66. 

80. Jf. retsplejelovens $ 783, stk. 3. 

81. Bemærk, at kravene til underretning af retten her blev lempet i forhold til de indtil 1985 gældende 

foretaget, skal retten indberette sagen til Justitsministeriet. Der er endvidere ind- 
ført en særlig regel for brevstandsning, idet et brev, der er blevet tilbageholdt, 
skal sendes videre inden 48 timer, med mindre retten giver tilladelse til at til- 
bageholde brevet i længere tid.” Retten skal i så fald sætte en tidsfrist for den 
tidsmæssigt udvidede standsning, idet der ellers vil være tale om beslaglæggelse, 
hvis standsningen ønskes gjort permanent. 


Advokatbeskikkelse 


En væsentlig nyhed var reglerne om advokatbeskikkelse i retsplejelovens $$ 784 
og 785. Efter disse bestemmelser skal der beskikkes en advokat for den, som det 
pågældende indgreb i meddelelseshemmeligheden vedrører, inden retten træffer 
sin afgørelse om, hvorvidt politiet må foretage de(t) ønskede indgreb. Advokaten 
skal have mulighed for at udtale sig, inden retten afsiger en kendelse for eller 
imod et ønsket indgreb. Advokaten beskikkes fra en særligt udvalgt kreds af ad- 
vokater, hvis efterforskningen angår en overtrædelse af straffelovens kapitler 12 
eller 13. Disse advokater er udvalgt af Justitsministeriet fra hver landsrets område 
og underkastet en almindelig sikkerhedsgodkendelse.” Reglerne om advokatens 
rettigheder og mulighed for at påkære forskellige spørgsmål om f.eks. politiets 
nægtelse af udlevering af særligt fortroligt materiale mv. findes i retsplejelovens 
$ 785, hvortil der henvises.84 


regler for telefonaflytning i $ 750 a/$ 787 og teleoplysninger i $ 750 b/$ 788, jf. $ 750 a, stk. 3/5 787, 
stk. 3, hvor underretning til retten skulle ske samtidig med aflytningens påbegyndelse. Lempelsen 
er en følge af, at udvalget ønskede enslydende betingelser for de forskellige indgreb. 

82 Jf. retsplejelovens $ 790. 

83. Denne regel er indført under folketingsbehandlingen. I det oprindelige lovforslag var det foreslået, 
at man (af hensyn til risikoen for udsivning af fortrolige oplysninger) helt kunne undlade at be- 
skikke en advokat i sager, hvor hensynet til fremmede magter eller til statens sikkerhed gjorde det 
påkrævet, jf. Forslag nr. L 164 til lov om ændring af retsplejeloven og konkursloven (Telefonaflyt- 
ning mv., politiets anvendelse af agenter som led i efterforskningen, aflastning af højesteret mv.), 
S. 4. I bogen ”Den hemmelige tjeneste” antyder advokat Lisbet Victor Hansen, som var én af de 
første ”clearede” advokater og fungerede som sådan i 1985-87, kraftigt, at systemet i hvert fald i de 
første år ikke fungerede tilfredsstillende, da hun ikke mindes at have fået medhold en eneste gang i 
en protest imod, at der skete en aflytning, se Søren Steen Jespersen og Miki Mistrati, Den hemmelige 
tjeneste — da PET blev afsløret (Aschehoug, 1999), s. 49 ff. 

84 Bet. 1023/84, s. 75-87. Ordningen med beskikkelse af advokater var et forslag fra Strafferetsplejeud- 
valget, der imidlertid ikke var enige indbyrdes om det hensigtsmæssige i sådan en ordning og dens 

Tilfældighedsfund 


Ved lovændringen blev der indført en særlig regulering af politiets adgang til 
at anvende såkaldte ”tilfældighedsfund”, der fremkom ved indgreb i meddelel- 
seshemmeligheder, i den videre efterforskning.”> Man taler om ”tilfældigheds- 
fund”, når politiet ved et lovligt indgreb uforvarende får oplysninger om en anden 
lovovertrædelse end den, der oprindeligt begrundede det pågældende indgreb. 
Det kan f.eks. være, når en af de mistænkte under en samtale, der aflyttes af 
politiet på baggrund af mistanke om en forestående narkotikahandel, pludselig 
omtaler et drab, som vedkommende har begået eller planlægger at begå. Spørgs- 
målet er da, om politiet kan bruge en optagelse af denne samtale som bevisien 
eventuel senere mordsag. 


nærmere udformning mv. Flertallet mente,at indgreb i meddelelseshemmeligheden var så alvorlige 
indgreb, at de kun burde tillades efter grundig overvejelse i retten, hvorunder argumenterne både 
for og imod indgrebets foretagelse var blevet fremhævet. Man mente også, at en advokatordning 
kunne modvirke den stigende tendens til at anvende de pågældende indgreb, som bl.a. var affødt 
af den tekniske udvikling, der gjorde det både lettere og billigere at foretage indgrebene. Endvidere 
vejede det efter flertallets mening tungt, at indgrebene i sagens natur blev foretaget hemmeligt og 
derfor ikke gav mulighed for — hverken før eller efter indgrebet — at de personer, som blev ramt 
af indgrebene, kunne protestere og forelægge deres synspunkter for retten. Indførelsen af en ad- 
vokatordning sikrede endelig muligheden for, at byretternes afgørelser kunne indbringes for en 
højere retsinstans. I det hele taget var udvalget tilsyneladende meget optaget af at sikre, at politiet 
ikke blev fristet til at overskride deres kompetencer, ved at indlægge alle mulige sikkerhedsventiler 
i de nye regler: ”Det er naturligt, at der hos politiet, hvis opgave det jo er at opklare kriminalitet, 
vil være en tilbøjelighed til at udøve dette skøn [vurderingen af, om betingelserne for indgreb i 
meddelelseshemmeligheden er til stede] på en sådan måde, at politiet får mulighed for at anvende 
de indgreb, der erfaringsmæssigt er egnede til at afsløre kriminaliteten. Kontrollen med skønnets 
udøvelse ligger for så vidt angår indgreb i meddelelseshemmeligheden hos den domstol, der skal 
tillade eller godkende indgrebet. Domstolen er dog naturligvis afhængig af, hvilke oplysninger, der 
foreligger på dette tidlige stadium af sagen”, se bet. 1023/84, s. 112 f. 
85. Jf. retsplejelovens $ 789, stk. 1. 

Strafferetsplejeudvalget konstaterede i sin beretning om indgreb i meddelel- 
seshemmeligheden, at der begrebsmæssigt ville være tale om lovligt tilvejebragte 
beviser, forudsat at det indgreb, der havde ført til tilvejebringelsen af de pågæl- 
dende oplysninger, i øvrigt var lovligt iværksat, og i så fald kunne oplysningerne 
lovligt anvendes under strafforfølgningen af den pågældende mistænkte for det 
herved opdagede forhold. Det gjaldt, uanset om efterforskningen af det pågæl- 
dende ”tilfældighedsfund” i sig selv kunne have begrundet det pågældende ind- 
greb.” 

Uanset hvilke helt legitime fordele der måtte være ved udgangspunktet om, 
at snart et hvilket som helst tilfældighedsfund kunne anvendes som bevis, når 
blot indgrebet var lovligt iværksat, rummede en sådan forholdsvis vid adgang til 
anvendelse af tilfældighedsfund dog også nogle faremomenter for misbrug, som 
Strafferetsplejeudvalget var opmærksom på. Efter udvalgets opfattelse burde en 
regel om tilfældighedsfund udformes på en måde, så der ikke opstod en yder- 
ligere tilskyndelse til at søge indgreb tilladt eller godkendt i situationer, hvor 
betingelserne herfor ikke var opfyldt: 


”Reglerne bør således ikke indbyde til, at et indgreb søges gennemført med hen- 
visning til en — mindre underbygget — mistanke om en grov lovovertrædelse, men 
reelt med henblik på at skaffe bevis vedrørende andre lovovertrædelser, der ikke 
i sig selv kunne have begrundet indgrebet. Det bør også modvirkes, at der for 
at kunne gennemføre indgrebet foretages en ubegrundet ”oppustning” af en mis- 
tanke til at omhandle en lovovertrædelse af en så kvalificeret art, at den efter loven 
kan begrunde indgrebet”.” 


86. Jf. U1979.970 H. Under denne sag havde politiet foretaget telefonaflytning på grundlag af mis- 
tanke om overtrædelse af straffelovens $ 191 (handel med narkotika). Mens der ikke kunne føres 
bevis for denne overtrædelse, havde telefonaflytningen tilvejebragt oplysninger, der indicerede, at 
den mistænkte havde tilskyndet til falsk forklaring for retten og overtrådt loven om valutaforhold 
— forhold, der ikke i sig selv kunne begrunde en telefonaflytning. Forsvareren protesterede mod 
anvendelsen af båndoptagelserne som bevis og krævede dem destrueret. Højesterets kendelse af- 
gjorde, at anklagemyndigheden ikke var afskåret fra at anvende oplysninger, som var fremkommet 
under aflytningerne, som bevis under forfølgning af andre forbrydelser, som det påhviler politiet 
at efterforske. Retten lagde endvidere vægt på, at der ikke var noget at udsætte på kendelserne om 
telefonaflytningerne (”der [er] ikke holdepunkter for at antage, at de omhandlede kendelser om 
telefonaflytning er opnået på urigtigt grundlag”). Dommen er refereret i bet. 1023/84, s. 111. 

87 Bet. 1023/84, 5. 113. 

Udvalget foreslog herefter, at selve anvendelsen af tilfældighedsfund, der frem- 
kommer ved indgreb i meddelelseshemmeligheden, i et vist omfang også blev 
undergivet domstolenes kontrol. I den forbindelse skelnede udvalget mellem to 
forskellige anvendelser for tilfældighedsfund: Anvendelsen som led i politiets 
eget interne arbejde med efterforskningen på den ene side, og anvendelse som 
bevis i retten på den anden side. I sidstnævnte tilfælde mente udvalget, at ret- 
ten skulle gives adgang til at afskære tilfældighedsfundet fra bevisførelsen, hvis 
særlige hensyn talte derfor. Det kunne f.eks. være, hvis den kriminalitet, som 
tilfældighedsfundet vedrørte, var så bagatelagtig sammenlignet med de former 
for kriminalitet, som kunne begrunde indgrebet, at det ville være urimeligt at 
anvende tilfældighedsfundet som bevis. Det kunne også være tilfældet, hvis 
omstændighederne omkring tilvejebringelsen af tilladelsen til indgrebet i med- 
delelseshemmeligheden efterfølgende skulle vise sig at have strakt sig så vidt i 
skønnet over, om betingelserne var til stede (tæt på, men ikke egentligt mis- 
brug), at det fandtes mest rimeligt ikke at anvende et tilfældighedsfund som 
bevismiddel. 

Strafferetsplejeudvalget afholdt sig i sit lovudkast dog fra at angive de krite- 
rier, som retten skulle lægge vægt på ved afgørelsen af, om et tilfældighedsfund 
burde tillades som bevis.”? Udvalget foreslog i stedet en regel om, at retten auto- 
matisk skulle have oplysning om, på hvilken måde politiet havde fået rådighed 
over det materiale, som anklagemyndigheden fremførte i retten. 

Det blev også den løsning, som Justitsministeriet valgte ved udformningen 
af lovforslaget om indgreb i meddelelseshemmeligheden mv.” Reglen under- 
gik dog under folketingsbehandlingen den væsentlige ændring, at oplysninger, 
som blev tilvejebragt ved et indgreb i meddelelseshemmeligheden, ikke måtte 
anvendes som bevis i retten (men altså gerne under efterforskningen), hvis den 
lovovertrædelse, man herved retsforfulgte, ikke kunne have dannet grundlag for 
indgrebet?”, 


88. Ibid., s. 114 f. 

89 Jf. Forslag nr. L 164 til lov om ændring af retsplejeloven og konkursloven (Telefonaflytning mv., 
politiets anvendelse af agenter som led i efterforskningen, aflastning af højesteret mv.), fremsat den 
1. februar 1985 af justitsministeren, s. 5. 

90 Jf. retsplejelovens $ 789, stk. 2, f.eks. hvis strafferammen for den pågældende lovovertrædelse er 
mindre end de 6 år, der er angivet som én af hovedbetingelserne for iværksættelse af indgreb i 
meddelelseshemmeligheden, jf. retsplejelovens $ 781.Ved lov nr. 411 af 10. juni 1997 blev imidlertid i 
$ 789 indsat stk. 3, hvorefter retten under nærmere angivne betingelser kan bestemme, at stk. 2 ikke 
skal finde anvendelse. 

Angående ”tilfældighedsfund”, der måtte angå trusler mod staten, den natio- 
nale sikkerhed mv., som ligger inden for PET's arbejdsområde og derfor har været 
af særlig interesse for Kommissionen, vil denne begrænsning dog ikke have no- 
gen egentlig betydning, da samtlige forsætlige forbrydelser i straffelovens kapitel 
12 og 13 er omfattet af bestemmelsen i retsplejelovens $ 781 og i sig selv — forudsat 
de øvrige betingelser er opfyldt — vil kunne begrunde det pågældende indgreb. 


Destruktion af materiale 


Før lovændringen i 1985 var det kun bestemmelserne om telefon- og rumaflyt- 
ning, der indeholdt regler for opbevaring og destruktion af materiale, som var 
tilvejebragt ved indgreb i meddelelseshemmeligheden. Materialet kunne være 
båndoptagelser, afskrifter osv. 

Efter Strafferetsplejeudvalgets forslag blev de gældende regler videreført og 
udbygget ved lovændringen i 1985, så der herefter gælder en generel regel om, at 
båndoptagelser, fotokopier eller anden gengivelse af materiale, som politiet har 
tilvejebragt ved ethvert indgreb i meddelelseshemmeligheden, skal destrueres, 
hvis der efterfølgende ikke bliver rejst sigtelse for den pågældende lovovertræ- 
delse, som oprindeligt dannede grundlag for indgrebet, eller hvis påtale af for- 
holdet senere bliver opgivet. 

Politiet skal endvidere efter lovændringen underrette den advokat, som retten 
har beskikket, om at det pågældende materiale er blevet tilintetgjort. Materialet 
skal dog kun destrueres, hvis det ikke længere har nogen efterforskningsmæs- 
sig betydning; normalt hvis der ikke bliver rejst sigtelse eller påtale frafaldes. 
Skulle materialet imidlertid stadig have en vis efterforskningsmæssig værdi for 
politiet, f.eks. fordi man under det pågældende indgreb havde gjort et såkaldt 
tilfældighedsfund, kan retten beslutte, at materialet ikke skal destrueres, eller at 
destruktionen skal udsættes i et nærmere fastsat tidsrum. 

Det er politiet, der indbringer spørgsmålet for retten. Hvis materialet er til- 
vejebragt som led i efterforskning af overtrædelser af straffelovens bestemmelser 
om forbrydelser mod statens sikkerhed og selvstændighed mv.”, er det imidler- 
tid ikke retten, der træffer afgørelsen, men politiet selv, herunder navnlig PET, 
under Justitsministeriets tilsyn.” 


91 Straffelovens kapitel 12 samt kapitel 13, $$ 111-115 og 118. 
92 Jf. retsplejelovens $ 791, stk. 2, 3. pkt. Det fremgår af en gennemgang af PET's sag om ændringerne 

Underretning 


Underretningspligten blev ved lovændringen i 1985 udvidet fra kun at vedrøre 
telefonaflytning til at gælde for alle indgreb i meddelelseshemmeligheden. Ved 
telefonaflytning og teleoplysning skal underretning ske til telefonens indehaver, 
uanset om denne er offentlig eller privat.” Ved rumaflytning skal underretning 
gives til den, der har rådighed over det sted eller lokale, hvor aflytningen har 
fundet sted.” Ved brevåbning og brevstandsning skal underretning ske til af- 
senderen eller modtageren af de konkrete forsendelser, der reelt har været ramt 
af indgrebet. Formelt er det retten, der tager stilling til, om der skal ske under- 
retning af de(n) berørte.” 

Underretning skal ske hurtigst muligt — dog har politiet en frist på 14 dage 
efter udløbet af det tidsrum, i hvilket det pågældende indgreb har været tilladt, 


af retsplejeloven i 1985, at man også her har haft en del indflydelse på det færdige resultat. I Straf- 
feretplejeudvalget var der dissens vedr. dette spørgsmål. Flertallet udtalte sig for undtagelsen med 
følgende begrundelse: ”Efterforskning vedrørende overtrædelser af de nævnte kapitler om forbry- 
delser mod statens selvstændighed og sikkerhed og om forbrydelser mod statsforfatningen og de 
øverste statsmyndigheder mv. er på flere punkter af særegen karakter. Efterforskningen, der som 
regel udføres af eller i samarbejde med politiets efterretningstjeneste, retter sig i vidt omfang mod 
personer og organer med tilknytning til eksterritoriale myndigheder. Efterforskningen kan have 
stor udenrigspolitisk betydning og munder ikke sjældent ud i et diplomatisk skridt i stedet for i 
en straffesag. De udenrigs- og sikkerhedspolitiske aspekter i disse sager medfører, at vurderingen 
af, hvorvidt tilintetgørelse af materialet bør ske eller ej, har en noget anden karakter end ved al- 
mindelige straffesager, og at domstolene derfor er mindre egnede til at træffe afgørelse af, hvorvidt 
materialet fortsat er af en sådan efterforskningsmæssig betydning, at tilintetgørelse kan undlades 
eller udsættes. 

På denne baggrund foreslår flertallet, at bestemmelsen om rettens kompetence til at beslutte, hvor- 
vidt tilintetgørelse kan undlades eller udsættes, ikke finder anvendelse på materiale, der er tilveje- 
bragt som led i efterforskning af lovovertrædelser, for hvilke påtale i medfør af straffelovens $$ 110 f 
og 118 a sker efter justitsministerens påbud. I de omhandlede sager føres i forvejen en særlig kontrol 
med efterretningstjenestens virksomhed. Denne kontrol bør vedrørende destruktion af materiale 
træde i stedet for domstolenes kompetence” Bet. 1023/84, s. 122 f. 

93 Før 1985 var underretningspligten begrænset til telefoner i privat eje. 

94 Se nærmere om de forskellige afgrænsninger af denne rådighed i bet. 1023/84, s. 117 f. 

95. Reelt er det imidlertid politiet der foretager underretningen og efterfølgende orienterer retten, som 
dermed kun bliver indblandet i spørgsmålet, hvis politiet ønsker at undlade underretning. Ved ru- 
maflytning skete der tidligere dog kun underretning til de aflyttede, hvis retten udtrykkeligt havde 
bestemt det som et vilkår for overhovedet at tillade aflytning. Gammeltoft-Hansen, Straffeproces- 
suelle Tvangsindgreb, s. 312. 

til at begære at underretningen undlades eller udsættes. Underretning kan und- 
lades (eller — som noget nyt — udsættes), hvis den vil være til skade for efterforsk- 
ningen (hvor denne f.eks. endnu ikke er afsluttet) eller omstændighederne i øv- 
rigt taler imod. Sådanne omstændigheder foreligger ofte i PET's aflytningssager, 
og efterfølgende underretning sker derfor kun yderst sjældent i disse sager. 

Kap. 71. Indgreb i meddelelseshemmeligheden 
(1985) 


[De tilladte indgreb] 
$ 780. Politiet kan efter reglerne i dette kapitel foretage indgreb i meddelel- 
seshemmeligheden ved at 


1) aflytte telefonsamtaler eller anden tilsvarende telekommunikation (tele- 
fonaflytning), 

2) aflytte andre samtaler eller udtalelser ved hjælp af et apparat (anden aflyt- 
ning), 

3) indhente oplysning om, hvilke telefoner eller andre tilsvarende kommuni- 
kationsapparater der sættes i forbindelse med en bestemt telefon eller an- 
det kommunikationsapparat, selv om indehaveren af dette ikke har med- 
delt tilladelse hertil (teleoplysning), 

4) tilbageholde, åbne og gøre sig bekendt med indholdet af breve, telegram- 
mer og andre forsendelser (brevåbning) 

5) standse den videre befordring af forsendelser som nævnt i nr. 4 (brev- 
standsning). 


Stk. 2. Politiet kan foretage optagelser eller tage kopier af de samtaler, udtalelser, 
forsendelser m.v., som er nævnt i stk. 1, i samme omfang som politiet er beret- 
tiget til at gøre sig bekendt med indholdet heraf. 


[Materielle betingelser] 
$ 781. Indgreb i meddelelseshemmeligheden må kun foretages, såfremt 


1) der er bestemte grunde til at antage, at der på den pågældende måde gives 
meddelelser eller foretages forsendelser til eller fra en mistænkt, 
2) indgrebet må antages at være af afgørende betydning for efterforsknin- 


gen og 

3) efterforskningen angår en lovovertrædelse, som efter loven kan straffes 
med fængsel i 6 år eller derover, en forsætlig overtrædelse af straffelovens 
kapitler 12 eller 13 eller en overtrædelse af straffelovens $$ 124, stk. 1, 125, 
127, stk. 1, 193, stk. 1, 266, 281, eller 289. 


Stk. 2. Er betingelserne i stk. 1, nr. 1 og 2, opfyldt, kan teleoplysning endvidere 
foretages, såfremt mistanken angår gentagne fredskrænkelser som omhandlet i 
straffelovens $ 265. 


Stk. 3. Brevåbning og brevstandsning kan desuden foretages, hvis der foreligger 
en særlig bestyrket mistanke om, at der i forsendelsen findes genstande, som bør 
konfiskeres, eller som ved en forbrydelse er fravendt nogen, som kan kræve dem 
tilbage. 


Stk. 4. Aflytning efter $ 780, stk. 1, nr. 2, kan kun foretages, når mistanken vedrø- 
rer en forbrydelse, som har medført eller som kan medføre fare for menneskers 
liv eller velfærd eller for betydelige samfundsværdier. 


[Proportionalitetskrav] 

$ 782. Et indgreb i meddelelseshemmeligheden må ikke foretages, såfremt det 
efter indgrebets formål, sagens betydning og den krænkelse og ulempe, som ind- 
grebet må antages at forvolde den eller de personer, som det rammer, ville være 
et uforholdsmæssigt indgreb. 


Stk. 2. Telefonaflytning, anden aflytning, brevåbning og brevstandsning må ikke 
foretages med hensyn til den mistænktes forbindelse med personer, som efter 
reglerne i $ 170 er udelukket fra at afgive forklaring som vidne. 


[Kompetenceregler] 

$ 783. Indgreb i meddelelseshemmeligheden sker efter rettens kendelse. I ken- 
delsen anføres de telefonnumre, lokaliteter, adressater eller forsendelser, som 
indgrebet angår. Endvidere anføres de konkrete omstændigheder i sagen, hvorpå 
det støttes, at betingelserne for indgrebet er opfyldt. Kendelsen kan til enhver tid 
omgøres. 


Stk. 2. I kendelsen fastsættes det tidsrum, inden for hvilket indgrebet kan fore- 
tages. Dette tidsrum skal være så kort som muligt og må ikke overstige 4 uger. 

Tidsrummet kan forlænges, men højst med 4 uger ad gangen. Forlængelsen sker 
ved kendelse. 


[Periculum in mora] 

Stk. 3. Såfremt indgrebets øjemed ville forspildes, dersom retskendelse skulle af- 
ventes, kan politiet træffe beslutning om at foretage indgrebet. I så fald skal po- 
litiet snarest muligt og senest inden 24 timer fra indgrebets iværksættelse fore- 
lægge sagen for retten. Retten afgør ved kendelse, om indgrebet kan godkendes, 
samt om det kan opretholdes, og i bekræftende fald for hvilket tidsrum, jf. stk. 1, 
2.-3. pkt., og stk. 2. Burde indgrebet efter rettens opfattelse ikke være foretaget, 
skal retten give meddelelse herom til justitsministeriet. 


[Advokatbeskikkelse] 

$ 784. Inden retten træffer afgørelse efter $ 783, skal der beskikkes en advokat 
for den, som indgrebet vedrører, og advokaten skal have lejlighed til at udtale 
sig. Angår efterforskningen en overtrædelse af straffelovens kapitler 12 eller 13, 
beskikkes advokaten fra den særlige kreds af advokater, som er nævnt i stk. 2. 
Rettens beslutning om, at advokaten ikke skal beskikkes fra denne særlige kreds, 
kan påkæres til højere ret. 


Stk. 2. Justitsministeren antager for hver landsrets område et antal advokater, 
der kan beskikkes i de i stk. 1, 2. pkt., nævnte sager. Justitsministeren fastsætter 
nærmere regler om de pågældende advokaters vagtordninger, om vederlag for at 
stå til rådighed og om sikkerhedsmæssige spørgsmål, herunder godkendelse af 
sekretærhjælp. 


$ 785. En advokat, som er beskikket efter $ 784, stk. 1, skal underrettes om alle 
retsmøder i sagen og er berettiget til at overvære disse samt til at gøre sig bekendt 
med det materiale, som politiet har tilvejebragt. Advokaten er endvidere beret- 
tiget til at få udleveret en genpart af materialet. Finder politiet, at materialet er 
af særlig fortrolig karakter, og at genpart heraf derfor ikke bør udleveres, skal 
spørgsmålet herom på begæring af advokaten af politiet indbringes for retten til 
afgørelse. Advokaten må ikke give de modtagne oplysninger videre til andre eller 
uden politiets samtykke sætte sig i forbindelse med den, over for hvem indgre- 
bet er begæret foretaget. Den beskikkede advokat må ikke give møde ved anden 
advokat eller ved fuldmægtig. 

Stk. 2. Bestemmelserne om beskikkede forsvarere i kapitel 66 og $ 746, stk. 1, samt 
bestemmelserne i kapitlerne 91 og 92 om sagsomkostninger og rettergangsbøder 
finder tilsvarende anvendelse på den beskikkede advokat. Retten kan bestemme, 
at den beskikkede advokat ikke senere under sagen kan virke som forsvarer for 
nogen sigtet. 


[Postvæsenets m.fl. pligt til samarbejde] 

$ 786. Det påhviler post- og telegrafvæsenet, telefonselskaberne og andre tilsva- 
rende offentlige og private virksomheder at bistå politiet ved gennemførelsen 
af indgreb i meddelelseshemmeligheden, herunder ved at etablere aflytning af 
telefonsamtaler m.v., ved at give de i $ 780, stk. 1, nr. 3, nævnte oplysninger samt 
ved at tilbageholde og udlevere forsendelser m.v. 


Stk. 2. Uden for de i $ 780, stk. 1, nr. 3, nævnte tilfælde kan retten efter begæring 
fra politiet med samtykke fra indehaveren af en telefon eller andet kommuni- 
kationsapparat give de i stk. 1 nævnte selskaber mv. pålæg om at oplyse, hvilke 
andre apparater der sættes i forbindelse med det pågældende apparat. 

Stk. 3. Bestemmelsen i $ 178 finder tilsvarende anvendelse på den, som uden lov- 
lig grund undlader at yde den bistand, som er nævnt i stk. 1, eller at efterkomme 
et pålæg, som er givet efter stk. 2. 


[Advokats ret til at overvære åbning af breve m.v.] 

$ 787. Den beskikkede advokat kan forlange at overvære åbningen af breve og 
andre lukkede forsendelser. Dette gælder dog ikke, hvis åbningen ikke kan ud- 
sættes. 


Stk. 2. Reglen i stk. 1 finder tillige anvendelse på en forsvarer. 


[Underretning] 

$ 788. Efter afslutningen af et indgreb i meddelelseshemmeligheden skal der gi- 
ves underretning om indgrebet, jf. dog stk. 4. Har den person, til hvem under- 
retning efter stk. 2 skal gives, været mistænkt i sagen, skal der tillige gives under- 
retning herom og om, hvilken lovovertrædelse mistanken har angået. 


Stk. 2. Underretningen gives 


1) ved telefonaflytning og teleoplysning til indehaveren af den pågældende tele- 
fon, 

2) ved anden aflytning til den, der har rådighed over det sted eller det lokale, 
hvor samtalen er afholdt eller udtalelsen fremsat, og 

3) ved brevåbning og brevstandsning til afsenderen eller modtageren af forsen- 
delsen. 


Stk. 3. Underretningen gives af den byret, som har truffet afgørelse efter $ 783. 
Underretningen gives snarest muligt, såfremt politiet ikke senest 14 dage efter 
udløbet af det tidsrum, for hvilket indgrebet har været tilladt, har fremsat be- 
gæring om undladelse af eller udsættelse med underretning, jf. stk. 4. Er der 
i medfør af $ 784, stk. 1, beskikket en advokat, skal genpart af underretningen 
sendes til denne. 


Stk. 4. Vil underretning som nævnt i stk. 1-3 være til skade for efterforsknin- 
gen eller taler omstændighederne i øvrigt imod underretning, kan retten efter 
begæring fra politiet beslutte, at underretning skal undlades eller udsættes i et 
nærmere fastsat tidsrum, der kan forlænges ved senere beslutning. Er der efter 
$ 784, stk. 1, beskikket en advokat, skal denne have lejlighed til at udtale sig, 
inden retten træffer beslutning om undladelse af eller udsættelse med under- 
retningen. 


[Tilfældighedsfund] 

$ 789. Får politiet ved et indgreb i meddelelseshemmeligheden oplysning om en 
lovovertrædelse, der ikke har dannet og efter $ 781, stk. 1, nr. 3, eller $ 781, stk. 
4, heller ikke kunne danne grundlag for indgrebet, kan politiet anvende denne 
oplysning som led i efterforskningen af den pågældende lovovertrædelse. 


Stk. 2. Oplysninger, der er tilvejebragt ved et indgreb i meddelelseshemmelig- 
heden, må ikke anvendes som bevis i retten vedrørende en lovovertrædelse, der 
ikke har dannet og efter $ 781, stk. 4, heller ikke kunne danne grundlag for ind- 
grebet. 


[Videresendelse af tilbageholdte forsendelser] 

$ 790. Forsendelser, der har været tilbageholdt med henblik på brevåbning, 
skal snarest muligt befordres videre efter deres bestemmelse. Ønsker politiet at 
standse den videre befordring, skal begæring om brevstandsning indgives til ret- 
ten inden 48 timer efter tilbageholdelsens iværksættelse. 

[Tilintetgørelse af materiale] 

$ 791. Båndoptagelser, fotokopier eller anden gengivelse af det, der ved indgrebet 
er kommet til politiets kendskab, skal tilintetgøres, hvis der ikke rejses sigtelse 
mod nogen for den lovovertrædelse, der dannede grundlag for indgrebet, eller 
hvis påtale senere opgives. Politiet underretter en i medfør af $ 784, stk. 1, beskik- 
ket advokat, når tilintetgørelse har fundet sted. 


Stk. 2. Er materialet fortsat af efterforskningsmæssig betydning, kan tilintetgø- 
relse undlades eller udsættes i et nærmere fastsat tidsrum. Politiet indbringer 
spørgsmålet herom for retten, der, inden der træffes afgørelse, skal give den be- 
skikkede advokat lejlighed til at udtale sig. Bestemmelserne i 2. pkt. finder ikke 
anvendelse på materiale, der er tilvejebragt som led i efterforskning af overtræ- 
delser, for hvilke påtale i medfør af straffelovens $$ 110 f og 118 a sker efter justits- 
ministerens påbud. 


Stk. 3. Er der i forbindelse med telefonaflytning, anden aflytning eller brevåbning 
foretaget indgreb i den mistænktes forbindelse med personer, som efter reglerne 
i $ 170 er udelukket fra at afgive forklaring som vidne, skal materiale om dette 
indgreb straks tilintetgøres. Dette gælder dog ikke, hvis materialet giver anled- 
ning til, at der rejses sigtelse for strafbart forhold mod den omhandlede person, 
eller at hvervet som forsvarer bliver frataget den pågældende, jf. $$ 730, stk. 3, 
og 736. 


Stk. 4. I øvrigt skal politiet tilintetgøre materiale, som tilvejebringes ved indgreb 


i meddelelseshemmeligheden, og som viser sig ikke at have efterforskningsmæs- 
sig betydning. 

Selvom der som nævnt i beretningen ikke findes noget specifikt retsgrundlag for 
PET's virksomhed, opererer tjenesten på den anden side ikke i et retsvakuum. 
PET er med visse undtagelser underlagt de almindelige regler i bl.a. retsplejelo- 
ven, forvaltningsloven mv., som gælder for politiets virksomhed generelt, lige- 
som også grundloven og menneskerettighederne som gennemgået andetsteds i 
beretningen sætter nogle begrænsninger for PET's handlefrihed. Overholdelsen 
af disse ”spilleregler” bliver påset af en række forskellige myndigheder og retlige 
og politiske instanser, som vil blive nærmere gennemgået i dette kapitel. Ud over 
den almindelige kontrol med forvaltningen (som PET er en del af) udøvet af 
regering, Folketinget, Ombudsmanden og domstolene, er der nedsat to særskilte 
organer, det såkaldte ”Wamberg-udvalg” samt et parlamentarisk udvalg, Udval- 
get om forsvarets og politiets efterretningstjenester, til at føre en vis kontrol med 
efterretningstjenesternes virksomhed. 

I det følgende redegøres der først for regeringens kontrol med PET ved bl.a. 
justitsministeren, Regeringens og Embedsmændenes Sikkerhedsudvalg og ikke 
mindst Wamberg-udvalget, efterfulgt af en gennemgang af den parlamentariske 
kontrol, herunder det særlige udvalg om forsvarets og politiets efterretnings- 
tjenester. Herefter omtales Ombudsmandens kontrol, der indtil videre ikke har 
haft den store betydning i praksis. Afslutningsvis omtales domstolenes og den 
bevillingsmæssige kontrol. 

1. REGERINGEN 


PET er organisatorisk henlagt under Rigspolitiet, men med direkte referat til 
justitsministeren", Regeringens tilsyn med PET føres således af justitsministeren, 
som i sin administration af PET udsteder instrukser og andre generelle skriftlige 
bestemmelser om PET's virksomhed. Den seneste instruks stammer fra 1996 og 
afløste en tidligere instruks fra justitsministeren til chefen for PET fra 1953. Mi- 
nisteren har endvidere i sin egenskab af øverste forvaltningschef for PET, i første 
række gennem sin departementschef, en løbende kontakt til PET's ledelse og 
orienteres om såvel generelle som konkrete forhold vedrørende tjenesten.?. 


1.1 Regeringens Sikkerhedsudvalg 


Ud over den justitsministerielle kontrol drøftes PET's virksomhed på tværmi- 
nisterielt niveau i Regeringens Sikkerhedsudvalg, der har fungeret siden starten 
af 1950'erne? og behandler overordnede spørgsmål på det sikkerhedsmæssige 
område. Udvalget er ikke nedsat som et kontroludvalg for efterretningstjene- 
sterne, men kan i praksis have en sådan funktion gennem den orientering, som 
udvalget modtager om forskellige forhold der berører tjenesternes virksomhed. 
Udvalget består af stats-, udenrigs-, justits- og forsvarsministrene, der bistås af 


1 Denne struktur har bestået i størstedelen af den periode, der har Kommissionens interesse. Den 
organisatoriske placering har varieret en smule i PET's (REAs) tidlige år, men der har til stadighed 
bestået en direkte kontakt mellem efterretningstjenestens chef og Justitsministeriets øverste ledelse. 
Se nærmere herom i Kommissionens beretning, bind 1. 

2. Se nærmere om forholdet mellem PET og Justitsministeriet i Kommissionens beretning, bind 1. 

3. Udvalget synes dog kort tid efter sin oprettelse at være ophørt med at holde regelmæssige møder, 
se embedsmandsudvalget for sikkerhedsspørgsmål: Notat til statsministeren, november 1963, JM 
PO-sag, hvor udvalget bl.a. henstillede til statsministeren, at regeringsudvalget genoptog sin møde- 
aktivitet, og at justitsministeren blev gjort ansvarlig for bedømmelsen af, hvornår regeringsudvalget 
burde indkaldes til møde. 

deres respektive departementschefer samt direktøren for Udenrigsministeriet, 
ligesom cheferne for PET og Forsvarets Efterretningstjeneste også er tilforordnet 
udvalget. Oprindelig var udenrigsministeren formand for udvalget, men efter en 
ministermøderesolution af 13. oktober 1971 blev statsministeren formand. Delta- 
gerkredsen ændredes ikke. 

Udvalget mødes efter behov. I perioden 1958"-1989 har der været lange pe- 
rioder uden møder, mens der omvendt har været andre perioder med flittig 
mødeaktivitet. Der har undervejs været flere forsøg på at få indført en mere 
regelmæssig og hyppig mødeaktivitet, uden at det dog tilsyneladende er lykke- 
des. Møderne indkaldes som regel af formanden for embedsmandsudvalget for 
sikkerhedsspørgsmål (se nedenfor). 

I perioden 1958-1989 drøftede udvalget bl.a. PET's virksomhed generelt og 
det aktuelle trusselsbillede samt sager af mere løbende karakter som f.eks. Wam- 
berg-udvalgets kompetence, registreringen af østrejser og oprettelsen af et par- 
lamentarisk kontroludvalg, ligesom udvalget blev orienteret om konkrete sager 
som f.eks. Blekingebande-sagen, BZ-brigaden, sikkerheden under kommende 
statsbesøg og afslørede østspioner. Udvalget drøftede, ændrede og godkendte 
endvidere udkast til generelle forskrifter for PET's virksomhed som f.eks. ret- 
ningslinjerne vedrørende efterforskning på det politiske område (1983) samt 
PET's retningslinjer for brug af arbejdskartoteker (1984). 


1.2 Embedsmandsudvalget for sikkerhedsspørgsmål 


Som korrelat til Regeringens Sikkerhedsudvalg findes embedsmandsudvalget for 
sikkerhedsspørgsmål (også kaldet Embedsmændenes Sikkerhedsudvalg), der fast 
består af departementscheferne for henholdsvis Statsministeriet, Justitsministe- 
riet og Forsvarsministeriet, Udenrigsministeriets direktør samt cheferne for PET 
og FE.” Herudover deltager andre embedsmænd lejlighedsvis efter behov. Udval- 


4. Hvorfra de første referater stammer. 

5. Der findes ingen referater for møder i Regeringens Sikkerhedsudvalg mellem november 1967 og 
januar 1971. I stedet blev der afholdt ad hoc møder i en snævrere kreds bestående af statsministeren, 
udenrigsministeren og forsvarsministeren, jf. Kommissionens beretning bind 3. 

6  Statsministeriets departementschef blev først medlem af embedsmandsudvalget i 1972 efter stats- 
ministerens anmodning, angiveligt fordi statsminister Krag ønskede en stærkere indsats fra em- 
bedsmændenes side og større koordination af tjenesternes arbejde. RB: Eigil Jørgensen, 7. marts 


2001. 

get blev nedsat i 1958 og forbereder bl.a. møder i Regeringens Sikkerhedsudvalg, 
men afholder også møder uafhængigt af dette. Embedsmændenes Sikkerheds- 
udvalg mødes således oftere end Regeringens Sikkerhedsudvalg, ca. en gang om 
måneden undtagen i sommerferien og ellers efter behov. I perioden 1978-1983 
var mødefrekvensen dog væsentligt lavere, hvad der også blev bemærket ved til- 
trædelsen af en ny formand i begyndelsen af 1984, hvor formandskabet skiftede 
fra Udenrigsministeriets direktør til Statsministeriets departementschef.” Efter 
den ny formands ønske blev mødefrekvensen sat op, og i den resterende periode 
har der været afholdt mellem otte og 11 møder om året. 

Udvalgets arbejdsområde er fastsat i nogle retningslinjer fra 2. juni 1958, som 
dengang blev tiltrådt af stats- og udenrigsminister H. C. Hansen. Om udvalgets 
kompetence bestemmer retningslinjerne, at embedsmandsudvalget skal holde 
Regeringens Sikkerhedsudvalg underrettet om sager af betydning for landets 
indre og ydre sikkerhed. Udvalget skal endvidere sikre koordinationen af arbej- 
det i den civile og den militære efterretningstjeneste og samarbejdet mellem de 
ministerier, som beskæftiger sig med sikkerhedsspørgsmål, hvilket bl.a. skal ske 
ved, at udvalgets medlemmer holder hinanden orienteret om sager af betydning 
for arbejdet med sikkerhedsspørgsmål. Embedsmandsudvalget kan afgive ud- 
talelser og fremkomme med henstillinger til Regeringens Sikkerhedsudvalg. I 
retningslinjerne er det endelig fremhævet, at udvalget ikke har nogen udøvende 
myndighed, hvorefter ekspeditionen af de sager, der behandles i udvalget, fortsat 
skal ske gennem det relevante ressortministerium eller den pågældende efter- 
retningstjeneste. 

På møderne drøftes de sager, der er forelagt udvalget af formanden, et med- 
lem eller af Regeringens Sikkerhedsudvalg. Hvis et medlem af udvalget finder, at 
en sag bør forelægges Regeringens Sikkerhedsudvalg, inden den har været drøf- 
tet i embedsmandsudvalget, underrettes embedsmandsudvalgets formand ifølge 
retningslinjerne herom. Af udvalgets referater for perioden 1969-1989 fremgår 
det, at udvalget bl.a. løbende er blevet orienteret om efterretningstjenesternes 
metoder, retningslinjer og ændringer i de organisatoriske forhold, ligesom man 
har drøftet bl.a. Wamberg-udvalgets kompetence, herunder Wamberg-udvalgets 
løbende forsøg på at få udvidet denne, og vilkårene for visse sikkerhedsgod- 
kendelser, herunder arbejds- og ansvarsdelingen mellem PET og rekvirerende 
styrelse eller ministerium. I forhold til Regeringens Sikkerhedsudvalg har em- 


7 Som nævnt havde formandskabet i Regeringens Sikkerhedsudvalg skiftet tilsvarende fra udenrigs- 
til statsministeren allerede i 1971. 

bedsmandsudvalget endvidere haft en mere detaljeret drøftelse af konkrete sager 
som f.eks. enkelte sikkerhedsgodkendelser, afslørede østagenter og kommende 
demonstrationer samt de eventuelle risici man vurderede, at de indebar. For- 
manden for udvalget forelægger statsministeren referater fra embedsmandsud- 
valget og holder i øvrigt statsministeren løbende orienteret om de sikkerheds- 
spørgsmål, som skal behandles i dette. 


1.3 Wamberg-udvalget 


Mens justitsministeren og Regeringens Sikkerhedsudvalg kan udøve en mere 
overordnet generel kontrol med PET og efter omstændighederne også involve- 
res i konkrete sager, varetages den løbende kontrol med en vigtig del af PET's 
daglige virksomhed, nemlig PET's registrering og videregivelse af oplysninger til 
andre myndigheder, af et organ nedsat specifikt til denne opgave. Udvalget kal- 
des i daglig tale for ”Wamberg-udvalget” efter dets første formand (1964-1981), 
amtmand A. M. Wamberg. 

Allerede i forbindelse med den første debat om ”det politiske politi” i 1947? 
har det været overvejet og drøftet politisk, om og givet fald hvordan man burde 
nedsætte et særligt udvalg til at føre kontrol med PET, herunder især person- 
registreringerne, se nedenfor i afsnit 10.2 om den parlamentariske kontrol. Det 
endelige kompromis blev dog ikke nedsættelsen af det parlamentariske kontrol- 
udvalg, som længe var under overvejelse, men et udvalg under justitsministeren. 
Den 8. juni 1964 nedsatte regeringen således et udvalg til at forestå en løbende 
kontrol med PET's registreringer og videregivelse af personoplysninger.? 

Baggrunden for nedsættelsen af udvalget var bl.a. en offentlig debat i 1963-64 
om omfanget af og kriterierne for PET's politiske registreringer. Debatten førte 
til, at SF fremsatte et forslag om oprettelse af et parlamentarisk kontroludvalg på 
17 medlemmer, der skulle undersøge PET's virksomhed, herunder karakteren og 
omfanget af PET's kartoteker, og give sin vurdering af, hvorvidt der var grundlag 
for kartotekernes fortsatte førelse. Under behandlingen af beslutningsforslaget 
bekendtgjorde regeringen, at man i stedet ville nedsætte et ikke-parlamentarisk, 
uafhængigt kontroludvalg som skulle: 


8. Forespørgsler om politiets registre, afviklet den 5. marts 1947, RT 1946/47, FF sp. 3179 ff. 
9 Wamberg-udvalgets kommissorium af 1964, givet af Justitsministeriet den 8. juni 1964. Findes på 
PET's hjemmeside www.pet.dk/Kontrol/Wamberg-udvalget.aspx. 

- Føre tilsyn med PET's registrering og videregivelse af oplysninger. 

+ Holdes underrettet om de til enhver tid gældende retningslinjer og tilken- 
degive sin opfattelse af disse over for justitsministeren. 

«+ Godkende enhver videregivelse af oplysninger vedrørende enkeltpersoner 
til andre myndigheder i anledning af forespørgsler til brug ved ansættelse 
og sikkerhedsgodkendelse.” 


I betænkningen blev det dog understreget, at efterretningstjenestens virksomhed 
trods Wamberg-udvalgets nedsættelse fortsat sker på justitsministerens ansvar. 

Udvalget består af en formand og tre medlemmer, der alle er udpeget af re- 
geringen ved justitsministeren. Udvalgsmedlemmerne er upolitiske og udpeget 
som følge af den almindelige tillid og agtelse, der er knyttet til deres person. Ud 
over udvalgsmedlemmerne deltager en repræsentant for PET. Ifølge udvalgets 
kommissorium deltager endvidere Udenrigsministeriets direktør og departe- 
mentscheferne for Justitsministeriet og Forsvarsministeriet i møderne. Praksis 
har dog i en lang årrække været, at departementscheferne og Udenrigsministe- 
riets direktør ikke deltager i udvalgets ordinære møder, hvor der kun forelæg- 
ges sager uden principiel betydning. Det er alene udvalgets fire medlemmer, der 
afgør de forelagte sager. 

Udvalget mødes seks - ti gange om året hos Politiets Efterretningstjeneste, 
hvor man gennemser nye sager og afgør, om betingelserne for registrering el- 
ler videregivelse af oplysninger til andre myndigheder er opfyldt samt løbende 
drøfter principperne for registrering med PET. Udvalgets arbejdsområde, kom- 
petence og arbejdsform har særligt på udvalgets initiativ i øvrigt ændret sig gen- 
nem tiden. Siden udvalgets nedsættelse er det bl.a. også blevet bemyndiget til 
at kontrollere, om fristerne for sletning af registreringer overholdes”, og til at 
tage stilling til henvendelser fra enkeltpersoner vedrørende spørgsmål, der hører 
under udvalgets kompetence. Fra omkring 1972 er alle nyregistreringer blevet 
forelagt for udvalget. Udvalget er endvidere bemyndiget til at kontrollere PET's 
registrering af organisationer og brug af arbejdskartoteker. På baggrund af den 
såkaldte ”Hetler-sag” i 1977” fik Wamberg-udvalget i 1978 udvidet sin kompe- 


10 Betænkning over forslag til folketingsbeslutning om en undersøgelse af politiets efterretningstjene- 
stes virksomhed, afgivet den 6. maj 1964, FT 1963/64, Tillæg B, sp. 831 ff. 

11 Person- og organisationssager skal slettes, når sagerne ikke længere er aktuelle. En sag skal senest 
slettes, hvis der ikke er tilført sagen nye registreringsværdige oplysninger i ti år. 

12. På grundlag af en række avisartikler fra Ekstra Bladet om Hans Hetlers påståede arbejde for FE, 

tence til også at omfatte tilsyn med Forsvarets Efterretningstjenestes personregi- 
strering. Senest er udvalgets arbejdsområde blevet udvidet af justitsministeren i 
1996 til også at omfatte tilsyn med PET's registrering af herboende udlændinge,” 
men da denne ændring er gennemført efter den tidsperiode, som Kommissio- 
nens undersøgelse vedrører, vil den ikke blive gjort til genstand for nærmere 
behandling i denne beretning. 

Udvalget udgiver ikke beretninger, men fører referat af sine møder. For en 
mere detaljeret gennemgang af baggrunden for udvalgets nedsættelse, udvalgets 
arbejde og den gradvise udvidelse af udvalgets kompetence, henvises i øvrigt til 
bind 2 og 3 i Kommissionens beretning. 


herunder med videregivelse af personoplysninger til tjenesten, nedsatte regeringen en kommis- 
sionsdomstol den 13. juli 1977 til at undersøge påstandene nærmere. På baggrund af kommissions- 
domstolens kritik af bl.a. et manglende tilsyn med FE's registreringer udvidede regeringen i 1978 
Wamberg-udvalgets mandat som anført. 

13 … Politiets Efterretningstjeneste, Redegørelse vedrørende dele af PET'S virksomhed (København, marts 
1998), S. 34. 

2. FOLKETINGET 


2.1 Almindelig parlamentarisk kontrol 


Folketingets parlamentariske kontrol med regering og forvaltning er ikke spe- 
cifikt fastlagt i grundloven, men udledes først og fremmest af princippet om 
parlamentarisme i henhold til grundlovens $ 15. Folketinget udøver sin kontrol 
med regeringen ved at 1) skaffe sig forskellige oplysninger fra ministrene gen- 
nem spørgsmål, 2) drøfte aktuelle politiske sager med ministrene under samråd 
i udvalgene eller forespørgsler i folketingssalen, eller 3) søge at påvirke ministre- 
nes forvaltning af love ved f.eks. at pålægge dem bestemte handlinger gennem 
folketingsbeslutninger mv.” 

Alle tre elementer spiller en rolle ved Folketingets kontrol med PET, der til 
tider har været ret omfattende og af stor politisk betydning i løbet af perioden 
1945-89.” Efterretningstjenesternes virksomhed generelt har været genstand for 
en lang række forespørgsler, spørgsmål både fra enkeltmedlemmer og udvalg, 
samråd og endog lov- og beslutningsforslag, ligesom også konkrete sager, hvor 
PET eller FE har været involveret, har været drøftet politisk. I folketingssamlin- 
gerne 1946/47 — 1988/89 blev der afviklet otte forespørgsler og én redegørelse, 
fremsat syv lovforslag og otte beslutningsforslag samt stillet 197 spørgsmål med 
relation til efterretningstjenesternes virksomhed.” 

Hovedparten af de forhold, der vedrører PET's virksomhed, er på grund af 


14. Lars Busck, Folketingets kontrol med forvaltningen (København, 1988), s. 36 ff. 

15. Se hertil Kommissionens beretning, bind 2 og 3. Se også generelt Preben Wilhjelm, Demokratiets 
vogtere — 50 års bestræbelser på kontrol mod efterretningstjenesten (Centrum, 1999). 

16 Tallene er hentet fra en opgørelse medtaget som bilag i P. Wilhjelm, Demokratiets vogtere, s. 306 ff. 
Opgørelsen omfatter ikke udvalgsspørgsmål, dels fordi Folketinget først fik stående udvalg midt 
i perioden (1972), der samtidig fik mulighed for at stille spørgsmål under ”almindelig del” uden 
direkte tilknytning til konkrete forslag, dels fordi en tematisk søgning først blev mulig fra 1990, da 

deres betydning for statssikkerheden mv. af fortrolig eller hemmelig karakter. En 
række oplysninger og baggrunden for deres indhentning er endvidere ikke alene 
tavshedsbelagte fra de danske myndigheders side, men kan være videregivet af 
fremmede myndigheder eller sikkerhedspolitiske organisationer såsom NATO 
mv. under den forudsætning, at de forbliver hemmelige. Justitsministeren, som 
er ansvarlig for politiet generelt, herunder også PET, kan derfor komme i et di- 
lemma i forhold til Folketinget på den ene side og statens sikkerhed/udenlandske 
myndigheder på den anden side, når ministeren af Folketinget afkræves oplys- 
ninger om PET's virksomhed. Spørgsmålet er derfor, i hvilket omfang en mini- 
ster, f.eks. i forbindelse med besvarelse af spørgsmål fra Folketinget, er berettiget 
eller ligefrem forpligtet til at videregive fortrolige oplysninger, som forvaltningen 
er i besiddelse af, til Folketinget.” 


2.1.1 Ministres pligt til at videregive oplysninger til Folketinget 


Hverken grundloven eller lovgivningen pålægger den offentlige forvaltning en 
generel pligt til at videregive oplysninger — hvad enten de er uklassificerede eller 
fortrolige — til Folketinget.” En pligt til at videregive oplysninger på bestemte 
områder kan dog følge af særlige bestemmelser i lovgivningen. Det følger end- 
videre af bestemmelsen i grundlovens $ 51, at der består en vis oplysningspligt 
over for parlamentariske kommissioner nedsat af Folketinget i henhold til den 
nævnte grundlovsbestemmelse. Denne oplysningspligt er dog formentlig be- 
grænset på samme måde som vidnepligten efter retsplejelovens almindelige reg- 
ler.” Det indebærer bl.a., at en minister altid lovligt kan nægte en parlamentarisk 


Folketinget tog sit daværende elektroniske registreringssystem (FTU) i brug (dokumenter forelig- 
ger fra og med folketingsåret 1990/91, 2. saml.). 

17. Folketinget vil selvsagt altid kunne få adgang til oplysninger, som er omfattet af de almindelige 
regler om aktindsigt efter offentlighedsloven. 

18 John Vogter & Jens Erik Stausbøll, Tavshedspligt over for Folketinget, Juristen nr. 8/1990, s. 353, Jon 
Andersen, Ændringer i retsgrundlaget for tavshedspligt i den offentlige forvaltning, Juristen nr. 1/1991, 
s:21f; 

19 Alf Ross, Dansk Statsforfatningsret, 3. gennemarbejdede udgave ved Ole Espersen (København, 
1980), s. 255; Poul Andersen, Dansk Statsforfatningsret (København, 1954), s. 510. Henrik Zahle, 
Regering, forvaltning og dom, Dansk forfatningsret 2 (3. udg., København, 2001), s. 187. Parlamen- 
tariske kommissioner har ikke kun beskæftiget sig med undersøgelser af fejl eller forsømmelse 
hos myndighederne, men har også fungeret som grundlag for undersøgelse af mere almene sam- 

kommission bestemte oplysninger, hvis det er begrundet med hensynet til statens 
sikkerhed eller dens forhold til fremmede magter, jf. retsplejelovens $ 169, stk. 2, 
sidste pkt. 

Ministre er heller ikke forpligtet til at svare på spørgsmål fra Folketinget. En 
sådan pligt måtte i givet fald følge af grundloven eller af lovgivningen i øvrigt. 
Adgangen til at stille spørgsmål til ministrene følger af Folketingets forretnings- 
orden, som imidlertid er en intern ordensforskrift og ikke har lovkraft.”” Der 
findes dog en lang parlamentarisk tradition for, at ministrene stort set altid imø- 
dekommer Folketingets anmodninger om at få oplysninger om en given sag.” 
Ministeren kan dog efter omstændighederne føle sig nødsaget til at svare undvi- 
gende på spørgsmål, hvis ministeren er i tvivl om, hvorvidt bestemte fortrolige 
oplysninger skal udleveres til Folketinget. I praksis vil en minister ikke begrunde 
en eventuel afvisning af at videregive oplysninger under henvisning til de retlige 
begrænsninger, som tavshedspligten pålægger ministeren, men give en anden 
begrundelse, som f.eks. hensynet til rigets sikkerhed eller fremmede magter, re- 
geringens interne beslutningsproces eller privatlivets fred.” 


fundsmæssige spørgsmål. Den sidste parlamentariske kommission blev nedsat i 1945 for at vurdere, 
om der var grundlag for at gøre et ansvar gældende mod nogle ministre for forhold ved og under 
besættelsen, mens der ikke hidtil har været nedsat nogen parlamentarisk kommission efter den 
gældende grundlov fra 1953, jf. Henrik Zahle (red.), Danmarks Riges Grundlov med kommentarer 
(København, 2006), s. 352. 

20  Sef.eks.: Henrik Zahle, Institutioner og regulering, Dansk forfatningsret 1 (3. udg., København, 2001), 
side 336-37, Peter Germer, Statsforfatningsret (3. udg., København, 2001), s. 54-55, og Lars Busck, 
Folketingets kontrol med forvaltningen, s.57. Af samme grund er der i Folketingets forretningsorden 
udtrykkeligt givet mulighed for, at en minister kan afvise at besvare et spørgsmål fra Folketinget, jf. 
$ 20, stk. 4 og 1. Se nærmere nedenfor under afsnittet om spørgsmål. 

21. Desuden lå det som en vigtig forudsætning bag etableringen i 1972 af Folketingets stående udvalg, 
at der skulle være en udvidet adgang for udvalgene til at stille ministrene spørgsmål også vedrøren- 
de andet end verserende lovforslag. FT 1971/72, Tillæg B, sp. 3318, Lars Busck, Folketingets kontrol 
med forvaltningen, s. 60 ff. Også før oprettelsen af de stående udvalg blev der i praksis i vidt omfang 
videregivet fortrolige oplysninger til brug for arbejdet i Folketingets udvalg, og denne praksis er 
blevet væsentligt udbygget i tiden efter 1972. Der er ingen holdepunkter for at antage, at lovgiverne 
ønskede at ændre eller påvirke denne praksis, og denne videregivelsessituation bør derfor bedøm- 
mes uafhængigt af forvaltningslovens videregivelsesregler, herunder reglerne om tavshedspligt i 
forvaltningslovens $$ 27-28, jf. Jon Andersen, Ændringer i retsgrundlaget for tavshedspligt i den 
offentlige forvaltning, s. 10, se nærmere nedenfor. 

22. Ibid.: Af andre begrænsninger kan nævnes, at en minister ofte vil afvise at give Folketinget oplys- 
ninger om regeringens beslutningsproces, rådgivning modtaget fra udenforstående særlige rådgi- 

Efter ministeransvarlighedslovens” $ 5, stk. 1, kan en minister straffes, hvis 
han/hun forsætligt eller ved grov uagtsomhed tilsidesætter de pligter, der på- 
hviler ministeren efter grundloven eller lovgivningen i øvrigt eller efter hans/ 
hendes stillings beskaffenhed. Herudover fremgår følgende af lovens $ 5, stk. 2: 


”Bestemmelsen i stk. 1 finder anvendelse, såfremt en minister giver folketinget 
urigtige eller vildledende oplysninger eller under folketingets behandling af en 
sag fortier oplysninger, der er af væsentlig betydning for tingets bedømmelse af 
sagen” 


En minister kan kun straffes efter denne bestemmelse, hvis vedkommende rent 
faktisk giver Folketinget urigtige eller vildledende oplysninger, f.eks. i Folketin- 
gets spørgetid, eller under Folketingets behandling af en sag fortier oplysninger 
af væsentlig betydning for Folketingets bedømmelse af sagen. Der kan således 
ikke af ministeransvarlighedsloven udledes nogen retlig pligt for ministeren til at 
besvare spørgsmål fra Folketinget. Udtrykket ”fortie” omfatter ikke det forhold, 
at en minister afslår at give bestemte begærede oplysninger, og det forhold, at 
en minister ikke ser sig i stand til eller ikke ønsker at besvare et spørgsmål, er 
således ikke ansvarspådragende efter ministeransvarlighedsloven.-+ Bestemmel- 
sen giver således heller ikke Folketinget nogen særlig adgang til at afkræve en 
minister fortrolige oplysninger.” 

Dens betydning ligger derimod i, at hvis en minister vælger at udtale sig, er 
ministeren forpligtet til at give rigtige og fuldstændige oplysninger om den på- 
gældende sag. Ministeren kan ikke i almindelighed gøre gældende, at en fortielse 
var berettiget, fordi den oplysning, der var tale om at videregive, var fortrolig. I 
stedet må ministeren gøre opmærksom på, at der foreligger oplysninger af be- 
tydning for sagen, men at ministeren som følge af nærmere angivne hensyn ikke 
vil videregive dem, eller i det mindste ikke kan videregive dem i et åbent møde i 
folketingssalen.” Som eksempel på en sag, hvor man har forsøgt at rejse en rigs- 
retstiltale mod en minister for overtrædelse af denne bestemmelse i minister- 


vere, f.eks. Kammeradvokaten, sager der henhører under et uafhængigt nævn eller en konkret sag, 
der er indbragt for domstolene. 

23 Lov nr. 117 af 15. april 1964 om ministres ansvarlighed. 

24  Justitsministeriets notat af 11. maj 1970 om ministres oplysningspligt over for folketingsudvalg, 
s. 9. Notatet er udarbejdet til brug for justitsministerens håndtering af efterspillet efter Kejsergade- 
sagen. 

25. Lars Busck, Folketingets kontrol med forvaltningen, s. 57 f. 

26 Vogter & Stausbøll, Tavshedspligt over for Folketinget, s. 356. 

ansvarlighedsloven ved vildledning af Folketinget, kan nævnes VS' forslag om 
rigsretstiltale mod justitsminister Knud Thestrup efter den såkaldte Kejsergade- 
sag.” 

Hvis en minister ikke ønsker at besvare et spørgsmål, der vedrører vedkom- 
mendes ressort, kan ministeren dog risikere at blive draget politisk til ansvar for, 
hvad der kan tolkes som manglende samarbejdsvilje over for Folketinget. Det 
politiske ansvar kan komme til udtryk i form af kritik eller misbilligelse af mi- 
nisterens embedsførelse (f.eks. en ”næse” el. lign.), og i yderste konsekvens kan 
Folketinget vedtage et mistillidsvotum efter grundlovens $ 15.7 


2.1.2 Ministerens ret til at videregive fortrolige oplysninger til 
Folketinget 


Heroverfor står spørgsmålet om, hvornår en minister uden at være forpligtet 
eventuelt er berettiget til efter eget skøn at videregive fortrolige oplysninger til 
Folketinget. Spørgsmålet må bedømmes med afsæt i straffelovens regler om 
tavshedspligt i $ 152, der i stk. 1 fastsætter: 


”Den, som virker eller har virket i offentlig tjeneste eller hverv, og som uberetti- 
get videregiver eller udnytter fortrolige oplysninger, hvortil den pågældende i den 
forbindelse har fået kendskab, straffes med bøde eller fængsel indtil 6 måneder” 
(Fremhævet her). 


Efter $ 152, stk. 3, er en oplysning fortrolig, ”når den ved lov eller anden gyldig 
bestemmelse er betegnet som sådan, eller når det i øvrigt er nødvendigt at hem- 
meligholde den for at varetage væsentlige hensyn til offentlige eller private inte- 
resser” Straffelovens $ 152 gælder også for ministre og for ansatte i og medlem- 
mer af Folketinget.” Straffelovens $ 152, stk. 1 fik sin nuværende udformning ved 


27 Beslutningsforslag om rigsretssag mod justitsminister Thestrup, FT 1969/70, FF sp. 2298 samt Til- 
læg A, sp. 1507. 

28 Se f.eks. VS” forslag om rigsretstiltale mod justitsminister Knud Thestrup for overtrædelse af mini- 
steransvarlighedsloven ved vildledning af Folketinget i forbindelse med Kejsergade-sagen, Beslut- 
ningsforslag om rigsretssag mod justitsminister Thestrup, FT 1969/70, FF sp. 2298 samt Tillæg A, 
sp. 1507. Det politiske ansvar kan gøres gældende alene på grundlag af politiske uoverensstemmel- 
ser, altså uden et egentligt (retligt) ansvarsgrundlag. 

29 Jf. Betænkning nr. 998 af 25. oktober 1983 afgivet af et udvalg, som justitsministeriet nedsatte den 
18. juli 1979 (bet. 998/84), s. 50, A. Ross, Dansk Statsforfatningsret, s. 451 og Vagn Greve m.fl., Kom- 

en ændring af loven i 1985.” Indtil da havde bestemmelsen følgende affattelse, 
som den fik ved straffeloven af 1930: 


”Røber nogen, som virker i offentlig tjeneste eller hverv, hvad han i tjenestens eller 
hvervets medfør har erfaret som hemmelighed, eller hvad der ved lov eller anden 
gyldig bestemmelse er betegnet som sådan, eller udnytter han uberettiget sådan 
kundskab, straffes han.…”32 (Fremhævet her). 


”Røbelse” indebar privat eller offentlig meddelelse til uvedkommende, der ikke 
i forvejen var bekendt med forholdet. Justitsministeriet har i et notat af 11. maj 
1970 bl.a. anført om forståelsen af denne bestemmelse i relation til videregivelse 
af fortrolige oplysninger til Folketinget, at en minister formentlig ikke vil kunne 
straffes for overtrædelse af straffelovens $ 152, hvis ministeren, enten på eget ini- 
tiativ eller på begæring af et udvalg i Folketinget, videregiver oplysninger, der er 
omfattet af hans tavshedspligt, til udvalget, fordi ministeren skønner, at det vil 
være et naturligt led i udvalgets arbejde at få disse oplysninger. Det bemærkes 
efterfølgende, at medlemmerne af folketingsudvalget selv er undergivet tavs- 
hedspligt i medfør af straffelovens $ 152.> 

Det bærende synspunkt for denne vurdering er, at andre offentlige myndighe- 
der — herunder også dem, der måtte være uden for den statslige forvaltning som 
f.eks. Folketinget — i mange tilfælde ikke vil kunne anses for ”uvedkommende” 
jf. ovenfor om begrebet ”røbelse” efter den indtil 1985 gældende bestemmelse i 
straffelovens $ 152. Det forudsætter dog, at de pågældende oplysninger indhentes 


menteret straffelov, Speciel del, 8. omarbejdede udgave (København, 2005), s. 134. Se også dommen 
U 1987.53 Ø, hvor fem folketingsmedlemmer blev dømt for at have overtrådt straffelovens $ 152 ved 
at udlevere fotokopier af to fortrolige redegørelser fra Monopoldirektoratet til alle interesserede. 

30 Lov nr. 573 af 19. december 1985. 

31. Lov nr. 126 af 15.april 1930. 

32. En nærmere redegørelse for de tidligere tavshedspligtbestemmelser i straffeloven findes i betænk- 
ning 998/84, s. 34 ff. 

33 Bet. 998/84, s. 96. 

34. L.A.1970-702-18: Justitsministeriets notat af 11. maj 1970 om ministres oplysningspligt over for fol- 
ketingsudvalg. Disse synspunkter er senere tiltrådt af Vogter & Stausbøll, Tavshedspligt over for 
Folketinget, s. 357, 358 og 361. 

35. Videre anføres det, at ministerens skøn over, om det er naturligt at videregive oplysninger af denne 
karakter til et folketingsudvalg formentlig kun i helt ekstraordinære tilfælde vil kunne tænkes un- 
derkendt af domstolene (rigsretten). Skulle det komme til en retlig prøvelse, er det Justitsministeri- 
ets vurdering, at man må forudse det vil indgå i rettens vurdering, om ministerens videregivelse af 
oplysningerne er sket efter anmodning fra et folketingsudvalg eller på eget initiativ. Ibid., s. 2. 


Mindretalsudtalelse og juridiske notater 


243 


KONTROL MED PET 


som led i varetagelsen af den rekvirerende myndigheds funktioner. Videreført 
til nutidens formulering af straffelovens $ 152, stk. 1, vil videregivelsen ofte ikke 
være ”uberettiget”, når udvekslingen sker mellem offentlige myndigheder. 

Dette udgangspunkt er til en vis grad blevet modificeret efter forvaltnings- 
lovens” ikrafttræden den 1. januar 1987, hvor adgangen til udveksling af oplys- 
ninger mellem forvaltningsmyndigheder blev reguleret, se forvaltningslovens $$ 
27-28 om tavshedspligt. Disse bestemmelser gælder dog alene ved udveksling 
af oplysninger mellem forvaltningsmyndigheder eller eventuelt inden for en for- 
valtningsmyndighed. Uden for loven falder bl.a. offentlige forvaltningsmyndig- 
heders (og ministres) udveksling af oplysninger med Folketinget.” Det er an- 
taget, at lovgiver ved vedtagelsen af forvaltningsloven ikke har ønsket at ændre 
eller påvirke ovennævnte relativt fri udvekslingspraksis mellem ministrene og 
Folketinget, hvorfor videregivelsen af oplysninger fra en minister til Folketinget 
fortsat bør bedømmes uafhængigt af forvaltningslovens regler.” Hvis det pågæl- 
dende folketingsudvalg har et sagligt behov for at få de pågældende tavshedsbe- 
lagte oplysninger til vurdering af en sag inden for sit ressort, vil der derfor som 
overvejende hovedregel ikke være noget retligt til hinder herfor.” 

En minister har ingen instruktionsbeføjelse over for Folketinget og vil ikke 
kunne pålægge Folketingets medlemmer nogen særskilt tavshedspligt med 
hensyn til det materiale og de mundtlige oplysninger, som ministeren giver 


36 Bet. 998/84, s. 133 ff., Vogter & Stausbøll, Tavshedspligt over for Folketinget, s. 359. 

37 Lov nr. 571 af 19. december 1985 med senere ændringer. 

38 Folketinget er ikke omfattet af forvaltningsloven. 

39  J. Andersen, Ændringer i retsgrundlaget for tavshedspligt i den offentlige forvaltning, s. 8 ff. Jon An- 
dersen nævner i sin artikel, at i udvekslingsrelationer, der ellers ikke er omfattet af forvaltningslo- 
vens regler og derfor må bedømmes efter straffelovens $ 152, kan principperne i forvaltningslovens 
kapitel 8 om udveksling af oplysninger mellem forvaltningsmyndigheder desuagtet tjene til fortolk- 
ningen af, hvornår udveksling af oplysninger må anses for ”berettiget”. Han anfører dog samtidig, 
at man må tage i betragtning, at forvaltningslovens kapitel 8, herunder især $ 28, stk. 1, om særligt 
følsomme oplysninger, ikke var en lovfæstelse af en fast fortolkningspraksis, men en ny retsdan- 
nelse med et mere restriktivt indhold end fortolkningen af den tidligere straffelovs almindelige 
tavshedsforskrifter gav grundlag for. Herfra undtager han endvidere udtrykkeligt udvekslingsre- 
lationen mellem ministre og Folketinget, som han altså ikke finder nogen holdepunkter for var 
påtænkt at skulle påvirkes af principperne bag forvaltningsloven og derfor må bedømmes ”helt 
uafhængigt af forvaltningslovens videregivelsesregler” 

40. I sådanne tilfælde sørger ministeren som regel for at indskærpe tavshedspligten over for Folketin- 


gets medlemmer, f.eks. ved at angive på de tilknyttede dokumenter, at oplysningerne er fortrolige. 


244  Mindretalsudtalelse og juridiske notater 


KONTROL MED PET 


udvalget.” I stedet kan ministeren ved fremsendelse af fortroligt materiale el- 
ler mundtlig afgivelse af fortrolige oplysninger derfor markere, at oplysningerne 
efter ministerens opfattelse er omfattet af lovgivningens regler om tavshedspligt. 
Endvidere kan lovgivningen fastsætte en særskilt tavshedspligt for folketings- 
medlemmer, se f.eks. loven om etablering af et udvalg om forsvarets og politiets 
efterretningstjenester” (omtalt nærmere nedenfor). Medlemmernes tavsheds- 
pligt er ikke ubetinget. De kan således frit redegøre for de synspunkter, som de 
selv har gjort gældende f.eks. på et udvalgsmøde, under forudsætning af, at de 
ikke derved kommer til at røbe fortrolige oplysninger, som andre udvalgsmed- 
lemmer eller regeringen er fremkommet med i udvalget. 

Udgangspunktet i den parlamentariske praksis er herefter, at en minister i 
vidt omfang anses for at være berettiget, men ikke forpligtet til at videregive også 
fortrolige oplysninger til Folketinget, f.eks. om forhold, der vedrører statens sik- 
kerhed mv.” I hvilket omfang sådanne oplysninger bør videregives, afgøres på 
grundlag af en konkret afvejning fra sag til sag. Hidtil er denne afvejning i de 
fleste tilfælde faldet ud til, at ministeren har fulgt en begæring fra Folketinget om 
at få forskellige oplysninger, herunder også tavshedsbelagte oplysninger.” 

Når en minister videregiver fortrolige oplysninger til Folketinget, vil mini- 
steren oftest vælge at gøre det under et møde i et af Folketingets stående udvalg. 
Møder i selve folketingssalen er efter grundlovens $ 49 som udgangspunkt of- 
fentlige, og forhandlingerne i salen optrykkes ordret i Folketingstidende (Folke- 
tingets forhandlinger) og bliver derved offentligt tilgængelige.” 


mM En vis adgang til at pålægge folketingsmedlemmer tavshedspligt kan dog følge af lovgivningen, se 
f.eks. $ 4 i lov nr. 54 af 5. marts 1954 om Det Udenrigspolitiske Nævn, hvorefter ministeren eller 
formanden kan pålægge folketingsmedlemmer eller andre tavshedspligt med hensyn til, hvad der 
erfares i nævnet. 

42. Lov nr. 378 af 6. juli 1988. 

43. Det vil sige uden for de tilfælde, hvor der ved lovgivningen er gennemført en særlig regulering af 
spørgsmålet. Vogter & Stausbøll, Tavshedspligt over for Folketinget, s. 361. 

44. Det er i den forbindelse uden betydning, om oplysningerne fremgår af dokumenter, som stammer 
fra en tidligere regerings embedsperiode, forudsat at der er tale om aktstykker, som i overens- 
stemmelse med sædvanlig rutine indgår i ministeriets sager og er arkiveret sammen med disse (i 
modsætning til en ministers private arkiv). Sådanne aktstykker tilhører nemlig det pågældende 
ministerium uafhængigt af den til enhver tid siddende regering, jf. Justitsministeriets notat af 
11. maj 1970 om ministres oplysningspligt over for folketingsudvalg, s. 5. Den til enhver tid funge- 
rende minister har således fri adgang til samtlige arkivalier, der tilhører ministerier under vedkom- 
mendes ressort. 


45. Formanden for Folketinget, 17 folketingsmedlemmer eller en minister kan dog forlange alle uved- 

Til forskel fra møderne i plenum er folketingsudvalgenes forhandlinger prin- 
cipielt fortrolige og må ikke refereres til pressen eller i folketingssalen, medmin- 
dre udvalget har besluttet andet, jf. Folketingets forretningsorden $ 8, stk. 3 og 
7. Udvalget kan dog ikke beslutte at videregive oplysninger, der efter lov eller 
anden gyldig bestemmelse er fortrolige, ligesom der ikke må gives eller henvi- 
ses til sådanne oplysninger i åbne udvalgsmøder.”” På samme måde må svar på 
spørgsmål fra ministre, der er betegnet som fortrolige, ikke stilles til rådighed for 
pressen.” En minister vil derfor oftest vælge at videregive mere følsomme eller 
fortrolige oplysninger til Folketingets udvalg. 


2.1.3 Folketingets indhentelse af oplysninger hos ministeren 


Folketinget har som nævnt en række forskellige midler eller ”redskaber” til sin 
rådighed, som det kan benytte til at indhente oplysninger fra en minister. Ind- 
hentelsen af oplysninger fra ministeren om PET's virksomhed er først og frem- 
mest gennemført ved hjælp af forespørgsler, en enkelt redegørelse fra justits- 


kommende fjernet, hvorefter det uden forhandling afgøres, om den pågældende sag skal behandles 
i et lukket møde, jf. grundlovens $ 49 og Folketingets forretningsorden $ 37. Denne adgang til at 
lukke dørene har kun været anvendt i ganske få tilfælde og er ikke blevet anvendt siden 1924 under 
behandlingen af forslag til rigsdagsbeslutning om Østgrønland. 

46. Folketingets forretningsorden $ 8, stk. 7 samt Regler om adgang til folketingsudvalgenes skriftlige 
materiale og om adgang til oplysninger i Folketingets udvalgsaktdatabase (FTU), som vedtaget 
af Udvalget for Forretningsordenen den 3. april 1991 med ændringer besluttet af Præsidiet den 
13. december 1995 og den 3. juni 1998, $ 2, stk. 2. Reglerne er gengivet i Folketingets Håndbog 
i folketingsarbejdet (oktober 2005), s. 116 ff. De nævnte regler i Folketingets forretningsorden er 
som det fremgår af kildeangivelserne af nyere dato, men er i høj grad udtryk for en kodificering af 
praksis fra før 1991. Forretningsordenens $ 8, stk. 5, bestemte indtil 1999, at der ved afslutningen af 
udvalgsmøder kunne træffes beslutning om, at meddelelser i nærmere angivet omfang skule tilgå 
offentligheden. Ud fra en modsætningsslutning til denne bestemmelse var det en fast antagelse, at 
forhandlingerne i udvalgene som hovedregel var fortrolige, således at de hverken måtte refereres 
i folketingssalen eller i pressen, se bl.a. Bet. 998/84, s. 81 ff. Efter ændring af forretningsordenen i 
1999 bestemmes det nu i $ 8, stk. 7, at deltagerne i et lukket udvalgsmøde ikke må videregive oplys- 
ninger om forhandlingerne til offentligheden, med mindre udvalget har besluttet andet. 

47 Sebet. 998/84, s. 79 f. Endvidere har folketingssekretæren redegjort for praksis i et notat fra novem- 
ber 1976, FT 1977/78, tillæg B, sp. 955 ff. Fortrolige aktstykker antages dog at kunne refereres med 
fortrolighedsklausul i lukkede gruppemøder, hvis dette ikke er udtrykkeligt forbudt af vedkom- 
mende minister eller aftalt i udvalget. Ibid., sp. 957. 


246  Mindretalsudtalelse og juridiske notater 


KONTROL MED PET 


ministeren og ikke mindst spørgsmål stillet både af enkeltmedlemmer og af re- 
levante udvalg.” 

En forespørgsel er en emnemæssigt afgrænset redegørelse med efterfølgende 
debat om et offentligt anliggende, jf. grundlovens $ 53 og Folketingets forret- 
ningsorden $ 21. Forespørgsler afvikles i folketingssalen og er offentlige. I pe- 
rioden 1945-1989 er der afviklet otte forespørgsler vedrørende efterretningstje- 
nesterne. 

Under behandlingen af forespørgsler kan der stilles forslag til vedtagelse, som 
er en politisk udtalelse, som der stemmes om efter afslutningen af forespørgslen, 
og hvor Folketinget kan give udtryk for sin opfattelse, herunder eventuel kritik 
eller tillid/mistillid til den pågældende minister, jf. Folketingets forretningsor- 
den $ 24.” 

Ministrene er retligt forpligtet til at besvare en forespørgsel og skal give en 
fyldestgørende redegørelse, der skal indeholde tilstrækkeligt med oplysninger 
til, at det er muligt efterfølgende at føre en oplyst debat om emnet, selvom skøn- 
net over, hvad der udgør en ”fyldestgørende redegørelse” som udgangspunkt er 
den pågældende ministers.;” En minister er ikke forpligtet til også at give oplys- 
ninger om forhold, der efter deres karakter kræver hemmeligholdelse, men kan 
omvendt ikke i almindelighed nægte at besvare forespørgslen under henvisning 
til, at de ønskede oplysninger er fortrolige. I stedet må ministeren gøre opmærk- 
som på, at der foreligger oplysninger af betydning for sagen, som imidlertid som 
følge af nærmere angivne hensyn ikke kan videregives eller i hvert fald ikke kan 
videregives i et åbent møde i folketingssalen.” Som regel er det dog spørgsmål af 
en mere generel karakter, der bliver taget op under en forespørgsel. 

Den enkelte minister kan også selv vælge at give Folketinget en mundtlig 
eller skriftlig redegørelse for et offentligt anliggende under ministerens sagsom- 


48. Der er dog i perioden 1945-1989 også fremsat enkelte beslutnings- og lovforslag, som tilstræbte en 
forøget kontrol med PET, se f.eks. beslutningsforslag (SF) om undersøgelse af PET, FT 1964/65, 
Tillæg A, sp. 945; beslutningsforslag (RV) om sikring af demokratiske rettigheder, FT 1967/68, 
1. saml., Tillæg A, sp. 1361; lovforslag (VS) om forbud mod registrering af politisk tilhørsforhold, 
FT 1968/69, Tillæg A, sp. 657. 

49 En 'vedtagelse' er det samme som det gamle udtryk "motiveret dagsorden, som man anvendte frem 
til 1997. 

50  H. Zahle, bd. I, 2001, s. 336. 

51. A. Ross, Dansk Statsforfatningsret, side 250 f, og P. Germer, Statsforfatningsret, s. 54. 

52. Jf. Vogter & Stausbøll, Tavshedspligt over for Folketinget, s. 356. Se i øvrigt om ministres sandheds- 
pligt Jens Peter Christensen, Ministeransvar (JØF, 1997), s. 359 ff. 

råde, der ofte bliver efterfulgt af en debat i Folketinget, jf. Folketingets forret- 
ningsorden $ 19, stk. 4. Der kan ikke træffes nogen beslutning af Folketinget 
under en sådan debat, jf. Folketingets forretningsorden $ 19, stk. 5.5 I den un- 
dersøgte periode er der kun afgivet en enkelt redegørelse, der vedrørte PET's 
virksomhed. Af større praktisk betydning også i relation til kontrollen med 
PET er medlemmers adgang til at indhente oplysninger om et offentligt anlig- 
gende hos en minister ved spørgsmål til den enkelte minister til enten skriftlig 
eller mundtlig besvarelse (såkaldte $ 20-spørgsmål efter bestemmelsen i $ 20 
i Folketingets forretningsorden). I den periode, som er genstand for kommis- 
sionens undersøgelse, blev der stillet 197 $ 20-spørgsmål om efterretningstje- 
nesternes virksomhed. 

Ministerens svar er for det meste skriftligt og optrykkes blandt forhandlin- 
gerne i Folketingstidende. Mundtlige svar gives i ”spørgetiden” (som regel om 
onsdagen — derfor kaldes de også ”onsdagsspørgsmål, hvis de er til mundtlig 
besvarelse). Ud over spørgeren og vedkommende minister, der skal besvare 
spørgsmålet, kan formanden give ordet til andre folketingsmedlemmer for sup- 
plerende spørgsmål. Folketinget kan ikke træffe nogen beslutning i spørgetiden, 
jf. Folketingets forretningsorden $ 20, stk. 7. Hvis spørgeren eller andre er util- 
fredse med svaret, må man rejse sagen som en forespørgsel, hvis man ønsker 
mulighed for at drage politiske konsekvenser af et eventuelt utilfredsstillende 
svar, jf. grundlovens $ 15, stk. 1. 

Adgangen for folketingsmedlemmer til at stille spørgsmål blev indsat i forret- 
ningsordenen i 1947 og har altid været ledsaget af en mulighed for en minister til 
at erklære, at vedkommende ikke ser sig i stand til at besvare et spørgsmål både 
i situationer, hvor en minister ikke kan svare, og hvor den pågældende ikke øn- 


53. En redegørelse fra en minister kan også følge af en folketingsbeslutning, hvor Folketinget pålægger 
ministeren at give en redegørelse for et bestemt spørgsmål, ligesom en række love indeholder be- 
stemmelser om, at ministeren afgiver en redegørelse for et administrativt anliggende til Folketinget 
eller til et folketingsudvalg med f.eks. et bestemt interval. Endelig er der statsministerens redegø- 
relse for rigets almindelige stilling og de af regeringens påtænkte foranstaltninger, den såkaldte 
”åbningstale, i henhold til grundlovens $ 38, som dog ikke specifikt vedrører PET, men hører med 
til det samlede billede af Folketingets kontrol med regeringen. 

54. Redegørelse om politiet (justitsministeren), afviklet den 28. november 1984, FT 1984/85, FF sp. 
2758, sp. 3111 (forhandling), sp. 3114 (relevante indlæg). 

55. Preben Wilhjelm, Demokratiets vogtere. 50 års bestræbelser på kontrol med efterretningstjenesten 
(Centrum, 1999), s. 306 ff. 

sker at svare, jf. nu Folketingets forretningsorden $ 20, stk. 4.5 Der er dog en fast 
parlamentarisk praksis for, at ministeren stort set altid svarer på de spørgsmål, 
der ligger inden for ministerens ressort.” 

Spørgsmål kan også tilgå ministrene på vegne af et folketingsudvalg,> jf. Fol- 
ketingets forretningsorden $ 8, stk. 6. Spørgsmålene stilles til enten skriftlig eller 
mundtlig besvarelse. De stilles ofte på initiativ fra enkelte medlemmer af udval- 
get, men fremtræder udadtil som udvalgets spørgsmål uden tilkendegivelse af 
den eventuelle oprindelige spørgsmålsstiller. 

Når udvalgene stiller skriftlige spørgsmål til ministeren, som udvalget ønsker 
besvaret mundtligt i et udvalgsmøde, kaldes ministeren i samråd, jf. Folketingets 
forretningsorden $ 8, stk. 6. I de fleste udvalg godkendes samrådsspørgsmålet 
forinden af udvalgets formand, fordi samrådsspørgsmålet ofte er af mere politisk 
karakter end spørgsmål til skriftlig besvarelse. Kommissionen har ikke opgjort 
det antal samråd, der har drejet sig om efterretningstjenesterne, men baseret 
på antallet af $ 20-spørgsmål og anvendelsen af samrådsinstrumentet generelt 
må det antages, at det også har været et ret benyttet instrument til kontrol med 
efterretningstjenesterne. Heller ikke under samråd er ministre forpligtet til at 
svare, men vil i praksis gøre det. Ministeren kan dog vælge at undlade at svare, 
hvis et spørgsmål ligger uden for det emne, der dækkes af samrådsspørgsmålets 
formulering, eller vælge at svare skriftligt på supplerende spørgsmål, der kræver 


56 … Denne erklæring kan ministeren enten afgive ved forudgående skriftlig meddelelse til formanden 
eller i Folketingets spørgetid. 

57 Se bl.a. Folketingets Lovsekretariats notat af 8. december 2003 om ministres adgang til at afvise 
at besvare spørgsmål i henhold til Folketingets forretningsordens $ 20, stk. 4 og 11, Folketingsåret 
2003-04, Folketingets Udvalg for Forretningsordenen, alm. del — bilag 25 med videre henvisnin- 
ger. 

58 Tidligere kunne udvalg som hovedregel kun rejse spørgsmål i forbindelse med deres behandling 
af et konkret lovforslag, men efter etableringen af de stående udvalg i 1972 blev adgang til at stille 
spørgsmål kraftigt udvidet, således at udvalgene i den hensigt at holde sig ajour med udviklingen 
inden for deres respektive arbejdsfelter fik adgang til at stille mere generelle spørgsmål til en mi- 
nister under den såkaldte ”almindelige del”. Der er enighed om, at arbejdet i Folketingets stående 
udvalg i forbindelse med ”almindelig del” har udviklet sig til at udgøre et af de vigtigste led i Fol- 
ketingets kontrol med den løbende administrative virksomhed, jf. Lars Busck, Folketingets kontrol 
med forvaltningen, s. 60. 

59. Håndbog i folketingsarbejdet (2005), s. 101. 

60 Selvom en minister ikke kan drages retligt til ansvar for at lade være med at besvare spørgsmål 
under et samråd, kan et flertal i Folketinget altid beslutte at drage politiske konsekvenser i sådanne 
tilfælde, jf. grundlovens $ 15, stk. 1. Det kræver dog, at man forinden rejser sagen i folketingssalen. 

nærmere undersøgelse.” Under samråd må udvalgsmedlemmerne ikke debat- 
tere ministerens svar, men kan stille supplerende spørgsmål til ministeren, der 
skal ligge inden for det emne, der behandles i samrådet. Som for andre lukkede 
udvalgsmøder er det kun tilladt at referere egne synspunkter til journalister og 
andre.” Samråd under almindelig del er som udgangspunkt orienterende, og der 
træffes sædvanligvis ingen efterfølgende beslutninger i udvalget. 

Hvis der er mistanke om alvorlige fejl eller forsømmelser fra forvaltningens 
side, er ovennævnte kontrolmidler ofte utilstrækkelige med henblik på at sikre 
en grundig og effektiv kontrol. I så fald kan Folketinget beslutte at iværksætte 
en særlig undersøgelse af sagen ved f.eks. at nedsætte en undersøgelseskommis- 
sion. Hidtil har PET som sådan kun været genstand for nærværende undersø- 
gelse i dette regi,” mens en sag i Forsvarets Efterretningstjeneste blev undersøgt 
i 1977 af en kommissionsdomstol. Selvom initiativet til at nedsætte en under- 
søgelseskommission udgår fra Folketinget, er det oftest regeringen, der formelt 
står for nedsættelsen. De almindelige regler om vidnepligt gælder normalt, når 
der afgives forklaring for en undersøgelseskommission (kommissionsdomstol/ 
undersøgelsesret).” 


2.2 Udvalget om forsvarets og politiets efterretningstjenester 
(Kontroludvalget) 


Selvom der som nævnt normalt ikke må refereres fra folketingsudvalgs lukkede 
møder, kan der være oplysninger af særlig fortrolig karakter, f.eks. af betydning 


61. Håndbog i folketingsarbejdet (2005), s. 102 ff. 

62 Et samråd kan dog også holdes for åbne døre, jf. Folketingets forretningsorden $ 8, stk. 8. Denne 
adgang blev dog først indført i 1997. 

63 Jf. herved lov nr. 357 af 2. juni 1999 om undersøgelseskommissioner. Loven afløste retsplejelovens $ 
21 om kommissionsdomstole og $ 21 a om undersøgelsesretter. 

64 Loven om PET-kommissionen (lov nr. 359 af 2. juni 1999 om undersøgelse af politiets efterretnings- 
virksomhed på det politiske område og af aktiviteter, der var baggrunden for denne virksomhed) 
blev vedtaget samtidig med loven om undersøgelseskommissioner, og en væsentlig del af de prin- 
cipper, som gælder for PET-kommissionen, genfindes i loven om undersøgelseskommissioner. 

65. Kommissionsdomstolen af 13. juli 1977 under ledelse af landsdommer Frank Poulsen blev nedsat 
af regeringen ved kongelig resolution for at undersøge forskellige forhold, der var fremkommet i 
en artikelserie i Ekstra Bladet i sommeren 1977 om bl.a. en kontakt mellem en medarbejder ved 
Forsvarets Efterretningstjeneste (Ulrik Schmidt) og den højreorienterede redaktør Hans Hetler. 


66 Se lov om undersøgelseskommissioner, kapitel 5 og 6. 

for statens sikkerhed, som efter deres indhold kun bør være tilgængelige for en 
begrænset personkreds, og som der derfor kan være grund til i almindelighed 
ikke at ville videregive til Folketingets stående udvalg. I stedet kan der fra om- 
råde til område etableres en ordning, hvor oplysningerne videregives til et parla- 
mentarisk udvalg med ganske få medlemmer. 

Et eksempel på et sådant særligt folketingsudvalg er ”Udvalget om forsvarets 
og politiets efterretningstjenester” (i daglig tale kaldet ”Kontroludvalget”), der 
blev nedsat i 1988 for at give Folketinget yderligere indseende i efterretningstje- 
nesternes virksomhed.” Selvom udvalget først begyndte sin virksomhed i løbet 
af de sidste to år af den periode, som er genstand for denne kommissions un- 
dersøgelse, hører en beskrivelse af udvalget og dets kommissorium med til det 
samlede billede af de forskellige kontrolforanstaltninger i forhold til PET, og det 
vil derfor kort blive beskrevet i det følgende. 

Kontroludvalget blev etableret ved lov nr. 378 af 6. juli 1988 om etablering 
af et udvalg om forsvarets og politiets efterretningstjenester med det formål ”at 
have indseende med forsvarets og politiets efterretningstjenester, jf. lovens $ 1.8 
Udvalget er sammensat af 5 medlemmer af Folketinget, som udpeges af de fol- 
ketingspartier, der har sæde i Folketingets præsidium.” Udvalget nedsættes efter 


67 Det var imidlertid ikke første gang, der blev nedsat et udvalg i Folketinget for at se på efterretnings- 
tjenesternes virksomhed. Allerede i 1947 blev der under en forespørgsel om registrering af politisk 
virksomhed mv. nedsat et folketingsudvalg på 17 medlemmer til at modtage en fortrolig orientering 
om efterretningstjenestens virksomhed efter den 5. maj 1945 (FT 1946/47, FF sp. 2869, anmeldt den 
25. februar 1947 og foretaget den 5. marts 1946, se FF sp. 3179 ff). Udvalget var et ad hoc udvalg, der 
blev nedlagt igen efter denne orientering havde fundet sted. I kølvandet på Kejsergade-sagen i 1969 
blev der nedsat endnu et ad hoc 17-mands udvalg, igen kun for den konkrete sag, og udvalget blev 
nedlagt igen, da det havde afsluttet sine undersøgelser (FT 1969/70, Tillæg B, sp. 2551). 

68 Fremhævet her. Forud for vedtagelse af loven om etablering af kontroludvalget fandt regeringen 
anledning til at understrege, at ansvaret for efterretningstjenesternes virksomhed både retligt og 
politisk fortsat må påhvile regeringen, og at en ordning med et særligt udvalg derfor måtte udfor- 
mes i overensstemmelse hermed. Endvidere var det magtpåliggende for regeringen, at de særlige 
hensyn, der gør sig gældende på efterretningsområdet, bl.a. med at sikre diskretion vedrørende 
efterretningstjenesternes oplysninger og baggrunden for disse, kunne tilgodeses. Derudover havde 
regeringen efter eget udsagn ikke noget imod at ”medvirke til, at der sker en forøgelse af den politi- 
ske indsigt i efterretningstjenesternes virksomhed ” under de nævnte forudsætninger. Se bemærk- 
ningerne til lovforslaget L 34 (1987/88, 2. samling), s. 3. 

69 Folketinget vælger ved hver folketingssamlings begyndelse (første tirsdag i oktober) og efter nyvalg 
et præsidium, der består af en formand og indtil fire næstformænd, jf. Folketingets forretningsor- 
den $ 2. I praksis er præsidiet sammensat af repræsentanter for de fem største partier i Folketin- 
get. 

hvert folketingsvalg og vælger selv sin formand. Medlemmerne og de to sekre- 
tærer for udvalget (embedsmænd fra Folketingets administration)” er ved loven 
pålagt en særlig tavshedspligt om forhold, de måtte blive bekendt med under 
udvalgsarbejdet, jf. lovens $ 5.7" Embedsmændene (men ikke politikerne) er des- 
uden sikkerhedsgodkendte til klassifikationsgraden ”hemmeligt?” 

Hvert medlem af udvalget kan foranledige udvalget indkaldt til møde. Des- 
uden kan drøftelse i udvalget finde sted efter ønske fra regeringen, jf. lovens $ 
1, stk. 3. Regeringen skal for det første underrette udvalget om indholdet af de 
retningslinjer, der gælder for efterretningstjenesternes virksomhed. Regeringen 
skal endvidere holde udvalget orienteret om ”væsentlige omstændigheder af sik- 
kerhedsmæssig karakter eller vedrørende udenrigspolitiske spørgsmål, som er af 
betydning for efterretningstjenesternes virksomhed under hensyn til de særlige 
forhold, som gør sig gældende for efterretningsvirksomhed, jf. lovens $ 2. Det 
har gennem årene været praktiseret på den måde, at cheferne for henholdsvis 
forsvarets og politiets efterretningstjenester én gang om året giver udvalget en 
udførlig, bred orientering om deres respektive tjenesters virksomhed. I forbin- 
delse med denne orientering redegøres der — med udgangspunkt i tjenesternes 
aktiviteter og prioriteringer — indholdsmæssigt for tjenesternes sagsområder. Der 
orienteres endvidere om de mere generelle organisatoriske og ressourcemæssige 
forhold, som knytter sig til tjenesternes virksomhed og som har betydning for 
deres virke og effektivitet, således at udvalget får en indgående indsigt i tjenester- 
nes prioriteringer.”> Den bevillingsmæssige kontrol med efterretningstjenesterne 
er ikke omfattet af udvalgets kompetence, jf. $ 4. Det udelukker på den anden 
side dog ikke udvalget fra at blive gjort bekendt med generelle bevillingsmæssige 
forhold i relation til efterretningstjenesterne, når det i øvrigt indhenter oplysnin- 
ger hos regeringen om tjenesternes virksomhed. Udvalget kan enten mundtligt 
eller skriftligt over for regeringen tilkendegive sin opfattelse af de spørgsmål, 
som tages under behandling i udvalget, jf. $ 3. 


70. Udvalget har tilknyttet to sekretærer i lighed med den ordning, der efter Folketingets forretnings- 
ordens $ 8, stk. 14, er almindeligt gældende i relation til andre udvalg i Folketinget. 

71. Tavshedspligten svarer til, hvad der er gældende med hensyn til medlemmer af Udenrigspolitisk 
Nævn, jf. lov nr. 54 af 5. marts 1954 om Udenrigspolitisk Nævn, $ 4. Det følger allerede af sædvanlig 
parlamentarisk praksis, at der i almindelighed ikke refereres fra lukkede udvalgsmøder, men tavs- 
hedspligten for medlemmerne af kontroludvalget må siges at være særlig kvalificeret ved, at den 
udtrykkeligt er fastsat ved lov. 

72. Se Beretning afgivet af Udvalget vedrørende Efterretningstjenesterne den 6. september 2004, 
FT 2003/04, Tillæg B sp. 2427 ff. 

Udvalget afgav i de første år efter sin nedsættelse en beretning, der dog var 
ganske kortfattet og kun indeholdt oplysninger om kommissoriet, udvalgets 
sammensætning, personudskiftninger samt ikke nærmere konkretiserede oplys- 
ninger om, at udvalget havde afholdt ”en række møder”, stillet ”en række spørgs- 
mål” og eventuelt ”rejst enkelte sager” af mere almen interesse.” De noget spora- 
diske oplysninger må tilskrives de begrænsninger, som medlemmerne er pålagt 
af tavshedspligten. 

I beretningen afgivet af udvalget den 6. september 2004 redegør udvalget 
lidt mere detaljeret for nogle drøftelser, man har haft med regeringen om be- 
tingelserne for udvalgets arbejde, herunder udvalgets reaktionsmuligheder over 
for regeringen. Man har bl.a. drøftet, om tavshedspligten er absolut, og om den 
indebærer, at udvalget reelt er afskåret fra at reagere, hvis det finder, at der er 
forhold, der bør kritiseres. Regeringen og udvalget er bl.a. enige om, at tavsheds- 
pligten knytter sig til forhold, der ikke er almindeligt kendt, herunder til detaljer, 
der ikke er almindeligt kendt i en sag, der ellers er kendt i offentligheden på et 
mere generelt plan. Udvalget kan som nævnt i lovens $ 3 tilkendegive sin eventu- 
elle kritik af forholdene vedrørende efterretningstjenesterne for regeringen — det 
vil sige først og fremmest over for den ansvarlige minister — i enten mundtlig el- 
ler skriftlig form. Skulle en sådan tilkendegivelse i en sag ikke have den ønskede 
virkning, kan udvalget eller eventuelt enkelte medlemmer af dette ”såfremt det 
findes påkrævet” henvende sig til statsministeren og gøre denne bekendt med 
sagen.” Endelig henviser udvalget i beretningen til straffelovens $ 152 e, nr. 2, 
hvorefter straffelovens bestemmelser om tavshedspligt ($$ 152-152 d) ikke omfat- 
ter tilfælde, hvor den pågældende ”handler i berettiget varetagelse af åbenbar 
almeninteresse eller af eget eller andres tarv” 75 

Som det fremgår af ovenstående, er udvalgets reelle kontrolmuligheder med 
efterretningstjenesterne ret begrænsede, idet der kun kan udtrykkes kritik over 
for regeringen i al fortrolighed af de forhold, man måtte blive bekendt med 
under arbejdet i udvalget. Herefter er det op til de respektive ressortministre, 
henholdsvis justits- og forsvarsministeren, at rette op på forholdene. På grund 


73. Udvalget har afgivet beretninger fire gange siden nedsættelsen i 1988: I folketingsårene 1989-90, 
1991-92, 1992-93 Og 2003-04. 

74. Kontroludvalgets beretning (2004). 

75. Ibid.: Bestemmelsen er indsat i straffeloven ved lov 573 af 19. december 1985. Indtil 1985 var en lig- 
nende straffrihedsbestemmelse indeholdt i straffelovens $ 264 b (”forpligtede til at udtale sig eller 
har handlet i berettiget varetagelse af åbenbar almeninteresse eller af eget eller andres tarv”). 

af udvalgsmedlemmernes tavshedspligt, der bliver strengt iagttaget, er medlem- 
merne afskåret fra at udtale deres eventuelle kritik offentligt, og der har da også 
gennem tiden været tilkendegivet frustration fra nogle af udvalgets medlemmer 
over de restriktioner, de er pålagt, og de beskedne muligheder for reel kontrol, 
som udvalget har.” 


76. ”FE: FE moderniseret uden demokratisk indsigt”, Information, 7. september 2005, side 4/5. Se også 
f.eks. ”FE IV: Folketinget anede intet om FE-reformer”, Information, 7. september 2005, side 1, og 
”Kontroludvalg uden kontrol, Nordjyske Stiftstidende, 25. april 2004, side 6, hvor Pia Kjærsgaard 
(DF) og Anne Baastrup (SF) er citeret for kritiske bemærkninger om Kontroludvalgets begrænsede 
handlingsmuligheder. B 18: Forslag til folketingsbeslutning om terrorkommission (FT 2005/06, 
Tillæg A, sp. 1172) og B 44: Forslag til folketingsbeslutning om udvidede beføjelser til Folketingets 
Udvalg vedrørende Efterretningstjenesterne” (FT 2005/06, Tillæg A, sp. 2931), bl.a. omtalti”S ogR: 
Efterretningstjenester skal fornyes”, Politiken, 4. september 2005, 1. sektion, side 1, samt ”Politikere 
vil øge kontrol med PET”, Berlingske Tidende, 10. november 2005, 1. sektion, side 6. 

3. FOLKETINGETS OMBUDSMAND 


Folketingets Ombudsmand fører kontrol med statslige og kommunale myn- 
digheder og andre offentlige forvaltningsmyndigheder, jf. Ombudsmandsloven 
$ 7, stk. 1.7 Ombudsmandens kompetence omfatter således alle dele af den of- 
fentlige forvaltning, herunder også PET. I den oprindelige lov om Folketingets 
Ombudsmand,” der var gældende i hovedparten af den periode, som er gen- 
stand for denne Kommissions undersøgelse, var Ombudsmandens kompetence 
afgrænset på følgende måde: 


”$ 1, stk. 1. Efter hvert folketingsvalg vælger folketinget en Ombudsmand, som på 
folketingets vegne har indseende med statens civile og militære forvaltning. Dom- 
mernes embedsførelse falder i det hele udenfor Ombudsmandens kompetence”. 


Ombudsmandens virksomhed omfattede ifølge den tidligere lovs $ 4 ”ministre- 
ne, statens tjenestemænd og alle andre personer, som virker i statens tjeneste, 
med undtagelse af dommerne som nævnt i $ 1, stk. 1, gengivet ovenfor. Om- 
budsmanden havde ifølge $ 5 ”indseende med, om de i $ 4 nævnte personer gør 
sig skyldige i fejl eller forsømmelse under udøvelsen af deres tjeneste?” Dette var 
yderligere uddybet i den dagældende instruks for Folketingets Ombudsmand, 
hvorefter det påhvilede Ombudsmanden ”at være opmærksom på, om nogen, 


77 Lov nr. 473 af 12. juni 1996 med senere ændringer. 

78 Lov nr. 203 af 11. juni 1954 med senere ændringer. 

79. Der er dog visse undtagelser for kirkelige tjenestemænd og den del af forvaltningen, der varetages 
af dommere mv., se den dagældende instruks for folketingets Ombudsmand, Bek. nr. 48 af 9. fe- 
bruar 1962, vedtaget af Folketinget den 9. februar 1962, $ 2, stk. 2 og 4. Instruksen afløste den første 
instruks, bek. nr. 109 af 22. marts 1956. De to instrukser er i det væsentlige enslydende, men den 
nye instruks blev udarbejdet for at indarbejde de ændringer i forhold til domstolene og det kom- 
munale område, som Folketinget vedtog i 1961. Ombudsmandens kompetence over for ministre 
fremgik endvidere udtrykkeligt af den tidligere lov og var forudset allerede ved udformningen af 
grundlovens $ 55 om oprettelse af en Ombudsmandsinstitution, jf. Betænkning nr. 66 afgivet af 
forfatningskommissionen af 1946, København, 1953, s. 38. 

der omfattes af hans virksomhed, i tjenesten forfølger ulovlige formål, træffer 
vilkårlige eller urimelige afgørelser eller på anden måde gør sig skyldig i fejl eller 
forsømmelser ved udførelsen af tjenesten” jf. instruksens $ 3, stk. 1.:? Ombuds- 
manden behandler for det første klager over forvaltningsmyndighedernes afgø- 
relser og deres behandling af borgerne og sagerne, jf. den gældende Ombuds- 
mandslovs $ 13. Herudover kan Ombudsmanden tage sager op på eget initiativ 
og iværksætte generelle undersøgelser af en myndigheds behandling af sager, jf. 
Ombudsmandslovens $ 17. 

Myndigheder, der er omfattet af Ombudsmandens kompetence, er forpligtet 
til at give Ombudsmanden de oplysninger samt udlevere de dokumenter mv., 
som forlanges af Ombudsmanden til dennes undersøgelser af klager mv., jf. Om- 
budsmandslovens $ 19 (før 1997: $ 7).” Denne oplysningspligt er — på samme 
måde som pligten over for parlamentariske kommissioner — dog begrænset i 
overensstemmelse med retsplejelovens almindelige regler om vidneudelukkelse 
og vidnefritagelse. Reglerne indebærer bl.a., at administrationen som udgangs- 
punkt ikke er forpligtet til at give materiale til Ombudsmanden, som er fortroligt 
af hensyn til offentlige interesser, og altid vil kunne nægte at give oplysninger, 
som må hemmeligholdes af hensyn til statens sikkerhed, forholdet til fremmede 
magter eller hensyn til tredjemands liv eller helbred.” En sådan undtagelsesad- 
gang er dog aldrig blevet påberåbt i praksis, heller ikke i sager vedrørende PET, 
og Ombudsmanden modtager således også de oplysninger han beder om i sager, 
hvor hensynet til statens sikkerhed kunne have begrundet, at oplysninger var 


80 Ifølge den gældende Ombudsmandslov behandler Ombudsmanden klager over de myndigheder 
og institutioner, der er omfattet af hans kompetence, mens Ombudsmandens behandling af klager 
ifølge den gamle lovs formulering angik fejl og forsømmelser hos de personer (ministre, tjeneste- 
mænd mv.), som var omfattet af Ombudsmandens virksomhed ifølge lovens $ 4. Den nye lovs 
formulering afspejler dog ingen realitetsændring, men er ændret for bedre at afspejle den reelle 
praksis, se FT 1995/96, tillæg A, sp. 1704. Nærmere om baggrunden for denne udvikling, se Lars 
Nordskov Nielsen, Folketingets Ombudsmand 1955-80 (Juristen og Økonomen, 1980), s. 274 f. 

81. Herudover kan Ombudsmanden inspicere enhver institution og ethvert tjenestested, der hører un- 
der Ombudsmandens kompetence, jf. Ombudsmandsloven, $ 18. Sådanne inspektioner foretages 
dog navnlig på steder, hvor borgerne er frihedsberøvede som f.eks. på fængsler, arresthuse, deten- 
tioner, psykiatriske hospitaler og lignende. 

82. Før lovændringen i 1997 påhvilede oplysningspligten enkeltpersoner, mens de nu påhviler myndig- 
hederne, hvilket bedre afspejler den praksis, som har været fulgt fra Ombudsmandsinstitutionens 
start, jf. Jon Andersen m.fl., Ombudsmandsloven med kommentarer (JØF, 1999), s. 91. 

83 Jf. retsplejelovens $ 169 ff. 


256  Mindretalsudtalelse og juridiske notater 


KONTROL MED PET 


nægtet ham efter retsplejelovens almindelige bestemmelser.” Det fremgår bl.a. 
af en artikel fra 1980 af den daværende Ombudsmand, Lars Nordskov Nielsen, 
der i forlængelse heraf skrev følgende om visse ulemper ved denne åbenhed over 
for Ombudsmanden: 


”Netop i de sager, som ellers er lukkede for offentligheden og eventuelt også for 
Folketinget eller Folketingets udvalg, må det forekomme værdifuldt, at den af Fol- 
ketinget valgte Ombudsmand kan få samtlige oplysninger og på grundlag heraf 
tage stilling til den pågældende sag. Både offentligheden og Ombudsmanden må 
så leve med, at de pågældende oplysninger ikke kan viderebringes på grund af 
tavshedspligten” 


Denne åbenhed over for Ombudsmanden bekræftes bl.a. af de nedenfor nævnte 
få konkrete sager, hvor Ombudsmanden har skullet tage stilling til forhold ved- 
rørende efterretningstjenesterne. Ombudsmanden (og hans medarbejdere) er 
udtrykkeligt underlagt tavshedspligt med hensyn til de forhold, som Ombuds- 
manden bliver bekendt med under udøvelsen af sin virksomhed, såfremt hem- 
meligholdelse i sagens natur er påkrævet, jf. Ombudsmandslovens $ 28 (før 1997: 
$ 8). Denne tavshedspligt rækker dog ikke videre end straffelovens almindelige 
bestemmelser om tavshedspligt i $$ 152 ff., som Ombudsmanden og dennes 
medarbejdere i forvejen er omfattet af.” 

Hidtil har Ombudsmanden ikke spillet nogen stor rolle i kontrollen med PET. 
I det følgende skal dog omtales fire sager, som er Kommissionen bekendt, hvor 
Ombudsmanden har været inddraget i og taget konkret stilling til sager vedrø- 
rende efterretningstjenesterne, enten af egen drift eller via en klagesag.” 


84  L. Nordskov Nielsen, Folketingets Ombudsmand 1955-80, s. 268. 

85. Ibid. 

86 Derimod er hverken Ombudsmanden eller dennes medarbejdere omfattet af forvaltningslovens 
tavshedspligtsbestemmelse, da Ombudsmandsinstitutionen ikke er en del af den offentlige forvalt- 
ning, jf. forvaltningslovens $ 1, stk. 1 (lov nr. 571 af 19. december 1985). 

87 Kommissionen har gennem bistand fra Ombudsmanden fået kendskab til yderligere syv sager 
angående Politiets Efterretningstjeneste i perioden 1954-1989. De syv sager er kommissionen be- 
kendt, men vil ikke blive nærmere omtalt her, da de på grund af deres karakter ikke har været 
genstand for en egentlig realitetsbehandling. Ombudsmandens daværende journalsystem var dog 
ikke elektronisk og er derfor ikke egnet til at finde sager frem via en bestemt myndighed. Sagerne 
er identificeret via Ombudsmandens gamle adressekartotek, hvor der er søgt på sager, hvor ”PE” 
”PET” eller ”efterretningstjeneste” er nævnt i sagens titel. Det kan dog ikke udelukkes, at der kan 
findes yderligere sager, hvor PET er genstand for den pågældende klage, om end det i givet fald 
formodentligt drejer sig om et ret begrænset antal; se også referat af Wamberg-udvalgsmøde den 

3.1 Kejsergade-sagen 


Aflytningscentralen i Kejsergade, som blev afsløret i 1969, var drevet af Forsvarets 
Efterretningstjeneste, og sagen har derfor ikke direkte med kontrollen af PET at 
gøre. Da antallet af sager, hvor Ombudsmanden har udøvet kontrol med efterret- 
ningstjenesterne er meget lille, skal Ombudsmandens rolle i denne sag alligevel 
kort ridses op her som det eneste eksempel på en sag, hvor Ombudsmanden 
har fundet det hensigtsmæssigt at gå ind af egen drift i forhold til efterretnings- 
tjenesterne. Desuden er sagen et vigtigt vidnesbyrd om Ombudsmandens egen 
afgrænsning af sin kompetence over for efterretningstjenesterne. 

I kølvandet på den kritik, der var fremsat i dagspressen og i Folketinget ef- 
ter afsløring af den ovennævnte aflytningscentral, besluttede daværende Om- 
budsmand Stephan Hurwitz den 10. december 1969 at indlede en undersøgelse 
af egen drift (daværende Ombudsmandslovs $ 6, stk. 5). Undersøgelsen vedrørte 
to forhold, dels omstændighederne omkring centralens oprettelse, herunder det 
politiske ansvar og hjemmelen til at afholde udgifterne, dels centralens funktion 
og lovligheden heraf. Redegørelsen forelå den 19. marts 1970.” Ombudsmanden 
tog indledningsvis forbehold for, at en række af de oplysninger, han havde fået 
under sagens behandling, var af en sådan art, at de ikke kunne offentliggøres, da 
forsvaret og Forsvarsministeriet betragtede dem som hemmeligheder af militær 
betydning og Ombudsmanden fandt, at han måtte respektere denne betragtning. 
Her foreligger et eksempel på, at myndighederne har forsynet Ombudsmanden 
med oplysninger ud over, hvad de efter loven var forpligtet til, hvilket også PET 
senere skulle vise sig villig til at gøre. 

Vedrørende spørgsmålet om oprettelse af kommunikationsknudepunktet i 
Kejsergade udtalte Ombudsmanden, at beslutningen om dens oprettelse måtte 
anses for truffet inden for rammerne af den bevægelsesfrihed, som var tillagt 
de ansvarlige tjenestemænd. Han fandt endvidere, at den budget- og revisions- 
mæssige procedure, der havde været gældende under skiftende ministre for det 


11. januar 1982, hvor medlem af udvalget Jon Palle Buhl under en bemærkning om, hvorledes han 
mener Ombudsmanden bør agere under sin behandling af klager vedrørende efterretningstjene- 
sterne, kvantificerer sagerne til at være ”hidtil sjældent forekommende”. De to sager, som har givet 
anledning til Wamberg-udvalgets møder med Ombudsmanden (hhv. 2. november 1965 og 11. ja- 
nuar 1982, se nærmere nedenfor), er i øvrigt hverken blandt de sager, som er udfundet af Ombuds- 
manden eller som var kommissionen bekendt i forvejen, hvilket tyder på, at der er flere sager, end 
der på nuværende tidspunkt er kommissionen bekendt. 
88 Folketingets Ombudsmands beretning for året 1969, s. 59 ff. 

pågældende område, også var fulgt i den omhandlede sag. Der var derfor ikke 
grundlag for at antage, at ”nogen … havde overskredet sine beføjelser eller på 
anden måde gjort sig skyldig i fejl eller forsømmelser, der kan give grundlag for 
kritik” 

Vedrørende Kejsergadecentralens funktion henviste Ombudsmanden til Om- 
budsmandslovens $ 8, hvorefter Ombudsmanden har tavshedspligt med hensyn 
til de forhold, som han i sit hvervs medfør bliver bekendt med, såfremt hemme- 
ligholdelse ifølge sagens natur er påkrævet. Derfor anså han sig ikke beføjet til 
at videregive de oplysninger, som lå til grund for hans bedømmelse, som heller 
ikke her gav anledning til nogen kritik over for nogen minister eller tjeneste- 
mand, der havde haft med sagen at gøre. Samtidig påpegede Ombudsmanden, 
at der i sagens natur må gælde særlige retningslinjer for efterretningstjenesters 
arbejde: 


”Hvis en efterretnings- og varslingstjeneste skal fungere effektivt, er det nødven- 
digt, at der gives den en mulighed for at arbejde, og det må derfor erkendes, at 
knudepunktets virksomhed ikke kan bedømmes efter samme retningslinier som 
dem, der gælder ved bedømmelsen af almindelig civil administration”? 


Hvorledes den her anførte målestok har influeret på Ombudsmandens vurde- 
ring af, hvorvidt nogen havde ”overskredet sine beføjelser eller på anden måde 
gjort sig skyldig i fejl eller forsømmelser, er det selvklart svært at sige noget en- 
degyldigt om. Som det ses af den efterfølgende gennemgang af et par sager, hvor 
det var PET, der var involveret, tilstår Ombudsmanden tjenesten lignende videre 
rammer for sin virksomhed med henvisning til bl.a. arbejdsområdets særpræg. 


3.2 Sagen om forsorgssekretæren (1954) 


I afsnittet om domstolskontrol er nævnt en sag om en forsorgssekretær, som 
havde været sat under kortvarig observation af Politiets Efterretningstjeneste i 
1953. Før et sagsanlæg mod Justitsministeriet klagede forsorgssekretæren til Om- 
budsmanden over politiets fremgangsmåde og mangel på diskretion under den 
stedfundne observation. Sagen er den ene af de blot tre sager, som Kommissio- 


89  Ibid., s. 61. 
go Ibid., s. 62. 

nen har kendskab til, hvor Ombudsmanden har taget konkret stilling til forhold 
vedrørende PET's virksomhed. 

Ombudsmanden fandt ikke anledning til at udtale kritik, hverken af Justits- 
ministeriets håndtering af sagen, Rigsadvokatens resolvering i forhold til den 
manglende sigtelse af de indblandede polititjenestemænd for forsømmelse, af- 
visningen af erstatningskravet eller det forhold, at man i det hele taget havde 
indledt en undersøgelse af klager (forsorgssekretæren). Ombudsmanden slut- 
tede dog sit brev med at pointere, at heller ikke han mente, at der var fremkom- 
met noget ved PET's undersøgelse, der kunne give grundlag for mistanke om, at 
klageren havde andel i nogen form for ulovlig virksomhed.” 

Han gav dog forsorgssekretæren medhold i, at der var begået ”en alvorlig tje- 
nestefejl” af politiet, da man i en rapport af 7. oktober 1953 havde givet en urigtig 
fremstilling af årsagen til en henvendelse til et hotel.” Det gav Ombudsmanden 
anledning til at indskærpe over for chefen for Politiets Efterretningstjeneste, at 
denne på ny formanede politipersonalet ”at udvise den yderste forsigtighed og 
omhu med udvælgelsen af de personer, til hvem der i sager som nærværende 
rettes henvendelse udenfor politiets kreds”; Ombudsmanden fandt dog ikke, at 
forholdet udgjorde tilstrækkeligt grundlag for at rejse en disciplinær- eller straf- 
fesag mod de involverede polititjenestemænd eller andre implicerede. Om PET's 
arbejdsforhold og anvendelse af kilder udtalte Ombudsmanden: 


”Ved bedømmelse af politiets fremgangsmåde må alvorligheden af den forbrydel- 
se, hvorom mistanke var rejst, tages i betragtning samt de særlige vanskeligheder, 
der gør sig gældende ved efterforskning af sager af denne art. Politiets efterret- 
ningstjeneste har i denne forbindelse overfor mig oplyst, at det er pålagt politiets 
tjenestemænd at vise den største varsomhed, med hensyn til hvilke personer uden 
for politiets kreds der rettes henvendelse til, og at sådan henvendelse normalt kun 
bør rettes til personer, som man gennem længere tids kendskab har en begrundet 
tillid til” 


91. FO, vedlagt JM PO-sag: Brev fra Folketingets Ombudsmand til Justitsministeriet af 28. april 1956 
med gengivelse af svar til forsorgssekretæren. Sagen er endvidere refereret i FOB 1955.93. 

92 Den pågældende kriminalbetjent havde ladet sig overtale af en overbetjent til at anføre et forkert 
grundlag i et svar til forsorgssekretærens arbejdsgiver for en henvendelse til et hotel, der havde til 
formål at skaffe oplysninger om forsorgssekretærens færden. 

93 FO: Brev fra Folketingets Ombudsmand til Justitsministeriet af 28. april 1956 med gengivelse af svar 
til forsorgssekretæren, s. 6. 

94 Ibid., s. 5 f. 

3.3 Mexicaner-sagen 


Ombudsmanden har også behandlet den såkaldte ”Mexicaner-sag” fra 1977, hvor 
Regeringens Sikkerhedsudvalg på baggrund af mistanke om terrorisme beslut- 
tede at udvise den mexicanske statsborger Jaime Martinez. Han blev udvist efter 
bestemmelsen i udlændingelovens $ 4, jf. $ 2, hvorefter udvisning bl.a. kunne 
ske, når en persons ophold i Danmark ikke var ønskelig af hensyn til statens sik- 
kerhed. Jaime Martinez indbragte sagen for Ombudsmanden, men denne fandt 
efter at have læst sagens akter ikke grundlag for at kritisere afgørelsen. Ombuds- 
manden fandt tværtimod, at der ”bestod en høj grad af sandsynlighed” for, at 
Jaime Martinez under sit ophold i Danmark havde begået handlinger omfattet 
af strfl. $ 108, stk. 1, og at hans fortsatte ophold i landet som hævdet af PET 
kunne betyde en væsentlig risiko for statens sikkerhed.” Sagen illustrerer endnu 
en gang, at efterretningstjenesten har vist sig samarbejdsvillig med hensyn til at 
give Ombudsmanden en række oplysninger, som man ville kunne have forholdt 
ham under henvisning til hensynet til statens sikkerhed mv. 


3.4 Sag om begæring af egenacces (1998) 


Anders Nørgaards oplysninger i TV-2's udsendelse i marts 1998 om sin infiltra- 
tion af SAP i begyndelsen af 1980'erne gav anledning til, at en journalist, der var 
tidligere medlem af SAP, søgte PET om indsigt i de oplysninger, som tjenesten 
måtte have registreret om ham. Efter først at have fået afslag på egenindsigt fra 
PET og dernæst fra Justitsministeriet som rekursinstans klagede journalisten til 
Ombudsmanden, der i sit svar af 2. december 1998 ikke fandt grundlag for at 
kritisere PET's og Justitsministeriets afslag på aktindsigt.” 

Justitsministeriet og PET havde givet nogenlunde ensartede begrundelser for 
afvisningen af egenindsigt. Myndighederne redegjorde i detaljer for lovgivnin- 
gen, hvorefter de hverken efter offentlighedsloven,” lov om offentlige myndig- 


95. PET, administrativ sag: ”Afd. Ts årsberetning 1977”, S. 34-35, 

96 Sagen findes refereret i Ombudsmandens årsberetning for 1998: FOU nr. 98.176. 

97 Lov nr. 572 af 19. december 1985 om offentlighed i forvaltningen. Der blev henvist til offentlig- 
hedslovens $ 13, stk. 1, nr. 1 og 3, jf. $ 4, stk. 2, $ 5, stk. 2 samt $ 2, hvorefter loven ikke gælder for 
sager inden for strafferetsplejen, som kendetegner størstedelen af PET's virksomhed. I henhold til 
forvaltningslovens $ 18, stk. 1, er der dog en vis ret til partsaktindsigt i afsluttede straffesager, men 

heders registre?” eller forvaltningslovens regler?” mente sig forpligtet til at give 
aktindsigt i oplysninger, som efterretningstjenesten måtte have om en person. 
Vurderingerne blev foretaget i forhold til PET's edb-registre, manuelle registre 
og sager, som efterretningstjenesten har oprettet som led i sin virksomhed. Med 
henvisning til ”fast og langvarig praksis” afviste myndighederne endvidere at 
give aktindsigt i henhold til princippet om meroffentlighed, da det efter deres 
vurdering ville kunne skade PET's virksomhed, f.eks. hvis en person ved at få 
aktindsigt blev i stand til at vanskeliggøre afsløringen eller opklaringen af even- 
tuelt strafbare forhold.”” De to myndigheder ville endog ikke oplyse, om journa- 
listen overhovedet var registreret, da ”en sådan oplysning i sig selv kan medføre 
afgørende skadevirkninger for efterretningstjenesternes virksomhed.” For at 
undgå modsætningsslutninger oplyser efterretningstjenesten efter fast praksis 
heller ikke, at den ikke er i besiddelse af oplysninger om en bestemt person. 

Klageren gjorde over for Ombudsmanden gældende, at han i det mindste ef- 
ter reglerne i offentlighedsloven måtte kunne få et stykke papir med sit navn på, 
hvor resten af indholdet var streget ud.” Ombudsmanden bemærkede indled- 
ningsvis i sin udtalelse, at han ”i sager af denne art bliver orienteret af Justitsmi- 
nisteriet om hvorvidt Politiets Efterretningstjeneste har registreret oplysninger 
om den pågældende klager. For så vidt det er tilfældet, bliver jeg orienteret om 
registreringens indhold?”"”, 

Med hensyn til spørgsmålet om, hvorvidt man efter offentlighedslovens reg- 
ler kan afvise at oplyse, om den pågældende person i det hele taget er registreret, 
bemærkede Ombudsmanden, at hvis hemmeligholdelsen af selve eksistensen af 
dokumentet anses for påkrævet, vil der også være hjemmel til i det hele at af- 


da PET ikke har kompetence til at rejse straffesager, blev klager henvist til anklagemyndigheden, 
såfremt det skulle være aktuelt at søge om partsindsigt efter denne bestemmelse. 

98 Lov nr. 294 af 8. juni 1978 med senere ændringer. Loven er i dag afløst af lov nr. 429 af 31. maj 2000 
om beskyttelse af personoplysninger (personoplysningsloven), der ligesom sin forgænger heller 
ikke finder anvendelse for registre, der føres for Politiets Efterretningstjeneste, jf. $ 12, stk. 1 ($ 31i 
lov om offentlige registre). 

99 Her henvises der til reglerne om partsindsigt, der kun gælder i afgørelsessager. 

100 FOU nr. 98.176, s. 5 (version hentet fra Retsinformations hjemmeside vedrørende Folketingets Om- 
budsmand, www.retsinfo.dk), sidst set den 11. august 2005. 

101 Ibid., s. 2. 

102 Jf. offentlighedslovens $ 13, stk. 2. 

103 Ibid., s. 7 f. 

slå begæringen om aktindsigt.” Ombudsmanden fandt endelig anledning til at 
bemærke følgende om hans manglende forudsætninger for at sætte sig ud over 
PET's vurderinger af konsekvenserne for sikkerheden: 


”Som Ombudsmand har jeg ikke særlige forudsætninger for at foretage en vurde- 
ring af skadevirkningerne på en anden og bedre måde end Politiets Efterretnings- 
tjeneste. 


Normalt kan jeg derfor ikke gå ind i en nærmere efterprøvelse af en konkret vur- 
dering af denne karakter. Kun hvis der er tale om ganske særlige omstændighe- 
der, kan jeg kritisere efterretningstjenestens (og Justitsministeriets) afgørelse. Det 
kan f.eks. være tilfældet hvis sagen er mangelfuldt oplyst eller afgørelsen i forhold 
til andre lignende sager er udtryk for en forskelsbehandling der ikke er sagligt 
begrundet” 


Ombudsmanden bemærkede endelig, at han ikke havde fundet sådanne særlige 
omstændigheder i den pågældende sag, og at han derfor ikke kunne kritisere 
efterretningstjenesten og Justitsministeriet for at have afslået at oplyse, om efter- 
retningstjenesten havde registreret klageren. 


3.5 Ombudsmandens kompetence i forhold til Wamberg-udvalget 


På baggrund af de ovennævnte få Ombudsmandssager vedrørende efterretnings- 
tjenesterne kan man muligvis efterlades med et indtryk af, at Ombudsmanden 
hidtil har været noget tilbageholdende i forhold til at vurdere efterretningstje- 
nesternes bevæggrunde for at handle, som de gør. Han har bl.a. henvist til sine 
manglende forudsætninger for at foretage en vurdering af skadevirkningerne på 
en anden og bedre måde end Politiets Efterretningstjeneste og de særlige van- 
skeligheder, der gør sig gældende ved efterforskning af sager af denne art. Han 
har ydermere udtrykkeligt begrænset sin prøvelse til sager, hvor der foreligger 
”ganske særlige omstændigheder” f.eks. hvor sagen er mangelfuldt oplyst eller 
afgørelsen i forhold til andre lignende sager er udtryk for en forskelsbehandling, 
der ikke er sagligt begrundet. 

Baggrunden for Ombudsmandens tilbageholdende praksis i forhold til efter- 
retningstjenesterne skal bl.a. findes i de retningslinjer, som Ombudsmanden og 


104 Ibid., s. 10. 
105 Ibid., s. 11. 

Wamberg-udvalget allerede i 1965 fastlagde for at klarlægge kompetenceforde- 
lingen mellem de to instanser. Retningslinjerne blev til under et møde i Wam- 
berg-udvalget den 2. november 1965, hvor daværende Ombudsmand, Stephan 
Hurwitz, deltog i udvalgets drøftelser af en konkret sag, som var påklaget til 
Ombudsmanden.”” Ombudsmanden henviste til udtalelser i Folketinget af fol- 
ketingsmedlemmerne Vagn Bro, Hans Hækkerup og K. Axel Nielsen,” hvori 
det forudsættes, at Ombudsmanden er kompetent i forhold til Politiets Efterret- 
ningstjeneste.'”” Samtidig medgav Ombudsmanden, at det ville være utænkeligt, 
at han ville gå imod en enstemmig opfattelse i udvalget vedrørende en sag om 
registrering eller videregivelse af oplysninger, ligesom han tilkendegav, at han 
ikke ville anfægte eller tilsidesætte skønnet over, hvad hensynet til efterretnings- 
tjenestens arbejde kræver. Ombudsmanden udtalte videre ifølge referatet, at det 
særlige ved den hemmelige efterretningstjeneste er, at borgernes individuelle in- 
teresser må vige for vigtige almene hensyn, og at andre instansers kontrol måtte 
være ”yderst subsidiær,” når der som her var nedsat et særligt udvalg til at vare- 
tage kontrolfunktionen. 

Ombudsmanden afgrænsede herefter sin kompetence til en kontrol med 
overholdelsen af de formelle regler og til ganske særlige tilfælde som f.eks. ekspe- 
ditionsfejl, personforvanskninger og lignende. Ombudsmanden lovede endvide- 
re at sende udvalget ”alvorlige henvendelser til Ombudsmanden, som falder ind 
under udvalgets virkeområde, og tilbød at drøfte sådanne enten med udvalget 
eller Justitsministeriets departementschef. Han tog dog forbehold for, at han un- 
der andre forhold, og hvis der var større interesser at varetage, ikke kunne lægge 
sig fast på den netop fastsatte praksis, men at den i så fald kun ville blive ændret 
efter samråd med Wamberg-udvalget. 

Endnu en konkret sag gav anledning til et nyt møde mellem udvalget og Fol- 
ketingets nye Ombudsmand, Eilschou Holm, den 11. januar 1982,” som udvalget 
havde indkaldt til for at få en ny principdrøftelse om Ombudsmandens kompe- 
tence i sager vedrørende efterretningstjenesterne, specielt for så vidt angår sager 
under Wamberg-udvalgets kompetence. Ombudsmanden bekræftede på mødet, 


106 WU: Referat af møde den 2. november 1965. 

107 FT 1963/64, FF sp. 3282-3283, sp. 3295 og FT 1964/65, FF sp. 9110. 

108 Inden Wamberg-udvalgets nedsættelse i 1964 havde Ombudsmanden behandlet fem sager vedrø- 
rende efterretningstjenesten, se referat af møde i Wamberg-udvalget, den 2. november 1965. Kla- 
gerne var dog alle blevet afvist, efter at der var redegjort for sagerne over for Ombudsmanden. 

109 Referat af møde i Wamberg-udvalget den 1. januar 1982. 

at han i det hele taget kunne tilslutte sig de principper, som Hurwitz havde givet 
udtryk for under udvalgets møde i november 1965. Selvom de afgørelser, som 
Ombudsmanden i praksis først og fremmest kunne tænkes at skulle tage stilling 
til, formentlig ville være truffet af de involverede ministerier, kunne Ombuds- 
manden på den anden side ikke helt afvise, at der kunne opstå ganske særlige si- 
tuationer, hvor Ombudsmanden ville blive bedt om at tage stilling til Wamberg- 
udvalgets sagsbehandling, f.eks. ved klager over inhabilitet. Han medgav dog 
selv, at muligheden måtte anses for rent teoretisk, og der er da tilsyneladende 
heller ikke opstået sådanne sager i praksis. Eilschou Holm bekræftede endelig, 
at Ombudsmandens beføjelser på det efterretningsmæssige område fortsat ville 
blive udøvet med tilbageholdenhed under særlig hensyn til kontroludvalgets ek- 
sistens, og at en eventuel fravigelse af de retningslinjer, der blev aftalt i 1965, ikke 
ville ske uden forudgående drøftelse med udvalget. 

4. DOMSTOLENE 


I henhold til grundlovens $ 63 prøver domstolene alle sager om øvrighedsmyn- 
dighedens grænser — deri er også indbefattet sager om PET. Domstolene har så- 
ledes almindelig kompetence til at dømme i sager, hvor PET er involveret. Dom- 
stolssager i henhold til grundlovens $ 63 om PET's virksomhed har dog i sagens 
natur været ganske få, da efterretningstjenestens virksomhed er hemmelig, og 
personer, der har været under observation, kun undtagelsesvis får underretning 
herom. I praksis spiller domstolene i højere grad en (væsentlig) rolle ved PET's 
indhentelse af retskendelser til at udføre særlige efterforskningsskridt som f.eks. 
ransagning, telefonaflytning osv. Der henvises herved til afsnittet i nærværende 
bind vedrørende indgreb i meddelelseshemmeligheden. 

Kommissionen har kun kendskab til en enkelt ”regulær” sag, hvor en for- 
sorgssekretær anlagde sag mod Justitsministeriet, fordi ministeriet nægtede ham 
adgang til at tage afskrift af nogle erklæringer udarbejdet af efterretningstjene- 
sten i forbindelse med, at man havde holdt forsorgssekretæren under observa- 
tion i en kort periode. Nedenfor følger et resumé af sagen, som også er omtalt 
under afsnittet om Ombudsmandens kontrol med PET ovenfor. 

Sagen begyndte i september 1953, da PET fik indberetninger om, at en for- 
sorgssekretær havde et ideologisk tilhørsforhold hos kommunisterne, som bl.a. 
gav sig udslag i, at han opfordrede kolleger til at abonnere på Land og Folk og un- 
der sine tjenesterejser ”varetog opgaver, der kunne stå i forbindelse med en mod 
den dansk statssikkerhed rettet virksomhed?" Han blev derpå sat under ob- 
servation under en tjenesterejse i Jylland, hvor efterretningstjenesten anmodede 
nogle politimestre i jyske politikredse om at foretage en diskret undersøgelse af 
hans forhold. Diskretionen var dog ikke tilstrækkelig — i hvert fald blev forsorgs- 
sekretæren gjort opmærksom på observationen fra forskellige sider og klagede 
til justitsministeren personligt med anmodning om en skriftlig undskyldning, 
der fastslog hans uskyld. Han havde angiveligt ikke noget imod, at der havde 


110 Østre Landsrets dom den 29. april 1957, sag III nr. 464/1956. 

fundet en undersøgelse af hans forhold sted, men klagede over, at måden, hvorpå 
den blev udført, tilsyneladende havde givet anledning til visse ”indiskretioner” 
Disse havde bevirket, at det var rygtedes blandt hans kolleger og andre, at han 
var under politiets observation og mistænkt for en ikke nærmere angivet alvorlig 
forbrydelse, hvilket havde skadet hans omdømme og været ham til gene både 
personligt og arbejdsmæssigt. Han mente bl.a., at politiet havde overtrådt straf- 
felovens $ 152 om offentligt ansattes tavshedspligt. Forsorgssekretæren krævede 
endvidere, at de pågældende polititjenestemænd, der havde været anledning til 
indiskretionen, blev holdt ansvarlige, samt at han skulle have erstatning for tabt 
arbejdsfortjeneste og svie og smerte. 

Efter behandling af klagen, hvorunder der blev indhentet en udtalelse fra PET, 
meddelte Justitsministeriet forsorgssekretæren, at undersøgelsen havde vist sig 
at mangle grundlag og ikke havde været forskyldt ved hans egne forhold, hvorfor 
sagen havde været henlagt af politiet allerede inden hans henvendelse til mini- 
steriet. Ministeriet nægtede at efterkomme forsorgssekretærens krav om tiltale 
mod de involverede polititjenestemænd m.fl. eller at yde ham nogen økonomisk 
erstatning. Forsorgssekretæren klagede så til Ombudsmanden, der heller ikke 
mente, at der var grundlag for en straffesag mod de involverede polititjeneste- 
mænd eller andre.” 

Under henvisning til Lov af 2. februar 1866 om Erklæringers Meddelelse til 
Ansøgere og Klagere bad forsorgssekretæren herefter om lov til at foretage en af- 
skrift af de erklæringer, der lå på sagen, og der pågik herefter en drøftelse internt 
i Justitsministeriet om, hvorvidt man kunne nægte ham denne afskrift. Konklu- 
sionen på analysen blev, at han sådan set var berettiget efter loven til at foretage 
de ønskede afskrifter, men samtidig mente Justitsministeriet at kunne påberåbe 
sig forholdets natur eller nødret for at beskytte efterretningstjenesten og statens 
sikkerhed. Selvom de konkrete akter ikke blev vurderet som skadelige eller inde- 
holdt beskrivelse af forhold, som ikke allerede var forsorgssekretæren bekendt, 
kunne de give udenforstående et indblik i efterretningstjenestens arbejdsmeto- 
der, hvilket Justitsministeriet og PET ønskede at undgå. Forsorgssekretæren fik 
derfor afslag med den begrundelse, at udenforstående dermed ville få kendskab 
til efterretningstjenestens arbejdsmetoder, hvilket kunne være til skade for sta- 
tens sikkerhed. 

Forsorgssekretæren anlagde herefter sag mod Justitsministeriet med påstand 


11 Denne del af sagen er nærmere behandlet ovenfor i afsnittet om Ombudsmandens kontrol med 
PET: 

om, at det blev pålagt PET at give ham adgang til at tage afskrift af de pågæl- 
dende erklæringer. Efter at have tabt sagen ved Østre Landsret forsøgte han at 
overtale Justitsministeriet til at gøre ham bekendt med, hvad de meddelelser, 
som rigspolitiets efterretningstjeneste havde om ham, gik ud på, mod at han ville 
lade ankesagen falde. Det blev imidlertid frarådet Justitsministeriet af PET un- 
der hensyn til, at klageren derved ville få et vist kendskab til efterretningstjene- 
stens arbejdsmetoder og endda ville blive i stand til at identificere kilderne til de 
oplysninger, som var meddelt i notitserne i sagen. Det var PET magtpåliggende 
at kunne bevare grundprincippet om at kunne tilbyde sine kilder fuld beskyt- 
telse, hvorfor PET ”indtrængende” henstillede, at anmodningen ikke blev imø- 
dekommet.”” Dette forhold forelagde forsorgssekretæren for retten, men tabte 
også sagen for Højesteret.” 


12 JM, PO-sag: Brev af 25. juni 1957 fra Politiet Efterretningstjeneste (Mogens Jensen) til Justitsmini- 
steriet. 

113 Ibid. samt U.1960.351 H. Højesteret anførte i sin begrundelse for at stadfæste Landsrettens dom, at 
klagerens ret til i medfør af loven af 2. februar 1866 at kræve afskrifter af erklæringer vedrørende 
klagen over den mod ham indledte politiundersøgelse ikke kunne gøres gældende, når hemme- 
ligholdelse, som anført af Justtisministeriet, af sikkerhedsmæssige grunde var fundet nødvendig i 
statens interesse, jf. den dagældende bestemmelse i $ 749, stk. 1, i retsplejeloven. 

5. BEVILLINGSMÆSSIG KONTROL 


Udgifterne til PET — herunder løn mv. — er omfattet af den almindelige revision 
af politiets regnskaber, som varetages af Rigsrevisionen i samarbejde med Rigs- 
politichefens revisionsafdeling og Justitsministeriets kasseinspektører.” En del 
af PET's regnskaber er undergivet en særlig grundig revisionsprocedure, der in- 
debærer en mere fuldstændig revision af udgifterne i stedet for den stikprøvevis 
kontrol af udgifterne, som foretages under den almindelige revision af politiets 
udgifter. Det drejer sig om den såkaldte ”hemmelige kasse”, der indtil midten af 
1970'erne blev revideret af en kontorchef fra Justitsministeriets 6. kontor. Siden 
er kasseinspektionen blevet udført af en kontorchef fra Justitsministeriets 3. kon- 
tor og en særligt beskikket medarbejder i Rigsrevisionen (kontorchef). Rigsre- 
visionens særligt beskikkede medarbejder redegør efterfølgende for den udførte 
revision over for rigsrevisoren. Om revisionen af den hemmelige kasse har en 
tidligere kasseinspektør redegjort som følger over for Kommissionen: 


”Nærmere adspurgt om revision af den hemmelige kasse forklarede vidnet, at man 
anmeldt eller uanmeldt foretog en gennemgang af de bilag, der var for den på- 
gældende periode, og man gennemgik hvert enkelt bilag. Der var ikke tale om 
stikprøvekontrol. Man startede revisionen ved at få oplysning om tilførslen til kas- 
sen, og derefter blev udgifterne gennemgået. Kassen kunne bl.a. benyttes til visse 
former for materielanskaffelser, som efter deres natur skulle være fortrolig. Endvi- 
dere kunne kassen benyttes til at yde godtgørelse til personer for tabt arbejdsfor- 
tjeneste eller til repræsentation. Repræsentationsudgifter afholdes af kassen, for at 
man ikke skal kunne se, hvem efterretningstjenesten har kontakt med. Det kunne 
forekomme, at vedkommende kriminalmand blev tilkaldt for at forklare om bilag, 
men revisorerne fik aldrig information om formålet med et møde eller identiteten 
på den, udgiften angik. 

… Vidnet tilføjede, at den kontrol der føres med PET, er langt mere dybtgående, 
end inden for rigspolitichefembedets område i øvrigt” "5 


114 Politiets Efterretningstjeneste, Redegørelse vedrørende dele af PET's virksomhed, s. 34. 


115. RB: Erik Justesen, 23. oktober 2001. 

PET's kasse var administrativt opdelt i to. Den ene del angik advokatomkost- 
ninger i forbindelse med beskikkelse af advokat ved indgreb i meddelelseshem- 
meligheden, mens den anden del var det, man betegner som den ”hemmelige 
kasse”. Den var i 1988 var på 1,2 millioner kr., i 1989 på 1,5 millioner kr. og i 1990 
på 1,35 millioner kr.”? 

Det er ikke muligt at sige noget om størrelsen af PET's samlede budget, idet 
PET som alle andre politiafdelinger i landet ikke har et selvstændigt budget. 
Budgetlægning sker centralt hos Rigspolitichefen. Der sker også rapportering 
over for statsrevisorerne. Den sker kun undtagelsesvis i klassificeret form, hvis 
det skønnes nødvendigt pga. særlige forhold.” 


16 Ibid. 
117 Politiets Efterretningstjeneste, Redegørelse vedrørende dele af PET's virksomhed, s. 34. 

6. SAMMENFATNING OG VURDERING 


Som det fremgår af dette kapitel, er både den lovgivende, den udøvende og den 
dømmende magt involveret i kontrollen med efterretningstjenesterne, dels som 
led i deres almindelige funktioner, dels gennem specielt nedsatte organer (Wam- 
berg-udvalget og det parlamentariske ”kontroludvalg”). 

Der er dog væsentlig forskel på intensiteten af denne kontrol de forskellige 
instanser imellem. Den stærkeste kontrol med PET ligger hos regeringen selv, 
hvilket ikke er overraskende al den stund, at enhver effektiv kontrol forudsætter 
en vis viden om det, man skal kontrollere, og regeringen som ansvarlig for PET's 
virksomhed er den instans, der er direkte og dermed bedst underrettet om, hvad 
der foregår i PET. 

Folketingets kontrol er derimod i væsentlig grad afhængig af de oplysninger 
om PET's virksomhed, som regeringen er villig til at dele med de folkevalgte 
(eller som kommer frem via medierne og derved kan vejlede folketingsmedlem- 
merne med hensyn til hvilke spørgsmål, de skal stille). Uanset en formelt ret vid 
adgang for ministeren til at videregive også fortrolige oplysninger til Folketinget 
— eventuelt i et mere lukket forum som et udvalgsmøde eller gennem Folketin- 
gets ”kontroludvalg” — er ministeren på den anden side ikke retligt forpligtet til 
at dele sin viden med de folkevalgte i større omfang, end ministeren selv skøn- 
ner i overensstemmelse med landets sikkerhed mv. Ministeransvarlighedslovens 
$ 5 indeholder ikke nogen oplysningspligt for en minister, men opstiller alene 
de nærmere spilleregler i de tilfælde, hvor en minister vælger at give Folketin- 
get oplysninger om en given sag. Ministeren kan på den anden side til enhver 
tid gøres politisk ansvarlig for ”manglende samarbejdsvilje” jf. grundlovens $ 15, 
hvis Folketinget måtte skønne, at ministeren var for tilbageholdende med op- 
lysninger om f.eks. PET's virksomhed. Det forudsætter dog et politisk flertal, 
som det trods forskellige 'skandalesager” og periodevis utilfredshed fra nogle op- 
positionspartier med svarvilligheden over for Folketinget ikke er lykkedes de 
pågældende utilfredse kræfter at samle. Trods disse arbejdsvilkår kan man dog 
ikke frakende Folketinget en vis betydning i kontrollen med PET: Folketinget 

har således gennem sit engagement i at få PET under kontrol og ved at lægge 
pres på skiftende regeringer udvirket både nedsættelsen af Wamberg-udvalget, 
det parlamentariske kontroludvalg og til dels regeringserklæringen fra 1968. 

Mindre praktisk betydning har Folketingets Ombudsmand og domstolene 
haft, i hvert fald hvis man med ”kontrol af PET” tænker på afgørelsen af konkrete 
klagesager mod tjenesten. Domstolenes kontrolfunktion kommer i højere grad 
til udtryk i deres rolle som besluttende myndighed i forhold til at tillade PET's 
anvendelse af forskellige straffeprocessuelle tvangsforanstaltninger i tjenestens 
efterforskning, herunder navnlig indgreb i meddelelseshemmeligheden. Dom- 
stolene står på den anden side ikke fuldstændig frit i udøvelsen af denne kontrol, 
da den til enhver tid skal ske i henhold til de betingelser, der er fastsat i loven, og 
derfor kan begrænses af lovgiver, der i sidste ende bestemmer, hvilken udstræk- 
ning domstolskontrollen skal have på dette område.” 

Heller ikke Folketingets Ombudsmand har behandlet mange klagesager over 
PET - ca. en håndfuld, hvilket bl.a. skyldes en selvpålagt begrænsning af Om- 
budsmandens kompetence til hovedsageligt at vedrøre mere formelle spørgsmål, 
da han i samråd med Wamberg-udvalg kort efter udvalgets nedsættelse beslut- 
tede, at dette i højere grad var rette instans til at se på de materielle spørgsmål 
vedrørende PET's virksomhed. I de få sager, som Ombudsmanden har behand- 
let, har der ikke været megen kritik af efterretningstjenesterne — snarere har af- 
gørelserne anerkendt de ”specielle omstændigheder”, som PET opererer under, 
som begrundelse for at indrømme efterretningstjenesten en lidt længere snor 
end andre forvaltningsmyndigheder og til at acceptere, at borgernes individu- 
elle interesser i højere grad end ellers må vige for de almene hensyn, som PET 
varetager. 


118 Grundlovens $ 72 (om husfreden mv.) sætter dog formentlig også nogle begrænsninger for lovgiver 
med hensyn til, hvor meget denne kan indskrænke domstolenes rolle i forhold til indgreb i med- 
delelseshemmeligheden. 

I den offentlige debat om PET's virksomhed er det særligt registreringen af be- 
lastende oplysninger om og overvågningen af personer, der antages at udgøre 
en fare for landets sikkerhed, der påkalder sig opmærksomhed og er genstand 
for drøftelse." En anden vigtig del af forebyggelsen af forbrydelser mod statens 
sikkerhed, der måske er mere upåagtet, er imidlertid PET's foretagelse af sik- 
kerhedsundersøgelser på vegne af statslige myndigheder i forbindelse med, at en 
person ansat inden for staten — eller i virksomheder, der udfører opgaver for 
offentlige myndigheder — som følge af sine arbejdsfunktioner skal have indsigt i 
klassificerede oplysninger (sikkerhedsgodkendelse). Sikkerhedsundersøgelserne 
er ikke uafhængige af PET's øvrige opgaver. De tjener bl.a. som forholdsregel 
mod spionage, sabotage, infiltration mv. inden for statens civile og militære ad- 
ministration, idet man ved sikkerhedsundersøgelserne søger at sikre, at kun per- 
soner, hvis loyalitet mod den danske stat er uangribelig, får indsigt i følsomme 
oplysninger af betydning for statens og dens allieredes sikkerhed. 
Sikkerhedsundersøgelserne og den efterfølgende godkendelse til bestemte 
klassifikationsgrader følger standarder fastsat af NATO. Sikkerhedsopgaven i 
forhold til NATO omtales i relation til PET første gang i instruksen fra 1952 om 
PET's virksomhed,” hvor det blev tilføjet, at tjenesten også har ansvar for, at de 
forpligtelser med hensyn til hemmeligholdelse, som følger af Danmarks tilslut- 
ning til NATO, gennemføres. PET skal i den henseende yde bistand til planlæg- 
gelse og gennemførelse af den sikring af dokumenter og personel, der er forudsat 
inden for NATO, samt ”i øvrigt (...) gennemføre sådanne efterretningsmæssige 
og sikkerhedsmæssige foranstaltninger” som Danmark er forpligtet til at gen- 
nemføre i medfør af NATO-medlemskabet, som det — lidt abstrakt — anføres 
i bestemmelserne fra 1952. Selvom det ikke nævnes direkte, omfatter sådanne 


1. Om belastede registreringer se Kommissionens beretning, bind 3. 
2. JM. P.O.-sag: Brev nr. 6. For en nærmere omtale af PET's instrukser og bestemmelser gennem 


tiderne, se afsnittet om retsgrundlaget i beretningens bind 1. 

”sikkerhedsmæssige foranstaltninger” bl.a. personundersøgelser (her kaldet sik- 
kerhedsundersøgelser) af personer, der skal have indsigt i klassificerede doku- 
menter. Sikkerhedsundersøgelserne er eksplicit nævnt i de nugældende bestem- 
melser for PET (1996): 


”Politiets Efterretningstjeneste foretager — efter begæring fra ved- 
kommende ministerium eller styrelse — personundersøgelser, når 
personer påtænkes bemyndiget til indsigt i klassificerede dokumen- 
ter (sikkerhedsgodkendt). Belastende oplysninger må kun videre- 
gives efter konkret vurdering af oplysningernes betydning for sik- 
kerhedsgodkendelse. Sager vedrørende videregivelse af belastende 
oplysninger skal forelægges Kontroludvalget vedrørende registre- 
ring og videregivelse af oplysninger i overensstemmelse med de 
særlige regler af 8. juni 1964, der er fastlagt for dette udvalg”; 


3. JM P.O.-sag.: Bestemmelser om Politiets Efterretningstjeneste af 9. maj 1996, pkt. III: Politiets Ef- 
terretningstjenestens opgaver. 

1. NATO-STANDARDERNE - 
DOKUMENT C-M(55)15(FINAL) 


De grundlæggende sikkerhedsmæssige principper og minimumsnormer for 
omgang med NATO-dokumenter mv. blev fastlagt i 1955 i NATO-dokumentet 
C-M(55)15 (Final), der løbende er revideret." Ved de standarder, som var angivet 
i C-M(55)15(Final), søgte NATO at indføre en ensartet minimumssikkerhedsstan- 
dard i alle NATO-lande. Sikkerhedsforanstaltningerne skulle sikre klassificerede 
oplysninger fra eller af betydning for NATO imod spionage, kompromittering 
eller uautoriseret videregivelse.; 

De klassificerede oplysninger inddelte NATO i fire standardkategorier, som 
til stadighed anvendes: TIL 'TJENESTEBRUG (laveste kategori), FORTROLIGT, 
HEMMELIGT og YDERST HEMMELIGT (TOP SECRET”). Oplysninger 
skulle ifølge 3.udgaven af dokumentet fra 1964 ikke klassificeres højere end nød- 
vendigt, og klassificeringen skulle jævnligt overvejes med henblik på ned- eller 
afklassificering. De forskellige kategorier er behandlet nærmere nedenfor under 
gennemgangen af Statsministeriets sikkerhedscirkulære, som udmønter NATO- 
reglerne i Danmark. Ud over sikkerhedsforskrifterne i C-M(55)15(Final) pågik 
der under den kolde krig et løbende internationalt samarbejde imellem NATO- 
landenes regeringer og efterretningstjenester om, hvilke informationer, værdier 
og ressourcer, der skulle sikres. 

Det forudsattes i 1964-udgaven, at alle NATO-lande havde et forsvarligt na- 
tionalt sikkerhedssystem, herunder en national sikkerhedsorganisation, der var 
ansvarlig for indsamling og registrering af efterretninger om spionage, sabotage, 
terroristiske og andre subversive aktiviteter og oplysninger, og som kunne råd- 
give regeringer om arten og imødegåelsen af aktuelle og potentielle sikkerheds- 


4. Sikkerhed inden for Den Nordatlantiske Traktats Organisation (Oversættelse af dokument C- 
M(55)15(Final), 3. udgave af 31. juli 1964). Første udgave: 8. marts 1955. 
5. Ibid. 

trusler. I Danmark blev disse opgaver primært varetaget af PET, som var og sta- 
dig er ansvarlig for den indre sikkerhed. 

Alle oplysninger og registraturer om ”nedbrydende virksomhed” og spionage 
skulle ifølge 1964-udgaven af NATO-dokumentet centraliseres, så de uden van- 
skelighed og forsinkelse kunne anvendes til brug ved afgørelsen af spørgsmål 
vedrørende udnævnelse og fortsat beskæftigelse af personer i statens tjeneste el- 
ler beskyttelse af klassificerede sager og installationer. Udtrykket ”nedbrydende 
virksomhed” fik PET indført i NATO's tekst i begyndelsen af 1960'erne i stedet 
for ordet ”kommunisme”.f 

1964-udgaven indskærpede videre, at sikkerhedsforholdsreglerne i de en- 
kelte lande skulle omfatte alle personer, der havde adgang til klassificerede op- 
lysninger og materiale, og anvendes alle steder, hvor klassificerede oplysninger 
og materiale opbevaredes. Alle personer, civile og militære, som skulle have ad- 
gang til oplysninger klassificeret som FORTROLIGT eller højere, skulle cleares 
(dvs. underkastes en sikkerhedsundersøgelse). Clearingen skulle afgøre, om de 
pågældende var fuldt loyale og besad en sådan karakter, vaner, omgangskreds 
og diskretion, at der ikke kunne herske nogen tvivl om deres pålidelighed med 
hensyn til omgang med klassificerede oplysninger.” Sikkerhedsforholdsreglerne 
skulle indrettes på en sådan måde, at de kunne afsløre personer, hvis beskæfti- 
gelse kunne kompromittere klassificerede oplysningers og klassificeret materia- 
les sikkerhed. De pågældende skulle i så fald afskediges eller forflyttes til andet 
ikke-følsomt arbejde. 

Rækkevidden af de forpligtelser, Danmark har påtaget sig i henhold til C- 
M(55)15(Final), blev under et møde i Regeringens Sikkerhedsudvalg den 29. maj 
1968 opsummeret af Udenrigsministeriets direktør som følger: 


”Af de i C-M(55)15 indeholdte bestemmelser kan uddrages tre slutninger, nemlig at 
der består en forudsætning om 

at der findes en central registratur ad modum politiets efterretningstjenestes kar- 
toteker, 

at oplysningerne herfra kan gøres tilgængelige for de interesserede myndigheder, 
samt 

at registret giver oplysninger om blandt andet ”subversive elementer”. 


6 … Se Kommissionens beretning bind 4. 
7 Sikkerhed inden for Den Nordatlantiske Traktats Organisation. 

Selvom det sidste udtryk er noget uklart, viser historikken dog, at udtrykket efter 
alt at dømme omfatter bl.a. kommunister”? 


Selvom PET's personregistreringer er en vigtig forudsætning for sikkerheds- 
undersøgelserne, er registreringerne dog ikke opstået som følge af Danmarks 
tilslutning til NATO og de dermed indgåede forpligtelser på sikkerhedsområ- 
det. De var allerede forud herfor en integreret og central del af PET's og andre 
NATO-landes efterretningstjenesters virksomhed, som det var naturligt at tage 
udgangspunkt i ved løsning af sikkerhedsopgaven i forhold til NATO. Oprethol- 
delse af personregistreringerne har dog formentlig været en forudsætning for 
det fortsatte NATO-samarbejde. 

Sikkerhedsundersøgelserne foretages i dag i overensstemmelse med med- 
lemslandets praksis, men skal dog som minimum opfylde en række fælles krav. 
Således skal der forud for en bemyndigelse til adgang til oplysninger, som er 
klassificeret som ”YDERST HEMMELIGT, foretages en baggrundsundersøgelse, 
som dækker en periode på minimum de ti foregående år af ansøgerens liv eller 
fra det fyldte 18. år. Baggrundsundersøgelsen kan bl.a. indbefatte et tjek af de 
nationale sikkerhedsregistre (personregistrene) og kriminalregistre, verifikation 
af en persons fødselsdato og -sted, identitet, statsborgerskab, uddannelse og nu- 
værende som tidligere ansættelser, lokale politiregistre fra de politikredse, hvor 
vedkommende har boet eller været ansat i længere perioder, samtaler med re- 
ferencepersoner, der kan give en sand og fordomsfri redegørelse for den pågæl- 
dendes baggrund, aktiviteter og pålidelighed, oplysninger om militærtjeneste, 
udenlandske forbindelser, kreditværdighedsoplysninger og eventuelt medlem- 
skab af eller tilknytning til subversive foreninger/grupper/bevægelser mv., der 
virker for en voldelig fratagelse af andres rettigheder eller ukonstitutionel æn- 
dring af samfundsordenen. 

Personer, som skal bemyndiges til adgang til oplysninger, der er klassificeret 
som ”HEMMELIGT” eller ”FORTROLIGT”, skal ifølge C-M(55)15(Final) som 
udgangspunkt kun tjekkes i de nationale registre og have tjekket deres identitet, 
med mindre der er grunde, der taler for at foretage en mere grundig baggrunds- 
undersøgelse. Alle enheder der håndterer klassificerede oplysninger bør ifølge 
NATO-bestemmelserne endvidere have et register over de sikkerhedsgodkendte, 
og sikkerhedsgodkendelser bør revideres med passende mellemrum. Reglerne 


8 ESU: Udtalelse fra Embedsmændenes Sikkerhedsudvalg af 28. maj 1968 vedrørende ophør af regi- 
streringer udelukkende på politisk grundlag. 

for sikkerhedsgodkendelser mv. er udmøntet på forskellig vis i de enkelte NA- 
TO-lande. I Danmark er forskrifterne gennemført ved et cirkulære, som er ud- 
stedt af Statsministeriet, det såkaldte ”sikkerhedscirkulære”. 

2. STATSMINISTERIETS SIKKERHEDS- 
CIRKULÆRE 


Der findes ingen særlig lov om sikkerhedsgodkendelser. Reglerne for sikkerheds- 
godkendelser i henhold til NATO-forpligtelserne er i stedet fastsat i Statsministeri- 
ets cirkulære af 1. september 1997 vedrørende sikkerhedsbeskyttelse af informatio- 
ner og dokumenter, der er af fælles interesse for NATO-landene mv.?”. Cirkulæret 
gengiver og udbygger NATO's sikkerhedsforanstaltninger. Det blev udstedt første 
gang den 14. april 1959 og er siden blevet optrykt i en ny omformuleret udgave i 
1986 og i 1997.” I 2001 blev cirkulæret udvidet til også at omfatte EU og WEU.” 
Ændringerne i teksten, som også afspejler overordnede overvejelser i NATO, 
skyldes især den teknologiske udvikling. Det har således været nødvendigt at 
præcisere en lang række forhold vedrørende eksempelvis datasikkerhed. En sam- 
menligning mellem det oprindelige cirkulære fra 1959 med 1986- og 1997-ud- 
gaven viser, at de substantielle betragtninger er uforandrede. Som ”dokument” 
forstås ifølge 1997-cirkulæret ”ethvert brev, notat, referat, rapport, memoran- 
dum, kort, telegram, fotografi, film, akustiske optagelser og enhver anden form 
for nedfældede oplysninger” De enkelte dokumenter klassificeres efter et fælles 


9. STM: Cirkulære vedrørende sikkerhedsbeskyttelse af informationer, der er af fælles interesse for 
NATO-landene, andre klassificerede informationer samt informationer af sikkerhedsmæssig be- 
skyttelsesinteresse i øvrigt. 

10  Statsministeriets cirkulære af 1. november 1986 vedrørende sikkerhedsbeskyttelse af oplysninger, 
der er af fælles interesse for NATO-landene. Se også Justitsministeriets skrivelse af 21. december 
1964 vedrørende sikkerhedsundersøgelser. 

1. STM: CIR nr 204 af 07/12/2001: Cirkulære vedrørende sikkerhedsbeskyttelse af informationer af 
fælles interesse for landene i NATO, EU eller WEU, andre klassificerede informationer samt infor- 
mationer af sikkerhedsmæssig beskyttelsesinteresse i øvrigt. 

12. STM: Cirkulære vedrørende sikkerhedsbeskyttelse af informationer, der er af fælles interesse for 
NATO-landene, andre klassificerede informationer samt informationer af sikkerhedsmæssig be- 
skyttelsesinteresse i øvrigt. 

NATO-system, der opererer med fire forskellige kategorier, som omtales nær- 
mere nedenfor. 

For at kunne se klassificerede dokumenter skal man være godkendt til den 
pågældende klassifikationsgrad. Det foregår ved en forudgående sikkerhedsgod- 
kendelse, som foretages af den myndighed, der ligger inde med det pågældende 
dokument på baggrund af et sikkerhedstjek foretaget af PET. Det er vigtigt at 
understrege, at selve godkendelsen foretages af den myndighed, hvor den pågæl- 
dende er ansat eller skal ansættes, og altså ikke af PET. 

Spørgsmålet om hvilken myndighed, der har det formelle ansvar for selve 
sikkerhedsgodkendelsen, blev indgående drøftet og afklaret af Embedsmæn- 
denes Sikkerhedsudvalg under udvalgets møder i 1959-61. Af mødereferaterne 
fremgår det, at særligt Udenrigsministeriet var af den opfattelse, at PET var an- 
svarlig for godkendelsen, og ministeriet pressede indtil 1961 på for, at PET i det 
mindste skulle afgive en indstilling til den rekvirerende myndighed om, hvor- 
vidt den pågældende på baggrund af PET's undersøgelser skulle gives adgang 
til klassificerede oplysninger. PET stod på den anden side gennem diskussionen 
fast på, at tjenesten i den udstrækning, der i de konkrete undersøgelsessager 
fremkom ufordelagtige oplysninger, alene ville forelægge de faktiske oplysnin- 
ger uden at indlade sig på nogen vurdering heraf. Det blev i sidste ende PET's 
linje, der løb af med sejren, og spørgsmålet blev ikke siden drøftet i Sikkerheds- 
udvalget. 

De klassificerede oplysninger er inddelt i fire forskellige klassifikationsgra- 
der, som er fælles for alle NATO-lande. Omfanget af en sikkerhedsundersøgelse 
afhænger af den klassifikationsgrad, som den ansættende myndighed påtænker 
at godkende den pågældende medarbejder til. De fire klassifikationsgrader, som 
også er nævnt ovenfor, er følgende: 


e Den laveste klassifikationsgrad, ”TIL TJENESTEBRUG” anvendes om in- 
formationer, der ikke må offentliggøres eller komme til uvedkommendes 
kendskab. 

e ”FORTROLIGT” (NATO CONFIDENTIAL) anvendes om informationer, 
hvis videregivelse uden dertil indhentet bemyndigelse ville kunne forvolde 
Danmark eller dets allierede skade. 


13 PET, ujournaliseret sag: PET's referater fra møder i ESU den 2. februar 1959, 9. marts 1959 og 
11. september 1961. 

e ”HEMMELIGT” (NATO SECRET) anvendes om informationer, hvis vi- 
deregivelse uden dertil indhentet bemyndigelse ville kunne forvolde Dan- 
mark eller dets allierede alvorlig skade. 

e Den højeste klassifikationsgrad er ”YDERST HEMMELIGT” (COSMIC 
TOP SECRET) og vedrører informationer, hvis videregivelse uden dertil 
indhentet bemyndigelse ville kunne forvolde Danmark eller dets allierede 
overordentlig alvorlig skade. Sikkerhedsgodkendelse til denne højeste klas- 
sifikationsgrad omtales også indimellem som ”cosmicering” (efter den en- 
gelske betegnelse for klassifikationsgrader ”cosmic top secret”). 


For alle klassifikationsgrader undtagen TIL TJENESTEBRUG gælder det, at den 
gældende klassifikationsgrad udtrykkeligt skal anføres på dokumentet. Omvendt 
er det ifølge sikkerhedscirkulæret ikke nødvendigt at anføre klassifikationsgra- 
den TIL TJENESTEBRUG på nationale dokumenter, idet ethvert tjenstligt do- 
kument automatisk anses for at være til tjenestebrug, med mindre indholdet har 
været offentliggjort eller er udarbejdet med henblik på offentliggørelse, f.eks. en 
pressemeddelelse, offentlig rapport mv. 

Statsministeriets sikkerhedscirkulære indeholder, som det fremgår af det 
foregående, hovedsageligt en redegørelse for de formelle regler og klassifikati- 
onsgraderne, mens den ikke regulerer, hvordan sikkerhedsundersøgelserne fore- 
tages i praksis. I sikkerhedscirkulæret fra 1997 er det alene anført, at ”afgørelsen 
om sikkerhedsgodkendelse træffes på grundlag af en konkret vurdering af alle 
de oplysninger, der foreligger om personen”, herunder om den pågældende har 
”udvist ubestridt loyalitet” og ”har en sådan adfærd og karakter, herunder va- 
ner, forbindelser og diskretion, at der ikke kan være tvivl om den pågældendes 
pålidelighed i forbindelse med håndtering af klassificerede informationer” (cir- 
kulærets $ 14). 

3. SISKKERHEDSUNDERSØGELSER I PRAKSIS 


Iværksættelse af sikkerhedsundersøgelsen 


En sikkerhedsundersøgelse iværksættes typisk først i det øjeblik, hvor en med- 
arbejders (nye) funktioner kræver, at den pågældende fremover får indsigt 
i klassificerede oplysninger. Nogle gange er det dog fundet praktisk at sikker- 
hedsgodkende en person allerede i forbindelse med (og som forudsætning for) 
ansættelsen, fordi tjenestestedets arbejdsopgaver er af en sådan beskaffenhed, at 
den pågældende sandsynligvis på et eller andet tidspunkt vil få adgang til klassi- 
ficerede oplysninger, f.eks. Udenrigsministeriets personale, eller fordi ansættel- 
sen sker på et niveau eller med opgaver for øje, hvor man på forhånd ved, at det 
kræver indsigt i klassificerede oplysninger, f.eks. PET's og nærværende undersø- 
gelseskommissions medarbejdere. Det er ikke kun ansatte hos den pågældende 
myndighed, der kan blive sikkerhedsgodkendt; efter omstændighederne kan 
eksterne samarbejdspartnere, f.eks. leverandører af it-løsninger eller lignende, 
skulle sikkerhedsgodkendes for at udføre opgaver hos en offentlig myndighed, 
der medfører indsigt i klassificerede oplysninger eller installationer mv. 


Oplysningsskemaet 


Når en person skal godkendes til indsigt i klassificerede oplysninger, bliver den 
pågældende som det første anmodet om at udfylde et oplysningsskema med en 
række personlige oplysninger, hvorefter myndigheden beder PET om at under- 
søge den pågældende persons forhold, herunder om der er betænkeligheder ved 
at sikkerhedsgodkende personen. 

Oplysningsskemaet er standardiseret, det vil sige det samme skema anvendes 
af alle offentlige myndigheder, der har behov for sikkerhedsundersøgelser af de- 

res medarbejdere. Det samme skema har været anvendt siden 1959" og falder i 
to dele: en der udfyldes af ansøgeren med diverse personlige oplysninger (f.eks. 
adresse, statsborgerforhold, oplysninger om ægteskabelig status/samlevende og 
om nære slægtninge og bekendte, der er ansatte i statens tjeneste, udlandsophold 
af længere varighed og tidligere beskæftigelse) og en, der udfyldes af ansættelses- 
myndigheden om medarbejderens egnethed til bemyndigelse til den påtænkte 
klassifikationsgrad i relation til loyalitet, karakter, dømmekraft og pålidelighed.; 
I overensstemmelse med forvaltningslovens regler (gældende fra 1/1 1987) om 
indhentelse og videregivelse af oplysninger om en persons rent private forhold, 
er der i oplysningsskemaet indarbejdet en samtykkeerklæring, som den pågæl- 
dende medarbejder skal underskrive, og hvor medarbejderen samtykker i, at der 
indhentes nærmere specificerede oplysninger om vedkommende (alt afhængig 
af hvilken klassifikationsgrad den pågældende skal godkendes til, se ovenfor). 


Registermæssige- og baggrundsundersøgelser 
PET's sikkerhedsundersøgelser falder i to kategorier: 


e Registermæssige undersøgelser, hvor der alene søges i egne registre og 
Rigsregistraturen (Kriminalregistret).” 

e ”Grundige undersøgelser” — hvor der udover de registermæssige undersø- 
gelser foretages baggrundsundersøgelser af de forhold, som skønnes mest 
relevante på basis af oplysningsskemaet og de oplysninger, der måtte være 


14 Ibid.: Referater af møde i ESU hhv. den 2. april 1959, hvor det aftales, at der skal udarbejdes ens- 
artede personaleskemaer inden for centraladministrationen som det allerede kendes fra forsvaret, 
og den 5. maj 1959, hvor man drøfter og med visse ændringer godkender et udkast til det omtalte 
skema. 

15. Skemaet er på dette område blevet forenklet siden 1959. Oprindelig indeholdt det en kolonne, hvor 
man bad om oplysninger vedrørende hvilke nuværende og tidligere foresatte inden for den rekvi- 
rerende styrelse, der havde udtalt sig om den pågældende medarbejder og i hvilken udstrækning 
disse kunne anbefale medarbejderen til indsigt i klassificerede oplysninger. Herudover udbad man 
sig oplysninger om, hvilket kendskab styrelsen eventuelt måtte have til medarbejderes forhold uden 
for tjenesten og eventuelle oplysninger om dårlige økonomiske forhold, skatterestancer, uordnet 
livsførelse og andre omstændigheder, der kunne gøre det betænkeligt at give den pågældende ad- 
gang til klassificerede oplysninger. 

16  Kriminalregistret indeholder oplysninger om overtrædelser af straffeloven, den militære straffelov, 
færdselsloven, politivedtægten, våbenloven og lov om euforiserende stoffer. 

kommet frem ved undersøgelserne af registrene. Der rettes bl.a. henvendel- 
se til personer med kendskab til den pågældende for at høre, om han/hun 
er generelt pålidelig og egnet til at behandle klassificerede informationer. 


Ved godkendelse til den højeste klassifikationsgrad, ”YDERST HEMMELIGT” 
er en undersøgelse af vedkommendes økonomi hos skattemyndighederne end- 
videre obligatorisk i henhold til NATO-reglerne, med mindre ansættelsesmyn- 
digheden allerede er i besiddelse af disse oplysninger. En økonomisk undersø- 
gelse kan dog også foretages ved godkendelse til "HEMMELIGT, hvis der er 
konkrete forhold, der tilsiger det. 

De registermæssige undersøgelser foretages ved godkendelse til alle klassifi- 
kationsgrader. Ved de laveste klassifikationsgrader, ”TIL TJENESTEBRUG” og 
”FORTROLIGT” samt ved fornyelser af allerede meddelte godkendelser til de to 
højere klassifikationsgrader, nøjes man med de registermæssige undersøgelser. 
Ved alle ansættelser i Udenrigsministeriet samt ved godkendelse til ”HEMME- 
LIGT” og højere foretages endvidere baggrundsundersøgelser.” 

I et notat af 28. oktober 1981 vedrørende retningslinjer for regionernes efter- 
forskning på det politiske område anføres det om baggrundsundersøgelser, at der 
foretages en ”egentlig baggrundsundersøgelse (”grundig undersøgelse”), der har 
til formål at undersøge, om den pågældende har en sådan dømmekraft, karakter, 
levevis og omgangskreds, at han må skønnes egnet til at få indsigt i materiale af 
den pågældende klassifikationsgrad?” I denne forbindelse forudsættes det ifølge 
notatet i C-M(55)15(Final), at det ved en grundig undersøgelse søges konstateret, 


”om den pågældende er eller har været tilknyttet nogen udenlandsk eller hjemlig 
organisation, forening, bevægelse eller anden sammenslutning af personer, som 
udfolder subversiv virksomhed, eller som agiterer for eller billiger anvendelse af 


17 Ved automatisk iværksættelse af baggrundsundersøgelser også for klassificeringen til ”HEMME- 
LIGT” har PET sat en højere standard end det er krævet efter NATO-reglerne, hvor en baggrunds- 
undersøgelse alene er obligatorisk for godkendelse til ”YDERST HEMMELIGT”, mens det tillige 
kan komme på tale at foretage en baggrundsundersøgelse ved lavere klassifikationsgrader, hvis der 
er konkret anledning til det, se ovenfor under afsnittet om NATO-standarderne. I det hele taget er 
det kendetegnende for en række af NATO-landene, at deres sikkerhedsstandarder er højere end 
krævet af NATO. Jf. JM P.O.-sag: Ekstrakt af den danske oversættelse af NATO-dok. AC/35-D/303 
af 15/4 59: ”Praksis og fremgangsmåder med hensyn til personelsikkerhed i NATO-landene, Memo- 
randum fra Sikkerhedsbureauet”. 

magt eller vold til at berøve andre personer deres rettigheder, eller som med for- 
fatningsstridige midler søger at ændre regeringsformen i NATO-medlemslande”.'? 


Der foretages ifølge notatet af 1981 dog ingen aktiv indhentning af oplysninger 
om den pågældendes politiske ståsted eller indstilling — det vil sige, at der ikke 
stilles direkte spørgsmål om dette emne. Hvis sådanne oplysninger fremkom- 
mer spontant fra de personer, der rettes henvendelse til, eller fremgår af oplys- 
ninger fra andre kilder (f.eks. aviser), medtages oplysningerne dog i den på- 
gældende sag, men videregives ikke ifølge en fast praksis fra Wamberg-udvalget 
(om Wamberg-udvalgets kontrol med videregivelsen af belastende oplysnin- 
ger, se nærmere nedenfor).” De endelige retningslinjer fra 1983 præciserer 
dog, at PET godt må være mere aktiv i indhentningen af politiske oplysninger: 
”Som hidtil vil det i godkendelsessagen være tilladt at medtage modtagne op- 
lysninger om lovlig politisk virksomhed. Det vil derfor også som led i en grun- 
dig undersøgelse være tilladt at indhente politiske oplysninger om den person, 
der skal godkendes”> 

Hvis PET ikke finder nogen ufordelagtige oplysninger, anføres dette i ske- 
maet. Hvis der ved PET's undersøgelser derimod fremkommer oplysninger, der 
synes at gøre det betænkeligt at sikkerhedsgodkende personen til den ønskede 
klassifikationsgrad, videregives disse til den myndighed, hvor den pågældende 
er eller kan blive ansat — eventuelt efter forudgående forelæggelse for Wamberg- 
udvalget efter de herom gældende regler, jf. nedenfor. Inden videregivelsen af 
oplysningerne til den rekvirerende myndighed sker der dog en nøje vurdering 
af oplysningernes relevans. Derimod udtaler PET sig hverken for eller imod en 
eventuel godkendelse — godkendelsen er som tidligere nævnt alene den rekvire- 
rende myndigheds ansvar. Eventuelt belastende oplysninger, der af PET skønnes 
at være af betydning for, om den pågældende kan sikkerhedsgodkendes, vil altid 
blive oplyst den rekvirerende styrelse i en selvstændig redegørelse fra PET. 

Personer, som er blevet sikkerhedsgodkendt, er i en årrække blevet registreret 
i PET's registre, i form af en ”ikke-belastende” registrering til forskel fra PET's 
personregistrering i øvrigt. Registreringen er begrundet i, at man har fundet det 
praktisk at have en oversigt over sikkerhedsgodkendte personer. Man har herved 
bl.a. haft mulighed for hurtigt at kunne gribe ind, hvis der senere skulle frem- 


18. PET, emnesag. 
19 Ibid., s. 3. 
20. 1983-retningslinjerne er optrykt i Kommissionens beretning, bind 3. 

komme belastende oplysninger om den pågældende, der nødvendiggjorde, at 
man tog sikkerhedsgodkendelsen op til revision. 

Denne del af personregisteret revideres løbende, og senest hver 5. år undersø- 
ges det, om den pågældende stadig beskæftiger sig med klassificeret materiale — i 
modsat fald slettes personen fra registret.” 

Personregistreringer, der er begrundet i undersøgelser i anledning af en sik- 
kerhedsundersøgelse, slettes som hovedregel fem år efter den pågældendes an- 
sættelses udløb. 

Det er som svar på en forespørgsel fra Kommissionen til PET oplyst, at der 
imidlertid næppe er foretaget registrering af alle de personer, hvis forhold efter- 
retningstjenesten er blevet anmodet om at foretage en sikkerhedsundersøgelse 
af. PET har oplyst, at der i en lang årrække f.eks. ikke er sket registrering af det 
store antal personer, som Forsvaret har anmodet om at få sikkerhedsundersøgt 
til klassifikationsgaden TIL TJENESTEBRUG og FORTROLIGT.> 


Begrænsede klagemuligheder 


Hvis en person, der er blevet sikkerhedsundersøgt, er utilfreds med sagsbehand- 
lingen eller afgørelser truffet af PET, kan en klage indgives til Justitsministeriet 
og derpå til Folketingets Ombudsmand. Den person, som skal sikkerhedsunder- 
søges, har således i et vist omfang adgang til aktindsigt i de indhentede oplysnin- 
ger, om end det i praksis er meget begrænset, og man kan f.eks. ikke få at vide, 
hvorfor man ikke kunne sikkerhedsgodkendes.> 


21. Politiets Efterretningstjeneste: Redegørelse vedrørende dele af PET'S virksomhed, marts 1998, s. 23. 

22. Kommissionens Arkiv: Skrivelse af 5. marts 2007. 

23. Den Europæiske Menneskerettighedsdomstol har i en svensk sag taget stilling til, om en sådan 
begrænsning af aktindsigten var forenelig med bl.a. Den Europæiske Menneskerettighedskonven- 
tions artikel 8 om respekt for retten til privatlivet (Leander v. Sweden). I sagen klagede en tømrer til 
den Europæiske Menneskerettighedsdomstol over, at han ikke kunne få en begrundelse for, hvorfor 
han ikke kunne sikkerhedsgodkendes til et job som vikarierende museumstekniker ved Marinemu- 
seet i Karlskrona. Domstolen godkendte imidlertid den manglende aktindsigt, som var begrundet i 
beskyttelsen af den nationale sikkerhed, selvom domstolen indledningsvis havde statueret, at både 
registreringen og videregivelsen af oplysninger om Leanders private forhold, sammenstillet med 
myndighedernes afvisning af at lade Leander selv få adgang til disse oplysninger, udgjorde indgreb 
i hans ret til respekt for sit privatliv efter menneskerettighedskonventionens artikel 8. Heller ikke 
Folketingets Ombudsmanden har i sin begrænsede praksis på området hidtil haft noget at indven- 
de imod den manglende aktindsigt, om end den eksisterende sag handlede om aktindsigt generelt, 

4. KONTROL MED VIDEREGIVELSE AF 
OPLYSNINGER - WAMBERG-UDVALGET 


Videregivelse af visse ”belastende” oplysninger, der er fremkommet under en sik- 
kerhedsundersøgelse, til den myndighed, der har anmodet om at få foretaget un- 
dersøgelsen, skal forinden forelægges for og godkendes af Wamberg-udvalget: 


”I tilfælde, hvor efterretningstjenesten påtænker i anledning af en forespørgsel fra 
en styrelse at videregive fortrolige oplysninger vedrørende enkeltpersoner, fore- 
lægges sagen forinden for udvalget til godkendelse af, at oplysningerne videregi- 
ves. 

Tilsvarende forelæggelse sker, såfremt efterretningstjenesten påtænker til ved- 
kommende styrelse at videregive modtagne oplysninger vedrørende personer, der 
allerede er godkendt til behandling af klassificerede sager”” 


I praksis viste det sig hurtigt, at de fleste videregivelsessager angik såkaldte ”van- 
delsoplysninger” og oplysninger fra Rigsregistraturen (bl.a. Kriminalregistret), 
ikke politisk belastende oplysninger. Justitsministeriet besluttede derfor allerede 
fra udgangen af 1964, at videregivelse af straffeoplysninger og andre oplysninger 
indeholdt i Rigsregistraturen ikke skulle forelægges til udvalgets godkendelse.” 
Udvalget forelægges heller ikke andre oplysninger af ”ikke-efterretningsmæssig 
karakter” som f.eks. familieforhold, økonomi mv., hvis tilvejebringelse anses 


ikke specifikt i forbindelse med sikkerhedsgodkendelse eller mangel på samme. Ombudsmandens 
årsberetning for 1998: FOU nr. 98.176, senest set på Retsinformations hjemmeside, www.retsinfo. 
dk, den 15. august 2005. Sagen er nærmere omtalt i afsnittet om Kontrol med PET. 

24. Wamberg-udvalget er et kontroludvalg, der blev nedsat den 8. juni 1964 for at føre kontrol med 
PET's personregistreringer. Se Kommissionens beretning bind 2 og 3. 

25. Wamberg-udvalgets kommissorium af 8. juni 1964, gengivet på PET's hjemmeside, www.pet.dk/ 
Kontrol/Wamberg-udvalget/aspx. 

26 JM, P.O.-sag: Brev nr. 132 af 21. december 1964. 

som en almindelig politiopgave, som i det foreliggende tilfælde blot varetages af 
PET, fordi sikkerhedsundersøgelser henhører under tjenestens arbejdsopgaver 

I justitsministerens svar i Folketinget den 20. januar 1965 til Else Merete Ross 
(RV) blev udvalgets kompetence i forhold til godkendelse af videregivelsen af 
belastende oplysninger ved sikkerhedsundersøgelser sammenfattet på følgende 
måde: 


”Dernæst skal udvalget i tilfælde, hvor efterretningstjenesten påtænker til en sty- 
relse at videregive oplysninger om enkeltpersoner, godkende, at oplysningerne 
videregives. Udvalget har således afgørelsen af det meget vigtige spørgsmål om, 
hvorvidt oplysninger, som efterretningstjenesten er i besiddelse af om enkeltper- 
soner, skal videregives til en styrelse”” 


Den indskrænkning af arten af oplysninger, hvis videregivelse Wamberg-udval- 
get skulle tage stilling til, og som blev foretaget i december 1964, blev i begyn- 
delsen tolket på den måde, at Wamberg-udvalget herefter kun skulle høres om 
videregivelse af politiske oplysninger. Under et møde i Wamberg-udvalget den 
13. september 1967 gav udvalget imidlertid udtryk for, at man mente afkaldet ale- 
ne vedrørte registraturoplysningerne, hvorimod vandelsoplysninger — der først 
indhentes, efter at registraturerne er blevet tjekket — jo indhentes i forbindelse 
med og til brug ved en politisk undersøgelse og derfor måtte være omfattet af 
udvalgets kompetence.” Dette synspunkt blev mødt med en betydelig modstand 
fra Justitsministeriets departementschef, som dog lovede at spørgsmålet ville bli- 
ve bragt op snarest i Regeringens Sikkerhedsudvalg. På grund af regeringsskifte 
og andre forhold, bl.a. det gryende politiske pres for at opgive registreringer af 
lovlig politisk virksomhed, gav justitsministeren imidlertid først et halvt år efter 
tilsagn til, at Wamberg-udvalget igen skulle høres om videregivelse af vandels- 
oplysninger, hvilket blev meddelt udvalget under dets møde den 11. marts 1968.” 

Kommissionen er bekendt med en enkelt sag fra 1979, hvor Wamberg-ud- 
valget i forbindelse med en sikkerhedsundersøgelsessag ikke ville tillade vide- 
regivelse af en oplysning om en persons politiske virksomhed til Udenrigsmi- 
nisteriet, som var rekvirerende myndighed. Wamberg-udvalget havde nægtet 
videregivelsen af principielle grunde, men samtidig tilkendegivet, at man godt 


27 FT 1964-65, FF sp. 1910. 
28 Referat af møde i Wamberg-udvalget, 13. september 1967. 
29  Ibid., 11. marts 1968. 

kunne forstå den anerkendelsesværdige interesse, som Udenrigsministeriet 
måtte have i at modtage den pågældende oplysning. Sagen blev derfor taget op 
i Regeringens Sikkerhedsudvalg, der efter en drøftelse af sagen tillod videregi- 
velse af den pågældende oplysning, som justitsministeren herefter skulle give 
udenrigsministeren.;” Der er ikke fundet andre eksempler på, at en afvisning fra 
Wamberg-udvalget er indbragt for Regeringens Sikkerhedsudvalg. Sagen viser, 
at det er muligt for regeringen at omgøre Wamberg-udvalgets afvisninger og til- 
lade videregivelse, hvis den skulle finde det nødvendigt.” 


30  RSU: Referat af møde, 12. februar 1979. 

31 Det følger dog allerede af udvalgets organisatoriske forhold til justitsministeren, at sidstnævnte til 
enhver tid kan omgøre Wamberg-udvalgets afgørelser, jf. også Wamberg-udvalgets kommissorium, 
hvorefter ”ethvert spørgsmål vedrørende punkterne 3 og 4 (punkt 4 omhandler netop kontrolfunk- 
tionen i relation til videregivelse af oplysninger efter en sikkerhedsundersøgelse) kan af udvalget 


eller et medlem af dette forelægges for justitsministeren” 

5. REGERINGSERKLÆRINGENS BETYDNING 
FOR SIKKERHEDSGODKENDELSERNE 


Embedsmændenes Sikkerhedsudvalg drøftede i årene 1967-68 bl.a. konsekven- 
serne af den varslede indskrænkning af mulighederne for personregistrering 
(som blev til regeringserklæringen af 1968) i forhold til sikkerhedsundersøgel- 
serne. Udsigten til, at PET måtte opgive den brede registrering af kommunister, 
bekymrede medlemmerne af sikkerhedsudvalget. Arne Nielsen er bl.a. refereret 
for at have udtalt følgende ved mødet i sikkerhedsudvalget den 11. marts 1968: 


”en sådan begrænsning ville gøre PET helt ude af stand til at yde den bistand på det 
sikkerhedsmæssige område, som hidtil er blevet ydet de enkelte styrelser — i første 
række forsvaret og udenrigsministeriet — og at dette, med mindre disse myndighe- 
der fremover selv påtog sig at foretage de sikkerhedsundersøgelser, som hidtil var 
blevet udført af PET, ifølge erfaringerne igen ville have til følge, at de dermed åb- 
nede muligheder for en betydelig øget infiltration af værnene, udenrigsministeriet 
0.s.v. ville blive udnyttet udefra til skade for landets sikkerhed”.> 


Embedsmændenes bekymringer blev bekræftet ved mødet i sikkerhedsudvalget 
den 15. maj 1968, hvor deltagerne blev orienteret om, at statsministeren netop 
på et møde mellem regeringsmedlemmer den 3. maj havde bekendtgjort, at han 
agtede at indskrænke omfanget af efterretningstjenestens registreringer, så man 
ikke længere kunne registrere udelukkende på grund af politisk tilhørsforhold. 
Ifølge Arne Nielsen ville det få den konsekvens, at 


”PET fremtidig kun kunne bistå de civile styrelser og forsvaret med oplysninger 
i det omfang, der var tale om tillæggelse af en sikkerhedsgodkendelse af en så 
høj grad, at der krævedes en baggrundsundersøgelse [dvs. til HEMMELIGT el- 
ler YDERST HEMMELIGT |; registermæssige undersøgelser ville fremtidig ikke 


32. ESU: Referat af 11. marts 1968. 

have nogen værdi. Vandelsoplysninger og straffeattester måtte i alle andre tilfælde 
indhentes direkte af vedkommende styrelse hos tidligere arbejdsgivere m.v. og hos 
rigsregistraturen”. 


Justitsministeriets departementschef, Boas, mente ligefrem, at Wamberg-udval- 
get nu kunne nedlægges. Sikkerhedsudvalget udarbejdede herefter en udtalelse 
om konsekvenserne af en regeringsbeslutning af den nævnte art, herunder en 
nærmere analyse af beslutningens forenelighed med NATO-forpligtelserne.> I 
udtalelsen slog udvalget fast, at den indskrænkning af registreringerne, som man 
på daværende tidspunkt forventede, kunne komme i konflikt med Danmarks 
forpligtelser i henhold til NATO, der som nævnt bl.a. forpligtede Danmark til 
at opretholde et centralregister, fra hvilket oplysninger kunne stilles til rådighed 
ved sikkerhedsundersøgelser. 

Dette register forventedes bl.a. at kunne give oplysninger om en række per- 
sonlige forhold, deriblandt medlemskab af eller tilknytning til organisationer, 
foreninger eller lignende, som er subversive, eller som søger at ændre regerings- 
formen med ulovlige midler. For udvalget var der i 1968 ingen tvivl om, at ordet 
”subversiv” også indbefattede kommunister, hvilket udvalget bl.a. fandt støtte 
for i nogle forarbejder til en anden bestemmelse i C-M(55)15, hvor der tales om 
”personer, som anses for at indebære en sikkerhedsfare, f.eks. medlemmer af 
nedbrydende organisationer” Udvalget henviser til det oprindelige udkast, hvor 
bestemmelsen havde en lidt anden formulering, idet der taltes om ”personer … 
som er medlem af kommunistiske, fascistiske eller andre subversive eller anti- 
nationale organisationer”. Denne eksemplificering blev på dansk foranledning 
ikke medtaget i den endelige version fra 1955 — ikke fordi man ønskede at und- 
tage kommunisterne eller andre grupper, men ifølge udvalget, fordi 


”det må anses for både unødvendigt og uønskeligt at opremse medlemmer af be- 
stemte politiske grupper som sikkerhedsrisici, idet man ved at angive disse eksem- 
pler løber risiko for i for høj grad at koncentrere opmærksomheden på disse grup- 
per, der i forvejen må anses for omfattet af bestemmelsernes mere almindelige 


vendinger” (udvalgets understregning). 


33. ESU: Udtalelse af 28. maj 1968 fra embedsmandsudvalget for sikkerhedsspørgsmål vedrørende op- 
hør af registreringer udelukkende på politisk grundlag. 
34. Ibid. 

Udvalget gjorde endvidere gældende i sin udtalelse, at personregistreringerne 
som sidegevinst havde en gunstig ”præventiv” effekt for sikkerheden omkring 
klassificerede oplysninger. Selvom man erkendte, at ikke alle medlemmer af 
DKP kunne antages at ville deltage i handlinger, der kunne udgøre en fare for 
den nationale sikkerhed og selvstændighed, vurderede man alligevel, at ”det bed- 
ste forsvar [var] en generel registrering”, idet forventningen om registrering og 
den følgelige udelukkelse fra sensitive stillinger ville føre til, at ”personer af den 
nævnte kategori i al fald kun i meget ringe omfang vil forsøge at skaffe sig så- 
danne stillinger”. 

En ophævelse af den generelle registrering af kommunister ville efter ud- 
valgets opfattelse fjerne denne præventive virkning, og man ville som i Sverige 
kunne frygte en stigende infiltration i sensitive stillinger fra medlemmer af kom- 
munistpartiet. Disse sikkerhedsmæssige betænkeligheder kunne kun delvis neu- 
traliseres ved foretagelse af baggrundsundersøgelser af personer, der skulle have 
indseende i klassificeret materiale, og da kun for stillinger, der krævede godken- 
delse til HEMMELIGT eller YDERST HEMMELIGT (som det i øvrigt allerede 
var praksis), hvorimod man vurderede, at det ville være ”praktisk uoverkom- 
meligt” at foretage baggrundsundersøgelser i forbindelse med bemyndigelse til 
andet fortroligt materiale.” Udvalget skriver videre om sine betænkeligheder 
mod at opgive en generel registrering af medlemmer af DKP: 


”Erfaringerne fra Danmark såvel som udlandet viser dog, at oplysninger om na- 
tional upålidelighed praktisk taget aldrig fremkommer ved baggrundsundersø- 
gelserne, men at man i så henseende må forlade sig på forhåndsregistreringerne. 
Baggrundsundersøgelser vil således ikke i sig selv fjerne de sikkerhedsmæssige 
betænkeligheder. 

Derimod er det ikke usandsynligt, at man ved at skabe offentligt kendskab til den 
omstændighed, at baggrundsundersøgelser, omfattende også politisk tilhørsfor- 


35. Ibid. 

36 I en notits fra Udenrigsministeriet (A.III) af 25. maj 1967 om ”NATO-krav vedrørende registre- 
ring af kommunister” anføres det om en redegørelse fra NATO's sikkerhedsbureau af 15. april 1959 
vedrørende praksis og fremgangsmåder med hensyn til personelsikkerhed i NATO-landene, at der 
i lande, hvor der af forskellige grunde (krigshandlinger, kommunistpartiets størrelse mv.) ikke er 
sikkerhed for, at samtlige medlemmer af det kommunistiske parti og fremtrædende sympatisører 
er registreret, af NATO anbefales, ”at sikkerhedsgodkendelser aldrig finder sted alene på grundlag 
af et kartotekstjek, men at der stedse foretages en baggrundsundersøgelse”. Se JM P.O -sag (Uden 
titel). 

hold, foretages for ansøgere til sikkerhedsmæssigt sensitive stillinger, kan genetab- 
lere noget af den præventive virkning, som registreringerne hidtil har haft.”> 


Udvalget konkluderede i slutningen af udtalelsen, at man stadig i 1968 måtte 
anse DKP som subversivt, hvorfor der efter udvalgets opfattelse fortsat påhvilede 
Danmark en forpligtelse til at registrere tilhængere af DKP, som kommunisterne 
i øvrigt blev det i Sverige og i samtlige andre NATO-lande på det tidspunkt. Der 
henvises et andet sted i udtalelsen til, at C-M(55)15(Final) og de tilhørende tillæg 
er indgået under den generelle NATO-traktat og ”må opfattes som folkeretligt 
bindende administrative aftaler” 

Det lykkedes imidlertid politikere og embedsmænd at finde en modus viven- 
di, som tog hensyn til både PET's bekymringer og de i offentligheden fremsatte 
krav om en begrænsning i PET's registreringer. Regeringen udsendte den 30. 
september 1968 en offentlig erklæring om, at PET ikke længere måtte foretage 
registreringer alene på grundlag af politiske oplysninger. I et fortroligt notat ud- 
arbejdet den 14. september 1968 tolkede Justitsministeriet med regeringens ac- 
cept imidlertid regeringserklæringen på en sådan måde, at det fortsat var muligt 
at foretage sikkerhedsundersøgelser på en ifølge PET forsvarlig måde. Notatet 
af 14. september 1968 blev retningsgivende for PET i den resterende del af den 
kolde krig. Det fulgte således af notatet, at man i forbindelse med sikkerheds- 
undersøgelser stadig ville kunne medtage og videregive politiske oplysninger, 
såfremt der ved undersøgelsen i øvrigt var fremkommet belastende oplysninger 
om den undersøgte person. Denne problematik er nærmere behandlet i Kom- 
missionens beretning, bind 3. 


37. ESU: Udtalelse fra embedsmandsudvalget for sikkerhedsspørgsmål vedrørende ophør af registre- 
ringer udelukkende på politisk grundlag, dateret den 28. maj 1968. 

38 Justitsminister Knud Thestrup oplyste efterfølgende rigsretsudvalget om, at PET ikke i de sikker- 
hedsundersøgelser, som på begæring foretoges for f.eks. Udenrigsministeriet og Forsvarsministe- 
riet, meddelte oplysninger, som var udelukket fra registrering i medfør af tillægget til instruksen 
(regeringserklæringen). Se Betænkning over forslag til folketingsbeslutning om rigsretstiltale mod 
justitsminister Knud Thestrup, afgivet den 2. april 1970, FT 1969-70, tillæg B. sp. 851-52. 

6.STATISTIK VEDRØRENDE 
SIKKERHEDSUNDERSØGELSER 


Der findes efter det oplyste ikke nogen samlet statistik over antallet af sikker- 
hedsundersøgelser foretaget af PET gennem tiderne.” For tiden før 1972 ses dog 
enkelte opgørelser foretaget af tjenesten i forbindelse med særlige forespørgsler. 
"Tallene nedenfor er udtryk for det samlede antal begæringer i de respektive to år: 


Tabel 1: Sikkerhedsgodkendelsessager 1966-67" 


REKVIRERENDE MYNDIGHED 1966 1967 
Forsvarets efterretningstjeneste 19.178 20.333 
Ministeriet for Grønland 2.582 1.847 
Civilforsvaret 846 1.305 
Udenrigsministeriet 502 661 
Andre styrelser og institutioner 969 830 
I alt 24.077 24.976 
Sager/Besvarelser forelagt for Wamberg-udvalget 66 45 
-…… pga. belastende politiske oplysninger 38 19 
-…… pga. ufordelagtige oplysninger om vandel 28 26 
Antal tilfælde, hvor udvalget har nægtet videregivelse af politisk 

belastende oplysninger 3 - 


39  Ien administrativ sag i PET's arkiv, findes dog nogle revisionsopgørelser over registreringer gene- 


relt, herunder også sikkerhedsundersøgelser, fra 1972 — 1989. 
40 PET, administrativ sag: Brev nr. 0446, dateret den 17. januar 1968. 


4 … Ibid.: Opgørelse over antallet af sikkerhedsundersøgelsessager til Justitsministeriet til brug for drøf- 


telser vedrørende begrænsning i antallet af sikkerhedsundersøgelser. Dateret 17. januar 1968. 

Til sammenligning modtog PET godt ti år senere, i 1979, knap 23.000 anmod- 
ninger, heraf havde 10 % været igennem en ”grundig undersøgelse” (baggrunds- 
undersøgelse). 99 af disse sager blev forelagt for Wamberg-udvalget.” Som det 
fremgår ovenfor, vedrører langt hovedparten af sikkerhedsundersøgelsessagerne 
Forsvaret, hvorfor PET da også forsøgte (tilsyneladende uden held) at få reduce- 
ret antallet af forespørgsler fra FE, bl.a. for at sænke svartiderne, som undertiden 
på grund af den store belastning kunne være meget lange. Navnlig var PET util- 
freds med det store antal af værnepligtige, som FE ønskede sikkerhedsunder- 
søgt. PET ønskede også at få begrænset antallet af forespørgsler fra ministeriet 
for Grønland.” 

For tiden efter 1972, viser en opgørelse fra PET af 28. april 1986 over registre- 
rede danske statsborgere følgende billede (hertil er tilføjet tilsvarende tal fra 1988 
fra en anden opgørelse): 


1972 1977 1980 1982 1984 1985 1988” 
Danske statsborgere 68.593 59.015 61.101 57.368 58.892 60.132 63.454 
i alt 
Heraf sikkerheds- 31.400 40.343 47.278 44.981 47.058 48.160 51.273 
undersøgelser 
Øvrige registrerede 37.193 18.672 13.823 12.387 11.834 11.972 12.181 


+ Tallet viser antallet af registrerede i de forskellige kategorier pr. 1/1 1989. 


Mens det samlede antal af registrerede har været fortsat stigende fra 1982, tegner 
sikkerhedsundersøgelserne sig for en større og større del af registreringerne. 


42. Ibid.: Vedr. perioden 1954-82. 

43. Ibid.: Opgørelse over antallet af sikkerhedsundersøgelsessager til Justitsministeriet til brug for drøf- 
telser vedrørende begrænsning i antallet af sikkerhedsundersøgelser, dateret 17. januar 1968. 

44 PET, administrativ sag: ”Registrerede danske statsborgere i PET”, 28. april 1986, samt ”Afdeling 1's 
oversigt for året 1988 vedrørende registreringer, revision, arbejdskartoteker, m.v”". 

7. SIKKERHEDSUNDERSØGELSER AF 
DANSKE BASEARBEJDERE TIL GRØNLAND 


Ud over de ”almindelige” sikkerhedsgodkendelser forestod PET fra september 
1952 også sikkerhedsundersøgelser af ansatte hos danske entreprenørfirmaer, 
som skulle udføre arbejde på de amerikanske baser på Grønland. 

De dansk-amerikanske forsvarsområder på Grønland blev etableret efter en 
overenskomst mellem Danmark og USA af 27. april 1951. Overenskomsten om- 
taler ikke direkte sikkerhedsundersøgelser og -godkendelser af danske statsbor- 
gere, der skal have adgang til forsvarsområderne, men fastslår i artikel 2 en ret 
for USA til at ”forbedre og i almindelighed indrette området til militært brug” 
og, i forlængelse heraf, ”træffe foranstaltninger til områdernes beskyttelse og in- 
dre sikkerhed”, hvilket er udlagt som tilstrækkelig hjemmel for de amerikanske 
myndigheder til at foretage eller forlange sikkerhedsundersøgelser af danske 
personer, der skal have adgang til baseområderne.% 

Ud over undersøgelser af personer tilknyttet Ministeriet for Grønland, der 
skulle godkendes til indsigt i klassificerede oplysninger eller virke i Grønland, 
foretog PET fra september 1952 sikkerhedsundersøgelser af base-arbejdere (dvs. 
personer, der skulle beskæftiges ved anlægs- og vedligeholdelsesarbejder på el- 
ler ved driften af de amerikanske baser) på Grønlandsministeriets foranledning. 
Disse sikkerhedsundersøgelser var en betingelse for den amerikanske accept op- 
nået af daværende udenrigsminister H.C. Hansen af, at man fortrinsvis ville be- 
nytte danske arbejdere i Grønland. Undersøgelserne vedrørte de ansatte hos seks 
store danske entreprenørvirksomheder, der var gået sammen i et samarbejde om 
alle entreprenøropgaver ved de amerikanske baser og dannede et konsortium 
under navnet ”DAC” (Danish Arctic Constructors). Da PET som statens sikker- 
hedstjeneste ikke kunne foretage sikkerhedsundersøgelser for et privat firma, gik 


45. JM, P.O.-sag: Vedr.: De Danmark påhvilende internationale forpligtelser til at foretage sikkerheds- 


undersøgelser, signeret ”Arne Nielsen, Politiinspektør”, den 8. februar 1968. 

alle forespørgsler til PET om basearbejdere ansatte ved DAC gennem det danske 
Grønlandsministerium. 

Standardprocedurerne for ansættelse af danske arbejdere var angivet i 1AF 
Regulation No. 205-2, ”Security practices governing employment of Danish na- 
tionals in Greenland defense areas”? som var udarbejdet af det amerikanske 
luftvåben. Heraf fremgår bl.a., at man opererede med to screeningtyper, ”me- 
dium screening” for ansættelse i ikke-sensitive stillinger og ”final screening” for 
ansættelse i sensitive stillinger. Sensitive stillinger blev defineret som stillinger, 
hvor den pågældende ville være beskæftiget på eller inden for et ”sensitive com- 
plex”, dvs. et område med en eller flere bygninger eller anlæg, hvortil adgangen 
var begrænset (restricted)” eller kontrolleret.” Det blev samtidig specificeret i 
procedurerne, at danske basearbejdere under ingen omstændigheder ville få ad- 
gang til ”restricted” eller kontrollerede områder uden eskorte. En ”non-sensitive 
position” blev defineret som beskæftigelse inden for amerikansk forsvarsområ- 
de, som dog ikke indebar ansættelse på eller i et ”sensitive complex”? 

Ved ansættelse af danske basearbejdere sendte den amerikanske ”hiring 
agent” en anmodning til Grønlandsministeriet om en ”medium” eller ”final” 
screening af vedkommende kandidat afhængig af, hvor vedkommende skulle 
udføre sine funktioner. Man påregnede en sagsbehandlingstid på tre uger for 
”medium screening” og seks uger for ”final screening”. Godkendelserne blev be- 
nævnt henholdsvis ”medium assurance” (poster i ikke-sensitive områder) og ”fi- 
nal assurance” (poster i sensitive områder). Screeningen skulle som hovedregel 
være gennemført, før den pågældende rejste til Grønland, men ”security prac- 
tices” indeholder endvidere bestemmelser om, i hvilket omfang man alligevel 
kunne beskæftige personer, der ventede på eller ikke kunne opnå en ”final assu- 
rance”, Man kunne også blive opgraderet under ansættelsen, hvis denne ændrede 
karakter, så en person godkendt til arbejde i ikke-sensitive områder fremover fik 
behov for at kunne udføre arbejde i sensitive områder. I så fald spurgte USAF 


46. Ibid.: Vedlagt notits af 8. februar 1968 af Arne Nielsen om ”De Danmark påhvilende internationale 
forpligtelser til at foretage sikkerhedsundersøgelser”. Den foreliggende udgave af ”Security practi- 
ces” er fra 13. januar 1967. 

47. Dvs. militær zone under amerikansk jurisdiktion, som indeholder ”aerospace operational resour- 
ces” og hvortil adgang krævede særlig tilladelse. 

48. Dvs. lokalitet på land eller vand, bygning, rum mv., hvor adgangen til skulle kontrolleres af hensyn 
til beskyttelse af amerikanske interesser. 

49 Dvs. et område bestående af bygninger eller andre faciliteter med et eller flere ”restricted” eller 
”controlled” areas. 

igen Grønlandsministeriet om at sikkerhedsgodkende vedkommende til arbejde 
i sensitivt område. 

Virkeligheden var dog en noget anden, end betingelserne stipuleret i den 
ovenfor nævnte ”Security practices” må give indtryk af. Ud fra de dokumen- 
ter, som Kommissionen har gennemgået, får man det indtryk, at tjenesten i det 
mindste i begyndelsen var utilfreds med samarbejdet. Ofte modtog PET først 
anmodningen om sikkerhedstjek umiddelbart før eller flere måneder efter, at 
den pågældende var afrejst til Grønland, hvilket efter PET's opfattelse gjorde sik- 
kerhedsundersøgelserne formålsløse. Som følge heraf ophørte PET fra somme- 
ren 1954 med at foretage grundige undersøgelser af DAC's udsendte medarbej- 
dere og foretog i en periode udelukkende søgninger i deres egen registratur. Det 
fremgår imidlertid ikke af materialet, der hovedsageligt vedrører perioden indtil 
1960 (da materialet herefter for en stor del er makuleret), hvornår man vendte 
tilbage til at foretage mere dybdegående undersøgelser, eller om man fik løst 
problemerne med mistroen til Grønlandsministeriet eller de alt for korte svar- 
frister. For en nærmere redegørelse for PET's virksomhed i relation til Grønland, 
henvises der i øvrigt til beretningens bind 14. 

8. ANDRE UNDERSØGELSER 


Ministerudnævnelser 


Ud over det formelle system med sikkerhedsundersøgelser af offentligt ansatte 
m.fl., der skulle have adgang til NATO-klassificeret materiale, foretager PET 
også mere ”uformelle” undersøgelser efter begæring. Siden 1960'erne er poten- 
tielle ministeremner således blevet tjekket hos bl.a. PET på Statsministeriets 
foranledning.” Statsministeriets departementschef lader forespørgslerne om et 
sikkerhedstjek af ministerkandidater gå gennem Justitsministeriet, der videre- 
ekspederer henvendelsen til PET's chef. Undersøgelsen er en fast rutine, som alle 
ministerkandidater udsættes for, og som foregår ret uformelt via telefon og uden, 
at de pågældende skal udfylde et undersøgelsesskema eller andet, som tilfældet 
er for de embedsmænd, der skal sikkerhedsgodkendes. Undersøgelsen består 
sædvanligvis kun i et registertjek, dvs. ministerkandidaterne slås op i PET's regi- 
stre og Kriminalregisteret. 


Sikkerhedstjek af organisationers personale: 
PET og Dansk Flygtningehjælp 


Også andre end offentlige styrelser har gennem tiden draget nytte af PET's re- 
gistre i forbindelse med sikkerhedsundersøgelser af medarbejdere. En række 
dokumenter i PET's sag om Dansk Flygtningehjælp vidner således om et vist 
samarbejde mellem PET og Flygtningehjælpen. Dette samarbejde omhandlede 


50. RB: Ole Stig Andersen, 24. oktober 2000; Jørn Bro, 27. november 2000; Anker Jørgensen, 17. januar 
2001; Erik Ninn-Hansen, 26. januar 2001 samt Henning Fode, 24. april 2001. Se også Kommissio- 
nens beretning, bind 7. 

sikkerhedsundersøgelser og foregik primært på baggrund af henvendelse til PET 
fra Dansk Flygtningehjælps daværende generalsekretær, Arne Piel Christensen.” 
De to parter indgik i september 1972 en aftale der indebar, at Flygtningehjælpen 
kunne anmode PET om at få ”søgt på personer”, der søgte ansættelse i organisati- 
onen, for at forebygge fremmede tjenesters infiltration af Flygtningehjælpen. PET 
ville foretage søgninger i egne registre, samt indstille til Wamberg-udvalget, at 
der blev videregivet oplysninger til Dansk Flygtningehjælp, når det ud fra sikker- 
hedsmæssige betragtninger skønnedes fornødent.” I november 1972 fremsendte 
generalsekretæren en liste med navnene på 172 personer, der var ansat i Dansk 
Flygtningehjælp. PET kunne oplyse, at de 32 var ”kendt; men at der ikke forelå 
nogen sikkerhedsbelastende omstændigheder. En del af medarbejderne var tolke, 
der var født i østeuropæiske lande, og som stadig havde relationer i disse lande. 

Kort tid efter opstod der en faglig konflikt mellem sproglærerne ved Flygt- 
ningehjælpens sprogskole i Århus og Dansk Flygtningehjælps ledelse. Tre 
sproglærere blev i december 1972 fyret fra sprogskolen, den ene angiveligt uden 
begrundelse og de to andre for at have rejst i østlande. Sagen medførte en del 
presseomtale i januar 1973 og sympatistrejker blandt ansatte på andre sprogsko- 
ler, men ledelsen holdt fast, og de tre forblev afskediget. Kort tid efter anmodede 
Flygtningehjælpens generalsekretær om at få foretaget undersøgelse af den ene 
af de tre afskedigede. PET kortlagde personens mange besøg i og kontakter til 
Polen og Tjekkoslovakiet, men da aftalen mellem Flygtningehjælpen og PET 
kun vedrørte personer, der søgte ansættelse, kunne oplysningerne ikke videregi- 
ves til Dansk Flygtningehjælp. Hele sagen medførte, at samarbejdet mellem de to 
parter blev sat i bero for en årrække.5+ 


51 PET, emnesag: Kontakten blev etableret, da generalsekretæren i juni 1971 blev kontaktet af en at- 
taché fra den sovjetiske ambassade, da denne gerne ville have en samtale om ”hjælp til flygtninge i 
Pakistan”. Generalsekretæren kontaktede herefter PET for at fortælle om mødet og nævnte, at man 
ikke tidligere havde modtaget henvendelser fra den sovjetiske ambassade. 

52. Ibid.: Vedr. Medarbejdere hos Dansk Flygtningehjælp 25. august, 29. september, 29. november 1972 
og 8. februar 1973. Undersøgelserne var således underlagt det samme kontrolsystem som de offent- 
lige sikkerhedsundersøgelser. 

53 … Ibid.: Notitser og lister vedr. medarbejdere i Dansk Flygtningehjælp, sept. — november 1972. 

54. Ibid.: Notitser og avisudklip vedr. afskedigede lærere, januar 1973 (26/73). I notitsen er det anført, 
at ”[s]agen har været forelagt pi. med henblik på forelæggelse for ”Wamberg-udvalget, men pi. 
har resolveret, at sagen ikke kan forelægges [Wamberg-udvalget, må man formode], idet Dansk 
Flygtningehjælp ifølge den indgåede aftale, kun kan få oplysninger om personer, der søger ind i 
Flygtningehjælpen. Generalsekretær Piel Christensen er underrettet i overensstemmelse hermed?” 

I maj 1983 blev der taget nye initiativer til et samarbejde mellem PET og 
Dansk Flygtningehjælp. Flygtningehjælpens generalsekretær — det var stadig 
den samme — udtrykte visse forbehold med henvisning til episoden med de fy- 
rede lærere nogle år tidligere. Det er i den forbindelse bemærkelsesværdigt, at 
generalsekretæren ved denne lejlighed refererede, at afskedigelsen var sket på 
grund af oplysninger fra PET, hvilket der ikke findes skriftlig dokumentation 
for i den bevarede sag. På den anden side var praksis i den oprindelige aftale, 
at generalsekretæren fik forelagt PET's oplysninger om kommende ansatte i 
Flygtningehjælpen mundtligt på et møde i PET's lokaler. Generalsekretær Piel 
Christensen kan derfor godt have fået oplysninger om de pågældende lærere fra 
PET, uden at der findes noget på skrift om det. Den nye aftale i 1983 omhandlede 
beskyttelse af en flygtning, og der blev aftalt et møde mellem generalsekretæren 
og en medarbejder fra tjenesten.5 

Fra 1985 foreligger lister over ansatte ved Flygtningehjælpens centre, som 
PET undersøgte, men året efter ophørte PET's bistand til Flygtningehjælpen. I 
1986 oplyste PET's chef på et møde i Wamberg-udvalget, at Justitsministeriet 
havde tilsluttet sig, at ”private organisationer” som Dansk Flygtningehjælp (og 
Dansk Røde Kors) ikke kunne få bistand fra PET i forbindelse med ansættelse i 
organisationerne. Det er uvist, hvad årsagen til dette var. 

Selvom samarbejdet med Dansk Flygtningehjælp og Dansk Røde Kors umid- 
delbart kunne se ud til at harmonere dårligt med det tidligere anførte syns- 
punkt om, at PET som statslig institution ikke (direkte) kunne yde bistand til 
private (se ovenfor afsnit om Grønland), er der dog en væsentlig forskel mellem 
de nævnte to organisationer og andre private virksomheder og organisationer: 
Dansk Flygtningehjælp og Dansk Røde Kors udfører således nogle opgaver for 
staten, der i visse henseender gør, at de betragtes som ”quasi-statslige” (Dansk 
Røde Kors forestår f.eks. driften af størstedelen af landets asylcentre efter over- 
enskomst med staten), om end begge lægger afgørende vægt på deres neutralitet 
og uafhængighed af staten. 


55. Ibid., Notits, 6. maj 1983. 


Mindretalsudtalelse og juridiske notater 


303 


SIKKERHEDSUNDERSØGELSER I PET 


304  Mindretalsudtalelse og juridiske notater 


KAPITEL 6. AGENTS PROVOCATEURS 


INDHOLDSFORTEGNELSE: 


ÅAGENTS PROVOCATEURS urinere es el Elen ted ender ten fr 
1... AFGRÆNSNING I FORHOLD TIL 

MEDDELERE OG INFILTRANTER arne enes 
2. BEGREBET ”AGENT PROVOCATEUPR” I TEORI 

OG RETSPRAKSIS osse gense rdr s5Ee 
2:1- Derrjuridiske tri 444 sorger rn ener 

55 Aents provocateursi retspraksis sr engel rr 
3. STRAFFERETSPLEJEUDVALGETS OVERVEJELSER OM 

4. LOV OM ANVENDELSE AF AGENTER 4 46440434998499994518440035595445504157005 440400 
5. UNDTAGELSEN AF PET'S EFTERFORSKNING 

I LOVGIVNINGEN OM ANVENDELSE AF AGENTER Guss 
6. PET'S RETNINGSLINJER FOR ANVENDELSE 

AF MEDDELERE OG AGENTER rarere esse 
7. JUSTITSMINISTERIETS OVERVEJELSER OM 

AF AGENTER FOR PET'S ARBEJDE 444433 
8. PET'S BEMÆRKNINGER TIL 

STRAFFERETSPLEJEUDVALGETS BETÆNKNING ssssccesseseseeeesrressreessee 

En "agent provocateur” er en person, der fremkalder en lovovertrædelse hos en 
anden (gernings- eller hovedmanden) med det formål at få sidstnævnte afslø- 
ret og straffet." Begrebet omfatter både polititjenestemænd og civile personer. 
Agents provocateurs optrådte blandt andet herhjemme under enevælden og spil- 
lede en vis rolle under det førkonstitutionelle monarkis politiske disciplinering. 
Af de mere kendte eksempler i historien gengives i John Peter Andersens bog: 
”Agent provocateur — et etisk og juridisk problem” fra 1986 sagen om dr.phil. 


Jacob Jacobsen Dampe.7 


Dr. Dampe dannede omkring 1820 ”Jernringsforeningen”, som havde til formål at 
virke for indførelsen af en fri forfatning. Da foreningens medlemsskare voksede, 
blev Københavns politidirektør angiveligt urolig over sammenslutningen og dens 
mulige statsfjendtlige ideer. Det viste sig imidlertid vanskeligt at få præcise efter- 
retninger om foreningens virke udefra, hvorfor politidirektøren hvervede en vis 
kaptajn Top, der var blevet fyret fra hæren. Han skulle infiltrere foreningen og 
skaffe klare beviser mod dr. Dampe for anslag mod statens sikkerhed. Til gengæld 
blev han stillet i udsigt, at han ville blive genindsat i hæren og få en kontant beløn- 
ning, hvis han kunne løse opgaven på tilfredsstillende vis. 

Kaptajn Top blev venner med dr. Dampe og hjalp ham med at udarbejde vedtægter 
og proklamationer for foreningen med et indhold, der kun kunne opfattes som 
statsfjendtligt af datidens enevælde. Top lod proklamationerne gå videre til myn- 
dighederne, hvorefter politiet på et møde, hvor proklamationerne skulle forelæg- 
ges for foreningens medlemmer, slog til og arresterede Dampe. I 1821 blev Dampe 


Ifølge Stephan Hurwitz er en agent provocateur en person, ”der anstifter til strafbare handlinger for, 
efter at disse er begået, at udlevere gerningsmændene til politiet”, Stephan Hurwitz, Den Danske 
Strafferetspleje, 3. udg. (GAD, 1959), s. 269. Daværende byretsdommer H. Kallehauge definerer en 
agent provocateur som ”en person, der provokerer, det vil sige frembringer og derved anstifter en 
forbrydelse med det formål at få gerningsmanden afsløret og straffet”, H. Kallehauge, Agent Provo- 
cateur — En efterforskningsmetode, U 1976 B.1. 
John Peter Andersen, Agent Provocateur — et etisk og juridisk problem (Aarhus Universitetsforlag, 
1986), s. 7. 

dømt til døden for sin statsfjendtlige virksomhed, men dommen blev senere æn- 
dret af kongen til livsvarigt fængsel under streng bevogtning. Dr. Dampe tilbragte 
herefter 20 år i fængsel, det meste af tiden på Christiansø, inden han blev benådet 
i1841 af tronfølgeren Frederik d. 7., der som bekendt havde et lidt andet syn på frie 
forfatninger og enevældens fortsatte berettigelse. 


Politiets anvendelse af agents provocateurs var indtil 1986 ulovbestemt. Normalt 
har politiet kun anvendt agents provocateurs i sager, hvor der var mistanke om 
meget alvorlig kriminalitet. I praksis har debatten navnlig været rejst i narko- 
sager, da metoden i hvert fald i 1970-1980'erne spillede en væsentlig rolle i ef- 
terforskningen af narkotikakriminalitet. Agents provocateurs var dog angiveligt 
også blevet anvendt i andre sammenhænge, men med større tilbageholdenhed. 

I 1984 afgav Strafferetsplejeudvalget en betænkning om politiets indgreb i 
meddelelseshemmeligheden og anvendelse af agenter. På baggrund af udvalgets 
arbejde vedtog Folketinget i 1986 en ændring af retsplejeloven, hvorved der blev 
indføjet en række bestemmelser om politiets anvendelse af agenter. Efterforsk- 
ningen af overtrædelser af straffelovens kapitel 12 og 13 blev dog udtrykkeligt 
undtaget fra reglernes anvendelsesområde; med andre ord er PET'S virksomhed 
ikke underlagt retsplejelovens regler om agentvirksomhed, og PET's anvendelse af 
agents provocateurs er fortsat ikke direkte lovreguleret. 

Alligevel kan det være nyttigt at kaste et blik på diskussionen om anvendelse 
af agenter i den juridiske teori og retspraksis før vedtagelsen af loven om an- 
vendelse af agenter i 1986, ligesom en gennemgang af lovens principper også er 
fundet hensigtsmæssig, idet det ikke kan udelukkes, at nogle af disse principper 
må antages også at gælde for PET's anvendelse af agenter. For selvom PET's an- 
vendelse af agenter fortsat er uden udtrykkelig regulering og har været det i hele 
den periode, som Kommissionen undersøger, er det ikke ensbetydende med, at 
adgangen hertil er ubegrænset. Således fastslog Strafferetsplejeudvalget i sin be- 
tænkning om bl.a. politiets anvendelse af agenter, at den foreslåede begrænsning 
af reglernes anvendelsesområde ikke var ensbetydende med, ”at politiets benyt- 
telse af agenter som led i efterforskningen af overtrædelser af straffelovens kapi- 


3 … Strafferetsplejeudvalgets betænkning nr. 1023 af 4. oktober 1984 om politiets indgreb i meddelel- 
seshemmeligheden og politiets anvendelse af agenter, herefter bet. 1023/84. Udvalget blev nedsat 
den 16. januar 1968 af justitsministeren for at gennemgå og komme med forslag til revision af de 
dele af retsplejeloven, der havde med politiets efterforskning at gøre. 

tel 12 og 13 (..) vil kunne ske uden nogen form for begrænsning og regulering”.+ 

Det følgende afsnit 1 vil kort afgrænse begrebet agent provocateur over for 
meddelere og infiltranter. Herefter redegøres der i afsnit 2 for begrebet ”agent 
provocateur” som det forstås i den juridiske teori og i praksis før vedtagelsen 
af loven om anvendelse af agenter i 1986. Dernæst gennemgås forarbejderne til 
loven kort i afsnit 3, herunder Strafferetsplejeudvalgets fastlæggelse af begrebets 
terminologi, hvorefter der i afsnit 4 redegøres for lovens vigtigste principper. 
Afsnit 5 indeholder en gennemgang af baggrunden for undtagelsen i loven af 
PET's efterforskning, og i afsnit 6 skildres PET's retningslinjer for anvendelse 
af meddelere og agenter. Afsnit 7 gengiver Justitsministeriets overvejelser om 
konsekvenserne af loven om anvendelse af agenter for PET's arbejde, og afsnit 8 
redegør for PET's kommentarer til og forsøg på at påvirke Strafferetsplejeudval- 
gets betænkning. Udredningen afsluttes med en sammenfatning i afsnit 9. 


4. Bet. 1023/84, S. 154. 

1. AFGRÆNSNING I FORHOLD 
TIL MEDDELERE OG INFILTRANTER 


I PET's begrebsverden opereres der med en række betegnelser for forskellige 
udenforstående, civile aktører, der bistår PET, men står uden for tjenestens hie- 


”» » 


; agenter” og ”pro- 


» 2%». 


rarki. Der tales f.eks. om ”meddelere” ”kilder”, ”infiltranter 
vokatører, uden at der altid skelnes konsekvent mellem de forskellige begreber. 
En agent provocateur adskiller sig fra en meddeler ved, at agenten selv spiller en 
aktiv rolle i det kriminelle handlingsforløb.; Agenten griber ind i de begivenhe- 
der, som udgør en eventuel senere straffesags grundlag og medvirker til det, som 
jurister ville kalde ”at realisere selve gerningsindholdet” (med andre ord foretage 
den strafbare handling), idet han på skrømt angiver at være interesseret i, at en 
forbrydelse realiseres.f 

En meddeler — i PET oftest betegnet som ”kilde” eller ”kontakt” - er til forskel 
herfra en person, der blot videregiver oplysninger om kriminelle forhold — det 
være sig om påtænkte eller om allerede iværksatte forbrydelser — som han ikke 
selv har nogen del i, samt naturligvis andre oplysninger, som politiet, herun- 
der PET, måtte være interesseret i. En meddeler vil til forskel fra en anmelder 
(som mere tilfældigt overværer en forbrydelse eller får kendskab til et forsøg 
på eller planlægning af en forbrydelse) ofte være en fast kontakt i eller tæt ved 
et kriminelt eller i øvrigt efterforskningsværdigt miljø, som en eller flere politi- 
tjenestemænd benytter regelmæssigt for at få oplysninger om andre personers 
kriminalitet mv. PET definerer en meddeler/kilde som 


5. Hans Gammeltoft-Hansen, Om afgrænsningen af ”straffeprocessuelle tvangsindgreb”, U 1979 B.1, s. 15. 
6  H. Kallehauge, Agent Provocateur — En efterforskningsmetode, U. 1976 B.1. 

”….en person, som er placeret i et område af efterretningsmæssig (læs: sikkerheds- 
mæssig) interesse for PET, og som fra dette område er i stand til at videregive 
oplysninger til os”7 


PET forsyner sine meddelere eller kilder med et eller flere dæknavne, som an- 
vendes som reference i rapporter mv. Meddelere anvendes ikke kun af PET, men 
også af det almindelige politi. Der er i teorien almindelig enighed om, at med- 
delervirksomhed ikke kræver nogen særskilt regulering, da den ikke antages at 
bryde med nogen lovgivning og altså i sig selv er helt lovlig.” Noget andet er 
hvorvidt meddeleren under sin indsamling af oplysninger benytter sig af ulov- 
lige metoder, f.eks. brud på meddelelseshemmeligheden, og om dette i givet fald 
sker på opfordring af eller dog med stiltiende accept af politiet.” 

En yderligere afgrænsning foretages i teorien i forhold til infiltranter (af PET 
benævnt ”penetranter” se nedenfor). Hvor en agent provocateur typisk vil fore- 
ligge i relation til et afgrænset begivenhedsforløb, ofte af lejlighedsbetonet ka- 
rakter, vil infiltration indebære en mere systematisk indtrængen i en formodet 
kriminel organisation. Begrebet infiltration kan ifølge Hans Gammeltoft-Han- 
sen rumme både meddelervirksomhed og en (afsluttende) agent provocateur- 
adfærd.” 

I praksis vil det ikke altid være nemt at skelne meddeleren fra agent provoca- 
teuren, da en meddelers rene observations- og rapporteringsopgaver kan fore- 
tage et skift til en mere aktiv rolle. F.eks. kan meddeleren af den gruppe, som han 
observerer, blive opfordret til at deltage i nogle af gruppens ulovlige aktiviteter 
og føle, at han ikke kan undslå sig uden at miste sit dække. Opfordringen til ien 
konkret sammenhæng at indtage en mere aktiv rolle kan også tænkes at kom- 
me fra politiet, der f.eks. kan bede vedkommende deltage i et møde, hvor han 
skal introducere en politibetjent under dække i det overvågede miljø. Endvidere 
kompliceres billedet af, at både meddeler- og agentrollen kan indgå i infiltran- 
tens virksomhed, hvis de udspiller sig over en længere periode. 


7 PET, administrativ sag: ”Den lille grønne” s. 37. 

8. John Peter Andersen, Agent Provocateur, s. 93. 

9. Denne problematik er nærmere behandlet i kapitlet om indgreb i meddelelseshemmeligheden i 
dette bind. 

10. H. Gammeltoft-Hansen, Straffeprocessuelle tvangsindgreb — retspolitiske studier (Juristforbundets 
forlag, 1981), s. 67. 

2. BEGREBET ”AGENT PROVOCATEUR” 
I TEORI OG RETSPRAKSIS 


Begrebet ”agent provocateur” synes i almindelig sprogbrug særligt at sigte til den 
provokation, hvor en person af agenten lokkes til at begå en forbryderisk ger- 
ning. I den juridiske sprogbrug anvendes begrebet rent beskrivende og henviser 
blot til det forhold, at forbrydelsen er blevet fremkaldt af agenten, uden nogen 
indbygget værdidom om, hvorvidt dette var berettiget eller ej.” 

Indtil 1986 fandtes der som nævnt ovenfor ikke bestemmelser i lovgivningen 
eller i generelle administrative forskrifter om politiets anvendelse af agenter som 
led i efterforskningen af lovovertrædelser.” Der fandtes dog internt opstillede 
retningslinjer inden for de enkelte politikredse, men der var ingen centralt udar- 
bejdede bestemmelser, der gjaldt for politiet generelt. 

Størstedelen af politiets agentaktioner blev i hvert fald før vedtagelsen af lo- 
ven om anvendelse af agenter udført i Københavns politis regi. " Ifølge Køben- 
havns politis retningslinjer for anvendelse af agenter blev sådanne stort set kun 
anvendt i narkosager, og da i ret begrænset omfang. Politiet skønnede således 
på forespørgsel af Strafferetsplejeudvalget, at man i årene 1975-1985 kun havde 
anvendt agents provocateurs i 10-15 aktioner. Det klare udgangspunkt efter ret- 
ningslinjerne var allerede dengang, at agenten ikke måtte provokere til en hand- 
ling, som ellers ikke ville være blevet begået. Den typiske anvendelse i narkosager 
har været, at en polititjenestemand har optrådt som aftager af et parti narkotika i 
tilfælde, hvor det er anset som sikkert, at dette ville blive overdraget. Afgørelsen 
om anvendelse af agent provocateur blev truffet på ledelsesplan, dvs. politidirek- 
tøren eller en vicepolitidirektør. En agent provocateur-aktion blev kun iværksat, 


1 … John Peter Andersen, Agent Provocateur, 5. 7. 
12 Bet. 1023/84, s. 129. 

13 Ibid. 

14. Ibid., s. 136 ff. 

når der var tale om en betydelig mængde stof (hhv. 250 g for heroin og 25 kg. 
hash), og sædvanlig efterforskning efter almindelig erfaring i øvrigt skønnedes at 
ville være forgæves. PET havde egne retningslinjer om anvendelse af kilder mv., 
se nedenfor i afsnit 6. 


2.1. Den juridiske teori 


Begrebet ”agent provocateur” er kun sporadisk behandlet i den ældre teori. Som 
eksempel kan bl.a. nævnes C. Torp, der karakteriserer forholdet som ”højst 
umoralsk” og ”sjælemord”, og i øvrigt koncentrerer sin analyse af fænomenet 
til spørgsmålet om, hvorvidt en agent kan straffes.5 Stephan Hurwitz anfører, 
at det ikke kan anses som en tilladelig politimæssig metode at benytte agent til 
fremkaldelse af en forbrydelse, heller ikke ved bekæmpelsen af politisk kriminali- 
tet.” Den ældre teori synes i det hele taget at være kategorisk afvisende over for 
politiets anvendelse af agents provocateurs.” 

Omkring 1976 skete der imidlertid en opblødning i opfattelsen af det tilla- 
delige i at anvende agents provocateurs. Gomard skriver ganske vist i ”Studier i 
Den danske Straffeproces”, at det ”for dansk ret (...) vist nok indtil videre [må] 
fastholdes, at politiet ikke må fremkalde den forbrydelse, for hvilken tiltale se- 
nere rejses;”? 

Han tilføjer dog, at 


”…det kan efter omstændighederne være nødvendigt for politiets arbejde, at den, 
som efter aftale med politiets ledelse søger optagelse i kriminelle kredse for at af- 
sløre disses strafbare handlinger, selv deltager i mindre alvorlige lovovertrædelser 
for at vække disse kredses tillid, men det må ske på en sådan måde, at det ikke med 
rimelighed kan hævdes, at den forbrydelse som en tiltale omfatter, ikke ville være ble- 
vet begået uden politiets tilskyndelse dertil (fremhævet her). Brug af agent provoca- 
teur er ikke uden videre berettiget, fordi den, der optræder som agent provocateur, 


15. Carl Torp, Den danske Strafferets Almindelige del (1905), bd. 1-2, s. 628-30, som citeret i Bet. 1023/84, 
S. 129. 

16 Stephan Hurwitz, Den danske Kriminalret, Alm. del, 4. udg. (G.E.C. Gad, 1971), s. 357 f., citeret i Bet. 
1023/84, S. 130. 

17. For yderligere henvisninger, se John Peter Andersen, Agent provocateur, s. 13-16 og Kallehauge i U 
1976 B. 2. 

18  Gomard, Studier i Den danske Straffeproces (Juristforbundets forlag, 1976), s. 205, citeret i Bet. 
1023/84, S. 130-31. 

har til hensigt at hindre forbrydelsen, inden den fuldbyrdes, således at han straf- 
feretligt ikke har forsæt til dens udførelse, men politiet må dog ud fra nødretslig- 
nende betragtninger for at afværge en alvorlig forbrydelse, f.eks. et terroristdrab, 
kunne lade en person på skrømt foregive, at han vil deltage i forbrydelsen, måske 
ved fremskaffelse af et våben. En videregående anvendelse af agent provocateur må 
kræve lovændringer” 


Gomard åbner altså for en forsigtig mulighed for anvendelse af agent provo- 
cateur ud fra nødretslignende betragtninger for at afværge en alvorlig forbry- 
delse, men mener i øvrigt, at en videre brug bør lovreguleres. Gomard rører i 
sin fremstilling i øvrigt ved et meget væsentligt spørgsmål i hele agent provo- 
cateur-problematikken, nemlig at en altafgørende forudsætning for metodens 
eventuelle lovlighed eller tilladelighed må være, at en agent ikke må fremkalde 
en forbrydelse, som ellers ikke ville være begået. Det er ikke politiets opgave at 
friste til forbrydelser. Denne afgrænsning er siden gentaget igen og igen både i 
den juridiske teori og under behandlingen af det lovforslag i 1985-86, som senere 
skulle blive til lov om politiets anvendelse af agenter. 

Gomards fremstilling af straffeprocessen fra 1976 kom på et tidspunkt, hvor 
spørgsmålet om politiets arbejdsmetoder, herunder anvendelsen af agents provo- 
cateurs, var blevet aktualiseret som følge af den stigende narkokriminalitet, og 
der var en del debat herom både i offentligheden og den juridiske litteratur.” 
Debatten skulle på længere sigt udmønte sig i en lovregulering af politiets an- 
vendelse af agenter, der i høj grad synes influeret af den afgrænsning af begrebet, 
som teorien havde foretaget forinden (se nærmere nedenfor). 

I årene 1976-1988 udspillede der sig i den juridiske teori en livlig polemik om 
grænserne for tilladelig agentvirksomhed, navnlig i en række artikler i Ugeskrift 
for Retsvæsen. Her søgte forskellige aktører (en byretsdommer, en politiadvo- 
kat, nogle forsvarsadvokater og en juridisk professor) at fastlægge en brugbar 
terminologi og nogle teoretiske afgrænsninger for agentvirksomheden og dens 


19. Denne baggrund angives i bet. 1023/84 som forklaring på den forsigtige åbning og distancering 
til bl.a. Torps og Hurwitz" mere kategoriske afvisninger af metoden, hvor politiets behov for at 
anvende utraditionelle efterforskningsskridt afvejes i forhold til de risici, de kan medføre. Med 
hensyn til debatten i den juridiske teori henvises bl.a. til H. Kallehauge, Agent Provocateur, som 
startede debatten, der fortsatte i de følgende år i en polemik mellem daværende byretsdommer 
H. Kallehauge, politiadvokat V. Nissen, advokat A. Rothenborg og professor Hans Gammeltoft- 
Hansen. Der henvises i øvrigt til litteraturlisten. 

behandling i retten ud fra deres respektive professionelle perspektiver.” Debat- 
ten blev indledt af daværende byretsdommer H. Kallehauge, som erklærede, at 
da brug af agenter ikke var forbudt, måtte politiet allerede af denne grund have 
lov til at anvende dette efterforskningsmiddel.” Hvis agenten kunne sikre, at ho- 
vedmanden blev pågrebet, før forbrydelsen blev fuldbyrdet, ville agenten selv 
være straffri. Problemet var imidlertid ifølge Kallehauge, at agenten ofte ville 
være nødt til at begå småforbrydelser for at gøre sig fortjent til gruppens tillid. 
Spørgsmålet var derfor, hvordan man håndterede dette dilemma, da forhåndsaf- 
kald på tiltalerejsning ifølge forfatteren var ulovlig og i strid med praksis. 

Vagn Greve argumenterede bl.a. i en over for metoden meget kritisk artikel 
i ”Tidsskrift for Dansk Politi” fra 1976 for, at infiltration og provokation kun 
måtte anvendes i ”de aller alvorligste sager” at de først måtte bruges, når der var 
gennemført regler derom, og at de kun måtte bruges under domstolskontrol.” 
Han accepterede dog samtidig, at provokatører og infiltranter måtte anvendes i 
efterforskningen af statsforbrydelser: 


”Ud fra en realistisk kriminalpolitisk vurdering kommer man ikke uden om at ac- 
ceptere, at infiltration kan finde sted, når statens sikkerhed er i fare”” 


og tilbageviste dermed udtrykkeligt Stephan Hurwitz ovenfor omtalte katego- 
riske afvisning af metodens anvendelse selv ved bekæmpelsen af politisk krimi- 
nalitet. 


20 De forskellige debattørers professionelle baggrund træder meget tydeligt frem i deres respektive 
”partsindlæg”. Nissen (anklagemyndigheden) argumenterer således for en godkendelse af agent- 
virksomhed og appellerer til forståelsen for behovet, ikke mindst for at holde agenterne fra vid- 
neskranken, mens Kallehauge (dommer) udtrykker sin bekymring over, at det ofte lykkes ankla- 
gemyndigheden at forhindre, at agenterne føres som vidner ved retssager, og i øvrigt advarer mod 
brugen af civile som agenter. Endelig henviser advokatstanden v/E. Rasmussen og Rothenborg til 
de retssikkerhedsmæssige problemer for klienterne, ikke mindst som følge af, at forsvarerne nor- 
malt ikke fik tilladelse til at føre agenterne som vidner, og at en overskridelse af politiets beføjelser 
vedrørende anvendelse af agenter ikke automatisk fik nogen virkning for de tiltalte i form af straf- 
nedsættelse eller -bortfald. 

21  H. Kallehauge, Agent Provocateur, s. 5. 

22. Vagn Greve, Infiltration og andre utraditionelle efterforskningsmetoder”, Tidsskrift for Dansk Po- 
liti, 1976, s. 43 ff. 

23  Ibid., s. 44. 

2.2. Agents provocateurs i retspraksis 


Spørgsmålet om anvendelsen af agents provocateurs blev sideløbende med den 
teoretiske diskurs behandlet i retspraksis, navnlig i en række domme afsagt i 
slutningen af 70'erne og begyndelsen af 80'erne, der alle vedrørte narkotikakri- 
minalitet.>+ Strafferetsplejeudvalget udtalte i betænkning 1023/84 efter en gen- 
nemgang af den eksisterende praksis, at det var vanskeligt at uddrage sikre kon- 
klusioner om gældende ret vedrørende politiets anvendelse af agenter som led i 
efterforskningen af lovovertrædelser. Man syntes dog at kunne fastslå, at politiet 
i et vist omfang havde været berettiget til at anvende agenter. Grænsen gik ved, 
om politiet herved fremkaldte en forbrydelse, der ellers ikke ville være begået, 
jf. f.eks. den såkaldte ”Lyngby Storcenter-sag”, pådømt af Østre Landsrets den 6. 
november 1981: 


Under et møde på en restaurant i Lyngby Storcenter blev der indgået en aftale 
mellem 2 personer, A og B, og en af dem ubekendt politimand, der optrådte som 
agent, om salg af 2 kg. heroin til 1,6 mill. kr. Overdragelsen fandt imidlertid aldrig 
sted, angiveligt fordi A uden Bs vidende havde til hensigt at bedrage agenten ved 
at levere et virkningsløst pulver og derfor trak sig ud af handelen, da B stillede krav 
om heroin for 200.000 kr. som betaling for sin formidling af aftalen. 

Ved byretten blev A i det væsentlige domfældt for det pågældende forhold, men 
ved landsretten blev han frifundet med den begrundelse, at man ikke anså det for 
bevist, at A havde rådighed over heroin eller sådanne forbindelser til kredse, hvor 
der handledes med heroin, at han var i stand til at skaffe større kvanta af dette stof. 
As fremskaffelse af stofprøven m.v. skete ifølge retten på foranledning af det af po- 
litiet iværksatte efterforskningsskridt. Selv om rigtigheden af As forklaring om bag- 
grunden for hans handlinger blev anset for tvivlsom, var der ikke i sagens øvrige 
oplysninger sikkert grundlag for at se bort fra denne forklaring, og han blev derfor 
frifundet pga. politiets overskridelse af provokationsgrænsen… 


Det var i det hele taget karakteristisk for den dagældende retsplejelov, at der ikke 
var nogen regler om, hvordan politiets efterforskning skulle finde sted,” kun om 


24. Bet. 1023/84, s. 131 ff. 

25. Fremhævet her. H. Gammeltoft-Hansen, Straffeprocessuelle tvangsindgreb, s. 113, note 23. Dommen 
er endvidere gengivet i bet. 1023/84, s. 134. 

26 Betænkning nr. 622 om efterforskning i straffesager mv., afgivet den 27. september 1971 af det af 


justitsministeriet den 16. januar 1968 nedsatte udvalg, s. 9-10. 

formålet for efterforskningen.” Således fandt Strafferetsplejeudvalget i sin første 
betænkning fra 1971, at der ikke var nogen grund til at give detaljerede regler for 
politiets efterforskning. Udvalget fandt derimod, at det måtte være nok at fastslå, 
at ”politiet iværksætter efterforskning af egen drift eller efter begæring når der 
er rimelig formodning om, at et strafbart forhold, der forfølges af det offentlige, 
er begået” (fremhævet her). Det var derfor forudsat, at efterforskningen normalt 
først og fremmest skulle iværksættes efter, at en forbrydelse var begået og an- 
meldt til politiet. 

Narkokriminalitetens særlige kendetegn nødvendiggjorde imidlertid efter 
politiets opfattelse en forøgelse af såkaldte ”ikke-traditionelle” efterforsknings- 
skridt, herunder mere ”aktiv efterforskning”, hvor politiet ikke blot søgte at op- 
klare en forbrydelse, der var begået og anmeldt af offeret eller en anden person, 
men ”var med i marken” og foretog undersøgelser samtidig med, at kriminali- 
teten var på forsøgsstadiet eller var ved at blive begået. Som eksempler på aktiv 
efterforskning kan foruden den her behandlede agent provocateur-problematik 
endvidere nævnes observation v/ skygning, færden i kriminelle miljøer i ”civil”, 
anvendelse af meddelere, evt. mod dusør osv. 

Mindre kendt er i sagens natur det omfang, i hvilket PET har benyttet sig 
af agents provocateurs.> Ifølge de for Kommissionen foreliggende oplysninger 
har PET i den periode, som Kommissionens undersøgelse vedrører, ikke benyt- 
tet sig af egentlig agent provocateur-virksomhed i nævneværdigt omfang, men 
derimod i et vist omfang af dobbeltagenter, navnlig i forbindelse med kontra- 
spionage, men også inden for det såkaldte ”kontrasubversive” område. I beret- 
ningen er beskrevet en operation (Operation Samson), hvor PET lod en af sine 
meddelere hverve som agent for DDR's efterretningstjeneste.” Inden for kon- 
traspionagen kan tilfældet have været det, at PET har fået en henvendelse fra en 


27 Jf. retsplejelovens $ 806, hvorefter efterforskningen tilsigter at skaffe sådanne oplysninger til veje, 
som er tilstrækkelige til at bestemme, om forfølgning skal indledes ved retten og til at fremskaffe de 
oplysninger og træffe de foranstaltninger, som er formålstjenlige for sagens behandling ved retten. 

28. Hans Gammeltoft-Hansen undlader bevidst at tage sådanne sager med i sin ellers ret omfattende og 
varierede eksemplificering af forskellige sager, hvor man har anvendt eller kunne tænkes at anvende 
agents provocateurs: ”En bestemt kriminalitetsform optræder ikke i eksemplerne; det drejer sig om 
forbrydelser mod statens sikkerhed mv. Det er sandsynligt, at man også inden for efterretningstje- 
nesten anvender agent provocateur, infiltration og andre tilsvarende metoder. Da det imidlertid ikke 
har været muligt at finde tilstrækkeligt præcist omtalte sager herom, er der ikke medtaget sådanne 
eksempler i casuistikken” H. Gammeltoft-Hansen, Straffeprocessuelle tvangsindgreb, s. 98. 

29. Se Kommissionens beretning, bind 9. 

herboende person af østeuropæisk afstamning, der enten i en periode forud for 
henvendelsen er blevet presset til at fungere som agent mod danske interesser af 
det pågældende østlands myndigheder, eller kort før henvendelsen har oplevet 
et begyndende pres for etablering af et sådant ”samarbejde” Den pågældende er 
efter aftale med PET så indtrådt i rollen som dobbeltagent og har derved kunnet 
give PET indsigt i det pågældende østlands efterretningstjeneste samt dens ulov- 
lige efterretningsaktiviteter i Danmark.” Der kan på samme måde være tale om 
journalister og politikere. Dobbeltagentoperationerne har efter PET's vurdering 
været i uoverensstemmelse med princippet om, at et strafbart forhold hurtigst 
muligt skal bringes til ophør, da de i sagens natur typisk har forløbet over en 
årrække for at kunne forsyne PET med de ønskede oplysninger om fremmede 
tjenesters modus operandi her i landet. De pågældende agenter er endvidere ble- 
vet tilskyndet af PET til at involvere sig/fortsætte involveringen med fremmede 
efterretningstjenester, hvorved de pågældende agenter formelt har overtrådt 
straffelovens regler, herunder navnlig straffelovens $ 108. PET's dobbeltagenter 
er af gode grunde ikke søgt retsforfulgt, men der er heller ikke rejst straffesager 
for spionage mod de pågældende dobbeltagenters fremmede føringsofficerer, da 
de pågældende typisk har været beskyttet af diplomatisk immunitet. I stedet er 
en række af disse — men ikke alle — efterfølgende udvist af Danmark for udøvelse 
af aktiviteter ”uforenelige med deres diplomatiske virke her i landet”. De afslø- 
ringer, som dobbeltagentoperationerne førte til, har PET også i nogen grad kun- 
net udveksle med venligtsindede udenlandske tjenester, da spionagen i en række 
tilfælde har involveret flere lande end Danmark. 

Som eksempel på agent provocateur-virksomhed kan nævnes et tilfælde, hvor 
PET lod en meddeler inden for en organisation, som efter det oplyste planlagde 
at afbrænde nogle kombinerede røg- og brandbomber i forbindelse med en Re- 
bildfest, transportere bombematerialer fra København til Rebild. Endvidere har 
PET's meddelere for at kunne opretholde deres troværdighed i de observerede 
miljøer med PET's viden deltaget i ulovlige plakatophængninger og lignende 
mindre alvorlige, accessoriske aktiviteter.> 


30 Som eksempler på disse landes ulovlige efterretningsaktiviteter kan f.eks. nævnes forsøg på at hver- 
ve embedsmænd fra danske ministerier med adgang til klassificeret materiale, emigrantspionage 
blandt det pågældende lands emigrantgruppe i Danmark, forsøg på indhentelse af militære oplys- 
ninger mv. 

31. Se om den retlige vurdering af anvendelse af dobbeltagenter i Kommissionens beretning, bind 9. 

32. Ibid. 

3. STRAFFERETSPLEJEUDVALGETS 
OVERVEJELSER OM TERMINOLOGIEN 
OG BEGREBSFASTSÆTTELSEN 


For den senere udformning af loven om anvendelse af agenter fik navnlig Hans 
Gammeltoft-Hansens meget indgående analyse af agent provocateur-problemet i 
artiklen ”Agent Controlleur” i Tidsskrift for Rettsvitenskap nr. 1-2, 1984, stor be- 
tydning. Gammeltoft-Hansen var medlem af Strafferetsplejeudvalget og havde 
derigennem mulighed for at influere udvalgets fastlæggelse af terminologien og 
begrebsfastsættelsen vedrørende agent provocateur (som udvalget i øvrigt foretrak 
at kalde ”agenter”). I det følgende gengives i hovedtræk de for begrebsafgrænsnin- 
gen mest relevante dele af hans overvejelser og, særligt hvor de måtte afvige herfra, 
hvorledes de efterfølgende fandt udtryk i Strafferetsplejeudvalgets betænkning. 

Gammeltoft-Hansen påpegede indledningsvis, at den hidtidige debat i me- 
get vidt omfang havde koncentreret sig om spørgsmålet om, hvorvidt agenten 
kunne straffes for sin rolle i det kriminelle forløb. Gammeltoft-Hansen mente 
imidlertid ikke, at dette spørgsmål kunne være afgørende for, om agentmetoden 
kunne siges at være straffeprocessuelt lovlig. Han mente, at agenten som ud- 
gangspunkt måtte være straffri, fordi vedkommendes forhold normalt ville falde 
ind under strafferettens generelle forbeholdsklausul om straffrihed på grund af 
materiel atypicitet.>> 

Gammeltoft-Hansen introducerede herefter en todelt grænsedragning mel- 
lem tilladelig og utilladelig agentvirksomhed på den ene side (den såkaldte 
”øvre” grænse, også kaldet provokationsforbuddet eller provokationsgrænsen) 


33 Se bl.a. Knud Waaben, Strafferettens almindelige del (GAD, 1991), s. 47. Gammeltoft-Hansens kon- 
klusion mht. agentens straffrihed synes i øvrigt at have sat punktum for denne del af debatten, idet 
argumentationen bl.a. blev godtaget af Strafferetsplejeudvalget, se Bet. 1023/84, s. 168 f. 

34. Ordene ”provokationsforbud” og ”provokationsgrænse” anvendes i flæng, se f.eks. bet. 1023/84, 
S. 151. Her er generelt anvendt ordet ”provokationsgrænse” med mindre der er tale om et direkte 

og grænsen mellem agentvirksomhed og al anden almindelig efterforskning på 
den anden side (den ”nedre” grænse). Denne afgrænsning kom til at præge lov- 
reglerne om anvendelse af agenter, hvorfor der vil blive redegjort kort for termi- 
nologien nedenfor. 

Gammeltoft-Hansen opstillede følgende tre kendetegn for, hvornår der var 
tale om aktiv efterforskning til forskel fra den mere almindelige efterforskning 
(den ”nedre” grænse): 


1. Agenten skulle optræde civilt — det var her ikke afgørende, om agenten var 
en civil person, der efter aftale med politiet fungerede som medhjælper, el- 
ler der var tale om en civilklædt politibetjent, der undlod at legitimere sig. 

2. Agentens aktivitet skulle have karakter af deltagelse i forberedelsen eller 
fuldbyrdelsen af den strafbare handling. 

3. Deltagelsen skulle helt eller delvis ske på politiets eget initiativ. 


Strafferetsplejeudvalget tog denne afgrænsning af den ”nedre” grænse for agent- 
virksomheden til sig, med den modifikation, at flertallet af udvalget (alle und- 
tagen Gammeltoft-Hansen) satte grænsen ved, at agentens aktivitet skulle være 
omfattet af det medvirkensbegreb, som optræder i straffelovens $ 23.5 Den nedre 
grænse drager ifølge udvalget skellet mellem de almindelige former for efterforsk- 
ning, for hvilke der som hovedregel ikke gælder særlig regulering i retsplejeloven, 
og den mere aktive efterforskning (agentvirksomhed), hvor politiet skal iagttage 
særlige betingelser og regler, som måtte blive opstillet for agentvirksomhed. 
Gammeltoft-Hansens anden grænsedragning, den såkaldte ”øvre” grænse, 
markerede grænsen mellem tilladelig (lovlig) og utilladelig (ulovlig) agentvirk- 
somhed, altså grænsen for, hvilken form for aktivitet politiet overhovedet måtte 


citat fra en kilde, idet begrebet bedst gengiver den elasticitet, som det blev udstyret med fra Straf- 
feretsplejeudvalgets side, se nedenfor om den proportionalitetsafvejning, som udvalget valgte i sin 
begrebsfastsættelse til definition af den øvre grænse. 

35. Bet. 1023/84, s. 155. Herudover krævede man, at agentens handlinger enten udførtes på agentens og 
politiets initiativ, eller at handlingerne var led i et tilrettelagt arrangement, da medvirkensbegre- 
bet uden denne afgrænsning efter udvalgets mening ville være alt for bred. Gammeltoft-Hansens 
grænsedragning var videre, idet han også ville gøre plads til lokkeduer i sin afgrænsning af agent- 
virksomheden, som ikke var strafbart i henhold til straffelovens medvirkensbegreb. Et flertal i ud- 
valget var imidlertid mest stemt for ikke at lade lokkeduevirksomhed være omfattet af reglerne om 
anvendelse af agenter; denne opfattelse blev senere tiltrådt af Justitsministeriet og afspejlet i det 


vedtagne lovforslag. 

udføre ved anvendelse af agenter. Da der var enighed i den juridiske teori og 
blandt politikere om, at agentvirksomhed ikke måtte føre til kriminalitet, der el- 
lers ikke ville være blevet begået, var det naturligt at sætte den øvre grænse her. 
Gammeltoft-Hansen formulerede det som et krav om, at politiets virksomhed 
ikke måtte påvirke gerningsmandens kriminelle handlingsmåde i henseende 
til andet end tid, sted og andre biomstændigheder.” Denne grænsedragning var 
nødvendig af hensyn til individets retssikkerhed. 

Følgende figur er en lettere tilpasset udgave af Hans Gammeltoft-Hansens il- 
lustration af afgrænsningen mellem den nedre og den øvre grænse:” 


ØVRE GRÆNSE 


| oOo ———— — EFTERFORSKNING 


—— konstaterende efterforskning (kontrol, undersøgelse 


ulovlig 


provokation 


AKTIV EFTERFORSKNING —— 


(civil deltagelse — helt eller delvis på poli- 
tiets eget initiativ — med henblik på hand- 
NEDRE lingens forberedelse eller udførelse 


GRÆNSE 


— ALM. EFTERFORSKNING 


Også denne del af terminologien gjorde udvalget til sin. Udvalget lagde i sin 
skelnen mellem tilladelig og utilladelig agentvirksomhed (den øvre grænse) end- 
videre op til en proportionalitetsafvejning, idet jo grovere eller farligere krimi- 
nalitet der blev efterforsket, jo større spillerum måtte politiet have for, hvad der 
var tilladeligt: 


”Ved afgørelsen af, om det er acceptabelt, at politiet i en konkret situation ved 
anvendelse af en agent øver indflydelse på forløbet af en strafbar handling, må 


36  Gammeltoft-Hansen, ”Agent Controlleur”, Tidsskrift for Rettsvitenskap, 1984, s. 105. 
37 Ibid., s. 106. 

man — ligesom ved anvendelsen af straffeprocessuelle indgreb — foretage en af- 
vejning mellem på den ene side kriminalitetens grovhed og farlighed og dermed 
det samfundsmæssige behov for opklaring og bekæmpelse af kriminaliteten, sam- 
menholdt med den omhandlede agentvirksomheds egnethed til — måske som det 
eneste mulige middel — at afsløre kriminalitetens gernings- eller bagmænd, og på 
den anden side de ulemper og risici, som agentvirksomheden vil påføre de i den 
konkrete sag involverede personer, og de generelle betænkeligheder, som agent- 
virksomheden kan være forbundet med. Det følger heraf, at jo farligere den krimi- 
nalitet er, i hvilken der kan blive tale om at gribe ind ved anvendelse af en agent, jo 
større spillerum er der behov for at give politiet” 


Terroristhandlinger med fare for mange menneskeliv blev angivet som et eksem- 
pel, hvor politiet støttet på grundsætninger om nødret og intervention i nød- 
værge kunne foretage afværge- og opklaringshandlinger, der gik langt ud over 
det sædvanligt tilladelige. Omvendt måtte der opstilles visse retningslinjer, mens 
en detaljeret grænsedragning ikke var ønskelig: 


”Denne afvejning, hvori bl.a. kriminalitetens karakter og farlighed indgår som et 
af elementerne med forskellig vægt — spændende fra banale ”dagligdags” lovover- 
trædelser til ekstremt farlige kriminelle situationer — taler for at undlade at trække 
en fast grænse mellem tilladelig og utilladelig agentvirksomhed, men at overlade 
grænsedragningen til et skøn under hensyn til de konkrete omstændigheder i den 
enkelte sag” 


Grænsen for intensiteten af den agentvirksomhed, som politiet måtte gøre brug 
af (provokationsgrænsen), foreslog udvalget herefter fastsat til en regel om, at 
agentens indflydelse på den strafbare handlings udførelse eller fortsættelse ikke 
måtte medføre en forøgelse af overtrædelsens omfang eller grovhed. Denne græn- 
sedragning medførte ifølge udvalget, at politiet ikke ved sin indgriben måtte øve 
en sådan indflydelse på en lovovertrædelse, der var ved at blive begået eller for- 
søgt begået, at denne ændrede sig til en lovovertrædelse af en anden art, hvorved 
lovovertrædelsens omfang eller grovhed blev forøget. 


38 Bet. 1023/84, S. 162. 
39  Ibid., s. 162-63. 

Omvendt var reglen ikke til hinder for, at lovovertrædelsen under påvirkning 
af agentvirksomheden ændrede karakter på mindre væsentlige punkter, når blot 
det ikke øgede strafværdigheden. Som eksempel på en tilladt ændring angav ud- 
valget udviklingen fra besiddelse af et kvantum narkotika med henblik på salg til 
selve salget heraf. Grænsen var således ifølge udvalget heller ikke til hinder for, 
at lovovertrædelsen blev bragt nærmere fuldførelsen, evt. blev fuldført, eller at 
lovovertrædelsen ændrede karakter, når blot strafværdigheden ikke blev øget.” 
Herved gik udvalget tilsyneladende et skridt videre end Gammeltoft-Hansens 
oprindelige grænsedragning, som satte stregen ved, at politiets virksomhed ikke 
måtte påvirke gerningsmandens kriminelle handlingsmåde i henseende til andet 
end tid, sted og andre biomstændigheder, se ovenfor. 


40. Ibid., s. 164-65. 

4. LOV OM ANVENDELSE AF AGENTER 


Den 1. juli 1986 trådte lov nr. 319 af 4. juni 1986 om politiets anvendelse af agenter 
i kraft. Forud for loven havde spørgsmålet om politiets anvendelse af agenter 
været udsat for en heftig diskussion i Folketinget, der tog over, hvor den juridiske 
teori slap. 

Lovforslaget” byggede i hovedsagen på de anbefalinger, som Strafferetspleje- 
udvalget kom med i sin betænkning 1023/1984 om politiets indgreb i meddelel- 
seshemmeligheden og anvendelsen af agenter. Begge spørgsmål blev fra starten 
behandlet sammen, men lovforslaget blev senere delt før 2. behandlingen, da begge 
områder hver for sig rejste så mange principielle spørgsmål, at man fandt det mest 
hensigtsmæssigt at dele dem for dog at kunne gøre det ene spørgsmål (politiets 
indgreb i meddelelseshemmeligheden) færdigt inden for den aktuelle samling.” 
Spørgsmålet om anvendelsen af agenter blev således henvist til et nyt, men i øvrigt 
hvad indholdet angår uændret lovforslag, der blev fremsat ved den nye samlings 
begyndelse som lovforslag nr. L 8 af 2. oktober 1985 om ændring af retsplejeloven 
(Politiets anvendelse af agenter som led i efterforskningen af lovovertrædelser). 

Loven var i det væsentlige en kodificering af den praksis, der havde udviklet 
sig i løbet af 1970'erne.” Spørgsmålet om politiets anvendelse af agenter blev med 
loven indføjet i retsplejeloven som $$ 754 a-754 e, der indeholder en regulering af 
de nærmere omstændigheder, hvorunder politiets anvendelse af agents provoca- 
teurs kan tillades. Reglerne om anvendelsen af agenter blev i øvrigt senere revi- 
deret i 2003," hvor den forholdsvis restriktive adgang til at anvende agenter blev 


mM Lov nr. 164 af 1. februar 1985 om politiets indgreb i meddelelseshemmeligheden og anvendelse af 
agenter, FT 1984/85, Tillæg A, sp. 2955. 

42. Retsudvalgets betænkning af 23. maj 1985 over forslag nr. L 164 til lov om ændring af retsplejeloven 
og konkursloven (Telefonaflytning mv., politiets anvendelse af agenter som led i efterforskningen, 
aflastning af højesteret mv.), FT 1984/85, Tillæg B, sp. 1709. 

43. Se f.eks. FT 1984/85, FF sp. 5988 og sp. 5996; FT 1985/86, FF sp. 397. 

44. Lov nr. 436 af 10. juni 2003 om ændring af straffeloven og retsplejeloven (Bekæmpelse af rockerkri- 


minalitet og anden organiseret kriminalitet). 


324  Mindretalsudtalelse og juridiske notater 


ÅGENTS PROVOCATEURS 


lempet for at lette politiets efterforskning af rockerrelateret kriminalitet. Denne 
lovændring vedrører imidlertid en periode uden for Kommissionens kommis- 
sorium og vil derfor ikke blive behandlet nærmere her.» 

Ved lovændringen i 1986 blev Danmark angiveligt det første land i Vesteuro- 
pa, som havde gennemført en egentlig lovregulering af politiets anvendelse af 
agenter.” Lovændringen var et led i en større trinvis revision af retsplejelovens 
regler om efterforskning i straffesager, som i løbet af en halv snes år blev gen- 
nemført af Folketinget på grundlag af Strafferetsplejeudvalgets arbejde. 

En vigtig undtagelse til reglernes anvendelsesområde var (og er fortsat) an- 
ført i $ 754 e, hvorefter reglerne ikke finder anvendelse, dvs. ikke er bindende for, 
efterforskning af lovovertrædelser, for hvilke påtale i medfør af straffelovens $$ 
110 f og 118 a sker efter justitsministerens påbud (i dag svarende til straffelovens 
kapitel 12 samt $$ 111-115 og 118(2) i kap. 13). Netop disse bestemmelser angiver 
som bekendt PET's ”arbejdsområde”, hvorfor PET's anvendelse af agents provoca- 
teurs ikke er omfattet af disse regler og i øvrigt fortsat ikke er lovreguleret. 

Som anført foran kan det dog være nyttigt kort at gennemgå de principper for 
anvendelsen af agents provocateurs, som det øvrige politis efterforskning er bun- 
det af, da nogle af disse principper også må antages at gælde for PET's anvendelse 
af agenter i et vist omfang. Baggrunden for undtagelsen af PET fra det nævnte 
regelgrundlag vil også blive behandlet i det følgende. 

De nye regler var hovedsagelig tænkt at skulle anvendes til bekæmpelse af 
grov narkotikakriminalitet, selvom det efter reglernes ordlyd (bevidst) ikke var 
udelukket, at politiet kunne anvende agents provocateurs ved efterforskningen 
af anden grov kriminalitet, hvor denne metode måtte være særligt egnet (i det 
lovforberedende arbejde og diverse artikler er herudover bl.a. blevet nævnt gro- 
vere økonomisk kriminalitet og brud på afgiftslovgivningen).” 

Grunden til, at man mente, at politiet kunne have behov for at ty til denne 
mere ”utraditionelle” efterforskningsmetode ved efterforskningen af narkokri- 


45. For en detaljeret fremstilling af de nye regler, se A.K. Axelsson og L. Lauridsen, ”Nye love: Straf- 
feprocessuelle initiativer mod rockerkriminalitet” i Juristen nr. 4, 2004. 

46  Carpentier og Elmer, ”Politiets anvendelse af agenter som led i efterforskningen”, Juristen, 1986, 
s. 307. Østrig havde dog en generel bestemmelse om agents provocateurs i sin Strafprozessordnung, 
$ 25, som indeholdt et provokationsforbud, hvorefter politiet og andre offentlige myndigheder ikke 
måtte forlede nogen til at påbegynde, fortsætte eller udføre en strafbar handling med det formål at 
opnå et tilstrækkeligt mistankegrundlag mod den pågældende, Bet. 1023/84, s. 246-47. 

47 Man vil f.eks. også kunne anvende agenter ved efterforskningen af sprængstofsager (straffelovens 
$ 183), der har en strafferamme på 12 års fængsel. 

minalitet, var for det første, at denne form for kriminalitet ofte var ”offerløs” og 
derfor ikke — som ved anden kriminalitet — kunne påregnes anmeldt til politiet. 
Ræsonnementet var, at ofrene — det vil sige narkomanerne — var afhængige af, at 
der blev tilført narkotika til markedet, og derfor i højere grad ville solidarisere 
sig med de personer, som forsynede dem med narkotika, end med politiet, som 
forsøgte at optrevle forsyningsvejene. For det andet var grænsen mellem ger- 
ningsmand og offer ofte flydende, idet den enkelte narkoman for at skaffe penge 
til køb af narkotika kunne optræde som pusher eller kurér eller på anden måde 
deltage i distributionen af stofferne. For det tredje var (og er) narkotikakrimina- 
litet i mange tilfælde styret af en organisation, ikke sjældent med internationale 
forgreninger, hvorfor den enkelte narkoman, selvom han måtte kunne overtales 
dertil, typisk ikke ville være i stand til at udpege særligt mange led i forhandler- 
kæden. Endelig blev den skete forråelse af miljøet omkring narkotikakriminali- 
teten også bedømt til at være af en sådan karakter, at potentielle vidner med rette 
ville være bange for at bistå politiet og retsvæsenet under efterforskningen og 
den efterfølgende pådømmelse af sagerne. 

Disse omstændigheder, sammenholdt med ønsket om en effektiv og hurtig 
efterforskning af den alvorlige og stigende narkotikakriminalitet, blev angivet 
som baggrunden for, at politiet i årene op til lovændringen i stigende omfang 
havde tyet til anvendelse af den såkaldte ”aktive efterforskning” med anvendelse 
af både civile og politibetjente som agents provocateurs.”” Som det vil fremgå af 
den efterfølgende analyse, deler narkotikakriminaliteten en række af de oven- 
nævnte kendetegn med de former for kriminelle handlinger, som PET typisk 
undersøger. Man kunne derfor argumentere for, at PET har haft og fortsat har et 
mindst lige så stort behov som det almindelige politi for at kunne anvende agen- 
ter, hvilket bl.a. også er blevet accepteret af et flertal i Folketinget, se nedenfor. 

Retsplejelovens $ 754 a havde følgende ordlyd: 


”Politiet må ikke som led i efterforskningen af en lovovertrædelse foranledige, at 
der tilbydes bistand til eller træffes foranstaltninger med henblik på at tilskynde 
nogen til at udføre eller fortsætte lovovertrædelsen, medmindre: 


48. Bet. 1023/84, S. 125-26 samt de almindelige bemærkninger til lovforslag nr. L 8 om lov om ændring 
af retsplejeloven (Politiets anvendelse af agenter som led i efterforskningen af lovovertrædelser), 
afsnit 3, se FT 1985/86, Tillæg A, sp. 343. 

1. der foreligger en særligt bestyrket mistanke om, at lovovertrædelsen er ved at blive begået 
eller forsøgt, 

2, andre efterforskningsskrift ikke vil være egnede til at sikre bevis i sagerne, og 

3. efterforskningen angår en lovovertrædelse, som efter loven kan straffes med fængsel i 
mindst 6 år eller derover, eller en overtrædelse af strafl. $ 289, 2. pkt. [indsmugling af særlig 
grov karakter med en strafferamme på 4 års fængsel]? 


Udgangspunktet efter loven var altså (og er fortsat), at agentvirksomhed i almin- 
delighed ikke var tilladt. Anvendelse af agenter forudsatte, at der forelå en særlig 
bestyrket mistanke om, at en grov lovovertrædelse, som efter loven kunne straffes 
med fængsel i mindst seks år” eller derover, var ved at blive begået eller forsøgt 
begået. Endvidere stillede loven et såkaldt ”indikationskrav” om, at andre efter- 
forskningsskridt ikke ville være egnede til at sikre bevis i sagerne, jf. $ 754 a, nr. 
2. Hermed mentes der ikke nødvendigvis, at andre efterforskningsskridt først 
skulle være forsøgt uden at give et tilfredsstillende resultat, men blot at de almin- 
delige efterforskningsskridt efter almindelig erfaring ikke ville være velegnede til 
formålet. 

Initiativet til at ”tilbyde bistand” forudsattes efter ordlyden at udgå fra politiet 
eller agenten. Bestemmelsen dækkede dog også tilfælde, hvor initiativet udgik 
fra den mistænkte, jf. ordene ”træffes foranstaltninger med henblik på at til- 
skynde nogen til at udføre eller fortsætte en forbrydelse”, forudsat at der forelå et 
tilrettelagt arrangement og ikke en tilfældigt opstået situation. 

Ifølge $ 754 b, stk. 1, måtte agentvirksomheden ikke bevirke en forøgelse af lov- 
overtrædelsens omfang eller grovhed. Denne bestemmelse udtrykte den såkaldte 
”provokationsgrænse”; som angav den øvre grænse mellem den tilladelige og 
utilladelig agentvirksomhed. 

Det oprindelige lovforslag indeholdt i $ 754 b, stk. 2, en vis adgang til at an- 
vende civile agenter: 


”Foranstaltningerne må ikke udføres af privatpersoner, der på grund af afhæn- 
gighedsforhold til politiet” eller andre omstændigheder må befrygtes ikke at ville 
udføre opgaven på betryggende måde, jf. stk. 1” [henvisning til, at agentvirksom- 
heden ikke må bevirke en forøgelse af lovovertrædelsen omfang eller grovhed]. 


49. Dog var strafferammen ”kun” 4 år for indsmugling af særlig grov karakter, som også var omfattet af 
$ 754 a. 

50. Bet. 1023/84, S. 175. 

51. Her tænkes der primært på kriminelle, der ved at arbejde for politiet kan opnå tiltalefrafald for 
egne kriminelle forhold eller af anden grund ønsker at have et ”godt” forhold til politiet. 

Selvom både Strafferetsplejeudvalget og Justitsministeriet havde forudset, at 
anvendelsen af privatpersoner som agenter kunne give anledning til proble- 
mer i relation til overholdelse af den omtalte øvre grænse (provokationsgræn- 
sen), forestillede begge instanser sig på den anden side, at det i ganske særlige 
tilfælde kunne være nødvendigt at anvende private personer. Man forsøgte i ste- 
det at tage højde for de værste betænkeligheder ved at forbyde agentvirksomhed 
udført af private personer, der stod i et afhængighedsforhold til politiet (typisk 
kriminelle) eller på grund af andre omstændigheder måtte antages ikke at kunne 
udføre opgaven på betryggende måde med hensyn til overholdelse af provoka- 
tionsgrænsen. 

Allerede under 1. behandlingen af det oprindelige lovforslag (før det blev delt 
i to) gav særligt Socialdemokratiets ordfører (Torben Lund) udtryk for partiets 
betænkeligheder ved at anvende private personer som agenter. Under den senere 
behandling af det delte lovforslag var betænkelighederne udviklet til en katego- 
risk afvisning fra Socialdemokratiets side, og muligheden for at anvende private 
personer som agenter blev efterfølgende fjernet, hvor et flertal stemte for justits- 
ministerens ændringsforslag, som eliminerede denne mulighed fra lovforslaget. 
I Retsudvalgets betænkning skrev justitsministeren som bemærkning til æn- 
dringsforslaget, at det efter hans opfattelse ikke havde været muligt at afgrænse 
en kreds af privatpersoner, som på en betryggende måde kunne anvendes som 
agenter, hvorfor ændringsforslaget ville afskære muligheden for at anvende per- 
soner, der ikke var polititjenestemænd, som agenter.” 

I praksis har det dog vist sig, at politiets anvendelse af meddelere har givet an- 
ledning til afgrænsningsvanskeligheder og til egentlige overtrædelser af forbud- 
det mod private agenter i det omfang, meddelerne af politiet er blevet opfordret 
til at spille en (fortsat) rolle i det kriminelle forløb.” Det er formentlig også en 


52. Betænkning afgivet af retsudvalget den 13. maj 1986 over forslag til lov om ændring af retsplejeloven 
(Politiets anvendelse af agenter som led i efterforskningen af lovovertrædelser), s. 4. FT 1985/86, 
Tillæg B, sp. 1555. 

53. Se f.eks. dommen U 1997.343 Ø: Politiets meddeler havde udgivet sig som mellemmand for op- 
digtede narkotikaopkøbere samt bestilt vareprøver og havde herved grebet aktivt ind i forhold til 
sælgeren, hvorefter hans handlinger blev anset for omfattet af reglerne om agentvirksomhed, der 
således var overtrådt, jf. forbudet mod civile agenter i retsplejelovens $ 754 b, stk. 2. Overtrædelsen 
af reglerne kunne dog ifølge retten ikke begrunde, at tiltalte helt eller delvis blev fritaget for straf- 
ansvar. Se på den anden side dommen U 1997.1273 Ø, hvor tiltalte trods det, at han havde tilstået og 
i overensstemmelse hermed blev fundet skyldig i at være i besiddelse af ca. et halvt kg. kokain med 
henblik på videresalg, fik sin straf nedsat fra 3% til 2%» år, fordi han havde været udsat for ulovlig 

af årsagerne til, at der ved den seneste lovændring i 2003 er indsat en begrænset 
mulighed for at anvende civile personer under en agentaktion.” 

Agentaktioner skulle i princippet godkendes af domstolene, inden de blev 
iværksat, jf. den dagældende $ 754c.1$754c, stk. 3, var dog indsat en undtagelse 
for periculum in mora, hvor politiet i tilfælde af, at foranstaltningernes øjemed 
ville forspildes, hvis man skulle afvente rettens godkendelse, kunne iværksætte 
agentaktionen og herefter søge rettens godkendelse inden 24 timer efter, at agen- 
taktionen var iværksat. Den eneste retsvirkning af, at retten eventuelt måtte un- 
derkende agentaktionen var, at retten skulle underrette Justitsministeriet herom, 
jf. $ 754 c, stk. 3 in fine. Det er værd at bemærke, at agentanvendelsen ved ud- 
formningen af disse regler blev sidestillet med indgreb i meddelelseshemmelig- 
heden i relation til indgrebets intensitet, da kompetencereglerne, der i øvrigt i 
høj grad fik deres udformning under folketingsbehandlingen,;> blev udformet 
svarende til retsplejelovens $ 783, stk. 1 og 3 om betingelsen for indgreb i med- 
delelseshemmeligheden (forudgående retskendelse mv.). 

Anvendelsen af meddelere er ikke omfattet af reguleringen i $$ 754 a-754 e. 
Det skyldes formentlig, at meddelervirksomhed som nævnt i indledningen an- 
ses for fuldt ud lovlig, da det ikke er strafbart at videregive oplysninger til politiet 
om, at en person er i færd med at planlægge eller udføre kriminelle aktiviteter, 
under forudsætning af, at meddeleren ikke med overlæg afgiver urigtige oplys- 
ninger til politiet for at få en uskyldig person bragt i politiets søgelys. 


agentvirksomhed. Politiet havde nemlig anvendt en civil person til at bestille en vareprøve, og ved- 
kommende medvirkede endvidere senere ved aftalen om leveringen. 

54. Civile personer kan nu efter aftale med politiet yde bistand til at udføre eller fortsætte den lovover- 
trædelse, der efterforskes, når den bistand, der ydes, er yderst beskeden i forhold til lovovertrædel- 
sen. Bestemmelsen tager sigte på de tilfælde, hvor der er behov for civil bistand til at introducere 
en politiagent i det kriminelle miljø, som politiets efterforskning er rettet imod, se Anne Kristine 
Axelsson og Lise Lauridsen, ”Nye love: Straffeprocessuelle initiativer mod rockerkriminalitet”, Juri- 
sten, 2004, nr. 4, afsnit 2.3. 

55. FT 1985-86. tillæg B, sp. 1562 ff. 

56 I så fald kan der være tale om en overtrædelse af straffelovens $ 164 om afgivelse af urigtige oplys- 
ninger til offentlig myndighed med forsæt til, at en uskyldig derved bliver sigtet, dømt eller under- 
givet strafferetlig retsfølge for et strafbart forhold. 

5. UNDTAGELSEN AF PET'S EFTERFORSKNING 
I LOVGIVNINGEN OM ANVENDELSE AF 
AGENTER 


Ifølge den dagældende retsplejelovs $ 754 e fandt reglerne om agentvirksomhed 
i $$ 754 a-754 d som tidligere nævnt ikke anvendelse (og finder heller ikke i dag 
anvendelse) ved efterforskning af lovovertrædelser, for hvilke påtale i medfør af 
straffelovens $$ 110 f og 118 a skete efter justitsministerens påbud (svarende til 
kapitel 12 samt kapitel 13, $$ 111-115 og 118 i dag), hvilket er lig med det område af 
strafferetten, som PET typisk forestår efterforskningen af. 

Undtagelsen indgik allerede i Strafferetsplejeudvalgets betænkning. Udvalget 
anførte følgende begrundelse for ikke at medtage disse forbrydelser under de 
foreslåede regler for agentvirksomhed: 


”Udvalget har (...) overvejet, om lovudkastet bør omfatte alle kategorier af sager, 
eller om der i visse typer af sager gør sig sådanne særlige hensyn gældende, at disse 
sager bør undtages fra lovudkastet. 

I denne forbindelse må man være opmærksom på, at efterforskning vedrørende 
overtrædelser af straffelovens kapitel 12 og kapitel 13 om forbrydelser mod stats- 
forfatningen og de øverste statsmyndigheder m.v. er af særegen karakter. Efter- 
forskningen, der som regel udføres af eller i samarbejde med politiets efterretnings- 
tjeneste, kan være overordentlig langvarig, og afsløring af de kriminelle aktiviteter 
vil undertiden forudsætte, at der kan udøves agentvirksomhed under andre betin- 
gelser, end det efter udvalgets opfattelse er acceptabelt ved andre lovovertrædelser. 
Undertiden retter efterforskningen sig mod eksterritoriale personer og munder 
ikke ud i en straffesag, men kun i et diplomatisk skridt. Af denne grund — men 
også som følge af sagernes art i øvrigt — er det en uomgængelig nødvendighed, at 
efterforskningen kan holdes fuldstændig hemmelig. Ved de kontrolforanstaltnin- 
ger, som udvalget foreslår nedenfor med hensyn til agentvirksomhed i andre sager, 
vil der opstå en vis risiko for ”udsivning” af oplysninger, selv om risikoen søges 
begrænset mest muligt. 

Hvis man udformede regler om agentvirksomhed, der skulle være fælles for ef- 
terforskningen af overtrædelser af straffelovens kapitler 12 og 13 og andre lovover- 
trædelser, ville reglerne derfor efter udvalgets opfattelse enten i for høj grad lægge 

hindringer i vejen for den del af politiets virksomhed, som består i at modvirke og 
opklare forbrydelser mod statens selvstændighed og sikkerhed og mod statsforfat- 
ningen og de øverste statsmyndigheder, eller i et omfang, som ved efterforskning 
af andre lovovertrædelser ville være uacceptabelt, give adgang til agentvirksomhed 
og begrænse kontrolforanstaltningerne” 


Videre skrev udvalget om konsekvensen af at friholde efterforskning af forbry- 
delser efter straffelovens kapitel 12 og 13: 


”En sådan begrænsning af reglernes anvendelsesområde betyder ikke, at politiets 
benyttelse af agenter som led i efterforskningen af overtrædelser af straffelovens 
kapitel 12 og 13 (...) vil kunne ske uden nogen form for begrænsning og regulering, 
men blot at de af udvalgets foreslåede nye begrænsninger og reguleringer ikke fin- 
der anvendelse i de omhandlede sager. Hertil kommer, at der af justitsministeriet 
som hidtil vil blive udøvet en særlig, direkte kontrol med politiets efterretnings- 
tjenestes virksomhed”” 


Nærmere hvilke begrænsninger, der i givet fald gælder for PET's anvendelse af 
agents provocateurs, kom udvalget det ikke. Udvalgets opfattelse blev tiltrådt af 
Justitsministeriet, der også her blot kopierede udvalgets forslag i det endelige 
lovforslag. Opfattelsen blev endvidere accepteret af Folketinget. Eksempelvis 
kom den radikale ordfører, Bernhard Baunsgaard, der ellers var imod lovforsla- 
get, gentagne gange ind på, at man, når det drejede sig om efterforskning vedrø- 
rende statens sikkerhed, måtte tillade ”helt usædvanlige regler”.> 


57. Fremhævet her. Bet. 1023/84, s. 154. 
58. FT 1984/85, FF sp. 6005 (Bernhard Baunsgaard). 

6.PET'S RETNINGSLINJER FOR ANVENDELSE 
AF MEDDELERE OG AGENTER 


PET var dog ikke uden retningslinjer, med hensyn til anvendelse af agenter, hel- 
ler ikke før 1986. I PET's redegørelse vedrørende dele af PET's virksomhed fra 
1998 anførte efterretningstjenesten selv om anvendelse af agenter, kilder mv.: 


”PET [har] lejlighedsvis behov for at tage mere indgribende efterforskningsmeto- 
der i anvendelse. I den forbindelse vil det nu og da være nødvendigt at gøre brug af 
personer, der hører til eller færdes i de miljøer, grupper eller organisationer, hvor 
der foregår aktiviteter, som er genstand for PET's efterforskning, ligesom det kan 
være nødvendigt at ”placere” personer de pågældende steder”> 


Herefter citerede rapporten Strafferetsplejeudvalgets overvejelser om, hvorvidt 
lovudkastet til lov om anvendelse af agenter også burde omfatte de kategorier af 
sager, som PET efterforsker (hvilket man som bekendt nåede frem til, at reglerne 
ikke skulle). I rapporten anførtes det endvidere, at PET's brug af agenter eller 
kilder altid ville være genstand for en nøje overvejelse i de konkrete tilfælde. 

Det bemærkes, at der i ønsket om penetrering ikke nødvendigvis tillige er 
et ønske om agentvirksomhed. Penetrering kan skyldes ønske om at holde sig 
passivt orienteret. 

I PET's ”Retningslinjer vedrørende efterforskning på det politiske område” af 
7. februar 1983 er fastsat følgende regler om anvendelse af penetranter: 


”A. PENETRERING 
Penetrering er den mest indgribende efterforskningsforanstaltning (fremhævet her) 
Penetrering kan udføres ved: 


59 … Politiets Efterretningstjeneste, Redegørelse for dele af PET's virksomhed (marts 1998), s. 28. 

1. Indplantning - Det vil sige, at en til formålet udfundet og uddannet person 
anbringes i organisationen, 

2... Hvervning — af en i organisationen, normalt på en ret høj eller central post, 
allerede værende person, som inddrages i et kontrolleret og hemmeligt ar- 
bejde. 


Penetrering kræver en høj grad af hemmeligholdelse, nøje planlægning og styring 
samt betydelig skønsomhed i valg af målpersoner og midler i øvrigt. 

Penetrering må kun foretages efter forudgående godkendelse fra centralafdelin- 
gen, som i disse tilfælde altid vil forelægge spørgsmålet for den politisk ansvarlige 
minister” (fremhævet her). 


Disse retningslinjer blev endeligt fastsat i 1983, altså tre år før vedtagelsen af lo- 
ven om anvendelse af agenter. 

Arbejdet med retningslinjerne var dog længe undervejs. De tidligste udkast 
er formentlig fra 1976-77, hvor det bl.a. var anført i afsnit III om ”Overvågning, 
herunder penetrering”: 


”Ud fra 1968-erklæringens forbud mod registrering alene på grundlag af lovlig 
politisk virksomhed kan der ikke drages en slutning til forbud mod overhovedet at 
beskæftige sig med (overvåge) endsige penetrere, formelt lovlige organisationer”. 


I de tidlige udkast til retningslinjerne frem til udkast af 12. februar 1981 indeholdt 
afsnittet endvidere en oversigt over hvilke grupper, der efter PET's opfattelse var 
behov for at penetrere. I det første (udaterede) udkast står der således, at der ”for 
så vidt angår følgende politiske grupper vil indstillingen fra centralafdelingen 
være, at der normalt er et stort behov for penetrering (fremhævet her), subsidiært 
orientering gennem kontakter”? hvorefter følger en opregning af: Revolutionæ- 
re Socialisters Forbund (dansk sektion af 4. Internationale), KAP, Kommunistisk 
Arbejdskreds, anarkistiske grupper, DKP samt visse partiafdelinger eller celler 
af VS. 

Opregningen af de penetreringsværdige grupper ændrede sig lidt frem og 
tilbage i de efterfølgende udkast, indtil den helt udgik ved udkastet af 12. februar 
1981, som blev udarbejdet på grundlag af daværende justitsminister Ole Esper- 


60  Ujournaliseret sag: Dokument nr. 3 (på grønt papir). 
61  Ibid., s. 2. 

sens bemærkninger til et tidligere udkast.” Afsnittet var nu erstattet af en opreg- 
ning over de grupper, der var behov for at overvåge gennem kontaktnet, hvilket 
er en noget mindre indgribende foranstaltning. Gennemgang af de forskellige 
udkast til retningslinjerne efterlader det indtryk, at PET på den ene side fra før- 
ste færd mente at have et stort behov for at penetrere en forholdsvis omfattende 
gruppe af lovlige politiske organisationer, hvilket regeringen ved justitsminister 
Ole Espersen, forsvarsminister Kjeld Olesen og statsminister Anker Jørgensen 
på den anden side tilsyneladende ikke kunne støtte. Ole Espersen foreslog i ste- 
det en mere generel angivelse af et koncentrat af de forskellige organisationers 
virkeformer.” Det endelige udfald blev dog, som nævnt ovenfor, at opregningen 
helt udgik. 

Vigtigt er det også at fremhæve, at det føromtalte udkast af 12. februar 1981 
også indeholdt Ole Espersens indskærpelse af, at penetrering altid skulle fore- 
lægges for den politisk ansvarlige minister, mens PET's oprindelige tanke ud fra 
de tidligere udkast at dømme synes at have været, at en underretning til central- 
afdelingen var tilstrækkelig, når regionsafdelingerne påtænkte at iværksætte en 
penetreringsaktion.” 

Af noget ældre dato er Justitsministeriets cirkulære af 31. maj 1947 vedrø- 
rende politiets særlige efterretningsvirksomhed, hvor der opstilledes visse ret- 
ningslinjer for efterretningsvirksomheden. Her stod der blot anført, at ”det er en 
selvfølge, at der ligesom hidtil heller ikke fremtidig ved tilvejebringelsen af de 
under I nævnte oplysninger” af politiet må anvendes provokatører, hvorimod 
der, i det omfang det må anses for påkrævet, af politiet vil kunne ydes vederlag 
for meddelte oplysninger (..)”. Cirkulæret havde dog formentlig været forældet 


62 PET, Ujournaliseret sag: Dokument nr. 8, dateret den 6. november 1980: ”Retningslinier vedrøren- 
de regionernes efterforskning på det politiske område” med påtegningen ”Ole Espersens notater”. 

63. Ibid., s. 5. 

64 Endelig er det værd at nævne, at bemærkningen om, at spørgsmålet om politiets brug af penetre- 
ring var ulovreguleret, samt at den anvendte person som udgangspunkt ikke måtte medvirke til 
strafbare handlinger, udgik ved et nyt udkast af 18. februar 1981 uden nogen nærmere forklaring og 
uden at det fremgår, hvem der har foretaget denne rettelse. For en mere detaljeret gennemgang af 
retningslinjernes tilblivelsesproces henvises der til Kommissionens beretning, bind 3. 

65 Ifølge samme cirkulære drejede det sig om ”…oplysninger om sådanne kræfter, som på ulovlig vis 
virker eller kan antages at ville virke opløsende på det danske samfunds eksistens eller struktur, 
eller som forbereder eller må antages at forberede uroligheder i samfundet eller dannelse af sam- 
menslutninger med det formål at fremkalde og støtte sådanne uroligheder, hvad enten angrebet 
rettes fra udenlandske kredse eller fra personer eller organisationer, som opholder sig her i landet”. 

tiske område.” 


Herudover har der så vidt ses ikke været særlige retningslinjer angående PET's 
anvendelse af agenter og grænsen for, hvor langt en agent kunne gå i relation til 
at begå lovovertrædelser. Det er dog ikke ensbetydende med, at spørgsmålet ikke 
har været drøftet internt i efterretningstjenesten. Under årsmødet med regions- 
afdelingerne den 18. — 20. maj 1981 blev deltagerne i et gruppearbejde bedt om at 
tage stilling til forskellige spørgsmål i relation til bl.a. kildearbejde. Flere grupper 
kom i fremlæggelsen af deres overvejelser ind på spørgsmålet om agenters even- 
tuelle deltagelse i ulovligheder under deres stillingstagen til punktet ”ansvar”. ”7 


Gr. 3 anførte bl.a., at: 


”f) Principielt må en kilde ikke være med i noget, der strider mod dansk lovgiv- 
ning, men i sager på uro-området tolererer man vel mindre overtrædelser, f.eks. 
ulovlig plakatopklæbning. Det må afhænge af hvilken karat sagen har. Her kom- 
mer man ind på sådanne ting som agentprovokatør virksomhed. Gruppen anmo- 
der om ledelsens kommentarer til dette spørgsmål. 

Det må afhænge af hvilken karat sagen har. Man må se på spørgsmålet om agent- 
provokatør virksomhed op om nødret i straffeloven. Gruppen anmoder om at po- 
litimesteren giver en redegørelse for dette” 


En anden gruppe (gr. 7) havde gjort sig følgende overvejelser: 


”Hvor langt en kilde må være med i tilfælde af, at en gruppe som han har infiltre- 


ret, kommer i konflikt med dansk lovgivning 


Her i landet har vi nogle love og bestemmelser, som skal overholdes og ikke engang 
vores tjeneste kan sætte sig ud over dette. Men alt er relativt. Visse love er mere 
”vigtige” end andre, der er særlovgivningen — Pv [politivedtægten — senere også 
forkortet ”Pvt.]., fl.s loven [færdselsloven], våbenloven o.s.v. samt straffeloven. 
Drejer kildens overtrædelse sig om eksempeltvis Pvt., ved ulovlig plakatophæng- 
ning eller deltagelse i ulovlig demonstration, gadeuorden eller lignende, mener 
gruppen, at kildens mission må være vigtigere end en overtrædelse af loven. 
Drejer det sig derimod om en overtrædelse af våbenloven eller muligt om en vå- 
bentransport, hvor vi meget nemt ender i en straffelovsovertrædelse, allerede i 
planlægningsfasen, bliver det problematisk. 


66 


67 


Cirkulæret blev således allerede trukket tilbage ved udstedelsen af et nyt cirkulære af 24. januar 
1952, der dog ikke indeholdt nogen omtalte af forholdsregler hvad angår ”provokatører” eller lig- 
nende. Se afsnittet om retsgrundlaget for PET. 
PET, administrativ sag. 

Og drejer det sig om planlægning og udførelse af rene terrorhandlinger, kan vi i 
gruppen ikke overse konsekvenserne, men vil stille spørgsmålet: Hvorlangt?. 
Man må have i erindring, hvad man vil opnå med kilden, Hvor er han placeret og 
hvorfor. 

Er en kilde eksempelvis placeret i en urogruppe, som har planlagt en torrorhand- 
ling (sic) er spørgsmålet, hvorlangt skal kilden gå med. Det ville være ønskeligt, at 
han var med sålangt som overhovedet muligt, men… 

allerede her er han dybt involveret i en alvorlig straffelovsovertrædelse, skal han 
fortsætte… 

Hvor stor er vores forpligtelse overfor kilden i forhold til sagens karakter, 

Har vi muligheder for at hjælpe ham på et senere tidspunkt, det være sig både når 
det drejer sig om, sikkerheds, økonomisk støtte, slettelse i strafferegistret m.m.” 


Desværre er der ikke i sagen noget skriftligt materiale, der indikerer, hvad po- 
litimesteren (Ole Stig Andersen) har svaret de tvivlende PET-folk under frem- 
læggelsen af gruppearbejdet, og nogle overvejelser nedfældet under et gruppe- 
arbejde under et årsmøde er næppe heller en kilde, der kan danne grundlag for 
sikre slutninger. Overvejelserne er alligevel interessante som et vidnesbyrd om, 
hvad PET's medarbejdere selv anså for ”tilladeligt” i forhold til agenternes hand- 
linger og ikke mindst deres tvivl med hensyn til, hvor langt en kilde reelt måtte 
gå i overtrædelse af lovgivningen under sit arbejde for PET. 


68  Gengivelsen er tro mod originalen inklusive fejl og ufuldstændige sætninger mv. 

69 Der findes dog også vidnesbyrd, der peger i en anden retning, se f.eks. Jørn Bros forklaring for 
Kommissionen afgivet den 13. november 2000, RB s. 14, hvor han bl.a. anfører, at: ”Meddelerne blev 
indskærpet, at deltagelse i ulovligheder var strafbare, og at PET ikke kunne hjælpe, hvis meddeleren 
kom i vanskeligheder”. Det er lidt uklart, hvorvidt denne udtalelse kun vedrører ”rene' meddelere, 
eller om også penetranter fik samme indskærpelse, jf. oplysningerne om, at ”brug af meddelere 
blev i PET benævnt hvervning”. og senere: ”Mere sensitive hvervninger (penetreringer) blev altid 


forelagt for chefen”. 

7. JUSTITSMINISTERIETS OVERVEJELSER 
OM KONSEKVENSERNE AF LOVEN OM 
ANVENDELSE AF AGENTER FOR PET'S 
ARBEJDE 


Som det vil fremgå af nedenstående, stod Strafferetsplejeudvalget ikke på helt 
usikker grund under sine overvejelser om reglernes forhold til PET's virksom- 
hed. Spørgsmålet om, hvilke konsekvenser loven eventuelt måtte få for PET's 
anvendelse af agenter, havde nemlig forinden været genstand for nærmere over- 
vejelse i både Justitsministeriet og PET (om sidstnævnte se nedenfor afsnit 8). 

I et fortroligt notat fra Justitsministeriet af 2. februar 1984 om ”Retspleje- 
udvalgets forslag til regler om brug af agenter” undersøges det på baggrund af 
et udkast fra Strafferetsplejeudvalget til en kommende lovregulering om anven- 
delse af agenter,” om de foreslåede regler ville få nogle konsekvenser for PET's 
muligheder for på en effektiv måde at ”modvirke, overvåge og forebygge foreta- 
gender og handlinger, der må antages at rumme en fare for rigets selvstændighed 
og sikkerhed og den lovlige samfundsorden.” Notatet er dateret otte måneder, 
før udvalget kom med sin betænkning, og ca. et år før lovforslaget om anven- 
delse af agenter blev fremsat første gang. Det er derfor nærliggende, at notatets 
analyse har haft en afgørende indflydelse på Strafferetsplejeudvalgets endelige 
lovudkast, herunder især undtagelsen af efterforskning vedrørende forbrydelser 
indeholdt i kapitel 12 og 13 i straffeloven.” 


70 Undersøgelsen blev foretaget på baggrund af en gennemgang af en række udvisningssager samt de 
sager, man i PET's afdelinger umiddelbart havde erindring om havde indebåret efterforskning af 
en art, der var omhandlet i de foreslåede regler. Notatet angiver endvidere tidsmæssige årsager som 
grænsesættende for undersøgelsens omfang samt det forhold, at kartoteket ikke var indrettet på en 
sådan måde, at man kunne udfinde relevante sager ved søgning. 

71. Hermed citerede notatet indledningen til 1953-instruksen til chefen for Politiets Efterretningstjeneste. 

72. Til brug for kortlægningen af forløbet omkring forberedelsen af udvalgets betænkning, herunder 

Notatet konstaterer indledningsvis, at brugen af agenter som efterforsknings- 
metode inden for det kontraefterretningsmæssige, det kontrasubversive og det 
kontraterroristiske område har været ”kendt altid som et uundværligt led i ef- 
terretnings- og sikkerhedstjenesternes arbejde” og i tidens løb har været ”an- 
vendt i et meget stort omfang” som et ”nødvendigt supplement til de gængse 
efterforskningsmetoder”” Af ”gængse efterforskningsmetoder” opremser no- 
tatet telefonaflytninger, brevkendelser, rumaflytninger, observationer, kildeop- 
lysninger og ransagninger som eksempler, mens penetrering (indplantning og 
hvervning), agenter — herunder dobbeltagenter — og ”walk-in's” nævnes som 
mere specielle efterforskningsmetoder. 

Disse mere specielle efterforskningsmetoder vil ifølge notatet ”allerede på 
grund af en instruks herom til chefen for politiets efterretningstjeneste fra 1953 i 
langt de fleste tilfælde forudsætte en forhåndsgodkendelse fra justitsministeren””, 
(fremhævet her). Videre anføres det i notatet om et andet karakteristisk træk ved 
PET's efterforskning: 


”Da PET's undersøgelser i langt de fleste tilfælde ikke ender med en straffesag, 
men afsluttes i form af f.eks. udvisninger af diplomater eller derved, at den straf- 


navnlig den indflydelse Justitsministeriets bemærkninger måtte have haft på den endelige betænk- 
ning, er det forsøgt at rekvirere sagen fra Justitsministeriet. Ministeriet måtte imidlertid efter en 
grundig eftersøgning i egne arkivalier og ved forespørgsel hos Rigsarkivet i august 2005 meddele 
Kommissionen, at sagen desværre er bortkommet, hvorfor det ikke er lykkedes at komme det 
nævnte forløb nærmere. 

73. JM's notat af 2. februar 1984 om retsplejeudvalgets forslag til regler om brug af agenter, s. 2. 

74. Iinstruksen stod det ikke direkte anført, at penetreringer mv. skulle godkendes af justitsministeren, 
men det blev i praksis udledt af følgende ordlyd af den første del af instruksen: ”Det påhviler chefen 
for politiets efterretningstjeneste til enhver tid at holde justitsministeriet underrettet om alle forhold 
af betydning for landets sikkerhed og i det hele om alle forhold af væsentlig betydning inden for 
efterretningstjenestens virksomhed, derunder om de almindelige retningslinier, efter hvilke der 
arbejdes, og de fremgangsmåder, der tages i anvendelse. (...) Om vigtige enkeltsager og sager, der 
efter foreliggende særlige omstændigheder må påregnes at give anledning til offentlig kritik eller be- 
sværinger, må justitsministeriet ligeledes fra første færd holdes underrettet”. (fremhævet her). Denne 
fortolkning blev i 1982 stadfæstet af daværende justitsminister Ole Espersen, der under arbejdet 
med nye retningslinjer for efterforskning på det politiske område tilføjede en bestemmelse om, at 
PET's indsættelse af penetranter forudsatte en forelæggelse for og godkendelse ved ”den politisk 
ansvarlige minister” Når henses til forløb som f.eks. den andetsteds i beretningen beskrevne Ope- 
ration Samson, hvor ministeren ikke blev involveret, kan der dog synes at være tale om en efter- 
rationalisering. Fra begyndelsen af 1980'erne må reglen om ministergodkendelse dog kunne siges 
at have stået ved magt. Se hertil Kommissionens beretning, bind 3. 

bare/ulovlige virksomhed ophører, vil PET's brug af disse efterforskningsmetoder 
sjældent komme frem til vurdering ved domstolene. Så vidt vides, foreligger der 
ikke her i landet nogle PET-sager, der har været behandlet ved domstolene, hvor 
spørgsmålet om PET's anvendelse af disse specielle efterforskningsmetoder har 
været genstand for prøvelse”. 


Notatet indeholder herudover en analyse af og kommentar til de foreslåede reg- 
ler. 

Først overvejede man forholdet til den indledende bestemmelse ($ 754 a), 
hvor det i lovudkastet ligesom i den senere lov fastslås, at politiet ikke som led i 
efterforskningen af en lovovertrædelse må foranledige, at der tilbydes bistand til 
eller træffes foranstaltninger med henblik på at tilskynde nogen til at udføre eller 
fortsætte lovovertrædelsen, medmindre nogle nærmere opregnede betingelser 
er opfyldt. 

Allerede angivelsen af ”en lovovertrædelse” ville efter Justitsministeriets vur- 
dering give PET problemer: 


”Ved en umiddelbar læsning kan udtrykket i stk. 1. og 2 ”en lovovertrædelse” for- 
stås som en specificeret strafbar handling, i modsætning til en vedvarende strafbar 
aktivitet, som ikke nærmere kan konkretiseres med hensyn til tid og sted m.v. 
Hvis forslaget hermed udelukker brug af agenter i sådanne sager, vil det betyde en 
betydelig indskrænkning i PET's efterforskningsmuligheder, idet PET's efterforsk- 
ning ofte retter sig mod personer og områder, hvorfra strafbar/ulovlig virksom- 
hed udgår, til dels byggende på et erfaringsgrundlag, uden at denne virksomhed 
nødvendigvis kan konkretiseres i form af en strafbar sigtelse med hensyn til tid og 
sted m.v. Efterforskningen på området subversion vil ofte være omfattet af denne 
kategori” 


Sondringen virker imidlertid — i hvert fald set i retrospektiv — ikke overbevi- 
sende. For det første kan der ikke i lovens ordlyd”; umiddelbart findes noget 
holdepunkt for, at bestemmelsen ikke også skulle omfatte efterforskning af mere 
”vedvarende strafbar aktivitet”, da dette kendetegn vel ikke fratager de pågæl- 
dende handlinger deres karakter af ”lovovertrædelse” Der ses for det andet hel- 
ler ikke at være noget krav i loven om, at den tilladte agentvirksomhed skal føre 
til en strafbar sigtelse. Det er svært at se, hvad Justitsministeriets motiver for at 


75. Der skal dog her tages det forbehold, at den nøjagtige ordlyd af det udkast, som Justitsministeriet 
kommenterede, ikke kendes. 

oprette denne noget kunstige sondring skulle være, andet end at bibringe udval- 
get det indtryk, at det ville være overordentligt besværligt for efterretningstjene- 
sten, hvis den blev omfattet af loven.” 

Videre hed det om brug af agenter på det kontraefterretningsmæssige om- 
råde: 


”Lovforslaget medfører formentlig endvidere, at det som udgangspunkt ikke vil 
være tilladt at føre agenter i forhold til en identificeret efterretningsofficer. Efter- 
retningsofficerens tilstedeværelse her i landet er i princippet en strafbar over- 
trædelse af strfl. $ 108, men efter fast praksis medfører det ikke udvisning af den 
pågældende. Ved at bruge agenter, herunder dobbeltagenter, i forhold til den på- 
gældende kan det ikke, hvis efterforskningen skal have mening, undgås eventuelt 
at fremkalde yderligere strafbare handlinger, f.eks. ved at lade agenten aflevere 
klassificerede oplysninger eller sælge embargobelagte varer eller i det mindste at 
medvirke til en forøgelse af omfanget af den allerede begående lovovertrædelse 
(strfl. $ 108). 

Hertil kommer yderligere, at selvom forslaget måtte kunne forstås derhen at det 
ikke er udelukket at bruge agenter inden for området ”vedvarende strafbar/ulovlig 
virksomhed”, der ikke kan specificeres, vil PET's efterforskning ikke så meget have 
til formål f.eks. at afsløre en efterretningsofficers enkeltstående strafbar handling, 
men nok så meget have til formål at overvåge, modvirke og forebygge, hvilket 
som bekendt kan ske på mange andre måder end via en straffesag. Gennemførelse 
af straffesager vil da også på grund af diplomatisk immunitet være umulig i en 
stor del af PET's sager. Det nævnte formål: at overvåge, modvirke og forebygge, 
har derfor primært til formål at afsløre omfanget af en strafbar/ulovlig aktivitet. 
Efterforskning og brug af agenter i efterretningssager har langt fra altid til formål 
at klarlægge hvem der er ”strafferetlig ansvarlig”, jfr. forslagets stk. 2. Hertil skal 
yderligere tilføjes, at brug af agenter i efterretningssager erfaringsmæssigt forudsæt- 
ter, at agenter efter aftale med PET kan begå mindre, strafbare overtrædelser, idet 
efterretningsofficeren ellers meget hurtigt vil miste interessen (han får jo ingenting). 
Hvis ikke en sådan agentvirksomhed er tilladelig, vil oplagte efterforskningsmu- 
ligheder ganske simpelt ikke kunne udnyttes, og det vil i værste fald betyde, at det 
ikke vil være muligt at klarlægge omfanget af efterretningsvirksomheden, endsige 
forebygge og modvirke yderligere skadevirkninger” (fremhævet her). 


76 Det har formentlig oprindeligt været forudsat, at også PET skulle omfattes af loven, jf. f.eks. side 6i 
notatet, som omtaler en bestemmelse i det forslag, der kommenteres, hvorefter agentsager for PET's 
vedkommende efterfølgende skulle indberettes til justitsministeren. Justitsministeriet protesterede 
kraftigt over denne ”direkte forringelse for den politiske styringsmulighed af PET's aktiviteter” med 
henvisning til, at gældende praksis og reglerne i instruksen til chefen for PET foreskriver ”en meget 
vidtgående forudgående forelæggelsespligt for justitsministeren”. 

Notatet anførte endvidere, at ”brugen af agenter i efterretningssager er så ele- 
mentær”, at det ”må anses for givet, at andre efterretningstjenester vil overtage en 
del af det kontraefterretningsmæssige initiativ”, hvis de danske sikkerhedsmyn- 
digheders efterforskningsmæssige muligheder blev begrænset af den lovgivning, 
der på det tidspunkt var under overvejelse. Med andre ord ville agentmetoden 
fortsat blive anvendt af andre efterretningstjenester, blot med den forskel, at det 
ikke længere kunne ske i samarbejde med PET, og mulighederne for at kontrol- 
lere såvel fjendtlige som venligtsindede efterretningstjenesters aktiviteter i Dan- 
mark ville med notatets udtryk derved blive ”illusorisk? 

Angående anvendelse af civile agenter, som lovudkastet kun gav meget be- 
grænset mulighed for og den endelige lov helt forbød, adskilte PET's arbejdsvil- 
kår sig også så markant fra det øvrige politis, at der ifølge notatet var grund til at 
gøre en undtagelse: 


”Det nævnes i forslaget, at agenter ”i videst muligt omfang” bør være en af politiets 
eget personel. I efterretningssager er det en grundlæggende regel stort set aldrig 
at bruge efterforskningsmyndighedens eget personale. Det vil være uhensigtsmæs- 
sigt og uforsvarligt i sikkerhedsmæssig henseende. Det må herved haves for øje, at 
efterforskningen i efterretningssager tager måneder, ja i mange tilfælde endog år” 
(fremhævet her). 


Det blev desværre ikke kommenteret nærmere, hvilke sikkerhedsmæssige be- 
tragtninger, der gør brug af PET's eget personale som agenter ”uhensigtsmæssig” 
og ”uforsvarlig”. Man kunne dog måske forestille sig, at det, der her blev hentydet 
til, var hensyn til at undgå identifikation af PET som iværksætter af operationen. 

De forudgående bemærkninger var primært møntet på kontraefterretnings- 
tjenestens efterforskningsmuligheder, men ifølge notatet havde der også været 
og ville fortsat være behov for at anvende agenter også på det kontrasubversive 
og kontraterroristiske område, om end i mindre målestok. En gennemførelse af 
de foreslåede regler på PET's område ville ifølge notatet gøre ”en rimelig efter- 
forskning uforholdsmæssig vanskelig og i nogle situationer formentlig umulig” 
og kunne meget vel betyde, at PET ikke i tide ville kunne advare om en truende 
udvikling. 

Notatet konkluderede endelig, at de foreslåede regler måtte siges at være ud- 
arbejdet med henblik på den almindelige politimæssige efterforskning, idet der 
”slet ikke [var] taget hensyn til den efterretningsmæssige efterforsknings særlige 
vilkår”. Nedenfor gengives de konklusioner i Justitsministeriets notat, som er 
fundet mest relevante for denne udredning om agents provocateurs: 

”a. Generelt om brug af agenter i PET's sager 


1. 


Brugen af agenter er et traditionelt uundværligt og internationalt efter- 
forskningsmiddel i efterretningssager. 

Hvis ikke brugen af agenter fortsat vil være tilladt som efterforsknings- 
middel i efterretningssager, vil megen efterforskning i disse sager være 
utilstrækkelig og i værste fald uden udsigter. 

Efterforskning i efterretningssager må efter sagens natur nødvendigvis 
ofte være offensiv, hvilket stiller andre krav til efterforskningsmidlerne, 
end hvor det drejer sig om almindelig efterforskning. Anmeldelser er 
sjældne i efterretningssager. 

Efterforskning i efterretningssager skal ikke nødvendigvis føre til en straf- 
fesag som afslutning. Det er faktisk hovedreglen, at efterforskningen ikke 
munder ud i en straffesag. 

Efterforskning i efterretningssager er en løbende, ofte langvarig proces, 
hvori indgår momenter som overvågning, modvirkning og forebyggelse, 
men ikke nødvendigvis en offentlig afsløring. 

Efterforskning i efterretningssager retter sig i vidt omfang mod en per- 
sonkreds, som er specielt uddannet til som led i sit efterretningsmæssige 
virke at kunne afdække efterretningsmæssige kontraforanstaltninger. Der 
er med andre ord ikke tale om ordinære kriminelle uden denne specielle 
baggrund. 


b. Brug af agenter i praksis 


1. 


Navnlig dobbeltagentoperationer og penetreringer vil blive umuliggjort 
og kan indebære direkte fare for skade på person og velfærd, hvis der ikke 
accepteres et ”medspil”. 

Nogle af de væsentligste efterretningsoperationer ville aldrig kunne have 
været gennemført uden offensiv efterforskning. (…)” 

Om kontrollen med PET's brug af agenter anførtes der til slut i notatet: 
50) 

Brugen af offensive efterforskningsmidler i efterretningssager bør fortsat 
ske under den til enhver tid siddende regerings ansvar i kraft af den for ef- 
terretningstjenesten ansvarlige justitsminister, til hvem der gælder en klar 
forudgående forelæggelsespligt”. (fremhævet her). 

8. PET'YS BEMÆRKNINGER TIL STRAFFERETS- 
PLEJEUDVALGETS BETÆNKNING 


Diskussionen om udformningen af den kommende lovgivning om politiets brug 
af agenter i relation til PET standsede imidlertid ikke her. I to fortrolige notitser 
af henholdsvis 12. juni 1984 og 21. august 1984 kommenterede en juridisk medar- 
bejder ved PET udvalgte afsnit af udkastet til Strafferetsplejeudvalgets betænk- 
ning og fremkom med ændringsforslag hertil. I notitsen af 12. juni 1984 fore- 
slog PET-medarbejderen en passus tilføjet betænkningens afsnit om infiltration, 
hvori han skelnede mellem to varianter af infiltration, nemlig på den ene side, 
hvor infiltration skete ved hvervning af en person, der allerede befandt sig i det 
pågældende miljø, og på den anden side i form af egentlig placering i miljøet 
af en udefra kommende person.” Den pågældende PET-medarbejder mente, at 
denne afgrænsning mellem de to former for infiltration, som han opfordrede 
Strafferetsplejeudvalget til at gøre til sin, burde have betydning for, om forholdet 
skulle være omfattet af den kommende regulering vedrørende agenter. 

I den første variant ville forholdet ifølge PET-medarbejderen mere have ka- 
rakter af et kontaktnet, hvor politiet passivt overvågede det pågældende miljøs 
aktiviteter, herunder strafbare aktiviteter og forberedelser til sådanne. I det om- 
fang den hvervede person i miljøet alene foretog sig, hvad han ellers naturligt 
ville eller kunne have foretaget som medlem af det pågældende miljø, mente 
PET-medarbejderen ikke, at forholdet burde omfattes af loven. Det gjaldt uanset, 
om politiet opfordrede den pågældende til at blive i miljøet og dermed stiltiende 
accepterede, at den pågældende person i større eller mindre omfang deltog i 
strafbare aktiviteter eller forberedelse hertil. 

Var infiltrationen imidlertid foranstaltet af politiet ved placering af en ude- 
frakommende person i det pågældende miljø, ville grænsen mellem tilladelig 


77 PET, Ujournaliseret sag: ”Notits vedr.: Forslag til ændring af retsplejeloven (meddelelseshemmelig- 
heden og brug af agenter)”, dateret 12. juni 1984. 

agentvirksomhed og almindelige efterforskningsskridt ifølge PET-medarbejde- 
ren være snævrere. Det burde dog stadig falde uden for den kommende regu- 
lering af agentvirksomhed, at den pågældende person med politiets samtykke 
for at underbygge sin troværdighed deltog i mindre strafværdige aktiviteter og 
forberedelser til sådanne. 

I den anden notits dateret den 21. august 1984 konstaterede samme PET-med- 
arbejder indledningsvis i afsnittet om politiets brug af agenter, at Strafferetsple- 
jeudvalget ikke havde medtaget det forslag til et afsnit vedrørende infiltration, 
som Ole Stig Andersen og den kontorchef i Justitsministeriet, som var medlem 
af udvalget, havde formuleret, formentlig på baggrund af PET-medarbejderens 
notits omtalt ovenfor.” Medarbejderen bemærker herefter om den afgrænsning 
af infiltration, som udvalget i stedet nåede frem til, følgende: (Den første sætning 
synes ikke fuldført) 


”Konsekvenserne af ikke at medtage nogle særlige bemærkninger vedrørende in- 
filtration udover (…) at skrive, at brug af meddelere ikke er omfattet af begrebet 
agentvirksomhed, medmindre den pågældende meddeler efter aftale med politiet 
tager del i foranstaltninger, hvorved nogen [tilskyndes] til at bringe en lovover- 
trædelse til udførelse eller fortsættelse, og om infiltration at skrive, at dette falder 
uden for begrebet, hvis en person efter aftale med politiet søger kontakt i et kri- 
minelt miljø for at kunne give politiet oplysninger. Dette gælder også, selv om den 
pågældende deltager i kriminalitet for at gøre sig troværdig i miljøet. Hvis den 
pågældendes adfærd har direkte indflydelse på den lovovertrædelse mod hvilken 
efterforskning rettes, kan der dog være tale om en foranstaltning, der ligger over 
den nedre grænse og derfor er omfattet af reguleringen. Derimod er tilfælde af 
infiltration, hvor den pågældende kun tager del i sådan mindre kriminalitet, som 
efterforskningen ikke er rettet imod, ikke omfattet af reguleringen. Jeg kan ikke 


umiddelbart helt gennemskue, om vores efterforskning på subversionsområdet 
tilgodeses i tilstrækkeligt omfang?” 


Notatets koncipist ender dog med ”alt i alt” at konkludere, ”at den foreliggende 
formulering i udkastet til betænkningen om brug af agenter efter omstændighe- 
derne tilgodeser PET's efterforskningsinteresser”% 


78 PET, Ujournaliseret sag: ”Notits vedr.: Udkast til lov om ændring af retsplejeloven”, dateret 
21. august 1984. 

79. Ibid., s. 5-6. 

80 Ibid.,s. 6 

9.SAMMENFATNING 


Ved den ovenanførte gennemgang af politiets motiver for at anvende agents 
provocateurs i 1970'erne og 1980'erne fremgår det, at de kendetegn ved narkokri- 
minalitet, som gør denne særlig ”velegnet” til agentvirksomhed (den er offerløs, 
ofte styret af en organisation, ikke sjældent med internationale forbindelser, og 
efterforskningen foregår over en længere periode) genfindes ved den politiske 
eller statsundergravende kriminalitet. 


På baggrund af ovenstående gennemgang af Justitsministeriets notat kan 


konkluderes følgende: 


e Justitsministeriet har anset det for berettiget, at PET i et videre omfang end 
politiet i øvrigt benytter agenter, herunder navnlig civile agenter, der nær- 
mere forudsættes at være reglen end undtagelsen. Der erindres om, at det 
for det almindelige politi indtil 2003 var forbudt at anvende civile agenter 
efter vedtagelsen i 1986 af loven om anvendelse af agenter ved efterforsk- 
ningen af alle andre forbrydelser end dem, der er nævnt i straffelovens ka- 
pitel 12 og 13 (jf. retsplejeloven $ 754 b, stk. 2). 

Det synes at være accepteret, at det også kan være nødvendigt for PET's 
agenter at begå mindre lovovertrædelser undervejs i forløbet for at øge 
deres troværdighed og værdi, navnlig over for fremmede efterretningsof- 
ficerer. Dette indtryk forstærkes af indholdet af en PET-medarbejders to 
notitser, som viser, at det også har været opfattelsen internt i PET. 

Det er endvidere interessant at bemærke, at Justitsministeriet synes at 
have accepteret, at der med hensyn til provokationsgrænsen, eller den 
”øvre” grænse som udtrykt i retsplejelovens $ 754 b, stk. 1, hvorefter agen- 
ten ikke må bevirke en forøgelse af lovovertrædelsens omfang eller grov- 
hed, kunne være ”højere til loftet” hvad PET angår. I notatet konstateres 
det, at man nok ikke kan undgå at fremkalde yderligere strafbare handlin- 
ger, eller i det mindste at medvirke til en forøgelse af omfanget af den alle- 
rede begående lovovertrædelse (fremhævet her), hvilket udtrykkelig var og 
fortsat er forbudt ifølge retsplejelovens $ 754 b, stk. 1 ved efterforskningen 

af alle andre forbrydelser end dem, som er nævnt i straffelovens kapitel 
12 Og 13. 


Derimod nævner Justitsministeriets notat ikke noget om lovforslagets øvrige be- 
grænsninger, herunder navnlig kravet om: 

e At agenter kun må anvendes, hvor der er ”særlig bestyrket mistanke” om, at 
den pågældende lovovertrædelse er ved at blive begået eller forsøgt. 

e Kriminalitetskravet i $ 754 a, stk. 3, der medfører, at agenter kun må bruges 
under efterforskning af særlig grov kriminalitet, der kan give op til 6 års 
fængsel eller mere (eller 4 år hvad angår indsmugling af særlig grov ka- 
rakter, jf. strfl. $ 289, 2. pkt.) Kriminalitetskravet kom dog først ind i loven 
som resultatet af forhandlingerne i Folketinget, hvorfor Justitsministeriets 
tavshed på det punkt næppe kan tillægges selvstændig betydning. 

e Indikationskravet, hvorefter agentmetoden kun må anvendes, hvis andre 
efterforskningsmidler ikke ville være egnede til at sikre bevis i sagen. 

1. INTRODUKTION OG PROBLEMSTILLING 


Dette kapitel omhandler regelgrundlaget for oprettelse af private registre over 
personoplysninger og videregivelse af sådanne personoplysninger. Der vil sær- 
ligt blive fokuseret på de såkaldte ”følsomme personoplysninger” eller ”rent 
private forhold/oplysninger” som bl.a. omfatter oplysninger om race, religion 
og hudfarve, om politiske, seksuelle og strafbare forhold, helbredsforhold osv. 
Problemstillingen er relevant for Kommissionens arbejde i lyset af de begiven- 
hedsforløb, der er beskrevet i nogle af de historiske afsnit af beretningen, hvor 
private foreninger eller enkeltpersoner har oprettet registre over følsomme per- 
sonoplysninger og i visse tilfælde også har videregivet disse oplysninger til bl.a. 
PET. Som eksempler kan nævnes Firmaet og Hetler-sagen.”. 

I det følgende søges det afklaret, om det i den periode, som Kommissionens 
undersøgelse vedrører, har været lovligt for politiske foreninger, privatpersoner 
m.fl. at oprette kartoteker og andre registre over politiske modstandere mv., om 
det i givet fald har været lovligt at videregive nogle af disse oplysninger til f.eks. 
PET og, i modsat fald, om PET så kan kritiseres for at have modtaget og anvendt 
sådanne oplysninger, primært fra meddelere, agenter/penetranter og andre kil- 
der i de forskellige miljøer. Det kan endelig overvejes, om det har en selvstændig 
betydning for vurderingen, hvilken relation PET har haft til de pågældende pri- 
vate kilder mv. 

En registrering af personers private forhold kan efter omstændighederne 
være i konflikt med privatlivets fred. Notatet indledes derfor i afsnit 2 med en 
kort redegørelse for begrebet ”privatlivets fred” som det forstås i national ret og 
den Europæiske Menneskerettighedskonvention. Afsnit 3 gennemgår herefter 
den begrænsede beskyttelse mod privat registrering, der fandtes før vedtagel- 
sen af registerlovene i 1978. Afsnit 4 indeholder en kort omtale af Hetler-sagen, 
der vedrørte Forsvarets Efterretningstjeneste (FE). Afsnit 5 behandler loven om 
private registre og gennemgår grundlaget for loven, nemlig Registerudvalgets 


1. Om Firmaets aktiviteter henvises til Kommissionens beretning bind 5. 

betænkning, samt retstilstanden i 1978 (hvor loven om private registre blev ved- 
taget) og 1987, hvor loven blev ændret første gang. Kapitlet rundes af i afsnit 6 
med en analyse af de ovennævnte spørgsmål om lovligheden af privat registre- 
ring mv. og konklusion. 

2. PRIVATLIVETS FRED 


Danmark fik sin første lov om private registre i 1978, hvor Folketinget vedtog lov 
nr. 293 af 8. juni 1978 om private registre mv. Loven trådte i kraft den 1. januar 
1979 og er siden kun blevet ændret få gange,” indtil den i 2000 blev afløst af per- 
sonoplysningsloven. Indtil 1978 var registrering og videregivelse af personoplys- 
ninger kun indirekte reguleret af straffelovens bestemmelser om privatlivets fred 
m.fl. Samtidig med vedtagelsen af loven om private registre vedtog Folketinget 
denne lovs offentlige pendant; lov om offentlige registre.” 

Loven om private registre er rodfæstet i hensynet til beskyttelse af privatlivets 
fred, som er et grundlæggende princip i dansk ret. Tankegangen bag princippet 
er, at den enkelte borger må have et privat råderum, der er autonomt i forhold 
til andre borgere, private virksomheder og offentlige myndigheder. I nutidens 
Danmark er det som i andre vestlige lande anerkendt, at beskyttelsen af privat- 
livets fred er et væsentligt samfundsmæssigt mål, selvom det ikke er særskilt 
reguleret i den danske grundlov. Beskyttelsen af privatlivets fred er anderledes 
kategorisk knæsat i Den Europæiske Menneskerettighedskonventions (EMRK) 
artikel 8: 


”Stk. 1. Enhver har ret til respekt for sit privatliv og familieliv, sit hjem og sin kor- 
respondance. 


Stk. 2. Ingen offentlig myndighed kan gøre indgreb i udøvelsen af denne ret, und- 
tagen for så vidt det sker i overensstemmelse med loven og er nødvendigt i et 


2. Den væsentligste ændring var også den første, som skete i 1987 ved lov nr. 383 af 10. juni 1987 om 
private registre mv. 

3. Lov nr. 429 af 31. maj 2000 om beskyttelse af personoplysninger. 

4. Lov nr. 294 af 8. juni 1978. 

5. Peter Blume, Personregistrering, 3. rev. udg. (Akademisk Forlag, 1996), s. 13. Behovet for et privatliv 
og en hermed forbunden personlig integritet er ifølge Blume historisk og ideologisk betinget. Prin- 
cippet genfindes ikke i alle samfund, og dets nærmere afgrænsning er betinget af de almindelige 


politiske og moralske normer, der behersker det enkelte samfund. 


Mindretalsudtalelse og juridiske notater 


351 


PRIVATE REGISTRE 


demokratisk samfund af hensyn til den nationale sikkerhed, den offentlige tryg- 
hed eller landets økonomiske velfærd, for at forebygge uro eller forbrydelse, for at 
beskytte sundheden eller sædeligheden eller for at beskytte andres ret og frihed” 


Som det bl.a. fremgår af artikel 8, stk. 2, er privatlivets fred ikke nogen absolut 
rettighed, men må afvejes over for andre samfundsmæssigt vigtige hensyn, her- 
under retten til informations- og kommunikationsfrihed, der ligeledes er aner- 
kendt som centrale menneskerettigheder, jf. EMRK artikel 10. Om forståelsen af 
begrebet ”privatlivets fred” og afgrænsningen over for andre interesser skriver 
Peter Blume bl.a.: 


”Det er (.) på den ene side klart, at det enkelte individ ikke kan være fuldstæn- 
digt autonomt, for i det moderne komplekse samfund er alle en del af en større 
helhed, og denne helhed vil ikke kunne fungere, hvis alt om hver enkelt person 
betragtes som privat. På den anden side er det også klart, at alt om den enkelte 
ikke bør være offentligt og tilgængeligt for enhver … Der bør derfor fastlægges et 
balancepunkt, der ligger et eller andet sted imellem disse to ekstremer”? 


De to love om henholdsvis private og offentlige registre er begge forsøg på at 
fastlægge en sådan balance. 


6  Ibid., s. 13-14. 

3. BESKYTTELSE MOD PRIVAT REGISTRERING 
FØR 1978 


Indtil den første lov om private registre trådte i kraft den 1. januar 1979, fandtes 
der kun få begrænsninger af privat registrering. Sådanne begrænsninger kunne 
i et vist omfang udledes af den dagældende bestemmelse i straffelovens $ 263, 
der beskyttede privatlivets fred, samt af ”almindelige retsprincipper”, se nærmere 
nedenfor. 


3.1. Straffeloven 


I 1967 anmodede justitsministeren Straffelovrådet” om at overveje spørgsmå- 
let om ændring af de da gældende straffebestemmelser vedrørende beskyttelse 
af privatlivets fred. Rådet afgav sin betænkning i januar 1971.” I betænkningen 
angives det bl.a., at spørgsmålet om et retligt værn af privatlivets fred ikke før 
begyndelsen af 1960'erne havde været genstand for den store debat i Danmark. 
Interessen skulle dog efter det anførte have været stadig stigende i tiden derefter, 
ikke mindst som følge af nye teknologiske landvindinger, der bl.a. kunne (mis) 
bruges til overvågning af borgerne, f.eks. hemmelig lydoptagelse, detailfotogra- 
fering og filmoptagelse over lange afstande af en person i private omgivelser mv., 
elektronisk udstyr til hemmelig aflytning af telefonsamtaler osv.” Også interna- 


7. Straffelovrådet blev nedsat ved Justitsministeriets skrivelse af 3. oktober 1960. Rådet skal bl.a. efter 
Justitsministeriets anmodning give indstilling om strafferetlige lovgivningsspørgsmål og princi- 
pielle spørgsmål vedrørende fastsættelsen af administrative bestemmelser af strafferetlig karakter 
og den praktiske gennemførelse af kriminalpolitiske foranstaltninger. 

8 … Straffelovrådets betænkning nr. 601 om privatlivets fred, januar 1971 (Bet. 601/71). 

9 Bet. 601/71, s. 8 ff. 

tionalt påkaldte spørgsmålet sig stigende interesse og blev bl.a. taget op i nordisk 
regi og i Europarådet, hvor der bl.a. blev vedtaget en ministerresolution.” 

Straffelovrådet anbefalede i sin betænkning, at man indførte en straffebestem- 
melse vedrørende forbud mod aflytning eller optagelse af samtale med andre ved 
hjælp af et skjult apparat og mod fotografering uden tilladelse af personer på et 
ikke frit tilgængeligt område. Endvidere blev også (uberettiget) videregivelse af 
private oplysninger kriminaliseret (før 1972 var det kun ”offentlig meddelelse”, der 
var forbudt). Endelig foreslog rådet den generelle strafferamme for krænkelser af 
privatlivets fred forhøjet fra bøde og hæfte til fængsel indtil seks måneder." 

På baggrund af Straffelovrådets betænkning ændrede Folketinget i 1972 bl.a. 
straffelovens $ 263 ved at udskille den del af bestemmelsen, der vedrørte ube- 
rettiget videregivelse af meddelelser eller billeder vedrørende en andens private 
forhold, og flytte forholdet til en ny bestemmelse:” 


”$ 264 d. Med bøde, hæfte eller fængsel indtil 6 måneder straffes den, der uberet- 
tiget videregiver meddelelser eller billeder vedrørende en andens private forhold el- 
ler i øvrigt billeder af den pågældende under omstændigheder, der åbenbart kan 
forlanges unddraget offentligheden. Bestemmelsen finder også anvendelse, hvor 
meddelelsen eller billedet vedrører en afdød person” (fremhævet her). 


Til ”private forhold” henregnes navnlig sygdom, personlige kriser, selvmordsfor- 
søg, stof- eller spiritusmisbrug, seksuelle forhold, opførsel over for ægtefælle og 
børn, økonomiske forhold og privat omgangskreds.; Bestemmelsen har navnlig 
haft betydning i forbindelse med pressens krænkelse af privatlivets fred. 


3.2. Beskyttelse i henhold til ”almindelige retsgrundsætninger” 


De bestemmelser i straffeloven og anden lovgivning, som Straffelovrådet be- 
skæftigede sig med i sin betænkning om privatlivets fred, vedrører imidlertid 
ikke direkte den problematik, som er emne for dette kapitel, nemlig i hvilket om- 
fang private foreninger og andre før registerlovens tilkomst i 1978 måtte antages 
lovligt at kunne oprette registre, der indeholdt personoplysninger. Selve registre- 


10. Ibid. 

1  Ibid., s. 56-57. 

12. Lov nr. 89 af 29. marts 1972 om ændring af borgerlig straffelov m.fl. 
13. Knud Waaben, Strafferettens specielle del, (GAD, 1989), s. 200. 

ringen er ikke kriminaliseret af $ 264 d, men kun den uberettigede videregivelse 
af private oplysninger. 

Af større relevans er rådets udtalelser om en almindelig ulovfæstet regel om 
beskyttelse af privatlivets fred, der antages at gælde ud over de specielle lovbe- 
stemmelser i bl.a. straffeloven:" 


”Det er almindeligt antaget, at der i dansk ret gælder en beskyttelse af personlig- 
heden og privatlivets fred, der bygger på almindelige retsgrundsætninger og således 
rækker ud over den beskyttelse, der kan bygges på specielle lovregler”” 


Om definitionen af beskyttelse af privatlivets fred udtaler rådet, at man kan” tale 
om beskyttelse af privatlivets fred, når der sættes grænser for blotlæggelse af for- 
hold, der ikke er umiddelbart tilgængelige for andre, der kommer i forbindelse 
med den pågældende” 

Det kunne umiddelbart virke, som om denne beskyttelse ikke helt dækkede 
spørgsmålet om oprettelse af private registre over politiske modstandere mv., jf. 
ordvalget ”blotlæggelse af forhold”. Rådet giver dog selv svaret under sin eksem- 
plificering af forhold, der kunne falde ind under den særlige beskyttelse efter den 
almindelige retsgrundsætning: 


”Som eksempel på områder, der ikke falder ind under de gældende straffebestem- 
melser, men hvor en beskyttelse, der bygger på en almindelig retsgrundsætning 
kan blive aktuel, kan nævnes systematisk indsamling af oplysninger vedrørende en 
anden... 


Svagheden ved dette system var dog ifølge Straffelovrådet, at domstolene kun 
havde ringe reaktionsmuligheder, hvis de skulle konstatere, at en bestemt hand- 
ling stred mod disse almindelige retsgrundsætninger.” Domstolene kunne na- 
turligvis nedlægge forbud mod, at den retsstridige handling fortsatte (såfremt 
man overhovedet fik kendskab til den, hvilket i tilfælde af hemmelig registrering 
af politiske modstandere nok er tvivlsomt). Den krænkede havde imidlertid in- 
gen mulighed for at opnå godtgørelse for andet end rent økonomiske tab efter de 
almindelige erstatningsretlige regler. Rådet foreslog derfor i sin betænkning, at 
man indførte en almindelig beskyttelsesregel i form af godtgørelse til de kræn- 


14. Bet. 601/71, s. 40-43. 

15. Ibid., s. 40 (fremhævet her). 
16 Ibid. (fremhævet her). 

17 Ibid., s. 75. 

kede, også for ikke-økonomisk skade (tort, svie og smerte etc.) ved en tilføjelse 
til ikrafttrædelseslovens” $ 15. Nogen egentlig kriminalisering — forstået som 
strafsanktionering i straffeloven — af forhold, der efter ”almindelige retsgrund- 
sætninger” måtte indebære et brud på privatlivets fred, blev det dog ikke til i 
denne omgang. 


18 Lov om ikrafttræden af borgerlig straffelov m.m. Bestemmelsen kom til at lyde: ”Den, som efter 
dansk rets erstatningsregler er ansvarlig for krænkelse af en andens legeme eller frihed eller for 
retsstridig krænkelse af hans fred, ære eller person i øvrigt, skal foruden at yde erstatning for øko- 
nomisk skade eller tab betale den forurettede en godtgørelse for lidelse, tort, ulempe, lyde og vansir 
samt for forstyrrelse eller ødelæggelse af stilling og forhold” 

4. HETLER-SAGEN 


Kommissionsdomstolen af 13. juli 1977 blev nedsat ved kongelig resolution for 
under ledelse af landsdommer Frank Poulsen at undersøge forskellige forhold, 
der var kommet frem i en artikelserie i Ekstra Bladet i sommeren 1977 om bl.a. 
en kontakt mellem en medarbejder ved Forsvarets Efterretningstjeneste og den 
højreorienterede redaktør Hans Hetler. 

Kommissionsdomstolen skulle bl.a. vurdere, om der under denne kontakt, 
hvor Hans Hetler forsynede FE-medarbejderen med forskellige oplysninger om 
venstreorienterede grupper og personer, var sket en overtrædelse af regeringser- 
klæringen af 30. september 1968, der forbød registrering af danske statsborgere 
alene på grundlag af lovlig politisk virksomhed. Kommissionsdomstolen afgav 
sin beretning til Justitsministeriet den 1. december 1977.” 

Undersøgelsen omfattede flere forhold, men det interessante for spørgsmålet 
om lovligheden af private registre er den omtalte FE-medarbejders samarbejde 
med Hans Hetler, herunder især sidstnævntes påståede besiddelse af og adgang 
til et par omfattende politiske navnekartoteker. 

Samarbejdet mellem Hans Hetler og FE-medarbejderen fandt sted fra 
1969/1970 til ca. midten af 1972, hvor medarbejderen fik ordre om at afslutte 
samarbejdet.” Hans Hetler forklarede over for Kommissionsdomstolen, at han 
siden midten af 1960'erne havde opbygget et kartotek over organisationer og en- 
keltpersoner, der rummede avisudklip og andre indsamlede oplysninger forsy- 
net med krydshenvisninger om ca. 60.000 personer. Han forklarede endvidere, 
at han havde efterkommet mellem 50-100 anmodninger om personnavne fra FE. 


19 Beretning afgivet af Kommissionsdomstolen af 13. juli 1977. 

20 Det var der flere grunde til. For det første indførte FE's ledelse i december 1971 et generelt forbud 
mod brug af ”lukkede kilder”, dvs. infiltranter placeret inedbrydende organisationer, hvis virksom- 
hed ikke var direkte rettet mod forsvaret. For det andet havde FE's chef, oberst Fournais, direkte 
beordret samarbejdet med Hetler standset, fordi hans navn mindede for meget om Hitler! Ibid., 
S. 7 samt s. 38-39. 

Ingen andre end Hetler, dennes hustru og forfatteren Erik Haaest havde dog - 
ifølge Hetler — set kartoteket, og Hetler fremlagde trods gentagne opfordringer 
fra kommissionsdomstolen aldrig nogen dokumentation eller anden form for 
sandsynliggørelse af eksistensen eller omfanget af det påståede personkartotek. 
Kommissionsdomstolen lagde herefter til grund, at Hetler i en årrække havde 
været i besiddelse af et ”begivenhedskartotek” baseret på især avisudklip, som 
retten havde haft lejlighed til at se, hvorved man i øvrigt havde kunnet konsta- 
tere, at kartoteket var uden nogen form for personnøgle. Domstolen afviste deri- 
mod, at Hetler havde været i besiddelse af et egentligt personkartotek.” 

Hans Hetler forsynede endvidere angiveligt ved en række lejligheder FE- 
medarbejderen med personoplysninger, der var indhentet fra et andet politisk 
personkartotek oprettet af Valter Loll, som var en del af Hans Hetlers net af med- 
delere og ”samarbejdspartnere”, den såkaldte ”Komité til forfatningens beskyt- 
telse”. Valter Loll og meddelerne arbejdede via Hetlers mellemkomst i nogle til- 
fælde for FE efter ”cut out”-princippet, det vil sige, at de pågældende ikke vidste, 
at deres efterretninger blev videregivet til FE. Kommissionsdomstolen lagde til 
grund, at Valter Loll havde været i besiddelse af et personkartotek på mellem 
3.000 og 6.000 navne.” 

FE-medarbejderen spillede selv en aktiv rolle i opbygningen af Hetlers og Lolls 
kartoteker, idet han på eget initiativ løbende forsynede Hetler med avisudklip 
og Ritzaumeddelelser, som efter endt cirkulation i FE alligevel skulle kasseres. 
Hetler var efter FE-medarbejderens udsagn interesseret i udklippene, fordi han 
på et tidspunkt var begyndt at opbygge et arkiv, som angiveligt skulle danne bag- 
grundsmateriale for det blad (Minut), som Hetler senere begyndte at udgive.” 

Mens Kommissionsdomstolen lagde til grund, at det ”stedse havde været en 
almindelig efterretningsmæssig praksis at gøre brug af kilder uden for efterret- 
ningstjenesten med henblik på at skaffe en del af de oplysninger, der ansås for 
påkrævede for tjenestens arbejde; udtalte domstolen den hårdeste kritik i be- 
retningen netop vedrørende det forhold, at FE-medarbejderen ikke blot havde 
rekvireret oplysninger fra det pågældende arkiv, men også havde medvirket til 
at opbygge kartoteket: 


21  Ibid., s. 35-36. 

22  Ibid., s. 33. Valter Lolls reaktion på afsløringen af samarbejdet med FE i den første af Ekstra Bladets 
artikler den 7. juni 1977 var at brænde hele arkivet og grave asken ned. 

23  Ibid., s. 30-31. 

”Det forekommer sikkerhedsmæssigt lidet forsvarligt, at [-] i vidt omfang har for- 
synet Hetler med avisudklip m.v., som på grund af signaturer, datoer og lignende 
har kunnet spores tilbage til FE, og det må betragtes som tjenstligt kritisabelt, at [-] 
herved har medvirket ved opbygningen af et personkartotek som angivet i organi- 
sationsplanen+, og som kunne indeholde personregistreringer, som FE ikke selv 
lovligt kunne foretage (...) Det må anses for i høj grad kritisabelt som en omgåelse 
af regeringserklæringen af 30. september 1968, som [-] var fuldt ud bekendt med, at 
[-] i nogle tilfælde har henvendt sig til Hetler for at få personoplysninger fra det i 
organisationsplanen angivne — og til dels under hans egen medvirken opbyggede 
— arkiv, idet det herved er lagt til grund, at dette arkiv i hvert fald i et vist omfang 
har indeholdt personregistreringer, som FE ikke selv lovligt kunne foretage efter 
196877 


Kommissionsdomstolen udtalte sig ikke om, hvorvidt det havde været lovligt for 
Hetler og Valter Loll at opbygge de omstridte arkiver, formentlig fordi spørgs- 
målet faldt uden for kommissoriet, og domstolen fandt altså ikke selv anden 
anledning til at behandle dette forhold nærmere. Tilbage står dog, at Kommis- 
sionsdomstolen rettede en særdeles kraftig kritik af, at FE-medarbejderen havde 
omgået regeringserklæringens forbud ved at indhente oplysninger fra et privat 
politisk kartotek (Valter Lolls), som han tilmed til en vis grad selv indirekte hav- 
de været med til at opbygge.” 


24. FE-medarbejderen og Hetler havde i fællesskab udarbejdet en instruks til Hetlers ”Komitéen til 
forfatningens beskyttelse”, som skulle fungere som en slags dækorganisation for Hetlers arbejde. 
I instruksen indgik en organisationsplan, hvor en person benævnt ”Lars Petersen” (Valter Loll) 
skulle stå for opbygningen og vedligeholdelsen af et arkiv og kartotek over organisationer og perso- 
ner. Se Kommissionsdomstolens beretning, s. 28 ff. 

25  Ibid., s. 43. (fremhævet her). 

26. Kommissionsdomstolen lagde samtidig til grund, at FE-medarbejderen havde handlet på egen 
hånd uden sine foresattes vidende, hvorfor kritikken ikke blev udstrakt videre til f.eks. hans fore- 
satte eller FE's daværende ledelse, ibid., s. 45. 

5. LOV OM PRIVATE REGISTRE 


5.1. Registerudvalgets betænkning 


I 1970 nedsatte Justitsministeriet endnu et lovforberedende organ til at se på et 
andet aspekt af privatlivets fred. Den 9. september 1970 nedsatte ministeriet såle- 
des Registerudvalget til at overveje de problemer vedrørende privates retsbeskyt- 
telse, som er forbundet med oprettelse og brug af offentlige og private registre, 
navnlig under hensyn til den tekniske udvikling på området. Udvalget valgte at 
splitte problemstillingen op og afgav to delbetænkninger med to separate lov- 
udkast: 


. Delbetænkning nr. 687 af 21. juni 1973 om private registre 
(Bet. 687/73) 

. Delbetænkning nr. 767 af 25. marts 1976 om offentlige registre 
(Bet. 767/76) 


Definition af ”privatlivets fred” 


I forbindelse med de to registerlove søgte Registerudvalget at fastlægge en defi- 
nition af ”privatlivets fred” i de indledende bestemmelser i to respektive udkast 
til registerlove. I Bet. 687/73 (private registre) siges der om privatlivets fred: 


”Man kan tale om beskyttelse af privatlivets fred, når der sættes grænser for blot- 
læggelse af forhold, der ikke umiddelbart er tilgængelige for andre, der kommer i 
forbindelse med den pågældende, f.eks. blotlæggelse af en person gennem videre- 
givelse af systematisk indsamlede oplysninger om ham” 


I Bet. 767/76 (offentlige registre) formuleres det lidt anderledes som et spørgsmål 
om beskyttelsen af den personlige integritet: 

”Udviklingen af principperne for beskyttelse af den personlige integritet er for- 
løbet meget uensartet i de forskellige lande, og indholdet af denne beskyttelse er 
også højst forskelligartet. Der er dels tale om helt nye beskyttelsesforanstaltninger, 
til dels om meget gamle retsprincipper. Det nye ligger i den almentmenneskelige 
og universelle angst for vor tids teknologi, der — som ingensinde før — har sat osi 
stand til at gå tæt på hinanden. Det gamle ligger i en vis nedarvet respekt for sine 
medmenneskers privatliv”7 


Udvalget konstaterer herefter, at integritetsbegrebet er vanskeligt at definere 
præcist, men fortsætter med at konkludere, at 


”der er ingen tvivl om, at begrebet som en væsentlig bestanddel indeholder et krav 
om en retsbeskyttet adgang til at leve uden kontrol, indblanding eller overvågning 
på alle områder, hvor en sådan indblanding ikke er uskadelig eller pånøder sig af 
samfundsmæssige grunde” 


Betænkningen knytter endvidere bånd til andre dele af den danske lovgivning, 
der vedrører privatlivets fred, og som med udvalgets ord ”først har tildraget sig 
en mere almindelige interesse i Danmark de seneste år” Udvalget henviser her- 
efter til den føromtalte ændring af straffelovens bestemmelser om privatlivets 
fred i 1972. 


5.2. Retstilstanden fra 1979 (den første lov om private registre) 


Den 25. maj 1978 vedtog Folketinget som førnævnt loven om private registre,” 
der trådte i kraft den 1. januar 1979. Formålet med loven var ifølge lovforslagets 
bemærkninger at sikre, at oplysninger om personers, institutioners, foreningers 
og virksomheders økonomiske og private forhold kun blev registreret af private 
i det omfang, denne registrering tjente anerkendelsesværdige interesser samt at 
de registrerede oplysninger blev opbevaret og anvendt på betryggende måde.” 
Med andre ord skulle loven på den ene side sikre den personlige integritet og 


27 Bet. 767/76, s. 13. (fremhævet her). 

28 Lov nr. 293 af 8. juni 1978 om private registre. 

29 Lovforslag nr. L 36 til lov om private registre mv. fremsat den 13. oktober 1977, s. 6. Lovforslaget 
var i øvrigt en uændret genfremsættelse af det forslag til lov om private registre, der blev fremsat 
for Folketinget den 16. marts 1977, men som ikke nåede at blive færdigbehandlet inden udgangen 
af folketingsåret 1976/77. Det er bemærkelsesværdigt, at der stort set ikke er nogen henvisning til 
Hetler-sagen under det genfremsatte lovforslags behandling i Folketinget, selvom det blev fremsat 

på den anden side samtidig foretage en afvejning mellem beskyttelsen af denne 
integritet og forskellige erhvervsvirksomheders, foreningers m.fl. behov for at 
registrere og videregive personoplysninger.; 

Indledningsvis kan det være hensigtsmæssigt at undersøge lovens registre- 
ringsbegreb. Om dette anfører Peter Blume i sin kommentar til loven: 


”Ved register forstås enhver systematiseret opbevaring af oplysninger, uanset på 
hvilket medium dette sker, og uanset hvorvidt oplysningen er underkastet en form 
for struktur. At der skal være tale om en systematisk opbevaring af oplysninger 
betyder, at enkeltstående og tilfældige registreringer ikke er omfattet af loven (Bet. 
687 p. 59). Registerbegrebet er et logisk og ikke et fysisk begreb. For at der skal 
være tale om et register, må det dog forudsættes, at der benyttes en selvstændig 
systematik, og at registeret varetager egne opgaver, jfr. RÅ [Registertilsynets Års- 
beretning] 1979 p. 32. Registerbegrebet er ikke identisk med den naturlige forståelse 
af dette begreb, idet f.eks. også oplysninger i sagsmapper 0. lign. er omfattet af bestem- 
melsen, jfr. Bet. 687 p. 59. (..) [Det er] ikke noget krav, at oplysningerne fysisk 
er samlet, men blot at der ved brug af den relevante indgangsnøgle kan hentes 
oplysninger fra det pågældende system. 


Baggrunden for dette vide og noget udflydende registreringsbegreb er, at det vil 
være uønskværdigt i loven at operere med et snævert registreringsbegreb, idet man 
herved kunne risikere, at opbevaringsformer, der indebærer en risiko for den person- 
lige integritet, ville falde uden for lovens rammer?» 


Ifølge Registertilsynets Årsberetning fra 1980 var det uden betydning i hvilken 
form, den pågældende oplysning forelå. F.eks. antog man at også fotografier 
kunne være omfattet af loven.” 

Lovens anvendelsesområde var afgrænset i lovens 1. kapitel: 


”$ 1, stk. 1: Registrering, der omfatter personoplysninger, og hvor der gøres brug af 
elektronisk databehandling, og systematisk registrering, der omfatter oplysninger 
om personers, institutioners, foreningers eller virksomheders private eller økono- 
miske forhold eller i øvrigt oplysninger om personlige forhold, som med rime- 
lighed kan forlanges unddraget offentligheden, må kun finde sted efter reglerne i 
kapitel 2 og 3” 


kun kort tid før, at kommissionsdomstolen afgav sin beretning, og sagen altså har været fremme i 
medierne og været behandlet af kommissionsdomstolen under behandlingen af lovforslaget. 

30 Peter Blume, Personregistrering — Lov om private registre mv. — Lov om offentlige myndigheders regi- 
stre, (Akademisk forlag, 1987), s. 21. 

31  Ibid., s. 22-23. (fremhævet her). 

32. Registertilsynets Årsberetning 1980, s. 69. 

Ud over det der eksplicit fremgår af bestemmelsens ordlyd, indebar den end- 
videre, at det blev forbudt for private at foretage systematisk registrering af per- 
sonoplysninger i videre omfang, jf. henvisningen til betingelserne i lovens kapi- 
tel 2 og 3, som kun omtaler erhvervsvirksomheder, foreninger mv. samt særligt 
udvalgte former for virksomhed (kreditoplysningsbureauer og adresseringsbu- 
reauer m.fl.).” Ifølge Peter Blume er det en logisk følge af lovens formål (beskyt- 
telsen af privatlivets fred og en afvejning mellem dette hensyn på den ene side 
og virksomheders og andres anerkendelsesværdige interesser på den anden side), 
idet det var vanskeligt at se et acceptabelt samfundsmæssigt formål med private 
personers personregistre.3+ 

Som det fremgår af bestemmelsen, var både edb-registre og — som noget sær- 
egent ved denne lov i forhold til ”søsterloven” om offentlige registre, der blev 
vedtaget samtidig — også i et vidt omfang manuelle, systematiske registre omfat- 
tet af loven. Som eksempel på manuelle registre kan nævnes kartoteker, aktmap- 
per, arkiver, dokumentsamlinger og lignende. Reguleringens genstand var dog 
ikke helt den samme. For de manuelle registres vedkommende var kun systema- 
tiske registre omfattet af loven, mens alle former for private edb-registreringer 
som udgangspunkt var omfattet af loven. 

Endvidere gjaldt der den begrænsning i forhold til edb-registrene, at det pri- 
mært var systematiske registre over (fysiske og juridiske) personers private og 
økonomiske forhold, der var omfattet af loven, såvel som andre personoplys- 
ninger, når det var rimeligt, at offentligheden ikke fik kendskab til disse. Be- 
grebet ”private forhold” havde samme afgrænsning som i straffelovens $ 264 d 
(oplysninger om interne familieforhold, sygdomme, seksualforbindelser o. lign., 
se ovenfor), mens der med ”personlige forhold” var tænkt på andre oplysnin- 
ger om f.eks. straffe og oplysninger om den pågældendes personnummer mv. 
”Økonomiske forhold” skulle forstås bredt og omfattede også oplysninger om 
f.eks. betalingsevne mv. Uden for loven faldt derimod f.eks. registre, der alene 


33. Ibid., s. 10. 

34. P. Blume, Personregistrering — Lov om private registre m.v. — Lov om offentlige myndigheders registre, 
s. 24. Begrænsningen fik formentlig størst betydning efter udbredelsen af pcer, men gjaldt altså 
også manuelle registre. Blume angiver dog samtidig, at forbuddet var vanskeligt at håndhæve, da 
$ 1 som implicit indeholder begrænsningen ikke var omfattet af lovens straffebestemmelse ($ 27). 
Forholdet skulle derfor samtidig være omfattet af straffelovens $ 264 d el. lign. for at kunne straf- 
sanktioneres. Blume ender derfor med at karakterisere forbuddet mod private personers registre- 
ringer af personlige oplysninger som en ”hensigtserklæring”. 

35. Ibid, 5.23: 

indeholdt navne, adresser og tilsvarende oplysninger. Det var dog ikke generelt 
muligt i en enkelt formel at fastslå, hvilke registre og oplysninger der var omfat- 
tet af bestemmelsen — det måtte afhænge af en konkret vurdering. 
Personoplysninger blev defineret i lovens $ 1, stk. 2: 
”$ 1, stk. 2. Ved personoplysninger forstås oplysninger, som kan henføres til be- 


stemte personer, selv om det forudsætter kendskab til personnummer, registre- 
ringsnummer eller lignende særlige identifikationer” 


I praksis blev der anlagt en ganske vid fortolkning. Det afgørende var, at man 
kunne identificere en person ved den pågældende oplysning, uanset om den 
først skulle kombineres med andre oplysninger. I ordvalget ”bestemte personer” 
lå der et krav om, at oplysningerne skulle kunne henføres til et enkelt individ, 
mens man på den anden side ikke krævede, at oplysningen entydigt lod sig hen- 
føre til en bestemt enkeltperson. Hvis registeret derimod kun indeholdt fuld- 
stændigt anonymiserede oplysninger om personer, som ikke kunne identificeres 
via et nøgleregister el. lign., var det ikke omfattet af loven. 

Loven undtog endvidere en række specifikke virksomheder fra lovens anven- 
delsesområde. Uden for loven faldt således: 


1) Al registrering for en offentlig myndighed eller registrering, der i øvrigt 
var omfattet af loven om offentlig registrering. 

2) Registrering til brug for personalhistoriske undersøgelser eller udgivelse 
af almindelige opslagsværker.37 Herunder faldt også f.eks. privates slægts- 
forskning og mere erhvervsmæssige formål som f.eks. udgivelsen af op- 
slagsværker som Den Blå Bog. 

3) Registrering der alene fandt sted til videnskabelige eller statistiske for- 
mål. 


Lovens kapitel 2 indeholdt de generelle regler for private registre, mens de ef- 
terfølgende kapitler fastlagde særlige regler på specielle områder, f.eks. kredit- 
vurderingsbureauer og adresserings- og kuverteringsvirksomheder. I kapitel 2 


36 FT 1977/78, Tillæg A, sp. 620. 

37. Denne bestemmelse var foreslået af Registerudvalget i udkastet til lovforslag. Udvalget antog ikke, 
at sådanne registreringer i almindelighed indebar nogen risiko for krænkelser af den personlige 
integritet, hvorfor man ikke mente det var rimeligt eller hensigtsmæssigt at omfatte dem af loven, 
se Bet. 687/73, s. 39. 

fandtes således de generelle regler for, hvad der måtte registreres, hvad der måtte 
videregives, og hvornår de registrerede oplysninger skulle rettes eller slettes. De 
mest interessante bestemmelser for den problemstilling, der behandles i dette 
kapitel, er lovens $$ 3 og 4 i kapitel 2. 

Begrebet registrering dækkede i loven opbevaringen af oplysninger til internt 
brug, herunder også anvendelsen af oplysninger af personer, som uden at være 
direkte beskæftiget i den pågældende virksomhed dog udførte opgaver for den- 
ne, f.eks. revisorer og advokater. Ved videregivelse forstod man overdragelse af 
registrerede oplysninger til personer eller virksomheder, foreninger mv. uden for 
den pågældende virksomhed eller forening mv., der havde registreret oplysnin- 
gerne. Når en forening gav oplysninger fra sit register til sine medlemmer, var 
der i lovens forstand tale om videregivelse. 


Registrering af personoplysninger 


$ 3 regulerede opbevaringen (registreringen) af personoplysninger, som i hen- 
hold til denne bestemmelses stk. 1 (alene) måtte foretages af erhvervsvirksomhe- 
der, erhvervsdrivende, institutioner, foreninger og lignende, og kun i det omfang, 
registreringen var et naturligt led i den normale drift af virksomheder mv. af den 
pågældende art. Bestemmelsen var en såkaldt retlig standard, hvis nærmere ind- 
hold skulle fastlægges hen ad vejen i praksis ved bl.a. Registertilsynets afgørelser. 
Det var selve opbevaringen (registreringen) af oplysningerne, der skulle vurde- 
res i henhold til denne standard; det var således ikke nok, at der havde været en 
legitim grund til at indhente oplysningerne. Stk. 1 fastsatte de generelle retnings- 
linjer for registrering af ”almindelige” personoplysninger, mens stk. 2 fastsatte 
yderligere begrænsninger for registrering af de mere følsomme personoplysnin- 
ger om enkeltpersoners rent private forhold. I 1978-loven hed det således: 


”$ 3, stk. 2. Oplysninger om race, religion og hudfarve, om politiske, seksuelle og 
strafbare forhold, om helbredsforhold, misbrug af nydelsesmidler og lignende må 
ikke registreres, medmindre det følger af anden lovgivning. Registrering må dog 
ske, såfremt oplysningen er afgivet af den pågældende selv eller indhentet med 
hans samtykke og der foreligger omstændigheder, hvor han må vide, at oplysnin- 
gen vil blive registreret. Det er endvidere en betingelse, at det er nødvendigt for 
virksomheden m.v. at være i besiddelse af den pågældende oplysning for at mu- 
liggøre en berettiget varetagelse af virksomhedens eller andres tarv”. (fremhævet 
her). 


Opremsningen af de særligt følsomme oplysninger var ikke udtømmende. Ud 
over at en registrering af oplysninger om rent private forhold skulle opfylde de 

almindelige betingelser i stk. 1 (registreringen skulle være et naturligt led i den 
normale drift af virksomheder mv. af den pågældende art), skulle registreringen 
endvidere — hvis ikke der var særskilt lovhjemmel til registreringen — opfylde tre 
krav: 


1) Oplysningerne skulle være afgivet af den registrerede selv eller indhentet 
med dennes samtykke. 

2) Der skulle foreligge omstændigheder, hvor den pågældende måtte vide, at 
oplysningen ville blive registreret. 

3) Det skulle være nødvendigt for virksomheden mv. at være i besiddelse af 
den pågældende oplysning for at muliggøre en berettiget varetagelse af 
virksomhedens eller andres tarv. 


Den sidste betingelse var indført for at undgå, at nogle skulle føle sig presset til 
at afgive et samtykke. Et eksempel på en lovlig registrering kunne f.eks. være 
politiske oplysninger om en politisk forenings medlemmer. Udgangspunktet var 
dog, at det ikke var tilladt for almindelige erhvervsvirksomheder mv. at registrere 
særligt følsomme personoplysninger. 


Videregivelse af personoplysninger 


$ 4 regulerede videregivelsen af oplysninger om rent private forhold (særligt føl- 
somme personoplysninger): 


”$ 4. Registrerede oplysninger om race, religion og hudfarve, om politiske, seksuelle 
og strafbare forhold, om helbredsforhold, misbrug af nydelsesmidler og lignende 
må ikke videregives uden samtykke fra den registrerede selv eller den, der handler 
på hans vegne, medmindre dette følger af anden lovgivning” (fremhævet her). 


Som udgangspunkt måtte disse oplysninger altså ikke videregives, med mindre 
der forelå et samtykke fra den registrerede eller nogen, der handlede på vedkom- 
mendes vegne, eller det fulgte af anden lovgivning. Selvom spørgsmålet om vi- 
deregivelse af personfølsomme oplysninger i forhold til beskyttelsen af privatlivet 
umiddelbart kan synes endnu vigtigere end selve registreringsproblemet, blev 
der i loven stillet lempeligere krav til videregivelsen af disse oplysninger end til 


38 FT 1977/78, Tillæg B, sp. 1119. 
39 FT 1977/78, Tillæg A, sp. 624. 


366  Mindretalsudtalelse og juridiske notater 


PRIVATE REGISTRE 


selve registreringen. Hvor videregivelsen af oplysningerne kun krævede et sam- 
tykke, krævede selve registreringen endvidere som nævnt, at den var nødvendig 
for virksomheden for at muliggøre en berettiget varetagelse af virksomhedens 
eller andres tarv etc. Der er ikke umiddelbart givet nogen forklaring på denne 
forskel i lovforarbejderne. 

Videregivelsen af andre personlige oplysninger end de mest følsomme var 
reguleret i $ 4, stk. 2: 


”S 4, stk. 2. Andre registrerede oplysninger må kun videregives uden den registrere- 
des samtykke i det omfang, videregivelse uden sådant samtykke er et naturligt led 
i den normale drift af virksomheder m.v. af den pågældende art. Oplysninger om 
forhold, der ligger mere end 5 år tilbage, må dog ikke videregives uden samtykke, 
medmindre det er åbenbart, at det er af afgørende betydning for bedømmelsen af 
det forhold, som søges belyst, at oplysningen videregives, eller adgangen til vide- 
regivelse følger af anden lovgivning” (fremhævet her). 


Udgangspunktet var stadig, at videregivelsen krævede samtykke, men der var 
dog i visse tilfælde åbnet op for, at videregivelsen kunne ske uden samtykke, hvad 
der principielt var udelukket vedrørende de særligt følsomme personoplysnin- 
ger (med mindre der var særlig lovhjemmel hertil). Som det ses var der endvi- 
dere indbygget en tidsfrist, som yderligere kvalificerede kravene til videregivelse 
af ”almindelige” personoplysninger uden samtykke efter fem år. Tidsfristen på 
fem år var ikke knyttet til tidspunktet for registreringen, men til de pågældende 
oplysninger. Almindelige statusoplysninger som fødselsdato, ægteskabelig stand 
mv. var dog ikke omfattet af tidsfristen. 


5.3. Retstilstanden efter 1987 —- ændring af loven om private registre 


Yderligere fremskridt i den tekniske udvikling samt de indhøstede erfaringer 
med administrationen af de to registerlove førte til de første ændringer af lovene 
i 1987. Hvad loven om private registre angår, indebar lovændringerne en væ- 
sentlig skærpelse af bestemmelserne for de private registre, der indeholdt særligt 
følsomme oplysninger. For det første blev ordlyden i $ 3, stk. 2, ændret, så det 
blev præciseret, at de omhandlede oplysninger vedrørte ”enkeltpersoners rent 
private forhold”: 


40. Ændringerne trådte i kraft den 1. april 1988. 

”$ 3, stk. 2. Oplysninger om enkeltpersoners rent private forhold, her- 
under oplysninger om race, religion og hudfarve, om politiske, seksuelle 
og strafbare forhold samt oplysninger om helbredsforhold, væsentlige so- 
ciale problemer og misbrug af nydelsesmidler o lign., må ikke registreres, 
medmindre dette følger af anden lovgivning (….)”. (fremhævet her). 


Omformuleringen af bestemmelsen tilsigtede imidlertid ikke nogen egentlig 
ændring af bestemmelsens substans, men skulle først og fremmest bringe den 
i overensstemmelse med udformningen af bestemmelsen om offentlige myn- 
digheders videregivelse af oplysninger om enkeltpersoners rent private forhold, 
som den var formuleret i den nyligt ikrafttrådte forvaltningslovs $ 28, stk. 1.” Af 
samme grund føjede man ”væsentlige sociale problemer” til listen over de rent 
private forhold, der som før nævnt ikke var udtømmende. 

Registrering ved hjælp af elektronisk databehandling af rent private forhold 
skulle fremover anmeldes forud til Registertilsynet, jf. $ 3, stk. 4. Undtaget fra 
denne stramning var dog registre, der blev ført af foreninger o. lign. over deres 
egne medlemmer, f.eks. politiske foreninger. 

Endelig kan det nævnes, at den undtagelse fra lovens område, som gjaldt i 
henhold til 1978-loven for registrering til videnskabelige og statistiske formål, 
blev delvist ophævet hvad de særligt følsomme oplysninger angik. Registrering 
til videnskabelige og statistiske formål af oplysninger om rent private forhold 
forudsatte herefter forudgående anmeldelse til Registertilsynet, som samtidig 
blev bemyndiget til at fastsætte nærmere vilkår for registeret til beskyttelse af 
de registreredes privatliv, herunder om samtykke fra den registrerede, om slet- 
ning og ajourføring af oplysninger samt om sikkerhedsforanstaltninger mod, at 
registeret blev misbrugt eller kom til uvedkommendes kundskab, jf. $ 2, stk. 3. 
Registrering af ”almindelige” personoplysninger til videnskabelige og statistiske 
formål var derimod fortsat undtaget fra lovens anvendelsesområde. 

Lovændringen medførte dog også visse lempelser. For det første blev yder- 
ligere en type virksomhed undtaget fra lovens anvendelsesområde, nemlig de 


mM … Forvaltningslovens $ 28, stk. 1: Oplysninger om enkeltpersoners rent private forhold, herunder 
oplysninger om race, religion og hudfarve, om politiske, foreningsmæssige, seksuelle og strafbare 
forhold samt oplysninger om helbredsforhold, væsentlige sociale problemer og misbrug af nydel- 
sesmidler og lignende, må ikke videregives til en anden forvaltningsmyndighed. Stk. 2 angiver en 
række undtagelsesbestemmelser, bl.a. samtykke og hjemmel i anden lov. Lov nr. 571 af 19/12 1985 om 
den offentlige forvaltning med senere ændringer. Se P. Blume, Personregistrering — Lov om private 
registre m.v. — Lov om offentlige myndigheders registre, s. 36. 

statslige retsinformationssystemer.” Endvidere gav loven Registertilsynet en 
kompetence til at beslutte, at andre (private) retsinformationssystemer også 
kunne blive undtaget fra lovens bestemmelser, når man skønnede, at det var 
”ubetænkeligt” jf. $ 1, stk. 5, og gav samtidig tilsynet mulighed for at fastsætte 
særlige betingelser til beskyttelse af de registreredes privatliv som ”modydelse” 
for undtagelse fra loven. 


Registertilsynet fik også beføjelse til at tillade videregivelse af oplysninger 


om enkeltpersoners rent private forhold uden den pågældendes samtykke, når 
videregivelse skete til varetagelse af offentlige eller private interesser, herunder 
hensynet til den pågældende selv, der klart oversteg hensynet til de interesser, 
der begrundede hemmeligholdelse.” 


42 


43 


Endvidere blev flere grupper senere undtaget ved bekendtgørelse nr. 121 af 11. marts 1988 (læger, 
tandlæger, apotekere, advokater, revisorer etc.) Massemediers informationssystemer blev i 1994 
også udskilt fra loven og reguleret i en særskilt lov (Lov nr. 430 af 1. juni 1994 om Massemediers 
informationssystemer). 

L 32, bilag 79, side 4-6 samt Retsudvalgets betænkning af 27. maj 1987 over forslag til lov om æn- 
dring af lov om private registre mv. og lov om offentlige myndigheders registre, s. 9-10 og s. 12-14i 
bilaget til betænkningen (optryk af udvalgets spørgsmål nr. 2g til justitsministeren). Denne undta- 
gelse var indført efter en appel under lovforslagets behandling fra forskellige humanitære organi- 
sationer, herunder Amnesty International, der påpegede, at der kunne være situationer, hvor man 
havde vægtige grunde til at registrere en person, som det af hensyn til den pågældendes sikkerhed 
mv. ikke var muligt at anmode om samtykke fra. Det var ikke tilsigtet, at bestemmelsen skulle få 
nogen videre udbredt anvendelse, se P. Blume (1996) s. 39-40. 

6. ANALYSE OG KONKLUSION 


Der kan argumenteres for, at privates registrering af personfølsomme oplysnin- 
ger om f.eks. politisk tilhørsforhold ud fra almindelige retsgrundsætninger hel- 
ler ikke var tilladt før vedtagelsen af den første lov om private registre i 1978, i det 
omfang den systematiske indsamling af oplysninger var et brud på privatlivets 
fred og ikke tjente noget anerkendelsesværdigt formål. 

Registreringer af personoplysninger som foretaget af Hetler, Valter Loll m.fl. 
har derfor ikke været uproblematiske. Valter Lolls destruktion af sine arkivalier 
efter afsløringen i Ekstra Bladet kunne også tyde på, at han selv har været klar 
over dette. En sådan registrering kolliderede med det ”gamle princip” om privat- 
livets fred og respekten for medmenneskers privatliv, se ovenfor afsnit 3 og 4. 

Forholdet har på den anden side ikke været kriminaliseret, idet noget sådant 
ville kræve lovhjemmel, jf. hovedprincippet om nulla poena sine lege som udtrykt 
i straffelovens $ 1, stk. 1: ”Straf kan kun pålægges for et forhold, hvis strafbarhed 
er hjemlet ved lov, eller som ganske må ligestilles med et sådant”. Dette krav le- 
ver de føromtalte ”almindelige retsgrundsætninger” ikke op til. Retsvirkningen 
af, at registreringerne blev kendt, ville indtil 1972 som nævnt ovenfor blot være, 
at domstolene kunne beordre denne virksomhed standset. Efter 1972 havde den 
forurettede efter omstændighederne muligt også en vis adgang til kompensation 
for den ikke-økonomiske skade, som han/hun måtte have lidt ved at blive kon- 
fronteret med dette forhold. Uretmæssig privat registrering af personoplysnin- 
ger var dog stadig ikke strafbelagt. 

Efter 1972 blev videregivelsen af meddelelser eller billeder vedrørende en an- 
dens private forhold i et vist omfang kriminaliseret, og overtrædelse af denne 
bestemmelse i straffelovens $ 264 d kunne straffes med bøde eller hæfte. Der 
foreligger dog ingen oplysninger om, at der blev rejst sådanne sigtelser mod 
Hans Hetler eller Valter Loll.+ 


44. Forholdene ville under alle omstændigheder formentlig være forældet og derfor ikke længere straf- 
bare, jf. straffelovens $ 92. Forældelsesfristen er to år for lovovertrædelser, hvor der ikke er hjemlet 

Med vedtagelsen af loven om private registre i 1978 blev det forbudt for pri- 
vatpersoner at foretage nogen som helst form for systematisk registrering af 
andres personoplysninger, jf. forudsætningsvis i lovens $ 1, stk. 1 som omtalt 
ovenfor i afsnit 5.2. Igen er retsvirkningen (”konsekvensen”) af dette forbud dog 
tvivlsom, eftersom den bestemmelse ($ 1), som forbuddet blev udledt af, ikke 
var omfattet af straffebestemmelsen i lovens $ 27, der tilskrev en straf med bøde 
eller hæfte (med mindre den øvrige lovgivning hjemlede en højere straf) til den, 
der overtrådte en række af lovens bestemmelser.” Privatpersoners registrering 
af oplysninger om andres rent private forhold var således heller ikke efter 1978 
strafbar. 

I det omfang registreringen af de rent private forhold derimod blev foretaget 
af f.eks. en politisk forening, virksomhed el.lign., skulle registreringen efter lo- 
ven fra 1978 opfylde en række krav for at være lovlig. Mens registrering af egne 
medlemmer hvad foreninger angik ikke var problematisk, men vel nærmest en 
forudsætning for deres virke, er det vanskeligt at se det anerkendelsesværdige 
formål ved at registrere politiske modstanderes navne og politiske tilhørsforhold 
mv. En sådan registrering ville efter 1978 formentlig kunne straffes med bøde el- 
ler hæfte efter den private registerlovs $ 27. 


højere straf end fængsel i et år for overtrædelsen, eller når straffen for overtrædelsen ikke ville 
overstige bøde, jf. $ 93, stk. 1. 

45. Omfattet af straffebestemmelsen var derimod bl.a. undladelse af at efterkomme Registertilsynets 
forskellige påbud samt erhvervsvirksomheders, foreningers m.fl.s overtrædelse af forbuddet mod 
registrering af rent private forhold, når de øvrige betingelser herfor ikke var opfyldt. 

GRUNDLOVSMÆSSIGE BESTEMMELSER FOR PET's VIRKE 


1. INDLEDNING 


Kommissionens juridiske vurderinger af PET's arbejde er bl.a. baseret på en 
undersøgelse af de begrænsninger, som grundloven måtte sætte herfor. De to 
mest centrale grundlovsbestemmelser i den henseende er bestemmelserne om 
boligens ukrænkelighed, privatlivets fred og beskyttelse mod indgreb i medde- 
lelseshemmeligheden ($ 72) samt foreningsfriheden ($ 78). 

Grundlovens bestemmelse om boligens ukrænkelighed mv. ($ 72) er nær- 
mere beskrevet i afsnittet om indgreb i meddelelseshemmeligheden, hvortil der 
henvises. 

I henhold til grundlovens $ 78, stk. 2, skal foreninger, der virker ved eller 
søger at nå deres mål ved vold, anstiftelse af vold eller lignende strafbar påvirk- 
ning af anderledes tænkende, opløses ved dom. I relation til grundlovens be- 
stemmelse om foreningsfrihed vil dette kapitel navnlig omhandle spørgsmålene 
om, hvorvidt regeringen har pligt til efter grundloven at søge en forening opløst, 
der virker ved eller anstifter til vold mv., samt hvad der nærmere skal til, før en 
forening kan siges at ”virke ved eller anstifte til vold” mv. Endvidere vil spørgs- 
målet om, hvorvidt politiske foreninger/partier nyder en særlig beskyttelse efter 
grundlovens $ 78, der kunne tale for en begrænsning af anklagemyndighedens 
påtaleret, blive nærmere behandlet. Afsnittet om foreningsfrihed indeholder 
desuden en summarisk gengivelse af de kun tre tilfælde, hvor en forening er 
blevet tvangsmæssigt opløst/forbudt ved lov eller dom, samt en gennemgang af 
de nyere forsøg fra politisk hold på at få navngivne foreninger opløst. Endelig 
angives kort, hvilke retsvirkninger en eventuel opløsning har efter grundloven 
og lovens øvrige bestemmelser. 

2. FORENINGSFRIHEDEN - GRUNDLOVENS $ 78 


Grundlovens bestemmelse om foreningsfriheden lyder som følger: 


”$ 78. Borgerne har ret til uden forudgående tilladelse at danne foreninger i ethvert 
lovligt øjemed. 


Stk. 2. Foreninger, der virker ved eller søger at nå deres mål ved vold, anstiftelse af 
vold eller lignende strafbar påvirkning af anderledes tænkende, bliver at opløse ved 
dom. 


Stk. 3. Ingen forening kan opløses ved en regeringsforanstaltning. Dog kan en for- 
ening foreløbig forbydes, men der skal da straks anlægges sag imod den til dens 
opløsning. 


Stk. 4. Sager om opløsning af politiske foreninger skal uden særlig tilladelse kunne 
indbringes for rigets øverste domstol. 


Stk. 5. Opløsningens retsvirkninger fastsættes ved lov” (fremhævet her). 


Bestemmelsen vedrører dels foreningsdannelsen, som ikke kan gøres afhængig 
af nogen forudgående tilladelse, dels betingelserne for efterfølgende opløsning 
af foreninger ved statsmagtens indgriben. Friheden til at danne foreninger gæl- 
der kun for foreninger med lovlige formål.: Omvendt anses foreninger, der har 
et ulovligt formål, ikke at være beskyttet af grundloven. Retten til at stifte en 


1. Bestemmelsen udelukker både legalitetscensur og hensigtsmæssighedscensur. Man kan dog godt 
stille krav om, at en forening skal registreres for at opnå en særlig status, f.eks. registrering af 
aktieselskaber for at opnå en begrænsning af deltagernes hæftelse mv., se f.eks. Zahle, Menneskeret- 
tigheder, s. 141 f. 

2. Noget andet er, at lovgivningsmagten godt kan ændre et foreningsøjemed fra lovligt til ulovligt, 
se for eksempel L 349 af 22. august 1941 om forbud mod kommunistiske foreninger mv. Endvidere 
kan der formentlig (på samme måde som for ytringsfriheden) nedlægges fogedforbud, hvis der på 
forhånd foreligger en konkret begrundet mistanke om, at nogen agter at stifte en forening med et 
klart ulovligt formål, M. Sørensen, Statsforfatningsret, s. 389. 

forening tilkommer ”borgerne” herunder også udenlandske statsborgere, som 
opholder sig i Danmark på mere end rent midlertidig basis.; 

Retten til at danne foreninger og beskyttelsen mod vilkårlig opløsning af ek- 
sisterende foreninger stammer helt tilbage fra den første grundlov fra 1849. Al- 
ligevel har grundlovens over 150-årige historie kun budt på tre tilfælde, hvor en 
forening er blevet tvangsmæssigt opløst, og den sidste af disse ligger så langt 
tilbage som 1941. Der er således ikke opløst nogen forening ved myndighedernes 
mellemkomst i den periode, ssom Kommissionens undersøgelse omfatter — trods 
det, at utallige organisationer og foreninger er blevet overvåget af PET i perioden 
1945-89 ud fra en mistanke om, at de udgjorde en ”fare for landets sikkerhed” 
eller lignende. 

Undersøgelser og vurderinger af, i hvilket omfang sådanne foreninger ville ty 
til vold mv. for at opnå deres mål, var og er notorisk en central del af PET's efter- 
forskning. I det omfang en af de foreninger/organisationer, som PET overvågede, 
måtte antages at ville fremme sit mål gennem ”vold, anstiftelse af vold eller lig- 
nende strafbar påvirkning af anderledes tænkende”, som der står i grundlovens 
$ 78, stk. 2, kunne man derfor stille det spørgsmål, om justitsministeren da ikke 
ville have pligt til at søge en sådan forening opløst? Og ud fra det faktum, at man 
ikke har søgt nogen foreninger opløst i perioden, kan man da modsætningsvis 
slutte, at så har ingen af de foreninger, der har været i PET's søgelys, beviseligt 
søgt at nå deres mål ved vold el. lign.? Har den intense overvågning af forenin- 
gerne i så fald været berettiget? For at kunne besvare disse spørgsmål er det 
nødvendigt først at foretage en nærmere fortolkning af grundlovens $ 78, stk. 
2, hvorefter foreninger, der virker ved eller anstifter til vold mv., bliver at opløse 
ved dom. 


3 M. Sørensen, Statsforfatningsret, s. 384, A. Ross, Dansk Statsforfatningsret II, s. 736, H. Zahle, Men- 
neskerettigheder, s. 147 f., der også mener, at udlændinge, der kun er på midlertidigt ophold i landet, 
er omfattet af $ 78. Anderledes P. Andersen, Dansk Statsforfatningsret, s. 680, der slet ikke mener 
udlændinge er omfattet. I grundlovens $ 85 gives der udtrykkeligt mulighed for at begrænse for- 
enings- og forsamlingsfriheden for personer, der hører til forsvaret. 

2.1. Grundlovens $ 78, stk. 2 — opløsningsret eller —pligt?+ 


En forening kan opløses ved dom eller ved lov.; Hverken justitsministeren, ankla- 
gemyndigheden eller f.eks. politimesteren har beføjelse til at beslutte, at en given 
forening permanent skal opløses, men regeringen har udtrykkeligt mulighed for 
at nedlægge et foreløbigt forbud mod foreningens fortsatte virke og skal samtidig 
straks anlægge en sag ved domstolene, som har den egentlige kompetence til at 
opløse foreningen, jf. grundlovens $ 78, stk. 3. Sagen rejses af anklagemyndig- 
heden, der normalt som i de fleste andre sager i første omgang vil overveje, om 
sagen er formålstjenlig og opportun under de foreliggende omstændigheder, jf. 
det såkaldte opportunitetsprincip.” Det kan f.eks. tænkes, at en strafferetlig for- 
følgning af foreningens hovedmænd er tilstrækkelig til at bringe ulovligheden til 
ophør, uden at det er nødvendigt at opløse foreningen. 

Ved afgørelsen af, hvorvidt der skal anlægges en opløsningssag, er anklage- 
myndigheden undergivet justitsministerens instruktion, og justitsministeren 
handler under sædvanligt politisk og retligt ansvar, jf. grundlovens $ 15, stk. 1, 
og ministeransvarlighedslovens $ 5. Hertil er alle enige. Uenigheden i den forfat- 
ningsretlige teori manifesterer sig ved spørgsmålet om, hvorvidt justitsministeren 
ved anklagemyndigheden i nogle tilfælde har pligt til at anlægge en opløsnings- 
sag ved domstolene, nemlig i de tilfælde, der er omtalt i grundlovens $ 78, stk. 2. 

Indtil 1998 herskede der enighed i den forfatningsretlige teori: $ 78, stk. 2, 


4. Setil afsnittet Nicoline Nyholm Millers artikel i Juristen, nr. 1, januar 2006. 

Opløsning ved lov fremgår ikke udtrykkeligt af grundloven, men indfortolkes ved fraværet af di- 
rekte begrænsninger af lovgivers kompetence i grundlovens $ 78 og støttes yderligere i, at den 
grundlovgivende rigsdagsforsamling udtrykkeligt besluttede at holde denne mulighed åben som 
et ekstraordinært skridt til værn for staten under ”ekstraordinære omstændigheder”, se bl.a. Ross, 
Dansk Statsforfatningsret II, s. 740, hvor der henvises til RT 1848/49, Forhandlinger sp. 2625. 

6 I praksis indrømmes anklagemyndigheden to uger til at forberede og anlægge sagen, se H. Zahle, 
Menneskerettigheder, Dansk forfatningsret 3, 3. udgave, 2003, s. 142 med henvisning til retsplejelo- 
vens $ 648, jf. $ 634. A. Ross, Dansk Statsforfatningsret II, s. 742, vil dog kun give anklagemyndighe- 
den en uge til at anlægge opløsningssag. 

7. Ved afgørelsen af, hvorvidt der skal rejses en sag mod en mistænkt eller ej, skal anklagemyndighe- 
den normalt først og fremmest se på, om det bevismæssige grundlag for en domfældelse er til stede, 
dvs. om der er tilstrækkelige beviser i sagen til, at man regner med, at man kan få den pågældende 
dømt. Selvom dette måtte være tilfældet, har anklagemyndigheden endvidere mulighed for alligevel 
at undlade at rejse sag, hvis sagens omstændigheder fører til, at en tiltale ville være uhensigtsmæs- 
sig eller urimelig, herunder af ressourcemæssige hensyn. Det kaldes for ”opportunitetsprincippet” 
og er reguleret nærmere i retsplejelovens $ 722. 

påvirkning af anderledes tænkende.? 


+ Poul Andersen anfører i ”Dansk Statsforfatningsret”, at bestemmelsen omhand- 
ler ”kvalificeret Ulovlighed”, og herudover indeholder ”et grundlovsmæssigt Pa- 
abud om Opløsning af de omhandlede foreninger, som ikke ved Lov vil kunne 
gøres Lovlige””” Påbuddet vil dog ifølge Andersen ”næppe få større praktisk be- 
tydning”, da det er regeringen, der skal beslutte, om der skal rejses sag, hvortil 
kommer, at de kriterier der er opstillet for afgørelsen ifølge forfatteren er så vage, 
at der ikke bliver synderlig forskel på regeringens stilling i sådanne tilfælde og 
i henhold til grundlovens 78, stk. 3, hvorefter der kan nedlægges et foreløbigt 
forbud mod en(hver) forening og herefter anlægges opløsningssag ved domsto- 
lene. 


Ifølge Alf Ross indeholder grundlovens $ 78, stk. 2, en regel, der gør det til en 
pligt for anklagemyndigheden at rejse en sag til opløsning mod foreninger, der 
direkte af grundloven er erklæret for ulovlige. Endvidere mener han bestem- 
melsens betydning skal findes deri, at den udelukker enhver adgang i henhold til 
retsplejelovens $ 723, stk. 2 (opportunitetsprincippet), til at undlade at rejse sag. 
Ross mener dog ikke, at dette har større betydning, da anklagemyndigheden 
også uden bestemmelsen efter hans mening normalt ville have pligt til at rejse 
sag i disse tilfælde,” 


+ Max Sørensen henviser til opportunitetsprincippet som vejledende for anklage- 
myndighedens beslutning om, hvorvidt der skal rejses sag efter grundlovens $ 
78, stk. 3. Samtidig fremhæver han dog, at det i $ 78, stk. 2-tilfældene er ”gjort til 
en pligt for vedkommende myndighed, det vil i sidste ende sige justitsministe- 
ren, at rejse sag … over for foreninger der virker ved eller søger at nå deres mål 
ved vold, anstiftelse af vold”… mv.” 


+ Den kommenterede grundlov fra 1999 (Jens Kristiansen) anfører godt nok 
loyalt, at Rigsadvokaten har udtalt sig imod en pligt i grundlovens $ 78, stk. 2, 


11 


12 


Hermed menes både den juridiske teori funderet i universitetsverdenen og i de fortolkningsbidrag, 
der udgik fra Justitsministeriets Lovafdeling. Nærmere referencer følger nedenfor. 
I hvert fald i forhold til facit, om end de forskellige statsretlige eksperter til gengæld adskilte sig lidt 
fra hinanden i ræsonnementet bag denne opfattelse. 
Fremhævet her. P. Andersen, Dansk Statsforfatningsret, s. 686. 
A. Ross, Dansk Statsforfatningsret II, s. 723. 

Fremhævet her. M. Sørensen, Statsforfatningsret, s. 390. 

til at rejse opløsningssag over for foreninger, der virker ved vold mv. (se neden- 
for). Det er imidlertid det modsatte synspunkt — at anklagemyndigheden i de 
tilfælde, hvor der er tale om en forening med et voldeligt formål, formentlig i 
medfør af grundlovens $ 78, stk. 2, har en pligt til at anlægge sag til opløsning af 
foreningen — der anføres som det gældende synspunkt, dog uden at kommenta- 
ren i øvrigt forholder sig nærmere til Rigsadvokatens synspunkt.” 


. 


Peter Germer anfører, at det af grundlovens $ 78, stk. 2, fremgår, at den mate- 
rielle foreningsfrihed ikke er ubegrænset, idet foreninger, der virker ved eller 
søger at nå deres mål ved vold, anstiftelse af vold mv. skal opløses ved dom, uden 
at han i øvrigt — til forskel fra de øvrige statsretskyndige — problematiserer det 
yderligere eller bidrager med egne fortolkninger af ordlydens rækkevidde." 


. 


Henrik Zahle skriver om bestemmelsens rækkevidde, at foreninger, der virker 
ved eller søger at nå deres mål ved vold, anstiftelse af vold mv. også uden reglen 
i $ 78, stk. 2, ville være ulovlige, hvorfor betydningen af bestemmelsen ifølge 
Zahle derfor må være, at det påhviler regeringen (anklagemyndigheden) at rejse 
en sag til opløsning af en sådan forening. Videre mener han (ligesom Ross), at 
anklagemyndigheden ikke er beføjet til efter en konkret bedømmelse af behovet 
for sag om straf og opløsning at undlade at rejse sag mod en forening omfattet af 
reglen. 


Også Justitsministeriets statsretseksperter var i hvert fald indtil 1998 af den op- 
fattelse, at $ 78, stk. 2, indebærer en pligt for justitsministeren til at anlægge sag 
mod foreninger, der virker ved vold mv. I tre notitser af henholdsvis 24. og 30. 
september samt 3. oktober 1996 har ministeriet behandlet forskellige spørgsmål 
vedrørende anvendelsen og fortolkningen af grundlovens $ 78 i forbindelse med 
debatten om eventuel opløsning af rockerklubberne Hells Angels og Bandidos. 
I notitsen af 30. september 1996 anføres det med henvisning til citater fra Zahle, 
Germer, Ross, Max Sørensen og Poul Andersen, at bestemmelsen pålægger an- 
klagemyndigheden at rejse sag mod voldelige foreninger. Det anføres bl.a., at: 


”Pligten til at rejse sag til opløsning må efter Justitsministeriets opfattelse anta- 
ges at gælde, uanset om foreningen har et politisk eller andet bredere samfunds- 


13  H. Zahle m. fl., Kommenteret grundlov, s. 458. 

14. Peter Germer, Statsforfatningsret, 3. udg. (JØF, 2001), s. 297. Bemærk, at den citerede udgave af 
Germers lærebog er udgivet i 2001, altså efter fremkomsten af Rigsadvokatens redegørelse, men 
kommenterer ikke denne nærmere. 

15. H. Zahle, Menneskerettigheder, s. 143. 

mæssigt sigte (f.eks. til formål at omstyrte den gældende samfundsordning) eller 
ikke (..) 


(..) [Det kan] ikke antages, at bestemmelsen i grundlovens $ 78, stk. 2, alene tager 
sigte på voldsudøvelse af samfundsomvæltende karakter. Også foreninger, der har 
til formål at udøve eller faktisk som et led i foreningens aktiviteter udøver vold el- 
ler opfordrer til vold skal opløses efter grundlovens 78, stk. 2.716 


11998 fremkom Rigsadvokatens redegørelse om mulighederne for at søge rocker- 
klubberne Hells Angels og Bandidos opløst ved dom.” Redegørelsen indeholdt 
en ny fortolkning af grundlovens $ 78, stk. 2. Efter en analyse af bemærknin- 
gerne til det ændringsforslag til grundlov, som blev vedtaget af Rigsdagen i 1939, 
sammenholdt med forarbejderne til grundloven af 1953, nåede Rigsadvokaten 
under henvisning til det for anklagemyndigheden almindeligt gældende oppor- 
tunitetsprincip til den antagelse, ”at anklagemyndigheden kan undlade at ind- 
lede en sag efter grundlovens $ 78, stk. 2, såfremt anklagemyndigheden finder, at 
det ikke er tilstrækkeligt sikkert, at det bevismæssige grundlag for en opløsning 
er til stede, og hensigtsmæssigheds- og billighedssynspunkter, herunder ressour- 
cemæssige hensyn, taler herfor” 

Rigsadvokatens fortolkning er blevet imødegået af Henrik Zahle” og Gorm 
"Toftegaard Nielsen.” 

Uanset hvilken fortolkning, der lægges til grund, må det under alle omstæn- 
digheder i det enkelte tilfælde vurderes, om volden eller truslen om/anstiftelsen 
hertil kan siges at være tilstrækkelig kvalificeret til, at stk. 2 aktiveres. Udtalelser 
fra justitsminister Lene Espersen under bl.a. en forespørgsel i 2004 om opløsning 
af Hizb-ut-Tahrir (mere herom nedenfor) tyder også på, at det ikke er spørgsmå- 
let, om der er en pligt til at anlægge sag, men derimod om det nødvendige grund- 
lag for en opløsningssag er til stede, der er afgørende for, om justitsministeren ved 
anklagemyndigheden vil anlægge en opløsningssag mod en forening, der virker 
ved eller anstifter til vold: 


16  Justitsministeriet: Notits af 30. september 1996 om grundlovens $ 78, stk. 2, som citeret i Gorm Tofte- 
gaard Nielsen, Grundlovens $ 78 og foreningsforbud, i UfR 1999 B.67, s. 68, samt Rockerredegørelsen, 
S. 33-34. 

17. Rockerredegørelsen. 

18  H. Zahle, Menneskerettigheder, s. 143. 

19 Ugeskrift for Retsvæsen, 1999, afd. B, side 67 ff. 

”En anden debat, som har kørt sideløbende i dag, har så været hele spørgsmålet 
om, hvad så med grundlovens $ 78, stk. 2. Har en justitsminister ikke en pligt her? 
Det er rigtigt, at der er forskellige juridiske vurderinger af, hvor langt den pligt 
går, men også den diskussion må jeg sige i det hele taget er fuldstændig uved- 
kommende for den debat, vi har om at søge Hizb-ut-Tahrir opløst. Jeg har alle- 
rede tilkendegivet, at jeg ikke skal trækkes til truget for at søge en forening opløst 
ved dom. Jeg har meget klart tilkendegivet på regeringens vegne, at hvis de retlige 
betingelser er til stede, så vil jeg bede anklagemyndigheden om at søge forenin- 
gen opløst ved dom. Så hele den her diskussion om en pligt er sagen fuldstændig 
uvedkommende” 


Ud fra justitsminister Lene Espersens udtalelser og Rigsadvokatens redegørelser 
om rockerklubberne Hells Angels og Bandidos, Hizb-ut-Tahrir og Pædofilgrup- 
pen (se nærmere nedenfor) kan det konkluderes, at baggrunden for, at der ikke 
i nyere tid er anlagt opløsningssag mod nogen af de nævnte foreninger, selvom 
personer med tilknytning til i hvert fald de to førstnævnte foreninger enten no- 
torisk har udøvet voldshandlinger eller i foreningens navn har benyttet sig af vol- 
delig retorik, tilsyneladende er, at Rigsadvokaten endnu ikke har ment at kunne 
løfte bevisbyrden for, at nogen af de nævnte foreninger ”virker ved vold” mv. 

Denne præmis er ikke nødvendigvis i samme grad årsagen til, at der i den pe- 
riode, som Kommissionens undersøgelse vedrører (1945-89), ikke er rejst nogen 
opløsningssag mod nogen af de grupperinger, der var i PET's søgelys gennem 
tiden. Det må dog i det mindste kunne konstateres, at de manglende opløsnings- 
sager ikke kan skyldes tvivl hos Justitsministeriet om den rette fortolkning af 
grundlovens $ 78, stk. 2, da den forståelse af bestemmelsen, som denne udred- 
ning argumenterer for, helt indtil Rigsadvokatens rockerredegørelse fra 1998 
som dokumenteret ovenfor stod uantastet både hos den juridiske ekspertise på 
universiteterne og blandt de statsretskyndige i Justitsministeriet selv. 

Endelig bemærkes, at selv om det i overensstemmelse med den overvejende 
opfattelse lægges til grund, at der foreligger en pligt til at rejse sag, såfremt det 
bevismæssige grundlag vurderes at være til stede, kan den omstændighed, at der 
i den af beretningen omfattede periode, 1945-1989, ikke er rejst sag efter grund- 
lovens $ 78, stk. 2, ikke føre til at anse PET's overvågning af en lang række poli- 
tiske organisationer for uretmæssig. PET's hovedopgave er præventiv, nemlig ”at 
overvåge, forebygge og modvirke foretagender og handlinger, som må antages at 
rumme en fare for rigets selvstændighed og sikkerhed og den lovlige samfunds- 
orden, herunder i første række de i straffelovens kapitel 12 og 13 omhandlede 


20 Forespørgsel nr. F 59 om opløsning af Hizb-ut-Tahrir , FT 2003/04, FF sp. 10835. 

forbrydelser”” Det kan tværtimod hævdes, at en pligt ifølge grundlovens $ 78, 
stk. 2, til at rejse sag, understøtter PET's ret og pligt til overvågning. 


2.2. ”Virker ved eller anstifter til vold” mv. 


Spørgsmålet om, hvornår en forening kan siges at virke ved eller anstifte til vold, 
er som nævnt centralt for bevisvurderingen efter grundlovens $ 78, stk. 2. Det er 
anklagemyndigheden,” der på grundlag af politiets efterforskning skal tage stil- 
ling til, om der er fornødent bevis for, at en organisation har et ulovligt øjemed, 
herunder om den virker ved eller søger at nå sit mål ved vold mv. Beviset for, at 
en forening virker ved vold mv. er formentlig noget vanskeligere at tilvejebringe 
end beviset for, at et eller flere medlemmer af den pågældende forening har fore- 
taget en eller flere voldshandlinger eller truet hermed.” 

Ved bedømmelsen af, om en forening virker ved eller søger at nå sine mål ved 
vold, er det afgørende den virksomhed, som foreningen faktisk udfolder eller må 
forventes at udfolde samt de midler, der anvendes for at opnå foreningens for- 
mål, og ikke hvad der måtte være nedfældet i vedtægterne, selvom det også har 
betydning. Ifølge Ross omfatter en forenings øjemed ”al den foreningsaktivitet, 
der må påregnes som en normal, planmæssig bestanddel af foreningens virke 
når forudsætningerne for sådan aktivitet er til stede” I Rigsadvokatens rocker- 
redegørelse argumenteres der endvidere for, at også forhold begået spontant og 
ud fra medlemmernes egen beslutning kan tillægges betydning, hvis forenin- 
gen som sådan eller medlemmerne får kendskab til forholdene og efterfølgende 
billiger eller affinder sig med dem uden at gøre indsigelse. Denne betragtning 
understøttes yderligere, hvis det kan lægges til grund, at de pågældende ulovlige 


21. Her citeret fra Politiets Efterretningstjeneste, Redegørelse vedr. dele af PETS virksomhed, s. 7. 

22. Med mindre Folketinget skrider til opløsning ved lov. 

23. Se Notat om Rigsadvokatens redegørelse om mulighederne for at søge rockerklubberne Hells Angels og 
Bandidos opløst ved dom, vedlagt Justitsministeriets orientering af 29. april 1998 til Retsudvalget om 
samme emne, Retsudvalget alm. del — bilag 179, 1997-98, 2. saml. (herefter Notat om rockeredegørel- 
sen), s. 6-7, hvor det kun har været muligt at komme frem til, at de to rockerklubber er foreninger, 
der i vidt omfang har voldelige personer som medlemmer, se nærmere afsnit 3 B. om rockergrup- 
perne nedenfor. 

24. P. Andersen, Dansk Statsforfatningsret, s. 681, M. Sørensen, Statsforfatningsret, s. 387, A. Ross, Dansk 
Statsforfatningsret II, s. 747 f. og H. Zahle, Menneskerettigheder, s. 144 f. 

25. A. Ross, Dansk Statsforfatningsret II, s. 747 f. 

forhold er i foreningens interesse eller måske endda led i dens formål.” 
Jens V. Krenchel og Søren Friis Hansen giver følgende bud på, hvornår en 
forening kan siges at virke ved vold mv.: 


”Der kan (..) ikke siges meget konkret om den bevisbyrde, som anklagemyn- 
digheden skal løfte, for at en forening kan antages at virke ved vold. Det må dog 
ligge fast, at volden skal være et varigt og væsentligt led i udøvelsen af foreningens 
virksomhed” > 


Ifølge fhv. justitsminister Erik Ninn-Hansen, der udtalte sig om fortolkningen 
af $ 78, stk. 2, under debatten om Fælles Kurs' forslag om forbud mod nazistisk 
virksomhed (se nærmere nedenfor), skal volden ”være et almindeligt led i for- 
eningens aktiviteter og ikke bare have karakter af tilfældig vold. Der må også 
kunne stilles krav om, at der foreligger mere konkrete beviser på, at midlet til 
at opnå foreningens mål er vold. Det kan være direkte handlinger af mere sy- 
stematisk karakter eller direkte udtalelser om, at man vil bruge vold til at opnå 
sit formål” Heri ligger bl.a., at den omstændighed, at en forening eller dens 
medlemmer en enkelt eller få gange mere tilfældigt har opfordret til eller udøvet 
vold mv., ikke i almindelighed er tilstrækkeligt til at begrunde foreningens op- 
løsning. Det gælder ifølge Rigsadvokaten uanset, om de strafbare forhold er af 
alvorlig karakter.” Det er bl.a. grunden til, at Rigsadvokaten ikke mente, at der 
var grundlag for at søge Hizb-ut-Tahrir opløst, selvom foreningens talsmand 
blev dømt for at have uddelt løbesedler med et indhold stridende mod straffe- 
lovens $ 266 b (se nærmere nedenfor). 

Rigsadvokaten har afgrænset beviskravet til, at foreningen gennem sin leve- 
tid i et ikke ubetydeligt omfang har foretaget voldelige handlinger eller fremsat 
trusler herom, således at disse handlinger mv. ”indgår som et dominerende eller 
almindeligt led i foreningens virksomhed”? Selvom Rigsadvokaten i 1998 påvi- 
ste, at medlemmerne af de to undersøgte rockerklubber Hells Angels og Bandi- 
dos i vidt omfang var straffet for kriminalitet, der var relevant for vurderingen 
af, hvorvidt foreningerne virker ved vold, var det ikke tilstrækkeligt — det skulle 


26  Rockerredegørelsen, s. 54 f. 

27. Fremhævet her. Jens Valdermar Krenchel og Søren Friis Hansen, Refleksioner over foreningsbegre- 
bet, U 1997 B.273, s. 281. 

28 FT 1987/88 1. saml., FF sp. 9403. 

29 Notat om Rockerredegørelsen, s. 5. 

30  Rockerredegørelsen, s. 54. 

endvidere bevises, at de strafbare handlinger kunne tilregnes foreningerne.” 
Gorm Toftegaard Nielsen mener, at Rigsadvokaten herved har lagt beviskravene 
så højt, at hjemlen for foreningsforbud derved bliver uanvendelig.” Rigsadvo- 
katen har muligvis modereret beviskravet siden hen, idet der i Rigsadvokatens 
redegørelse om Hizb-ut-Tahrir er angivet som et krav, at der ”inden for forenin- 
gens rammer i et ikke ubetydeligt omfang er eller tilsigtes begået ulovlige/straf- 
bare forhold, således at disse forhold må betegnes som et mere almindeligt led i 
foreningens virksomhed”; Nedenfor redegøres der nærmere for Rigsadvokatens 
undersøgelser af bl.a. rockerklubberne og Hizb-ut-Tahrir, herunder den kon- 
krete bevisvurdering. Først skal det dog undersøges, om politiske partier nyder 
en særlig beskyttelse mod opløsning i henhold til grundlovens $ 78. 


2.3. Er politiske partier særligt beskyttede? 
Det er en fast antagelse, at politiske partier per se udgør foreninger i henhold 


til grundloven. Mens den religiøse foreningsfrihed er særskilt sikret i grund- 
lovens $ 675 findes der ikke nogen grundlovsbestemmelse, som udtrykkeligt sik- 


31 Ifølge Rigsadvokatens opgørelse var 81 % af Hells Angels' medlemmer og 76 % af Bandidos' med- 
lemmer straffet mindst en gang for en overtrædelse af straffeloven, der kunne have betydning for 
vurderingen af, om foreningerne virker ved vold, heraf var hhv. 35 % og 32 % straffet mindst en gang 
for sådan kriminalitet i ”medlemsperioder”, dvs. som fuldgyldigt medlem, probationary, prospect 
eller hangaround. Kun hhv. 22 % af Hells Angels” medlemmer og 19 % af Bandidos? medlemmer ville 
på det pågældende tidspunkt kunne få udstedt en ren straffeattest. Notat om Rockerredegørelsen, 
s. 6. 

32. U 1999 B.67, s. 73. Samme synspunkt har det Radikale Venstre givet udtryk for bl.a. i betænkningen 
til DF's beslutningsforslag om at forbyde Hizb-ut-Tahrir , se nærmere nedenfor (FT 2003/04, Til- 
læg B, s. 2312). 

33 Rigsadvokatens redegørelse af 15. januar 2004 om eventuel opløsning af Hizb-ut-Tahrir (herefter 
Redegørelse om Hizb-ut-Tahrir), s. 6. Hentet fra Justitsministeriets hjemmeside, www.jm.dk, Pres- 
semeddelelser 2004, senest set den 22. august 2005. Det svarer i øvrigt til Justitsministeriets egen 
vurdering, se notat om bestemmelsen i grundlovens $ 78 om foreningsfrihed, s. 11. Notatet er da- 
teret den 29. juni 2004 og offentliggjort på Folketingets hjemmeside www.ft.dk som bilag under 
Retsudvalget, Alm. del 2003/04 — bilag 962. 

34. Jørgen Albæk Jensen, De politiske partier og den materielle foreningsfrihed, Juristen nr. 1/1996, s.1, 
samt Krenchel & Hansen, Refleksioner over foreningsbegrebet, s. 281. 

35. Grundlovens $ 67 lyder som følger: ”Borgerne har ret til at forene sig i samfund for at dyrke Gud 
på den måde, der stemmer med deres overbevisning, dog at intet læres eller foretages, som strider 
mod sædeligheden eller den offentlige orden” 

rer den materielle foreningsfrihed i politisk øjemed.” Den herskende opfattelse 
blandt statsretseksperter er imidlertid, at også politiske partier nyder en særlig 
beskyttelse i forhold til andre foreninger,” da friheden til at danne politiske for- 
eninger er en afgørende forudsætning for, at det parlamentariske folkestyre kan 
fungere. 

Endvidere kræver grundlovens $ 31, stk. 2, at der ved folketingsvalg anvendes 
en eller anden form for forholdstalsvalg, og denne valgmåde kan næppe som 
påpeget af flere statsretseksperter tænkes gennemført uden, at der findes politi- 
ske partier, således at stemmer kan overføres fra en kreds til en anden. Endelig 
kan en vis fortrinsstilling for politiske foreninger udledes af $ 78, stk. 4, der blev 
indføjet ved grundlovsrevisionen i 1953 for at sikre partiers retssikkerhed ved at 
angive, at sager om opløsning af politiske foreninger uden særlig tilladelse kan 
indbringes for Højesteret som sidste instans.” 

Herudover adskiller de statsretskyndige sig fra hinanden i den videre argu- 
mentation og i den styrke, som de vil tillægge denne særstilling: 


« Poul Andersen finder det utvivlsomt, at ”Grundloven har villet sikre… Friheden 
til gennem Foreninger at drøfte og øve Indflydelse paa offentlige Anliggender” 
da ”Erfaringen har vist, at politiske Partier…er en demokratisk Nødvendighed” 
og ”…et nødvendigt Led i det demokratiske Statsstyre”.” Dette må ifølge An- 
dersen indebære, at lovgivningsmagten hverken kan forbyde politiske partier 
generelt eller ”uden videre” kan forbyde et enkelt politisk parti. Et forbud må 
forudsætte, at partiet enten betjener sig af de midler, som er beskrevet i $ 78, stk. 
2, eller andre ulovlige midler efter almindeligt gældende ret. 


36 M. Sørensen, Statsforfatningsret, s. 389, H. Zahle, Menneskerettigheder, s. 146. 

37  P. Andersen, Dansk Statsforfatningsret, s. 683, A. Ross, Dansk Statsforfatningsret II, s. 750, H. Zahle 
m. fl., Kommenteret grundlov, s. 453, Albæk Jensen, De politiske partier og den materielle forenings- 
frihed, P. Germer, Statsforfatningsret, s. 296, H. Zahle, Menneskerettigheder, s.144 f. 

38 Grundlovens $ 31, stk. 2: ”De nærmere regler for valgrettens udøvelse gives ved valgloven, der til 
sikring af en ligelig repræsentation af de forskellige anskuelser blandt vælgerne fastsætter valg- 
måden, herunder hvorvidt forholdstalsvalgmåden skal føres igennem i eller uden forbindelse med 
valg i enkeltmandskredse” (fremhævet her). Jf. f.eks. P. Germer, Statsforfatningsret, s. 296, A. Ross, 
Dansk Statsforfatningsret II, s. 750, og P. Andersen, Dansk Statsforfatningsret, s. 683 f. 

39. Normalt ville det, såfremt sagen var startet i byretten, kræve en særlig tilladelse fra Procesbevil- 
lingsnævnet at føre sagen for Højesteret, da det ville indebære, at sagen blev prøvet af tre instanser 
mod de sædvanlige to, jf. retsplejelovens kapitel 1 a. 

40. P. Andersen, Dansk Statsforfatningsret, s. 676 ff. 


386  Mindretalsudtalelse og juridiske notater 


GRUNDLOVSMÆSSIGE BESTEMMELSER FOR PET's VIRKE 


+ Alf Ross anerkender også — om end noget mere afdæmpet — en vis materiel for- 
eningsfrihed for politiske foreninger, idet han mener man ”måske” kan udlede 
en forudsætning herom i grundlovens $ 31. Han mener dog ikke, at spørgsmålet 
er særlig interessant, da et forbud mod politiske partier generelt eller mod be- 
stemte partier ”ligger hinsides hvad der kan tænkes i en demokratisk stat bortset 
fra helt ekstraordinære situationer” Han erindrer dog om, at lovgivningsmag- 
ten kan opløse ”en hvilken som helst forening” ved lov - altså også politiske par- 
tier, om end han som nævnt vil reservere denne mulighed til ”helt ekstraordi- 
nære situationer”> Ross er således den mest forbeholdne af de statsretskyndige, 
der har udtalt sig om dette spørgsmål efter grundlovsrevisionen i 1953. 


. Omvendt er Peter Germer den statsretlige kommentator, der mest kategorisk 
fastslår eksistensen af en materiel foreningsfrihed målrettet de politiske partier. 
Germer mener således, at en fortolkning der respekterer de politiske partiers 
materielle foreningsfrihed, dels bedst stemmer overens med den naturlige læ- 
semåde af bestemmelsen,” dels bedst harmonerer med foreningsfrihedens ”væ- 
sensindhold” 


+ Jørgen Albæk Jensen slutter sig til Germer med en bemærkning om, at den hi- 
storiske baggrund for bestemmelsen ”utvivlsomt har været et ønske om specielt 
at beskytte den politiske debat, ligesom et reelt fungerende demokrati må inde- 
bære en vis beskyttelse af de politiske foreningers materielle foreningsfrihed”. 
Han argumenterer således for, at der skulle være dannet en retssædvane, hvoref- 
ter politiske foreninger nyder en beskyttelse af deres materielle foreningsfrihed, 
der alene er begrænset gennem grundlovens $ 78, stk. 2, eller lovgivning, der kan 
opfattes som en konkretisering af denne bestemmelse. 


Uanset nuancerne afdækket ovenfor, synes det fremherskende synspunkt i den 
statsretlige teori efter grundlovsrevisionen i 1953 at være, at der nærmest i sagens 
natur må påhvile lovgivningsmagten visse grænser for, hvad man kan fastlægge 


41 
42 


43 


44 


A. Ross, Dansk Statsforfatningsret II, s. 750. 

Her tænkes der formentlig bl.a. på kommunistloven fra 1941. Ibid.: For en kritik af Ross” synspunk- 
ter, se J. Albæk Jensen, De politiske partier og den materielle foreningsfrihed, s. 11-12. 

Samme synspunkt genfindes hos Ross, der dog afviser at tillægge forholdet nogen afgørende betyd- 
ning. Dette forhold kan ifølge Albæk Jensen føres tilbage til Ross' generelle syn på lovgivningsmag- 
ten som det omnipotente omdrejningspunkt for forfatningen. Modsat Ross lægger Germer tradi- 
tionelt mere vægt på frihedsrettighedernes betydning som garant for et reelt fungerende demokrati 
qua beskyttelsen af politiske mindretal mod flertalsdiktatur. Se Albæk Jensen, De politiske partier 
og den materielle foreningsfrihed, s. 12-13. 

Albæk Jensen, De politiske partier og den materielle foreningsfrihed, s. 13. 

af ulovlige formål i forhold til bestemte partier.” Alle forfattere er dog samtidig 
enige om, at friheden til at danne partier og virke inden for disse på den anden 
side ikke er ubegrænset, ligesom også politiske partier skal overholde loven og 
ikke må anvende vold eller andre generelt ulovlige midler, f.eks. bestikkelse, til 
at fremme deres formål. 

Den nævnte indskrænkning vedrører dog alene lovgivningsmagten. Det in- 
teressante for Kommissionen er imidlertid, hvilke begrænsninger grundloven 
eventuelt pålægger den udøvende magt i relation til forbud mv. over for politi- 
ske partier. Der synes at være gode argumenter for, at også den udøvende magt 
skal træde særligt varsomt undervejs mod en beslutning om at søge en bestemt 
politisk forening eller parti opløst ved dom — ingen af de nævnte statsretlige 
teoretikere har dog beskæftiget sig med dette spørgsmål. Under alle omstændig- 
heder er der ligeledes enighed i teorien om, at heller ikke politiske partier nyder 
nogen særstatus i forhold til grundlovens $ 78, stk. 2 — hvad der er forbudt ikke- 
politiske foreninger vedrørende voldsudøvelse mv., er også forbudt for politiske 
partier og foreninger.” 


2.4. De tre ”opløsningssager” 


I praksis er det formentlig overordentligt svært at rejse en opløsningssag mod 
et politisk parti eller bevægelse i dagens Danmark, med mindre man aktivt be- 
slutter i anklagemyndigheden eller Justitsministeriet at foretage en kovending i 
forhold til den hidtidige strenge bevisvurdering. Selv ikke i sagen mod Hizb-ut- 
Tahrir, der direkte opfordrede til drab på jøder og som omtales nærmere neden- 
for, mente Rigsadvokaten, at der var grundlag for at rejse en opløsningssag. 
Opløsning af foreninger ved statsmagtens indgriben er kun forekommet me- 
get få gange i praksis, nemlig ved dom to gange i henholdsvis 1874 og 1924 og 


45. Derimod er den særlige beskyttelse af politiske partier ikke til hinder for fastsættelse af særlige 
regler om partivirksomhed, som f.eks. regler om offentliggørelse af oplysninger vedrørende parti- 
ers finansiering, blot reglerne ikke har til formål at hæmme partiernes medvirken i den politiske 
proces. Lovgivningsmagten skal endvidere respektere det princip om ligebehandling af politiske 
partier, der kan udledes af grundlovens $ 31, stk. 2. Se bl.a. P. Andersen, Dansk Statsforfatningsret, 
s. 684. 

46. Her ses der bort fra, at Rigsadvokaten kun mener stk. 2 gælder for politiske, ideologiske eller agita- 
toriske bevægelser, hvilket imidlertid ikke svækker argumentationen vedrørende politiske forenin- 


gers standpunkt. 

ved lov en enkelt gang i 1941. Derimod findes der hverken lov eller dom, der 
opløser en forening efter grundlovsændringen i 1953. Rækkevidden af $ 78, stk. 
2, herunder om bestemmelsen indeholder en pligt for regeringen ved anklage- 
myndigheden til at rejse en opløsningssag mod foreninger, der virker ved eller 
anstifter til vold, er således aldrig blevet prøvet i praksis og er hidtil henvist til 
teoretiske udredninger.” 

I det følgende vil de tre historiske opløsningssager blive gennemgået kort for 
at belyse det snit, man tidligere har lagt for, hvornår en forenings virksomhed 
var ulovlig eller af anden grund uønsket. Grænsen for, hvad man vil acceptere af 
politisk og anden foreningsvirksomhed, har dog formentlig rykket sig en hel del 
mod det mere tolerante i efterkrigstiden og frem til i dag, hvilket vil fremgå af 
beskrivelsen af de nyere eksempler på forsøg på at rejse opløsningssager i afsnit 
2.5 nedenfor. 


A. Forbud mod Den internationale Arbejderforening - dom 


I 1874 stadfæstede retten et foreløbigt forbud, som var nedlagt administrativt 
i henhold til den dagældende grundlovs $ 87, mod Den internationale Arbej- 
derforening i Danmark.” Foreningen blev opløst med den begrundelse, at for- 
eningen havde ”søgt at organisere en Styrke, der kunde anvendes til en voldelig 
Kuldkastelse af den bestaaende Statsforfatning...”. Dommen lægger ikke vægt 
på foreningens formelt fastsatte formål, men på hvordan dette formål reelt har 
manifesteret sig: 


”For at afgøre Spørgsmaalet om det indstævnte Selskabs Lovlighed, bliver der selv- 
følgelig ikke alene at se hen til Ordlyden i dets Love og Statuter — hvilken i øvrigt, 
hvad de Bestemmelser angaar, der vedkommer Foreningens Øjemed og politiske 


47. Uagtet at fhv. justitsminister Erik Ninn-Hansen ved en folketingsdebat i 1988 om forbud mod nazi- 
ster gentagne gange kom til at sige, at $ 78, stk. 2, kun var blevet anvendt meget lidt i dansk historie, 
hvorefter han henviste til de tre omtalte sager fra før grundlovsændringen i 1953 — og dermed før 
indførelsen af $ 78, stk. 2 i dansk ret — som de kendte eksempler på anvendelse af denne bestem- 
melse! Han afslutter med at konstatere, at ”der er ingen af de tre tilfælde, jeg i dag vil sige var en 
rigtig anvendelse af grundlovens $ 78, stk. 2” Det sidste må man give ham ret i, forstået på den 
måde, at tilsvarende sager i dag næppe ville opstå under henvisning til denne bestemmelse. Se FT 
1987/88, 1. samling, FF sp. 9043-44. 

48 Ved dommen UPR 1874.479 LHS. 

Optræden, er saa svævende, at en imod Statens Love stridende Handlemaade saa 
langt fra kan siges at være udelukket, at Muligheden af en voldsom Optræden fra 
Foreningens Side endog er antydet; men nærværende Sags Udfald maa væsent- 
lig bero paa den Forstaaelse af Foreningens Love og Opfattelse af dens Øjemed, 
som har gjort sig gjældende ved den Virksomhed, der er udfoldet fra Foreningens 
Side” 


Domstolen lagde til grund, at de mest centrale medlemmer af foreningens Cen- 
tralkomité, Pio, Geleff og Brix, ved 


”den af dem drevne Agitation ikke blot [har] tilsigtet at udbrede visse politikse 
(sic) Anskuelser men ogsaa ved Arbejderbefolkningens Optagelse i den af dem 
bestyrede Forening søgt at organisere en Styrke, der kunde anvendes til en voldelig 
Kuldkastelse af den bestaaende Statsforfatning, naar det dertil belejlige Øjeblik 
kom” 


Endvidere henviste man til et møde den 5. maj 1872 på Stadens Nørrefælled, der 
blev afholdt trods et forbud mod mødet udstedt af Københavns politidirektør. 
De tre nævnte medlemmer af Centralkomiteen opfordrede desuagtet forenin- 
gens medlemmer og enhver anden arbejder til at indfinde sig til mødet på Fæl- 
leden og ”tillige på en tilstrækkelig tydelige Maade gav Forsamlingen tilkjende, 
at Mødet i fornødent Fald skulde gjennemføres med Magt”; Herefter opløste 
retten foreningen med ordene: ”Thi kjendes for Ret: Den Internationale Arbej- 
derforening for Danmark bør være ophævet”>” 


B. Nekkab-dommen 
Sagen handlede om den selskabelige forening ”Nekkab”, hvis formål angiveligt 


var ”Kun Selskabelighed. Om Vinteren afholdes Karnevaller og Baller, om Som- 
meren afholdes Aftenunderholdning, Baller og Fælles Skovture”> Som medlem- 


49. Ibid., s. 482. 

50  Ibid., s. 483. 

51 Ibid., s. 484. 

52. Ibid.: Dommen er ifølge Albæk Jensen i overensstemmelse med de teoretiske synspunkter, der med 
stigende klarhed dannedes frem til grundlovsrevisionen i 1953, nemlig at forbud mod enkeltpartier 
er grundlovsmæssigt hjemlet, såfremt det rettes mod partier, der forsøger at opnå deres formål med 
udemokratiske midler. J. Albæk Jensen, De politiske partier og den materielle foreningsfrihed, s. 10. 

53. UfR 1924.514 H. 

mer optog man ifølge vedtægterne fortrinsvis artister og amatører, som optrådte 
på Bakken (deraf navnet, stavet bagfra), men derudover kunne et begrænset an- 
tal bekendte til medlemmerne optages som passive medlemmer. Statsadvokaten 
gjorde gældende, at foreningens vedtægter ikke udtrykte det sande formål, som 
i virkeligheden var at skaffe mandlige medlemmer med homoseksuelle tilbøje- 
ligheder ”Samkvem og Forbindelser med andre Mandspersoner for at øve Uter- 
lighed, og at Foreningen virker i et, selv om det ikke maatte være strafbart, saa 
dog ulovligt Øjemed”% 

Politiet havde skaffet sig adgang til en række af foreningens fester og bl.a. ob- 
serveret ”flere mandsklædte Par, der kyssede hinanden, ligesom Mandspersoner 
dansede med hinanden paa højst uanstændig Maade” samt ”»Damer« forklædte 
[som] Mandspersoner, der ikke alene i Klædedragt, men ogsaa i deres Maade 
at være paa havde en skuffende Lighed med Kvinder; deres Dans betegnedes af 
Betjentene som i høj Grad uanstændig, og de og deres mandsklædte Kavalerer 
kyssede og krammede hinanden”; 

Retten tog statsadvokatens påstand til følge og bemærkende endvidere, at der 
som følge af den lette adgang til at deltage i foreningens sammenkomster skabtes 
en ”nærliggende Fare for Forførelse særlig af unge Mandpersoner til Uterlighed” 
ligesom man også tog hensyn til den forargelse, som forholdene ved foreningens 
sammenkomster måtte antages at have vakt uden for dens kreds. Spørgsmålet 
om, hvilken lov foreningens aktiviteter eventuelt var i strid med, blev derimod 
ikke søgt fastslået. 


C. Kommunistloven 


Efter den tyske invasion af Sovjetunionen i juni 1941 rejste tyskerne krav over for 
den danske regering om, at danske kommunister skulle interneres og DKP for- 
bydes. Interneringen blev gennemført umiddelbart efter invasionen, og Lov nr. 
349 af 22. August 1941 om Forbud mod kommunistiske foreninger og mod kom- 
munistisk Virksomhed skabte hjemlen for de interneringer, der allerede havde 
fundet sted samt for opløsning af DKP. Lovens $ 1 havde følgende ordlyd: 


54. Ibid. (fremhævet her). 

55. Ibid., s. 516 

56  J. Albæk Jensen, De politiske partier og den materielle foreningsfrihed, s. 7. Henning Koch påpeger 
dog i sin kommentar til ovennævnte artikel, at Justitsministeriet allerede før den tyske invasion af 

”$ 1. Alle kommunistiske Foreninger og Sammenslutninger forbydes, og de bestaa- 
ende kommunistiske Foreninger og Sammenslutninger vil straks være at opløse. 


Kommunistisk Virksomhed eller Agitation af enhver Art er forbudt. Dette gælder, 
uanset om der foreligger Tilslutning til nogen Forening. 


Overtrædelse af foranstaaende Bestemmelser straffes med Bøde, Hæfte eller Fæng- 
sel indtil 8 Aar.” (fremhævet her). 


Modsat uroloven fra 1934,7 der var udformet gennem angivelse af en række 
generelle kriterier, der gjorde en bestemt politisk aktivitet ulovlig, er forbudet 
i kommunistloven formuleret som et direkte indgreb mod bestemte politiske 
synspunkter.” Loven blev siden prøvet ved domstolene i en række sager, hvor 
den blev fundet i overensstemmelse med grundloven. 


2.5 Nyere opløsningssager 1988-2005 


Tolerancetærsklen for, hvornår en politisk forening eller et parti kan siges at have 
sat sig uden for den demokratiske samfundsorden — typisk manifesteret ved en 
vis forekomst af vold eller trusler om vold i tilknytning til foreningens virksom- 
hed — må siges at have rykket sig markant siden man ved dom forbød ”Den 
internationale Arbejderforening i Danmark” i 1874 eller ved lov forbød kommu- 
nistiske foreninger i 1941. I løbet af de sidste 20 år er det fra oppositionspolitisk 
hold gentagne gange forsøgt at pålægge skiftende regeringer at søge navngivne 
foreninger forbudt ved dom for overtrædelse af grundlovens implicitte forbud i 
$ 78, stk. 2, mod foreninger, der virker ved eller anstifter til vold. 


Sovjetunionen havde udarbejdet et udkast til en lov om partiforbud , bl.a. fordi den danske stat 
angiveligt havde en betydelig egeninteresse såvel i forbud mod som internering af kommunister, se 
Henning Koch, ”Den materielle foreningsfrihed og besættelser”, Juristen nr. 3/1996, s. 113. 

57. Resterne af uroloven, L 123 af 28. april 1934, fandtes indtil 2002 i straffelovens $ 114 om deltagelse i 
eller støtte til korps, grupper og sammenslutninger, der ved magtanvendelse vil øve indflydelse på 
offentlige anliggender eller forstyrre samfundsordenen mv. Bestemmelsen blev ændret til en ge- 
nerel terrorismebestemmelse efter begivenhederne den 11. september 2001, og ”urobestemmelsen” 
blev ved samme lejlighed flyttet til $$ 114 c og d, se lov nr. 378 af 6. juni 2002. 

58  J. Albæk Jensen, De politiske partier og den materielle foreningsfrihed, s. 8. 

59 …… Som eksempel kan nævnes højesteretskendelsen UfR 1942.698, der afgjorde spørgsmålet om, hvor- 
vidt opløsningen af de kommunistiske foreninger var sket med lovens vedtagelse (hvilket dommen 


faldt ud til), eller om det skulle ske ved dom som angivet i grundloven. 

A. Forslag om forbud mod nynazister 


11988 afviste samtlige øvrige af Folketingets partier et forslag fra Fælles Kurs om 
at forbyde nazistisk virksomhed.” Forslaget pålagde regeringen at udarbejde et 
lovforslag med sigte på et forbud mod al virksomhed og propaganda fra gamle 
og nye nazister, der bygger på Hitlers raceundertrykkelse og krigsforbrydelser 
begået under anden verdenskrig. Justitsministeren (Ninn-Hansen) afviste lige- 
som flere af partiernes ordførere forslaget bl.a. med henvisning til, at en fri og 
offentlig debat er det bedste middel til at bekæmpe udemokratiske og totalitære 
strømninger i samfundet.” Ninn-Hansen sagde senere i debatten: 


”Der er nogle af os, der ud fra et, vil jeg kalde fornemt tolerancebegreb anser det 
for noget yderst væsentligt, at man overlader til andre at have den opfattelse, de 
nu mener er den rigtige, og at det ikke skal være således, at man forfølger andre på 
grund af deres sindelag”? 


B. Forslag om forbud mod rockergrupper 


I 1996 fremlagde Dansk Folkeparti et forslag til folketingsbeslutning om forbud 
mod rockergrupper.& Forslaget gik ud på at pålægge anklagemyndigheden at 
rejse opløsningssag mod rockerklubberne Hells Angels og Bandidos i henhold 
til bestemmelsen i grundlovens $ 78, stk. 2 og blev støttet af Det Konservative 
Folkeparti og Fremskridtspartiet. Selvom forslaget faldt ved 2. behandlingen og 
således ikke blev realiseret, blev det tilsyneladende anledning til, at justitsmini- 
steren den 12. december 1996 bad Rigsadvokaten om at indlede en undersøgelse 
med henblik på at vurdere, om de to nævnte rockergrupper kunne opløses i 
henhold til betingelserne i grundlovens $ 78. 


60  Beslutningsforslag nr. B 127: Forslag til folketingsbeslutning om forbud mod nazistisk virksomhed, 
FT 1987/88, 1. Saml., Tillæg A, sp. 4439f og F sp. 9025f. Diskussionen samlede sig i øvrigt om forstå- 
elsen af grundlovens $ 78, stk. 2. 

61. Ibid., sp. 9026, 9028, 9030, 9033, mv. 

62  Ibid., sp. 9042. 

63  Beslutningsforslag nr. B.13: Forslag til folketingsbeslutning om forbud mod rockergrupper. FT 
1996/97, fremsat 3. oktober 1996, Tillæg A, sp. 1035, forsl. som fremsat Tillæg , sp. 1034, 1. beh. 
4. oktober 1996, FF sp. 212, betænkning 8. oktober 1996, Tillæg B, sp. 26, 2. (sidste) beh. 10. oktober 
1996, FF sp. 380. 

Rigsadvokaten afleverede sin redegørelse til justitsministeren i april 1998 med 
indstilling om, at der ikke burde iværksættes en opløsningssag mod de to rock- 
ergrupper. Rigsadvokaten konkluderede, at de foreliggende oplysninger alene 
kunne danne grundlag for en antagelse om, at Hells Angels og Bandidos var 
foreninger, der i vidt omfang har voldelige personer som medlemmer. Derimod 
mente Rigsadvokaten ikke, at det ville være muligt at bevise, at de to rockerklub- 
ber som et almindeligt eller dominerende led i foreningernes aktiviteter udøvede 
eller opfordrede til vold. Rigsadvokaten lagde bl.a. vægt på følgende forhold: 


. Der forelå ingen vedtægter, hvoraf det fremgik, at rockerklubbernes formål 
generelt eller i visse situationer var at virke ved vold. 


«+ Der forelå ingen retsafgørelser, hvor det var lagt til grund, at rockerklub- 
berne generelt eller i visse situationer havde til formål at virke ved vold. 


. Der forelå ingen entydige oplysninger om, at foreningerne efterfølgende 
havde godkendt eller accepteret voldelige handlinger begået af medlem- 
merne — i hvert fald ikke i tilstrækkeligt omfang til, at Rigsadvokaten turde 
satse på, at domstolene i givet fald ville finde det bevist, at handlingerne 
var begået på rockerklubbernes vegne. 


Rigsadvokaten regnede endelig med, at domstolene ville tillægge det en vis be- 
tydning for deres vurdering af, hvorvidt rockerklubberne ”virker ved vold”, at 
klubberne i en længere periode ikke havde udøvet voldelige aktiviteter, samt at 
myndighederne som følge heraf havde ophævet stort set alle forbud meddelt 
i medfør af den såkaldte ”rockerlov” om forbud mod ophold i bestemte ejen- 
domme. Med andre ord havde ”våbenhvilen” mellem de nævnte rockerklubber 
sænket det generelle trusselsniveau så meget, at det efter Rigsadvokatens opfat- 
telse ville være svært at gennemføre og vinde en sag ved domstolene om eventuel 
opløsning af foreningerne. 


C. Forslag til forbud mod Hizb-ut-Tahrir 
Den muslimske forening Hizb-ut-Tahrir har været i offentlighedens søgelys, 
herunder også politikeres, i flere omgange. Den 23. april 2002 fremsatte Dansk 


Folkeparti forslag til folketingsbeslutning om opløsning af Hizb-ut-Tahrir, be- 
grundet i ”foreningens omdeling af en løbeseddel med opfordring til at dræbe 

jøder, omdelt i København tirsdag den 16. april 2002”% Under behandlingen af 
beslutningsforslaget oplyste justitsministeren, at der var iværksat en efterforsk- 
ning mod foreningen og dets medlemmer. Når domstolenes afgørelse vedrøren- 
de det konkrete forhold forelå, ville anklagemyndigheden tage stilling til, om der 
skulle indledes opløsningssag mod foreningen. 

Den 30. oktober 2002 afsagde Københavns Byret dom i den konkrete sag, 
hvor den tiltalte talsmand for Hizb-ut-Tahrir blev fundet skyldig i overtrædelse 
af den såkaldte ”racismeparagraf”% om udbredelse af udtalelser, der truer, for- 
håner eller nedværdiger en gruppe af personer på grund af race, hudfarve, na- 
tional eller etnisk oprindelse, tro eller seksuel orientering. Straffen blev forhøjet 
med henvisning til, at forholdet havde haft karakter af propagandavirksomhed.ff 
Straffen blev fastsat til 60 dages betinget fængsel. Dommen blev stadfæstet af 
Østre Landsret den 14. marts 2003. 

Rigsadvokaten etablerede i slutningen af 2002 på Justitsministeriets an- 
modning en projektenhed, der skulle undersøge spørgsmålet om mulighe- 
den for en opløsning af Hizb-ut-Tahrir. Rigsadvokatens redegørelse forelå den 
15. januar 2004 og blev offentliggjort på Justitsministeriets hjemmeside samme 
dag. Rigsadvokaten konkluderede her, at der ikke på det tidspunkt var tilstræk- 
keligt grundlag for at søge Hizb-ut-Tahrir forbudt ved dom, da der hverken 
kunne føres det fornødne bevis for, at Hizb-ut-Tahrir havde et ulovligt formål 
eller der i øvrigt var tilstrækkeligt grundlag for at antage, at foreningen som et 
almindeligt led i sin virksomhed havde anvendt ulovlige midler eller gennemført 
ulovlige aktiviteter. Den nævnte straffesag var en enkeltstående episode og ikke 
tilstrækkeligt bevis for, at Hizb-ut-Tahrir som forening virkede ved vold eller 
trusler om vold mv.” 

Den 10. maj 2004 anmeldte Dansk Folkeparti en forespørgsel til justitsmini- 


64. Forslag nr. B. 103: Forslag til folketingsbeslutning om opløsning af foreningen Hizb-ut-Tahrir , 
FT 2001/02, 2. samling, Tillæg A, sp. 5436, 1. beh. FF sp. 6507, betænkning 29. maj 2002, Tillæg B, 
sp. 1257, 2. (sidste) behandling 4. juni 2002, FF sp. 7977. 

65 Straffelovens $ 266 b, stk. 1. 

66. Jf. straffelovens $ 266 b, stk. 2. 

67 Redegørelse om Hizb-ut-Tahrir, s. 8. Selvom Hizb-ut-Tahrir selv har tilkendegivet, at organisatio- 
nens formål overordnet er (gen)etablering af kalifat-staten, som skal omfatte alle muslimer og være 
opbygget efter de retningslinjer, som ifølge Hizb-ut-Tahrir entydigt gives af islam, måtte der ifølge 
Rigsadvokaten imidlertid siges at være betydelig usikkerhed med hensyn til, om Hizb-ut-Tahrir 
konkret eller teoretisk har til hensigt at overtage magten i Danmark med henblik på at etablere ka- 
lifatet. Rigsadvokaten kunne heller ikke entydigt fastslå, hvorledes Hizb-ut-Tahrir i praksis forestil- 

steren om Hizb-ut-Tahrir.” Forespørgslen blev afviklet den 25. maj 2004, hvor 
Dansk Folkeparti bl.a. begrundede forespørgslen med en henvisning til grundlo- 
vens $ 78, stk. 2, idet man mente, at ”bægeret nu var fuldt”, og at den pågældende 
bestemmelse i grundloven nu måtte komme i spil. 

Justitsministeren replicerede, at der efter regeringens opfattelse (stadig) ikke 
var grundlag for at søge Hizb-ut-Tahrir opløst ved dom eller for at nedlægge et 
foreløbigt forbud mod foreningen, da man ikke kunne føre det nødvendige bevis 
for, at foreningen har et ulovligt formål. Samtidig tog justitsministeren skarpt 
afstand fra foreningens holdninger og slog fast, at det kunne blive aktuelt at se 
på spørgsmålet om en eventuel opløsning af foreningen på ny, hvis det viste sig, 
at personer med tilknytning til foreningen havde begået strafbare forhold. Hun 
henviste også til den danske retstradition, som i kraft af de ganske få fortilfælde, 
der i øvrigt var ”knyttet til omstændigheder, der næppe kan siges at have en sam- 
menhæng med nutidens forhold, tilsiger, at opløsning af en forening må være et 
redskab, der kun i særlige undtagelsestilfælde bør tages i brug i et demokratisk 
samfund.” Hun indvilgede endelig i at bede Justitsministeriet om at udarbejde 
en generel redegørelse for rækkevidden af grundlovens $ 78.7? 

Dansk Folkeparti har endvidere fremsat to beslutningsforslag om opløsning 
af foreningen Hizb-ut-Tahrir, der dog ikke føjer noget væsentligt nyt til fortolk- 
ningen af grundlovens $ 78, herunder spørgsmålet om, hvornår foreningen kan 
siges at have overtrådt grænsen for, hvad der kan siges at være et lovligt øje- 
med.” 

Senest anmeldte Dansk Folkeparti den 1. marts 2005 endnu en forespørgsel 


ler sig en sådan magtovertagelse gennemført og om den i givet fald skal gennemføres ved ulovlige 
midler. 

68 Forespørgsel (til justitsministeren) nr. F 59 om Hizb-ut-Tahrir , afviklet den 25. maj 2004. Den led- 
sagende tekst lød: ”Vil justitsministeren tage initiativ til at søge foreningen Hizb-ut-Tahrir opløst 
ved dom, eventuelt på grundlag af et foreløbigt forbud i medfør af grundlovens $ 78, stk. 3, 2. pkt. 
FT 2003/2004, anm. 10. maj 2004, FF sp. 10104, fremmet 13. maj 2004, FF sp. 10332. 

69 Ibid., sp. 10823 ff. 

70  Redegørelsen forelå den 29. juni 2004 og er offentliggjort på Folketingets hjemmeside www.ft.dk 
som bilag under Retsudvalget, Alm. del (2003/04) — bilag 962: Notat om bestemmelsen i grundlo- 
vens $ 78 om foreningsfrihed. Et flertal af Folketinget vedtog herefter et forslag til vedtagelse, hvor 
man bl.a. tog justitsministerens redegørelse til efterretning (vedtagelse nr. V 98), FT 2003/04, FF sp. 
10829. 

71. ”Forslag til folketingsbeslutning nr. B 103 om opløsning af Hizb-ut-Tahrir ” fremsat den 23. april 
2002, FT (2001-02, 2. samling), Tillæg A, sp. 5436, 1. beh. 15. maj 2002 FF sp. 6507, betænkning 
29. maj 2002 Tillæg B, sp. 1257, 2. (sidste) beh. 4. juni 2002 FE, sp. 7977 samt ”Forslag til folketings- 

om Hizb-ut-Tahrir.” Under forespørgslen holdt justitsministeren sig i hovedsa- 
gen til samme argumentation, som hun havde fremført under forespørgselsde- 
batten den 25. maj året før. Justitsministeren kunne endvidere oplyse, at Glostrup 
politi for øjeblikket efterforsker fire konkrete anmeldelser mod Hizb-ut-Tahrir, 
som DF nævnte under sin begrundelse for forespørgslen.7: Herefter konstaterede 
ministeren endnu engang, at man vil finde det naturligt, såfremt politiets under- 
søgelser af de fire forhold måtte vise, at der var grundlag herfor, at genoverveje 
spørgsmålet om opløsning af foreningen. De fleste partier udtrykte sympati for 
en opløsning af Hizb-ut-Tahrir, men ingen (andre end DF) mente i mangel af en 
positiv tilkendegivelse fra Rigsadvokaten, at der på nuværende tidspunkt er det 
nødvendige grundlag for at rejse en sag, man med overvejende sandsynlighed 
kunne vinde, hvilket var en vigtig forudsætning for en række af partierne.” 


beslutning nr. B 212 om opløsning af Hizb-ut-Tahrir > fremsat den 19. maj 2004, FT (2003-04), 
Tillæg A, sp. 8505. 

72. Forespørgsel (til justitsministeren) nr. F 2 om Hizb-ut-Tahrir , FT 2004/05, 2. samling, FF sp. 134. 
afviklet den 21. april 2005. Den ledsagende tekst lød: ”Er ministeren enig i, at regeringen er forplig- 
tet til at tage alle nødvendige skridt til at standse foreningen Hizb-ut-Tahrirs fortsatte opfordringer 
til kriminalitet, bl.a. opfordringer til drab på jøder, deltagelse i hellig krig og udslettelse af regenter, 
hvis de står i vejen, og vil ministeren — også i lyset af, at foreningen er forbudt i Tyskland og anses 
for en terrororganisation i Sverige — nu omsider pålægge Rigsadvokaten at rejse opløsningssag efter 
grundlovens $ 78, stk. 2, der fastslår, at foreninger, der virker ved eller søger at nå deres mål ved 
vold, anstiftelse af vold eller lignende strafbar påvirkning af anderledes tænkende, skal opløses ved 
dom?” 

73. Bl.a. nogle meddelelser på foreningens hjemmeside fra maj 2004 om sanktioner over for frafaldne 
muslimer samt løbesedler uddelt i København i november 2004 indeholdende en opfordring til at 
tage til Irak og udkæmpe en hellig krig m.fl. 

74. Forespørgslen blev afsluttet med vedtagelsen af et forslag til vedtagelse, hvorefter: ”Folketinget kon- 
staterer, at langt de fleste — herunder også langt de fleste indvandrere og flygtninge — respekterer de 
grundlæggende demokratiske værdier, som det danske samfund bygger på. Det er en fælles opgave 
at værne om beskyttelsen af disse værdier, og det er derfor nødvendigt at bekæmpe fundamentali- 
stiske tendenser, der ikke respekterer de grundlæggende værdier i vores samfund. Folketinget tager 
i den forbindelse kraftigt afstand fra de intolerante og uacceptable holdninger, som Hizb-ut-Tahrir 
har givet udtryk for. Folketinget tager justitsministerens redegørelse til efterretning, herunder, at 
der på baggrund af Rigsadvokatens redegørelse fra 2004 ikke på nuværende tidspunkt er grundlag 
for at indlede en opløsningssag mod Hizb-ut-Tahrir . Folketinget noterer sig endvidere, at justits- 
ministeren har tilkendegivet, at det vil kunne blive aktuelt at tage spørgsmålet om en eventuel op- 
løsning af Hizb-ut-Tahrir op på ny, hvis politiets undersøgelse måtte vise, at der vil være grundlag 
for det”. Forslag til vedtagelse nr. V 6 af Birthe Rønn Hornbech (V), Morten Bødskov (S), Tom 
Behnke (KF), Elisabeth Arnold (RV) og Anne Baastrup (SF). Forslaget blev vedtaget med 84 stem- 
mer (V, S, KF, RV og SF) mod 15 (DF); 2 (EL) stemte hverken for eller imod. 

D. Forslag til forbud mod Pædofiliforeningen/Danish Pedophile 
Association 


Den 17. marts 2004 fremsatte Dansk Folkeparti et forslag til folketingsbeslut- 
ning om opløsning af Pædofiliforeningen/Danish Pedophile Association, hvor 
man pålagde regeringen at søge foreningen opløst ved dom, ”så vidt muligt” på 
grundlag af et foreløbigt forbud efter grundlovens $ 78, stk. 3, 2. pkt.7> Forsla- 
get blev førstebehandlet den 6. maj 2004, hvor justitsministeren afviste forslaget 
med henvisning til, at seksuelle overgreb mod børn begås af enkeltpersoner, ikke 
foreninger, hvorfor beskyttelsen mod seksuelle overgreb mod børn burde tage 
deres udgangspunkt i de enkeltpersoner, der begår disse overgreb. Justitsmini- 
steren kunne endvidere oplyse, at Rigsadvokaten var blevet bedt om at under- 
søge Pædofiliforeningens formål og virksomhed med henblik på at vurdere, om 
gruppen burde søges opløst ved dom efter reglerne i grundloven. Hun udtalte sig 
dog samtidig generelt imod et forbud: 


”Jeg tror, at alle vil forstå, at det at nedlægge et foreløbigt forbud er en meget al- 
vorlig foranstaltning i et retssamfund som det danske. Det gælder også i forhold 
til foreninger, der står for holdninger og synspunkter, som en meget stor andel af 
befolkningen vender sig kraftigt imod. For det er jo i en vis forstand her, retssam- 
fundet skal stå sin prøve.” 


Endelig henviste ministeren til, at hun ifølge grundloven ikke kan nedlægge et 
forbud uden at have et ordentligt bevismæssigt grundlag.” DF forsøgte at få mi- 
nisteren til at vedkende sig et ansvar for at rejse en opløsningssag i henhold til 
grundlovens $ 78, stk. 2. Til det svarede justitsministeren, at spørgsmålet om, 
hvorvidt der var grundlag for at indlede en forbudssag mod Pædofiliforeningen, 
ikke afhang af, hvilken fortolkning man anlagde vedrørende den nævnte bestem- 
melse, men om et tilstrækkeligt bevisgrundlag var til stede. Ved 2. behandlingen 
den 4. juni 2004 stemte kun Dansk Folkeparti for forslaget.7? 


75. Forslag nr. B 150: Forslag til folketingsbeslutning om opløsning af Pædofiliforeningen/Danish Ped- 
ophile Association, FT 2003/04, fremsat 17. marts 2004, Tillæg A, sp. 6732, 1. beh. 6. maj 2004, FF 
sp. 10005, Betænkning 27. maj 2004, Tillæg B, sp. 2312, 2. (sidste) beh. 4. juni 2004, FF sp. 11717. 

76. Ibid., sp. 10006. 

77 Ibid. 

78 I betænkningen udtaler det Radikale Venstre, at man mener den linje, der siden 1998 (rockerrede- 
gørelsen) har været lagt i fortolkningen af rækkevidden af grundlovens $ 78 om foreningsfrihed, er 
så restriktiv, at man må forvente, at bestemmelsen i realiteten ”er uanvendelig”. Betænkning over 

Rigsadvokaten afgav sin redegørelse halvandet år efter.” Rigsadvokatens kon- 
klusion var for det første, at det ikke ville være muligt under en forbudssag efter 
grundlovens $ 78 at dokumentere, at Pædofilgruppen, der forinden havde opløst 
sig selv ved en pressemeddelelse den 21. marts 2004, eller DPA-Gruppe 04 (der 
efterfølgende genåbnede Pædofilgruppens hjemmeside, men i øvrigt selv afviste 
at være en forening) er foreninger i grundlovens forstand, ligesom det ikke kun- 
ne bevises, at de to nævnte tidligere foreninger/nuværende grupperinger havde 
eller har et ulovligt øjemed. 

Som det fremgår af de ovenfor nævnte fire eksempler på foreninger, som 
nogle partier i Folketinget har forsøgt at få forbudt ved lov eller ved at pålægge 
justitsministeren at rejse en opløsningssag, er grænsen for foreningsfriheden for- 
mentlig temmelig vid i dag. Der skal således tilsyneladende overordentlig meget 
til (hvor meget er endnu ikke afgjort i praksis), før justitsministeren og anklage- 
myndigheden ved Rigsadvokaten vil mene, at en forening virker ved vold eller 
anstifter til vold mv., og som nævnt er ingen forening blevet forbudt i perioden 
1945-1989, som er genstand for Kommissionens beretning. 

En forklaring kunne være, at der ikke har været grundlag for at konstatere, at 
en forening har udøvet vold eller fremsat tilstrækkeligt kvalificerede og trovær- 
dige trusler om vold til, at de falder ind under grundlovens $ 78, stk. 2. 


2.6. Indskriden mod ulovlige foreninger og retsvirkninger af 
opløsning 


Hvis en forenings virksomhed eller formål er ulovlig, følger det forudsætningsvis 
af grundlovens $ 78, stk. 1, at der kan skrides ind med de sædvanlige sanktioner. 
Er der tale om strafbare forhold, kan de ansvarlige personer straffes, og bødestraf 
og konfiskationskrav kan eventuelt rettes mod foreningen som sådan. Har nogen 
lidt skade, kan der pålægges foreningen et erstatningskrav. Herudover kan der 


forslag til folketingsbeslutning om opløsning af Pædofiliforeningen/Danish Pedophile Association, 
FT 2003/04, Tillæg B, sp. 2312. Dette synspunkt blev siden gentaget af RV under debatterne om 
Hizb-ut-Tahrir. 

79 Redegørelsen blev afgivet den 7. december 2005. I redegørelsen benævnes foreningen ”Pædofil- 
gruppen”. 

80 En mulig undtagelse er Appel-gruppen, også kendt som ”Blekingegade-banden, men der kan så 
til gengæld stilles spørgsmålstegn ved, om Appel-gruppen var en reel forening i grundlovens for- 
stand. 

som ovenfor omtalt sættes ind over for selve foreningens eksistens ved at søge 
foreningen opløst/forbudt. 

Sager hvorunder det offentlige nedlægger påstand om ophævelse af en for- 
ening, hører under strafferetsplejen.” En opløsningssag i medfør af grundlovens 
$ 78 skal føres ved den ret, i hvis kreds foreningen eller dens bestyrelse har sit 
sæde, eller i tilfælde af usikkerhed herom ved en ret, i hvis kreds et af bestyrelsens 
medlemmer bor.” Ved opløsning af en forening bortfalder medlemmernes ret- 
tigheder og pligter efter foreningens vedtægter og tidligere trufne beslutninger, 
og foreningens organer er ikke længere berettiget eller legitimeret til at handle 
på foreningens vegne. Straffelovens $ 75, stk. 5, giver adgang til at konfiskere en 
opløst forenings formue, arkiver mv. 

Grundloven er ikke i sig selv til hinder for, at medlemmerne danner en ny 
forening med samme formål som den netop opløste.” Ifølge straffelovens $ 132 a 
er det imidlertid strafbart at deltage i fortsættelsen af en forenings virksomhed, 
efter at foreningen foreløbig er forbudt af regeringen eller opløst ved dom, lige- 
som det også er strafbart at indtræde som medlem i en sådan forening. 

Ved vurderingen af, om en forening skal opløses, må det formentlig altid ind- 
gå, om der er andre muligheder for at skride ind over for den ulovlige aktivitet, 
f.eks. ved at straffe foreningen og/eller medlemmerne. Det gælder dog ikke for 
foreninger, der beviseligt virker ved vold eller anstifter til vold, jf. $ 78, stk. 2, 
hvorefter statsmagten har pligt til at søge en sådan forening opløst. I de fleste 
andre tilfælde kan straf i form af bøde eller frihedsberøvelse af de involverede 
medlemmer eller personer, der tegner foreningen udadtil mv. være en tilstræk- 
kelig reaktion over for ulovlige aktiviteter i en forening. Opløsning af en forening 
er et meget indgribende skridt, og det vil som regel — i alle andre tilfælde end 
dem, hvor det kan bevises, at foreningen virker ved vold mv. - være uproportio- 
nalt. 


81 Jf. retsplejelovens $ 684, stk. 1, nr. 2. 

82. Jf. retsplejelovens $ 701, stk. 1. 

83  P. Andersen, Dansk Statsforfatningsret, s. 692. 
84 Se bl.a. M. Sørensen, Statsforfatningsret, s. 390 f. 

DEN EUROPÆISKE 
MENNESKERETTIGHEDSKONVENTION 


1. INDLEDNING 


PET's registrering og overvågning af personer rejser nogle spørgsmål om forhol- 
det til den personlige integritet/privatlivets fred og rettigheder som ytringsfri- 
heden, der bl.a. er beskyttet i internationale og regionale menneskerettighedsin- 
strumenter foruden — om end i mere begrænset omfang — den danske grundlovs 
frihedsrettigheder. 

Nærværende kapitel omhandler alene forholdet til Den Europæiske Menne- 
skerettighedskonvention fra 1950 og senere vedtagne tillægsprotokoller (herefter 
benævnt EMRK), der har haft langt større gennemslagskraft på nationalt plan 
end FN's menneskerettighedsinstrumenter. Det skyldes ikke mindst et veludvik- 
let og effektivt individuelt klagesystem (Den Europæiske Menneskerettigheds- 
domstol — herefter EMD eller ”Menneskerettighedsdomstoler— og indtil 1998 
også den Europæiske Menneskerettighedskommission”), som på afgørende vis 
har medvirket til at fortolke konventionen hen ad vejen. Menneskerettigheds- 
domstolens praksis har i flere tilfælde ført til, at man har ændret dansk lovgivning 
og administrative forskrifter mv., ligesom lovgiver generelt har været opmærk- 
som på, at ny lovgivning skulle være i overensstemmelse med konventionen. 


1. Konventionen blev ratificeret af Danmark den 31. marts 1953 ganske få måneder før ikrafttrædelsen 
af den danske grundlovsrevision af 1953. 

2. Indtil1. november 1998 bestod klagesystemet af to instanser, hvorefter alle klager først blev visiteret 
af den Europæiske Menneskerettighedskommission, der afgjorde, om en klage eller dele af den 
kunne antages ved Menneskerettighedsdomstolen og endvidere også gav sin foreløbige vurdering 
af sagen. De sager, som Menneskerettighedskommissionen besluttede kunne realitetsbehandles, 
blev ledsaget af en rapport udarbejdet af Kommissionen, der indeholdt en redegørelse for sagens 
faktum og en begrundet udtalelse om, hvorvidt Kommissionen fandt, at der var tale om en kræn- 
kelse af konventionen eller ej. Ved reformen i slutningen af 1990'erne blev Kommissionen og Men- 
neskerettighedsdomstolen lagt sammen. 

Konventionens gennemslagskraft blev yderligere styrket med inkorporeringen i 
dansk ret i 1992,7 selvom konventionen og EMD's praksis også inden inkorpore- 
ringen i stigende grad blev citeret og brugt som argument både af advokater og 
af domstolene." 


3. Lov nr. 285 af 29. april 1992 om Den Europæiske Menneskerettighedskonvention med senere æn- 
dringer. 

4. Betænkning nr. 1220 af april 1991 om Den europæiske Menneskerettighedskonvention og dansk ret 
(herefter Bet. 1220/91), s. 62 ff. 

2. FORHOLDET TIL DEN EUROPÆISKE 
MENNESKERETTIGHEDSKONVENTION 


Konventionens bestemmelser er bredt formuleret, men er blevet fortolket og 
tilpasset udviklingen i de europæiske retssystemer gennem praksis fra EMD, 
som særligt efter 1980 begyndte at få et væsentligt omfang. Menneskerettigheds- 
domstolen er i en del tilfælde gået længere end en streng fortolkning af kon- 
ventionens ordlyd og forarbejder ellers kunne føre til og har således afgørende 
bidraget til, at konventionen — trods det, at den er konciperet for mere end 50 
år siden — har bevaret en dynamisk og tidssvarende karakter. Den dynamiske 
fortolkningsstil er formuleret af Menneskerettighedsdomstolen i en doktrin om, 
at konventionen er et ”living instrument”, som må tolkes ”in the light of present 
day conditions”> Det indebærer bl.a., at ældre praksis ikke nødvendigvis opret- 
holdes, hvis udviklingen efter Menneskerettighedsdomstolens opfattelse tilsiger, 
at den ikke længere er udtryk for gældende ret, som den tegner sig i nutiden. 
Disse forhold er værd at have in mente under læsning og fortolkning særligt af 
ældre domme. 

Et andet forhold som er nyttigt at holde sig for øje under læsning og analyse 
af Menneskerettighedsdomstolens praksis, er tendensen til, at Menneskerettig- 
hedsdomstolen stiller større krav til den respekt, som staten skal udvise for visse 
fundamentale rettigheder som bl.a. ytringsfriheden, den personlige frihed og 
integritet samt en række aspekter af retssikkerheden. F.eks. stiller Menneskeret- 
tighedsdomstolen ekstra krav til de retssikkerhedsmæssige garantier, når der er 
tale om indgreb i ”en fundamental del af privatlivet” (som der f.eks. er tale om 
ved aflytning og registrering).” 


5. Se f.eks. Tyrer v. UK, Judgement of 25 April 1978, pr. 31 og Marckx v. Belgium, Judgement of 13 June 


1979, pr. 41. 
6. Amman v. Switzerland, Judgement of 16 February 2000, pr. 56. 

2.1 Centrale bestemmelser og spørgsmål 


Den mest centrale bestemmelse i den her foreliggende sammenhæng er EMRK's 
artikel 8 om beskyttelsen af privatlivets fred. Artikel 8 lyder som følger: 


Respekt for privatlivets fred 

”Artikel 8 

Stk. 1. Enhver har ret til respekt for sit privatliv og familieliv, sit hjem og sin kor- 
respondance. 

Stk. 2. Ingen offentlig myndighed kan gøre indgreb i udøvelsen af denne ret, und- 
tagen for så vidt det sker i overensstemmelse med loven og er nødvendigt i et 
demokratisk samfund af hensyn til den nationale sikkerhed, den offentlige tryg- 
hed eller landets økonomiske velfærd, for at forebygge uro eller forbrydelse, for at 
beskytte sundheden eller sædeligheden eller for at beskytte andres ret og frihed” 
(fremhævet her). 


”Retten til korrespondance” indebærer i henhold til Menneskerettighedsdom- 
stolens praksis en ret til meddelelseshemmelighed, herunder også en beskyttelse 
mod aflytning af telefoner og registrering af teleoplysninger, selvom det ikke di- 
rekte fremgår af bestemmelsens ordlyd.” 

Privatlivets fred er ikke nogen absolut rettighed, men må afvejes over for 
andre samfundsmæssige vigtige hensyn som f.eks. den nationale sikkerhed og 
forebyggelse af uro eller forbrydelser, jf. stk. 2.? 

Selvom beskyttelsen af privatlivets fred både i teori og praksis er den mest 
centrale i relation til politiets anvendelse af (hemmelige) efterforskningsmetoder 
som aflytning og registrering, er også konventionens bestemmelser om ytrings- 
frihed og forsamlings- og foreningsfrihed væsentlige i denne sammenhæng. 
Disse rettigheder indvirker på borgernes mulighed for at markere sig i forhold 
til staten og for at give gennemslagskraft til interesser og værdier som man har til 
fælles med andre og er derfor centrale i ethvert demokratisk samfund. 

Artikel 10 beskytter ytringsfriheden og lyder som følger: 


Ytringsfrihed 
”Artikel 10 


7 Sebl.a. sagerne: Klass and others v. Germany, Judgement of 6 Sept. 1978 samt Malone v. UK, Judge- 
ment of 2 August 1984. 

8. Lignende forbehold for samfundsmæssige hensyn genfindes i konventionens bestemmelser om re- 
ligionsfrihed (artikel 9), ytringsfrihed (artikel 10) og forenings- og forsamlingsfrihed (artikel 11), 
om end de ikke er helt enslydende. Alle indeholder dog en henvisning til national sikkerhed. 

Artikel 11 regulerer forsamlings- og foreningsfriheden og lyder som følger: 


Den menneskeretlige opmærksomhed samler sig navnlig om følgende spørgs- 
mål: 


e Har den omstændighed, at der i Danmark ikke fandtes lovhjemmel til ru- 
maflytning før 1972, været i strid med principperne i EMRK artikel 8? 

e Udgør den omstændighed, at PET's registreringer af personer ikke har haft 
hjemmel i klare regler, et brud på principperne i EMRK? Der findes for så 
vidt kun en negativ afgrænsning i 1968-erklæringen, som er offentlig til- 


De relevante domme fra den Europæiske Menneskerettighedsdomstol om ind- 
greb i meddelelseshemmeligheden og privatlivets fred fra politiets og efterret- 

Stk. 1. Enhver har ret til ytringsfrihed. Denne ret omfatter meningsfrihed og frihed 
til at give eller modtage meddelelser eller tanker, uden indblanding fra offentlig 
myndighed og uden hensyn til grænser. Denne artikel forhindrer ikke stater i at 
kræve, at radio-, fjernsyns- eller filmfortagender kun må drives i henhold til bevil- 
ling. 

Stk. 2. Da udøvelsen af disse frihedsrettigheder medfører pligter og ansvar, kan 
den underkastes sådanne formelle bestemmelser, betingelser, restriktioner eller 
straffebestemmelser, som er foreskrevet ved lov og er nødvendige i et demokratisk 
samfund af hensyn til den nationale sikkerhed, territorial integritet eller offentlig 
tryghed, for at forebygge uorden eller forbrydelse, for at beskytte sundheden eller 
sædeligheden, for at beskytte andres gode navn og rygte eller rettigheder, for at 
forhindre udspredelse af fortrolige oplysninger, eller for at sikre domsmagtens 
autoritet og upartiskhed”. (fremhævet her). 


Forsamlings- og foreningsfrihed 

”Artikel 1 

Stk. 1. Enhver har ret til frit at deltage i fredelige forsamlinger og til foreningsfri- 
hed, herunder ret til at oprette og slutte sig til fagforeninger for at beskytte sine 
interesser. 

Stk. 2. Der må ikke gøres andre indskrænkninger i udøvelsen af disse rettigheder 
end sådanne, som er foreskrevet ved lov og er nødvendige i et demokratisk sam- 
fund af hensyn til den nationale sikkerhed eller den offentlige tryghed, for at fore- 
bygge uro eller forbrydelse, for at beskytte sundheden eller sædeligheden eller for 
at beskytte andres rettigheder og friheder. Denne artikel skal ikke forhindre, at der 
pålægges medlemmer af statens væbnede styrker, politi eller forvaltning lovlige 
indskrænkninger i udøvelsen af disse rettigheder” (fremhævet her). 


gængelig. 


ningstjenesters side er afsagt i perioden 1978-2005: 

e Klass and Others v. Germany (1978)” (telefonaflytning og -sporing) 
e Malone v. United Kingdom (1984) (telefonaflytning og brevåbning) 
e Leander v. Sweden (1987)” (registrering) 

e Kruslin v. France (1989)” (telefonaflytning) 

e Huvig v. France (1989)” (telefonaflytning) 

e Kopp v. Switzerland (1998)'" (telefonaflytning) 

e Amman v. Switzerland (2000)? (telefonaflytning og registrering) 

e Rotaru v. Romania (2000) (registrering) 

e Khan v. United Kingdom (2000)” (rumaflytning) 

e P.G. & J.H. v. United Kingdom (2001) (rumaflytning) 

e Armstrong v. United Kingdom (2002)” (rumaflytning) 

e Allan v. United Kingdom (2002) (rumaflytning) 

e Taylor-Sabori v. United Kingdom (2002)” (sporing af personsøger) 
e Antunes Rocha c. Portugal (2005)” (sikkerhedsundersøgelse) 

e Segerstedt-Wiberg and Others v. Sweden (2006); (registrering). 


De nævnte domme vil ikke alle blive gennemgået i dette kapitel, som kun vil 
fremhæve de centrale dele af de mest relevante afgørelser i forhold til analysen af 
de spørgsmål, som er nævnt ovenfor. 


Judgement of 6 September 1978. 
Judgement of 2 August 1984. 
Judgement of 26 March 1987. 
Judgement of 24 April 1990. 
Judgement of 24 April 1990. 
Judgement of 25 March 1998. 
Judgement of 16 February 2000. 
Judgement of 4 May 2000. 
Judgement of 12 May 2000. 
Judgement of 25 September 2001. 
Judgement of 16 July 2001. 
Judgement of 5 November 2002. 
Judgement of 22 October 2002. 
Arrét du 31 mai 2005. 
Judgement of 6 June 2006. 

2.2 Rumaflytning 


Rumaflytning er et indgreb i privatlivets fred, nærmere bestemt i meddelel- 
seshemmeligheden, og evt. tillige i den aflyttedes hjem.” Rumaflytning betrag- 
tes som det mest alvorlige indgreb i meddelelseshemmeligheden, men før 1972 
fandtes der ingen regler i dansk lovgivning om politiets adgang til at anvende 
rumaflytning som efterforskningsskridt — det betød dog ikke, at man ikke fore- 
tog rumaflytninger. 

Ved lov nr. 89 af 29. marts 1972 blev reglerne vedrørende beskyttelsen af pri- 
vatlivets fred imidlertid skærpet;% bl.a. blev det som noget nyt gjort straf- 
bart at foretage en uberettiget hemmelig aflytning eller optagelse af andres 
samtaler mv. ved hjælp af et apparat på ikke-frit tilgængelige steder.” Med 
den udtrykkelige kriminalisering af forholdet opstod der et klart behov 
for en modsvarende adgang for politiet til lovligt at kunne foretage rum- 
aflytning i efterforskningsøjemed. Ved samme lov indførte man derfor en 
ændring af retsplejelovens bestemmelser om indgreb i meddelelseshem- 
meligheden og indførte $ 750 c om adgang til rumaflytning.” 

Af lovforslagets bemærkninger fremgår det, at Justitsministeriet fokuserede 
på retssikkerheden, mens der ikke nævnes noget om forholdet til Den Europæi- 
ske Menneskerettighedskonvention.” En gennemgang af den relevante praksis 
fra EMD efterlader dog et indtryk af, at den manglende lovhjemmel op til 1972 
vedrørende et så alvorligt indgreb i privatlivets fred ikke har været forenelig med 
EMRK's artikel 8. 

I EMRK artikel 8, stk. 2, stilles der som betingelse for, at et indgreb i pri- 
vatlivets fred kan være legitimeret, at indgrebet bl.a. skal være ”i overensstem- 


24. Der henvises til afsnittet om indgreb i meddelelseshemmeligheden i dette bind samt bind 4. 

25. For en mere grundig gennemgang af ændringerne i straffelovens regler til beskyttelse af privatlivets 
fred, se afsnittet om indgreb i meddelelseshemmeligheden i dette bind samt til bind 4. 

26 Jf. straffelovens $ 263, nr. 3. 

27 Den omtalte bestemmelse henviser til de betingelser, der gælder for telefonaflytning, som altså også 
skal gælde for rumaflytning. En undtagelse er adgangen til at iværksætte telefonaflytning uden for- 
udgående retskendelse, hvis øjemedet med indgrebet ville forspildes, såfremt man skulle afvente en 
retskendelse. En tilsvarende adgang blev ikke indført for rumaflytning før 1985, hvorfor der indtil 
da skulle foreligge en retskendelse, før man kunne iværksætte en rumaflytning. 

28 Se forslag til lov om ændring af borgerlig straffelov, af lov om ikrafttræden af borgerlig straffelov 
m.m., af lov om rettens pleje og af lov om uretmæssig konkurrence og varebetegnelse (Privatlivets 
fred m.m.), FT (1971/72), Tillæg A, sp. 561. 

melse med lov”? Kravet skal sikre borgernes retssikkerhed og beskytte dem 
mod vilkårlighed.” Menneskerettighedsdomstolen har flere gange taget stilling 
til spørgsmålet om, hvorvidt et indgreb i meddelelseshemmeligheden havde til- 
strækkelig hjemmel i lov. I fire afgørelser fra 2000-2003, der alle handlede om 
rumaflytning af mistænkte for grov kriminalitet som narkohandel og væbnet 
røveri, blev Storbritannien dømt for krænkelse af EMRK's artikel 8 for at have 
benyttet sig af rumaflytning i efterforskningen, selvom indgrebet ikke havde 
hjemmel i lov. Den første af disse var Khan-sagen.” 

Sultan Khan ankom til Storbritannien i 1992 sammen med sin fætter via 
Manchester lufthavn, hvor begge blev stoppet af toldmyndighederne. Fætteren 
blev taget for besiddelse af heroin, anholdt og senere dømt. Khan klarede i første 
omgang frisag, da han ikke havde nogen stoffer på sig, men blev senere anholdt 
og dømt på baggrund af en afsløring af hans rolle i indsmuglingen af heroinen, 
som blev opdaget under en rumaflytning af en samtale, som Khan havde med en 
ven, hvis hus blev aflyttet pga. mistanke om handel med heroin. 

Aflytningen var det eneste bevis, politiet havde mod Khan, og han anfægtede 
under retssagen, at beviset var lovligt indhentet og derfor overhovedet kunne 
fremlægges for retten. Adgang til rumaflytning var på det tidspunkt ikke lovre- 
guleret i Storbritannien, men da man på den anden side heller ikke havde nogen 
regler, der beskyttede privatlivets fred, var der bl.a. derfor ifølge The House of 
Lords (ankeinstansen) ikke noget til hinder for at tillade de pågældende beviser 
fremlagt i retten. 

Anvendelsen af rumaflytning var dog ikke helt ureguleret, idet der fandtes 
nogle retningslinjer fra Home Office om iværksættelsen af rumaflytning, som 
bl.a. fastsatte, hvem der havde kompetencen til at beslutte, at rumaflytning skulle 
etableres samt indeholdt forskellige kriminalitets-, indikations og mistankekrav. 
Retningslinjerne kunne findes på House of Commons bibliotek, og man kunne 
i øvrigt få adgang til dem efter ansøgning. 

Det var ikke bestridt af den britiske regering, at den foretagne rumaflytning 
udgjorde et indgreb i privatlivets fred. Menneskerettighedsdomstolen konstate- 


29. Kravet om lovhjemmel som betingelse for, at et indgreb i en af EMRK sikret rettighed alligevel kan 
være i overensstemmelse med konventionen, genfindes i konventionens bestemmelser om ytrings- 
frihed (artikel 10), forenings- og forsamlingsfrihed (artikel 11) og religions- og tankefrihed (artikel 
9). 

30 At en indskrænkning af rettigheder fremgår i en lov, medfører for det første, at den er forudseelig. 
For det andet understreges det, at indskrænkningen gælder for alle. 

31. Khan v. United Kingdom (2000). 

rede, at rumaflytning ikke på det pågældende tidspunkt var hjemlet i nogen lov, 
som det kræves i artikel 8, stk. 2, da de pågældende retningslinjer, der ikke var 
retligt bindende eller direkte offentligt tilgængelige, ikke kunne sidestilles med 
”lov”. Menneskerettighedsdomstolen fastslog endvidere, at det allerede af den 
grund ikke var nødvendigt at undersøge, hvorvidt indgrebet opfyldte nogen af 
de øvrige betingelser i bestemmelsens stk. 2. Der var derfor sket en krænkelse af 
artikel 8 om privatlivets fred.> 

De øvrige sager (P.G. & J.H. v. UK, Armstrong v. UK, Allan v. UK og Taylor- 
Sabori v. UK) ligner Khan-sagen meget og er fra nogenlunde samme periode 
(sagerne er afgjort i perioden maj 2000 — oktober 2002), og den britiske regering 
opgav da også hurtigt at gøre indsigelser og nøjedes med at konstatere, at man i 
lyset af Khan-sagen nok ville blive dømt. 

Sagen P.G. & J.H. v. UK > skal dog kort nævnes, idet den har det yderligere 
raffinement, at politiet for at kunne foretage en stemmesammenligning med 
nogle optagelser fra en mistænkts lejlighed aflyttede to personer (klagerne) i de- 
res celler efter, at de var blevet anholdt. Den britiske stat anerkendte på baggrund 
af Khan-sagen, at rumaflytningen i den mistænktes lejlighed nok ikke var i over- 
ensstemmelse med EMRK's krav om lovhjemmel. Statens repræsentanter for- 
søgte dog at argumentere for, at aflytningen i cellen hos politiet kunne adskilles 
fra den ”udenbys” rumaflytning, idet førstnævnte måtte have hjemmel i politiets 
generelle adgang til at indsamle og gemme beviser. Det blev imidlertid afvist 
af Menneskerettighedsdomstolen, som ikke fandt en sådan ”hjemmel” tilstræk- 
kelig, når der var tale om mere indgribende foranstaltninger, hvad enten det 
gjaldt husundersøgelse, optagelse af blodprøver eller, som i den pågældende sag, 
skjulte optagelser af mistænktes samtaler under en varetægtsfængsling uden de 


32. Menneskerettighedsdomstolen fandt også, at der var sket en krænkelse af konventionens artikel 13, 
da Khan ikke havde haft mulighed for at få prøvet sine indsigelser mod, at det pågældende indgreb 
udgjorde et brud på privatlivets fred. Omvendt blev der ikke konstateret noget brud på EMRK 
artikel 6 (retten til en retfærdig rettergang), som Khan også havde påberåbt sig, da Menneskeret- 
tighedsdomstolen fandt, at Khan rent faktisk havde mulighed for (og gjorde brug af adgangen til) 
at gøre indsigelser over for anvendelsen af aflytningen som bevis. 

33 På baggrund af en mistanke om et planlagt røveri mod en pengetransport fik politiet etableret 
aflytning af en mistænkts (B's) lejlighed, hvor man bl.a. optog samtaler med de to klagere P.G. og 
J.H. Da de to efter at være blevet anholdt nægtede at aflægge en stemmeprøve for at politiet kunne 
foretage en sammenligning med de optagelser, man havde foretaget i B's lejlighed, tyede politiet til 
en aflytning og optagelse af de to klageres samtaler i cellen. 

pågældendes samtykke, selvom det foregik hos politiet. Der var derfor i denne 
sag også sket en krænkelse af artikel 8 vedrørende aflytningerne foretaget hos 
politiet i cellerne. 

De britiske aflytningssager er interessante set fra et dansk perspektiv, fordi de 
alle omhandler rumaflytning fra en periode, hvor der ikke var nogen tilfredsstil- 
lende hjemmel i britisk lov hertil, som tilfældet også var i Danmark indtil den 1. 
april 1972. 

På baggrund af de ovenfor refererede sager er det nærliggende at antage, at 
den danske retstilstand før 1972 ikke har været forenelig med EMRK's artikel 8. 

I den norske Lund-rapport er som bilag (dokument 15) medtaget et særskilt 
responsum om forholdet mellem visse sider ved de hemmelige tjenester og men- 
neskerettighedskonventionerne.> Heri undersøger koncipisten bl.a. forholdet 
mellem den norske hemmelige tjenestes anvendelse af rumaflytninger og for- 
holdet til EMRK. Han konstaterer indledningsvis, at norsk ret — i 1996 — ikke 
har nogen bestemmelser om rumaflytning. På daværende tidspunkt var de oven- 
for nævnte skelsættende domme ikke afsagt, og der fandtes ingen anden EMD- 
praksis herom, så koncipisten har ikke haft meget at hænge sine konklusioner 
op på. Han påpeger da også selv, at hans analyse af den grund er behæftet med 
en vis usikkerhed. Han konkluderer dog, at det i ekstreme situationer (fare for 
gidslers liv” og "alvorlige terroristtrusler' nævnes som eksempler) må være i or- 
den at henvise til de nødretsbetragtninger, som findes i den norske straffelovs $ 
47, som tilstrækkelig hjemmel for indgrebet, navnlig hvis bestemmelsen i praksis 
er blevet fortolket i overensstemmelse hermed. 

Synspunktet forekommer dog tvivlsomt, allerede fordi man må stille ret 
strenge krav til forudseligheden af hjemlen til et så alvorligt indgreb i den funda- 
mentale rettighed, som respekten for privatlivets fred er ifølge Menneskerettig- 
hedsdomstolens praksis, se bl.a. P.G. & J.H.-dommen ovenfor, hvor en upræcis 
henvisning til politiets almindelige adgang til at indsamle beviser blev afvist som 
tilstrækkelig hjemmel. 


34. Samme konklusion nåede Menneskerettighedsdomstolen frem til, da den tog stilling til nogen- 
lunde det samme spørgsmål om lovligheden af politiets aflytning af en fængselscelle i sagen Allan 
v. United Kingdom (2002). 

35. Erik Møse: Forholdet mellom visse sider ved de hemmelige tjenester og menneskerettighetskonvensjo- 
ner, vedlegg 2, Dokument nr. 15 (1995-96) Rapport til Stortinget fra kommisjonen som ble nedsatt 
av Stortinget for å granske påstander om ulovlig overvåkning av norske borgere (Lund-rapporten), 
afgivet til Stortingets presidentskap 28. mars 1996. 

36  Ibid., s. 605 ff. 

Der skal ikke her gås nærmere ind på, om den danske straffelovs $ 14 kunne 
udgøre tilstrækkelig hjemmel for anvendelse af rumaflytninger. 


2.3 Registrering 


Et andet spørgsmål i relation til EMRK er spørgsmålet om den manglende klare 
hjemmel for PET's registrering af personoplysninger. Personoplysningsloven og 
dens forgænger, den offentlige registerlov, gælder/gjaldt ikke for PET.7 

Menneskerettighedsdomstolen har afsagt tre domme, hvor der er taget stil- 
ling til, hvorvidt efterretningstjenestens registrering af personer kan udgøre en 
krænkelse af privatlivets fred efter EMRK artikel 8. Den første sag er Leander-sa- 
gen? fra 1987. Torsten Leander var en tømrer, som blev midlertidigt ansat for ti 
måneder som vikarierende museumsteknikker ved Marinemuseet i Karlskrona, 
dog uden at den nødvendige sikkerhedsgodkendelse forelå på ansættelsestids- 
punktet. Det viste sig efterfølgende, at Leander ikke kunne godkendes, hvorfor 
han blev afskediget efter blot ti dage på jobbet. Han søgte efterfølgende forgæves 
at få oplyst, hvilke forhold han var registreret for, som havde begrundet afslaget. 
Han klagede herefter — også uden held - til forskellige instanser, dels over afske- 
digelsen, som han mente skulle annulleres, dels over, at han ikke kunne få oplyst, 
hvilke forhold han var registreret for, som havde bevirket, at han ikke kunne 
opnå den nødvendige sikkerhedsgodkendelse. 

EMD statuerede indledningsvis, at både registreringen og videregivelsen af 
oplysninger om Leanders private forhold, sammenstillet med myndighedernes 
afvisning af at lade Leander selv få adgang til disse oplysninger, udgjorde indgreb 
i hans ret til respekt for sit privatliv som garanteret under konventionens artikel 
8. Menneskerettighedsdomstolen anerkendte dog, at indgrebet var begrundet i 
et legitimt hensyn, nemlig beskyttelsen af den nationale sikkerhed. 

Herefter koncentrerede Menneskerettighedsdomstolen sin analyse om, hvor- 
vidt indgrebet var i overensstemmelse med lov som krævet i artikel 8, stk. 2. 
Retsgrundlaget i Sverige var allerede på et forholdsvis tidligt tidspunkt —- modsat 
tilfældet for Danmark — ret klart, konkret og ikke mindst offentligt. Den svenske 
forfatning (regeringsformen) indeholder for det første et forbud mod registre- 
ring af borgerne i offentlige registre alene på grund af deres politiske holdninger 


37. Jf. $ 12, stk.11, henholdsvis $ 31. 
38 Leander v. Sweden (1987). 

uden de pågældendes samtykke.” Endvidere findes der en udtrykkelig hjemmel 
til sikkerhedspolitiets registrering af oplysninger om borgere i en særskilt forord- 
ning (personalkontrollkungårelsen), der er suppleret af administrativt fastsatte 
regler udstedt og offentliggjort i 1972, som udlægger retningslinjer for, hvilke ak- 
tiviteter der kan føre til en registrering hos Sikkerhedspolitiet.” Retningslinjerne 
blev suppleret i 1973 og 1981, men disse tilføjelser blev dog ikke offentliggjort. 
Formelt set opfyldte Sverige ifølge Menneskerettighedsdomstolen umiddel- 
bart betingelsen om lovhjemmel. Betingelsen indeholder som nævnt ovenfor 
dog også krav til reglernes tilgængelighed og forudseelighed. Selvom man ifølge 
Menneskerettighedsdomstolen ikke kan stille de samme krav til forudseelighed, 
når der er tale om sikkerhedskontrol af medarbejdere, der skal ansættes i sekto- 
rer, der berører den nationale sikkerhed, bør loven være ”sufficiently clear in its 
terms to give them an adequate indication as to the circumstances in which and 
the conditions on which the public authorities are empowered to resort to this 
kind of secret and potentially dangerous interference with private life"+ 
Menneskerettighedsdomstolen godkendte endvidere, at de nævnte kriterier 
fremgår af instrukser og administrativ praksis, som ikke er egentlig lov, når blot 


39  Rikers såkerhet och den personliga integriteten — De svenska såkerhetstjånsters fårfattningsskyd- 
dande verksamhet sedan år 1945, betånkanda av Såkerhetstjånstkommissionen, SOU 2002:87, 
Råttslig &versikt, s. 108. 

40. De svenske forskrifter indeholdt udtrykkelige og detaljerede bestemmelser om fortolkningen af 
forbuddet mod registrering alene for politisk virksomhed og hvilke handlinger, der kan begrunde 
en politisk registrering. Følgende passage fra de svenske forskrifter er gengivet i Leander-dommen: 
”In this country, there exist organisations and groups engaging in political activities which involve 
the use or the possible use of force or threats of compulsion as means to achieve their political 
aims. Some organisations have adopted a programme in which it is said that the organisation shall 
endeavour to change the social system by violence. It can be assumed, however, that a large part 
of the membership of such organisations will never take part in the realisation of the goals in the 
programme. The mere fact of being member of such an organisation does not therefore constitute 
a reason for the Security Police to make an entry about a person in its register. An entry may 
be made, however, if a member or a supporter of such an organisation has acted in a way which 
justifies the suspicion that he may be prepared to participate in activities which endanger national 
security or which are aimed at, and may contribute towards, overthrowing the democratic system 
by force or affecting the status of Sweden as an independent State. There also exist organisations 
and groups which may engage in, or have engaged in, political subversion in Sweden or in other 
States while using force, threats or compulsion as means for such subversion. Information about 
members or supporters of such organisations or groups shall be entered in the register of the Secu- 
rity Police”. Leander v. Sweden (1987), pr. 20. 

mM Ibid., pr. 50-51. 

de er retligt bindende, og de personer, der påvirkes af reglerne, gøres tilstræk- 
kelig bekendt med indholdet. Når en lov gennemføres ved hemmelige foran- 
staltninger, f.eks. interne instrukser el. lign., som ikke kan kontrolleres af de 
berørte individer eller af offentligheden i al almindelighed, skal udstrækningen 
af ethvert skøn, som er overladt til den administrative myndighed, endvidere 
angives i selve loven og i en sådan grad, at individets retssikkerhed er tilstræk- 
kelig beskyttet.” 

I den konkrete sag anerkendte Menneskerettighedsdomstolen, at den pågæl- 
dende forordning var tilstrækkelig "accessible”, da den var trykt i den svenske 
pendant til Lovtidende. Menneskerettighedsdomstolen fandt også, at lovgivnin- 
gen indeholdt tilstrækkeligt klare betingelser for, hvornår myndighederne kun- 
ne registrere og videregive oplysninger under sikkerhedsgodkendelsessystemet. 
Om nødvendigheden af indgrebet udtalte Menneskerettighedsdomstolen: 


There can be no doubt as to the necessity, for the purpose of protecting national 
security, for the Contracting States to have laws granting the competent domestic 
authorities power, firstly, to collect and store in registers not accessible to the pub- 
lic information on persons and, secondly, to use this information when assessing 
the suitability of candidates for employment in posts of importance for national 
security” % 


I den konkrete sag lagde Menneskerettighedsdomstolen endvidere vægt 
på det begrænsede anvendelsesområde for personelkontrol i Sverige og de 
kontrolforanstaltninger, som fandtes, herunder folkevalgtes deltagelse i prøvel- 
sen og muligheden for ombudsmandskontrol: 


”Nevertheless, in view of the risk that a system of secret surveillance for the protec- 
tion of national security poses of undermining or even destroying democracy on 
the ground of defending it, the Court must be satisfied that there exist adequate 
and effective guarantees against abuse. (...) 'The Court attaches particular impor- 
tance to the presence of parliamentarians on the National Police Board++ and to 


42. ”[W]here the implementation of the law consists of secret measures, not open to scrutiny by the 
individuals concerned or by public at large, the law itself, as opposed to the accompanying admin- 
istrative practice, must indicate the scope of any discretion conferred on the competent authority 
with sufficient clarity, having regard to the legitimate aim of the measure in question, to give the 
individual adequate protection against arbitrary interferences” Ibid., pr. 51. 

43. Ibid., pr. 59. 

44. The National Police Board tager bl.a. stilling til, om belastende oplysninger skal videregives til an- 

the supervision effected by the Chancellor of Justice and the Parliamentary Om- 
budsmand as well as the Parliamentary Committee on Justice” (fremhævet her). 


Selvom der således ikke var sket en krænkelse af konventionen i Leander-sagen, 
er den alligevel central for spørgsmålet om registrering, da Menneskerettigheds- 
domstolen for det første udtrykkeligt statuerer, at det ikke er i strid med konven- 
tionen at foretage hemmelig registrering af personoplysninger af hensyn til den 
nationale sikkerhed — forudsat, at der findes en formel og kvalitativt tilfredsstil- 
lende (lov)hjemmel herfor. Endelig skal der være et betryggende uafhængigt sy- 
stem til kontrol af anvendelsen og videregivelsen af de pågældende oplysninger. 

Den anden relevante EMD-sag om registrering er Amman-sagen.”? Hermann 
Amman var sælger af hårfjerningsprodukter. Et telefonopkald fra en kunde fra 
den sovjetiske ambassade, der ville bestille et elektrisk hårfjerningsapparat, blev 
aflyttet af den schweiziske anklagemyndighed, som alle opkald til og fra am- 
bassaden blev det på det tidspunkt. Anklagemyndigheden bad herefter efter- 
retningstjenesten i Zurich om at foretage en undersøgelse af Amman og de varer 
han solgte, og på baggrund af de (ret uskyldige) resultater af denne undersøgelse 
registrerede anklagemyndigheden Amman i sit nationale sikkerhedsregister. Da 
eksistensen af dette register blev offentligt kendt i 1990, bad bl.a. Amman om ad- 
gang til at se, hvilke oplysninger der evt. måtte være registreret på ham, hvorved 
han blev bekendt med registreringen og omstændighederne, der førte til denne. 

Både telefonopkald modtaget i privat og forretningsmæssigt regi er efter 
praksis omfattet af begrebet ”privatliv”, og aflytning af et telefonopkald udgør 
efter EMD's praksis et indgreb i privatlivets fred. Menneskerettighedsdomstolen 
mente imidlertid ikke, at lovgrundlaget” opfyldte kravet til forudseelighed, da 
loven ikke indeholdt nogen angivelse af, hvem der kunne risikere at blive aflyt- 
tet som konsekvens af, at de talte med en person, der blev aflyttet af nærmere 
definerede årsager. Lovgrundlaget indeholdt heller ingen retssikkerhedsmæssige 
betragtninger, hvorfor telefonaflytningen af Amman udgjorde en krænkelse af 
artikel 8. 

Amman var imidlertid ikke blot blevet aflyttet, men også registreret i den 


dre myndigheder ved sikkerhedstjek. Det er sammensat af rigspolitichefen, chefen for efterret- 
ningstjenesten og et antal ”menige” medlemmer udnævnt af regeringen, som regel nuværende eller 
tidligere medlemmer af Riksdagen, også fra oppositionen. 

45. Ibid., pr. 60 og 65. 

46. Amman v. Switzerland (2000). 

47 Menneskerettighedsdomstolen henviste til Kopp v. Switzerland (1998), hvor det blev statueret, at 
der var en formelt set tilstrækkelig hjemmel til at foretage telefonaflytninger. 

schweiziske anklagemyndigheds kartotek, hvilket udgjorde et selvstændigt ind- 
greb i privatlivets fred. Menneskerettighedsdomstolen gik ikke engang ind i en 
nærmere analyse af, hvorvidt der formelt var hjemmel til optagelsen i kartoteket, 
da man hurtigt kunne konstatere, at et eventuelt retsgrundlag ikke var ”foresee- 
able” nok. Den hjemmel til indgrebet, som den schweiziske stat påberåbte sig for 
registreringen, bestod hovedsagligt af direktiver rettet mod embedsmænd, og 
disse fandt Menneskerettighedsdomstolen slet ikke detaljerede nok med hensyn 
til, hvilken procedure man skulle følge for at optage en person i kartoteket, hvilke 
informationer man måtte gemme, og hvilke der ikke måtte registreres: 


”As regards the Federal Council's Directives …å applicable to the Processing of Per- 
sonal Data in the Federal Administration, they set out some general principles, for 
example that ”there must be a legal basis for the processing of personal data”… or 
that ”personal data may be processed only for very specific purposes” .… but do 
not contain any appropriate indications as to the scope and conditions of exercise 
of the power conferred on the Public Prosecutor's Office to gather, record and 
store information; thus, they do not specify the conditions in which cards may be 
created, the procedures that have to be followed, the information which may be stored 
or comments which might be forbidden. Those directives …Å cannot therefore be 
considered sufficiently clear and detailed to guarantee adequate protection against 
interference by the authorities with the applicant's right to respect for his private 
life”+ 


Registreringen af Amman havde efter Menneskerettighedsdomstolens vurde- 
ring af disse grunde ikke været ”i overensstemmelse med lov”, og det var derfor 
heller ikke lovligt at opbevare kartotekskortene. Endelig var kortene ikke blevet 
destrueret, da informationerne viste sig uden efterforskningsmæssig interesse, 
som de ellers skulle efter loven. Disse forhold udgjorde selvstændige krænkelser 
af EMRK artikel 8. Den schweiziske stats indvendinger om, at oplysningerne på 
kortet ikke var kontroversielle og aldrig var blevet konsulteret, fik ingen betyd- 
ning for udfaldet, da det var selve registreringen og den efterfølgende opbeva- 
ring af oplysningerne om klageren, der udgjorde indgrebet i klagerens privatliv. 

Oprettelsen af et kartotekskort om Amman blev altså bedømt til at være en 
krænkelse af retten til respekt for privatlivets fred, fordi den angivne hjemmel 
ikke var tilstrækkelig præcis med hensyn til kravene til indsamlingen, registre- 
ringen og opbevaringen af oplysninger om borgerne. 


48. Amman v. Switzerland (2000), præmis 76. Alle fremhævelser foretaget her. 

I den tredje sag om registrering, Rotaru-sagen (2000),” var EMD's angivelse 
af mindstekravene til en tilstrækkelig hjemmel til registrering af oplysninger om 
en persons personlige forhold endnu mere detaljeret. Aurel Rotaru var en pen- 
sioneret advokat, født i 1921. Efter kommunisternes magtovertagelse søgte han 
i 1946 om tilladelse til at trykke to pamfletter med et politisk indhold, der ikke 
faldt i det nye regimes smag, og han fik derfor et afslag. Han klagede over afslaget 
og protesterede mod regimets afskaffelse af ytringsfriheden. Han blev derefter 
idømt et års fængsel for ”fornærmende opførsel”. Efter kommunistregimets fald 
i 1989 vedtog den nye regering et dekret, som gav visse rettigheder til folk, der 
var blevet forfulgt af det kommunistiske styre. Rotaru søgte om at få sin gamle 
fængselsdom fra 1948 annulleret og tiden i fængslet anerkendt som arbejde, der 
kunne tælle med i den samlede beregning af hans pension. 

Rotaru fik tilkendt den ønskede pension, men blev oprørt over nogle op- 
lysninger fra det rumænske efterretningsvæsen (RIS), som staten fremførte i 
sit forsvar i den omtalte sag. RIS havde overtaget alle sager fra det tidligere 
kommunistiske efterretningsvæsen og havde fra den tid Rotaru registreret bl.a. 
for i sin studietid at have været medlem af en stærkt højredrejet og antisemi- 
tisk bevægelse. Rotaru protesterede mod rigtigheden af disse oplysninger, og 
det viste sig ved nærmere undersøgelse, at man havde taget fejl af ham og en 
anden person med et enslydende navn. Rotaru vandt herefter et anerkendelses- 
søgsmål, hvor fejltagelsen blev anerkendt og oplysningerne erklæret ”null and 
void”; men han fik ikke tilkendt nogen økonomisk godtgørelse, ligesom han 
heller ikke kunne få oplysningerne slettet eller berigtiget eller i det mindste få 
dommen vedlagt den omtalte sag hos RIS. Han indbragte herefter Rumænien 
for EMD med påstand om krænkelse af artikel 6, 8 og 13, bl.a. på det grundlag, 
at lovgivningen ikke tilstrækkeligt præcist angav måden, som RIS skulle udføre 
sit arbejde på og ikke gav borgerne mulighed for en ”effective remedy” ved en 
national myndighed. 

Rotarus sag hos RIS indeholdt oplysninger om hans studier, politiske aktivitet 
og strafferegister indsamlet mere end 50 år tidligere. Ifølge Menneskerettigheds- 
domstolen falder registrering af oplysninger om et individs privatliv i et hem- 
meligt register og videregivelsen af sådanne oplysninger klart inden for artikel 8 
om privatlivets fred. Offentlige (”public”) oplysninger som f.eks. er indeholdt i et 
strafferegister eller vedrører politisk virksomhed falder også inden for området 
for privatlivets fred, når oplysningerne er systematisk indsamlet og registreret 


49. Rotaru v. Romania (2000). 

hos myndighederne, og så meget desto mere, når det drejer sig om oplysninger 
fra en persons fjerne fortid.” 

Selvom registrering og anvendelse af oplysningerne var sket før Rumæniens 
ratifikation af EMRK,>” var oplysningerne stadig arkiveret og blev også anvendt 
efter 1994 under behandlingen af anerkendelsessøgsmålet. Menneskerettigheds- 
domstolen statuerede derfor, at både den oprindelige registrering af oplysnin- 
gerne og den senere anvendelse af dem samt den manglende mulighed for Ro- 
taru for at få oplysningerne slettet eller berigtiget i selve sagen udgjorde indgreb 
i artikel 8. 

Mens indsamlingen og arkiveringen af oplysninger om individers privatliv 
var hjemlet i lov, og denne også var tilstrækkelig tilgængelig formelt set, så var 
hjemlens forudseelighed (”foreseeability”) ikke i orden.” Reglerne indeholdt 
ikke en tilstrækkeligt klar angivelse af de omstændigheder, under hvilke efter- 
retningstjenesten kan registrere og anvende oplysninger om en persons privat- 
liv, hvilket ellers ifølge Menneskerettighedsdomstolen er særligt vigtigt, når ind- 
samlingen og registreringen er hemmelig: 


"The Court notes .… that section 8 of Law no.14/1992 [den rumænske lov om RIS 
organisation og arbejdsområder] provides that information regarding national 
security may be gathered, recorded and archived in secret files. No provision of 
domestic law, however, lays down any limits on the excercise of those powers. 
For instance, the aforesaid Law does not define the kind of information that may 
be recorded, the categories of people against whom surveillance measures such as 
gathering and keeping information may be taken, the circumstances in which such 
measures may be taken or the procedure to be followed. Similarly, the Law does not 
lay down limits on the age of information held or the length of time for which it may 
be kept?”> (fremhævet her). 


Menneskerettighedsdomstolen fandt endvidere, at loven manglede bestemmel- 
ser om, hvem der havde adgang til de hemmelige arkiver og den procedure, der 
skulle følges, eller hvilken brug man kunne gøre af de pågældende oplysninger. 
Endelig var Menneskerettighedsdomstolen ikke tilfreds med de proceduremæs- 
sige garantier mod misbrug, som man fandt i hvert fald i sidste instans burde 


50 Rotaru v. Romania (2000), præmis 43. 

51. Rumænien ratificerede konventionen den 20. juni 1994. 
52. Rotaru v. Romania (2000), præmis 56 ff. 

53 Ibid., præmis 57. 

overvåges af domstolene.;+ Menneskerettighedsdomstolen konstaterede derfor, 
at der var sket en krænkelse af konventionens bestemmelse om privatlivets fred, 
og fandt det endvidere ikke muligt at se på, om det pågældende indgreb eventu- 
elt kunne legitimeres af en af de grunde, som er nøjere opregnet i artikel 8, stk. 
2. 

Kravet til forudseelighed blev ligeledes belyst i dommen Antunes Rocha” der 
vedrørte den delvist tilsvarende problemstilling i relation til statslige sikkerheds- 
undersøgelser. I forbindelse med sin ansættelse som administrativ assistent hos 
en myndighed, der varetog opgaver vedrørende det civile beredskab (”Conseil 
national du plan de protection civile”), havde Antunes Rocha i maj 1994 med 
henblik på sikkerhedsgodkendelse udfyldt og underskrevet to dokumenter, en 
oplysningsformular vedrørende hende selv og hendes nærmeste familie samt en 


54. ”The Court must also be satisfied that there exist adequate and effective safeguards against abuse, 
since a system of secret surveillance designed to protect national security entails the risk of un- 
dermining or even destroying democracy on the ground of defending it… In order for systems of 
secret surveillance to be compatible with Artcle 8 of the Convention, they must contain safeguards 
established by law which apply to the supervision of the relevant services' activities… The rule 
of law implies, inter alia, that interference by the executive authorities with an individuals rights 
should be subject to effective supervision, which should normally be carried out by the judiciary, 
at least in the last ressort, since judicial control affords the best guarantees of independence, im- 
partiality and a proper procedure” Ibid., præmis 59. Menneskerettighedsdomstolen har dog på den 
anden side accepteret, at det ikke altid er hensigtsmæssigt at lade domstolene foretage kontrollen, 
når der er tale om hemmelig overvågning, se Klass and Others v. Germany (1978), pr. 56: ”The Court 
considers that, in a field where abuse is potentially so easy in individual cases and could have such 
harmful consequences for a democratic society as a whole, it is in principle desirable to entrust su- 
pervisory control to a judge. Nevertheless, having regard to the nature of the supervisory and other 
safeguards provided for by the G 10 [et parlamentarisk nævn med deltagelse af oppositionen og 
en uafhængig G 10 kommission, der har de nødvendige kompetencer til at udføre en betryggende 
kontrol], the Court concludes that the exclusion of judicial control does not exceed the limits of 
what may be deemed necessary in a democratic society”. 

55. Ibid., præmis 62. Menneskerettighedsdomstolen plejer i disse situationer at konstatere, at det ikke 
er nødvendigt at se på, om det pågældende indgreb evt. kunne legitimeres af en af de grunde, som 
er opregnet i den pågældende bestemmelses stk. 2, allerede fordi man har konstateret, at en anden 
af betingelserne — ”i overensstemmelse med lov” — ikke er overholdt. I den foreliggende sag synes 
Menneskerettighedsdomstolen at have skærpet retorikken, idet man taler om, at den manglende 
iagttagelse af denne betingelse afskærer Menneskerettighedsdomstolen fra at se på spørgsmålet om 
legitimiteten, jf. ordvalget ”that fact prevents the Court from reviewing the legitimacy of the aim 
pursued...” (fremhævet her). 

56 Antunes Rocha c. Portugal (2005). 

erklæring hvorved hun forpligtede sig til at respektere NATO's sikkerhedsreg- 
ler. Dokumenterne var ledsaget af en vejledningstekst, der henviste til NATO- 
dokument CM(55) 15 (”définitif”, dvs. final). Nogle måneder senere blev Antunes 
Rocha opmærksom på, at hun og hendes familie havde været genstand for en 
undersøgelse, hvorved ukendte personer havde rettet henvendelse til hendes na- 
boer og til forretninger i nærheden af hendes bopæl, forevist hendes billede og 
især forhørt sig om hun havde elskere, om hun eller hendes barn var forfaldne 
til alkohol eller rusgifte, om hun havde gæld, om hun modtog besøg i hjemmet, 
hvornår hun kom hjem og hvilke emner hun havde talt med dem om. Da hun 
henvendte sig til sin overordnede og bad om en forklaring, fik hun oplyst at der 
var tale om en undersøgelse foretaget af politiet og efterretningstjenesten, fordi 
hun som led i sit arbejde kunne komme til at beskæftige sig med NATO-relatere- 
de dokumenter. Antunes Rocha tilkendegav da, at hun ikke ville have sin familie 
gjort til genstand for en sådan undersøgelse, hvilket den overordnede erklærede 
sig indforstået med. Hun erfarede nogle uger senere, at undersøgelsen af hende 
til trods herfor var blevet fortsat. Antunes Rocha opsagde sin stilling i oktober 
1994 og klagede senere til premierministeren, under hvem den pågældende be- 
redskabsmyndighed hørte. 

Efter en langvarig proces hos de nationale myndigheder indbragte hun i no- 
vember 2000 sagen for EMD. I dommen af 31. maj 2005 fandt EMD, at Portugal 
havde krænket dels EMRK artikel 6 (retten til ”fair trial” inden for en rime- 
lig frist) på grund af den langvarige sagsbehandling ved de nationale domstole, 
dels EMRK artikel 8 (retten til respekt for privatlivet) på grund af mangler i 
hjemmelsgrundlaget for den foretagne sikkerhedsundersøgelse. Undersøgelsen 
blev anset for at udgøre et indgreb i klagerens privatliv, og dette indgreb fand- 
tes ikke at have haft fornøden hjemmel i national lovgivning, idet der ikke heri 
var tilstrækkeligt klar angivelse af omfanget af sikkerhedsundersøgelsen og de 
metoder, der blev anvendt ved dens gennemførelse. Dette fremgik heller ikke 
af de dokumenter, Antunes Rocha havde underskrevet. Hun havde således ikke 
kunnet forudse indgreb i form af overvågning af hendes bopæl og afhøring af 
hendes bekendte. 

Denne vurdering af, hvad der kræves for at opfylde betingelserne for ind- 
greb ifølge EMRK artikel 8, stk. 2, adskiller sig næppe fra de ovennævnte EMD- 
afgørelser. Det nye ved Antunes Rocha-dommen kan siges at være, at EMD her 
fastslår at disse betingelser også skal være opfyldt i forbindelse med rutinemæs- 
sige sikkerhedsundersøgelser, som i og for sig ikke er udslag af nogen belastende 
mistanke mod den berørte person. 

Med de ovenfor nævnte domme har EMD givet medlemslandene en form 

for ”tjekliste” over, hvilke forhold der som minimum skal være taget stilling til 
i en lov, der hjemler efterretningstjenesters og andre myndigheders hemmelige 
indsamling og opbevaring af oplysninger om borgerne: 


1) Loven skal indeholde en procedure for registrering af oplysninger om for- 
hold, der vedrører en persons privatliv, herunder også mere ”offentlige” 
forhold som politisk virksomhed, straffeattest, uddannelse mv. 

2) Loven skal indeholde en tilstrækkeligt klar angivelse af de omstændighe- 
der, under hvilke efterretningstjenesten kan registrere og anvende oplys- 
ninger om en persons privatliv, herunder 
a) hvilken type af information man må registrere (positivt afgrænset), 

b) hvilke informationer man ikke må registrere, 
c) hvilke kategorier af personer man måtte iværksætte en indsamling og 
registrering af oplysninger om. 

3) Loven skal indeholde regler for destruktion af materiale, der viser sig 
uden efterforskningsmæssig interesse. 

4) Loven skal endelig fastlægge en grænse for, hvor gammelt materiale man 
må gemme eller hvor længe man må gemme det.” 5? 


57 En række af disse retningslinjer ligner til en forveksling de forhold, som bl.a. er reguleret for så vidt 
angår politiets indgreb i meddelelseshemmeligheden i retsplejelovens kap. 71, hvilket ikke er så 
mærkeligt, al den stund EMD bygger på Europarådslandenes fælles retstraditioner. 

58 I Den Europæiske Menneskerettigheds konvention — for praktikere, (Jurist- og Økonomforbundets 
Forlag, 2007) 2. udgave, S. 575-76, anfører Jon Fridrik Kjølbro følgende: ”Domstolen anerkender, at 
efterretningstjenester kan være nødvendige i et demokratisk samfund, men har udtalt, at hemmelig 
overvågning af borgerne kun vil være forenelig med konventionen, hvis den er strengt nødvendig 
med henblik på at beskytte de demokratiske institutioner. Der skal være en relevant og tilstræk- 
kelig begrundelse for at foretage et indgreb i form af en registrering i et hemmeligt register, hvilket 
betyder, at der skal foretages en afvejning af interessen i at beskytte statens sikkerhed og bekæmpe 
kriminalitet over for karakteren og alvoren af indgrebet i den enkeltes ret til respekt for privatliv. I 
praksis stilles der derfor forholdsvis strenge krav til legaliteten og proportionaliteten. De nationale 
regler skal indeholde tilstrækkelige begrænsninger i de beføjelser, der overlades til efterretningstje- 
nester. Det vil i den forbindelse være relevant, om der er fastsat begrænsninger med hensyn til 
karakteren af de oplysninger, der må indsamles og opbevares, hvilke personer der må foretages 
hemmelig overvågning af, hvilke betingelser der skal være opfyldt, og hvilken fremgangsmåde der 
skal benyttes, og om der er fastsat en grænse for, hvor længe sådanne oplysninger må opbevares, 
og om der i øvrigt er tilstrækkelige og effektive retssikkerhedsgarantier til beskyttelse af borgeren. 
Endvidere vil det være relevant, om der er en effektiv kontrol med efterretningstjenestens aktiviteter, 
og denne kontrol skal normalt udføres af domstole, i hvert fald i sidste instans” 


422  Mindretalsudtalelse og juridiske notater 


DEN EUROPÆISKE MENNESKERETTIGHEDSKONVENTION 


I Danmark er den eneste offentligt tilgængelige regulering, der findes vedrø- 
rende efterretningstjenesternes registrering af personoplysninger, regeringser- 
klæringen af 1968,” der alene konstaterer, hvornår man ikke må registrere 
borgerne (”alene for lovlig politisk virksomhed”), altså en negativ afgræns- 
ning, der tilmed i praksis, og uden at dette samtidig er blevet offentliggjort, siden 
er blevet fortolket og indskrænket et antal gange. 

Borgerne har herudover indtil 1998 i hovedsagen været henvist til at prøve at 
udfinde nogle retningslinjer af den spredte, ikke altid dækkende og nogle gange 
modsigende debat om forholdene under Folketingets forhandlinger. Disse har 
ganske vist været offentliggjort, men kan ikke siges at opfylde kravene til retligt 
bindende forskrifter, der med tilstrækkelig forudseelighed og præcision angiver, 
hvad borgerne har at rette sig efter, jf. Menneskerettighedsdomstolens praksis 
om kravene til bl.a. lovhjemlens ”foreseeability”. 

11998 blev dele af retningslinjerne for efterforskning på det politiske område 
fra 1983 som bekendt offentliggjort i redegørelsen om dele af PET's virksomhed. 
Ud over det forhold, at retningslinjerne ikke har været ”accessible” for offent- 
ligheden før 1998, altså 15 år efter deres vedtagelse, er de ikke retligt bindende? 
og kan når som helst ændres af chefen for PET eller justitsministeren, uden at 
offentligheden bliver bekendt hermed. Retningslinjerne kan derfor ikke siges at 
udgøre tilstrækkelig hjemmel til registrering af private oplysninger i henhold til 
EMRKSs krav til et sådant indgreb, jf. bl.a. den ovenfor omtalte Khan-sag, hvor 
Menneskerettighedsdomstolen afviste at anerkende interne retningslinjer som 
tilstrækkelig hjemmel. 

Man kan i øvrigt stille spørgsmålstegn ved, om disse retningslinjer uanset 
mangler med hensyn til offentliggørelse og retlig bindende virkning opfylder 
de krav til reglernes ”foreseeability”, som Menneskerettighedsdomstolen har 
fastlagt i sin praksis i Leander-, Amman- og Rotaru-sagerne. Det eneste som er 
angivet nogenlunde klart i PET's redegørelse, er reglerne om forældelse,” som er 


59 Jf. hertil PET's Redegørelse vedrørende dele af PET's virksomhed, marts 1998, s. 12, hvor det anerken- 
des, at der ikke er fastsat regler om PET's registrering i lovgivningen, og hvor der henvises til rege- 
ringserklæringen af 1968 samt de fortolkninger af denne, man kan finde i Kommissionsdomstolens 
beretning af 1977. Desuden offentliggøres — for første gang — dele af PET's retningslinjer vedrørende 
efterforskning på det politiske område. 

60 I den betydning, at de ikke har haft ”lovkraft”; hvorved bl.a. borgerne kan støtte ret på retningslin- 
jerne mv., mens de utvivlsomt har været bindende indadtil. 

61 Ifølge PET-redegørelsen skal personregistreringer, der er begrundet i anledning af en sikkerheds- 
godkendelse, som hovedregel slettes efter fem år efter godkendelsens udløb, mens andre person- 

fastlagt i praksis efter Wamberg-udvalgets pres. De dele af reglerne for oprettelse 
af arbejdskartoteker, som blev offentliggjort ved samme lejlighed, er ligeledes 
vage og opfylder heller ikke de ovenfor anførte krav, ud over at de heller ikke er 
retligt bindende og først blev offentliggjort i 1998, selvom de blev fastsat allerede 
11984. 

Der har således ikke på noget tidspunkt foreligget en lovhjemmel til efter- 
retningstjenesternes registrering af borgerne, der opfylder konventionens krav 
til en tilstrækkelig klar og forudseelig regulering af de omstændigheder, hvor- 
under en sådan registrering kan ske, oplysningerne anvendes eller videregives 
til andre myndigheder og ikke mindst til kriterierne for, at personoplysninger 
bliver fjernet af kartoteket igen. Khan- og Armstrong-sagerne” viser, at interne 
retningslinjer (som f.eks. 1983-retningslinjerne) ikke kan sidestilles med lov- 
hjemmel. 

Menneskerettighedsdomstolen har gentagne gange statueret, at usikkerheden 
om, hvorvidt man risikerer at blive udsat for registrering og diverse former for 
aflytning mv. ved at deltage i en eller anden form for lovlig politisk aktivisme, 
meget vel kan afholde nogle fra at engagere sig og udnytte deres fundamentale 
ret til at ytre sig og deltage i politiske foreninger mv. Derfor er det afgørende 
at have klare retningslinjer i et demokratisk samfund i form af en tilstrækkelig 
forudseelig og tilgængelig lovgivning som hjemmel til indgreb i privatlivets fred, 
således at borgerne nogenlunde ved, hvad de har at rette sig efter. 

Et særligt forhold ved registrering af personoplysninger, som ikke er blevet 
særskilt drøftet i dette kapitel, er spørgsmålet om, hvorvidt EMRK eventuelt gi- 
ver borgerne ret til at få adgang til de oplysninger, som efterretningstjenester 
m.fl. eventuelt måtte have på dem, den såkaldte ret til egenindsigt. En sådan ret til 
egenindsigt kan imidlertid ikke støttes på de fortolkninger af konventionen, der 
foreligger i gældende praksis. Tværtimod anerkendte Menneskerettighedsdom- 
stolen i den ovenfor gennemgåede Leander-sag, at staten af hensyn til bl.a. den 
nationale sikkerhed kunne afvise at give folk indsigt i de oplysninger, som lan- 


registreringer samt organisationsregistreringer skal slettes senest ti år efter den seneste registre- 
ringsværdige hændelse. Dog er der mulighed for at opretholde registreringen i længere tid efter 
forelæggelse for og godkendelse af Wamberg-udvalget, hvis det skønnes, at der fortsat er et efter- 
forskningsmæssigt behov herfor. Herefter gælder der en ny tiårig revisionsfrist. Vedr. arbejdskarto- 
teker anføres det i redegørelsen, at de skal revideres en gang årligt, og at opnotering slettes, hvis der 
i en periode på tre år ikke er fremkommet nye belastende oplysninger. Se Politiets Efterretningstje- 
neste, Redegørelse vedrørende dele af PET's virksomhed, s. 23 f. 
62 Khan v. UK (2000) og Armstrong v. UK (2002). 

dets efterretningstjeneste eller andre myndigheder måtte have registreret om de 
pågældende.” 


2.4 Sammenfatning af konventionspraksis om registreringsspørgsmål 


Dette resultat blev bekræftet i sagen om Segerstedt-Wiberg m.fl. Ved denne dom 
fandt EMD, at Sverige havde krænket EMRK artikel 8 ved den måde, hvorpå 
SÅAPO havde opbevaret registrerede oplysninger om fire af de fem klagere. Kla- 
gerne havde fået kendskab til oplysningerne som resultat af en ændring i Sekre- 
tesslagen, som fra 1. april 1999 gav adgang til visse oplysninger om registrering 
hos efterretningstjenesten. Ved sagens forelæggelse for EMD koncentrerede kla- 
gerne sig om forhold efter denne dato, hvor der tillige var trådt nye regler i kraft 
om SÅPO's registre (politidataloven og -kundgørelsen). EMD bemærkede der- 
for eksplicit, at man ved afgørelsen alene tog stilling til situationen efter 1. april 
1999, idet man med hensyn til den tidligere retstilstand henviste til dommen i 
Leander-sagen fra 1987. 

Til forskel fra visse tidligere sager forelå der i Segerstedt-Wiberg tilstrække- 
lig lovhjemmel for de indgreb i privatlivet, som registreringen og opbevarin- 
gen af oplysninger var udtryk for. De relevante hjemmelsbestemmelser angav 
efterretningstjenestens skønsbeføjelser i relation til registrering og opbevaring 
af personoplysninger med tilstrækkelig klarhed til at give de berørte personer 
passende beskyttelse mod vilkårlige indgreb. Krænkelsen af EMRK artikel 8 lå 
derimod i, at visse oplysninger var blevet opbevaret gennem meget lang tid, hvil- 
ket førte EMD til den konklusion, at opbevaringen ikke havde været ”nødvendig 
i et demokratisk samfund” som krævet i artikel 8, stk. 2 — der var med andre ord 
tale om uproportionale indgreb i de registrerede personers privatliv. 

Klagernes forhold og EMD's bedømmelse heraf kan opdeles i tre grupper: 


e Den første klager havde været liberalt medlem af Riksdagen fra 1958 til 1970 
og desuden aktiv i det svenske FN-Forbund. De frigivne SÅPO-oplysnin- 
ger om hende vedrørte bombetrusler i 1990 mod hende og andre offentlige 


63 Der kan endvidere henvises til den danske ombudsmandssag (FOU 98:176), hvor et krav om egen- 
indsigt blev afvist af lignende grunde som dem, som blev fremhævet af Menneskerettighedsdom- 
stolen i Leander-sagen. 

64  Segerstedt-Wiberg and Others v. Sweden (2006). 

personer, og da registreringen således i hvert fald delvist var motiveret af 
ønsket om at beskytte hendes egen sikkerhed, fandt EMD at der havde fore- 
ligget både saglige og tilstrækkelige grunde (”relevant and sufficient rea- 
sons”) til indgrebet. Der kunne på den baggrund ikke være tale om noget 
uproportionalt indgreb i hendes privatliv, dvs. der var ikke sket krænkelse 
af EMRK artikel 8. 


Med hensyn til to andre klagere (nr. 2 og nr. 5 i sagen) havde der i SÅPO's 
register foreligget oplysninger om formodet deltagelse i et møde afholdt af 
World Federation of Democratic Youth i Warszawa i 1967, henholdsvis om 
påstået opfordring til vold mod politiet under demonstrationer i 1969. Den 
fortsatte opbevaring af oplysningerne om klager nr. 2 kunne efter EMD's 
opfattelse ikke støttes på ”relevant and sufficient reasons”. Med hensyn til 
klager nr. 5 fandt EMD grundene til at opbevare oplysningerne relevante, 
men ikke længere tilstrækkelige (”could not be deemed sufficient thirty ye- 
ars later”). I relation til disse klagere forelå derfor et uproportionalt indgreb 
i privatlivet i strid med EMRK artikel 8. 


De to sidste klagere (nr. 3 og 4 i sagen) havde siden 1970'erne været med- 
lemmer af KPML(r), et politisk parti som ifølge SÅPO's vurdering havde 
talt for anvendelse af vold og ulovligheder med henblik på at ændre den 
bestående samfundsorden. Dette rejste mere komplekse problemer, som 
EMD bedømte i lyset af tidligere konventionspraksis om forbud mod po- 
litiske partier, hvor man har betonet, at der må lægges vægt ikke alene på 
partiernes vedtægter og programmer, men tillige på partiledelsens hand- 
linger og holdninger. Ud fra dette vurderingsgrundlag fandt EMD, at selv- 
om grundene til fortsat opbevaring af oplysninger om disse klagere var re- 
levante, kunne de ikke længere betragtes som tilstrækkelige i artikel 8, stk. 
2's forstand. Man henviste i den forbindelse til, at KPML(r)'s partiprogram 
var det eneste bevisgrundlag for registreringen, og at der ikke var påberåbt 
nogen konkrete handlinger eller udtalelser fra partiets ledere eller med- 
lemmer, som viste at programmet var udtryk for nogen aktuel eller blot 
potentiel trussel mod statens sikkerhed i 1999, næsten 30 år efter at partiet 
var blevet stiftet. Opbevaringen af de registrerede oplysninger på dette tids- 
punkt udgjorde på den baggrund et uproportionalt indgreb i disse klageres 
privatliv, hvorfor EMRK artikel 8 var krænket. 

De fem klagere havde yderligere påstået, at der var sket krænkelse af EMRK ar- 
tikel 10 (ytrings- og meningsfrihed) og artikel 11 (foreningsfrihed) samt artikel 
13 (ret til effektive retsmidler overfor mulige krænkelser af konventionen). Som 
umiddelbar konsekvens af, at der i fire af tilfældene forelå krænkelse af artikel 8 
i og med den fortsatte opbevaring af registrerede oplysninger hos SÅAPO, udtalte 
EMD at der for disse klagere (nr. 2, 3, 4 og 5) tillige forelå krænkelse af artikel 10 
og 11. For alle fem klageres vedkommende fandtes de nationale klagemuligheder 
at have været af en sådan karakter, at de ikke levede op til kravene om effektivitet 
i EMRK artikel 13, hvorfor denne bestemmelse også var krænket. 

Derimod fandt EMD ikke, at de svenske myndigheders nægtelse af at give 
klagerne adgang til yderligere oplysninger fra SÅPO's registre udgjorde nogen 
krænkelse. Lovgivningen herom levede op til kravene i EMRK artikel 8, og EMD 
udtalte mere generelt om dette spørgsmål, at staten har en vid skønsmargin 
(”margin of appreciation”) ved afgørelsen af spørgsmål om egenacces. De sven- 
ske myndigheder havde derfor været berettiget til at vurdere, at hensyn til sta- 
tens sikkerhed og kampen mod terrorisme måtte have overvægt over klagernes 
interesse i at få kendskab til det fulde omfang af de oplysninger, der fandtes om 
dem i SÅPO's registre. 

EMD's statuering af, at den fortsatte opbevaring af oplysninger om de fire af 
klagerne var i strid med EMRK artikel 8, kan umiddelbart forekomme at være 
udtryk for en ganske intensiv prøvelse, henset til at sagen drejer sig om hen- 
syn til statens sikkerhed. Det må dog tages i betragtning, at der forelå et nok 
så klart grundlag for prøvelsen med hensyn til registreringernes bevisgrundlag 
såvel som den historiske rækkevidde af de grunde, der havde ført til registrering. 
I lyset heraf samt af sagens konkrete omstændigheder og EMD's dynamiske for- 
tolkningspraksis kan det ikke lægges til grund, at den i dommen foretagne pro- 
portionalitetsvurdering var udtryk for gældende ret i henhold til EMRK allerede 
i årene forud for 1989. 

3. ER DET RELEVANT AT SE PÅ FORHOLDET 
TIL EMRK I PERIODEN FORUD FOR 
INKORPORERINGEN? 


Den Europæiske Menneskerettighedskonvention blev som tidligere nævnt først 
inkorporeret i dansk ret i 1992, altså i tiden efter den periode, som primært er 
relevant for Kommissionens overvejelser. Man kan dog ikke frakende konven- 
tionen enhver betydning før denne tid. 

Folkeretten er en samlebetegnelse for de regler, der regulerer forholdet mel- 
lem stater og består bl.a. af resolutioner, konventioner, traktater mv., som er ind- 
gået mellem flere stater enten på internationalt (f.eks. FN-regi) eller regionalt 
(f.eks. under Europarådet) plan. Nogle er politiske manifestationer, f.eks. erklæ- 
ringer, deklarationer mv., mens andre er retligt bindende, f.eks. konventioner 
og traktater. Folkeretten stiller ikke krav om, hvordan en stat skal opfylde de 
traktatmæssige forpligtelser, som den har påtaget sig. Medmindre den konkrete 
traktat eller konvention mv. stiller bestemte krav til opfyldelsesmetoder, er en 
stat derfor frit stillet, forudsat at den lever op til folkerettens generelle krav om, 
at påtagne folkeretlige forpligtelser skal opfyldes loyalt.& 

Den danske grundlov indeholder ikke udtrykkelige bestemmelser om, hvilken 
retsvirkning gyldigt indgående traktater og konventioner mv. har i dansk ret. Det 
traditionelle synspunkt er imidlertid klart: Folkeretlige regler er ikke uden videre en 
del af dansk ret.” Det følger heraf, at bestemmelser i en konvention, som Danmark 
er bundet af, som udgangspunkt ikke kan håndhæves direkte af danske domstole 


65. Jf. artikel 26 i FN's konvention om traktatretten (1969). Bet. 1407/2001, s. 44. 

66 Dansk ret har traditionelt bekendt sig til den dualistiske retsopfattelse, hvorefter folkeretten og na- 
tional ret i princippet udgør forskellige og adskilte retssystemer. Efter denne opfattelse er folkeret- 
lige regler, herunder også konventioner, som staten er bundet af, ikke umiddelbart en del af en 
stats retsorden. Heroverfor står den såkaldte monistiske retsopfattelse, som andre stater hælder til, 
hvorefter folkeretten anerkendes som en integreret del af den nationale retsorden. Heraf følger, at 
en gyldigt indgået international eller regional konvention eller traktat automatisk opfattes som en 

eller administrative myndigheder. Det kræver som regel nogle særlige nationale op- 
fyldelsesskridt som f.eks., at man vedtager ved lov, at den pågældende konvention 
fremover skal gælde direkte i landet, som man gjorde det med EMRK i 1992.7 

Dette har ingen betydning for statens, i dette tilfælde Danmarks, pligt til at 
opfylde internationale og regionale konventioner, som den har undertegnet og 
ratificeret og derfor er folkeretligt bundet af. En stat kan efter folkeretten ikke på- 
beråbe sig bestemmelser i sit interne retssystem til at retfærdiggøre, at den ikke 
har opfyldt sine forpligtelser efter et folkeretligt regelsæt.” Dette tilsyneladende 
dilemma klares ved hjælp af forskellige principper eller regler opstillet af den 
juridiske teori,” hvorefter man forsøger at nå frem til, at danske regler skal være 
i overensstemmelse med folkeretten.” 

I praksis er adskillelsen mellem dansk ret og folkeretten således ikke så skarp, 
som det traditionelle udgangspunkt ellers synes at lægge op til. Således er der 
flere eksempler på, at konventioner, som Danmark er bundet af, bliver påberåbt 
over for og anvendt af bl.a. danske domstole, selvom der ikke er nogen udtryk- 
kelig hjemmel hertil. EMRK blev således også i tiden op til inkorporeringen på- 
beråbt og anvendt i tre markante højesteretrdomme.” Det udvalg, som Justits- 
ministeriet nedsatte i august 1989 til at se på fordele og ulemper ved en eventuel 
inkorporering af EMRK i dansk ret, har udtalt følgende om de tre domme: 


del af national ret og derfor kan påberåbes og anvendes direkte i de pågældende landes retsorden, 
herunder ved domstolene og de administrative myndigheder. 

67 Bet. 1407/2001, s. 22 ff. Når en traktat eller konvention mv. ”inkorporeres" i dansk ret, er der tale om, 
at det i en national lov, eller anden bindende retsforskrift bestemmes, at traktaten mv. skal være 
en bestanddel af national ret i den form, den er indgået. Man kan enten beslutte, at en bestemt 
traktat eller konvention, som allerede er ratificeret og bindende for Danmark fremover skal være 
en bestanddel af dansk ret, eller det kan fastsættes, at en fremtidig traktat el. lign. vedrørende et be- 
stemt retsområde automatisk bliver en bestanddel heraf, når den er ratificeret. Traktaten mv. bliver 
derved direkte anvendelig på lige fod med andre nationale regler, men skal fortsat fortolkes under 
hensyntagen til sin folkeretlige oprindelse. F.eks. skal EMRK også efter inkorporeringen i dansk 
ret fortolkes i Danmark i overensstemmelse med både de på det tidspunkt afsagte og fremtidige 
afgørelser fra EMD. Bet. 1220/91, s. 46. 

68 FN's konvention om traktatretten artikel 27. Ibid. 

69 Reglerne kaldes for ”fortolknings-; ”formodnings-” og ”instruktionsreglerne' Der vil ikke blive gjort 
nærmere rede for dem her, men der kan henvises til diverse statsretlige fremstillinger, se f.eks. Hen- 
rik Zahle, Regering, forvaltning og dom, Dansk forfatningsret 2, 3. udg., (Chr. Ejlers forlag, 2001). 

70 J. Christoffersen, Folkerettens virkning i dansk ret, U.2001B.143, med flere henvisninger. 

71. U1989.928H, U 1990.13H og U 1990.181H. 

”Det har (..) givet anledning til tvivl i den retsvidenskabelige debat, om konven- 
tionen overhovedet kunne påberåbes ved domstolene, og det fremgår klart af Fol- 
ketingets drøftelse om udvalgets nedsættelse, at man fandt det utilfredsstillende, at 
der kunne være grundlag for en sådan tvivl. 

Retsstillingen på dette punkt er nu afklaret, idet 3 Højesteretsafgørelser fra slutnin- 
gen af 1989 viser, at der består en pligt for danske domstole og andre myndigheder 
til så vidt som muligt at lægge Den europæiske Menneskerettighedskonvention 
og den praksis, som knytter sig dertil, til grund ved fortolkningen af dansk ret?” 
(fremhævet her). 


Et senere nedsat udvalg (juli 1999), der skulle se på behovet for inkorporeringen af 
andre menneskerettighedsinstrumenter, skriver følgende om samme spørgsmål: 


”For så vidt angår Den Europæiske Menneskerettighedskonvention havde Høje- 
steret allerede forud for inkorporeringen af denne konvention i 1992 i en række 
domme fastslået at der bestod en pligt for danske domstole og andre myndigheder 
til så vidt muligt at lægge Den Europæiske Menneskerettighedskonvention og den 
praksis, som knytter sig hertil, til grund ved fortolkningen af dansk ret. Praksis 
vedrørende Den Europæiske Menneskerettighedskonvention forud for inkorpore- 
ringen af denne konvention understreger, at også ikke-inkorporerede konventioner 
er en relevant retskilde i dansk ret?” (fremhævet her). 


Endvidere er konventionen blevet påberåbt og anvendt i en række utrykte dom- 
me længe før man talte om en eventuel gennemførelse af EMRK i dansk ret. Den 
tidligste kendte sag stammer helt tilbage fra 1966, hvor der i en dom fra Køben- 
havns Byret, der vedrørte en færdselsovertrædelse begået af en algerisk statsbor- 
ger, i dommen blev henvist direkte til EMRKSs artikel 6 (retten til en retfærdig 
rettergang) som begrundelse for, at udgifterne til tolkebistand til den pågælden- 
de person skulle bæres af det offentlige. I øvrigt skal man være opmærksom på, 
at referater af dommene i Ugeskrift for Retsvæsen ikke nødvendigvis afspejler, i 
hvilket omfang EMRK er blevet påberåbt og evt. anvendt af domstolene. En del 
af referaterne er meget korte og indeholder ikke den pågældende doms eller ken- 


72. Bet. 1220/1991, S. 146. 

73. Bet. 1407/2001, s. 27. Det er dog ikke det samme som at sige, at sådanne konventioner har en ube- 
tinget forrang i forhold til andre retskilder. 

74. Bet. 1220/91, s. 66 f. med flere eksempler. Dommen gav i øvrigt anledning til, at man ændrede Ju- 
stitsministeriets cirkulære om afholdelse af udgifter til tolkebistand. 

delses begrundelse, men kun dens resultat, hvorfor man ikke kan se, om EMRK 
eller andre internationale instrumenter er påberåbt eller anvendt.” 


75. Ibid., s. 66 med eksempler fra to artikler i Juristen af Nina Holst-Christensen. 

Resumé: 

Supplementsbind med mindretalsudtalelse vedr. regeringserklæringen samt en række 
juridiske analyser, der er udarbejdet som baggrundsmateriale for Kommissionens 
arbejde, men som ikke er en del af beretningen, og som ikke nødvendigvis har indgået i 
Kommissionens beslutningsgrundlag. 


